
ko kun. Jono Matuso gyvenimu ir veikla. 

I. LKMA KONFERENCIJA 
„ETNINĖ KULTŪRA IR 
KRIKŠČIONYBĖ“ 
(Vilnius, 1995 m. lapkričio 9-10 d.) 


ĮŽANGOS ŽODIS 


Visiems žinomas krikščionybės įnašas į pasaulio tautų dvasinio gyvenimo, 
taip pat į architektūros, vaizduojamosios ir taikomosios dailės, muzikos, lite- 
ratūros raidą. Per šešis šimtmečius krikščionybė daug papildė, pakeitė ir 
Lietuvos kaimo, iki XIX a. pagrindinio etnoso reiškėjo, įvairias sritis - tauto- 
dailę, papročius, tautosaką, giedojimą. Galima sakyti, kad šiame šimtmetyje, 
greta M.K.Čiurlionio, viena etninės kultūros apraiška - kryžiai, koplytėlės ir 
juose esanti skulptūra prisidėjo prie Lietuvos vardo garsinimo pasaulyje. Juk 
ir popiežiaus Jono Pauliaus II 1993 m. kelionės po Lietuvą viena apsilankymo 
vietų buvo Kryžių kalnas, o 1995 m. per popiežiaus bendravimą su jaunimu 
pasaulis televizijoje irgi matė šį kalną. 

Lietuvių katalikų mokslo akademija taip pat yra prisidėjusi prie etninės 
kultūros tyrinėjimų: savo „Metraščio“ 5-ajame tome, išleistame 1970 m., pas- 
kelbė išsamiausia iki šiol Jono Griniaus monografija „Lietuvių kryžiai ir 
koplytėlės“. Pokario metais užsienio šalyse rengtuose Akademijos suvažiavi- 
muose rasdavo vietos ir etninės kultūros dalykai, o jau Lietuvoje vykusiuose 
suvažiavimuose (1991 ir 1994 m.) buvo atskiros etnologijai skirtos sekcijos. 

Kai pastaraisiais metais į mūsų krašta iš svetur ėmė plūsti bedvasė masinė 
kultūra. ne vienas susirūpino savosios etninės kultūros saugojimu ir puoselėji- 
mu. tyrinėjimu. Lietuvių katalikų mokslo akademijoje kilus minčiai surengti 
etninės kultūros ir krikščionybės santykiams nagrinėti konferencija, buvo su- 
darytas organizacinis komitetas iš kun. Jono Borutos, etnologo Vacio Miliaus 
ir dailėtyrininkės Alės Počiulpaitės. Spaudoje paskelbus ir atskiriems tyrinėto- 
jams išsiuntinėjus laiškus apie konferenciją, atsiliepė nemaža įvairaus amžiaus 
asmenų iš Vilniaus, Kauno, Šiaulių, Kretingos, Punsko. Tarp pranešėjų buvo 
teologų, filosofų, istorikų. etnologų, dailėtyrininkų, folkloristų, muzikologų. 
Jau įpusėjus organizuoti konferenciją, kilo mintis įtraukti pranešimų ir apie 
kitų krikščioniškųjų konfesijų etnines apraiškas, tačiau besuspėta parengti tik 
porą temų - apie evangelikus liuteronus ir sentikius. 

Jau vien šios konferencijos pranešimų temos parodė, kokie platūs ir įvai- 
rūs tyrinėjimų barai senosios kultūros ir krikščionybės santykiai, krikščionybės 
poveikis mūsų tautodailei, papročiams, muzikai, liaudies pedagogikai, giedoji- 
mui. Svarbus ir toks aspektas: kaip mūsų liaudis perkūrė per kitas tautas 
perimtas krikčioniškosios kultūros apraiškas, kokius savus etninius bruožus 
joms suteikė. Pagaliau ir su krikščionybe atėjusios vertybės tapo savos etninės 
kultūros savastimi. 

1995 m. lapkričio 9-10 d. Vilniaus universiteto Teatro salėje įvykusioje 
konferencijoje buvo perskaityti 27 pranešimai. Po pranešimų buvo diskutuoja- 
ma dėl tradicinių giesmių giedojimo dabartiniu metu. Čia skelbiami 25 šios 


14 


konferencijos pranešimai. Tematika kiek skiriasi nuo konferencijoje skaitytų: 
keletas pranešėjų nepateikė tekstų, keletas pranešimų neskaitė, o pateikė spaus- 
dinti. Straipsniuose yra ir diskutuotinų dalykų. Straipsnių pabaigoje aprašoma 
diskusija dėl sakralinio giedojimo. Žinoma, čia parodyta tik dalelė įvairiašakės 
krikščionybės įtakos Lietuvių etninei kultūrai; dabarties ir ateities tyrinėto- 
Jams lieka uždavinys ir toliau plėtoti šią temą. 

VACYS MILIUS 


DR. VYSK. JONAS BORUTA SJ 


EVANGELIJOS INKULTŪRACIJA ETNINĖSE 
KULTŪROSE 


Po Vatikano II Susirinkimo teologinėje literatūroje ir teologinėse disku- 
sijose kalbant apie sudėtingas misiologijos problemas labai dažnai vartojamas 
terminas „inkultūracija“, t.y. krikščioniškojo tikėjimo turinio išreiškimas įvai- 
rių etninių kultūrų pateikiamomis formomis. Kai kalbame apie kultūrą ir reli- 
giją, kurios prasismelkia į žmogiškosios asmenybės pačias gelmes, susiduria- 
me su labai subtilia problema: idealių religinių normų ir Evangelijos realizavi- 
mo konkrečioje netobuloje žmogaus istorinėje situacijoje sąveika, kai ne tik 
Evangelijos turinys formuoja vieno ar kito amžiaus geografinio regiono krikš- 
čionybės veidą, bet ir epochos ar geografinio regiono kultūra realios istorinės 
krikščionybės veidui suteikia savitus žmogiškus bruožus. 

Nors inkultūracijos terminas pradėtas vartoti tik šio amžiaus viduryje, ta- 
čiau pati Evangelijos inkultūracijos problema sena kaip ir pati krikščionybė. Ji 
ypač ryški katalikiškojoje teologijoje, kur aiškiai kalbama apie du Dieviškojo 
Apreiškimo šaltinius: Šventąjį Raštą, perduodantį Dievo apreikštąsias tiesas 
„užkonservuota“ literatūrine forma (kokia buvo vartojama maždaug prieš 3000 
ar 2000 metų) - gyvoji Bažnyčios Mokymo Tradicija, Dievo apreikštųjų tiesų 
turinį skelbianti kiekvieno amžiaus kultūrine kalba, perduodamų tiesų auten- 
tiškumą užtikrinanti dieviškos kilmės institucijos, Kristaus įkurtos bendruo- 
menės — Bažnyčios autoritetu. 

Net pirmas susipažinimas su keturių Evangelijų tekstų susiformavimo is- 
torija aiškiai liudija, kad visos keturios Evangelijos perteikia tą patį Kristaus 
skelbtos religinės doktrinos turinį skirtingoms etninėms grupėms suprantama 
forma: Evangelija pagal Matą - žydams priimtina ir jiems lengvai suprantama, 
Morkaus Evangelija - Romos miesto liaudies masėms suvokiamu būdu, Luko 
Evangelija - Mažosios Azijos graikų kultūros žmonėms. 

1995 m. rugpjūčio mėn. Freisinge (Vokietija) vykusiame Europos teologų 
draugijos kongrese teko išklausyti žymaus Naujojo Testamento tyrinėtojo Joa- 

chimo Gnilkos pranešimą apie Evangelijos pagal Joną literatūrines ir idėjines 
ypatybes bei adresatą, kuriam ši Evangelija skiriama. Kalbėjimo, rašymo bū- 
das bei stilius aiškiai paveiktas iš Azijos, iš Rytų į Romos imperiją atkeliavusio 
dualistinio gnosticizmo. Ryškūs terminologiniai štampai (Šviesos vaikai - Die- 
vo vaikai, tamsos vaikai - šio pasaulio vaikai). Tačiau, nepaisant šios termino- 
logijos bei Dievo vaikų ir pasaulio vaikų susipriešinimo tendencijos, suskamba 
pagrindinė Kristaus Gerosios Naujienos - Evangelijos mintis: „Dievas taip pa- 
milo pasaulį, jog atidavė savo viengimį Sūnų, kad kiekvienas, kuris jį tiki, ne- 
pražūtų, bet turėtų amžinąjį gyvenimą. Dievas gi nesiuntė savo Sūnaus i pa- 
saulį, kad jis pasaulį pasmerktų, bet kad pasaulis per jį būtų išgelbėtas“ (Jn 3, 
16-17). Ir ši mintis, kaip pagrindinė Evangelijos naujiena, skelbiama šalia čia 
pat įrašyto šiame pasaulyje esančio blogio vaizdo, pateikto Jono Evangelijoje. 
rytiečiams artima dualistinio pasaulėvaizdžio forma. Šiuo požiūriu Evangelija 
pagal Joną yra klasikinis Evangelijos inkultūracijos Azijos tautų kultūron pa- 
vyzdys. 

Krikščionybė nuo pat pradžios skleidėsi skirtingose kultūrose, priimdama 
skirtingas kultūrines formas ir kartu išlikdama savo turiniu ir net organizacine 
struktūra vieninga. Tik prisiminkime graikų ir lotynų apeigų Bažnvčias vie- 
ningas iki pat 1054 metų. Katalikų Bažnyčiai ir šiandien nesvetimas apeigų 
etninis kultūrinis pliuralizmas. 

Didžiųjų misijinių Bažnyčios žygių epochose — IV-VIII a. Vakarų Euro- 
poje, XVII-XVIII a. Indijoje, Kinijoje, Lotynų Amerikoje - Evangelijos in- 
kultūracijos problema tampa net aštrių bažnytinių diskusijų objektu. Tų laiko- 
tarpių Bažnyčios ir kultūros istorijoje galime rasti puikių Bažnyčios inkultūra- 
cinės „politikos“ pavyzdžių. Germanų tautų christianizacijos problemas taip 
aptaria Juozas Eretas: 

„Negalima manyti, Kad germanai iš karto pasidarė tikri krikščionys. Pago- 
nybė buvo giliai augusi į germanų širdis ir krikščionybė jiems buvo per daug 
naujas dalykas, kurio negalima giliai ir greitai įsisavinti. Todėl jų „krikščiony- 
bė“ dar ilgą laiką tebuvo tiktai pagonybės ir krikščioniškų elementų mišinys. 
kuriuo misionieriai nelabai džiaugėsi. Jau pats Kristaus ir apaštalų gyvenimas 
germanams nepatiko. nes vietoj aukštos giminės karžygių, kurie atlieka didvy- 
riškus žygius ir laukia garbingos mirties, jie matė tik paprastus darbininkus. 
žvejus, skelbiančius germanams sunkiai suprantamą artimo meilę ir visai sve- 
timą nusižeminimą. Juo labiau jų skoniui tiko šventųjų legendos, pvz., šv. My- 
kolo, šv. Jurgio ir kt. Tačiau, kad ir psichologinės kliūtys buvo didelės, prakti- 
škai veikdama Bažnyčia Vakaruose vis dėlto igijo nemažą autoritetą. Ji pri- 
glaudė kankinamus ir persekiojamus, auklėjo tikinčiuosius atsižadėti savęs, ji 
globojo vargšus ir ligonius, panaikino vergiją ir mirties bausmę. Ji buvo vienin- 
telė tikra žmonių geradarė. Tolesnė priežastis krikščionybei įsigalėti buvo iškil- 
mingos bažnytinės apeigos, kurias liaudis labai mėgo, ir visiems imponuojąs 
tvirtas susiorganizavimas. Šalia šių priežasčių dogmos tevaidino šalutinę rolę. 

"Tokiu būdu Bažnyčiai pavyko tvirtai atsistoti vokiečių gyvenamose šalyse. 
Ji suvaldė beveik barbarišką vokietį, sumažino žmogžudystes ir plėšimus, sėk- 
mingai kovojo su poligamija ir sumažino girtavimą, kuris germanuose buvo 
giliai įsileidęs šaknis. Sunkiausia buvo kovoti Bažnyčiai su išdidumu ir pasidi- 
džiavimu, tautinėmis germanų ydomis. 

Visa tai paliko ryškius pėdsakus ir to laiko vokiečių literatūroj“!. 


Konkretūs pavyzdžiai iš 825-835 m. sukurto „Heliando“: 


„Heliando“ ypatybės. Kūrinio tikslas buvo išstumti pagonišką 
tikybą ir skelbti Kristaus mokslą. Tai buvo labai sunkus uždavinys, nes saksams 
krikščionybė buvo daugiau už visa svetima. Todėljam atlikti reikėjo naują tu- 
rini apvilkti sena, saksams priprasta forma, pagonybės kūnui įkvėpti krikščio- 
nybės dvasią. Toks yra „Heliandas“, jungiąs savyje du ligi šiol svetimus ele- 
mentus: krikščionybę ir germanybę. 

Germaniška (pagoniška) forma. Išviršinė forma. „Heliando“ 
stiliaus priemonės, pav., dažnai pasitaikančios formulės, imtos iš liaudies kū- 
rybos, vra ištisai germaniškos. 

Ir vidinė veikalo forma pritaikoma saksų charakteriui. Pav., veikalo vi- 
suomenės aplinkumos ir gamtos vaizdas nėra Šventosios Žemės vaizdas romė- 
nų laiku: jis - tikras saksų pagoniškų laikų atvaizdas. Kristus čia yra galingas 
tautos karalius, lydimas ištikimų palydovų. ir dėl to aišku, kad nieku būdu jis 
negali atjoti į Jeruzalę ant - asilės. Iš kilmingos giminės yra, žinoma, ir Marija 
su Juozapu. Charakteriai yra sudaryti irgi iš germaniškai pagoniškos medžia- 
gos: jie - paprasti, tyri, pasižymį didele tėvynės meile. Kaip labai „karolingi- 
zuota“ ir vidinė veikalo forma, galime matyti, pav., iš „Pamokslo nuo kalno“, 
kuris yra ne kas kita, kaip germanų karaliaus pasitarimas su savo kunigaikš- 
čiais minios ir kariuomenės akivaizdoje, ir audros ežere aprašymo — aiškaus 
poetinio atbalsio plaunamos poeto tėviškės. 


Pamokslas nuo kalno (aštuoni pamokymai) 


Prie Kristaus Gelbėtojo prisiartino jo draugai, kuriuos Jis pats, pasaulio 
Valdovas, buvo išsirinkęs. Smalsūs išminčiai apstojo Dievo Sūnų, mielai klau- 
sydamies jo žodžių. Tylėdami jie sekė, ką jiems pasakys tautų kunigaikštis, val- 
dovas. Šalies Ganytojas tada sėdėjo pas savo ištikimuosius, Dievo gimusis Sū- 
nus, išmintingais žodžiais norėdamas mokyti žmones, kaip jie turi garbinti Dievą 
šiame pasauly. Jis sėdėjo tylėdamas ir ilgai žiūrėjo į juos. Jis buvo jiems malo- 
nus, šventasis Viešpats... Tada Jis, Aukščiausiojo Sūnus, prabilo ir pasakė daug 
gražių dalykų ir išmintingais žodžiais pamokė savo karžygius. Galingasis Kris- 


!Eretas J. Vokiečių literatūros istorija. Kaunas, 1931, p. 41-42. 

tus juos buvo išsirinkęs pasitarti apie tai, kurie iš žemės gyventojų Dievui yra 
brangiausi. Jis tarė: 

„Aš sakau jums tikrai, kad palaiminti yra tie šiame pasauly, kurie yra nu- 
sižeminę siela, yra vargšai, nes jiems skirta amžina karalystė dangaus platybė- 
se. Jų gyvenimas nesibaigs niekada. 

Palaiminti romieji: jie laimės tą pačią žemę, tą pačią karalystę. 

Palaiminti toliau tie, kurie apverkia savo neteisumą - jie džiaugsis ir bus 
suraminti toj pat karalystėj. 

Palaiminti ir ištikimieji, kurie teisė teisingai: Viešpaties karalystėje jie gaus 
visą savo atlyginimą... 

Palaimintas tas, kurio karžygio krūtinėj buvo švelni širdis: šventas, galin- 
gas Viešpats jam bus gailestingas. 

Palaiminti minioje ir tie, kurie yra grynos širdies: jie regės Valdovą dan- 
gaus karalystėj. 

Palaiminti ir taikieji, kurie nekelia nesantaikos, neapsunkina savęs kaltė- 
mis: jie vadinsis Viešpaties sūnumis; jiems bus Jis malonus, jie ilgai džiaugsis 
Jojo karalystėj. 

Palaiminti tie, kurie trokšta gera, ir todėl nuo galingųjų kenčia panieką i ir 
pykčio kalbas: Jiems irgi danguj skirta Dievo lanka ir dvasios gyvenimas ner 
amžiną dieną, ir didis, niekada nesibaigiąs džiaugsmas“. 


Audros nutildymas 


. Galingasis su savo mokiniais nusprendė plaukti per Galilėjos jūrą. 
leistis į bangas. Todėl Jis liepė žmonėms toliau keliauti, ir nuo kelionės nuvar- 
gęs, išsėmęs jėgas, ilipo į laivą su nedaugeliu mokinių, norėdamas miegoti. 
Karžygiai, gerai pažįstą orą. greitai pakėlė bures, ir vėjas juos nešė per jūra, 
ligi jie visi, Viešpats ir jo karžygiai, pasiekė vidurį. Tada pakilo galingas vėjas, 
staugė audra, kilo bangos, blaškėsi juodi debesys ir sujudino jūrą. Vėjas kovo- 
jo su vandeniu. Visi susirūpino. Jūra buvo tokia žiauri, kad nė vienas vyras 
nesitikėjo išsigelbėti. Jie bėgo pas šalies Gelbėtoją ir pažadino Jį, pasakodami 
apie audros siautimą, pakėlė rankas melsdami pagalbos: „Kitaip čia mes mir- 
sime skausmingai, nuskęsdami jūroj“. Tada atsikėlė gerasis Dievo Sūnus ir mo- 
kiniams liepė nebijoti vėjo piktumo: „Kodėl jūs tokie bailūs? Dar netvirta jūsų 
širdis, jūsų tikėjimas mažas, jūs tuoj pamatysite, kad audros nurims iš karto ir 
oras bus giedras“. Jis kalbėjo vėjui ir jūrai ir liepė nurimti vilnims. Jūra pa- 
klausė Viešpaties žodžių. Oras nurimo, jūros paviršius buvo ramus. Žmonės 
pradėjo labai stebėtis ir klausti, kas gali būti tasai galingas vyras, kurio įsaky- 
mo klauso vėjas ir bangos... — 


Kristaus suėmimas 


—... Pykčiu užsidegė drąsusis Petras, galingas karžygys... iš širdies gailes- 
čio negalėjo tarti nė žodžio, nes norėjo surišti Viešpatį. Narsusis karžygys ipy- 


* 
Un 

kęs išėjo kovoti savo karaliaus akivaizdoj, tvirtas, tikrai pasiryžęs, be baimės. 
Kovai nusiėmė jis savo kardą nuo šono ir puolė artimiausią priešą. Kardo aš- 
menimis Malchui buvo raudonai aprėžtas dešinysis šonas, ausis nukirsta. Jis 
buvo taip sužeistas į galvą, kad nuo kardo susikruvino jo veidas ir ausis... Iš 
žaizdos tryško ir tekėjo kraujas. Pirmutiniam priešui veidas buvo surėžytas. 
Minia pasitraukė, bijodama kardo smūgių. — 


Kad „Heliando“ forma ir germaniška, jo turinys yra tikrai krikščioniš- 
kas. Kristus jame yra kenčiąs žmogus, visai kitoks negu tautinio epo karžygiai. 
Saksai jame pamatė visai naują karžygio idealą. Jis įrodo savo dievybę negir- 
dėtais stebuklais ir suspindi skaisčiau už visus germanų didvyrius, dėl to jie 
susitaiko su l:.bai nemėgstamu Jo pasyviu kentėjimu ir nusižeminimu. Nors 
krikščioniškas mokslas čia integrališkai išdėstytas, tačiau poetas vengia per 
daug drastiškų vaizdų, kurie būtų galėję atstumti saksus: jis, pavyzdžiui, nutyli 
tokį pamokymą, kad priešo smūgiui reikia atsukti ir antrą skruostą. Vietomis 
(visai netyčia) veikale prasiveržia net kai kurie pagonybės vaizdiniai. Pavyz- 
džiui, autorius pasakoja, kaip numirėlis rengiasi keliauti į hel, į mirties deivės 
karalystę. Ten jį lydi Wurd. t.y. likimo deivė, ir t.t. Bet tai tik mažmožiai. 

„Heliando“ reikšmė yra keleriopa. Pirmiausia „Heliandas“ gyvai liudija, 
kaip keitėsi senasis germaniškai pagoniškas gyvenimas i krikščionišką: jis pa- 
rodo, kaip sunku buvo saksams daryti lemiamą žingsnį į naują gyvenimą“*. 


XIX a. viduryje šiuo „Heliando“ kūrėjų pramintu inkultūracijos keliu mūsų 
krašte eis lietuviškos krikščionybės formos ugdytojas vyskupas Motiejus Va- 
lančius. Prisiminkime V.Zaborskaitės mintis apie šio Žemaičių ir Lietuvos di- 
džiojo ganytojo „Gyvenimus šventųjų“: 

„Bet šių dienų skaitytojas randa M.Valančiaus prozoje komizmo ir ten, 
kur pats autorius tokių intencijų neturėjo. Visų pirma tai „Gyvenimai šventų- 
jų“, jau seniai patraukę stiliaus tyrinėtojų dėmesį. Kalbėdamas apie tolimų 
kraštų, laikų, kultūrų žmones, M.Valančius stengiasi juos priartinti prie savo 
skaitytojų, viską sulietuvinti ir suvalstietinti. Su linksmo pasigėrėjimo šypsniu 
stebime vėlyvosios Antikos žmones ir situacijas, įgavusias liaudišką žemaitišką 
koloritą. Štai anų laikų šventąjį kankintojai susirado, „nuvedė į miesto vidų, 
metė į žemę it pelų maišą, nudraskė visus jo drabužius it vanagai vištų plunks- 
nas...“, paskui „surišo vyskupui rankas ir pakabino už tų į gembę it skilandį 
džiūvusį...“ Arba kitas: „bevarginamas mučelninkas padribo ir takš nukrito 
nuo kryžiaus, it vėdaras nuo aksties“. Tokie ir panašūs perliukai, kuriais iškai- 
šyti „Gyvenimai šventųjų“, padvelkia gyva valstietiška šneka ir buitimi, kaip 
senoji liaudies grafika ir skulptūra, kur visi tie Rūpintojėliai ir Dievo Motinos, 
šventieji Izidoriai ir Rokai, Jonai Nepomukai ir Jurgiai stovi Lietuvos kaimo 
žmonių veidais ir pozomis““. 


* Ten pat, p. 54-56. 
*Zaborskaitė V. Margas Motiejaus Valančiaus pasaulis / V alančius M. Vaikų 
knygelė. Vilnius, 1992, p. 11. 

XVII a. inkultūracijos problemą nesunkiai atpažįstame garsiajame ginče 
dėl kiniškų apeigų“. Klausimas, kaip turėtų būti skelbiama Evangelija tolimų 
kraštų skirtingų kultūrų tautoms - įkultūrinant Evangeliją į tų tautų jau turi- 
mas ir gerai išplėtotas etnines kultūras ar kartu su Evangelijos skelbimu sten- 
giantis įtvirtinti tuose kraštuose Vakarų Europos kultūrinius stereotipus - bu- 
vo įvairiai sprendžiamas iki pat mūsų laikų. Būta ginčų tarp įvairių vienuolių 
ordinų, dirbusių misijose, būta ginčų ir kontraversijų tarp to paties ordino san- 
brolių, pavyzdžiui, tarp Kinijos misionierių jėzuitų. Viename ginče - ar tinka 
tikrąji Dievą, krikščionių Dievą, kinų kalba vadinti kinų terminu „Tien Tchou“, 
kas reiškia „dangus“, ar vartoti lotynišką terminą „Deus“, dalyvavo ir garsusis 
lietuvis misionierius Andrius Rudamina (1596-1631). Prisiminkime keletą min- 
čių iš B.Andruškos monografijos apie šį mūsų tautietį: 

„Nuodugniam kiniečių kalbos pasisavinimui, suprantama, reikėjo daug 
darbo ir laiko. Todėl manoma, kad T. Andrius išbuvo Kiating'o vasarnamyj bent 
porą metų, būtent per visus 1627 ir dar kitų metų kelis mėnesius, gal iki gruo- 
džio mėnesio. Spėjaima, kad jis taip pat dalyvavo garsioj misionierių konferen- 
cijoj, kuri įvyko Kiating'e 1628 metų gale, lapkričio mėnesyj. Jos tikslas buvo 
parinkti krikščioniškoms sąvokoms tikusius kiniečių kalba išsireiškimus bei žo- 
džius. Ypač buvo svyruojama, kokiais žodžiais reikšti Dieva, Angelą, siela ir 
tt. 

Tėvas Matas Ricci, 1595 metais išleisdamas pirmą kartą savo katekizma 
„Tien Tchou Che I, arba „Tikrasis mokslas apie Dieva“, Dievo sąvokai reikšti 
pavartojo žodį „Tien Tchou“. Bet kartais jis vartojo ir išsireiškimą Schang-Ti. 
Jam mirus (1610 m.), kai kurie ordino draugbroliai (T. Kamilas Constantio, 
Mikalojus Kongobardi, Sabbatino de Ursis) ėmė kas kartą vis labiau abejoti, 
ar Jėzuitų misijų įkūrėjas Kinuose neapsiriko, ar jis Dievui reikšti nepavartojo 
žodžio, su kuriuo mintyje siejosi grynai pagoniška sąvoka. Buvo siūloma, Ja- 
ponijos Jėzuitų pavyzdžiu, įvesti lotyniškus išsireiškimus. Tie abejojimai rim- 
tai iškilo 1618 metais ir suskirstė Jėzuitų misionierių eiles Kinuose į dvi lygiai 
žymias stovyklas. Kiekviena jų stengėsi palenkti į savo pusę T.Generolo Romoj 
ir jo vizitatoriaus Makao'j nuomonę. 

Kiating'o konferencijoj, remiantis ypač pažiūromis gyvenančių kinų cie- 
soriaus rūmuose T.Schall'io ir T.Schreck'o, kuris buvo vadinamas Terenciju, 
laikinai paėmė viršų T.Langobardo nuomonė, ir tuometinis vizitatorius T.Pal- 
meiro 1629 metais uždraudė vartoti žodį „Schang“Ti“ tikrajam Dievui žymėti. 
Tačiau nuo T.Palmeiro's nusprendimo buvo kreiptasi į ordino Generolą ir, re- 
miantis ypač T.Em. Diazo ir T.Aleni'o pamatavimu, tasai uždraudimas netru- 
kus buvo atšauktas. Su tais sąvokų bei žodžių klausimais dar rišosi kai kurių 
kinietiškų papročių klausimas, kurs anais laikais kėlė nemaža ginčų. 


* Žr. plačią šio ginčo istoriją knygoje: M inamiki G. The Chnese Rites Controversy 
from Its Beginning to Modern Times. Chicago: Loyola University Press, 1985, 353 p. 

"Tame požiūrių skirtume ir pats T. Rudamina, kaip kiniečių kalbos žinovas, 
turėjo reikšti savo nuomonę. Tuo klausimu jis, rodos, laikėsi su T. Aleni'u, su 
kuriuo jis glaudžiai draugavo ir bendradarbiavo““. 


Šis garsusis ginčas turėjo tragiškų niuansų - popiežiaus Benedikto XIV 
kiniškų ir kt. apeigų uždraudimas 1742 m. raštu „Ex guo singulari“, Kinijos 
misijų smukimas iki pat mūsų amžiaus 3-iojo dešimtmečio, popiežiaus Pijaus 
XI enciklikos „Rerum ecclesiae“ 1926 m., to paties popiežiaus dekretas „De 
Ritibus Sinensibus“ 1930 m.. Vatikano II Susirinkimo ir dabartinio popiežiaus 
Jono Pauliaus II kalbos Evangelijos inkultūracijos klausimais. Taigi gana pla- 
tus darbo laukas tyrėjams teologams, kultūros ir religijos istorikams aptariant 
inkultūracijos problemą įvairių šimtmečių ir įvairių tautų kultūrų kontekste. 

Konferencijoje ši inkultūracijos problema aptariama vienu aspektu - Evan- 
gelijos krikščioniškojo tikėjimo sąveika su lietuviškąja etnine kultūra. Apžvel- 
giama krikščioniškosios Lietuvos 600 metų patirtis įkultūrinant Evangeliją i 
lietuviškają etninę terpę. Gyvename svarbų laikotarpį, kai po 50-ties ateistinės 
priespaudos metų atskirties nuo katalikiškojo pasaulio mums reikia pavėluo- 
tai ikūnyti Vatikano II Susirinkimo numatytas reformas, įtraukti į liturgiją ir 
kasdieninio gyvenimo praktiką lietuviškojo kultūrinio bei dvasinio gyvenimo 
elementus vietoj vyravusių iš svetimų kraštų atkeliavusių, ne visada tik gerų, 
kad ir krikščioniškų tradicijų. 

Evangelijos inkultūracija etninėse kultūrose dažnai aptariama šv. Ignaco 
Lojolos suformuluotu dvasių atskyrimo principu. Mums šiandien reikia atskir- 
ti. kas mūsų lietuviškoje liaudiškoje kultūroje tikrai suderinama su krikščiony- 
be ir Evangelija ir kas iš seno bendraeuropinio palikimo nėra jau taip krikščio- 
niška, ką reikia reformuoti, o ką pasilaikyti. Šį sunkų dvasių skyrimo darbą 
atlikti šiandieninės Lietuvos krikščionims padės šiai konferencijai parengti pra- 
nešimai. Tebus tai kad ir mažas žingsnelis, bet reikšmingas, ieškant Evangeli- 
jos amžinai jaunam turiniui išreikšti šiandieninių lietuviškų kultūros formų. 

BaigiuVatikano II Susirinkimo dogminės konstitucijos „Lumen gentium“ 
mintimis: 

„Dievo tauta gyvuoja visose žemės tautose, nes ima sau piliečius iš visų 
tautų ne žemiško, bet dangiško pobūdžio karalystei. Visi tikintieji, išsklidę vi- 
same pasaulyje, bendrauja vieni su kitais per Šventąją Dvasią, tuo būdu, „ku- 
rie yra Romoje, žino, kad Indijos gyventojai yra jų nariai“ (šv. Jonas Auksa- 
burnis). Bet kadangi Kristaus karalystė ne iš šio pasaulio (plg. Jn 16, 36), tai 
Bažnyčia, arba Dievo tauta, kuri rengia šios karalystės atėjimą, nieko neatme- 
ta iš bet kurios tautos žemiškų gėrybių, kurios jai yra savos, bet, priešingai, 
kiek jos yra geros, puoselėja ir priima. Bažnyčia priima visų gabumus, galimu- 
mus, papročius, kuriais reiškiasi kiekvienos rasės genijus, ir juos priimdama 


*Andruška B. Tėvas Andrius Rudamina. Šiauliai, 1933, p. 49-50. 

apvalo, stiprina ir pakelia. Ji turi galvoje, kad jai privalu susiburti prie to Kara- 
liaus, kurio tėvonijon yra atiduotos tautos (plg. Ps 71 (72), 10; Iz 60, 4-7; Apr 
21, 24). Šis visuotinumo pobūdis, puošiantis Dievo tautą, yra paties Viešpaties 
dovana, irjos dėka Katalikų Bažnyčia sėkmingai ir nepaliaujamai siekia visą 
žmoniją su visomis jos gėrybėmis sujungti su Kristumi - galva jo Dvasios vie- 
nybėje. 

Šio visuotinumo dėka visos dalys teikia savo nuosavas dovanas kitoms 
dalims ir visai Bažnyčiai, kad augtų visuma ir paskiros dalys visuose dalykuose, 
vienai su kita bendraujant ir siekiant pilnatvės vienybėje. Tai rodo, kad Dievo 
tauta ne tik susideda iš įvairių tautų, bet taip pat iš įvairių laipsnių. Jos nariai 
skiriasi pagal pareigas, nes kai kurie atlieka šventą tarnybą savo brolių labui ar 
pagal sąlygas bei gyvenimo tvarkymą, nes daugelis, vienuolių luome griežtes- 
niu keliu siekdami šventumo, savo pavyzdžiu skatina brolius. Dėl to bažnyti- 
nėje visuomenėje taip pat teisėtai gyvuoja dalinės bažnyčios su savo tradicijo- 
mis, nepažeidžiant Petro Sosto primato, kuris, vadovaudamas visai meilės drau- 
gijai, teisėtus įvairumus ima savo globon ir drauge budi, kad ivairumai kuo 
mažiau kenktų vienybei. o veikiau jai tarnautų. Iš čia pagaliau tarp įvairių Baž- 
nyčios dalių tie gilūs bendrumo ryšiai tiek dvasinių gėrybių, tiek apaštalinio 
veikimo bei laikinos paramos atžvilgiu. Kadangi Dievo tautos nariai yra pa- 
šaukti bendrai dalintis savo gėrybėmis, tai apaštalo žodžiai tinka ir paskiroms 
bažnyčioms: „Patarnaukite vieni kitiems, kaip geri daugeriopos Dievo malo- 
nės šeimininkai, sulig kiekvieno gautąja malone“ (1 Pr 4. 10). 

Į šią katalikiškąją Dievo tautos vienybę, kuri reprezentuoja ir skatina vi- 
suotinę taiką, yra pašaukti visi žmonės; jai įvairiais būdais priklauso arba yra 
pavaldūs tiek tikintieji katalikai, tiek tikintieji Kristų, tiek, pagaliau, apskritai 
visi žmonės, Dievo malonės pašaukti į išganymą““. 


INCULTURATION OF THE GOSPEL IN ETHNIC CULTURES 
Summary 


The term of inculturation - defining the expression of Christian faith in national forms - 
appeared only in the middle of 20th century and was legitimized after 2nd Vatican Counsil. But 
expressing the message of the Gospel in various national forms has been practiced since the 
very beginning of Christianity. The crossing between the linpid word of God and its humanly 
imperfect spreading, between lettered and thus „preserved“ truth of Seripture and Tradition 
proclaimed in living voice by the Church have always been problematic. However, in accepting 
different cultural forms the Church retained the unchanged, undistorted message of faith. As a 
classical example of inculturation can be taken the very four canonical Gospels orientated to- 
ward four different cultural and national regions. The same joyful message of Good News in a 
different cultural form is proclaimed in the Gospel of Matthew to the Palestinian Jews, in that 
of Mark - to the pagan Romans, in that of Luke - to the Greeks. in that of John - to the people 


“II Vatikano Susirinkimo nutarimai. Konstitucijos dekretai-deklaracijos. Vilnius-Kaunas, 
1968, p. 37 (Lietuvos TSR Vyskupų ordinarų kolegijos leidinys). 

of gnosticism's home, the Orient. The 9th century German poetical adaptation of the Gospels, 
„Heliand“, or the Lives of the Saits lithuanized and written in peasant language by Motiejus 
Valančius are nothing else than examples of inculturating the Christian faith. Tiie success of 
Christian missions in various countries is closely linked with the choice of proper policy of 
inculturation. In its discussions in 17th century in the missions of China one of the participants 
was a Lithuanian Jesuit, Andrius Rudamina. In the present view of the Church, the proclama- 
tion of the Gospel to various nations must in no way be an imposition of European Western 
culture. The guestion of inculturating the system of Christian values is urgent in our own times. 
Thus a serious discussion of this guestiocould help us to put into practice the Liturgical reforms 
established by 2nd Vatican Counsil in today's Lithuanian Church. 

It must be perceived that each case of inculturating Christianity is distinctive in each na- 
tion, and Lithuania in this respect is not some kind of exception. The process of inculturating 
the truths of the Gospel, not only in our country but also, for instance, in the Roman Empire, 
took place as a ;rawth of new tradition that, however, absorbed a great part of the ancient 
cultural heritage. That synthetical tradition of Christian culture became dominating, and in 
time the elements of earlier (pagan) ethnic culture lost their hue of an alternative, and it be- 
came mindless to oppose them to Christianity which, as religious practice, never exists in some 
„pure“, non-national or supernational form. 


ALEKSANDRAS VITKUS 


KRIKŠČIONIŠKIEJI PRADAI LIETUVIŲ 
ETNOKULTŪROJE: ISTORINIS ASPEKTAS 


Atsakyti į šią temą atrodo lengva - krikščioniškieji pradai Lietuvoje atsi- 
rado su pirmuoju krikščioniu. Tačiau neskubėkime. 

Lietuvių katalikų mokslo akademijos 1994 m. surengtoje konferencijoje 
buvo išskirtas vienas pagrindinių kultūros komponentų - gyvensena, kuri ap- 
ima tradicijas, įpročius, liaudies meną, dainas ir t.t. Taigi kai Lietuvoje papro- 
čiuose, tradicijose, įpročiuose ima vyrauti krikščionybės elementai, galima teigti, 
jog jos etnokultūroje įsitvirtino krikščionybė. Ji turi apimti ne tik gyvenseną, 
bet ir kitus kultūrinius komponentus: 1) visuomenės atkuriamas, žmonių po- 
reikiams būtinas materialines gėrybes ir jų gamybos priemones; 2) žmonių dva- 
sinės veiklos ir bendravimo produktus ir priemones (mokslą, meną, filosofiją, 
religiją, pasaulėžiūrą, kalbą); 3) socialinius santykius ir juos atitinkančias in- 
stitucijas (moralę, teisę, politiką); 4) visų gėrybių ir socialinių institucijų pa- 
naudojimą žmogaus fiziniam ir dvasiniam tobulėjimui, jo laisvės realizavimui!. 
Tai ir sudaro krikščioniškąją etnokultūrą. 

Knygoje „Lietuvių etnogenezė“? teigiama, kad susikūrusioje feodalinėje 
Lietuvos valstybėje susiformavo lietuvių tautybė, kurios ištakos siekia V-VIII 
amžių. Todėl lietuvių etnokultūrą reikėtų sieti su Mindaugo Lietuva, kuri vė- 
liau ir plėtėsi, ir mažėjo. 

1215 m. Romoje, Laterano rūmuose, vyko ketvirtasis Bažnyčios susirinki- 
mas, kuriame pirmininkavo popiežius Inocentas III. Jame dalyvavo 400 pa- 
triarchų, kardinolų ir vyskupų bei 800 abatų. Tarp jų buvo ir Livonijos vysku- 
pas Albertas ir Estijos vyskupas Teodorikas. Lietuvos vyskupo 1215 m. Bažny- 
čios susirinkime negalėjo būti, nes tik 1211 m. istoriniai šaltiniai pirmą kartą 


!Kuzmickas Br. Tauta ir tautinė kultūra atkuriant demokratinę valstybę // Kultūra- 
tautos būties pagrindas. Vilnius, 1984, p. 13-16. 
* Lietuvių etnogenezė. Vilnius, 1987, p. 203-—205. 

mini lietuvį krikščionį. Livonijos kronika rašo: „Lemoitas, sakkaliečių vadas, 
pačinė estų būrį ir vijosi dvasininką (Salomoną. - 4A.V.), pasivijo naktį ir užmu- 
šė kartu su jo vertėjais Teodoriku ir Pilypu ir dar keliais kitais; visi jie krito už 
krikščionių tikėjimą ir, tikimės, persikėlė į kankinių pasaulį. Paminėtas Pily- 
pas, kilęs iš lettonų tautos (Philippus de Gente Lettoonum), kuklus buvo vys- 
kupo dvare ir visad liko ištikimas, todėl ir buvo siunčiamas vertėju kitų tautų 
mokyti. Kadangi jis tapo kankinių bendrininku, tai ir pelnė amžiną palaimini- 
mą“*. Kaip nurodo E. Gudavičius“, Pilypas galėjo būti rytų lietuvis, nes XIII a. 
pradžioje lietuviai jau susidurdavo su misionieriais. Be to, XIII a. viduryje ano- 
niminis autorius „Pasaulio aprašymo pradžioje““ teigia, kad tuo metu dar nie- 
kas Žemaitijoje neskelbė krikščionybės. 

Mindaugas stengėsi lietuvių sritis pajungti savo valdžiai, todėl neišvengė 
mažesnių kunigaikščių pasipriešinimo. Jie ieškojo kryžiuočių globos. Mindau- 
gas nesutaria su brolėnais, šie bėga į Livoniją. Vienas jų, kunigaikštis Tautvi- 
las, krikštijasi su šeima. Tai buvo pirmasis Rygoje priėmęs Romos Bažnyčios 
krikštą lietuvių kunigaikštis“. Jau nuo Mindaugo laikų, kai tik kyla pavojus, 
daugelis kunigaikščių, žymių didikų, matydami tik vieną išsigelbėjimo būdą, 
tapdavo krikščionimis. Pavyzdžiui, uolus Mindaugo šalininkas Lengvenis ima 
persekioti tris brolius (ar tai buvo Vykintas, Tautvilas ir Edvydas, ar kiti kuni- 
gaikščiai, kol kas istorikai nesutaria); šie pabėga pas Rygos arkivyskupą ir ten 
krikštijasi; Deltuvos kunigaikštis Daumantas nuo Mindaugo vyriausiojo sū- 
naus Vaišvilko užpuolimo bėga į Pskovą, ikandin jo ten pasitraukia dar 300 
lietuvių šeimų, kurie visi tampa stačiatikiais; Suksė, Nalšios kunigaikštis, už- 
pultas Vaišvilko, bėga i Livoniją, krikštijasi ir kovoja su lietuviais. I lietuvius 
neofitus, perėjusius vokiečių pusėn, tuomet buvo žiūrima, pasak J.Stakausko", 
kaip į persekiojamus krikščionis. Apie tai, kad Apaštalų Sostui apie Mindaugo 
persekiojamus kunigaikščius buvo pranešta, galima spręsti iš 1244 liepos 15 d. 
popiežiaus rašto“. Popiežius Inocentas IV šiame rašte siunčia savo pasveikini- 
mus ir palaimina tikinčiuosius, gyvenančius Lietuvoje. Tokių atvejų buvo ir 
daugiau, tačiau tai neparodo krikščionybės pradų etnokultūroje, nes svarbiau- 
si kunigaikščiai buvo pagonys, jie tapo krikščionimis tik per prievartą, o ne 
savo noru. 

Kitas krikščionybės etapas veda į Mindaugo Lietuvą. 1251 m. Livonijos 
ordino kunigas Kristijonas pakrikštijo Mindaugą, jo sūnus, žmoną ir kitus jo 
dvariškius. Vyriausiasis Mindaugo sūnus Vaišvilkas, valdęs Naugarduką, jau 
buvo priėmęs Rytų krikščionybę. Lietuvoje ima plisti dvi krikščionybės srovės 


*ŽLatvis H,Vartbergė H. Livonijos kronikos. Vilnius, 1991, p. 79. 

*Gudavičius E. Kryžiaus karai Pabaltijyje ir Lietuva XIII a. Vilnius, 1989, p. 35. 

*Samalavičius S, Abramauskas S. Naujas XIII a. šaltinis apie baltus // 
Kultūros barai. 1984, Nr. 6, p. 63. 

“Ivinskis Z. Lietuvos istorija iki Vytauto Didžiojo mirties. Roma, 1978, p. 170. 

"Stakauskas J. Lietuva ir Vakarų Europa. Kaunas, 1934, p. 53. 

5 Ten pat, p. 54. 

- katalikų ir stačiatikių. Apie stačiatikių srovę, kuri Lietuvoje truko apie 100 
metų (1300-1421), yra aprašyta „Vorutos“ laikraštyje?. Kokia buvo Mindaugo 
krikščioniškoji Lietuva? Koks Mindaugo Lietuvos krikščioniškasis palikimas? 

1) Mindaugas pirmasis parodė Lietuvai kelią į Vakarų Europos kultūrą ir 
lotyniškają krikščionybę. Visi kiti kunigaikščiai po Mindaugo vedė derybas 
dėl lotyniškosios krikščionybės, kuri plito ordino žemėse. 

2) Mindaugo ipėdiniai daugiau kaip šimtą metų derėjosi dėl krikšto, tik 
delsė oficialiai jį priimti. 

3) Kelias dešimtis metų dar buvo stengiamasi išlaikyti ir pačią „Lietuvos 
vyskupiją“. 

4) XIII a. pagonių plotuose krikščionybę palaikė dominikonai ir pran- 
ciškonai. 

5) Svarbesnėse gyvenvietėse ir prie pilių, kur kūrėsi pirmieji miestai, atsi- 
rasdavo sąlygų apaštalauti. 

6) Nuolatinių karo žygių metu į Lietuvą būdavo atgabenama daug karo 
belaisvių, tarp kurių pasitaikydavo ir kunigų, kurie, kad ir nelengvomis sąly- 
gomis, galėjo skleisti liaudyje krikščionybę. 

Kaip teigia kun. St. Maziliauskas savo knygoje „Lietuvos kelias krikščio- 
nybėn“!“, Mindaugas sukūrė ir savo krikščioniškąjį herbą - apvertė raidę M, o 
antjos vidurio smaigalio viršūnės puikavosi kryželis. Mindaugas nesukūrė Lie- 
tuvoje krikščioniškos etnokultūros, nes jis pats laviravo tarp krikščionybės ir 
pagonybės, laukdamas greitesnio krikščionybės augimo iš apačios, neprimes- 
damas jos prievarta ir nenaikindamas pagonybės židinių, nes nenorėjo sukelti 
pasipriešinimo. 

St. Maziliauskas teigia, kad Kuršo vyskupas, pranciškonas, ir Ozilijos (Sa- 
remos) vyskupas, dominikonas, siuntė kunigus bei vienuolius skelbti tikėjimo 
tiesų į Lietuvą ir čia vyko intensyvus krikščioninimas per tuos dvejus metus, 
kol buvo užbaigta Katedra ir kol Lietuvos vyskupo susikomplikavęs paskyri- 
mas buvo tvarkomas“!!. Be Katedros Vilniuje, pirmoji Liubčo bažnyčia netoli 
Naugarduko buvusi pastatyta Mindaugo dominikonams. 

Po Mindaugo nužudymo Traidenio valdoma Lietuva vėl grįžo į pagonybę, 
nors, kaip pasakoja Ipatijaus metraštis'*, keturi jo broliai buvę graikų krikščio- 
nys ir net jam padėję apsiginti nuo priešų. Tokia Lietuva, pasak Z.Ivinskio“, 
išbuvo iki pat Jogailos. Lietuva dar ilgam buvo opozicija Vakarų Europai, po- 
piežius dar ilgai rėmė teutonų politiką prieš lietuvius. 

Nuo Vytenio laikų Lietuvoje prasidėjo naujas krikščionybės etapas. Ta- 
čiau Vytenio, Gedimino, Algirdo ir Kęstučio laikai neatnešė reikšmingos krikš- 
čionybės persvaros. Tebeveikė Vytenio ir Gedimino laikais įsteigtieji vienuoly- 


?Vitkus A. Savarankiška stačiatikių metropolija Lietuvoje // Voruta, 1995, Nr.3, p. 5. 
"Maziliauskas St. Lietuvos kelias krikščionybėn. Vilnius, 1982, p. 51. 

U Ten pat, p. 53. 

2Ogickis D.P Didysis kunigaikštis Vaišvilkas // Voruta, 1993, Nr. 35, p. 6. 
5Įvinskis Z. Lietuvos istorija iki Vytauto Didžiojo mirties. Roma, 1978, p. 195. 

nai ir katalikų bažnyčios; katalikai turėjo tas pačias laisves kaip ir stačiatikiai, 
tik buvo nedaug tarptautinės misijos organizacijų, kurios būtų siuntusios savo 
misionierius į svetimus kraštus ir juos ten išlaikiusios. Krikščionybę tuo metu 
Lietuvoje skleidė, kaip teigia St.Maziliauskas, „elgetaujantieji vienuoliai, ide- 
alizuojantieji neturtą, klusnumą, nuolankumą ir meilę net priešui““. 

Gediminas iškėlė savo valstybės reikšmę tarp gretimų kraštų ir padarė ją 
žinomą visoje Europoje, bendravo ne tik su artimomis krikščioniškomis val- 
stybėmis, bet užmezgė ryšius ir su Apaštalų Sostu. Gediminas savo laiške, ra- 
šytame Saksų pranciškonams ir dominikonams, prašė atsiųsti į Lietuvą vie- 
nuolių, pabrėždamas, jog Vilniuje ir Naugarduke yra jo paties statytos katali- 
kų bažnyčios“. Be to, jo dvare sukinėjosi ir įtakos turėjo pranciškonai, tvar- 
kantys kanceliariją. Nors pats Gediminas liko pagonis, bet Naugarduke Lietu- 
vos stačiatikiams jis įkūrė atskirą metropoliją. 

Tolesnis Lietuvos krikščionybės etapas susijęs su Jogailos ir Vytauto val- 
dymu. Lietuva iš pagonybės pereina į krikščionybę. Jogaila užima sostą ir ka- 
rūnuojamas Lenkijos karaliumi. Jis tuoj ima vykdyti vieną reikšmingiausių Krė- 
vos sutarties punktų - 1386 m. pabaigoje pradedamas lietuvių krikštas. 1387 m. 
pradžioje Jogaila atvyko į Vilnių. Prieš metus Krokuvoje buvo pakrikštyti Lie- 
tuvos kunigaikščiai (Jogaila, Vytautas - antrą kartą, Skirgaila, Lengvenis), o 
dabar Gedimino sostinėje pirmiausia turėjo būti krikštijama antroji hierarchi- 
jos pakopa - bajorai su savo šeimomis. Šis krikštas simbolizavo visos Lietuvos 
prijungimą prie Romos tikėjimo, kurio, pasak Z.Ivinskio, „liepsnelė jau vie- 
nur kitur ruseno nuo Mindaugo bandytos įvesti krikščionybės“!“. Viešas atsi- 
sakymas pagonybės ir pasukimas į Vakarų krikščionybę lietuvių tautos gyveni- 
me ir kultūroje reiškė naują posūkį. 

Valdiniams iš pradžių didesnę įtaką turėjo ne tiek paties naujojo mokslo 
turinys, kiek didžiojo kunigaikščio autoritetas, įsakas mesti senus tikėjimus ir 
prietarus. Savo valdovui paklusę bajorai turėjo priimti toki pat tikėjimą ir jį 
skleisti tarp savo valdinių. Taip, pasak Z..Ivinskio, „reikia suprasti Jogailos at- 
liktą katekizminių tiesų aiškinimą“!'. Po 25 metų Jogaila su Vytautu taip elgėsi 
Žemaičiuose. 

1387 m., Z.Ivinskio teigimu, buvo pakrikštyta apie 30 000 žmonių, nes 
krikštas neapsiribojo vien Vilniumi. Jogaila važinėjo ir kitur, įsakydamas mes- 
ti pagonybę. Buvo įkurtos ir 7 parapijos: Ukmergėje, Maišiagaloje, Nemenči- 
nėje, Medininkuose, Krėvoje, Ainoje ir Obolcuose. Tarp pirmųjų parapijų ne- 
minimi Trakai ir Kaunas; matyt, ten jau anksčiau būta bažnyčių, juo labiau kad 
abiejuose miestuose buvo vokiečių pirklių. 

Lotyniškasis krikštas apsaugojo etnografinį lietuvių vienetą, užkirto kelią 
stačiatikių įtakai, bet atvėrė vartus lenkų kultūrai. Tačiau krikštas buvo pirmo- 


“Maziliauskas St. Lietuvos kelias krikščionybėn. Vilnius, 1982, p. 80. 
5Vasilevskij V Gedimino krikštas. Kaunas, 1922. 

“Ivinskis Z. Lietuvos istorija iki Vytauto Didžiojo mirties. Roma, 1978, p. 192. 
" Ten pat, p. 288. 

ji stipri grandis, siejanti Lietuvą su krikščioniškąja vidurinių amžių bendruo- 
mene. Nuo tada galima ieškoti krikščionybės elementų. Krikščioniškieji gy- 
vensenos pradai atsirado ne iš karto. Jau nuo XV a. Lietuvoje atsiranda požy- 
mių, rodančių, kad krikščionybė skverbiasi į pagonybės papročius, kad kūriasi 
kultūra, susijusi su nauju tikėjimu. Į pagonybę atėjo nauja krikščioniškoji kul- 
tūra ir pagoniški papročiai po truputį pamirštami arba jie jungiasi su krikščio- 
niškais papročiais. 

Šiandien galima teigti, kad Lietuvoje etninės kultūros krikščioniškieji pra- 
dai atsirado tik nuo XV amžiaus. Nuo šio laikotarpio ir kai kurie pagoniški 
elementai tapo būtini krikščioniškose apeigose. 


Išvados 


1. 1251 m. krikštas buvo tik pirmasis oficialus mėginimas padaryti Lietuvą 
katalikišku kraštu, tačiau jis nepaveikė lietuvių etnokultūros. 

2.1387 m. krikštas Aukštaitijoje bei 1413 m. krikštas Žemaitijoje buvo ne 
tik oficialus, bet praktiškas katalikybės įvedimas Lietuvoje, turėjęs įtakos ir 
lietuvių etnokultūrai. 

3. Tik nuo XV a. Lietuvos etnokultūra ima tapti krikščioniškąja ir tik nuo 
tada galima ieškoti krikščioniškųjų pradų Lietuvos kultūroje. 


THE ELEMENTS OF CHRISTIANITY IN LITHUANIAN ETHNIC CULTURE AS 
VIEWED HISTORICALIY 


Summary 


In the year of 1215 the Roman Church Congress attended by Livonian bishop Albertas 
and Estonian bishop Teodorikas took place in Roma. However, there was no Lithuanian bishop 
present at the Congress. In fact , Lithuania had no bishop at that time. According to the Livonian 
chronicle of 1211 mention is made of a Lithuanian translator Pilypas, a catholic, who was killed 
by local pagans. 

It is a well-known fact that the Lithuanian Duke Mindaugas made persistent attemps to 
subject to his power all Lithuanian regional dukes, therefore he could not avoid the resistance 
staged by other dukes seeking assistance even among the crusaders. The Chronides of 1248- 
1249 make mention of some other Lithuanian neophytes but these facts are insufficient to 
make a statement that there were elements of Christianity in the Lithuanian ethnic culture of 
those days because the nost influential dukes of Lithuania at that time were still pagans, and 
those who converted to Christianity did it not because of a true calling but mainly of necessity. 

The next stage in the spreading of Christianity in Lithuania is linked with the period of 
Mindaugas rule. In the year 1251 Kristijonas, a priest of the Order of Livonian Knights, bap- 
tized Grand Duke Mindaugas, including his wife Morta, his sons, and some of his courtiers. 
Duke Vaišvilkas, senior son of Mindaugas and ruler of Naugardukas was baptized according to 
the rites of Eastern Orthodox Church. Therefore, the highest hierarchy of Lithuanian nobility 
at that time was composed of two Chtistianity streams: Catholic and Orthodox. In spite of the 
fact that Lithuania became the country of Christianity, King Mindaugas was unable to set up 
Christian etnic culture because he himself had to maneuvre between Christianity and pagan- 
ism, waiting for a more rapid spread of Christianity among the lower layers of population, 

having no intention to enforce Christianity or the people from above. At the same time he was 
reluctant to distroy the firesides of heathenisme avoiding vident opposition of paganism. 

On assassinating Mindaugas, Lithuania being under the rule of Traidenis, again reverted 
to heathenism. Beginning with the rule of Vytenis, a new period of Christianity set in. However, 
the period of the rule of Vytenis, Gediminas, Algirdas and Kęstutis could not be distinguished 
for its Christianity. 

A further stage in the development of Christianity is associated with the rule of Jogala 
and Vytautas. At that time Lithuania was converted from paganism to Christianity. In 1386 
baptism of Lithuanian dukes took place and in 1387 all other high ranking nobles and their 
families underwent christening. This christening marked the fact that the whole country of 
Lithuania was de facto converted to the Roman Catholicism. Since that time we may begin 
looking for the elements of Christianity in Lithuanian ethnic culture. Paganism got permeated 
with a newly developing Christian culture, pagan customs gradually falling either into disuse or 
getting mingled with Christian customs. 

In summary, we can draw the following conclusions: 

1. The very first attemps at initiating baptism in 1251 did not turn Lithuania into a coun- 
try of Christian culture. 

2. Baptism of the people of Aukštaitija in 1387, and baptism of Žemaitija in 1413 should 
be considered to be not only official but also de facto acts of introdiction of Christianity in 
Lithuania. 

3. It was anly in the 15th century that Lithuanian etnic culture became christian in spirit, 
and only from this time on we may search for Christianity elements in Lithuanian culture. 


DR. GINTARAS BERESNEVIČIUS 


DIEVO IDĖJA BALTŲ KULTŪRINIAME GYVENIME 


Dangaus Dievas buvo nominaliai aukščiausias baltiškų panteonų asmuo, 
atitinkamai kaip ir jo pirmtakas indoeuropiečių protautėje; rekonstruojamas 
jo vardas Deivos akivaizdžiai artimas tiek lietuvių Dievui, tiek Deywis, Deiws, 
latvių Dievs. Kadaise Dievas ar Deivas turėjo reikšti tiesiog švytintį dangaus 
skliautą, plg. sen. ind. deva „dievas“ ir dyaus „dangus“, lot. deus ir dies, kildina- 
mų iš indoeuropietiškos šaknies deiuos, reiškiančios drauge Dievą ir dangų, 
sudievintą dangų ar pan. Dievas, Dievs, Deivs giminingas ir graikų Zeusui, 
Dzeusui, avest. daeva, luvių Tiwai, lidų Tiyaz, germanų Tivaz. Iš baltų Dievo 
vardą perėmė finai — plg. atitinkamai suomių ir estų /aivas, :cevas „dangus“. 
Nors Dievas ir turėjo stiprų „kosminį“, dangiškąjį aspektą, jis buvo suvokia- 
mas ir kaip asmuo, kiek galima spręsti - antropomorfinio pavidalo. 


Dievas ir dievavardžiai 


Baltuose Dangaus Dievas, kaip teigiama, išlaiko nemaža senųjų indoeu- 
ropietiškų reikšmių - jis gyvena danguje, susijęs su šviečiančiais dangaus kū- 
nais (tiesa, tai tiktų daugiau latviams), įsivaizduojamas kaip šviesus, spindintis 
asmuo, lemiantis likimus. Vis dėlto mitologijos tyrėjų darbuose Dangaus Die- 
vas kiek suabstraktinamas, gal kiek nesąmoningai stengiamasi jį priartinti prie 
rekonstruojamo indoeuropiečių Dangaus Dievo įvaizdžio. Tuo metu, tarkime, 
lietuvių sakmėse to „indoeuropietiškumo“ sąsajų su spindinčiu dangaus skliautu 
ar dangaus kūnais ne tiek jau daug. Šiame pranešime bus bandoma trumpai 
panagrinėti lietuvių ir iš dalies kitų baltų tradicijoje esančius gana skirtingus 
dangiškojo Dievo suvokimo modelius. 

Lietuviuose ir, atrodo, Prūsuose, Dangaus Dievas buvo arba kažkuriuo 
metu tapo deus otiosus, neveikiančiu dievu. Į kai kuriuos prūsų dievų sąrašus 
Ockopirmus išvis neįrašomas; lietuvių sakmės jį regi tik pasaulio kūrimo metu 
ir iškart po pasaulio sukūrimo. Latvių dainose Dievas daug aktyvesnis — jis 

nusileidžia nuo kalno, ant kurio gyvena, eina aplink rugių lauką, neša žemei 
palaiminimą, derlingumą. Tačiau Baltuose jo kultas abejotinas, nors tradiciš- 
kai juo buvo galima kliautis sudarant sutartis, prisiekiant, ypatingų krizių atve- 
ju. 

Lietuvių Dangaus Dievas, atrodo, paminimas XIII a. rusų metraščiuose. 
Volynės metraštis, ties 1252 m. data kalbėdamas apie Mindaugo krikštą, tei- 
gia, kad karaliaus krikštas buvęs apgaulingas ir kad jis slapta aukojęs savo die- 
vams: „pirmajam Nunadieviui ir Teliaveliui, ir Diveriksui, Zuikių dievui ir Me- 
deinai“. Ties 1258 m. rašoma, jog lietuviai šaukėsi savo dievų Andajaus ir Di- 
virikso. Jono Malalos chronografijos vertimo intarpe 1261 m. sakoma, kad So- 
vijus įvedęs aukas bjauriems dievams Andajui ir Perkūnui, vadinamajam griaus- 
tiniui, Žvorūnai, vadinamajai kalei, ir Teliaveliui, kalviui, nukalusiam jam sau- 
lę, kad šviestų žemei, ir įmetusiam jam saulę į dangų. 

Pirmasis Nunadievis ir kitur dviejose vietose pirmasis paminėtas Andajus 
atitiktų Dangaus Dievą. Tačiau vardų reikšmės, nepaisant daugybės interpre- 
tacijų, iki šiol neaiškios. Antra vertus, atrodo, kad čia randame ne tiek aiškų 
dievavardį, o tam pačiam dievui taikomus eufemizmus. Baltuose tai gana įpras- 
ta, - tarkime, prūsai Dangaus Dievą vadino Okopirmnu, t. y. „Pirmuoju“, o tai 
irgi ne dievavardis, o greičiau aprašomasis Dievo nusakymas. Tad etimologi- 
niai samprotavimai ir aiškinimai čia ne tokie svarbūs. Tiesa, Andajus, matyt, 
reikštų „Ant-dievį“ t.y. „Dievų Dievą“, „Aukščiausiąji Dievą“. Nunadievis irgi 
aiškintas įvairiai, bet gal atkreiptinas dėmesys į galimą jo sąsają su žodžiu nūnai 
„dabar“. Taigi Nūnadievis galėtų būti „dabartinis“, „aktualus“ dievas. LKŽ pa- 
teikia tokius nūnai vedinius: nūnajis „dabartinis“, nūnaju „nūnai“. plg. Nūnajus 
ir vėl lyja; šiuo atveju, beje, prieveiksmis labai primena daiktavardį. 

Šiaip ar taip suprastas Andajus ar Nunadievis vis tiek būtų Aukščiausiojo 
Dievo „nupasakojimai“, eufemizmai, kurie pasitelkiami vengiant ištarti tikrąjį 
Dievo vardą. Tai daugeliui religijų būdingas bruožas. Dar XVI a. Lasickis 
pateikia panašų žemaičių eufemizmą - Aukštėjas Visagistis; greičiausiai tai bū- 
tų „Aukštasis Visagalis“. Nors Lasickis jį ir rašo tarp pagoniškų dievų, atrody- 
tų, kad greičiausiai tai krikščioniškasis Dievas. Apskritai toks nesusipratimas 
visiškai dėsningas - įvairūs eufemizmai gali slėpti ir krikščioniškąją, ir senąją 
Dievo sampratą. Be to, lietuvių sakmėse, pasakojančiose apie Dievą ar Dievą 
Senelį, yra daug elementų, kurių griežtąja prasme negalima įvardyti nei „pa- 
goniškais“, nei „krikščioniškais“. Čia norėčiau prie tokių elementų ir apsistoti. 


Dievas ūkininkas 
Sakmės, pasakojančios apie pasaulio sukūrimą, Dievą vaizduoja gana bui- 


tiškoje aplinkoje, be to, nesyk neapsieinama be grynai žmogiškų nesusiprati- 
mų bei poelgių. Skubėdamas skirti besipešančių velnių, Dievas užsigauna koją 

į akmenį, ir nuo to laiko Dievo įsakymu akmenys nebeauga!. Toje pačioje sak- 
mėje Dievą matome kūrenant ugnį. Arba kitur teigiama, kad Dievas kadaise 
„dirbo visus prastus darbus, kaip ir mes kad dirbame. Kartą Dievas plovė pui- 
šiną veidą, nes pečių bekūrendamas buvo susitepęs. Jam besiprausiant, vienas 
lašas vandens nukrito žemėn. Tas vandens lašas, nukritęs žemėn, pavirto žmo- 
gum““. Kitoje sakmėje apie žmogaus sukūrimą, kurioje panaudojama biblinio 
pasakojimo medžiaga, Dievas iš Adomo šonkaulio kuria moteriškę, tačiau čia 
pasipainioja „rudas Dievo šuniukas“, atėjęs kartu su Dievu, čiumpa šonkaulį, 
kurį Dievas buvo pasidėjęs šalia, ir sprunka. Dievas vejasi. „O rojus buvo ap- 
tvertas aukšta mūro tvora. Kai tik šuniukas pribėgo prie tvoros - kiukt ir per- 
šoko“. Dievas, taip ir nepasivijęs šuns, gauna moterį sukurti iš jo rankose liku- 
sio šuns stimburio*. Taigi matome visiškai buitišką aplinką — Dievas vaikštinėja 
su rudu šuniuku, gainiojasi jį ir nepagauna, kūrena krosnį, „išsipuišina“ vei- 
da.Tai natūralu - žmogus, visą gyvenimą apsuptas valstietiškos buities, ir Die- 
vą įsivaizduoja kaip ūkininką, gyvenantį kažkur danguje, bet labai daug kuo 
panašų į patį žmogų. Tiesa, Dievas nepaprastai galingas, tarkime, vien tik la- 
šas, nukritęs nuo jo veido, virsta žmogumi. Kitos sakmės, pasakojančios apie 
žmogaus sukūrimą, tatai nusako dar proziškiau: Dievas, eidamas kažkur savo 
reikalais, pakeliui dusyk nusispjauna - šitaip atsiranda du pirmieji žmonės, ir 
Dievas, po kurio laiko juodu aptikęs, labai stebisi, nes nepamena, kad būtų ką 
panašaus sukūręs*. Nors antropogonija ir pesimistinė, Dievas šiuo savo kūry- 
bos atsitiktiniu produktu toliau rūpinasi. Jis išmoko žmones dirbti įvairius dar- 
bus, - čia vėl pasirodo Dievo - ūkininko įvaizdis. Jis pamoko, kaip reikia arti, 
austi ir pan.? 


Užsislėpęs Dievas 


Dievas, senelio pavidalu vaikštantis po žemę, būtų tikrai archaiškas vaiz- 
dinys, nes tokius įvaizdžius žino ir graikų bei indų tradicijos. Induizme popu- 
liariausios Višnu avataros, arba įsikūnijimai; kai kurie iš jų virsta savarankiš- 
komis ir populiariomis induistinio panteono dievybėmis, visų pirma - Rama ir 
Krišna. Kai kada tokios avataros gali pasirodyti antropomorfiniais, kartais — 
zoomorfiniais pavidalais. Per šiuos savo apsireiškimus Višnu gali pasiekti no- 
rimų rezultatų - jis apsiriboja, nusižemina iki žmogiškų ar žvėriškų pavidalų 
(plg. kenozės teologine samprata). Pasivertęs žuvimi, Matsya, jis tvano metu 
išgelbsti indiškąjį Nojų, Vaivasva:ą, o kaip Kalki avatara, baltas apokaliptinis 
raitelis su kardu rankoje, pranašauja ir ruošia naują tobulybės erą. Višnu turi 
10 avatarų, jį stipriai lenkia 28 avataras turintis Šiva, nors pastarosios ne to- 


"Balys J. Lietuvių liaudies sakmės. Kaunas, 1940, p. 9. 
* Ten pat, p. 13. 

* Ten pat, p. 14-15. 

* Ten pat, p. 12 ir t. 

* Ten pat. p. 37-38. 

kios populiarios. Tačiau mums jis ganėtinai įdomus, nes pasirodo senio ar as- 
keto pavidalu, mokydamas jogos paslapčių. Įvairiais, tiek antropomorfiniais, 
tiek zoomorfiniais, pavidalais žemėje gali pasirodyti ir Dzeusas bei kiti graikų 
dievai. Kartais jie taip elgiasi siekdami kažkokių savo privačių tikslų, bet jiems 
tokie pasivertimai nesudaro jokių sunkumų. Paprastai šitaip dievai tiesiog iš- 
laiko inkognito. Lietuvių Dievas Senelis, pasirodydamas kaip elgeta ar panašiu 
„Kenotiniu“ pavidalu, irgi siekia būti neatpažintas. Atrodo, tokie dievų žemiš- 
ki apsireiškimai priklausytų senai bendraindoeuropietiškai tradicijai. Mūsų die- 
nas pasiekusi lietuviška jos atmaina turi savų ypatumų. Visų pirma Dievas Se- 
nelis, vaikščiodamas Žemėje, neturi jokių „dieviškų“ atributų, priešingai, jis 
nesyk tyčia pasirenka pavargėlio senuko, apdriskusio elgetos išvaizdą ir tarsi 
persirengęs rytietiškos pasakos kalifas, virtęs anoniminiu driskiumi, stebi ap- 
linką ir žmonių elgesį su juo. Tokioms provokacijoms kitų religijų dievai nesi- 
ryžta arba elgiasi taip labai retai. Graikų dievai, kaip minėjome, dažniausiai 
siekia privačių tikslų, indų avataros yra „viešos“, t.y. dievai jose neužsislepia. o 
atsiveria tuo ar kitu aspektu, dažniausiai pagelbėdami žmonėms. Lietuvių sak- 
mių Dievas Senelis tarsi dirsčioja pro rakto skylutę, tampa kažkokiu „dieviškuo- 
ju persirengėliu“, dieviškuoju elgeta. 


ZŽiaurusis Dievas 


Dievas Senelis tikrina žmones, stebi, kaip jie laikosi bendrabūvio ir doro- 
vės normų, griežtai baudžia šykštuolius, pikčiurnas, tinginius, savimylas žmo- 
nes, - mūsų požiūriu, kartais ir pernelyg griežtai, dažniausiai paversdamas juos 
gyvuliais ar žvėrimis. Antra vertus, kaip dorovės saugotojas, Dievas gal ir turi 
šitaip elgtis, juolab didelį archaikos krūvį turinčiose sakmėse, kurios simboliš- 
kai perteikia dorovės normų absoliutumą. Vis dėlto kartais Dievas Senelis pa- 
sielgia gerokai perdėdamas. Taip syki Dievas draugę su šv. Petru vaikščioja po 
žemę ir eidami palei trobelę išgirsta triukšmą. riksmą. Pasirodo, ten riejasi 
velnias ir moteriškė. Dievas, daug negalvodamas. liepia Petrui eiti ir nukirsti 
abiem galvas. Petras taip ir padaro, tik išėjęs iš trobos ima dvejoti, ar gerai 
padaręs, nes vaikai verkia, šaukia netekę savo motinos. Dievas „pagalvojęs, 
pagalvojęs“ ir liepęs Petrui juos vėl atgaivinti“. Taigi Dievas kai kada proble- 
mas sprendžia gal kiek skubotai - tokiai sakmei ir tokiam Dievo Senelio elge- 
siui galėjo turėti įtakos tiek rigoristinės senojo Testamento interpretacijos pa- 
moksluose, tiek archaiški klodai Dievo idėjoje. Pažvelkime dar į vieną sakmę: 
„Senų senovėje po Lietuvą vaikštinėjo Dievas Senelis ir eidamas iš namų į 
namus mokė žmones gero gyvenimo. Žmonės jį priiminėjo kaip savą žmogų: 
prie stalo sodindavo, gerti ir valgyti duodavo. Kuriuos namus Dievas aplanky- 
davo, tai tuose namuose palikdavo amžiną, gražų gyvenimą. Vieną šaltą rude- 
nio dieną atėjo pas vienus žmones nuskurdęs Senelis ir tarė: „Tegu bus pagar- 


5 Ten pat, p. 29. 

bintas Viešpats Dievas! Geri žmonės, duokit man pavalgyti, nes esu alkanas ir 
sušlapęs!“ Iš suolo atsikėlė dar jaunas vyras ir prašė žmoną, kad Seneliui duo- 
tų valgyti. Žmona iš pykčio atsisuko į vyrą ir piktu balsu tarė: „Pats ir tavo 
vaikai neturi ko valgyti ir dar nori visokias valkatas maitinti! Tegu sau eina 
toliau!“ Vyras, nutaikęs, kai jo žmona nemato, įpila seneliui stiklinę pieno ir 
parodo namus, kur jam duos valgyti. Senelis atsidėkoja: nuo to laiko puodynė- 
je, iš kurios vyras jam ipylė pieno, niekada pienas neišseko, ir vyras su vaikais 
„daug metų laimingai gyveno“. O moterį Dievas Senelis pavertė kiaule!. Taigi 
moteris, kuri rūpinosi savo neturtinga šeima, Dievo Senelio paverčiama į kiaulę, 
o rūpestingos motinos netekų vaikai su našliu laimingai gyvena toliau. Tiesa, 
ių požiūris į r tėjusią laimę sakmėje neatskleidžiamas. Tokių bausmių yra ne- 
mažai. Tarkiine, sakmė apie meškos atsiradimą: „Kitą kartą Dievas senelio 
pavidalu ėjo per tiltą, o nedoras žmogus, vardu Baltrus, sėdėdamas netoliese 
po akmeniu, sugalvojo pagąsdinti pavargusį Senelį ir kad suriks nežmonišku 
balsu. Dievas už tokia nepagarbą pavertė žmogų meška“*. Nežinia, ar čia ne- 
pagarba, ar tiesiog piemeniški pokštai - tačiau Dievas Senelis tokiais atvejais 
nesismulkina. 

Arba vėl sakmė apie gandro atsiradimą: „Pirma busilų nebuvo. Ėjo Die- 
vas per svietą. Stovėjo mergos baltom sukniom ir juodais sijonukais. Pamatė 
jos beeinantį Senelį ir „klia klia klia“ ėmė juoktis. Dievas buvo senas, liesas, 
ilgu kaklu. susirūpinęs ir kėlė kojas aukštai, kad nepargriūtų. Dievas ir pavertė 
jas busilais, sakydamas: „Dabar ir jūs tokios būsit, tik su savo rūbais“. Dar kita 
panaši sakmė: „Kartą dvi moteri braidžiojo po pievą ir rinko gėles. Ėjo pro šalį 
Dievas Senelis ir paklausė: „Ka jūs čia veikiate?“ — „Varliaujame, - atsakė 
moterys. — „Kad jūs ir varliautumėt“. — tarė Dievas, ir tos moterys pavirto 
gandrais“". Čia Dievas Senelis pasirodo ne kaip prakilnus dorovės saugotojas 
ir Visatos kūrėjas, o kaip senas niurzga, baudžiantis be jokio reikalo ir užgau- 
toms asmeninėms ambicijoms teikiantis tikrai pernelyg didelę reikšmę. Kar- 
tais anoniminio elgetos pavidalu Dievas nubaudžia žmogų už absurdiško pata- 
rimo nevykdymą: jis pasiūlo plėšti šiaudus nuo stogo, juos iškulti ir pasėti grū- 
dus, tačiau ūkininkas tokio patarimo neklauso, o Dievas supykęs jį paverčia 
šunimi"?. Kaip minėta, tokie „perdėjimai“ gali būti savotiškas perspėjimas lai- 
kytis dorovinių normų, tačiau kartais Dievo Senelio elgesys tikrai be reikalo 
žiaurus. Katalikiškame kontekste jis nesuprantamas, o drauge neatrodo, kad 
tokios Dievo charakterio savybės - senosios lietuvių religijos palikimas. Dievo 
Jėga ir baisybė iš esmės gali reikštis abiejose religijose, bet niekada ši raiška 
nebus savitikslė. Lietuvių sakmių Dievo Senelio absurdiškas žiaurumas ypač 
gerai pasireiškia sakmėje, kur Dievas pasityčioja iš ligotos mergaitės: „Vienas 


"Elisonas J. Dievas senelis // Mūsų tautosaka. T. 9. Kaunas, 1935, p. 97-98, 
5 Ten pat, p. 103. 

* Ten pat, p. 36. 

V Ten pat, p. 124. 

ūkininkas turėjo labai kvailą dukterį, taigi liepė jai nuolatos sėdėti už krosnies 
ir žmonėms niekuomet nesirodyti. Bet atsitiko taip, kad vieną vasaros dieną, 
Kai visi namiškiai dirbo lauke, atėjo į tuos namus visai žilas senelis, o buvo tai 
Viešpats Dievas. Nieko seklyčioje neradęs, jisai norėjo jau išeiti, bet tuomet 
atsiliepė iš užkrosnio kvaila mergaitė: „Ga ga ga“. Supyko Senelis ant tos rėk- 
snės ir pavertė ją žąsimi“! 

Ką tai galėtų reikšti ir kaip toks Dievo elgesys atsirado sakmėse? Turėki- 
me Gnenyje, kad kelnės Teligiškai ar bažigišikai saaa SDPREjAUaS Iki“ 
Taip tokios sakmės yra labai autentiškos - galne tiek archaiškumo prasme. jos 
išties savo turiniu dažnai nepaprastai archaiškos, - bet autentiškos kaip labai 
adekvačiai išreiškiančios jas sekusių žmonių pasaulėžiūrą. Tai atviras ir ne- 
kontroliuojamas žanras. Jose žmogus vyra toks, koks jis yra, jose matome tikrą- 
ją jo pasaulio sampratą. 


Dievas, Perkūnas, Alijošius 


Labai įdomios lietuvių sakmės, kalbančios apie Dievo ir Perkūno bei kitų 
katalikiškų ar mitologinių personažų santykius. Dievas čia pasirodo kaip Per- 
kūno globėjas. Pasakojama: „Senovėje Perkūnas gyveno aukštame neprieina- 
mame kalne. Jis buvo visų žmonių gerbiamas. Bet kai atsirado velniai, Perkū- 
ną Dievas pasišaukė pas save, liepė jam gaudyti velnius ir pavedė valdyti visą 
orą. Ir dabar Perkūnas valdo orą, bet ant žemės nusileisti negali“. Arba: „Se- 
niau Perkūnas gyveno žemėje, aukštame kalne. Bet paskiau ji Dievas pasišau- 
kė pas save“. Arba: ...„už gerus darbus buvo paimtas į dangų“. Šiuose patei- 
kimuose visiškai neaišku, apie ką kalbama: apie senąjį lietuvių Dangaus Die- 
vą, ar apie krikščioniškąjį. Kartais maišatis dar didesnė, ypač kai įvedami krikš- 
čionybės asmenys. Sakmė apie Perkūno atsiradimą teigia: „Iš kur Perkūnas — 
niekas nežino. Vieną kartą Panelė Šv. klausė Dievo: „Iš kur pasidarė Perkū- 
nas?“ O Dievas sako: „Be manęs niekas nežino ir tau nereikia žinoti“". Visiš- 
ka sumaištis atsiranda Perkūną derinant su šv. Elijumi. „Perkūnas (arba. kaip 
žmonės sako, apaštalas Alijošius) gyveno žemėje, bet jį Dievas paėmė su siela 
ir kūnu į dangų. Dabar į Jis gyvena danguj“. Ir toliau: „Kai Perkūnui reikia ug- 
nies, tam jis imasi jos iš Šv. Elijo, nes Elijas yra ugnies valdovas. O Šv. Petras 
tai yra Dievo pirmoji ranka, ir ką Šv. Petras pasako, ta Perkūnas vykdo“*. Taigi 
Perkūnas visiškai ramiai įvedamas į krikščionišką laiką. Negana to, lietuvių 
sakmių velnias nesyk išsitaria, kad Dievas nei šventieji jam nebaisūs, Dievą 
velnias pavadina „geru seniu“ ar „geru seneliu“, tačiau velnias bijo Perkūno: 


"Ten pat, p. 67. 

* Tautosakos darbai. T. 3. Kaunas, 1937, p. 149, 
5 Ten pat. 

4 Ten pat, 149-150. 

„Mudu su juo pikti“ arba: „Su tuo durniu Perkūnu tai niekaip negali susitarti, 
jis tuoj burbuliuodamas puola viršum“. 

Kartais atsiranda net savotiškos, gana sudėtingos „teologinės“ konstruk- 
cijos, plg.: „Šv. Petras ir Šv. Alijošius yra pranašai. Šv. Alijošius kartu važiuoja 
su Perkūnu ir važiuos iki pasaulio pabaigos“; „Perkūnas yra laikomas Eliju- 
mi“; „Šv. Alijošius - Perkūnas bus pabaigos svieto pranašas“!*. Arba žemaičių 
nuomonė apie Perkūną, užrašyta apie 1890 m.: „Daugumas tiki, kad Perkūnas 
esąs danguje, į kurį jis gyvas esąs įžengęs, ir tenai dabar užimąs gana aukštą 
vietą, kurią taip apreiškia: „Kad Dievo nebūtų, tai jis būtų Dievu, bet kadangi 
Dievas esąs, nes jis niekados nemirštąs, tai ir Perkūnas negalįs būti Dievu, 
nors pirmiaus jis valdęs svietą ir neretai nužengdavęs ant žemės, idant žinotų, 
kaip eina žmonėms ant svieto“. Arba: „Kai Dievas išmetė velnius iš dangaus, 
tai kartu išleido ir Perkūną - Alijošių daužyti velnių, o angelą Mykolą davė 
Perkūnui per pagalbininką. Perkūnas vykdo Dievo paliepimą ir nuolat tranko 
velnią“". Kitur palinkima: „Trenk tave šventi perkūnai“, „Kad tave šv. Perkū- 
nėlis!“1š 

Visos šios sakmės užrašytos XIX a. pabaigoje-XX a. pirmaisiais trim de- 
šimtmečiais. Akivaizdu, kad religiniu požiūriu čia visiška sumaištis. Perkūną 
stengiamasi susieti su šv. Elijumi, paverčiant Perkūną pranašu. Perkūnas yra 
viršesnis už archangela Mykolą, tačiau lygus su Elijumi ir paklūsta Dievui. Ma- 
toma tam tikra pasakotojų teologinė erudicija, ir nekyla abejonių, kad šias 
sakmes sekė ne kokie nors „reliktiniai“ pagonys, o žmonės, laikę save dorais 
katalikais ir, be abejonės, sekmadieniais vaikščioję i bažnyčią. Tačiau Perkū- 
nas jiems visiškai natūraliai įsipina į krikščioniškąjį kontekstą. Tai religinio 
sinkretizmo situacija, bent jau iš pirmo žvilgsnio, kelių religijų maišymasis ar 
maišymas. Priminsiu, kad mes dabar kalbame apie aukštuosius dangiškus die- 
vus - Dangaus Dievą ir Perkūną - ir matome, kad jie sakmėse iebeturi senųjų 
bruožų. Bet šis pranešimas neapima labai dviprasmių kalendorinių papročių 
nei chtoniškosios mitologijos lauko. O šiose srityse sinkretizmo dar daugiau. 

Lietuvių sakmių Dievas Senelis irgi būtų sinkretiškas personažas. Jo įvaiz- 
dyje yra ir senosios tradicijos, ir krikščionybės elementų. Bet mums šiuo atveju 
tai ne itin svarbu. Atkreiptinas dėmesys į tai, kad Dievas Senelis jau nebėra nei 
pagoniškas, nei krikščioniškas - jis yra kitoks iš principo. Kaip ir Perkūnas- 
Alijošius yra kitoks nei pats Perkūnas ir Elijas. 

Kiltų įspūdis, kad mūsų tautosakoje užfiksuoti labai savito pavidalo Die- 
vo, šventųjų ir Perkūno įvaizdžiai. Atrodo, kad jų savitumas liudija ne kažko- 
kią pagonybės ir krikščionybės samplaiką ar sintezę, ne dviejų religijų konflik- 
tą žmonių sąmonėje, ne sąmoningą pagonybės rekonstravimą — visa tai yra 


SVėlius N. Chtoniškasis lietuvių mitologijos pasaulis. Vilnius, 1987, p. 121. 

“6 Tautosakos darbai. T. 3. Kaunas, 1937, p. 150. 

V Ten pat, p. 150-151. 

SLaurinkienė N. Pirmoji perkūnija pašventina žemę // Naujasis židinys. 1995, Nr. 
11, p. 826. 

šiek tiek kitos prigimties dalykai. Mano manymu, arčiausiai tiesos būtume kon- 
statavę, kad Lietuvoje iki XX a. pirmųjų dešimtmečių randame nekontroliuo- 
jamą raidą patyrusį Dievo įvaizdį, turintį gana platų savo lauk 4. „Nekontro- 
liuojamas“ mūsų atveju reikštų tai, kad Dievo įvaizdis gana ilgai rutuliojosi 
pagalsavitą modelį. Krikščioniškieji elementai jame jungėsi su senaisiais, bet 
tai tik viena medalio pusė. Čia prisidėjo ir žemdirbiška ar valstietiška pasaulė- 
jauta bei psichologija, į Dievo įvaizdį projektavusi buitinius ženklus, pavertusi 
ji nemėgstamo kaimyno baudimo (tegu ir įsivaizduojamo) įrankiu, paslaptin- 
gu pasakų seneliu, dažnai elgiančiusi pagal pasakos logiką. Čia prisidėjo ir 
primityvi ikonografija, ir galbūt ne visada tobula pastoracinė veikla. Antra ver- 
tus, valstietišką mentalitetą pakeisti ne taip jau paprasta, juolab kad jis visad 
laikosi senų ir pažįstamų prasmių, savo girnomis sumaldamas labai jau skirtin- 
gus dalykus. 

Taigi iki šio amžiaus trečiojo dešimtmečio lietuviškasis Dievo įvaizdis tam 
tikra dalimi yra labiau valstietiškas nei katalikiškas. Atitinkamai galima pasa- 
kyti, kad, sprendžiant iš lietuvių sakmių Dievo įvaizdžių, šventųjų ir Perkūno 
sampratos, iš „su dangumi“ susijusių vaizdinių, Velnio ir Perkūno bei Dievo 
santykių, Lietuvos sukrikščioninimas, bent jau XIX ir XX a. sandūroje, dar 
nebuvo įvykęs. 


THE IDEA OF GOD IN THE CULTURAL LIFE OF THE BALTS 
Summary 


Up to the 19300 the Lithuanian image of the God was to some extent more peasant than 
Catholic. Accordingly one can say that judging by the images of the God in Lithuanian stories, 
by the notions of Saints and God Perkūnas (of Thunder), by the images „associated“ with the 
sky, judging from the relations of the Devil, Perkūnas and the God the christianizing of Lithua- 
nia had not taken place yet, at least at the joint of the XIX" and the XX* centuries. 


DR. EDMUNDAS KRAKAUSKAS 


SENOVĖS LIETUVIŲ KULTŪROS IR KRIKŠČIONYBĖS 
SĄVEIKOS YPATYBĖS 


Vykstant didelei kultūrų sąveikai, kintant krikščionybės vaidmeniui kul- 
tūriniame gyvenime, visada pravartu žvilgtelėti į tolimą praeitį, įsigilinti į jos 
patirtį. Pastaruoju metu išspausdinta viena kita knyga taip pat sukelia minčių 
šiuo klausimu. 

Pirmiausia reiktų pažiūrėti, kaip yra suprantamas lietuvių kultūros seno- 
viškumas. Kitos kultūros žmogus kartais pavadina senoviška ir dabartinę lietu- 
vių kultūrą. Ir pačiam lietuviui, juo labiau jaunam, prieškario Lietuvos kultū- 
ra, visų pirma kaimo, atrodo senoviška. 

Kiekvienoje kultūroje galima įžiūrėti senoviškų bruožų, reiškinių. Tikėji- 
mas yra labai svarbus reiškinys kultūros senoviškumui apibūdinti. Senasis lie- 
tuvių tikėjimas yra aiškus lietuvių kultūros senoviškumo požymis. 

Čia pateikiamais samprotavimais ir keliamas klausimas, ar sudėtingas 
krikščionybės plitimas Lietuvoje nulemtas pačios senovės lietuvių kultūros ir 
jos savitumą išreiškusio tikėjimo, ar kitų priežasčių. Juo labiau kad iki šiol vis 
pakartojami senovės kultūros, tikėjimo apibūdinimai, skelbti senovėje. 

Lietuvos krikštas buvo toks istorinis įvykis, kuris lėmė tolesnę krašto kul- 
tūros raidą. Bet ši raida buvo lėta, prieštaringa. Pats krikštas pirmiausia buvo 
politinis aktas. Jis naikino senojo lietuvių tikėjimo instituciją - šventoves, jose 
atliekamas apeigas, žynius. Šią instituciją pašalino iš viešo, visuomeninio ir, 
galima sakyti, iš asmeniško gyvenimo. Bet tas aktas negalėjo panaikinti seno- 
vės lietuvių įsitikinimo, įpročių, daugelio papročių, vienaip ar kitaip susijusių 
su senuoju tikėjimu. Žmonės, kaip ir visais laikais, tuoj pat nepasikeitė. 

Naujasis tikėjimas - krikščionybė galėjo plisti tik derindamasis su vietos 
žmonių kultūra, tais šios kultūros reiškiniais, kurie savo turiniu derinosi su 
krikščionybe. Krikščionybė galėjo plisti rasdama savo vertybėms atramos vie- 
tos kultūroje. 

Kad ir kokios įvairios tautų kultūros, jos turi ir daug bendrybių, antraip 
įvairių kultūrų žmonės negalėtų bendrauti. Visos kultūros yra žmonių kūryba, 
žmogiškumo raiška. Kiekvienoje kultūroje žmogiškumas išreiškiamas vis kiek 
kitokiais pavidalais. Kiekviena kultūra savitai perteikia žmogaus, jo vertingu- 
mo sampratą. 

Krikščioniškasis, katalikiškasis tikėjimas, skelbdamas savo vertybes, tei- 
kia žmogiškumo, žmogaus vertingumo tarsi vardiklį, kuris bendras įvairioms 
kultūroms. Šis vardiklis - vertybių derinys - grindžiamas Dievo samprata. 

Toks tikėjimas senovės lietuviams negalėjo būti visiškai svetimas, nes ir 
senovės lietuvių kultūroje buvo krikščionybės skelbiamų vertybių. Lietuvių, 
kaip vokiečių, lenkų ir daugelio kitų tautų, kultūra buvo indoeuropietiška. Ir 
europietiška. 

Krikščionybė plačiausiai paplito indoeuropietiškose tautose, daugiausia 
taikiu būdu, derindamasi su šalių kultūromis. Rašoma, kad Islandijoje po krikšto 
buvo pripažintas, tebetoleruojamas ir senasis tikėjimas. Katalikybė greičiau 
paplito tose Europos šalyse, kurių kultūros buvo artimesnės, ir ypač dėl to, 
kad jos buvo labai paveiktos romėnų kultūros, kur krikščionybė buvo jau išplė- 
tota ir pripažinta. 

Germanų gentys, pradėję puldinėti Romą, ilgainiui igijo politinę galią, 
patyrė didžiulę jos kultūros įtaką ir ėmė išpažinti katalikų tikėjimą. 

Verždamiesi į Europos šiaurę ir rytus, germanai skelbė ir savo suroma- 
nintos kultūros vertybes. Tie, kurie siekė nukariauti baltų gyvenamas žemes, 
krikščionybe ėmė remti savo politiką. Nukariavimų politika sutrikdė kultūrinę 
kariaujančių tautų sąveiką, žadino labai iškreiptus priešininkų kultūros, jų ti- 
kėjimo įvaizdžius. Pats tikėjimas negalėjo būti geriau suprastas ir pripažintas, 
kai jis buvo paverčiamas pilietinės valdžios politinių tikslų siekimo priemone. 

Senovės lietuviams didžiausias kliūtis geriau pažinti ir išpažinti krikščio- 
nybę buvo, labiau tikėtina, ne jų kultūra, bet minėti politiniai veiksniai. Todėl, 
aptariant šį klausimą, reiktų daugiau įsigilinti į anų laikų būdingus krikščiony- 
bės bruožus, kurie buvo nurodomi Vakarų Europos aiškintojų, teoretikų ir 
neteoretikų, savaime suprantama, ir Katalikų Bažnyčios vadovų. Svarbu įsigi- 
linti ir į tas kultūrines aplinkybes, kuriomis tas tikėjimas aiškintas. Jei kryžiuo- 
čiai skelbėsi krikščionybės skleidėjais, tai turėtų būti plačiau aptariamos jų 
kultūros ypatybės, visų pirma tos, kurios tiesiogiai paveikė kryžiuočių krikš- 
čionybės supratimą. Antraip šis tikėjimas tarsi tapatinamas su konkrečių žmo- 
nių konkrečia veikla ir taip paverčiamas ribotų, daiktiškų tikslų siekimo prie- 
mone. Tokiais atvejais gimsta teisių ir neteisių, gerų ir blogų žmonių, žmonių 
bendrijų - tautų įvaizdžiai, teisiųjų karo su neteisiaisiais įvaizdžiai. Uoliausi jų 
kūrėjai turėjo būti jėgos šalininkai. Jiems buvo negeistini krikščionybės platin- 
tojai, kurie pripažino taikų šio tikėjimo platinimo būdą, tautų bendradarbiavi- 
mą. 

Į pastaruosius lietuviai ir kreipdavosi prašydami užtarimo. Bene ryškiau- 
sias žinomas toks kreipimasis yra garsusis žemaičių skundas Konstanco Visuo- 
tiniam Katalikų Bažnyčios Susirinkimui. Daugelis skunde pareikštų požiūrių 
artimi arba beveik tokie patys, kaip ir katalikų, kitų tikėjimų, kitų kultūrų žmo- 
nių. 

Ilgai trukę karai nuvertino ne tik tokius požiūrius, ir ne tik lietuvių, bet ir 
kryžiuočių. Karai tolino lietuvių kultūrą nuo vakarietiškų kultūrų. Lietuva, kaip 
ir kryžiuočiai, virto karo visuomene - kultūrinė, kuriamoji veikla turėjo būti 
labai apribota. 

Kryžiuočiams Vakarų kultūra buvo atvira - jos laimėjimais jie galėjo nau- 
dotis siekdami savo tikslų. 

Lietuva taip pat buvo vakarietiška, jos vandenys - upės ir jūra - jungė ją 
su Vakarų kraštais. Bet kryžiuočiai užtvėrė taikaus, kultūrinio bendradarbiavi- 
mo su Vakarais kelią. Lietuvai buvo atvira rytų, pietryčių slavų kultūra su su- 
slavėjusia baltų kultūra ar jos liekanomis. Lietuva buvo mažiau civilizuota ša- 
lis negu kaimynai kryžiuočiai, Lenkija. Šių kraštų valdžios ideologų požiūriu, 
Lietuva buvusi necivilizuota. 

Priešiškumo sukelti vertinimai daugiau pasako apie vertintojų nusistaty- 
ma vertinamo dalyko atžvilgiu, tiesiogiai nepateikdami kokių žinių apie verti- 
nama dalyką. 

Senovės lietuviai vadinti ir tebevadinami pagonimis dėl savo tikėjimo. Šis 
tikėjimas labai skyrė senovės lietuvių kultūrą nuo apsikrikštijusių kraštų kul- 
tūrų. Pirmiausia gal savo išoriniais požymiais - simboliais, ženklais, apeigo- 
mis, todėl prigijo ir stabmeldžių - stabų garbintojų vardas. Tokie vertinimai 
neatskleidžia tikėjimo turinio - jie nepraneša, kokias, daiktiškai apipavidalin- 
tas, vertybes pripažista taip tikintys žmonės. kokiu būdu jomis vadovaujasi. 

Joks tikėjimas nėra reiškiamas be ženklų, simbolių, taip pat ir krikščiony- 
bė. Šiais laikais yra nepalyginti daugiau žmonių negu senovėje, kurie neigia 
arba ir pašiepia gana supaprastintas apeigas, simbolius. 

Lotyniškos kilmės pagonis (lot. paganus) lietuviškai reiškia „kaimo gyven- 
tojas, kaimietis“, taigi tiesiogiai nusako ne tikėjimą, bet gyvenamąją vietą, tiks- 
liau, gyve nimo būdą. 

Kalbamais laikais visose šalyse, taip pat ir kryžiuočių valstybėje, dauguma 
žmonių gyveno kaimuose. Žmonijos dauguma taip gyveno iki Naujausiųjų lai- 
kų. XIX a. viduryje iš visų Vakarų Europos šalių tik vienoje Anglijoje pusė 
gyventojų jau buvo laikomi miestiečiais. 

Taigi žodis pagonis labiau tinka ne žmonių tikėjimui apibūdinti - jis labiau 
tinka skirtingų kultūrinių žmonių santykiams, tų santykių vertinimui, toleran- 
cijai nusakyti. 

Senovės lietuvių tikėjimas buvo glaudžiai susijęs su visomis jų gyvenimo 
sritimis. Jis atliko ir savito, kaip ir visi tokie tikėjimai, tikrovės pažinimo būdo 
vaidmeni. Tą sako ir žynio vardas - vardas žmogaus, kurio pareiga buvo kaupti 

ir teikti žinias savo visuomenės nariams jų reikalams spręsti. Žyniai buvo savo- 
tiški švietėjai. Bet pažintinis krikščionybės vaidmuo buvo daug didesnis. 

Senasis tikėjimas savo tiesas - apibendrinimus grindė vaizdingais pasako- 
jimais, vaizdiniais, kurie buvo perimami iš ankstesnių kartų. Svarbiausi perė- 
mėjai ir aiškintojai buvo žyniai. Buvo paveldima gana ribota - vienos kultūri- 
nės bendrijos patirtis ir ji aiškinama apibrėžto skaičiaus žmonių - žynių. Gyvai 
minčiai, nuomonių įvairovei reikštis buvo maža kultūrinės erdvės - perdėm 
griežti papročiai, kurie aiškiai nužymėjo kiekvieno kultūrinės bendrijos nario, 
pagal jo amžių ir lytį, vaidmenį. 

Sunkių pavojų atvejais griežti papročiai teikė bendrijai daugiau progų išlik- 
ti, įgalino veiksmingai panaudoti individo pajėgas bendram reikalui. Per karus 
su kryžiuočiais toks papročių vaidmuo labiausiai atsiskleidė. Žyniai tuose ka- 
ruose turėjo atlikti telkėjų, drąsintojų vaidmenį. Laimėjimų ar šiaip išsigelbė- 
jimų atvejais jų autoritetas turėjo didėti. Tokios aplinkybės didino jų įtaką vie- 
šajai nuomonei. | 

Senasis lietuvių tikėjimas, jam atstovaujanti žynių institucija turėjo varžy- 
ti ar tiesiog slopinti kultūrinius Lietuvos santykius su katalikiškaisiais kraštais 
ne tik dėl žinomų politinių aplinkybių, iškilusios pavergimo grėsmės, bet ir dėl 
minėto savo pobūdžio. 

Krikščionybė rėmėsi įvairių kultūrinių bendrijų įvairiais laikais sukaupta 
patirtimi, taip pat požiūrių į Dievą, pasaulį, žmogų plėtojimo, pagrindimo pa- 
uirtimi. Krikščionybės požiūriai buvo grindžiami plačiais teoriniais, filosofiniais 
samprotavimais. Teorinis krikščionybės, visų pirma katalikybės, pagrindimas 
tapo savitos veiklos - teologų, filosofų - sritimi. Jie plėtojo ir taisyklingo min- 
čių reiškimo mokslą - logiką. Buvo išsakomos skirtingos pažiūros tais pačiais 
klausimais. Nors viduramžių katalikybės teoretikams prikišamas dogmatizmas, 
bet, šiaip ar taip, jie plėtojo apibendrinančio, abstraktaus mąstymo taisykles, 
taip sukurdami prielaidas rastis moksliškai galvosenai, taigi skatino pažinimo 
plėtrą. 

Tuo tarpu senasis tikėjimas, šiuo atveju ir lietuvių, galima sakyti, sukosi 
ratu — vienaip ar kitaip kartojo gana ribotą praeities patirtį. Jos taikymo veiks- 
mingumas daugiau buvo atsitiktinumų sutapimas, kurį kiekvienas žynys savaip 
išaiškindavo. Platesnis, greičiau kintantis požiūris, dalykiškesnis kitų pažini- 
mas žyniams buvo nenaudingas, nes padėjo atskleisti jų žinojimo spragas, jų 
pažinimo ribotumą, grėsė jų visuomeniniam vaidmeniui. Visuose kraštuose 
žynių vaidmens atlikėjai stengdavosi slėpti savo veiklos žinias ir įgūdžius nuo 
kitų, ypač panašios veiklos žmonių, su niekuo nesidalyti žynio patirtimi. 

Krikščionybės pripažinimas, nulemdamas senojo tikėjimo išnykimą, nulė- 
mė ir žynių institucijos išnykimą. Ar žyniai veikė — ir kaip - savo kultūrinės 
bendrijos viešąją nuomonę savo įtakai toje bendrijoje išsaugoti, sunku pasaky- 
ti. Bet yra pastebėta senojo lietuvių tikėjimo naujoviškų pėdsakų. Pagal anas 
istorines aplinkybes tai būtų suprantama. Bet pastangos išsaugoti šalia greitai 

kintančių politinių, kultūrinių aplinkybių senąjį tikėjimą, buvo ėjimas ratu — 
patirtis ne turtinta, tik pakartojama kiek kitokiu pavidalu. 

Žyniai patyrė druidų - galų žynių - likimą. Telkę žmones, nuteikdavę juos 
priešintis užpuolikams, jie turėjo atsisakyti šių ir visų kitų pareigų. Romėnai 
pirmiausia stengėsi išnaikinti galų priešinimosi įkvėpėjus druidus. 

Tokį pat vaidmenį atlikdami senovės lietuvių žyniai turėjo patirti panašų 
kryžiuočių nusiteikimą. Ir dėl to kryžiuočių buvo labai smerkiamas senasis lie- 
tuvių tikėjimas - jų priešinimosi atrama. 

Geriau Lietuvos praeities įvykiams suprasti yra svarbu skirti senojo lietu- 
vių tikėjimo apibūdinimo aspektus kitų kultūrų požiūriu, skirti nusistatymą 
nuo žinojimo supratimo. Antraip senasis tikėjimas gali būti vaizduojamas taip, 
tarsi jis būtų visų krašto negandų priežastis. Šiuo atveju keltinas žymiausių 
senovės civilizacijų klausimas - kaip tokios galėjo rastis, išpažindamos seno- 
višką tikėjimą. Senosios Pietų ir Vidurio Amerikos civilizacijos daugiau ištir- 
tos, labiau žinomos (apie senovės lietuvių civilizaciją kitų kraštų tyrinėtojai lyg 
ir nekalba). Bet žinoma ir tai, kad civilizaciją sukūrę actekai XVI a. pradžioje 
buvę nukariauti H.Korteso vadovaujamų 600 ispanų pėstininkų su 16 arklių. 

Kryžiuočiai nesitikėjo įveikti senovės lietuvių, nenugalėjo netgi nedide- 
liame plote gyvenusių žemaičių. Taip priešintis šie galėjo remdamiesi savo su- 
kurta kultūra - pakankamai, anų laikų požiūriu, išplėtotu ūkiu ir, kita vertus, 
bendruomeniškumą, susipratimą skatinančiais papročiais. 

Kultūrinio Lietuvos pajėgumo, jos gajumo ženklas galėtų būti ir pati kry- 
žiuočių kultūra, kurta nukariautose žemėse. Antai svarbiausią savo pilį Ma- 
rienburge kryžiuočiai statė labai sudėtingą, taikė naujausią anų laikų techno- 
logiją (dabar ji laikoma antrąja pasaulyje pilimi pagal didumą ir išmoningu- 
mą). 

Be abejo, kai kur kryžiuočių pranašumas lietuvių atžvilgiu buvo akivaiz- 
dus, ypač ginkluotės srityje. Bet tas pranašumas negalėjo būti visuotinis, labai 
didelis, kaip kartais aiškinta ir aiškinama. 

Svarbiausiu krikščionybės pripažinimo stabdžiu laikytinas jos įteigimo bū- 
das - prievarta, toks būdas, kuris buvo ir yra priešingas krikščionybei. 

Kultūrinis atsilikimas, nepalanki kultūrinė dirva skleisti krikščionybę Lie- 
tuvoje pirmiausia sietina su karais, jų padariniais. 

Kariaudama su kryžiuočiais, Lietuva prarado daug žmonių, ypač jaunų, 
pačių veikliausių. Daugelis buvo suluošinti ne tik fiziškai, bet ir dvasiškai. Kai 
kurios vietos virto dykra. Smarkiai sunaikintam ūkiui atkurti trūko žmonių ir 
išteklių. 

Per tarpusavio kovas kurta nauja politinė Lietuvos kultūra, vienos krašto 
valdžios institucija buvo sugniuždyta. Nepavykus sukurti savarankiškos savo 
valstybės, nebeliko veiksnių, kas laiduotų krašto rimtį - pirmutinę kultūrinės, 
kuriamosios veiklos sąlygą. Šiuo, t.y. politinės valdžios instituto tvirtumo, at- 
žvilgiu krikščioniški kaimai buvo pranašesni. 

Ir po krikšto vykusios vidaus kovos dėl valdžios pasibaigė Lietuvos valsty- 
bingumo sunykimu, Lenkijos valstybės itakos padidėjimu. Tas nulėmė tolesni 
lietuvių kultūros raidos ir krikščionybės vaidmens joje pobūdį. 

Lietuvos kunigaikščių tarpusavio kovos gali būti aiškinamos ir skirtingų 
kultūrų - labiau vakarietiškos ir labiau rytietiškos - susikūrimo požiūriu. Vy- 
tautas atstovavo lietuviškai, labiau vakarietiškai kultūrai, Jogaila, - turint gal- 
voje Algirdo, jo šeimos kultūrinę aplinką, - labiau rytietiškai, iš dalies baltiš- 
kai, bet jau suslavėjusiai, kultūrai. Gal todėl Jogailai atrodė tinkamesnis są- 
jungininkas išsikovoti Lietuvos sostą nors ir katalikiškas, bet slaviškas kraštas. 
Bandęs įsiterpti į tą kovą Švitrigaila taip pat atstovavo rytietiškesnei kultūrai. 

Nepavykus Vytautui įteisinti valstybinio Lietuvos savarankiškumo, savo 
valdžiai šiame krašte remti Jogaila telkė slaviškos kultūros šalininkus. Nuo 
buvusių Vytauto šalininkų, lietuvių kultūros atstovų, buvo atsiribota. Tarp val- 
džios, valdančiųjų sluoksnio ir daugumos Lietuvos gyventojų lietuvių radosi 
kultūrinis susvetimėjimas, kuris jau pasireiškė Lietuvos krikšto metu. Krikš- 
čionišką tikėjimą skelbė tik kitoms kultūroms atstovaujantys žmonės. Lietuvo- 
je pirma lietuviška knyga tikėjimo reikalams išspausdint4 praėjus dviem šim- 
tams metų po krikšto. 

Reikia pasakyti, kad pirmųjų lietuviškų knygų autorius Lietuvoje M. Dauk- 
ša tiesiai ir aiškiai iškėlė lietuvių kultūros plėtros klausima. Tyrėjų pagrįstai 
pastebėta kultūros sąsaja su Lietuvos valstybingumo reikalais (E.Volteris) gali 
padėti suprasti M.Daukšos siekių įgyvendinimo kebluma - panaikinti Lietu- 
vos valstybingumą buvo vienas svarbiausių Lenkijos karalystės tikslų. Šiuo ait- 
žvilgiu M.Daukšai artimesnis vakarų lietuvis K.Donelaitis ir tolimesnis M.Maž- 
vydas. Pastarasis kultūrinę naujovę - lietuvišką rašta - siejo tik su naujojo tikė- 
jimo isisąmoninimu. Tokios nuotaikos, atrodo, būdingos daugumai vakarų (Ma- 
žosios Lietuvos) lietuvių raštininkų. kurie skelbė tikėjimo raštus. Tuo tarpu 
Lietuvoje vis rasdavosi „maištininkų“ (toks ir A.Strazdas, ir, žinoma, M.Dauk- 
ša). 

Žymiausias „maištininkas“, jau Naujaisiais laikais, - M. Valančius. Jo kul- 
tūrinis vaidmuo išsiskiria ir savo mastais, ir padariniais. Remdamasis savo krašto 
žmonių kultūra, taip pat ir senąja, M.Valančius gebėjo plačiai atskleisti krikš- 
čioniškojo tikėjimo, jo vertybių prasmę tos kultūros žmonėms. Vėliau pasi- 
reiškusių - A.Baranausko, Maironio, Vaižganto - kultūrinis indėlis buvo savi- 
ta kūryba, kuri daugeliu atvejų iškėlė ir senovės lietuvių praeiti, jos kultūros 
vertybes. 

Tad būtų galima teigti ir tokią išvadą: krikščionybė ėmė vaidinti kultūrinį 
vaidmenį Lietuvoje tada, kada ji pradėta derinti su šio krašto žmonių kultūra, 
visų pirma su tomis šios kultūros vertybėmis, kurios teigė žmogaus vertingu- 
mą, žmogiškumą. 

THE OLD LITHUANIAN CULTURE AND CHRISTIANITY 
Summary 


Pagan religion is viewed as a characteristic feature of the old Lithuanian culture. Its rela- 
tions with the West European culture were complicated by Crusades. For the German crusad- 
ers, representatives of the West European culture, Christianity was a political means. In such 
case Christianity must be interpreted as a doctrine with a universal values, based on a various 
cultures, not only as a means for concrete political aims. Among hostilities the mutual cultural 
understanding was distorted. Up to now misunderstandings are acting on the inguieries of cul- 
tures. 

Lithuania's Christianization was the political act et first. II destroyed the pagan institu- 
tions, but not views, habits. Christanization was a prolonged process. Cultural evolution slumped 
down in war times. The polish political influence rose. 

Elements of the Lithuanian culture as a form for the public expression of the Christian 
ideas began to play some role when the Lithuanian dergy emerged. Works of art were created 
by the Lithuanian clergymen in New Times. In that works the Christian ideas were grounded on 
the Lithuanian cultural traditions, which reflected the creative human values, human dignity. 

EVANGELIŠKI SURINKIMAI MAŽOJOJE LIETUVOJE 


Religinio gyvenimo negalima išbraukti iš bendrosios kultūros konteksto, 
nes jis yra sudėtinė mūsų kultūros dalis. Mažosios Lietuvos lietuviai evangeli- 
kai liuteronai sudaro lietuvių tautos dalį, todėl jų garbinga praeitis priklauso 
lietuvių tautos istorijai. Mūsų pareiga įvertinti jų įnašą į tautos religinį ir kul- 
tūrini lobyną. 

Per šimtmečius pasekus šių lietuvių kultūrinę raidą į dėmesio centrą pa- 
tenka jų evangeliški surinkimai, t.y. tam tikros naminės pamaldos, kurios maž- 
lietuvių buvo praktikuojamos ištisus du šimtus metų, t.y. nuo 1732 iki 1939 
metų, gal tiksliau — iki šių dienų. Tai unikalus, išskirtinis reiškinys ne tik Lietu- 
vos kultūros istorijoje, bet savo unikalumu ir pastovumu stebinantis ir Rytų 
Europos religijų ir kultūrų tyrinėtojus. 

Apie lietuviškus evangeliškus surinkimus lietuvių istoriografija yra men- 
ka- pora knygelių ir periodinėje spaudoje keletas straipsnių lietuvių ir vokie- 
čių kalbomis!. 

Daug kam gali kilti klausimas, kodėl naminės pamaldos buvo vadinamos 
surinkimais, o ne susirinkimais. Čia slypi tiesiog mistinė prasmė. Buvo tikima, 
jog žmonės susirenka ne savo noru, o Dievo Dvasia surenka pačius atkakliau- 
sius, maldingiausius žmones, pašaukia juos maldai, dvasiniam tobulėjimui ir 
susiliejimui su dievybe. Šventosios Dvasios surinkti žmonės būrėsi į maldos 
draugijėles, vadinamas surinkimais. Tie, kurie buvo privačių maldos draugijė- 
lių - surinkimų nariais, buvo vadinami surinkimininkais, o kurie vedė arba 
laikė pamaldas - Dievo žodžio sakytojais arba tiesiog sakytojais. 


!Gaigalaitis V Evangeliški surinkimai Lietuvoje. Priekulė, 1904; Gudaitis K. 
Lietuviai evangelikai. Torontas, 1956; Pėteraitis A. Surinkimai Prūsų Lietuvoj. 1948; 
Klimkaitis M. Lietuviškumo nešėjai Mažojoj Lietuvoj // Vakarai (Klaipėda). 1936, vasario 
9; vasario 11; Pau peras J. Maž. Lietuvos religinė būklė // Vairas. 1934, Nr. 3; Paupe- 
ras J. Religijos vaidmuo Mažojoje Lietuvoje // Aidai. 1948, Nr,18; Sprogies J.Aus der 
Geschichte der „Alten Versammlung“ // Memeler Dampfboot. 1953, Nr. 24; Brakas M. 
Mažosios Lietuvos politinė ir diplomatinė istorija. Vilnius, 1995. 

Nepaklusę Zalcburgo arkivyskupo grafo Firmiano įsakymui priimti kata- 
likybę, zalcburgiečiai evangelikai liuteronai, nenorėdami atsižadėti savo tikė- 
jimo, pasirinko tremtį. Jie su džiaugsmu buvo sutikti evangeliškos Prūsijos val- 
džios ir apgyvendinti Mažojoje Lietuvoje stichinės nelaimės —- maro (1709— 
1711) išnaikintuose kaimuose ir tuščiose sodybose, daugiausia palei Įsrutį, 
Gumbinę, Tilžę 1731-1732 metais. Kolonistai evangelikai zalcburgiečiai, ati- 
traukti prievarta nuo savo kultūros ir papročių, patekę į svetimą aplinką, paty- 
rė nostalgišką išsiskyrimą su savo tėvyne. Jie šaukėsi Dievo pagalbos ir nusira- 
minimo maldomis, giesmėmis ir Šventojo Rašto apmąstymais. Religiniai trem- 
tiniai būrėsi maldai privačiuose butuose į pietistinio pobūdžio susirinkimus, 
dalijosi tarpusavyje skausmu, apverkdami savo skaudžią dalią. Zalcburgiečių 
vokiečių kviečiami ėmė lankyti jų surinkimus ir apylinkių lietuviai autochto- 
nai, nors ir nesuprato vokiškų pamokslų, maldų ir giesmių prasmės. Jiems, 
psichiškai sukrėstiems maro padarinių, taip pat reikėjo paguodos. Buvęs lietu- 
viškas kraštas liko smarkiai atmieštas vokiečių kolonistų. Taip buvo padėti 
pamatai Mažosios Lietuvos vokietinimui. 

Maras suardė Mažosios Lietuvos religinio gyvenimo pagrindus. Daug lie- 
tuviškų parapijų išnyko, daug kunigų išmirė ar pasitraukė nuo maro ir epide- 
mijų, o gyvieji buvo moraliai dar ilgai sukrėsti, doroviškai pakrikę. Dalis jų 
grižo prie senojo pagoniškojo tikėjimo. Tai patvirtino kunigas Rogge iš Dar- 
kiemio. Jis aprašo, jog XVII amžiuje, nors lietuviai ir buvo krikščionys, kuni- 
gams rodė meilę ir pagarbą, tačiau jų tikėjimas buvęs paviršutiniškas. dar jie 
buvę prisirišę prie pagonybės stabų, aukodavę jiems aukas. Mažlietuviams at- 
rodę, jog senieji dievai, virtę dvasiomis, gyvena visur ir viską valdo*. 

Pietietiškai skelbiamas evangelikų tikėjimas mažlietuviams patiko labiau 
negu oficialiosios pamaldos bažnyčiose. Namines pamaldas - surinkimus jie 
lankė noriai, be prievartos. Į juos žodžio sakytojas kreipėsi kaip tėvas į savo 
vaikus, skelbiamas Dievo žodis buvo pateikiamas paprastu būdu, „širdis į šir- 
dį“, jie patys buvo įtraukiami į maldų atlikimą, giesmių giedojimą ir, svarbiau- 
sia, žmonėms suprantama motinos kalba. 

Zalcburgietis Hofferis, pamatęs lietuvių maldingumą ir nuolankumą, ge- 
rai išmokęs lietuvių kalbą, pirmas pradėjo laikyti lietuviškas namines pamal- 
das — surinkimus Įsruties ir Tilžės apylinkėse. Vėliau šį darbą tęsė lietuviai 
žodžio sakytojai: statybininkas Kristijonas Demskis, mokytojai broliai K. ir M. 
Jurkšaičiai, Jurkūnas ir kt. Surinkimų sąjūdis greit plito nuo Karaliaučiaus, 
Labguvos, Įsruties iki Nemirsetos. 

Pagal surinkimo nuostatus lietuviški surinkimai veikė su bažnyčia išvien, 
bet nebuvo bažnytinės valdžios žinioje. XVIII a. surinkimai, kaip privačios 
maldos draugijėlės, buvo registruojamos teismuose. Jos buvo įjungtos į evan- 
gelikų bažnyčios organizaciją 1848 m., o nuo 1908 m. galėjo veikti tik su val- 
džios leidimu. Šios maldos draugijėlės turėjo savo tarybas, kurios sudarydavo 


?2Gudaitis K. Lietuviai evangelikai, p. 33. 


*3 EVANGELIŠKI SURINKIMAI MAŽOJOJE LIETUVOJE 49 


parapijų didžiąsias surinkimo tarybas; jos didžiuosius parapijų surinkimus šauk- 
davo per metus 1-2 kartus. 

Pats surinkimų klestėjimas Mažojoje Lietuvoje buvo XVIII a. pabaigoje. 
Tada nebuvo kaime žmogaus, kuris nebūtų lankęs surinkimų. Vėliau lankytojų 
gretos mažėjo, vykstant šiame krašte lietuvių asimiliacijai. Pagal 1901 m. evan- 
gelikų bažnyčios statistiką Mažojoje Lietuvoje iš suaugusių mažlietuvių evan- 
gelikų (t.y. po konfirmacijos) surinkimui priklausė tik 1676, o apie 4576 buvo 
surinkimų lankytojai arba jų šalininkai. 

Surinkimai vyko pavyzdingo ir garbingo ūkininko namuose šeštadienio 
vakarais, saulei nusileidus ir uždegus žvakę ant stalo. Surinkimininkai atsineš- 
davo giesmynus, psalmių knygas bendrai giedoti. Buvo nustatyta tvarka kaip 
susėsti už stalų, maldų ir giesmių eilė. Melancholiškos giesmių melodijos su- 
kurdavo kambaryje mistinę nuotaiką. 

Mažojoje Lietuvoje veikė dvi surinkimų kryptys: senasis ir naujasis surin- 
kimas. Jie vienas nuo kito skyrėsi tik skirtingomis pažiūromis į surinkimų apei- 
gas ar struktūrą. 

Senojo surinkimo įsteigėjas buvo Klimkus Grigalaitis (1750-1825). Su- 
rinkimas buvo pavadintas jo vardu, t.y. Klimkiškių surinkimu. Jo centras buvo 
Priekulė. Surinkimas buvo įregistruotas teisme 1806 m., veikė evangelikų baž- 
nyčios įtakoje ir laikė save bažnyčios dalimi. Klimkus Priekulės parapijoje gar- 
sėjo nepaprastu maldingumu, asketišku gyvenimo būdu, gera iškalba, aukšta 
morale, valdingumu. Jis sudarė senojo surinkimo nuostatus ir buvo jo vadovu 
ir tvarkytoju visoje Mažojoje Lietuvoje. Klimkus atsisakė pasaulio linksmybių, 
jam nerūpėjo materialiniai turtai nei pasaulietiška karjera. Jis buvo visiškai 
atsidavęs Dievui, ganytojiškai rūpinosi surinkimininkų dvasiniu gyvenimu, jų 
sielų tobulinimu. Jis skelbė, kad dvasinis atgimimas gali būti pasiektas kiekvie- 
no individualiai per ilgas maldas, pasninką ir dorą gyvenimą. Galimas išgany- 
mas tik Kristui apsigyvenus tikinčioje širdyje. Iš narių surinkimininkų jis reika- 
lavo maldingumo, nuolankumo, atsidavimo Dievo valiai, ilgų, varginančių 
pasninkų, taip pat gailestingumo, nelaimėje ar varge padėti savo artimui. Jis 
reikalavo atsižadėti pasaulietiško gyvenimo linksmybių: nevartoti alkoholinių 
gėrimų, tabako, nelošti kortomis (tai velnio knygos), atsisakyti kūniškų malo- 
numų - visa tai esą sunkios nuodėmės, kurios neveda į sielos išganymą. Malda, 
neturtas, pasninkas, gailestingumas, artimo meilė, teisingumas, dorovė, savi- 
tvarda, kantrybė buvo surinkimininkų religingumo ir aukštos moralės princi- 
pai. Senasis surinkimas draudė savo nariams skaityti pasaulietinio turinio spau- 
dą, dainuoti liaudies dainas, lankyti koncertus, šokius, sporto renginius, daly- 
vauti vokiečių, taip pat net mažlietuvių organizacijų veikloje. Surinkimininkai 
buvo nusistatę net prieš instrumentinę muziką, esą ji neleidžianti susikaupti 
maldai. Į bažnytinius dūdų orkestrus surinkimininkai neleido savo sūnų. Jie 
sielvartavo, kad jų vaikai ėjo į vokiškus pasilinksminimus, dukterys puošėsi 
vokiškais drabužiais, t.y. nenorėjo savo vaikų matyti pasileidėliais, nedorais ir 


50 DR. PETRONĖLĖ ŽOSTAUTAITĖ *4 


negarbingais žmonėmis ir smerkė tuos, kurie ėmė gėdytis savo motinos kal- 
bos. Religija siejo surinkimininkus su savo kaimu, savo žeme, savo gimtąja 
kalba. Tokių religinių nuostatų veikiama kaimo gyventojų mor: iė buvo labai 
aukšta, galėjo išlaikyti savo tapatumą ir tuo jie jautėsi pranašesni už vokiečius. 

Pats senojo surinkimo įkūrėjas Klimkus Grigalaitis, o juo sekė dauguma 
narių, dėvėjo vien namų darbo iš milo pasiūta ilga sermėga, lininius ilgus mar- 
škinius, augino ilgus plaukus su sklastymu per galvos vidurį. Jis draudė surin- 
kimininkams nešioti puošnius, margus, spalvotus drabužius, taip pat ir tauti- 
nius, kad tuščiai nepradėtų keltis į puikybę, nes tai sunki nuodėmė. Žiūrėjimas 
į veidrodį irgi buvo smerkiamas. Surinkimo vadovas nustatinėjo, kokį maistą 
turi vartoti ar kokius drabužius dėvėti surinkimininkai. Sakytojų įsitikinimu, 
Dievą reikia mylėti ir maldomis garbinti užvis labiau ir todėl negalima prisiriš- 
ti prie žemiškų vertybių. Tik vidinės ir išorinės drausmės dėka maldininkams 
pasiekiamas dvasinio apsivalymo kelias, artėjimas prie Dievo, susiliejimas su 
jo dievybe. 

Vokiečiai kolonistai, pasinaudoję suteiktomis Prūsijos valdžios lengvato- 
mis ir vėliau perėję į aukštesniuosius socialinius sluoksnius, sudarė vietos val- 
džios pareigūnų elitą bei dvasininkų-junkerių sluoksnį ir atsisakė nuo tokių 
konservatyvių surinkimų. Surinkimininkus jie net pašiepdavo pravardžiuo.la- 
mi „mukeriais“ (Mucker), Ly. šventeivomis, arba „ilgaplaukiais lietuviais“ (lang- 
haarigen Litauern). | 

Tokiomis surinkimininkų padiktuotomis religinio-asketinio pobūdžio są- 
lygomis formavosi psichologinis mažlietuvio tipas: maldingas, nuolankus, sa- 
vyje užsidaręs, doras, garbingas ir kilnus žmogus, įsitikinęs, jog be Dievo va- 
lios nė vienas plaukas nuo galvos nenukrintąs. Meldėsi už Prūsijos karalių ir 
jam buvo „ištikimi iki kaulo“ už suteiktą materialinę gerovę, griežtą tvarką ir 
jų švietimą, tvirtai įsitikinę, kad taip duota paties Dievo. Per ilgas kartas buvo 
įdiegtas paklusnumas karaliui. Surinkimininkai nuolankiai priėmė viską, kas 
Jiems buvo primesta valdžios pareigūnų. Taigi jie, brangindami evangelikų ti- 
kėjimą, gimtąją kalbą, savo žemę, nesidomėjo savo tautos istorija, nesirūpino 
jos valstybingumu bei jos išlikimu, todėl jų tautinė savimonė buvo menka, reiš- 
kėsi tik per kalbą. 

Klimkus kūrė giesmes ir joms pritaikė melodijas, artimas liaudies dainoms. 
Jo sukurtos 12 giesmelių, vadinamų liaupsikėmis, buvo išspausdintos pagerin- 
tose giesmių knygose. Taigi be verstinių iš vokiečių kalbos giesmių, sakytojai 
kūrė originalias giesmes; jos buvo giedamos surinkimuose. 

Į senąjį surinkimą įėjo Jurkūno (1806-1884) įkurtas Piktupėnų parapijoje 
ir pavadintas Jurkūniškių surinkimu. Šis surinkimas taip pat buvo nusistatęs 
prieš liaudies dainas, padavimus, tautinius drabužius, laikė tai nekrikščioniško- 
mis liekanomis, tačiau buvo šiek tiek nuosaikesnis už Klimkiškių, ne toks aske- 
tiškas. Jis nelaikė nuodėme saikingo tabako ar alkoholio vartojimo, mažiau 
pasninkavo ir pan. Klimkiškių ir Jurkūniškių surinkimai pradžioje tarpusavyje 

nesutarė. Disputą nutraukė Karaliaučiaus universiteto prof. Frydrichas Kur- 
šaitis: pasikvietęs pas save abiejų surinkimų vadovus sutaikė ir po to abu sarin- 
kimai vienas nuo kito mažai skyrėsi. 

Senajam surinkimui priklausė ir brolių Jurkšaičių surinkimas. Jie ne tik 
laikė namines pamaldas, bet ir iš vokiečių kalbos vertė maldų knygas, giesmes, 
taip pat ir patys eiliuodavo. Mikelio Jurkšaičio sukurtų 19 giesmių pateko į 
psalmių knygas*. Šis surinkimas nebuvo toks asketiškas kaip Klimkiškių. 

Naujasis surinkimas buvo įsteigtas Kristupo Kukaičio (1844-1914) ir pa- 
vadintas Kukatiškių surinkimu, kuriam jis vadovavo iki Pirmojo pasaulinio ka- 
ro, t.y. iki mirties. Jo religinė veikla prasidėjo Pilkalnės apskrityje, vėliau jis 
persikėlė į Tilžę ir ten tęsė savo religinę veiklą. Kukatiškių surinkimas parengė 
savo statutą ir buvo įregistruotas 1897 m. teisme kaip „Rytprūsiškai Evange- 
liškoji maldų draugystė“. Į pirmąją valdybą įėjo šie sakytojai: Butkeraitis, Mau- 
ricas, Simonaitis, Podžius, Baltris, Makys, Žvilius ir kt.* Pagal šios draugystės 
statutą ji veikė pagal Evangelikų Bažnyčios nurodymus, turėjo maldos namus, 
chorą ir dūdų orkestrą. Surinkimuose skambindavo gitara ir kitais muzikos 
instrumentais, tuo paįvairindami namines pamaldas. Leido laikraštį „Pakajaus 
paslas“ nuo 1881 iki 1939 m. lietuvių ir vokiečių kalbomis. Naujasis surinki- 
mas turėjo 70-80 sakytojų, iš jų 25 buvo mažlietuviai, 25 vokiečiai ir 29 lenkai“. 

Kukatiškių surinkimas propagavo tas pačias krikščioniškas religines idė- 
jas, t.y. per maldingumą, dvasinį atsinaujinimą Kristuje siekti amžino gyveni- 
mo ir būti kilnaus žmogaus pavyzdžiu kasdienybėje. Surinkimas ne taip griež- 
tai žiūrėjo į pasilinksminimus, drabužius, šokius, meną ir mokslą. Surinkimi- 
ninkai kiekvieną žmogų laikė broliu, rodė gailestingumą kiekvienam nelaimės 
ištiktam žmogui bei vargšui. Jaunąją kartą jie saugojo nuo girtavimo, ištvirka- 
vimo ir kitų nedorybių. 

Prieš Pirmąjį pasaulinį karą Kukatiškių surinkimas skilo į dvi dalis. Viena 
pasivadino „Rytprūsių maldų draugija“ ir apėmė beveik visus Rytprūsius. Ten, 
vykstant sparčiai Rytprūsių asimiliacijai, surinkimai pradėjo sparčiai irti. Kita 
dalis veikė Klaipėdos krašte ir liko ištikima Kukatiškių surinkimui iki jo užda- 
rymo 1939 metais. 

Žodžio sakytojai buvo kilę iš tų pačių kaimo gyventojų, kaimo šviesuoliai 
-siuvėjai, statybininkai, dailidės, mokytojai be ypatingo teologinio pasirengi- 
mo. Jų pačių tvirtu įsitikinimu, jie Dievo ar Šventosios Dvasios įvairiais bū- 
dais: per sapnus, meditaciją, mistinius regėjimus buvo surinkti, t.y. pašaukti 
maldai, Dievo žodžio aiškinimui, vadovauti žmonių dvasiniam atsinaujinimui. 
Tai buvo labai religingi, aukštos moralės žmonės. Šeštadieniais savo noru jie 
be jokio atlyginimo apsakydavo Dievo žodį kaimo žmonėms. Surinkime pirma 


* Ten pat, p. 34. 

*Dagys P Dievo žodžio sakytojai - sargai lietuvybės ir lietuvių kalbos // Lietuvos keleivis. 
1938, lapkričio 3. 

*Gudaitis K.Lietuviai evangelikai, p. 41. 

malda buvo skaitoma iš K.Bogatzkio „Skarbnyčelės“ arba „Rojaus darželio“, 
vėliau ištraukos iš Evangelijos su individualiais komentarais, o svarbiausia — 
giesmių giedojimas; jas mėgo giedoti valandų valandas. Surinkimininkai darė 
didelį skirtumą tarp giedojimo ir dainavimo. Jų nuomone, kas gieda, tas netu- 
rėtų dainuoti, nes negalima iš vieno ir to paties šulinio semti dvejopo vandens. 
Įsigalėjus giedojimui, mažlietuvių liaudies dainų žanras ėmė silpnėti dėl surin- 
kimininkų požiūrio į jį. Giesmių kūrėjai buvo šie sakytojai: Kristupas Dems- 
kis, Mikelis Jurkšaitis, F. Kelkis, K.Grigalaitis, E.Mertinaitis ir kt. Sakytojai 
neturėjo jokios politinės tendencijos. Politika jiems mažai rūpėjo, o turtai ir 
aukštos tarnybinės vietos jų neviliojo. Sakytojo pareiga buvo maldingumo įtvir- 
tinimas savo nariams, puritoniško gyvenimo propagavimas savo asmeniniu pa- 
vyzdžiu, moralinė-dorovinė priežiūra, tarpusavio taikus sugyvenimas. Kilus gin- 
čui, jie privalėjo abi puses sutaikyti, vengė eiti į pasaulietinį teismą - tai nepa- 
doru surinkimininkui. Sakytojai atlikdavo dalį kunigo pareigų: dalyvaudavo 
laidojant savo narius, sakydavo pamokslus prie kapo duobės, parengdavo kon- 
firmacijai vaikus, lankydavo sergančiuosius, organizuodavo pašalpą vargšams. 
Jų žodžiai kaimo žmones labiau veikdavo kaip išmokslintų kunigų; šių daugu- 
ma buvo vokiečiai ir jie prastai kalbėjo lietuviškai. Savo itaka sakytojai stipriai 
veikė pačius kunigus, šie turėjo prisitaikyti prie to krašto žmonių maldingumo 
tradicijų. 

Doroviškai nusikaltusiam sakytojui parapijos surinkimų taryba uždėdavo 
moralinę bausmę, o nepasitaisiusius šalindavo iš sakytojų. Tarybos nuomone, 
sakytojai už kūniškus malonumus bus ne tik žmonių, bet ir Dievo griežtai pa- 
smerkti. 

Sakytoju tapti buvo nelengva. Kandidatai į sakytojus turėjo būti nepa- 
prastai maldingi, nuolatiniai surinkimų lankytojai, pavyzdingo dorovinio elge- 
sio, mokėti nors skaityti ir giedoti, gerai išstudijuoti Šventąjį Raštą, mokėti jį 
aiškinti. Po nustatyto bandomojo laiko (ne visiems vienodo) surinkimų para- 
pijų taryba įvertindavo jo darbą - ar turįs gabumų sakytojo pareigoms. Teigia- 
mu sprendimu kandidatui pavedama nurodytame kaime laikyti surinkimus. 

Į kitus „svietiškus“ kaimo žmones nesurinkimininkus žodžio sakytojai žiū- 
rėjo atlaidžiai. Jų silpnybes ir negeroves pateisindavo - esą tai Dievo valia, 
manė, kad ne kiekvienas gali būti Šventosios Dvasios surinktas tokioms sun- 
kioms maldininko pareigoms. Todėl surinkimai buvo lyg uždaros sektos, į ku- 
rias sunkiai prasiskverbdavo naujojo gyvenimo idėjos, pokyčiai, nauji kultū- 
ros, literatūros, meno, mokslo laimėjimai, nes jie nuo viso to laikėsi nuošaliai. 
Tai buvo jų pačių pasirinktas pasmerkimas lėtam egzistavimui. 

Reformacijos nuostata religines tiesas skelbti gimtąja kalba daug prisidė- 
jo prie lietuvių kalbos išsilaikymo tarp mažlietuvių. XVI-XVII a. pasirodžiu- 
sios pirmosios knygos lietuvių kalba: katekizmai, elementoriai, giesmynai, krikš- 
to apeigų tekstai, pamokslų knygos padėjo pagrindus lietuviškajai raštijai. 

XVIII a. būdinga tai, kad naujų religinio turinio knygų vertimų mažėjo, o 
senosios buvo kartojamos su naujais papildymais. Naujieji vertimai buvo lei- 
džiami su dviejų kalbų tekstais: lietuvių ir vokiečių, siekiant nenutolti nuo ori- 
ginalo. Tekstų iš vokiečių kalbų vertėjai blogiau mokėjo kalbą, todėl perėmė 
vokiečių kalbos struktūrą, kai kurias sąvokas ir net žodelius, kreipinius, pvz.: 
mieliausias, saldžiausias Jezutėli, miela Kristaus galvele, mylimas mano Jezu- 
tėli, mūsų mieliausias tetušėli ir pan. Giesmių vertimams buvo pritaikyta vo- 
kiška eilėdara ir melodijos. 

Sukurtos sakytojų giesmės yra bažnytinė religinė poezija, ypatinga litera- 
tūra, savo praktine dalimi vienijanti kultūros ypatingą reiškinį ir sudaro Euro- 
pos himnologijos dalį. Dainora Pociūtė išleido monografiją „XVI-XVII a. pro- 
testantų bažnytinės giesmės““, kur tyrinėja ir apibendrina protestantų giesmes 
nuo reformacijos iki pietizmo, visai neliesdama pietizmo laikotarpio religinės 
literatūros. Ši tema laukia naujų tyrinėtojų ir šios tematikos apibendrinančių 
darbų. 

1846 m. klaipėdiškis E W.Hornas išleido originalias „Prūsiškas kalendras“, 
kurios ėjo iš eilės kelerius metus, kol atsirado kiti lietuviški kalendoriai, religi- 
nio turinio lietuviški laikraščiai, mėgstami surinkimininkų. Kiekvieno ne tik 
surinkimininko, bet ir mažlietuvio namų knygynėlyje buvo Šventasis Raštas, 
giesmių, psalmių, pamokslų knygos, postilės, kasmetiniai kalendoriai. Visa tai 
surinkimininkams buvo labai brangu ir didžiai vertinama. Gaisro ar potvynio 
metu jie pirmiausia gelbėdavo maldos knygas, o paskui savo turtą. Taigi religi- 
nių knygų vertimais buvo gelbėjama tauta, kuri beveik neturėjo savo inteligen- 
tijos, išskyrus atskirus asmenis. Surinkimininkai vertino K. Donelaitį kaip būrų 
dainių, mokytoją ir jį laikė „savu žmogumi“. Tuo tarpu filosofą Vydūną kriti- 
kavo, kad jis maišąs pagonybę su krikščionybe, ir jo nepripažino “savu žmogu- 
mi“ (liko tik „sau žmogus“ )'. Tačiau keistas paradoksas - Rambyno kalną jie 
laikė šventu, pagonių dievų buveine, kur gyvenančios jų dvasios viską matan- 
čios ir valdančios. Pagerbti savo senųjų dievų jie atvykdavo per Jonines iš toli- 
miausių kaimų, pabūti tų dvasių areale, pasidalyti vargais, pasisemti dvasinės 
stiprybės ateičiai. 

Evangelikų bažnyčios įtakoje vyko dviejų, t.y. lietuvių ir vokiečių tautų 
kultūrinis suartėjimas. Vokiečių šviesuoliai darė didelę įtaką mažlietuvių reli- 
giniam ir kultūriniam gyvenimui neliesdami jų savasties ir net prisidėdami prie 
jų tapatumo išlikimo. Jie surinkimininkams atrodė tikrieji geradariai, kurie 
vertė, leido ir platino religinę literatūrą lietuvių kalba, rūpinosi religiniu dva- 
siniu gyvenimu, jų vaikų švietimu. Tai surinkimininkų širdis priartino prie vo- 
kiečių. Tačiau surinkimininkai buvo įvilkti lyg į nematomą dvasinį vokiečių ap- 
darą ir tai užsifiksavo mažlietuvių galvosenoje, mąstyme ir net elgsenoje. To- 
kios istorinės sąlygos padėjo išugdyti savotišką Mažosios Lietuvos lietuvio ti- 
pą. 


*Pociūtė D. XVI-XVII a. protestantų religinės giesmės. Vilnius, 1995. 
"Pauperas J. Maž. Lietuvos religinė būklė, p. 274-275. 

Vokietijai susivienijus ir įkūrus vokiečių Reichą (1871), sustiprėjo pan- 
germanizmas ir tautinės mažumos pasidarė nepageidaujamu priemaišu vokie- 
čių tautoje. Vokiškasis nacionalizmas ėmė reikštis ne tik armijoje, bet skverbė- 
si ir į visuomeninį bei kultūrinį gyvenimą įvairiomis šovinistinėmis formomis. 
Tam tikslui tarnavo bažnyčia, mokykla, mokslas, spauda, menas, įvairios drau- 
gijos. Šios įstaigos skelbė, kad viskas, kas vokiška, yra pranašu, kad visos kitos 
tautos ir jų kultūros turinčios ištirpti aukštoje vokiečių kultūroje akultūra- 
cijos keliu. 

Kai švietimo ministras Falkas 1872 m. „Visuotiniais paliepimais“ įsakė 
lietuvių ir kitas nevokiečių kalbas išbraukti iš mokyklų programų ir jas išstum- 
ti iš viešojo gyvenimo, surinkimininkai, pagarbos gimtajai kalbai skatinami, 
pasipiktino tokiu potvarkiu ir siuntė peticijas (1879, 1882, 1892, 1902, 1904) į 
Berlyną prašydami palikti lietuvių kalbą nors religiniams reikalams. Jų nuo- 
mone, motinos kalba esanti didžiausia vertybė bendrauti su Dievu, skelbti Šven- 
tąjį Raštą, giedoti giesmes, nes tai leista paties Dievo ir esą pagrindas dorovi- 
niam vaikų auklėjimui. Žmonės, kurie niekina savo gimtąją kalbą, niekina ir 
savo Kūrėją. Kalbos praradimą jie suprato kaip moralinį, o ne politinį reiškinį. 

Kaip surinkimininkai žiūrėjo į mažlietuvių tautines organizacijas, kurios 
kūrėsi XIX a. pabaigoje, pavyzdžiui, į „Birutę“ (1885) ir „Tilžės lietuvių ; ie- 
dotojų draugiją“ (1895), ir į jų spaudą? Galima atsakyti trumpai - gana nepa- 
lankiai. Dauguma surinkimininkų bijojo, kad „Birutės“ veikla galinti įžeisti 
Prūsijos valdžią, kuri galinti įžiūrėti nepaklusnumą jai. Sakytojai ragino surin- 
kimininkus nesusidėti su katalikais žemaičiais ir neskaityti žemaitiškų raštų. 
Net surinkimų šalininko prof. F. Kuršaičio leidžiamas „Keleivis“ ragino surin- 
kimininkus neskaityti M  oniians tautinės krypties laikraščio „Lietuviška cei- 
tunga“ ir iš redaktoriaus reikalavo, kad ji „liautųsi žemaitiškai zaunyti“. Kon- 
servatyviosios krypties evangelikų laikraštis „Pakajaus paslas“ skaitytojus grau- 
deno saugotis tautinės krypties mažlietuvių veikėjų, šalintis lietuviškų draugi- 
jų, ypač „Birutės“. Laikraštis patarė nesusidėti su „maskoliška katalikiška Lie- 
tuva““. Taip buvo nustatinėjami evangelikai prieš katalikus, mažlietuviai prieš 
didlietuvius. Atrodė, kad tautinio judėjimo idėjoms prigyti Mažojoje Lietuvo- 
je stigo platesnio visuomenės pagrindo, kad mirštančios tautybės sindromas 
jau buvo per plačiai ir giliai įsismelkęs į mažlietuvių sąmonę. 

Tačiau susiklosčiusios naujos politinės sąlygos įnešė savo korektūras. Po 
Pirmojo pasaulinio karo, suirus Vokietijos ir Rusijos imperijoms, pavergtos 
tautos ėmė atkurti savo valstybes. 1918 m. vasario 16 d. Nepriklausomybės 
Aktą paskelbė Lietuva. Mažosios Lietuvos tautinė grupė su savo šalininkais 
1918 m. lapkričio 30 d. paskelbė Tilžės Aktą - reikalavimą jungtis prie savo 
tautos kamieno - atsikuriančios Nepriklausomos Lietuvos. Tai rodo, kad maž- 
lietuviams, nors iš dalies, su dideliais nuostoliais pavyko išsaugoti savo geneti- 


* Natkiškių bažnyčios parapijiečių skundas Klaipėdos krašto bažnyčios komisarui V.Gailiui 
// Lietuvos valstybinis archyvas (LVA), f. 1393, ap. 1, b. 3, I. 87. 

nį medį. Tie reikšmingi istoriniai faktai vertė surinkimininkus vertinti naujus 
įvykius. 

Pasaulinio karo išvakarėse Mažojoje Lietuvoje evangelikų parapijų, ge- 
bėjusių išsaugoti pamaldas gimtąja kalba, buvo 45. Veikė senasis ir naujasis 
surinkimai. Vykstant lietuvių asimiliacijai iš pietų į šiaurę, ten ir surinkimai 
užsidarė. Taigi, kur nebuvo evangeliškų surinkimų, ten išnyko ir lietuvybė. To- 
dėl galima drąsiai tvirtinti, kad jeigu nebūtų buvę evangeliškų surinkimų, tai 
lietuvių kalba ir lietuvybė Mažojoje Lietuvoje būtų išnykusi. Surinkimai, žo- 
džio sakytojai ir patys surinkimininkai buvo lietuvių kalbos saugotojai. 

Po pirmojo pasaulinio karo Vokietijoje sparčiai nyko užsilikę surinkimai. 
Jie išliko Klaipėdos krašte, 1923 m. autonominėmis teisėmis prijungtame prie 
savo tautos k.mieno Lietuvos. 1925 m. evangelikai liuteronai krašte sudarė 
91,796 visų gyventojų, katalikai - 5,376, kitų tikybų žmonės - 370. Iš 71 984 
evangelikų surinkimininkų buvo 15 360, arba 21,37c visų evangelikų. 

Dar prieš Klaipėdos krašto prijungimą prie Lietuvos krašto evangelikų 
bažnyčia priklausė Karaliaučiaus konsistorijai ir Berlyno Vyriausiajai Bažny- 
čios tarybai (Oberkirchenrat). Tuoj pat iškilo Evangelikų Bažnyčios nepriklau- 
somybės klausimas. 1923 m. Berlyne įvyko Evangelikų Bažnyčios Vyriausio- 
sios tarybos ir Klaipėdos krašto atstovų: direktorijos pirmininko Viktoro Gai- 
liaus (1923-1925), prof. kun. Viliaus Gaigalaičio ir vyriausiojo vyskupo Grego- 
ro pasitarimas. Nutarta nuo 1923 m. spalio 1 d. laikyti, jog Klaipėdos krašto 
Evangelikų Bažnyčia atsiskiria nuo Karaliaučiaus konsistorijos. Tuojau pat buvo 
sudaryta Klaipėdos krašto konsistorija iš vyskupų Gregoro ir Obereignerio, 
kunigo Mikelio Reidžio ir kt. Tačiau vyriausiasis vyskupas Gregoras, slaptos 
rankos inspiruojamas, be įtakingų narių žinios parengė projektą, pagal kurį 
krašto Evangelikų Bažnyčia turėjo priklausyti Karaliaučiaus konsistorijai ir 
Berlyno Vyriausiajai Bažnyčios tarybai. Lietuviškos orientacijos dvasininkai ir 
žodžio sakytojai pasipiktino Gregoro veiksmais; visa tai privedė prie bažnyti- 
nio ginčo (1924-1925). To ginčo rezultatas buvo tas, kad krašto Evangelikų 
Bažnyčia suskilo į du sinodus: lietuviškąjį - kunigo Valentino Gailiaus ir vokiš- 
kąjį - vyskupo Gregoro. Taip pat suskilo ir Klaipėdos krašte veikę surinkimai. 
Evangelikų Bažnyčia įsitraukė į politiką. Parapijose vyko tikinčiųjų apklausa. 
Kunigai vokiečiai siekė įvairiomis, net ir prievartos, priemonėmis, kad tikin- 
tieji palaikytų Bažnyčios priklausomybę Vokietijai. Tai rodo Natkiškių bažny- 
jis esąs vokietis, nemokąs lietuviškai ir esąs didelis vokietininkas, „... kurs vo- 
kiečius didei kursto ant užsipuolimo ant mūsų lietuvininkų kaslink bažnyčios 
dalykuose, taip pat mūsų surinkimus yra gatavas ardyt ir persekinėti, tam su- 
kurstydamas netikėlius prieš mus“?. Skunde reikalaujama kuo greičiau kunigą 
Hochleiterį išsiųsti į Vokietiją, o į jo vietą skirti kunigą, mokantį abi krašto 

kalbas. Pasirašė parapijiečiai: J.Šneideraitis, M.Brasas, D.Stulgys, W. Lippas, 
M. Beckeraitis ir kt. !0 

Klaipėdos krašte surinkimas 1924 m. turėjo 40 žodžio sakytojų ir 300 su- 
rinkimo vietų. Jis pagal politines pažiūras suskilo į dvi dalis. Viena dalis, vado- 
vaujama sakytojo Stimbros, buvo už tai, kad krašto Evangelikų Bažnyčia ne- 
būtų atskirta nuo Vokietijos, o antroji - sakytojo K.Podžiaus, — kad ji būtų 
atskirta nuo Vokietijos ir sudarytų lietuviškąjį sinodą. Nors Stimbros surinki- 
mas buvo už priklausymą Vokietijos Evangelikų Bažnyčiai, tačiau surinkimus 
vedė lietuvių kalba. Dar veikęs Idzilio surinkimas, palaikęs Vokietijos Evange- 
likų Bažnyčią, bet namines pamaldas laikė lietuviškai ir vokiškai, o jaunimui — 
vien vokiškai. Taigi Stimbros ir Idzilio surinkimai, palaikę vokiškąjį Gregoro 
surinkimą, pradžioje buvo vadinami Idzilio surinkimu, vėliau - Gregoriškių. Jį 
Vokietjos Evangelikų Bažnyčia gausiai finansiškai rėmė". Šio surinkimo žo- 
džio sakytojai, prašydami Dievą, i maldas įpindavo žodžius: “... tėviškę mūsų 
sugrąžink mums, Pone“? Jie buvo nusistatę prieš Lietuvos valstybingumą Klai- 
pėdos krašte. 

Lietuviškąjį surinkimą, arba Gailiškių, sudarė sakytojų K.Podžiaus. J.Šla- 
žos ir A.Baltrio surinkimai. Lietuviškasis surinkimas turėjo 20 sakytojų ir 150 
surinkimo vietų, t.y. dalijosi per pusę su vokiškuoju surinkimu. Jis buvo šelpia- 
mas iš gubernatoriaus slaptųjų fondų“. Gailiškių surinkimo žodžio sakytojai: 
J.Griga, A.Baltris, Klimkaitis, Kėkštas, Lymantas, A.Pėteraitis ir kt. įsitraukė 
įkrašto evangelikų surinkimininku religinę veiklą. ugdė jų maldingumą, doro- 
vę, gailestingumą. Šis surinkimas ėmė veikti Klaipėdos krašto konsistorijos 
žinioje; jos prezidentu buvo išrinktas prof. V.Gaigalaitis. Nuo 1933 m. nacio- 
nalsocializmo idėjos, užplūdusios Klaipėdos kraštą, palietė ir evangeliškus su- 
rinkimus. Vokiečių dvasininkai ir suvokietėję žodžio sakytojai ėmė skleisti minti, 
jog pamaldos ir giesmės turėtų būti atliekamos vokiečių kalba, nes evangelikų 
tikėjimas gavęs pradžią Vokietijoje. Jei esi evangelikas, tai drauge esi vokietis. 
Įrodinėjo, kad klaipėdiškiai esą nutautėję vokiečiai ir kad atėjęs metas jiems 
atsiversti. Ši iš piršto išlaužta propaganda pasiekė tikslą. Atsirado daug kaimo 
žmonių, kurie ėmė reikalauti vokiečių kalbos bažnyčiose ir surinkimuose. Bu- 
vo atsižadama surinkimininkų pagrindinio principo - gimtosios kalbos vartoji- 
mo religinėse apeigose. Spartėjo vokietinimo procesas. 

Konsistorijos pirmininkas prof. V.Gaigalaitis ėmėsi iniciatyvos sustiprinti 
jėgas įjungiant Klaipėdos krašto Evangelikų Bažnyčią i Lietuvos Evangelikų 
Bažnyčią. Jis siekė intensyvaus tarpusavio bendravimo tarp klaipėdiškių ir did- 
lietuvių evangelikų. Tačiau sunkiai sekėsi, nes skirtingomis istorinėmis sąlygo- 


"Baltris A. Naujojo surinkimo vieta Klaipėdoje (straipsnis) // LVA, f. 1493, ap. 1, b. 
23,1. 296. 

U Lietuvos mokslų akademijos Centrinės bibliotekos Rankraščių skyrius. M.Jankaus fondas 
(103), b. 118, I. 2. 

2Baltris A. Naujojo surinkimo vieta... 

mis susiformavę skirtingi mažlietuvių ir didlietuvių psichologiniai tipai, pa- 
veikti antilietuviškos propagandos, neskubėjo bendrauti vieni su kitais. Klai- 
pėdos krašto konsistorija bandė sulaikyti tą nacistinę laviną, užgriūvančią krašto 
evangelikus klaipėdiškius lietuvius, t.y. bandė prisijungti prie Lietuvos Evan- 
gelikų Bažnyčios. Tikintiesiems suartėti buvo įsteigta ir 1936 m. įregistruota 
teisme bendra Lietuvių liuteronų sąjunga, po kurios įstatais pasirašė žymūs 
Evangelikų Bažnyčios veikėjai: prof. V. Gaigalaitis, dr. K. Gudaitis, dr. O.Sta- 
naitis ir kt.“ Buvo įkurti Klaipėdiškių evangeliškų organizacijų „Sandora“, 
„Jaunųjų Sandora“ skyriai Tauragėje ir Kaune; tuo buvo siekiama Lietuvos 
Evangelikų Bažnyčios vienybės, tarpusavio supratimo ir bendravimo. Kad iš 
dalies pavyko, rodo 1938 m. rugsėjo 18 d. įvykęs lietuvių evangelikų suvažiavi- 
mas Tauragėje. Į suvažiavimą atvyko evangeliškos organizacijos iš įvairių Lie- 
tuvos vietų, jų chorai, apie 700 surinkimininkų iš Klaipėdos krašto. Po pamal- 
dų iškilmingas posėdis vyko Šaulių namuose, kur buvo kalbama apie Lietuvos 
Evangelikų Bažnyčios stiprinimą ir vienybę. Suvažiavimą sveikino iš Tilžės at- 
vykęs žymus spaudos darbuotojas Enzys Jagomastas“. 

Klaipėdos krašte 1938 m. pabaigoje, kuriantis nacistinėms organizacijoms: 
Kultūrferbandui (Memeldeutsche Kulturverband), tvarkos tarnybos būriams 
(Ordnungsdienst), smogikų būriams (Memeldeutsche Sturmabteilung), Hit- 
lerio jaunimo organizacijai (Hitlerjugend), jaunučių grandžiai (Jungvolk), mer- 
gaičių organizacijai (Jungmade!), daug surinkimininkų ir jų vaikų stojo į šias 
organizacijas. Jos įsitraukė į antilietuvišką veiklą, siekdamos Klaipėdos kraštą 
atplėšti nuo Lietuvos. 1939 m. kovo 22 d. Klaipėdos kraštas buvo okupuotas ir 
gegužės 1 d. įjungtas į Vokietijos reichą. Viskas, kas buvo likę lietuviška Klai- 
pėdos krašte, tarp jų ir lietuviški evangeliški surinkimai, buvo uždrausti. 

Patys atkakliausi žodžio sakytojai, neatsižadėję gimtosios kalbos, bandė 
toliau laikyti lietuviškus surinkimus. Jie buvo gestapo griežtai perspėjami, per- 
sekiojami ar siunčiami į konclagerius. Antai žodžio sakytojas Redveikis buvo 
įkalintas 10, Požėra - 13 dienų, o Kopūstas buvo suimtas ir išsiųstas į koncla- 
gerį. Sakytojas Hansas Pėteraitis turėjo tris mėnesius kasdien registruotis po- 
licijoje, o A.Baltinis buvo išsiųstas į Lietuvą!“. Taip naciai susidorojo su pačiais 
atkakliaisiais, kurie neišsižadėjo savo gimtosios kalbos ir bandė nelaužyti su- 
rinkimų pagrindinės nuostatos - surinkimus laikyti gimtąja kalba. 


* Įspūdingas Lietuvių evangelikų suvažiavimas Tauragėje // Lietuvos keleivis. 1938, 
rugsėjo 20. 

5Pėteraitis A. Surinkimai Prūsų Lietuvoj, p. 41. 

LITHUANIAN EVANGELICAL ORGANIZATIONS IN THE LITHUANIA MINOR 
Summary 


Evangelical home prayer societies took root in the Lithuania Minor in the first half of the 
18“ century and functioned till the beginning of the 20* century, i.e. since 1732 to 1939. 

Evangelical societies were represented by prayer circles which came into being in the 
Western Europe under the influence of pietism trend. They were registered in the court, had 
their councils, acted jointly with the Evangelic-Lutheran Church but were not at its command. 
Only in 1848 they were included into the Evangelic Church organization and since 1908 they 
could function only with government's permission. In 1901 only 1674 of the total number of 
adult evangelics of the Lithuania Minor belonged to the society, about 457 — attended its 
meetings and were supporters. In the Klaipėda region in 1925 2176 of the total number of 
evangelics belonged to the society. 

The autochthons of Lithuania Minor inherited home prayers from German colonists 
Zaltzburgers who setiled in 1731-1732 in abandoned after plague villages and farmsteads of 
Lithuania Minor. Home prayers (surinkimai) took place at homes of influential and honour- 
able farmers. The population of Lithuania Minor prefered them to official prayers in Church, 
therefore, they rapidly spread in the villages from Karaliaučius, Labguva, Įsrutis to Nemerzatė. 

The evangelical home prayer circles divided into two trends: the old and new home prayers. 
The y differed only in structural elements and points of view on certhain faits and phenomena. 

The regulations of the old home prayer emphasized the puritan, ascetic way of life. Home 
prayeIS circle members - piligrims were regular visitors of home prayers, pious and devote: to 
God, seaking through prayers and good deeds to refrain from sins and gain the right for eternal 
life and join with God. They were alien to material riches, secular career. Members of home 
prayer circles were alienated from the world culture: literature, arts. science, achievements in 
music. The regulations forbade them to sing folk songs, attend concerts. theater, performances, 
parties, take part in the activity of other societies. According to regulations they wore long 
home-made overcoats, long linen schirts and long hair parted in the middle. Germans nick- 
named the members of home prayer circles „muckeriai“ or „ilgaplaukiai lietuviai“ (long-haired 
Lithuanians). It was forbidden to them to drink alcoholic beverages, use tobacco, play cards, 
etc. 

The regulations of the new prayer were more moderate. In religious sense they kept to 
the same ideals: to sacrifice themselves to God, worship the king, love brothers. Howerer the 
members of new prayer cirdes could use with moderation tobacco and alcoholic beverages, 
participate in the activity of seculars societies and their press. The new prayer circle had a choir 
and orchestra, propagated religious chants among the inhabitants of Lithuania Minor. For their 
irreproachable morals of life members of home prayer circles served as an example for other 
people, therefore, the morals of village dwellers of Lithuania Minor were of high level. 

When in 1933 national socialism gained force in Germany the Nazi ideology also spread 
in the Klaipėda region which in 1923 was annexed to Lithuania. The Nazies there started to 
undermine the main principles of Evangelic Church — to propagate the evangelic religion in the 
native language of local population. In 1938 an opnion was developed that evangelic religion 
which originated in Germany should be propagated only in German. In the short run, March 22 
of 1939, germany occupied the Klaipėda region and abolished everything that was Lithuanian 
including the evangelical home prayer circles. Evangelical Lithuanian home prayer circles bear- 
ing a sectarian character, closed from the secular culture and life, managed for 200 years to 
maintain Lithuanian identity and Lithuanian language in the Lithuania Minor. Members of 
prayer circles were the guards of Lithuanian identity and language. If not for them the Lithua- 
nian inhabitants of Lithuania Minor would have undoubtedly been assimilated and merged 
with Germans. That is why this unigue cultural-religious phenomenon is highly appreciated by 
us. 

KATALIKIŠKOS APEIGOS TREMTYJE 


Masiniai Lietuvos žmonių trėmimai siekė keleriopų tikslų: palaužti gin- 
kluotą pasipriešinimą, pagyvinti Sibiro ekonomiką ir demografinę situaciją, 
asimiliuoti ir sukurti vienalytę „tarybinę liaudį“. Tas istorijos tarpsnis apima 
trėmimų istoriją, jų statistiką, ekonominius aspektus. 

Lietuviams, atisidūrusiems tremtyje ir lageriuose, iškilo ne tik išgyveni- 
mo, bet ir tautinio identiteto išsaugojimo problemos. Tos problemos buvo glau- 
džiai tarpusavyje susijusios. Kiekvienas masinis trėmimas turėjo savų, specifi- 
nių bruožų: tai ir tremiamųjų sudėtis, ir pačios Sovietų Sąjungos kintanti vi- 
daus ir tarptautinė situacija, ekonominė raida. 

Lietuvybei išlaikyti palankesnės sąlygos buvo ten, kur koncentravosi di- 
desnis lietuvių skaičius, kur atsirasdavo daugiau išsilavinusių žmonių. Buvo 
dažnai susirašinėjama ir su Tėvynėje likusiais žmonėmis. Didžiulis tų laiškų 
kiekis ir jų turinys - kol kas mažai težinoma ir nedaug publikuota medžiaga. 
Tremtyje ir lageriuose buvo dainuojamos dainos, atliekamos pamaldos, kai kur 
organizavosi meninė saviveikla, buvo bandymų leisti laikraštukus. Į visus tuos 
reiškinius valdžia žiūrėjo labai įtariai, persekiojo, daug žmonių, ypač jaunimo, 
buvo areštuota ir įkalinta lageriuose. Sibire nebuvo nė vienos lietuviškos mo- 
kyklos, nė vienos bažnyčios, lietuviško rašto ir pradinių tikėjimo tiesų buvo 
mokomasi tik namų sąlygomis. 

Į Sibirą buvo tremiama krikščioniškoji, katalikiškoji Lietuva. Pajudėjus 
ešelonams, iš vagonų sklido lietuviškos dainos ir giesmės. Tai paliudija tiek 
patys tremtiniai, tiek juos lydėjusieji. Daina „Graži tu mano, brangi tėvyne“ ir 
giesmė „Marija, Marija“ skambėjo beveik iš kiekvieno vagono, jos susiliedavo 
įvieną maldą ir himną; skambėjo jos ir tremties erdvėse, sugrįžo ir į Lietuvos 
būtį, tartum įgijusios naujų atspalvių, naujos kokybės. 

Prisiminimai apie krikščionybę, katalikiškų apeigų formas tremtyje ir la- 
geriuose išliko žmonių atmintyje, apie tai užsimenama gausioje tremties lite- 
ratūroje. Antra vertus, tikėjimas, būdamas neatsiejama gyvenimo dalis, reiškėsi 

ne tik išoriniais ženklais ir apeigomis, bet, svarbiausia, vidinėmis dvasinėmis 
nuostatomis, kurias nėra lengva tirti ir apibendrinti. 

Vežamuosius vagonuose ėmė skinti pirmosios mirtys; tada stengtasi prisi- 
minti tokiais atvejais kalbamas maldas. Mirtys lydėjo ir tremties vietose, gimė 
vienas kitas vaikas, būta jungtuvių. Kunigų nebuvo, tačiau visi šie įvykiai buvo 
įforminami lietuviškų papročių ritualais, žinoma, kiek leido galimybės. Po Sta- 
lino mirties, šiek tiek palengvėjus tremties režimui, tremtinių gyvenvietėse pra- 
dėjo lankytis kunigai; jie atnaujindavo saviveiklos būdu darytus krikštus, san- 
tuokas, pašventindavo kapus. Tačiau daugelio atokesnių, rečiau apgyvendintų 
vietovių kunigai nepsiekdavo. 

Pasitelkime atsiminimus, kaip vieną iš pagrindinių iškelto klausimo šalti- 
nių. Štai knyga „Ešelonų sesės“ (Vilnius, 1994). Jadvyga Dirvianskienė: „Iš 
visų vagonų girdėjosi gegužinės maldos. Nevilties apimti žmonės tik vakaro 
giesmėse tegaudavo ramybę“ (p. 24); „Gegužės 22 diena. Ištrėmimo metinės. 
Skamba gegužinės pamaldos“ (p. 29); „Tų metų rudenį tremtinius pirmą kartą 
aplankė kunigas Justas Budrikis. Kiek jis vaikučių pakrikštijo, kiek šeimų su- 
tuokė, kiek kapų pašventino!“ (p. 32). Elena Petruitienė: „Pas Pilkauskienę 
giedodavom, dainuodavom“ (p. 42). Birutė Vanagaitė-Jankauskienė: „Tarpe 
mūsų buvo daug žmonių, kurie neįsivaizdavo šventos dienos be „Pulkim ant 
kelių“ [...] Išgirdę giesmę, sulėkė vietiniai vaikai. Jie kaip gyvi nematę tokių 
dalykų. [...| Suklaupę, susėdę ant patalų, ant apverstų kibirų ir krepšių, visi 
nusisukę į duris, nes ant scenos kabėjo Stalino paveikslas, giedojom, poteria- 
vom ir žegnojomės tų apgultų (vaikais aplipusių. - VR.) langų prieblandoje 
[-..] O mums pamaldos virto tradicija. Per visus trylika trėmimo metų, kol 
buvo daug lietuvių, kiekvieną sekmadieni vienuoliktą valandą rinkdavomės į 
pamaldas. Tiesa, iš klubo mus greit iškrapštė. Sakė, ten ne vieta tokiom kvai- 
lystėm [-..] Vėliau atvažiuodavo pas mus ir kunigas. Tada prie kapų vartų pa- 
statydavo altorių, o pamaldos primindavo lietuviškus atlaidus. Labiausiai lau- 
kiamas buvo kunigas Marijonas Petkevičius nuo Ukmergės. Jis ne vien laido- 
davo, bet ir tuokdavo, krikštydavo [...] „Leiskit į Tėvynę...“ — tai buvo ne 
daina, ne malda, bet ilgesio išrėkimas“ (p. 217-219). Zofija Balčiūnienė: „Nors 
mažai buvo laisvo laiko, bet rašydavom laiškus, siuvinėdavom, ištraukdamos 
siūlus iš dar iš Lietuvos atsivežtų skarelių, svajodavom apie Lietuvą, apie gra- 
žią ateitį, sekmadieniais kartu melsdavomės. Iš menkų lagerio maisto davinių 
ruošdavom religines šventes su menkomis vaišėmis“ (p. 119). Stefanija Berta- 
šienė: „Pražilo mama. Jau pritrūko ji ašarų beraudodama prie dviejų smėlio 
kauburėlių... Dažnai naktimis girdėdavau maldos žodžius ir mėnulio šviesoj ji 
primindavo man madoną“ (p. 71). Antanina Goberienė: „Gegužinės. Atėjus 
gegužės mėnesiui, po darbų susirinkdavome visos, suklupdavome ir melsdavo- 
me Švč. Marijos užtarimo: „Marija, Marija, palengvink vergiją, išgelbėk nuo 
priešo baisaus“, - visos, rodos, pakildavome nuo žemės, prisiartindavome prie 
Dievo Motinos kojų ir su ašaromis maldaudavome jos pagalbos. Šios giesmės 

atnešdavo mums viltį, pridėdavo jėgų kantriai nešti primestą mums dalią. Ge- 
ra, kai žmogus turi ir sunkiausiomis valandomis į ką kreiptis!..“ (p. 88). Rūta 
Aleksonienė: „Gaila, dabar žmonės nebežino, kas tai yra daina! Mes į ją sudė- 
davom visą ilgesį, meilę, skausmą, tikėjimą, viltį“ (p. 407). Nijolė Gaškaitė: 
„Prisimenu kalėdinį Tėvo Stanislovo laišką: „Gal reikėtų rašyti Jums Kalė- 
doms raudų ditirambus, bet Jūs nematysite Kūčių, nesisveikinsite su artimai- 
siais... Bet ar ne geriau ir ne teisingiau būtų pavydėti Jūsų laisvės... Kaip tai 
bus gera, jeigu po išėjimo laisvėn Jūs paliksite ir toliau laisvos“ (p. 260). 

Tokių citatų būtų galima pririnkti labai daug; jos tik patvirtintų bendras 
tendencijas labai įvairiose situacijose. Vienoje televizijos laidoje „Po savo sto- 
gu“ (1995 10 21) buvusi tremtinė pasakojo, kad tremtyje moterys net laikyda- 
vo Mišias. 

Iš prisiminimų galima spręsti, kad ypač populiarios buvo gegužinės pa- 
maldos. Laidotuvėse būdavo giedami „Kalnai“, kalbamos maldos namuose ir 
kapinėse. Būdavo pasigaminamos laidotuvių vėliavos, kryžius su Nukryžiuo- 
tuoju laidotuvių ceremonijoms. Kai kas turėdavo atsivežę švęsto vandens, o jei 
jo nebūdavo, jis būdavo pašventinamas pagal žinomas ar savo sukurtas formu- 
les. Ant kapų būtinai būdavo statomi kryžiai, kaip ženklai, kad priklausei lie- 
tuviškai bendruomenei. Vestuvių metu būdavo prisiekiama prieš kryžių ar šven- 
tą paveikslą. 

Iš atsiminimų ryškėja, kad religinių apeigų aprašymai, apmąstymai apie 
tikėjimą būdingesni moterims, ypač jaunoms merginoms, gimnazistėms ir stu- 
dentėms. Vyrai savo memuaruose į tai mažiau kreipia dėmesio, jie daugiau 
aprašo darbus, ūkinius reikalus, tarpusavio santykius. 

Lietuviai katalikai tremtyje atsidūrė ne tik svetimoje tautinėje, bet ir sve- 
timoje religinėje aplinkoje, tai lėmė tam tikra žmonių, tikinčiosios bendruo- 
menės uždarumą. 

Sibire, tame žmonių ir tautų konglomerate, sparčiai plito įvairios sektos. Į 
Irkutsko srities Alzamajaus rajoną, gausiai apgyvendintą lietuvių tremtinių, 
1951-1952 m. buvo atitremta apie šimtą sektantų (baptistų, Jehovos liudytojų, 
„subotnikų“ ir kt.) iš Vakarų Ukrainos. Po penkerių metų valdžia sunerimo, 
nes rajone pasirodė besą jau apie 700 sektantų, daugiausia Jehovos liudytojų. 
Įdomu, kad tarp jų nebuvo nė vieno, bent žinomo, lietuvio. Taigi katalikybė 
tvirtai saugojo žmones nuo sektantiškumo, tuo tarpu vietinėje nusilpusioje sta- 
čiatikiškoje ir indiferentiškoje aplinkoje sektantams buvo itin palanki dirva. 

Katalikybė šiek tiek skirtingai reiškėsi įvairiose tremtinių grupėse. Pir- 
mieji tremtiniai, 1941 metų tautos elitas, buvo labiau individualūs, santūrūs, o 
pokario tremtoji ūkininkija laikėsi liaudiškų papročių, religinius jausmus ir 
apeigas reiškė atvirai, visa tai susiliejo su tautiškumo sąvoka, tapo savita ne tik 
paguodos, bet ir pasipriešinimo forma. Ilgą laiką apeigos buvo atliekamos be 
dvasininkų, jos žmonių sąmonėje įgijo teisėto akto prasmę. 

Pasirodžius tremtyje kunigams, jų misionieriška veikla tampa atskiru trem- 
ties fenomenu, jungiamąja grandimi tarp improvizuotų liaudiškų ir oficialių 
bažnytinių apeigų. Skirtumų yra ir tarp tremties ir lageriuose bc i kalėjimuose 
buvusių katalikybės reiškinių. 

Kunigų darbas tremtyje buvo nelengvas. Septyni ką tik šventimus gavę 
jauni Kauno kunigų seminarijos auklėtiniai atsidūrė prie Baikalo ežero, po 
kiek laiko jiems buvo leista glaustis savo ištremtose šeimose. Kunigas Antanas 
Bitvinskas (dabar - monsinjoras) buvo išvežtas į Irkutsko srities Sujetichos 
gyvenvietę, kur gyveno apie 3000 lietuvių, atitremtų 1948 ir 1949 metais. Bet 
koks viešas pastoracinis darbas buvo draudžiamas, tad melstasi, krikštyta nak- 
timis, net užsirakinus, saugantis nuo nelauktų smalsuolių ir provokatorių. Pa- 
prastai buvo laikomasi konspiracijos. Vienas tremtinys inžinierius namie slap- 
tai surengė katalikiškas vedybų apeigas dar prieš civilinių vedybų puotą. Pasi- 
rodo, buvo stebima, kada gi bus religinės apeigos. Kadangi tą dieną nebuvo, 
tai gamyklos vadovybė džiaugėsi ir sveikino inžinierių dėljo „pažangių“ ateis- 
tinių pažiūrų, religinių apeigų atsisakymo. 

Nepavyko pastangos įsteigti katalikų parapijų, nors toje pačioje Sujeti- 
choje buvo surinkta per tūkstantį parašų (oficialiai religinei bendruomenei steig- 
ti reikėjo tik dvidešimt parašų). Šiek tiek padėtis pagerėjo po 1953 m., be: ir 
tada kunigų veikla, jų kelionės į kitas tremtinių gyvenvietes buvo pusiau 
nelegali. 

Išsamesniam vaizdui susidaryti reikėtų remtis, pirma, tremties dalyvių at- 
siminimais, jų pačių vidine motyvacija, t.y. vaizdu iš vidaus, dažnai pilnu emo- 
cijų, subjektyvumo, ir, antra, vaizdu iš šalies, iš laiko nuotolio, pasitelkiant, 
gretinant duomenis - tai sausesnė, bet ir objektyvesnė reiškinio interpretacija. 

Tremtyje įgyta liaudiškų katalikybės apeigų patirtis neretai pasireiškia ir 
sugrįžus Lietuvon, buvusių represuotųjų žmonių aplinkoje. Teko būti keliose 
laidotuvėse, kai miręs tremtinio šeimos narys dėl kokių priežasčių, gal ir labai 
svarbių, neidavo ar labai retai eidavo į bažnyčią. Tokiu atveju kunigas atsisaky- 
davo dalyvauti laidotuvėse. Ir ką gi? Per šermenis buvo giedamos giesmės, su 
katalikiška atributika (žvakės, kryžiai, vėliavos) lydima į kapines, kapas pa- 
šventinamas ir ant supilto kauburėlio įspaudžiamas kryžius. Faktai įdomūs ir 
ne taip jau reti nūdienos panoramoje. 

Mūsų iškelta tema vos užkliudo šią svarbios mūsų tautos istorijos proble- 
mą, kuri laukia tyrimų ir apibendrinimų įvairiais aspektais. 


CATHOLIC RITUALS IN EXILE 
Summary 
Mass deportations of Lithuanian people pursued several goals, such as to break down the 


armed resistance, to enliven the economic and demographic situation of Siberia, to assimilate 
and create a monolithic „Soviet Nation“. The problems of both survival and preservation of 

national identity arose for the Lithuanians in exile. It was the Christian, Catholic part of Lithua- 
nian people that was deported to Siberia Religion, as inherent part of their life, was expressed 
not only by outward signs and rituals, but mainly by their inner spiritual attitule. The first 
deaths occurred on the way to Siberia in carriages and prayers for such occasions were remem- 
bered. There were also deaths in exile, guite a few children were born, there were also mar- 
riages. In Siberia these evans were accompanied by Lithuanian traditional Catholic rituals though 
limited by the local conditions. May services were popular. Funerals were accompanied by sing- 
ing „Kalnai“ (tradional Lithuanian folk funeral hymns) and prayings both at home and in the 
places of bural. People manufactured funeral flags and crosses for the funeral ceremonies. 
Some of them had brought consecrated water from their home places. In cases when they had 
no water it was consecrated observing familiar or even newly created formulas. Crosses were 
erected on the graves as symbols of declaration of belonging to the Lithuanian Catholic Com- 
munity. At weddings oaths were taken before a cross or a Catholic icon. In exile Lithuanians 
found themselves in alien environment both in national and religious respect. The deported 
people kept their national traditions, openly expressing their religious feelings and rituals. These 
rituals merged with the concept of nationality and have become a certain form of both consola- 
tion and resistance. In many cases the rituals were performed without priests, vet in the peo- 
ple's minds they rose to the status of legal acts. 


DR. STASĖ DZENUŠKAITĖ 


ANTANO MACEINOS RELIGINIO TAUTIŠKUMO 
AUKLEJIMO IDĖJA IR JOS AKTUALUMAS 


Antanas Maceina - filosofinės pedagogikos atstovas, savo darbuose užsi- 
mojęs atskleisti žmogaus ugdymo dėsningumus ir principus, reiškė teoriškai 
pagristas pedagogines pažiūras, kėlė aktualias pedagogines idėjas, kurios te- 
bėra reikšmingos ir šiandien, laukia tolesnio jų plėtojimo ir realizavimo. 

Daugiausia dėmesio jis skyrė tautinio auklėjimo problemai, ją laikė itin 
svarbia. „Tautinis auklėjimas išplinta visame ugdymo plote. Tautai žmogus ren- 
giamas ne vienu kuriuo specialiu ugdomuoju veikimu, bet visu ugdymu. Kiek- 
viena ugdymo sritis turi savyje ir tautinio auklėjimo dalį, kaip tauta turi savo 
dalį kiekvienoje gyvenimo srityje“, - rašė 1934 m. išleistoje disertacijoje, ku- 
riai temą pasirinko „Tautinis auklėjimas“. 

Žvelgiant iš laiko perspektyvos, galima teigti, kad tema moksliniam dar- 
bui pasirinkta neatsitiktinai: ją padiktavo gyvas rūpestis tautos likimu. Kiek- 
viename mūsų amžiaus dešimtmetyje vis aukščiau ėmė kelti galvas dvi grės- 
mingos „hidros“ - bolševizmas ir nacionalizmas, kurių tikslas iš esmės tas pats: 
sunaikinti tautą, kaip altruistinę bendruomenę, per kurios širdį, Vydūno žo- 
džiais tariant, galima pakilti į žmonijos ir pasaulio Širdį“, ir sunaikinti religiją, 
kuri duoda žmogui jėgos peržengti egoizmo ribas, kuri ir „Žmogaus patriotiz- 
mą iškelia iš tamsių prigimties gaivalų ir suteikia jam žmogiškumo“. 

A.Maceinos teorinės išvados, kad tiek bolševizme, tiek nacionalizme hu- 
manizmas virsta antihumanizmu, o žmogaus socialumas - antisocialumu, tei- 
singumą paliudijo ir tebeliudija skaudi mūsų tautos patirtis. De jure esame 
laisvi ir nuo fašistinės, ir nuo bolševikinės okupacijos, tačiau de facto gyvena- 
me visuomenėje, kur ir toliau bandoma naikinti tautą, kaip altruistinę ben- 
druomenę, ir religiją, kaip gyvenimo ir kultūros įprasmintoją. 


!'Maceina A. Pedagoginiai raštai. Kaunas, 1990, p. 159-160. 
*Vydūnas. Tauta ir žmogus // Raštai. Vilnius, 1990, t. 1, p. 112-128. 
*Maceina A. Pedagoginiai raštai. Kaunas, 1990, p. 313. 

Pasirodo, ne tik pasakoje nukirstos slibino galvos vietoje gali ataugti de- 
vynios į ją panašios. Ir kyščioja mūsų tikrovėje tos „galvos“ įvairiausiais ne- 
žmoniškumo pavidalais daugelyje mūsų valstybės įstatymų bei į otvarkių, in- 
stitucijų, bendravimo bei bendradarbiavimo stiliuje. Net švietimo politikoje 
viena iš jų pasirodo užsidėjusi tarytum nekaltą modernios, be pasaulėžiūros, 
mokyklos koncepcijos kaukę, po kuria slepiasi jos tikrasis veidas - pedagogika 
be Dievo. 

Tad ir mums, kaip anuo metu A.Maceinai, reikia rimtai susirūpinti tautos 
likimu, mokyklos suole sėdinčia tautos ateitimi. Kai ligšiolinio auklėjimo vai- 
siai krinta mums ant galvų tūkstančiais žiauriausių nusikaltimų, norim to ar 
nenorim, tenka pažvelgti tikrovei į akis ir paklausti: „Su kuo tu šiandien, Lie- 
tuvos mokykla? Kur tu vedi savo vaikus? Kokius nelygstamos vertės idealus 
jiems siūlai?“ 

Gal čia mums ką patarti, kokių idėjų pasiūlyti galėtų A.Maceina? 

Visų pirma reikia pasakyti, jog visais savo darbais filosofas ir pedagogas 
teigia žmonijos istorijos patikrintas ir patvirtintas tiesas, kad: 

— pasaulėžiūros santykis su ugdymu yra toks pat esminis, kaip jo santykis 
su kultūra ir visuomene; 

— iš pasaulėžiūros kyla pedagoginės idėjos, kurios imamos pedagogi: ių 
institucijų pagrindais; 

- kiekviena pasaulėžiūra turi savo pedagogiką, ir kiekviena pedagogika 
turi savo pasaulėžiūrą; 

— pedagogika negali tylomis praeiti pro pasaulėžiūros įtaką ugdymui, nes 
tokiu atveju ji praeitų pro pagrindinį veiksnį, kuris ugdymą lemia“. 

Čia, matyt, reikėtų prisiminti, kad A. Maceina pasaulėžiūrą suprato ne 
kaip aritmetinę mūsų požiūrių į pasaulį sumą, bet kaip pasaulėžiūros turinyje 
slypintį atsakymą į amžinuosius pamatinius būties klausimus: kas yra žmogus, 
kokia jo paskirtis, koks jo ir pasaulio galutinis egzistencijos tikslas, koks žmo- 
gaus santykis su būties visuma, kokia jo gyvenimo prasmė. Nuo vienokio ar 
kitokio atsakymo į šiuos klausimus priklauso vienokia ar kitokia žmogaus ar jį 
pasirinkusios bendruomenės gyvenimo kokybė, žmogaus ugdymo kryptis. 

A.Maceina, remdamasis pasaulinės pedagogikos istorijos studijų išvado- 
mis, gausios įvairių krypčių filosofinės, religinės, psichologinės ir pedagoginės 
literatūros analize, taip pat žmonijos, tautos ir asmeninio gyvenimo apiben- 
drinta patirtimi, savo pedagoginės sistemos pamatuosna deda krikščioniškąją 
pasaulėžiūrą, nes „Krikščionybė atnešė pasauliui objektyvinės tiesos pagrin- 
dą, tiesos tikrumo garantiją ir kartu suteikė žmogui egzistencijos tikrumą. Krikš- 
čionis žmogus buvo išvaduotas iš skepticizmo, iš neaiškumo ir netikrumo. Jam 
buvo atskleisti absoliutiniai principai“. A. Maceina sako, kad krikščionybė 
drauge su dogminiu bei moraliniu turiniu atsinešė ir pedagoginį idealą - tobu- 


* Ten pat, p. 383. 
* Ten pat, p. 578. 

lumo, šventumo siekimą, kurio tikslas pakeisti asmenybę, išvesti Žmogų iš siau- 
ros fizinės prigimties ir egoistinių poreikių rato, kurio centre žmogus stato 
pats save. 

A. Maceina, krikščioniškąja pasaulėžiūra grįsdamas savo pedagoginę sis- 
temą, iškelia religinio tautiškumo auklėjimo idėją. Šios idėjos esmei atskleisti 
skiriamas antrosios disertacijos dalies penktas skyrius „Religinio tautiškumo 
auklėjimas“ ir trečiosios dalies ketvirtas skyrius „Patriotizmo pašventinimas““. 

Raktas religinio tautiškumo idėjai suvokti - tautos kaip religinio vieneto 
samprata. „Tauta nėra tik rasinė bendruomenė ar istorinio likimo sujungta 
žmonių grupė. Tauta turi savo dalį ir antgamtinėje srityje“?, - teigia A. Macei- 
na, tautą pripažindamas mistinio Kristaus kūno dalimi, tvirtindamas, kad „tautų 
šaknys keroja ne tik prigimtyje ar kultūroje, jos eina net ligi antgamtinės srities 
ir ten suranda tikrąją savo prasmę ir atbaigimą““. 

"Toks tautos supratimas atitinkamai apibrėžia santykius su religija ir tuo 
įteisina pačios religinio tautiškumo auklėjimo idėjos kėlimą, jos reikšmingu- 
mą ir aktualumą “vakar ir šiandien“. 

Kalbant apie religinio tautiškumo auklėjimą, svarbu atkreipti dėmesį į 
Maceinos vartojamų sąvokų „tautinė religija“ ir „tautiška religija“ skirtumą. 
Tautine religija autorius vadina tokią religiją, kurios autorė, palaikytoja ir glo- 
bėja vra tauta, kuri iš tautos kyla ir tautoje skleidžiasi. „Egiptiečiai, graikai, 
rymiečiai, galai, germanai turėjo savus dievus, savą kultą ir savą religinę orga- 
nizaciją. Jų religijos buvo tautinės“?, - aiškina autorius. Tautiška religija jis 
vadina tokią religiją, kuri atitinka tautos esmę, kuri išgyvenama bei praktikuo- 
jama pagal tautinės individualybės savitumus ir kurios esmę sudaro „ne religi- 
jos atsiradimas ir klestėjimas tautoje, bet tasai savotiškas Žmogaus santykiavi- 
mas su Dievu, kuris kiekvienos tautos yra kitoks ir kuris todėl negali būti pa- 
kartotas bei pamėgdžiotas“!?, 

Krikščionybė jungia daug tautų. Kristų - Dievą ir Žmogų, Antrąjį Švč. 
Trejybės Asmenį, žmonijos Išganytoją ir Atpirkėją — išpažįsta, skelbia bei liu- 
dija įvairių žemynų, tautų, rasių tikintieji. Bažnyčios gyvenimas patvirtina A.Ma- 
ceinos mintį, kad „ta pati religija kiekvienoje tautoje įgyja kitokios spalvos, 
kitokios šviesos, žodžiu, kiekviena tauta religijoje reiškiasi savotiškai“. Vati- 
kano II Susirinkimo nutarimuose, Liturginėje konstitucijoje nurodoma, kad 
Bažnyčia „ugdo ir gerbia įvairių genčių bei tautų dvasines brangenybes ir tur- 
tus. Kas tik tautų papročiuose nėra neatmezgamai susiję su prietarais ir klai- 
domis, tai ji, kiek gali, palankiai vertina, globoja, o kartais net įveda į pačią 


“ Ten pat, p. 234-246, 311-317. 
"7 Ten pat, p. 311. 
5 Ten pat, p. 239. 
* Ten pat, p. 235. 
V Ten pat, p. 235. 
U Ten pat, p. 236. 

Liturgiją, jei tik tai derinasi su tikrais ir autentiškais liturginės dvasios reikala- 
vimais“ (Liturginė konstitucija, 37). 

Kadangi žmogus su Dievu bendrauja visa savo esybe, visu savo gyvenimu, 
o kiekvienas žmogus yra savo tautos vaikas, tai tą savitą tautiečio dalyvavimą 
santykiuose su Dievu, pritardami A. Maceinai, galime vadinti religiniu tauti- 
škumu. O vieningas nusiteikimas savitai (savo tautos kalba, papročiais, tradi- 
cijomis, vertybėmis) bendrauti su Dievu ir padaro tautą religiniu vienetu, ku- 
rio dvasinė didybė priklauso nuo kiekvieno tautiečio dvasinės didybės, kurio 
dora priklauso nuo kiekvieno tautos nario doros. 

Čia ir paaiškėja religinio tautiškumo auklėjimo svarba, nes, kaip sako 
A.Maceina ir kaip kasdien rodo tikrovė, „kasdieninio gyvenimo nuodėmės ar- 
do tautos gerovę ir neleidžia jai pakilti ligi dvasinės didybės viršūnių“!*, nelei- 
džia jai vykdyti savo pašaukimo - vesti savo vaikus doros, teisybės, meilės, 
šventumo keliais, vesti vaikus į Šventovę, vesti juos „Paslapties link“ (Jonas 
Paulius II), skatinti ir sudaryti sąlygas savo tautoje kurti „meilės civilizaciją“, 
kuri įsilietų į žmonijos „gyvybės kultūros“ (Jonas Paulius II) puoselėjimą. 

Kelti religinio tautiškumo auklėjimo idėją A. Maceiną skatino grėsminga 
žmonijos dvasinei kultūrai to meto situacija. „Mes stovime supagonėjimo ir 
subarbarėjimo išvakarėse, ir tik Krikščionybė gali pasaulį nuo jo išgebėti. Ji 
išgelbėjo antikinę kultūrą nuo senovės barbarų, ji gali išgelbėti ir mūsų laikų 
kultūrą nuo moderniojo barbariškumo“*, - rašė susirūpinęs filosofas ir peda- 
gogas, šią išvadą grindęs ne vieno Europos mąstytojo perspėjimu, kad nacio- 
nalizmas, kurio šerdis - tautinis egoizmas, yra didžiausias pavojus kultūrin- 
gam pasauliui. 

EV.Ferstenis, įžvelgęs paralelę tarp individualaus ir tautinio egoizmo, ra- 
šė: „Garsus tautų apsisprendimas, kuriuo tikėtasi nuraminti pasaulį, tik baisių 
baisiausiai tepakėlė atskirų tautų puikybę lig aukščiausio laipsnio ir pasiutusį 
troškimą ką nors reikšti. Nieko daugiau negirdėti, kaip tik žvėriškai siaučiant 
tai, ką Paskalis pavadino „Moin haissable“ (pr. haissable - nepakenčiamas, 
bjaurus. — S.D.). Visų tų sujaudintų „aš“ kiekvienas atskiras konfliktas virsta 
vulkanu, kuris vieną dieną gali užberti kultūrą lietumi... Iš žiaurių apsispren- 
dimo rungtynių vėl kyla karas, o iš jo vėl visų apsisprendimų sunaikinimas“. 

A.Maceina, S.Šalkauskis, V.Solovjovas, N.Berdiajevas, E V.Fersteris ir dau- 
gelis disertacijoje cituojamų mums mažiau žinomų ar visai nežinomų mąstyto- 
jų yra vienos nuomonės, kad tik krikščioniškas gyvenimas yra geriausia patrio- 
tizmo klestėjimo sąlyga, nes tai, ko tautos ir tėvynės meilė reikalauja iš žmo- 
gaus, krikščionis gali tobuliausiai įvykdyti, nes tik tikėjimas, atvėrimas durų 
Kristui suteikia jėgų nesavanaudiškai mylėti tiek savo, tiek kitas tautas, nes tik 
antgamtinės malonės gaivinama tautos ir tėvynės meilė „išsiskleidžia žmogaus 


2 Ten pat, p. 259. 
5 Ten pat, p. 316. 
4 Ten pat, p. 310. 

dvasioje, pašvenčia jo sielą ir darosi nepakeičiama kultūrinėje kūryboje“". „Tik 
patriotizmas, sąmoningai pakeltas į moralinių dorybių tarpsnį, yra tikrai ver- 
tingas ir visai patikimas tautos ramstis“!“, — cituoja A.Maceina S.Šalkauskį. 

Tad A.Maceina, studijų ir gyvenimo įtikintas, kad be religinės pasaulėžiū- 
ros tautinis auklėjimas lieka iš esmės bevaisis, kad be malonės įtakos tėvynės 
meilė gali virsti „zoologiniu dalyku“, savo pedagoginėje sistemoje tautinį auk- 
lėjimą organiškai susiejo su religiniu auklėjimu, ypač pabrėždamas antgamtinį 
patriotizmo pobūdį. Religinio tautiškumo auklėjimo idėja pagrįsta teiginiu, 
kad „tėvynės bei tautos meilė, giliausiomis savo šaknimis siekdama antgamti- 
nę sritį ir būdama atvaizdas Kristaus meilės tautoms, kartu tampa esmine krikš- 
čioniškosios doktrinos ir praktikos dalimi [...] Psichologinė predilekcija sava- 
jai tautai Krikščionybėje esanti papildoma dorine visos žmonijos meile. Tuo 
būdu krikščioniškoji doktrina išvengia kosmopolitinio lėkštumo ir nacionali- 
nio siaurumo“. 

A.Maceina labai gerai matė, kur eina tautos, kai jos tampa pačios sau 
tikslu, kai tautos meilė virsta prieštaravimu Dievo meilei, kai siekiama savo 
tautai gerovės kitų tautų gerovės ir laimės sąskaita, kai sava tauta imama auk- 
štinti niekinant ir žeminant kitas. 

A.Maceina matė, kaip etninė kultūra be religijos, be Dievo dvasios virsta 
etnocentrine doktrina. Nežabotas troškimas išugdyti tautinę kultūrą ligi abso- 
liutumo baigiasi tautiniu skurdu, nes, kaip rodo žmonijos kultūros istorija, tautos 
tik tada pasiekia aukštesnę kultūrą ir didesnę gerovę, kai tarnauja ne sau, kaip 
tikslui, bet aukščiausioms visuotinėms vertybėms. 

Taigi A.Maceina idėją iškėlė, atskleidė jos esmę, pagrindė aktualumą ir 
reikšmingumą, nurodė veiksnius ir priemones religiniam tautiškumui auklėti, 
ypač pabrėžė, kad „tauta ir religija yra suaugusios iš vidaus. Todėl jų perskyri- 
mas nėra be skriaudos tiek tautiniam, tiek religiniam auklėjimui“ !š. 

Praėjo 60 metų, kai pasirodė knyga „Tautinis auklėjimas“. Matome, kad 
A.Maceinos iškelta religinio tautiškumo idėja tebėra visu 10076 aktuali ir mums, 
nes taip, kaip prieš 60 metų jos autorius, šiandien ir mes stovime „ant pagony- 
bės ir subarbarėjimo slenksčio“, kuris ne vienoje vietoje jau ir peržengtas. 

Jonas Paulius II pačią šiuolaikinio žmogaus išgyvenamos tragedijos šerdį 
enciklikoje „Evangelium vitae“ apibūdino kaip jautrumo Dievui ir žmogui nuo- 
smukį, tipišką sekuliarizmo valdomam socialiniam ir kultūriniam klimatui, ne- 
išvengiamai lemiantį praktinį mechanicizmą, „kurio pagrindu veši individuali- 
zmas, utilitarizmas ir hedonizmas“ (23). Šventasis Tėvas vienu sakiniu apibū- 
dina bedievystės esmę: „...pašalinus bet kokias nuorodas į Dievą, iš esmės 
iškraipoma visų kitų dalykų prasmė“ (22). 


5 Ten pat, p. 315. 
6 Ten pat, p. 315. 
" Ten pat, p. 314-315. 
18 Ten pat, p. 245. 

Tarp tų dalykų, kurių esmė iškraipoma, yra ir tėvynė, ir tauta, ir laisvė, ir 
žmoniškumas, ir meilė, ir žmogus bei jo gyvenimo tikslas ir prasmė, tikėjimas, 
Dievas ir Jo įstatymai. 

Pedagogika be Dievo, „pasaulietinės“ mokymo programos kraipo visų da- 
lykų esmes ir prasmes. Todėl negana ugdyti tik tautietį ar pilietį. Jonas Paulius 
II ragina būti tauta, tarnaujančia gyvybei, ir drąsiai skelbti Evangeliją - tiesą 
apie pasaulį ir žmogų. Raginami mokytojai ir auklėtojai „ivairiomis mokymo 
formomis, asmeniniu dialogu ir visose švietimo srityse“ (82). 

Ir čia labai daug gali patarnauti A.Maceinos religinio tautiškumo auklėji- 
mo idėja, kurios įkūnijimas padėtų grąžinti mūsų tautai Dievą ir drauge neišk- 
reiptas vertybes, gyvenimo prasmę ir gyvenimo džiaugsmą, etninį orumą ir krikš- 
čioniškąją meilę savo tautai ir visoms mūsų žemės tautoms. 


THE EDUCATIVE IDEA OF ANTANAS MACEINA ON RELIGIOUS NATIONALITY 
AND ITS URGENCY 


Summary 


Antanas Maceina, a representative of philosophical pedagogics expressed his peda; ogi- 
cal views based theoretically, raised urgent teaching ideas which are still important nowadays. 
Basing his teaching system upon the Christian outlook Antantas Maceina promotes the educa- 
tional idea of religious nationality. In the article the author considers the educational impor- 
tance of religious nationality of Antanas Maceina to be corrobarated by the present day reality. 


GIEDRĖ RUGEVIČIŪTĖ 


ETNOKULTŪRA KATALIKIŠKOJE PRADINĖJE 
MOKYKLOJE 


Etninė kultūra — tai kiekvienos tautos pagrindas. Ji formavosi kartu su 
žmogumi, atskleisdama jo dvasinį ir materialųjį pasaulį. Etninėje kultūroje ra- 
sime visą tautos ir žmogaus patyrimą. Per ilgus šimtmečius čia susiklostė vien- 
tisas pasaulio suvokimas, vieninga vertybių sistema, kuri padeda žmogui orien- 
tuotis laike ir erdvėje, bendrauti su žemiškuoju ir transcendentiniu pasauliu, 
su protėviais ir kitomis tautomis. 

Tai suvokdami mes manome, kad pradinės mokyklos mokymo turinį turi 
sudaryti kultūra, nes čia yra tas šaltinis, kuris maitina ir augina jauną žmogų. 
Atkuriant etnines tradicijas reikia gerai žinoti, ką jos mokiniui gali duoti, kur 
jis gali jas panaudoti, reikia žadinti norą suvokti jas ir perimti bei gyventi jo- 
mis. Norint, kad vaikai tai perimtų, reikia, kad mokykla tuo alsuotų, kad tai 
būtų ne tik žodis, veiksmas, gyvenimas, bet ir tylusis, nematomas, juntamasis 
dvasinis perteikimas. 

Kryptys, kuriomis gali plėtotis etnokultūra pradinėje mokykloje. 

1. Bendravimo normos ir krikščioniškosios doros pagrindas. Tai vaiko san- 
tykis su gyvąja gamta; santykiai su žmonėmis (šeima, aplinkiniais, ligoniais, 
benamiais, kitų tautų žmonėmis); santuoka, mokykla, bažnyčia, aplinka, vi- 
suomenė ir t.t. 

2. Šeimos, giminės, bendruomenės, tautos papročių pažinimas ir jos etni- 
nės kultūros perėmimas. 

3. Gimtosios kalbos pažinimas, geros gimtosios kalbos mokymo sąlygos; 
tautosakos lobių atskleidimas. 

4. Krikščioniškosios religijos atskleidimas papročiuose. 

5. Liaudies dainos, muzika, šokiai, žaidimai, rateliai. 

6. Tautodailės pažinimas. 

7. Lietuvių tautos švenčių šventimas, papročių pažinimas ir tęsimas. 

Etniniai, kartu ir krikščioniškąja tradicija pagrįsti lietuvių dorovės kultū- 
ros bruožai atsiskleidžia konkrečiuose mitologijos, tautosakos, tautodailės, li- 
teratūros, istorijos pavyzdžiuose. Norint, kad tai būtų perimta, tikra ir gyva, 
reikia visa tai įtraukti į kasdieninę vaikų veiklą. 

Tautosaka - tai didžiausias kraitis - kiekvienas, didelis ir mažas, ras bran- 
giausių turtų. Visai neseniai tautosaka pasakomis, dainomis, žaidimais jungė 
senelius ir vaikaičius, tėvus ir vaikus, brolius ir seseris, kaimo bendruomenės 
grupes, perdavė vyresniųjų patirtį jauniesiems, patikėdami svarbiausių verty- 
bių perimamumą. O ką daryti šių dienų vaikui, jaunimui, vyresniems žmonėms? 
Tautos kultūra turėtų būti įtraukta į mokymo programą. Tai natūraliausia, pa- 
rankiausia priemonė. 

Pasaka stovi prie kiekvieno žmogaus lopšio. Tai vaizdinga ir išmoninga 
priemonė, padedanti vaikui pažinti jį supantį pasaulį, suprasti žmonių ir daik- 
tų tarpusavio ryšius, formuoti bręstančioje sąmonėje elgesio normas. Pasaka 
reikalinga dvasiniam vaiko vystymuisi, tai tiesiausias tiltas į jo širdį ir sielą. 

Viena archaiškiausių žmogaus minties apraiškų, kuri ir šiandien lavina 
protą bei vaizduotę, yra mįslės. Vaikams - tai nepakeičiamos mąstymo praty- 
bos, kur logines operacijas tarsi užmaskuoja fantazijos ir minčių žaismas, skaidri, 
vaizdinga ir emocinė kalba. 

Patarlėse ir priežodžiuose sukoncentruota liaudies išmintis, pažiūros, gy- 
venimiška krikščioniškosios moralės patirtis. Visa tai padeda ugdyti vaiko do- 
rines nuostatas, bet svarbu tinkamai pateikti, nemoralizuojant, pvz.: „Stenkis 
ir Dievas padės“ ir pan. 

Gamtos garsų pamėgdžiojimai padeda mokiniui įsiklausyti, išgirsti gyvą 
kiekvieno padarėlio ar net daikto kalba ir skatina juos pažinti. Mėgdžiojimas 
atitinka vaiko psichiką. Mėgdžiojant aiškiai suvokiamas ir skiriamas paukščių 
giesmių, gyvūnų balsų, darbo įrankių ar instrumentų skambėjimas - šitaip la- 
vinami vaiko gebėjimai, mokoma pajusti Dievą gamtoje. 

Žaidimai yra viena seniausių liaudies kūrybos formų. Jie universaliausia 
auklėjimo priemonė, ugdanti įvairias dvasines ir fizines vaiko savybes. Drauge 
tai vienas gaiviausių šaltinių, iš kurio žmogus nuo seno semiasi džiaugsmo, 
malonumo, kur išlieja savo energiją, fantaziją, kūrybines jėgas. Vaikas čia pa- 
tenkina savo poreikį bendrauti, tobulėja kaip bendruomenės narys ir kartu 
kaip individualybė. 

Liaudies daina, giesmė - tai žmogaus ir gamtos, žmogaus ir Dievo harmo- 
nijos išraiška. Jų melodijos yra gana nesudėtingos, nereikalaujančios didelių 
pratybų, kiekvienas gali dainuoti natūraliu balsu. Kai kurios liaudies dainos 
įprasmina laiko tėkmę: rytą-vakarą, metų laikus, bažnytinį kalendorių, žmo- 
gaus gyvenimą. Dainuodami ir giedodami vaikai protu ir širdimi suvokia tą 
dermę. 

Tautodailėje atrandame unikalų sąskambį su gamta, kito žmogaus ir pa- 
saulio suvokimą. Čia vaikas nejučiom patiria savitą pasaulėvaizdį, santykį su 

Dievo sukurtuoju pasauliu, žmogaus kūrybos jėgą, kuri reiškiasi įvairiose jo 
žemiškos būties sferose - kasdienėje namų apyvokoje, šventėse, apeigose, dva- 
sinėse aspiracijose (buities daiktai, darbo įrankiai, kaukės, margučiai, karpi- 
niai, pynimai, siuviniai, audiniai, stogastulpiai, koplytstulpiai, kryžiai, skulptū- 
ros ir t.t.). Tai ne tik estetinio prado formavimas, bet ir dvasios ugdymas. Pasak 
P.Galaunės, „Kalba, tautosaka ir liaudies menas yra visos tautos dvasios tur- 
tas, kurio niekas iš jos ne gali atimti“!. 

Šios trumpai apžvelgtos etnokultūros kryptys integruojasi į vientisą religi- 
nio ugdymo procesą, kuris neatsiejamas nuo šeimos ir tautos tradicijų. Moky- 
kloje yra galimybė mokytis švęsti šventes, suprantant ir įsisąmoninant apeigų 
veiksmus (žmonių nuo amžių paliktus). Pagrindinės kalendorinės ir bažnyti- 
nės šventės atitinka žmogaus gyvenimo ritmą. Pagal tai ir mes tvarkome ir 
užpildome savo mokyklos gyvenimą. Šis ritmas leidžia pajusti ir išgyventi kos- 
minio ritmo tėkmę ir perimti tautos papročius. Įvairių švenčių paminėjimas — 
jų prasmės, tradicijos atskleidimas. Pavyzdžiui, pasiruošę Vėlinių paminėji- 
mui, visa mokyklos bendruomenė maldomis, giesmėmis ir tyla pagerbėme mi- 
rusiuosius. Atėjus advento laikotarpiui, vėl pagal galimybes gyvename tuo rit- 
mu valydami ir skaistindami savo mintis ir širdis, prisimindami protėvius. Ka- 
lėdos - didelė šventė šeimoje; taip pat ir mokykloje vaidinimais, žaidimais, 
dainomis atskleidžiama jų prasmė. Panašiai ruošiamasi Užgavėnių, Velykų ir 
Sekminių šventėms. Mokykloje dar vyksta, perimant tautos tradicijas, šeimos 
vakaronės, pasakų popietės, tautodailės parodos, liaudies dainų, žaidimų šven- 
tės, susikaupimo ir dvasinio sustiprinimo valandėlės, lankomi našlaičiai, ligo- 
niai ir t.t. Tokia veikla jungia etnokultūrą ir religinį ugdymą katalikiškoje mo- 
kykloje. 

Tautos kultūra - tarsi sielos veidrodis, kuriame kiekvienas įžvelgia tai, ką 
turi savyje. ką yra išsaugojęs iš protėvių dvasinio pasaulio. 


ETHNIC CULTURE IN PRIMARY SCHOOL 


Summary 


The foundation of a country is its ethnic culture. Over the centuries each country has 
developed its own common understanding of the world, a common ethics system (which helps a 
person in time and space), a communication system with earthly and transcendental worlds, a 
bond with one's ancestors and a bond with other countries. Realizing the importance of ethnic 
culture it is imperative that the educational content of all primary school curriculums include 
ethnic culture studies. Ethnic studies are the foundation which helps a young person develop. 

Folklore, stories, proverbs and riddles signify not only past treasures, but more impor- 
tantly develop a child's thinking processes, creativity, feelings, language and spiritual values. 
Through folklore a child can understand his country as part of the global community, view the 


'Galaunė P Lietuvių liaudies menas. Kaunas, 1930, p. 14. 

entire world and experience God's presence (dowry, decorated Easter eggs, woven clothes, side 
road chapels, etc.). At school the main calendar and church holidays can be celebrated (All 
Souls Day, Advent, Christmas, Ash Wednesday, Lent, etc.). Following a covatry's traditions, 
many events occur at school: Family evenings, story-telling afternoons, folklore exhibits, folk 
song and games celebrations, retreats etc. 

A country's culture is like a mirror. Through this mirror each person can see himself and 
what he has chosen to inherit from his ancestors? spiritual life. 


DR. IRENA ČEPIENĖ 


VAIKŲ RELIGINIS AUKLĖJIMAS LIETUVOS KAIME 
XX a. PIRMOJOJE PUSEJE 


Ši tema lietuvių etnologų darbuose iki šiol nėra tyrinėta. Pranešimas apie 
vaikų tradicinį auklėjimą — pirmasis bandymas aptarti svarbiausias šio auklėji- 
mo apraiškas Lietuvos kaime, remiantis Šiaulėnų apylinkėse (Radviliškio raj.) 
surinkta medžiaga. Vietos gyventojų apklausa buvo atlikta ir jų atsiminimai 
užrašyti kraštotyros kompleksinėje ekspedicijoje Šiaulėnuose 1995 m. vasarą. 
Pagal surinktus duomenis mėginta išskirti svarbiausius veiksnius, dariusius įtaką 
vaikų religiniam auklėjimui. 

Tradicinis religinis auklėjimas priskirtinas prie etninės kultūros reiškinių 
ir susijęs su liaudies pedagogika. Panašiai vaikai buvo auklėjami XX a. pirmo- 
joje pusėje visoje Lietuvoje, tačiau tiriant šiaulėniškių patirtį, išryškėja vieti- 
niai, žemaičiams būdingi papročiai. Svarbią reikšmę auklėjant vaikus turėjo 
šeimos religiniai įsitikinimai ir religinė praktika, materialinė būklė bei socio- 
kultūriniai pokyčiai Lietuvos kaime, vykę šio amžiaus pirmojoje pusėje. Api- 
bendrinant medžiagą, buvo kreipiamas dėmesys į šeimų socialinius skirtumus 
iki Antrojo pasaulinio karo (ūkininkai, samdiniai, amatininkai), į apklaustųjų 
amžiaus skirtumus (gimusieji I ir II ketvirtyje). 

Kadangi krikščioniškojo gyvenimo pradžia siejama su Krikšto sakramen- 
tu, suteikiamu kūdikiui, pirmiausia aptarsime, kokia reikšmė kaime buvo tei- 
kiama krikštynoms. 

Šio amžiaus pirmaisiais dešimtmečiais kūdikį skubėdavo pakrikštyti tuoj 
po gimimo - praėjus savaitei ar dviem, nes daug naujagimių mirdavo (iki Ant- 
rojo pasaulinio karo Šiaulėnų apylinkėse visos moterys gimdė su kaimo pribu- 
vėjų - bobučių pagalba). Žmonės bijojo, kad nekrikštyto kūdikio siela nepa- 
teks į dangų. 
štūs žmonės, nes tikėta, kad tokias savybes įgis jų krikštavaikis. Krikšto tėvai 
buvo laikomi žemiškaisiais vaiko globėjais, tačiau vaikui augant į jo krikščionišką 
auklėjimą nesikišo. Visai kitokios globos buvo tikimasi iš dangiškojo globėjo 


76 DR. IRENA ČEPIENĖ +2 


(patrono), kurio vardu vaikas pakrikštijamas. Tikėjimas patrono globa, lydin- 
čia žmogų iki mirties, Šiaulėnų apylinkėse tvirtas iki šiol. Ne vienas, nuo ma- 
žens pripratintas, ir dabar vakarais prieš eidamas miegoti malda kreipiasi į 
savo patroną dėkodamas ir prašydamas užtarimo. 

Kartu su krikštynų tradicijomis XX a. pradžioje išliko senos kilmės tikėji- 
mas nekrikštyto kūdikio sielos pražūtimi. Vietos gyventojų apklausa rodo, kad 
mūsų amžiaus pradžioje Šiaulėnų apylinkėse dar tikėta tokių sielų ryšiu su 
povandeniniu pasauliu, pavojingu gyviesiems (anologijų galima rasti lietuvių 
liaudies sakmėse, užrašytose XX a. pirmaisiais dešimtmečiais). Anot senų žmo- 
nių, netoli Paltynų kaimo buvęs tvenkinys, kur naktimis pasirodydavę naujagi- 
miai ir prašydavę krikšto; sutemus žmonės pro šią vietą bijodavę vaikščioti. 
Tikriausiai šio tikėjimo įtakoje imta aiškinti vaikams, iš kur jie atsiranda. Į jų 
klausimą motina atsakydavo, kad vaikus randa Šušvėje: kai kūdikis iškiša gal- 
vutę iš vandens, tai žmonės jį ir parneša namo. 

Pasiruošimui Pirmajai Komunijai, kuriuo prasideda sąmoningas tikėjimo 
pažinimas, kaime buvo teikiama ypatinga reikšmė. 8-9 metų vaikai, išmokyti 
poterių namie, buvo siunčiami pas davatkėles mokytis tikėjimo dalykų. Vaikus 
mokė būreliais. Daugelis šiaulėniškių prisimena miestelio davatką Elzbietą, 
pas kurią susirinkdavo vaikai ne tik iš miestelio, bet ir iš kaimų. Ji, matyt, turė- 
jo mokytojos pašaukimą, vaikai jos klausė, stengėsi mokytis, o ji juos pagirda- 
vo ir dovanėlėmis paskatindavo. Ji buvo vadinama našlaičių globėja, nes, pa- 
rengusi Pirmajai Komunijai, toliau rūpinosi našlaičių religiniu auklėjimu. Vai- 
kus mokė pamaldumo, sakydavo: „Jei būsi nabažnas, Dievo prašysi, tai viską ir 
gausi“. Vaikai mintinai mokėsi katekizmo, nes kunigai, tikrindami jų Žinias, 
būdavo griežti, ir vaikai bijodavo suklysti. 

Pirmosios Komunijos diena — svarbi šventė vaikų gyvenime. Ta proga 
mergaitės pasipuošdavo baltomis suknelėmis (tėvai pasiūdindavo arba pasi- 
skolindavo), berniukai - baltais marškinėliais. Žvakę apipindavo rūtomis, mer- 
gaičių galvas puošdavo rūtų vainikėliais. 

Kitas žingsnis į tikėjimo pažinimą buvo pasirengimas Sutvirtinimui 
(dirrmavonei), sulaukus 14 metų. Ketvirtajame dešimtmetyje Šiaulėnų parapi- 
Joje paaugliai ir paauglės turėdavo atsakinėti į kunigo klausimus pagal kate- 
kizmą, tada gaudavo kortelę su Sutvirtinimo vardu (ne visų parapijų kunigai to 
reikalaudavo). Sutvirtinimo globėjai kartais būdavo krikštatėviai; neretai kvies- 
davo ir ką nors iš artimųjų būti dirmavonės tėveliu ar motinėle. Po iškilmių jie 
nupirkdavo vaikui rožinį ar pavaišindavo saldumynais, ir tuo jų pareigos baig- 
davosi. 

Nuolatinis vaikų religinis auklėjimas vyko šeimos kasdieniniame krikš- 
čioniškame gyvenime. Tvirto tikėjimo (dievobaimingos) šeimos nuo mažens 
skiepijo vaikams pamaldumą ir meilę Dievui. Vyresniojo amžiaus žmonės, 
kilę iš tokių šeimų, prisimena, kaip žiemos metu, baigę ruošą, visi vakarodavo: 
tėvas vydavo pančius, taisydavo pakinktus, motina su vyresnėmis dukterimis 
verpdavo, o vaikai garsiai poteriaudavo arba visi kartu giedodavo. Buvo sako- 
ma: „poterių nekalbėsi - Dievui nusidėsi“. Per Rožinio Švč. Mergelės Marijos 


+3 VAIKŲ RELIGINIS AUKLĖJIMAS LIETUVOS KAIME 27 
XX a. PIRMOJOJE PUSĖJE 


dieną („Rožancavą“) ir visą spalio mėnesį vakarais šeimose kalbėdavo rožinį. 
Šiaulėnų apylinkėse buvo mėgstama giedoti giesmes iš kantičkos. Iš jos vaikai 
mintinai išmokdavo „Apie mūką Pono Jėzuso“, „Apie Paną Švenčiausiąją“, 

„Apie Mariją Magdaleną“ ir kitas giesmes. Kai kurie šiaulėniškiai tebeturi 
XIX a. išleistas kantičkas ir mėgsta iš jų dabar pagiedoti kartu susirinkę. Nuo 
seno yra išlikęs paprotys per gavėnią vakarais giedoti „Kalvarijų kalnus“. Vy- 
resnės moterys prisimena, kaip motinos jas vesdavosi į budynes, kur kartu su 
suaugusiaisiais giedodavo apie „marnastį svieto“, „smertį“, „pakūtą“ ir „vieč- 
nastį“. 

Ne mažiau reikšminga vaikams buvo religinė aplinka, kurioje jie augo. 
Kieme stovintis kryžius, gryčioje kabantys šventi paveikslai (abrozdai), kryže- 
lis ant stalo,- visa tai teikė gimtiesiems namams jaukumo, tikėjimo Viešpaties 
globa. Seniau vos ne kiekviena šeima turėjo paveikslą — „Palaima namų“, vaiz- 
duojantį Nukryžiuotąjį su angelais i iš šonų ir apačioje užrašyta maldele. Kartu 
kabėdavo Švč. Mergelės Marijos ir šventųjų paveikslai; prie jų šeimyna mels- 
davosi. Be pagrindinių maldų, vaikai kalbėdavo ir senovines maldeles, per- 
duodamas iš kartos į kartą, nors dabar jau baigiamas pamiršti. Štai pradžia 
vienos maldelės prieš mie gą: 

„Einu guli į patalą, nešu kryžių pirma patala. Žegnoja mani Pana Marija ir 
atsineš auksa knygą. Skaita, bėg kruvina ašara. Klausiau: „Ko Tu nelinksma?“ — 
„Ko aš būsiu linksma: atėjo žydai pagonai, pagava sūnelį trisdešimt metelių, pri- 
kali prie stulpa kojas ir rankas. Ir atėja švents Petras su šventu Povilu, paėme 
sūnelį nuo kryžiaus, susuka į šventą ploščių ir atidave į mana rankas...“ 

Buvo manoma, kad panašios maldelės gali apsaugoti nuo nelaimių ir pra- 
žūties, todėl jos baigdavosi savotišku užkalbėjimu: „Kas tą maldelę iškalbės, nei 
ugny nedegs, nei vandeny neskens, nei nuoglu smerčiu nemirs“. Arba: „Kas tą 
maldžikę kalbės, tai visą amžių čyščiuj nekentės, iki numirs - velniai būriais į 
šonus bėgs“. 

Prieš miegą vaikai garsiai kalbėdavo poterius suklaupę ant aslos. Dar da- 
bar prisimenama, kad pasimeldus reikėjo pabučiuoti žemę ir jai padėkoti. Kai 
kurių atmintyje yra išlikę senųjų maldelių, skirtų pagarbinti žemei, nuotrupos: 
„Žeme mano, motina mano, aš iš tave atėjau, į tavi pareisiu“; „ Žeme, žeme, tu 
mūsų motina, tu mus nešioji, tu mus rengi, tu mus peni...“ 

Krikščioniškai auklėdami vaikus, tėvai vesdavosi juos sekmadieniais ir per 
šventes į bažnyčią, pratino ten patarnauti. Berniukai didžiuodavosi galėdami 
tarnauti šv. Mišiose, mergaitės su dideliu noru barstydavo gėles arba nešdavo 
bažnytinių vėliavų kaspinus procesijoje. Tačiau ne visos norinčios galėdavo da- 
lyvauti, nes vargingai gyvenanti šeima neturėjo už ką nupirkti baltos suknelės. 

Religinių švenčių tradicijos šeimoje ir kaimo bendruomenėje labiausiai 
įsimenamos vaikystėje. Nors ir netiesiogiai, o per emocinius išgyvenimus šios 
tradicijos ugdė vaikų religinius jausmus. Kaip pasakoja vyresnio amžiaus žmo- 
nės, ryškiausius pėdsakus atmintyje yra palikęs Kalėdų ir Velykų laukimas ir 
pačios šventės. Atsimenamas ir advento laikas su pasninku, maldomis, su ra- 
rotų Mišiomis bažnyčioje. 

Kūčios buvo ypač laukiamos, vaikams jos atrodė apgaubtos paslaptingu- 
mo. Tą dieną buvo tvarkomi namai, nušveičiamas stalas ir suolai, asla pabar- 
stoma smėliu. Visi išsiprausdavo pirtyje ir apsirengdavo šventiniais drabužiais; 
sakydavo: reikia taip apsirėdyti, kaip einant į bažnyčią. Kartais vaikai gaudavo 
naują drabužėlį („Koks tai buvo džiaugsmas,- prisimena,- kai mama naują 
suknikę pasiūdavo“). Tarpukariu dar buvo likęs paprotys Kūčių dieną šiaudais 
aprišti sode vaismedžius; tėvai T kad tuomet obuoliai geriau de- 
rės. Ketvirtajame dešimtmetyje Siaulėnų apylinkėse plinta paprotys Kūčių dieną 
obuoliukais, saldainiais, sausainiais papuošti eglutę. Šventiškai puošdavo ir 
kambarį: virš stalo pakabindavo šiaudų vėrinį, iš spalvotų popierėlių padarytą 
liktorių. Svarbiausias dėmesys skiriamas „šventojo stalo“ paruošimui. Ant jo 
pakloja šieno, užtiesia balta linine staltiese ir sudeda valgius (silkes, grybus, 
aguonų pieną, prėskučius - šližikus, avižų, vėliau - spanguolių kisielių, skry- 
lius, arbatą ir kt.). Šeimininkė stengėsi paruošti 12 patiekalų. Vaikams sakyda- 
vo: „Kad kiekvienas mėnuo nebūtų biednas“, arba: „Reikia tiek, kiek buvo 
apaštalų“. Vargingesnės šeimos negalėdavo tiek valgių pasigaminti, todėl ne 
visi šio papročio laikėsi. 

Vakare, šeimai susirinkus prie Kūčių stalo, visiems stovint, tėvai garsiai, o 
vaikai tyliai sukalbėdavo poterius. Po to tėvai pagarbindavo Jėzų Kristų ir k'ek- 
vienam duodavo atsilaužti kalėdaičio (plotkos). Po vakarienės stalas likdavo 
nenudengtas. Šis paprotys vaikams buvo aiškinamas įvairiai: kad naktį „ateis 
nabašninkai“, „ateis seneliai, tetos ir dėdės“ arba „ateis šventieji valgyti“. Vai- 
kai tikėjo, kad vidurnaktį vanduo virsta vynu, o gyvuliai kalbasi. Kalėdų rytą, 
prieš nudengiant stalą, vaikai ieškodavo šiene javų varpų, nes taip esą galima 
sužinoti, kokie javai derės. Šieną nuo stalo sušerdavo gyvuliams, kad būtų sveiki 
ir gerai veistųsi. Anksti rytą visi eidavo bažnyčion į Bernelių Mišias, o grižę 
šventė Kalėdas. Valgė mėsiškus valgius, ilsėjosi. Pirmąją dieną į svečius nebu- 
vo papročio eiti ir vaikų niekur neleisdavo. Tik antrąją Kalėdų dieną po šv. 
Mišių kaimiečiai lankydavosi vieni pas kitus. 

Tarpukariu buvo išlikęs paprotys, pagal kurį Trijų Karalių dieną po kai- 
mus vaikščiodavo vyrai, vaizduojantys tris biblinius personažus. Nepaprasta jų 
išvaizda - margaspalviai apsiaustai, karūnos ir atributai - darė vaikams didelį 
įspūdį. Užėję į namus jie pagarbindavo Jėzų Kristų ir pagiedodavo. Už tai šei- 
mininkai juos pavaišindavo. 

Vaikai labai laukdavo Velykų šventės. Tačiau prieš tai reikėjo ilgai pasnin- 
kauti; gavėnios pasninkas buvo daug griežtesnis negu per adventą. Sio am- 
žiaus pirmojoje pusėje Šiaulėnų apylinkėse gavėnios valgiai buvo raugintas 
avižinis kisielius, ruginė košė su garstyčiomis, silkės, bulvės, rauginti agurkai ir 
kt. Vakarais gavėnioje, visai šeimai susirinkus, buvo įprasta giedoti Kalvarijų 
kalnus. 

Įsimintinas buvo Verbų sekmadienis. Bažnyčioje pašventintomis kadugio 
šakelėmis namiškiai sušerdavo vieni kitiems, mažesnius „plakdavo“ sakydami: 
„Verba plaka, ne aš plaku, nedėlioj Velykos“. Šventinta verba buvo laikoma 
svarbia apsaugine priemone nuo visokių ne gandų, ypač nuo perkūno trenks- 

mo. Verbą smilkydavo prie mirštančio žmogaus, kad apgintų nuo piktųjų dva- 
sių, o pirmąją ganiavos dieną smilkydavo gyvulius, kad apsaugotų juos nuo 
ligų. 

Didžiąją savaitę, panašiai kaip prieš Kalėdas, religingos šeimos laikėsi sau- 
so pasninko ir vaikams leisdavo kasdieną eiti į bažnyčią. Paaugliai Didįjį šešta- 
dienį eidavo parsinešti šventintos ugnies ir vandens. Ugnį nešdavo medžio pin- 
tyje, ja buvo užkuriama krosnis. Sakydavo, kad Velykoms valgius virti ir kiau- 
šinius dažyti galima tik ant šventintos ugnies. Šventintu vandeniu šeimininkė 
kryžiaus ženklu pašlakstydavo visas trobos kertes. 

Vaikai mokydavosi kiaušinius dažyti augaliniais dažais: gluosnio žieve, ber- 
želių (vantų) lapais, rugių želmenimis, svogūnų lukštais. Juodus ir rudus dažus 
pasidarydavc raugindami juodalksnio žievę su geležies rūdimi. Nuo seno pa- 
plitę rašytiniai margučiai, ornamentuoti vašku arba išskutinėti tradiciniais raš- 
tais - saulutėmis, eglutėmis, ratukais ir pan. Per Velykas margučius ridendavo 
ir mušdavo ne tik vaikai, bet ir vyrai. Kadangi šeimininkės tausojo kiaušinius 
pardavimui, margučių padalydavo vos po keletą. Vaikai juos labai brangino ir 
stengdavosi dar gauti iš krikštamotės ir ridendami su kaimo vaikais. 

Velyknaktį tėvai vesdavosi vyresnius vaikus į bažnyčią. Nepaprastą įspūdį 
jiems palikdavo budėjimas naktį Grinkiškio, Šaukoto bažnyčiose, kur Velyk- 
naktis būdavo paįvairinamas vaidybinėmis improvizacijomis, populiariomis Že- 
maitijoje. Tą naktį bažnyčioje pasirodydavo persirengėliai žydai, savo išvaizda 
analogiški Užgavėnių žydams. Prisėlinę prie užsnūdusių moterėlių pabarškin- 
davo išdžiovinta kiaulės pūsle. užlipę į pastogę keldavo triukšmą, imituodami 
perkūno dundėjimą. Nusileidę virvėmis į bažnyčios vidų taikėsi pavogti kryžių 
(mūką), kurį saugodavo sargybiniai - žalnieriai. Ši savotiška liaudies misterija, 
dviejų grupių kovos inscenizavimas perteikė kaimo žmonių tikėjimą Kristaus 
pergale - Jo Prisikėlimu. O humoristines karnavalinių personažų inscenizaci- 
jas, jų išdaigas reikėtų sieti su liaudies tikėjimu juoko galia, kuria išbaidomos 
piktosios dvasios, Velyknaktį slankiojančios aplinkui. 

Tarp kitų iš vaikystės įsimintų švenčių buvo Šeštinės su Kryžiaus dieno- 
mis (kryžiavomis). Tris dienas prieš Šeštines pavakare kaimiečiai pulku eidavo 
giedodami prie vainikais papuoštų kryžių ir melsdavo Dievą apsaugoti pasė- 
lius nuo sausros bei kitų negandų. Toms dienoms iš anksto paskirdavo 3—4 
kaimo kryžius; juos papuošdavo žalumynų vainikais. 

Nykstant Kryžių dienų papročiams, Antrojo pasaulinio karo metais kai 
kur Šeštinių rytą, saulei tekant, žmonės, prieš eidami į bažnyčią, susirinkdavo 
pagiedoti prie kryžiaus, apkaišyto gėlėmis ir rūtomis. Tą dieną motina išvirda- 
vo vaikams virtinių; kiekvienas jų gaudavo po šešetą. 

Sekminių tradicijos labiausiai džiugindavo piemenėlius. Tą dieną trobas 
iškaišydavo berželių šakomis, o vaikai ganydami karvių ragus vainikuodavo 
berželiais. Parginus bandą namo, šeimininkė vakarienei iškepdavo piemenė- 
liams kiaušinienės - tradicinio Sekminių valgio, duodavo sūrio, pyrago. 

Devintinės seniau turėjo panašius papročius: į namus parnešdavo berže- 
lių, piemenys vainikuodavo karves. Prieš Devintines tėvai kartais išleisdavo 

vaikus į bažnyčią Mišparų, o tai, pasak pateikėjų, buvo daug maloniau, negu 
daržus ravėti arba gyvulius ganyti. Per Devintines bažnyčioje buvo šventina- 
mos beržų šakelės ir žolynai; juos parnešę laikė drobiniuose maišeliuose, pa- 
kabintuose gryčios palubėje arba ant aukšto. Panašiai buvo laikomos gėlės, 
pašventintos per Žolinę, ir šv. Agotos duona. Suaugusieji aiškindavo: „Dievas 
saugo, kad perkūnas neįtrenktų“. Javų varpas, palaimintas Žolinės dieną, prieš 
sėją sutrindavo ir jų grūdus supildavo į sėtuvę su sėkla - kad derlius būtų ge- 
ras. Šv. Agotos duoną manė esant veiksminga priemone apsisaugoti nuo gri- 
po. Nuo vaikystės yra išlikę pamokymai, kad kilus gaisrui reikia su šv.Agotos 
duona apeiti degantį namą ir „nuvesti“ ugnį į laukus, kad ten ji pasiliktų. 

Ypatingą vietą tarp religinių iškilmių užėmė Visų Senkų diena ir Vėli- 
nės (Uždūšinės), išsaugojusios senųjų tikėjimų apraiškas. Visų Šventųjų dieną 
tėvai padalydavo išmaldą elgetoms, jų daug prisirinkdavo prie bažnyčios. El- 
getų prašydavo pasimelsti už mirusiuosius, nes nuo senų laikų buvo tikėta, kad 
jie galį būti tarpininkais tarp gyvųjų ir mirusiųjų. Pavakare visi eidavo į kapi- 
nes, ten melsdavosi už mirusiuosius ir uždegdavo žvakeles ant artimųjų kapų. 
Prieš Vėlines vaikai padėdavo tvarkyti kapines, apgrėbstydavo lapus, pabar- 
stydavo smėlio. Tėvai aiškindavo, kad reikia nepamiršti apleistų kapų, nes tai 
priskirtina prie gerų darbų, tinkamų Dievui. Visų Šventųjų vakarą vaikai bijo- 
davo eiti laukan, mat galį susidurti su mirusiųjų džšiomis. Kai kurie prisimena 
tėvus sakius, kad tą naktį visi šventieji prisikelia iš numirusiųjų, o kai bažnyčio- 
je žvakė mirksi - reiškia, kad jų dūšios juda. 

Paminėtinos ir kitos kaimo tradicijos, dariusios įtakos religiniam auklėji- 
mui. Giliai atmintyje nuo vaikystės išliko gegužinės pamaldos kaime —- maja- 
va. Didesnėje troboje žmonės įsirengdavo ant stalo altorėlį: uždengdavo baltą 
staltiesę, centre statydavo Marijos paveikslą arba statulėlę, iš šonų - žvakes ir 
pamerktas gėles; sakydavo - „parėdė Mojų“. Visą gegužės mėnesį pavakare 
kaimo žmonės - dideli ir maži - susirinkę kartu giedodavo, kalbėdavo litaniją, 
poterius, melsdami Marijos užtarimo, sveikatos, gero oro, derliaus. Po pamal- 
dų išėję laukan mėgdavo dainuoti; iš vaikystės prisimenama: „Dainuojame visi 
kartu taip, kad kaime girdėti“. Reikia pasakyti, kad Šiaulėnų apylinkėse maja- 
vos tradiciją vyresnio amžiaus žmonės tęsia ir mūsų dienomis. 

Nuo mažens įsiminti atlaidai, rengiami parapijų bažnyčiose. Garsiausi Šiau- 
lėnuose tebėra Šv. Onos atlaidai, kur seniau suvažiuodavo iš tolimiausių kai- 
mų. Vaikams darė didelį įspūdį šventiškai papuošta bažnyčia ir čia vykstančios 
iškilmės. Nepaprastumą atlaidams teikė kermmošius šalia šventoriaus, žmonių 
šurmulys, balaganai su tradiciniais saldumynais. Kartu ši diena buvo ir iki šiol 
tebėra giminės susitikimo šventė, po atlaidų rengiama namie. Ūkininkai tai 
progai pasidarydavo alaus, pagamindavo mėsiškų valgių, iškepdavo pyrago. 
Vaikų - saviškių ir atvykusių - prie stalo su suaugusiais nesodindavo, jiems 
duodavo atskirai pavalgyti. Vaikai tokios dienos labai laukė, džiaugėsi galėda- 
mi susitikti su savo bendraamžiais giminaičiais. 

Kaimo žmonių kasdienis krikščioniškas gyvenimas formavo vaikų elgesį, 
ugdė jų dorovinius pagrindus. Dorovės supratimas buvo grindžiamas Dievo 

įsakymais, dievobaimingumu. Tėvai mokė vaikus pareigingumo, sąžiningumo, 
pagarbos vyresniesiems, užuojautos silpniesiems, skatino daryti gerus darbus; 
sakydavo: „Tarp maldų ir pakūtų gerų darbų turi būti“. Vaikai buvo mokomi 
mylėti ir saugoti gamtą, vertinti tai, ką ji teikia žmogui. Nebuvo galima laužyti 
medelių, skriausti gyvūnėlių, nes visi jie Dievo kūriniai ir jaučia panašiai kaip 
žmogus. 

Mūsų amžiaus pirmojoje pusėje kaimas laikėsi tradicinio etiketo, kuris 
buvo visiems privalomas. Eidami pro dirbančius žmones sakydavo: „Dieve, 
padėk!“, šie atsakydavo: „Ačiū“, užėjus pas kaimynus: „Garbė Jėzui Kristui“ — 
„Per amžius“, o radus bevalgančius: „Sotink, Dieve“ - „Prašom“. Praeinant 
pro kryžių reikėjo nukelti kepurę, susitikus vyresnį žmogų, kad ir nepažįstamą, 
- pasisveikinti. Prieš pradedant valgyti reikėjo persižegnoti. Visa tai sudarė 
elgesio normas, kurias vaikai jau nuo mažens gerai perprasdavo. 

Šeimoje didelis dėmesys buvo skiriamas pareigos jausmo ir darbštumo 
ugdymui. Nuo mažų dienų vaikai buvo pratinami prie darbo, turėjo padėti 
tėvams. Septynerių metų daugelis ganė gyvulius pas tėvus arba pas kitą ūkinin- 
ką, grėbė šieną, statė rugių gubas. Tokių metų mergaitės pradėdavo melžti 
karves, ravėti daržus, verpti. Trylikamečiai berniukai mokydavosi arti, o mer- 
gaitės — austi. Tėvai reikalavo kiekvieną darbą atlikti deramai iki galo, nes 
„tas Dievui patinka“. 

Neleisdami vaikams tinginiauti, tėvai anksti rytais juos keldavo. Sakyda- 
vo: „Iš miego košės nevirsi“, „Saulelė teka ir jūs tekėkit“. 

Nuo septynerių metų vaikai lankė pradinę mokyklą, kur mokslas prasidė- 
davo po Visų Šventųjų, kai baigdavosi ganiava. Tačiau ne visi baigdavo 4 kla- 
ses, nes samdinių šeimose vaikai turėjo daugiau pareigų, mergaitėms dažniau- 
siai tekdavo prižiūrėti mažesniuosius. 

Patriarchaliniam kaimui būdingos pagarbos vyresniesiems tradicijos, išli- 
kusios apylinkėse, rėmėsi Dievo įsakymu gerbti tėvą ir motiną. Vaikai tėvų 
klausė, vykdė jų nurodymus. Reikšdami paklusnumą ir pagarbą, dėkodami už 
dovanas ar atliktę bausmę už nusižengimą pabučiuodavo tėvams ranką. Nusi- 
kaltę klusniai priimdavo bausmę - „beržinę košę“ arba klūpėjimą trobos ker- 
tėje. Tėvai paskatinimui pagirdavo vaikus už gerą elgesį ar tinkamai atliktą 
darbą. 

Dorovės ugdymui nemažą įtaką turėjo vaikų sąmonėje įtvirtintas pomirti- 
nio atpildo už nuodėmes suvokimas, atspindintis liaudies tradicinę pasaulė- 
jautą. Vaikai žinojo, kad „pekla“ yra po žeme, kad ten po mirties patenka nusi- 
dėjėliai ir juos verda katiluose su „smala“. Sakydavo: „Kai nusidėsi - pekloj 
degsi“, „Iš čyščiaus gali išeiti, iš peklos - ne“. Buvo žinoma, kad į dangų patek- 
ti labai sunku, nes šv. Petras saugo vartus, gali neįleisti. 

Vaikų dorovines nuostatas padėjo formuoti didaktinė religinio turinio li- 
teratūra, tokia kaip „Šventųjų gyvenimai“ ir pan. knygos, taip pat liaudies žo- 
dinė kūryba, ypač pasakos, kur išaukštinamos gerosios žmogaus savybės ir 
pasmerkiamos blogosios. 

Apibendrinant galima padaryti tokias išvadas: 

— pagrindinis vaidmuo, krikščioniškai auklėjant kaimo vaikus XX a. pir- 
mojoje pusėje, priklausė tėvams; 

- religinis auklėjimas buvo grindžiamas kaimo žmonių religine patirtimi 
ir religine praktika; 

— svarbiausi veiksniai, formavę religinę patirtį, buvo religinių jausmų ska- 
tinimas, tikėjimo pažinimo perteikimas, moralinių vertybių ugdymas; 

- religiniai įsitikinimai formavosi veikiami etninių tradicijų, etninių tikė- 
jimo raiškos savitumų. 


RELIGIOUS EDUCATION OF CHILDREN IN THE COUNTRY OF LITHUANIA 
INTHE1* PART OFTHE 20* CENTURY 


Summary 


This theme has not been analysed in the works of ethnologists. There is an effort to dis- 
cuss phenomena of traditional religious education and single out the main factors, which had 
influence on this education, for the first time. The research was carried out on the basis of the 
materials, which were collected in summer 1995 in the country-side district Šiaulėnai (region of 
Radviliškis). 

Traditional religious education as phenomenon of etnic culture is connected with folk 
pedagogics. It's the same for all regions of Lithuania. But the analysis of the experience of the 
people of Šiaulėnai brings to light local, more characteristic customs of Samogitian. Besides 
that, there is taken account of the objective factors that have influenced education of children: 
religiousness of families, their social status etc. 

There are - discussed the ethnic traditions connected with the stages of Christian life of a 
child (Christening, the Ist Communion) in the report; 

— exposed peculiarities of religious environment and religious practice of the family; 

— exposured the meaning of traditional celebrations for developing of religious feelings of 
the child; 

— emphasized the attention to the attitudes of Christian everyday life in the country and 
their influence on forming of child's moral. 

There are drawn conclusions that the main part of Christian education of children be- 
longs to parents. This education was based on the religious experience and religious practice of 
the people of the country. The most important factors in forming of the religious experience of 
the child were stimulation of religious feelings, convey of perceiving of the faith, development 
of moral values. Religiousness has been formed itself by effecting of ethnic traditions, ethnic 
originality of expression of the faith. 


GRIGORIJUS POTAŠENKO, DMITRIJUS CHOLOPOVAS 


SENTIKIAI RYTŲ LIETUVOJE: ŠEIMOS PAPROČIŲ 
CIKLAS 


Pranešime aptariami šie klausimai: religijos ir kultūros santykis, istorinis 
ekskursas ir etnografijos bruožai. Pastaroji dalis yra pagrįsta 1994 m. vasarą 
atlikta apklausa ir stebėjimais sentikių gyvenamose vietose Zarasų, Utenos, 
Molėtų ir Vilniaus rajonuose! 

Etninės kultūros krikščioniškųjų aspektų nagrinėjimą suprantame kaip 
esminio kultūros ir religijos ryšio ir šio ryšio tam tikros išraiškos teigimą. Svar- 
biausias teiginys būtų: nė viena kultūra neatsirado ir neišsiplėtojo be religijos. 
Šia prasme žmonių kultūra yra jų religijos įsikūnijimas, arba inkultūracija. Taip 
siekiame išvengti dviejų kraštutinumų: 1) religijos kultūros santykio interpre- 
tavimo kaip dviejų atskirų dalykų, tarp kurių silpnas ryšys, ir 2) religijos ir 
kultūros visiško tapatinimo?“. 

Kultūrinių tradicijų šerdį visuomenėje sudaro šeima, švietimo sistema ir 
religija. Pastarajai tenka ypatingas vaidmuo, nes religija yra svarbiausias verty- 
bių sistemos šaltinis. Kalbant apie religijos vaidmenį visuomenėje, labai pa- 
rankus yra sociologo Cliffordo Geertz'o apibrėžimas: „Religija yra simbolių 
sistema, sukurianti stiprias, plačiai sklindančias ir ilgalaikes žmonių nuotaikas 
ir motyvacijas, suformuojanti kasdieninio gyvenimo koncepcijas ir įvelkanti 
jas į tokį tikrovišką rūbą, kad tos nuotaikos ir motyvacijos atrodo ypač rea- 
lios“?. Kultūra apima reikšmes, vertybes ir visuomenines normas, o Evangelija 
gali būti pagrįsta daugeliu reikšmių, vertybių ir normų. Kultūra reiškia valsty- 
bės ir tautos interesus, o Evangelija moko žiūrėti plačiau - matyti kitas tautas, 
gamtą ir ateities kartas. Kultūroje įžvelgtume esminį jos dvilypumą - prigimti- 


! Vilniaus universiteto bibliotekos Rankraščių skyrius, f. 81. D.Cholopovo surinkta 
medžiaga „Lietuvos sentikių etnografija“. 

2Eliotas T. Pastabos apie kultūros apibrėžimą // Kultūros prigimtis. Vilnius, 
1993, p. 274. 

*Geertz C. The interpretation of cultures. New York, 1973, p. 90. 

škumą ir transcendentiškumą. Evangelija padeda pakilti virš kasdienybės ir 
pasikeisti, o tikėjimas suteikia kultūrai trancsendentiškumo - kultūra negali 
išgyventi viena pati. 

Tačiau religija nėra vienintelė visuomeninė institucija, perduodanti pa- 
pročius, sampratą ir normas. Mes visada esame veikiami daugelio įtakų - reli- 
gijos, valstybės, tautos, subkultūros, šeimos. Šeima yra pirminis, aišku, ne vie- 
nintelis, kultūros perdavimo būdas. 

Rytų Lietuva yra seniausiai ir daugiausiai sentikių apgyventas regionas. 
„Degučių metraštis“ mini, kad XVII a. paskutiniajame ketvirtyje vyko pirmie- 
ji sentikių persikėlimai į lietuvių žemes Lietuvos Didžiojoje Kunigaikštystėje. 
Iki 1710 m. Pušos kaime, netoli Kriaunų (dab. Rokiškio raj.), iškilo pirmieji 
sentikių namai etnografinėje Lietuvoje“. XVIII a. vyko masinis rusų valstiečių 
(sentikių) kėlimasis i Lenkijos ir Lietuvos valstybę. To amžiaus paskutiniaja- 
me dešimtmetyje tik dab. Lietuvos ribose žinoma veikus 12 maldos namų, vi- 
soje valstybėje galėjo būti apie 100 tūkstančių sentikių, arba 1,1 procento, visų 
gyventojų, kurių buvo apie 8,79 mln. žmonių“. 

Analizuojant įvairius šaltinius ir mokslinę literatūrą aiškėja, kad Lietuvos 
sentikių pirmtakai buvo fedosėjininkai. Šios atšakos įkūrėjas buvo Feodosijus 
Vasiljevas (1661-1711), iš bojarinų Urusovų giminės. XVIII a. pirmajame de- 
šimtmetyje Feodosijus Vasiljevas įkūrė du vienuolynus LDK žemėse ir nema- 
žai pasitarnavo šios atšakos plitimui. Fedosėjininkai buvo santuokos nepripa- 
žįstantys sentikiai, neturintys popo. Jų įsitikinimu, antikristo pasaulyje bažny- 
tinė santuoka negalima, o laukiant pasaulio pabaigos „tikrajam krikščioniui“ 
pridera doras, skaistus gyvenimo būdas. Fedosėjininkai propagavo Evangeliją 
atitinkančią visuotinę „skaistybę“, pageidautiną, bet anaiptol nebūtiną krikš- 
čioniui kasdieniniame gyvenime. XIX a. tarp fedosėjininkų Lietuvoje ėmė plisti 
ir įsitvirtino nuosaikesniųjų sentikių pomorų mokymas. 1822 m. Degučių šven- 
tikas Ankudinas Myšniakovas įvedė gimimo, santuokų ir mirties metrikų kny- 
gas savo bendruomenėje. 1835 m. buvo sudarytos santuokos apeigų taisyklės“. 

XX a. senieji stačiatikiai pomorai, nepripažįstantys bažnytinės hierarchi- 
jos, ėmė vadintis Sentikių Pomorų Bažnyčia. 1993 m. SPB Lietuvoje sudarė 54 
bendruomenės ir 20 šventikų. 

Trumpas istorinis ekskursas leidžia daryti dvi išvadas: 1) šiuolaikinių Lie- 
tuvos sentikių kai kurie religiniai papročiai ir etnografijos ypatybės susiforma- 
vo pastarųjų dviejų šimtų metų laikotarpiu (taip pat ir šeimos papročiai); 
2) dar kartą patvirtinamas esminis, giluminis religijos ir kultūros ryšys, rodan- 
us, kad religijos sankcionuoti vertybių sistemos pokyčiai reikšmingai paveikė 
ar iš dalies net susipriešino su buvusių vertybių sistema. 


* Nerymkudi neToMMcel // ĮĮpesnexpaHumuųe IlyurKMHCKOTO JJOMAa: MaTepMAJBI M 
KccNenoBaHKa. JlehuKrpai, 1990, p. 187, 190. 

*Korzon T. Wewnetrznie dzieje Polski za Stanistawa Augusta, 1764-1794. Krak6w- 
Warszawa, 1897, t 1, p. 300. 

“ Nerymkukd JIeTONMMCENN, p. 211. 

Pranešime aptariami šie šeimos papročiai: kūdikių ir vaikų krikštas, krai- 
tis jaunavedžiams, laidojimo papročiai ir paminėjimai. 

Tyrimai parodė, kad sentikiai Lietuvoje jau nebe taip nuosekliai laikosi 
griežtų ir asketiškų savo religijos reikalavimų ir senųjų papročių. Dėl sentikių 
gyvenviečių nykimo, persikėlimų iš kaimo į miestus, jaunimo religinių jausmų 
susilpnėjimo, mišrių santuokų padidėjimo šiuo metu sentikiai kultūros ir kal- 
bos atžvilgiu vis labiau integruojasi į esamą aplinką. Tačiau dėl socialinės ap- 
linkos poveikio kito kai kurie sentikių religiniai papročiai ir gyvenimo būdas. 

Kūdikio gimimas yra visada reikšmingas įvykis šeimoje. Papročiai, susiję 
su kūdikio gimimu, vra patys svarbieji šeimos papročių cikle. Krikštas, vienas 
svarbiausių Bažnyčios sakramentų, atliekamas šventiko. Ligos, gresiančios mir- 
timi, atveju kūdikį gali pakrikštyti kiekvienas sentikis krikščionis. Naujagimiai 
pakrikštijami per savaitę arba per kelis mėnesius. Dabar pasitaiko, kad vaikas 
krikštijamas net iki 7 metų amžiaus. Krikšto faktas registruojamas bendruo- 
menės metrikų knygoje. Krikšto apeigos vyksta sekmadieniais ar kitomis šven- 
čių dienomis po pamaldų. Krikštijant šventikas tris kartus panardina kūdikį į 
kubilą, pripiltą vandens. tardamas: „Dievo Tėvo, Dievo Sūnaus ir Šventosios 
Dvasios vardu“. Vietovėse, kur arti nėra maldos namų, kūdikiai krikštijami 
upėje ar ežere. 

Krikštatėviai vra antrieji tėvai. Jie moko krikštavaikius Dievo isakymų, 
maldų ir aiškina sentikių religinius papročius. Ir praeityje, ir dabar krikštatė- 
viai bent gimimo dienos proga sveikina ir įteikia dovanų savo globotiniams. 
Savo ruožtu vaikai per Velykas sveikina krikštatėvius margučiais. 

Kiekvienam pakrikštytam kūdikiui vyra duodamas Bažnyčios įamžintas 
krikščioniškasis vardas. Naujagimio vardas duodamas šventųjų garbei ir reiš- 
kia dvasinį ryši su Dievu ir Jo Bažnyčia bei šventojo globą.Pagrindinis šaltinis 
parenkant vardą yra religinė knyga „Sviatcy“. Joje pateikiamas šventųjų vardų 
sarašas ir atitinkama diena. Dabar „Sviatcy“ yra labai populiari tarp sentikių. 
Parenkant berniukui vardą, šventikai rekomenduoja tikintiesiems vadovautis 
Kristaus pavyzdžiu, kuriam vardas buvo duotas aštuntą dieną po Jo gimimo. 
Manoma, kad mergaitėms netinka rinkti vardą aštuntą dieną, todėl vardas joms 
parenkamas tą pačią gimimo dieną. Pastaruoju metu tėvai parenka vardus ne- 
paisydami Bažnyčios normų. 

Krikšto išlaidos nėra didelės. Paprastai jos tenka krikštatėviams. Jie per- 
ka krikštavaikiui marškinėlius, dirželį, „riazka“ (baltos drobės atraižą kūdikiui 
susupti), kepuraitę ir kryželį. Rūbeliai būna baltos spalvos, o jų dėvėjimas reiškia 
„šviesų Dievo atvaizdą“. 

Tėvų kraitį jaunavedžiams sudaro pirktiniai ar namuose austi audiniai: 
paklodės, užvalkalai, rankšluosčiai. Kraičio dydis priklausė nuo šeimos gero- 
vės. Anksčiau pasogai buvo duodama keletas hektarų žemės. Pasiturintys tė- 
vai duodavo pinigų, arklį su pakinktais, bričką. Taip pat duodavo skrynią su 
staltiesėmis, paklodėmis, pačių austais rankšluosčiais. Pagal tradiciją vyrišką 

kraitį sudarė arklys, karvė, žemės sklypas, parama namo statybai. Kraitį duk- 
roms ruošdavo tėvai. Taip pat nuo 16 iki 20 metų pačios pradėdavo ruošti krai- 
tį: ausdavo paklodes, servetėles ir kt. Vieno respondento teig mu, jo sesuo 
kraitį su mama pradėjo ruošti nuo 10 metų. Dabar merginos kraičiui neruošia 
austų, siuvinėtų drabužių ar audeklų. 

Sentikiai bažnytines mirusiųjų laidojimo ir paminėjimo apeigas atlieka 
tiems mirusiesiems, kurie laikėsi sentikių tikėjimo. Iki šio amžiaus septintojo 
dešimtmečio karstus darydavo patys sentikiai. Dabar karstai perkami ir prie jų 
tvirtinamas sentikiškas kryžius. Mirusiajam vyrui siuvami specialūs marškiniai 
be apykaklės, moteriai - sarafanas, mirusioji uždengiama įkapių drobule („sa- 
vanu“). Vakare mirusiojo namuose renkasi giminės ir pažįstami. Šventikas ir 
skaitovai ar vieni skaitovai pernakt skaito giesmes ir specialiai tam skirtą Evan- 
gelijos dalį. Laidotuvių dieną sentikiai renkasi prie karsto, o artimieji atsisvei- 
kindami bučiuoja mirusįjį. Pamaldos cerkvėje vyksta laidojimo dienos rytą. Iš 
cerkvės procesijos su atviru karstu priešakyje nešamas medinis kryžius. Prie 
kapo šventikas skaito maldas, kuriose reiškiama greito prisikėlimo viltis. Po to 
mirusiojo veidas uždengiamas drobule ir karstas uždaromas. Duobkasiai yra 
samdomi. Jie drobiniais rankšluosčiais nuleidžia karstą į duobę ir užkasa. At- 
sisveikindami su mirusiuoju giminės ir kiti beria žiupsnį žemės į duobę. Pagal 
sentikių religinius papročius mirusysis paminimas trečią, devintą ir keturias- 
dešimtą dieną po mirties, o vėliau — po vienerių metų, ir taip kartojama kas- 
met. Daugumas sentikių mirusiojo paminėjimą užsako cerkvėje du ar tris kar- 
tus per metus. Be to, yra keturi metiniai mirusiųjų paminėjimai Bažnyčioje. 

Apklausa rodo: 1) sentikių krikštas ir laidojimo papročiai yra bene ma- 
žiausiai pakitę; 2) šeimos ciklo papročiai skirtinguose Lietuvos rajonuose yra 
labai panašūs. 


THE OLD BELIEVERS IN EAST LITHUANIA: THE CUSTOMS OF FAMILY 
Summary 


The authors understand the christian aspects of the ethnic culture like essential relations 
among religion and culture and the assertion of some expression on that relation. Main princi- 
ple would be such: a single culture didn't origin and didn't develop without religion. In this 
sense human culture is an embodiment or an incultured of his religion. Religion is a main 
sourse of the value system. Family is the initial, of course not only, way of culture rendering. 

In the second half of the 17th centure the settlements of Old Believers were organized in 
Great Duchy of Lithuania. Before 1710 there were organized their first oratory in Lithuania: in 
Puša settlement near Kriaunos (now Rokiškis district). Most of the Old Believers belonged to 
Fedoseev community. In GDL, in Nevel district lived in 1699-1708 the founder of the bespopovtsy 
community Feodosii Vasil'ev (1661-1711). Here in course of time, principles of this persuasion 
were worked out. In general, the number of all Old Believers in the former Republic before the 
first partition is estimated at 100.000 persons. In 19th century doctrine of the moderate pomortsy 
was inforced between fedoseevtsy in Baltic region. In 1993 the Old Believers Pomorskaja Church 
in Lithuania consisted of 54 communities and 20 priests (nastavniki). 


+5 SENTIKIAI RYTŲ LIETUVOJE: ŠEIMOS PAPROČIŲ CIKLAS 87 


There are discussing those customs of family in the paper: the christening of the babies 
and children, the dowry to the newly-weds, the customs and commemorates of the funerals. 
Latter is grounded on observations and inguests in the Old Believers settlemenis in Zarasai, 
Utena, Molėtai and Vilnius districts in 1994. In course of time the Old Believers in Lithuania 
kept their strict and ascetic demands and customs of religion less seguencely than before. The 
Old Believers christening and customs of the funerals are smallestly changed. The customs of 
the family in different distric of Lithuania are very like. 


RASA RAČIŪNAITĖ 


PAGONYBĖS IR KRIKŠČIONYBĖS SINTEZĖ GIMTUVIŲ, 
VESTUVIŲ IR LAIDOTUVIŲ PAPROČIUOSE 


Visas žmogaus gyvenimas - gimimas, vestuvės, mirtis - lydimas ritualų. 
Individo perėjimas iš vieno gyvenimo tarpsnio į kitą įtvirtinamas tam tikromis 
apeigomis bei ritualais. 

Čia bandoma pažvelgti į trijų svarbiausių žmogaus gyvenimo tarpsnių ri- 
tualus, kaip į tam tikrą hierofaniją, t.y. šventybiškumo bei antgamtiškumo ap- 
raišką. Šių laikų religijos tyrinėtojai kiekvienoje hierofanijoje įžvelgia priešta- 
raujančių esmių koegzistenciją: šventybę ir profanybę, dvasią ir medžiagą, am- 
žinybę ir laikinumą!. Žinomas žmonijos religijų tyrinėtojas Mirčia Eliadė kiek- 
vieną hierofaniją įvardija kaip paprasčiausią įsikūnijimo stebuklo profigūraci- 
ją, kaip per anksti gimusį bandymą atskleisti Dievo, kartu ir žmogaus, atėjimo 
paslaptį“. Dėl to yra prasminga studijuoti primityvias hierofanijas moksliniu 
požiūriu. 

Pradžioje aptariami perėjimo ritualų struktūros ypatumai. Perėjimo ritu- 
aluose išskiriami trys momentai: 1) individo atskyrimas nuo bendruomenės, 2) 
ribinis laikotarpis, 3) naujo statuso įgijimas. Mitologinėje sąmonėje išėjimas iš 
uždaros, bendruomenės įsisavintos teritorijos prilygo mirčiai“. Pereidamas į 
naują statusą individas tarsi apmiršta, paskui naujai atgimsta, todėl ir iniciaci- 
ja iprasminama kaip mirtis ir naujas gimimas. 

Daugelyje senųjų tautų tikėta, kad ateinantis į šį pasaulį bei iš jo išeinan- 
tis žmogus yra nešvarus, todėl anapusinio pasaulio dvasios galinčios kenkti 
kitiems su juo bendraujantiems. Nešvarumo idėja, einanti iš ikikrikščioniškų 
civilizacijų, randama ne tik pirmųjų krikščionių laikais, bet savo atšvaitais yra 
pasiekusi ir mūsų dienas. 


'Eliade M. Patterns in Comparative Religion. Cleveland and New York, 1963, p. 29. 
* Ten pat, p. 29. 
* Mudis HapoxOB MHpa. MockKBa, 1991, t.1, p. 544. 

Jau antikos laikais menstruacijų metu moteris laikyta nešvaria. Kai kurio- 
se Afrikos ir Azijos tautose mergaitės pirmųjų menstruacijų metu pasitrauk- 
davo iš šeimos, bendruomenės ir kurį laiką gyvendavo atskirai, griežtai laiky- 
damosi tam tikrų draudimų, kad nekeltų pavojaus visuomenei. Senųjų tautų 
įsitikinimu, pirmasis kraujas - demoniškų jėgų, kurios pirmosios užvaldo mer- 
ginos kūną, ženklas. Kiekviena mergina, prieš tapdama moterimi, turėjo vie- 
numoje išgyventi gyvenimo sunkumus askezėje, maldoje ir rimtyje“. 

Prietaringą nešvarumo įvaizdį randame ir Plinijaus Vyresniojo (24-79 m. 
po Kr.) „Gamtos istorijoje“, kur minima, kad menstruacijų metu moteris savo 
prisilietimu galinti pakenkti žemės ūkio produktams: daržovėms, vaisiams, pie- 
nui, vynui. 

Koks gyvas buvo šis tikėjimas, rodo tai, jog viduramžiais nešvariomis lai- 
kytos net vienuolės. Tomis dienomis joms nebuvo leidžiama eiti į bažnyčią ir 
dalyvauti pamaldose“. 

Ikikrikščioniškuose tikėjimuose gimdyvė taip pat laikyta nešvaria. Tikėta, 
kad, jai prisilietus priė žmogaus, gyvulio ar augalo, šis mirs, nunyks, nudžius. 
Šie tikėjimai randami ir XIX a. pab.-XX a. pr. lietuvių liaudies gimtuvių pa- 
pročiuose. Tikėta, kad po gimdymo kelias savaites iki įvedybų tiek į pirti, tiek 
į bažnyčią moteris yra tapsmo ir ritualinės mirties būsenoje, kai gresia pavojai 
ne tik jai, bet ir ji pati kelia grėsmę aplinkiniams. Todėl visi liaudiškieji įvedybų 
laikotarpio tikėjimai ir papročiai, susiję su gimdyve, buvo reguliuojami įvai- 
riais draudimais. Neįsivesdinusiai, t. y. rituališkai neapsiplovusiai, gimdyvei 
drausta bendrauti su kitomis moterimis ir išeiti už savo sodybos ribų', drausta 
eiti takais arba ežiomis per kaimo javų laukus, leista eiti tik viduriu kelio arba 
per pūdymą. Einant per ganyklas, drausta žiūrėti į gyvulius“. 

Analogiškų papročių randame ir kitose Europos tautose. Slavuose vyravo 
nuomonė, kad naujagimio, kaip svetimos ir pavojingos būtybės, savybės persi- 
duoda motinai. Kadangi iki įvedybų net šešias savaites kūdikį pagimdžiusi mo- 
teris laikyta nešvaria, prie kurios, kaip prie mirusiojo, pavojinga prisiliesti?, 
lietuvių papročiuose stengtasi kūdikį kuo greičiau pakrikštyti. Tai turėjo ji ap- 
saugoti nuo piktųjų dvasių, pervesti iš liminalinio į postliminalinį laikotarpį, 
kuriame, tikėta, kūdikis ir motina yra saugūs nuo visokių anapusinio pasaulio 
poveikio pavojų. 

Gimtuvių, vestuvių ir laidotuvių papročiuose pereinamajame laikotarpy- 
je esantys individai laikyti nešvariais tam tikrą laiko tarpą. Tokio karantino 
laikotarpiu aplinkiniai bandė apsisaugoti nuo pavojingo jų veikimo įvairiomis 
apsaugos priemonėmis: maldomis, budėjimu, devocionalijomis. 


* Ten pat, p. 29. 

* Ten pat, p. 140. 

“ Ten pat, p. 140. 

"Kriauza A. Vaikai ir jų auginimas Kupiškio apylinkėje // Gimtasai kraštas, Šiauliai, 
1943, Nr. 31, p. 224. 

"Balys J. Vaikystė ir vedybos. Silver Spring, 1979, p. 41. 

*EpeMKuHa B. H. PuTyan n bonbknop. Jienunrpan, 1991, p. 208. 

Antikinėje Graikijoje pavojingasis pogimdyminis laikotarpis trukdavo 40 
dienų. Pasibaigus šiam laikotarpiui, buvo atliekamos ritualinio apsivalymo ap- 
eigos, turėjusios pašalinti sakralinę nešvarą. „Nešvariuoju laikotarpiu“ kiek- 
vienai moteriai buvo griežtai draudžiama įeiti į šventyklą. Tik praėjus nustaty- 
tam laikui ir apsivalius švento šaltinio vandeniu, ji galėjo įeiti į bažnyčią ir 
aukoti padėkos auką". 

Analogiško tikėjimo elementų randame ir Lietuvoje gimdyvės bei jauna- 
martės įvesdinimo į pirtį papročiuose. Rytų Lietuvoje ligi XX a. vidurio buvo 
žinomas toks paprotys: praėjus 6-7, o kartais 4-5 savaitėms po gimdymo, rei- 
kėjo gimdyvę būtinai tam tikromis apeigomis įvesdinti į moterų pirtį, vadina- 
mą „gimdyvės pirtimi“. Įki tol ji laikyta nešvaria, ir net kunigai dar pirtyje 
neišsipėrusiosios atsisakydavę įvesdinti į bažnyčią. XX a. pradžioje Lietuvos 
kaime buvo žinomos ir jaunamartės įvesdinimo į moterų bendruomenę apei- 
gos, vadinamos iįsipirktuvėmis, kurios būdavo atliekamos pirtyje. Jaunamartė, 
pirmą kartą eidama pirtin, nešdavosi savo iškeptą ragaišį, degtinės, sūrio, sviesto 
ir vaišindavo visas į pirtį susirinkusias moteris. Po pirmojo garo „įsiperkančio- 
ji“ užgerdavo pirties šeimininkę. Po vaišių visos moterys ją prausdavo, išvano- 
davo. Staltiesę ir rankšluostį, kuriuose buvo atsinešusi vaišes, jaunamartė pa- 
likdavo kaip dovaną pirties šeimininkei'*. Gervėčių apylinkėje jaunamartė šias 
dovanas pakabindavo virš pirties krosnies". Tokia dovana neabejotinai simbo- 
lizavo auką pirties dvasiai: per šią auką buvo siekiama sueiti į bičiuliškus san- 
tykius su transcendentinėmis jėgomis. 

Gimdyvė.- ji prieš apsivalymo apeigas pirtyje moterų buvo vadinama 
vilku. taip pat iteikdavo pirties šeimininkei stuomenį ar rankšluostį, vadina- 
mąsias vilko dovanas. Šiomis dovanomis tiek jaunamartė, tiek gimdyvė norėjo 
paveikti anapusini pasaulį pirties šeimininkės asmenyje. Senų laikų papročiu, 
gimdyvė, eidama į pirtį, nešdavosi ir duonos. „Duonos rūgšties ragavimas se- 
novėje yra buvęs grynai magiškas veiksmas, įsiteikimas dvasioms ar moterų 
bendrijai“"“. Gimdyvės auka - tai noras padėkoti Dievui už laimingą gimdymą 
ir kartu nusivalyti sakralinę savo nešvarą. 

Senovinės gimdyvės bei jaunamartės fizinio apsivalymo ir drauge jų įves- 
dinimo į moterų bendriją apeigos, atliekamos vien moterų pirtyje, XX a. vidu- 
ryje jau užmirštos. Jų vietą užima bažnytinės krikščioniškos apeigos, kurios 
transformuojasi, įgydamos naują prasmę - moters palaiminimą, jos įvedimą į 
krikščionių bendruomenę. XX a. 6-7 dešimtmečiais moters ritualinis įvedi- 
mas į bažnyčią galutinai išnyko. 


"BapzxunMmManH E. Min. veik, p. 208. 

NDaunys S. Mergaičių auklėjimo aspektai pirčių papročiuose // Lietuvių liaudies 
papročiai. Vilnius, 1991, p. 149; To paties. Pirties papročiai // Gervėčiai. Vilnius, 
1989, p. 160. 

2Mažiulis A. Moterų tarpusavio papročiai // Gimtasai kraštas, 1941, Nr. 1-2, p. 92- 
93: To paties. Įsipirktuvės // Lietuvių enciklopedija. T. 9. Boston, 1956, p. 77. 

5Daunys S. Pirties papročiai, p. 139. 

4 Ten pat, p. 141. 

XIX a. pab.- XX a. pr. motina, eidama bažnyčion įsivesdinti, nešdavosi 
kartu ir kūdikį. Daugiausia ėjo šventadienį, „kad visi matytų“, kad visi sužino- 
tų, mažiau apkalbėtų“. 

Atskirais atvejais gimdyvę atlydėdavo ir jos kūdikio priėmėja. 1933 m. 
gimusi informatorė iš Utenos valsčiaus, Leliūnų parapijos, yra pasakojusi, kad 
jos močiutė (buvusi priėmėja) neleidusi jai po gimdymo 7 paras eiti į bažnyčią, 
kol taps visai švari. Lydėdama gimdyvę įsivesdinti bažnyčion, priėmėja nešda- 
vosi vandens buteliuką. Prieš įeidama į bažnyčią, ji užpildavo tris kartus van- 
dens gimdyvei ant galvos. Toks vandens užpylimas vadintas apsiplovimu. Pri- 
ėmėja įvesdavo moterį per zakristiją ir kartu su ja nueidavo prie klausyklos. 
Gimdyvė atlikdavo išpažintį, kunigui pasisakydavo ne tik savo nuodėmes, bet 
ir kada gimdžiusi. Kunigas, suteikęs nuodėmių atleidimą, pašlakstydavo mote- 
rį švęstu vandeniu, prie Dievo stalo ją dar pasmilkydavo smilkalais, palaimin- 
davo ir pirmajai duodavo šv. Komuniją. 

Minėtos apeigos - tai konkretus senųjų ir krikščioniškųjų įvedybų sinte- 
zės pavyzdys. Dar antikos laikais prieš kiekvieną religinį aktą buvo atliekami 
apsiplovimo ritualai*“. Minėtame Lietuvos kaimo gimdyvės įvesdinimo ritualų 
archainiame sluoksnyje šias apeigas atlieka pribuvėja, krikščioniškame lygme- 
nyje jos transformuojasi dvasiniu apsivalymu gimdyvei atliekant išpažintį. Tiek 
kunigas, tiek pribuvėja tampa tarpininkais, pervedančiais nestabilios būsenos 
gimdyvę iš pilnos pavojų liminalinės į postliminalinę erdvę ir drauge apsau- 
gančiais nuo anapusinio pasaulio neigiamo poveikio. Krikščioniškoje tradici- 
joje įvedybos laikomos sakramentalija, kuria kūdiki pagimdžiusiai moteriai su- 
teikiamas ypatingas Bažnyčios palaiminimas. 

Analogiškų papročių randama ir laidotuvių ritualuose. Senieji šaltiniai 
liudija, kad tradicinėse laidotuvėse apsivalymo ritualai taip pat buvo atliekami 
pirtyse. Jeronimas Maleckis „Sūduvių knygelėje“ mini, kad dar XVI a. lietu- 
viai savo mirusiuosius prausdavę šiltoje pirtyje!". Tą patį patvirtina ir Motiejus 
Strijkovskis. 

Slavų tautose tikėta, kad mirusieji ypatingą pavojų kelia gyviesiems pir- 
mąsias tris dienas po mirties!*. Lietuvių papročiuose manyta, kad mirusieji gy- 
viesiems pavojingi net 40 dienų, iki pat ketvirtynų. Gyvieji stengėsi įgyti miru- 
siųjų palankumą tam tikromis aukomis. 

Kaimo moterys, eidamos į šermenis, kiekviena būtinai atnešdavo duonos 
kampelį, kaip auką mirusiojo vėlei. Duona vėliau būdavo išdalijama elgetoms 
- tarpininkams tarp šio ir anapusinio pasaulio. XX a. pr. Perlojoje (Varėnos 
raj.) pagal tradiciją visi susirinkusieji į šermenis pasimeldę atsilauždavo gaba- 


5Kriauza A. Min. str., p. 224. 

“Taknop E.b. Ilepao6srTHaa kybTypa. MockBa, 1989, p. 573. 

"Vyšniauskaitė A. Lietuviai IX a.-XIX a vidurio istoriniuose šaltiniuoses. Vilnius, 
1994, p. 26. 

18 Ten pat. 

liuka suneštos duonos ir suvalgydavo kaip auką už mirusiji!?. Maisto produktų 
aukojimas įvairioms dvasioms, dievams žinomas daugeliui senųjų religijų; ti- 
kėta, kad aukojamos gėrybės tampa šventos, o jų ritualinis valgymas yra būdas 
suartėti su dievybe“. 

Krikščionybės laikais aukojimų vieta keičiasi, nors aukos funkcija išlieka 
ta pati. Aukos vietą, kaip pasaulio simboli, užima altorius. Lietuvoje maisto 
produktų aukojimas bažnyčioje išlieka iki XX a. pirmųjų dešimtmečių. Gim- 
dyvė. eidama bažnyčion isivesdinti, paprastai atsinešusi ir kokią nors auką pa- 
likdavo prie altoriaus. Mūsų ekspedicijų duomenimis, Lazdijų rajone moterys 
prie Švč. Mergelės Marijos altoriaus padėdavo linų grižtę, keletą kiaušinių. 
sviesto ir pan?! XX a. viduryje daugiausia imta aukoti pinigai. Tiek natūra, 
tiek pinigais dedamos aukos simbolizavo padėką už laimingą gimdyma ir pra- 
šyma kūdikiui sėkmingos ateities. Kaip auka. prašant mirusiojo vėlei dangaus 
palaimos. buvo ir yra aukojama gedulingos šv. Mišios. Šia didžiąja Kristaus 
mirties ant kryžiaus už žmonijos nuodėmes Auka yra nuvaloma kiekvieno mi- 
tusiojo sakralinė nešvara. paliktosios žemės dulkės. 

Dar reikėtų pažvelgti i laiko ir vietos problema minėtuose perėjimo ritu- 
aluose. M.Eliadė teigia, kad „kiekviena religinė apeiga turi dabar ivykstančio 
ivykio pobūdį. Praeities ivykis yra atgaminamas čia ir dabar““. Šis liturginis 
„dabar“ yra bendras tiek krikščioniškiesiems, tiek ikikrikščioniškiesiems perė- 
jimo, arba turėto socialinio statuso pakeitimo, ritualams. Šis laiko „atgamini- 
mas“ reiškia žmogaus pastanga grižti i „Didiji laika“. i tai. kas įvyko kadaise ir 
kas pasikartoja kasdien. Tai grižimas i Visatos pradžia, i amžinybė. i momenta. 
xai Dievas sukūrė ir sutvarkė pasauli“. Kiekviena gimtuvių. vestuvių. laidotu- 
viu apeiga perėjimo ritualų prasme turi tiksla sunaikinti praciti ir eiti i nauja 
laika. Senojo laiko sunaikinimas vyksta ribiniu (individui nesaugiu) laikotar- 
piu. Individas tuokart yra tarsi pasitraukes iš realaus laiko. Senasis profaninis 
laikas sunaikinamas kartu su simbolinio pasaulio sunaikinimu ir atkuriamas 
naujas sakralus laikas jo pilnybėje, pakartojant kūrimo aktą. 

Didelę reikšmę, atliekant perėjimo ritualus, turi ne tik laikas, bet ir vieta. 
Atliekamos apeigos, kaip tam tikra „hierofanija, keičia vietą, kurioje ji vyksta“. 
Vieta iš profaninės tampa šventa. Ji virsta Visatos centru, apie save suburian- 
čiu visa kita. Taip vieta tampa neišsemiamu jė gos ir šventumo šaltiniu, igali- 
nančiu žmogų, vien tik įėjimu i ją, sutapti su šventenybė“. 


*Račiunaitė R. Moters vaidmuo laidotuvių papročiuosse / Liaudies kultūra, 
Vilnius, 1995, Nr. 5, p. 21 

"Petraitis R. Aukojimas / Religijotyros žodynas. Vilnius, 1991, p. 42. 

" Vytauto Didžiojo universiteto Etnografijos archyvas, b. 18, I. 25. Inf. Anelė Stučkienė, 
£. 1902 m... Lazdijų r.. Čivonių k. 

"Eliade M. Min. veik, p. 395 

“Ten pat, p. 3905-3906. 

* Ten pa, p. 367. 

3 Ten pat. p. 368 

Baltų pasaulėžiūroje tokia šventa vieta buvo laikoma ir pirtis, kur žmogus 
siekęs pirmojo švarumo, ne tik kūniškai, bet ir dvasiškai apsivalydamas. Krikš- 
čioniškoje pasaulėžiūroje šventą vietą užima bažnyčia, konkre čiai - altorius, 
prie kurio vyksta Kristaus mirties Aukos sudabartinimas šv. Mišiose duonos ir 
vyno pavidalu. 

Stasys Daunys, tyrinėjęs pirčių papročius Lietuvoje, pėrimąsi pirtyje įvar- 
dija kaip vieną iš archaiškiausių savęs ir pasaulio išganymo ritualų““. Šiuo ritu- 
alu siekiama sugrįžti į Visatos pradžią, į simbolinį pasaulio kūrimo pakartoji- 
mą. Juo sunaikinamas profaninis laikas ir gyvenama šventame laike. Ši visuo- 
tinio atgimimo viltis randama visuose kosminiuose mituose. „Tai galima va- 
dinti amžinybės nostalgija, kuri liudija, kad žmogus ilgisi konkretaus rojaus 
dabar, šiuo momentu“?! 

Su šventos vietos atribojimu yra susijusi ir slenksčio simbolika. Velionio 
išnešimas per namo slenkstį yra kulminacinis šermenų momentas laidotuvėse, 
vėlės pomirtinės kelionės pradžia. Tyrinėtojų nuomone, mirusiojo šarvonės iša- 
rdymas yra ritualinis veiksmas, išreiškiantis vėlės perėjimą į anapusinį gyveni- 
mą ir gyvųjų siekimą ja nusikratyti?*. Jaunamartės ir gimdyvės įvedimas iš lau- 
ko ar zakristijos, kaip profaninės erdvės, bažnyčion prie altoriaus - sakralinės 
vietos taip pat susijęs su slenksčio - ribos perėjimo mistika. 

Šventa vieta yra prieštaringa savo dialektika. Viena vertus, ji žmogui len- 
gvai prieinama, kita - labai sunkiai tepasiekiama. Įžengti į šventą vietą nepasi- 
rengusiam yra pavojinga. Kaip minėta, neišsipėrusi pirtyje gimdyvė ar jauna- 
martė negali įžengti į bažnyčią, fiziškai ir dvasiškai nenusivalęs mirusysis nega- 
li būti laidojamas pašventintose kapinėse. Užtat seniau nekrikštyti kūdikiai ir 
savižudžiai būdavo laidojami atskirame, nepašventintame kapinių plote, kar- 
tais net už kapinių tvoros. Jų karstai nebuvo nešami į bažnyčią. 

Minėti papročiai rodo, kad tiek lietuvių, tiek kitų tautų suvokimu, tik tam 
pasirengęs, dvasiškai apsivalęs žmogus gali įžengti ar būti įnešamas į šventą 
vietą, kur įmanomas užmegzti jo ryšys su transcendentiniu pasauliu, nes perė- 
jimo ritualais yra pakartojamas Visatos sukūrimo modelis. 


SYNTHESIS OF PAGANISM AND CHRISTIANITY IN THE BIRTHDAY, WEDDING 
AND FUNERAL CUSTOMS 


Summary 


Individual transition from one to the other stage of life is established by appropriate 
ceremonies and rituals. We shall try to touch upon the rituals of the theree most important 


“Daunys S. Paprotinės pirties soteriologiniai aspektai // Dangaus ir žemės simboliai. 
Vilnius, 1995, p. 195. 

"Eliade M. Min veik, p. 408. 

*TonxcToH H.H. IlepesopaunBanKe Ipe/METOB B CJIABAHCKOM IOIpeGaJI:HOM 
06pane // KccnxenoBaHKa B O6AacTW GaJiTO-c1aBAHCKOH NyYXOBHOKH KYJIbTYPBI: 
IlorpeGanbHBIH o6pax. Mockea, 1990, p. 119. 

stages of man! life as upon a proper hieraphanya, i.e. the phenomenon of holiness and 

supernaturality in this report. We distinguish 3 moments in the transition rituals: 1) the separa- 

tion of an individual from the community, 2) boundary (guarantine) period, 3) the acguisition 

of a new status. 5 

Lots of old nations believed that each coming to this world as well as each leaving this 
world is impure therefore the spirits of the other side of the world can be harmful to the others, 
communicating with him. The individuals were considered to be inpure for some time during 
the transitional period in the birthday, wedding and funeral customs. During such guarantine 
period the surrounding tried to prevent their dangerous effect employing miscellaneous pre- 
cautions: prayers, duty, God worships. 

Each birthday, wedding, funeral ceremony — in the sense of transition rituals aims to 
destroy the past and to pass into the new time. The old profane time is destroyed together with 
the symbolic destruction of the old world and the new sacral time is restored in its fullness, 
:epeating the ac! of creation. 

The time as well as the place is of great importance in the transition rituals. The ceremo- 
nies are carried out as some appropriate hieraphanya changes the place, in which it is going on. 
The profane place becomes holy. It becomes the centre of the universe. 

According to the Balts world outlook that holy place was considered to be a bathhouse, in 
which a man was seeking for the primary cleanness physically as well as spiritually cleaning 
himself. According to the christian attitude the church concretely the altar, on which the Christ 
death offering in the form of bread and wine is brought to the present during H.Mass, occupies 
that holy piace. 

The aforementioned customs prove, that according to the understanding of Lithuanians 
as well as of other nations. only ready for this, spiritually pure man can step into or be carried to 
the holy place, where it is possible to enter into a relation with the transcendental world since 
the model of the universe creation is repeated by the transition rituals. 


ALDONA VAICEKAUSKIENĖ 


KRIKŠČIONIŠKIEJI PUNSKO PARAPIJOS VESTUVIŲ 
ASPEKTAI XX a. 


Įsigalėjus katalikybei, Bažnyčia tampa neatskiriama žmogaus dalimi nuo 
pat jo krikšto iki laidotuvių apgiedojimo. Vestuvės, kaip viena svarbiausių ir 
iškilmingiausiai švenčiamų švenčių, atspindi ne tik Bažnyčios įtaką, bet ir jos 
įvedamas naujoves, kunigų reikalavimus. 

Su katalikiškuoju pasauliu susijusi bemaž visa vestuvių eiga. Tai jaunųjų 
susipažinimas, piršlybos, užsakai. trobos puošimas vestuvėms, paveikslo veži- 
mas išeinant į marčias, santuokos akto registravimas ir kt. 


Jaunimo susipažinimas 


Nors jaunimas artimiau susipažindavo šokių vakaruose, bet pirmi apsi- 
žvalgymai būdavo bažnyčioje. Maždaug iki 1980 m., kai Punsko parapijoje bu- 
vo nedaug telefonų, o apie radijo ryšį niekas nebuvo girdėjęs, jaunimas į baž- 
nyčią eidavo ne tik Mišiose dalyvauti. Po Mišių jauni žmonės dar ilgai nesi- 
skirstydavo namo. Ir vaikinai, ir merginos bent kelis kartus pereidavo mieste- 
lio gatve, kol susitikdavo visus pažįstamus, aptardavo būsimus šokius. 

Dažna susitikimų vieta būdavo gegužinės (mojavos) pamaldos, Kryžiaus 
dienos arba kitos religinės šventės. Kiekvienas kaimas stengėsi surengti moja- 
vas. Erdvesnėje troboje, kur būdavo daugiau jaunimo, moterys parengdavo 
altorėlį, o merginos apkaišydavo jį žalumynais ir gėlėmis. Į mojavas eidavo 
visi, bet labiausiai jas mėgo jaunimas. Kartais ateidavo jaunuolių ir iš gretimų 
kaimų. Pavyzdžiui, į Rimkežerius ateidavo Vidugirių vaikinai. Nors ir pačiuo- 
se Vidugiriuose būdavo giedama litanija, bet kaimas didelis ir kai kuriems ar- 
čiau buvo Rimkežeriai. Be to, šio kaimo merginos jiems labiau patiko. Po lita- 
nijos senimas eidavo namo, o jaunimas dar pasišnekučiuodavo, pasitardavo 
dėl šokių. Jeigu būdavo geresnis oras ir susirinkdavo daugiau jaunimo, jeigu 
kitądien nelaukė sunkūs darbai, visi sueidavo kur nors į sodelį ar didesnį svir- 

ną (kad vyresniems mažiau trukdytų) pašokti. Tokiems šokiams nereikėjo „di- 
delių“ muzikantų. Kartais pakakdavo ir lūpinės armonikėlės arba birbynės. 
Jaunimas mokėjo daug dainuojamų ratelių, tad galėjo apsieiti ir be muzikan- 
to. Po šokių vaikinai palydėdavo paneles, kurioms reikėjo eiti toli arba buvo 
vienos atėjusios. Eidami didesniu būriu dar padainuodavo. Tolimesnių kaimų 
jaunimas susipažindavo atlaiduose, „kermošiuose“, turguose. Į atlaidus ne tik 
važiuodavo, bet ir pėsti eidavo net keliolika kilometrų. Kartais išeidavo iš va- 
karo arba labai anksti rytą. Po atlaidų stengdavosi sueiti visi giminės, pažįsta- 
mi, pabendrauti, pasivaišinti. Niekas neskubėjo namo. Vieni vaišindavosi smuk- 
lėse ar pas pažįstamus, kiti čia pat ant vežimų išsidėstydavo valgius. Jauni žmo- 
nės vaikštinėdavo, stengdamiesi vieni su kitais susitikti, pasikviesti į šokius ar 
vaidinimą. 

Pirmą kartą, per atlaidus Punske, 1935 m. savo būsimą žmoną Juliją Sa- 
vickaitę iš Valinčių pamatė ir Albinas Kasperavičius iš Vidugirių. Pirmiausia 
išsiklausinėjo, kas ji per viena, iš kokių namų, kokios giminės, ar ne tinginė, ir 
tada atsiuntė atsiklausti. Atjojo gretimo kaimo ūkininkas Jurkūnas iš Didžiu- 
lių. Gavęs teigiamą atsakymą, siuntė piršlius. Piršlybos pasibaigė vestuvėmis. 

Jaunimas daug bendravo ir įvairių švenčių metu: Kalėdų, Velykų, Už va- 
vėnių. Iki šių dienų išliko lalavimo tradicijos. Pirmą Velykų dieną, po pietų, 
rinkdavosi vaikinai ir giedodami „Aleliuja“ kartais apeidavo kelis kaimus. La- 
launinkai, mūsų krašte vadinami volautojais, eidavo visų pirma ten, kur būda- 
vo daugiau merginų. Ten sakydavo oracijas (racijas), o merginos stengdavosi 
įsiteikti kuo gražiausiais margučiais. Ne garbė būdavo toms merginoms, kurių 
lalautojai neaplankydavo. 

Ypatingas bendravimo sąlygas turėjo bažnyčios choristai. Jie daug dau- 
giau praleisdavo laiko kartu negu visi kiti tikintieji. Punsko parapijos choristai 
rinkdavosi valanda anksčiau prieš Sumą ir giedodavo „Rožinį“. Choristai ak- 
tyviai lankė Valandas (gadzynkas) ir, be to, turėjo savo pamokas; iš jų kartais ir 
vėlai tekdavo pareiti. Į chorą dažnai eidavo jaunimas todėl, kad ne tik reikėda- 
vo labai sąžiningai pasirengti visoms šventėms, bet anksčiau į bažnyčią ateiti ir 
vėliau išeiti. Kartais nulipus nuo vargonų jau ir draugų sunkiai sutikti galima. 
K.Stanelytė iš Vaitakiemio turėjo gerą balsą ir mėgo dainuoti, bet nepavyko 
jos prikalbinti į chorą. Pasak jos, bijojusi suvaržyti savo laisvę. Choristai daug 
bendraudavo tarpusavy. Susitikdami kelis kartus per savaitę turėjo progos 
vienas kitą geriau pažinti ir pamilti. Iš chorisčių pasirinko sau žmoną Juozas 
Degutis iš Vaičiuliškės. Jis vedė 12 metų už save vyresnę Magdutę Judickaitę iš 
Eglinės. Lankydami chorą susipažino ir vėliau susituokė Vincas Valinčius iš 
Valinčių ir Teklė Degutytė iš Vaičiuliškės. 

Prie Punsko bažnyčios nuo 1926 m. veikė Nekalto Prasidėjimo draugija. 
Jai priklausė 12-15 metų mergaitės. Jos aktyviai dalyvaudavo procesijoje. Tu- 
rėjo savo Švč. Mergelės Marijos statulėlę - altorėlį; jį nešdavo aplink bažnyčią 
procesijos metu. Mergaites kunigas Švedas mokė ir giesmių, ir pasaulietiškų 

dainų. Tai buvo jaunas choras, kurio narės vėliau pereidavo į suaugusiųjų baž- 
nytini chorą. 


Piršlybos 


Nors kaimo jaunimo bendrijos nariai vieni kitus gerai pažinodavo, bet, 
atėjus metui, vyrai ieškodavo pačios, tinkamos jo ūkiui ir atitinkančios turtą. 
Visi ieškojo merginos, kurios tėvai žadėdavo didesnę dalį, kurios kraičio skry- 
nios buvo pilnesnės. Nors retai kas tuokdavosi iš meilės, bet susituokę stengėsi 
gyventi kaip „Dievo prisakyta“. 

Esant to) iai padėčiai buvo reikalingas žmogus, kuris supirštų jaunuosius 
ir padėtų sėkmingai pereiti per visą vestuvių ceremonialą. Nors per gimines ir 
pažistamus tėvai ir stengdavosi apsiklausti, kur geresnis ūkis ir didesnis krai- 
tis, bet po atklausų didžiausias vaidmuo tekdavo piršliui. Jam reikėdavo ne tik 
supažindinti jaunuosius (jeigu dar būdavo nepažįstami), bet ir padėti išsiderė- 
ti didesnį kraitį, pamokyti jaunuosius poterių ir sutvarkyti pas kleboną užsa- 
kus, vadovauti visai vestuvių eigai ir išlydint į bažnyčią, ir sugrįžus. Geru pirš- 
liu buvo laikomas ne tas, kuris turėjo gerą iškalbą, bet visų pirma tas, kurio 
supirštos poros gerai sugyvendavo. Toks piršlys garsėdavo per kelias parapijas. 
Piršlybų laikas priklausydavo nuo bažnytinio kalendoriaus. Piršliai važiuodavo 
antradieniais, trečiadieniais ir šeštadieniais. Daugiausia jų būdavo rudenį - iki 
advento ir žiemą — nuo Trijų Karalių iki Užgavėnių. Advento ir gavėnios metu 
nebūdavo jokių pasilinksminimų. suėjimų ir piršliai nevažiuodavo. 


Užsakai 


Po sėkmingų peržiūrų sutariami užsakai. Užsakų paduoti į bažnyčią va- 
žiuodavo jaunieji ir piršlys. Jeigu besituokiantys ne tos pačios parapijos, tai 
užsakus reikėdavo vežti pas abiejų parapijų klebonus. Prieš surašydamas kle- 
bonas klausdavo poterių ir katekizmo. Dažnai klausdavo 10 Dievo įsakymų, 5 
Bažnyčios įsakymų, bet kartais paklausdavo ir tikėjimo tiesų. Dažniau mergi- 
nos būdavo geriau pasiruošusios negu vaikinai. 

Piršlio reikalas buvo pamokyti šių dalykų. Taikėsi, kad klebonas nepriim- 
davo užsakų, liepdavo pasimokyti ir atvažiuoti kitą kartą. Už užsakus mokėda- 
vo paprastai piršlys jaunikio pinigais. 

Užsakus veždavo šeštadienį popiet. Be piršlio ir jaunųjų, važiuodavo kar- 
tais jaunosios sesuo ar brolis. Grįžę visi užsukdavo į jaunosios namus ir būda- 
vo sugertuvės. Sugertuvėms jaunosios tėvai paruošdavo vaišes ir pakviesdavo 
artimiausių kaimynų, netoliese gyvenančių giminių. 

Bažnyčia visais laikais skyrė ir daug skiria didelį dėmesį užsakams. Jeigu 
kunigui pranešama apie kliūtis iš kurios nors pusės, jis turi teisę nesuteikti 


100 ALDONA VAICEKAUSKIENĖ *4 


Santuokos sakramento. Dėl kai kurių priežasčių, pavyzdžiui, giminystės ryšių 
ar nepilnametystės, reikia gauti vyskupo leidimą. Tokia bažnytinė procedūra 
likusi iki šių dienų. Užsakai bažnyčioje buvo skelbiami per tris eilinius sekma- 
dienius. Paskelbus antrą užsaką, suruošiami swolsėdžiai!. Suvažiuoja abi pusės 
ir galutinai aptaria vestuvių eigą, kraičio smulkmenas. Suolsėdžiuose dalyvau- 
ja jaunieji, piršlys, tėvai, pakviečiami ir artimesni kaimynai. Galutinai viską 
sutarus, dažnai einama pas notarą pasirašyti sutarties. 

Išnykus piršlyboms, išnyko ir piršlio vaidmuo užsakuose. Tikėjimo tiesų ir 
pasiruošimo šeimai pradėjo mokyti kunigai ir kiti tam tikslui paruošti žmonės. 
Maždaug nuo 1970 m. pradėta reikalauti išklausyti jaunavedžių pasiruošimo 
pamokas. Drauge pailgėdavo laikotarpis nuo užsakų iki vestuvių. Bažnyčia 
pradėjo reikalauti mažiausiai trijų mėnesių, per kuriuos būtų galima išklausyti 
pamokų ciklą", prieiti tris kartus išpažinties ir pasiruošti dvasiškai. 


Jaunoji užsakų metu 


Skelbiant užsakus jaunieji irgi eidavo jų klausyti. Pasitaikydavo. kad jau- 
noji neidavo visų trijų užsakų klausyti, ateidavo tik paskutinį sekmadieni. Nei- 
davo visų pirma tada, jeigu tekėdavo už nemylimo, tik tėvų liepiama arba bū- 
davo „prie bėdos“ (nėščia), o davaikėlės jau būdavo spėjusios „apskambinti“ 
visai parapijai. 

Paskutinį užsakų sekmadienį jaunoji į bažnyčią eidavo pasipuošusi. Iki 
Pirmojo pasaulinio karo jaunoji ant galvos turėdavo galioną, viršuje papuošta 
dirbtinėmis gėlėmis, o kraštuose nusagstytą rūtų šakelėmis. Užpakalyje prie 
galiono būdavo prisegama balto šilko kaspinų vėlgi su prisagstytomis rūtų ša- 
kelėmis. Ji eidavo lydima sesers arba artimos draugės, dažniausiai būsimos 
vyriausiosios pamergės. 

Po Antrojo pasaulinio karo, kaip prisimena vyriausios pasakotojos, jau- 
noji į bažnyčią eidavo jau tik su rūtomis. Turėdavo rankoje prisiskynusi rūtų 
puokštelę ir visi sakydavo, kad šiandien jos „rūtų nedėlia“. 


Pasiruošimas vestuvėms 


Įvykus suolsėdžių vaišėms ir viską galutinai sutarus, pradedama ruoštis 
vestuvėms: prašomi svečiai, baigiamas ruošti kraitis, gaminami valgiai. 


! Suolsėdžių terminas išlikęs tik kaimuose apie Seinus: Dusnyčioje, Žagariuose, Rakelijoje. 
Punsko parapijoje vyriausieji informatoriai mini vaišes, bet nevadina jų suolsėdžiais. Notarinės 
sutarties atveju ir kilus ginčams, suolsėdžių dalyviai savaime tampa liudytojais. 

? Pamokas jaunavedžiams, be kunigų, vesdavo vienuolės, medicinos seselės, kartais 
gydytojai. Daug dėmesio buvo skiriama nėštumo reguliavimui. Bažnyčia, pripažinusi tiktai 
Billingso metodą, analizavo kitų priemonių dvasinį ir kūnišką žalingumą. Pamokų reikalas 
pasikeitė, įvedus mokyklose privalomas tikybos arba etikos pamokas. Jeigu mokinys yra baigęs 
vidurinę mokyklą ir lankęs tikybos pamokas, jam kitokių pamokų lankyti nereikia. 

Likus kelioms dienoms iki vestuvių, rinkdavosi pulkas (jaunosios pulkas 
jos namuose, jaunojo - jo tėvų namuose) ir puošdavo kiemą ir trobą. Pabroliai 
paruošdavo ąžuolo šakelių arba eglės (jei būdavo žiema), o pamergės pindavo 
vainikus vežimams, vartams. Ypač daug dėmesio skirta patalpai, kur vykdavo 
vestuvės. Vestuvės būdavo didesnėje, geresnėje trobos dalyje. Pamergės steng- 
davosi pagyvinti trobą ne tik žalumynais, bet ir karpiniais. Daug dėmesio buvo 
skiriama paveikslų puošimui. Kiekviena mergina stengdavosi savaip papuošti 
paveikslus, iškirpti iš popieriaus įdomesnių karpinių. Kartais paveikslų papuo- 
šalai būdavo padaryti iš atskirų mažų ornamento dalelyčių. Tokiam papuoši- 
mui padaryti reikėdavo daug laiko. Būtinai puošiama karnpinukė (namo kam- 
pe padaryta lentelė). Ji užtiesiama įvairiais ornamentais iškarpyta užuolaidė- 
le. Kartais uždanga padaroma ir iš šonų arba ant didesnio balto popieriaus 
lapo priklijuojamas šventas paveikslėlis, o popierius papuošiamas įvairiais spal- 
votais motyvais. Iš savo jaunystės prisiminimų tokią kampinukę atkūrė Anelė 
Pakuckienė. Kampinukėje ant lentynėlės pastatomas kryželis, paveikslėlis, bet 
dažniausiai Švč. Marijos statulėle. Įvairiaspalviais popieriniais karpiniais puo- 
šiamos lempos, durys. Ant langų daromos baltos užuolaidėlės. 

Virš jaunųjų stalo būtinai kabinamas iš šiaudelių sunertas sodas. Visos 
merginos stengdavosi padaryti didesnį, įmantresnį sodą (A.Pakuckienė). Sodo 
kampai buvo puošiami įvairiaspalviais popieriais arba iš šiaudelių padarytais 
paukščiukais, žmogeliukais, žvaigždutėmis. 


Jaunųjų vietos paruošimas 


Užstalėje (matomiausioje vietoje) paruošiama jaunųjų vieta. Jeigu ant sie- 
nos kabo paveikslai ir nėra daug laisvos vietos, tada kabinami du rankšluos- 
čiai. Jeigu vestuvės vyksta pas turtingą šeimininką, kur yra didelė troba ir at- 
skira seklyčia (dažnai tai antras trobos galas, mažai apšildomas ir retai jame 
būnama), tada jaunųjų vietoje ant sienos užkabinama šviesi lovatiesė. Lova- 
tiesės kraštai dažnai apipinami vainikais. Valinčių kaime turtingesnės ūkinin- 
kės ant tamsios gelumbės siuvinėdavo lovatiesės tipo užtiesalą ir jį kabindavo 
ant sienos. Siuvinėdavo smulkiu kryželiu arba pilnu iškiliuoju raštu. Augali- 
niais motyvais buvo marginami kraštai, o viduryje išsiuvinėjama pora balan- 
džių, povų arba augaliniai motyvai su monograma. Kadangi toks užtiesalas 
turėjo daug tuščios vietos, tai dar būdavo kabinami šonuose du gražūs lininiai 
rankšluosčiai (P Valinčienė). Ant užtiesalo kabėdavo paveikslas arba kryželis. 
Toks jaunųjų vietos papuošimas iki septintojo dešimtmečio ne visur buvo pa- 
plitęs. Bronė Aleksienė, gimusi Rimkežeriuose, neprisimena nei savo, nei gi- 
minių ar draugių vestuvėse tokio puošimo. Toks paprotys turbūt labiau buvo 
paplitęs arčiau Punsko: Vaitakiemy, Valinčiuose. 

Apie 1970 m. ūkininkai pradeda turtingiau gyventi, ruošiamos didesnės 
vestuvės: šimtui ir daugiau žmonių. Tenka ieškoti didesnės patalpos. Vestuvės 

ruošiamos kluonuose, garažuose, o tokias patalpas ypač reikia išpuošti. Jau- 
nųjų vietoje ant sienos kabinama šviesi lovatiesė, ant jos - paveikslas arba kry- 
želis, iš rūtų pinami du vainikėliai arba pirmosios vardų raidės, kartais — dvi 
širdys. Rūtų vainikėliai dar būna perrišami juosta. Jeigu ant sienos nėra vietos 
— kabinamas rankšluostis. 


Paveikslo vežimas iš namų 


Jeigu jaunoji eina į marčias, ant sienos būtinai kabo paveikslas. Išvažiuo- 
dama iš namų, motina tą paveikslą nukabina ir įteikia dukrai. Vyro pusėje jau- 
nųjų vieta būna taip papuošta, kad būtų kur pakabinti marčios atsivežtą pa- 
veikslą. Per pastaruosius keliolika metų paveikslą dažniausiai nukabina svo- 
čia. Ji saugo jį kelionėje ir atvažiavusi įteikia anytai, kad toji pakabintų paruoš- 
toje vietoje. 

Kada įsigalėjo paprotys vežtis iš namų šventą paveikslą, sunku pasakyti, 
bet jis gyvas iki šių dienų. Kiekviena marti, ateidama į vyro namus, atsineša ir 
paveikslą. Paveikslo nešimas žinomas dar XIX amžiuje. Ieva Radzevičiūtė iš 
Žvikelių, atitekėjusi į Vaitakiemį 1898 m., atsinešė su savim ir paveikslą. Vi- 
sos, kurios tekėjo vėliau, paveikslą irgi dažniausiai nešdavosi. 

Buvo nešami daugiausia Jėzaus Širdies ir Aušros Vartų Marijos paveiks- 
lai. Kartais globėjo (patrono) paveikslas, pvyzdžiui, šv. Teresės ar šv. Agotos. 
Paveikslą parūpindavo motina. Jeigu negalėdavo prieš vestuves nupirkti naujo 
paveikslo, tai nukabindavo vieną iš kelių kabančių ant sienos ir įteikdavo duk- 
rai. Punske tarpukario metu šventųjų paveikslų buvo galima nupirkti pas da- 
vatkėlę Emilę Baliūnaitę ir Agotėlę Valinčiūtę. Agotėlė gyveno senoje klebo- 
nijoje ir šventųjų paveikslų pardavinėjimas buvo tik priedanga platinti lietuvi- 
škoms knygoms, kurias nelegaliai gabendavo iš Lietuvos. Tuo metu lietuviškų 
knygų bei maldaknygių platinimas buvo lenkų valdžios draudžiamas. 

Po Antrojo pasaulinio karo šventieji paveikslai buvo nešiojami po namus 
ir buvo galima nusipirkti. Vėliau Suvalkuose įsikūrė „Veritas“ — re'iginių reik- 
menų parduotuvė. Per pastaruosius keliolika metų šiek tiek paplito Aušros 
Vartų Marijos paveikslų, išraižytų medyje. Juos padarė jaunas meistras iš Krei- 
vėnų - Jonas Makauskas. 

Svarbi vestuvių dalis - jaunųjų atsisveikinimas išlydint juos į bažnyčią. 
Tais laikais, kai į bažnyčią važiuodavo arkliais (maždaug iki aštuntojo dešimt- 
mečio vidurio), jeigu būdavo blogas oras arba labai nepakeliui, ne visada jau- 
nasis su palyda atvažiuodavo vežtis jaunosios - susitikdavo prie bažnyčios. Jei- 
gu užvažiuodavo, tai jaunikis ir jo pulkas būdavo susodinami už stalo. Sėsdavo 
ir jaunosios pulkas, tik kitame stalo gale. Visiems susėdus, į kitą trobos galą 
nueina du jaunosios pabroliai ir atveda ją prie stalo. Jaunoji pasisveikina jau- 
nąjį ir piršlį ir atsisėda prie savo pulko šalia jaunojo. Užkandus atsistoja piršlys 
ir pasako, kad jau metas važiuoti į bažnyčią. Tada visi pakyla iš užstalės. Piršlys 

prašo pirmiausia tėvelius, o vėliau visus gimines atsisveikinti jaunuosius. Jeigu 
yra vietos, visi eina į kitą trobos galą atsisveikinti jaunųjų. Jeigu nėra - atitrau- 
kiamas į kambario vidurį stalas, nuimami valgiai ir pastatomas kryželis. Patei- 
kėjai girdėję savo tėvus pasakojant, esą, atsisveikinant jaunuosius, buvo eina- 
ma tris kartus apie stalą. 

"Tarpukario laikotarpy, pagal A. Pakuckienės ir kitų pateikėjų pasakoji- 
mus, atsisveikinimas atrodė taip: jaunieji atsisėsdavo gale stalo ir juos pirmiausia 
laimindavo tėvai - žegnodavo ir duodavo bučiuoti kryželį. Apsikabinusi dukrą 
motina dar ir žodžiais sakydavo: „Oi tu vaikeli mano, kiek aš tavi auginau, o tu 
dabar atsitrauki nuo manį, palieki mani sanų. Kap aš dabar liksiu be tavį, kas 
man padės darbelių nudzirbcie. Kad tau Dzievas duotų tokį gyvenimų, kad 
neraikėtų keliais vaikščoc, kad neraikėtų ašarėlių laiscyc“. 

Ne visada jaunieji išeidavo iš užstalės. Padengus stalą balta staltiese ir 
padėjus kryželį, atsisveikindavo giminės ir kaimynai, o pulkas, eidamas apie 
stalą, bučiuodavo tik kryželį. 


Santuokos aktas 


Vestuvininkai, atvažiavę į jungtuves, apsistodavo špitolėje, smuklėje ar pas 
pažistamus. Susitvarkę jaunieji, piršlys ir svočia eina pas vargoninką surašyti 
santuokos akto. Nors bažnyčios kanonai reikalauja, kad aktas būtų surašytas 
po santuokos bažnyčioje, o prieš tai galima parengti tik juodraštį, bet dėl tech- 
ninių patogumų viskas surašoma pas vargoninką. Santuokos akto patvirtini- 
mas turi būti užrašytas ir gimimo metrikuose. Už akto surašymą vargoninkui 
moka piršlys. 

Po surašymo jaunieji ir pulkas eina į bažnyčią. Visas pulkas eina nustatyta 
tvarka: jaunieji, piršlys su svočia, piršlio žmona su svočios vyru, poromis susto- 
ję pabroliai su pamergėmis. Bažnyčioje stovi visi ta pačia tvarka. Atėjusieji 
neina tuoj pat prie altoriaus, bet sustoja bobinčiuje, prie bažnyčios durų. Kuni- 
gas, apsivilkęs liturginiais rūbais, ateina pasitikti jaunųjų ir pasveikinęs kartu 
su visu pulku veda prie altoriaus. Punsko bažnyčioje visi stovi poromis vienoje 
eilėje per bažnyčios vidurį. 

Jungtuvių metu būdavo stebimi įvairūs reiškiniai, galėję nulemti jauno- 
sios gyvenimą. Buvo tikima, kad kurio iš jaunųjų pusėje žvakės šviesiau žibės, 
to ir gyvenimas bus geresnis; kurio žvakė greičiau užges, tas pirmiau numirs. 
Jaunoji stengdavosi užklaupti jaunojo skverną, kad šeimoje būtų jos viršus. Po 
jungtuvių jauniesiems nužengus nuo kilimo, pamergės stengdavosi patraukti 
tą kilimą, tikėdamosi ir jos greitai ištekėti. Jungtuvės bažnyčioje trukdavo ne- 
ilgai, nes su Mišiomis kunigas tuokdavo tik ypatingais atvejais. Dar iki šeštojo 
dešimtmečio jungtuvės paprastai būdavo be Mišių. Mišias pradėta laikyti ta- 
da, kai jaunieji vestuves perkėlė iš trečiadienio į sekmadienį. Vėliau ir šešta- 
dieniais tuokiantis, buvo laikomos Mišios. 1974 m. išleista jau atitinkama Mi- 

šių tvarka su skaitymais, Evangelija, psalmėmis, giedojimais ir kitais elemen- 
tais, specialiai pritaikytais Santuokos sakramentui. 

Pasibaigus Mišioms, kunigas laimina jaunuosius ir duoda bučiuoti kryže- 
lį. Jeigu bažnyčioje yra tėvai (kunigas paragina, kad Mišiose būtinai dalyvautų 
ir abiejų tėvai), tada kryželį nuneša bučiuoti ir tėvams. Mišių metu kunigas 
dažnai sako pamokslą apie Santuokos sakramentą, apie šeimyninį gyvenimą, 
vaikų auklėjimą, pagarbą tėvams ir pan. 

Tėvai kartais pakviečia kunigus į vestuvių vaišes. 

Taigi galima sakyti, kad krikščioniškieji aspektai Punsko-Seinų krašto ves- 
tuvėse laikui bėgant ne nyksta, o pradeda dar tvirčiau įsigalėti. Tai pasakytina 
apie paveikslo nešimą einant į marčias, jaunųjų vietos puošimą su paveikslu ar 
kryželiu, tėvų palaiminimą kryžiaus ženklu ir kryželio bučiavimą atsisveiki- 
nant. Per pastaruosius keliolika metų krikščioniškieji simboliai šiame krašte 
susipynė su tautiškais. Jaunųjų vieta puošiama tautinėmis juostomis, kartais 
kabinamas Vytis, automobiliai ir patalpos puošiama trispalvėmis juostelėmis 
arba tautinėmis juostomis. 


Pateikėjai 


1. Bronė Kmieliauskaitė-Aleksienė, g. 1928 m. Rimkežerių (Seinų para- 
pija) kaime. Turėjo 3 seseris. Į Vaitakiemį (Punsko parapija) atitekėjo 1950 m. 
su 2broliais ir 5 seserimis. 5 metus lankė Pristavonių mokyklą. Be kitų dalykų, 
mokiniai per darbų pamokas darė sodus (pajonkus), popierines užuolaidėles 
langams, servetėles, papuošimus paveikslams, kampinukes. Buvo gabi dirbti 
įvairius rankų darbus, turėjo gerą klausą ir atmintį. Sulaukusi 77 metų, dar yra 
gana aktyvi: mezga, gieda per šermenis, dainuoja Punsko etnografiniame an- 
samblyje. Turi šviesų protą, gerą atmintį, yra puiki papročių, ratelių, tautosa- 
kos pateikėja. Mirus vyrui ir paaugus anūkams, persikėlė pas dukrą į Punską. 
Dabar gyvena savarankiškai, yra visų mylima ir lankoma. 

3. Kotryna Stanelytė-Šliaužienė, g. 1920 m. Vaitakiemyje (Punsko parapi- 
ja). Augo kartu su vyresniais broliais ir seserimis. Buvo gera dainininkė, audė- 
ja, verpėja. Piemenaudama, o vėliau mergaudama išmoko daug dainų, ratelių. 
Atšventusi savo 75-meti, yra dar aktyvi. Stengiasi kuo daugiau prisiminti, kad 
liktų bent užrašyta. Savo jaunystės dainų moko Punsko etnografinį ansamblį. 

4. Petronėlė Savickaitė-Valinčienė, g. 1914 m. Valinčiuose (Punsko para- 
pija). Augo 8 vaikų šeimoje. Baigė 4 klases Valinčių mokykloje, vėliau mokėsi 
Kukove, Žemės ūkio mokykloje. Moka daug dainų, giesmių, ratelių. Gerai pri- 
simena visus jaunystės įvykius. Sulaukusi 80 metų, turi stiprų, gerą balsą ir 
mielai dainuoja ne tik Punsko etnografiniame ansamblyje. 

5. Jonas Jurgis Macekas — nuo 1993 m. Punsko klebonas. Prieš tai ilgus 
metus vikaravęs Seinuose, Smalėnuose, Punske. 

CHRISTIAN ASPECTS IN THE WEDDINGS OF PUNSK PARISH 
IN THE 20* CENTURY 


Summary 


Almost the whole course of modern Lithuanian weddings in the Punsk parish (Suvalkai 
province, Poland) is related with the catholic world. Along with the dancing parties till about 
1980 the town streat used to be a place where young people would take a walk after the Sunday 
Mass, become acguainted and see each other. Among other occaions when young people had a 
chance to see each other we can mention prayers in May and days of the Cross, Church festi- 
vals, calendar celebrations (Christmas, Easter, Shrove-tide), participation in the Church Choir. 

The weddings were mostly celebrated in autumn till the Advent or in winter in the period 
between Three Kings and Shrove-tide. After a successful match-making and seeing the farm of 
the future husband the young people would have their banns called. The local priest would 
examine the young people's knowledge of prayers and catechism. After that the priest would 
call the banns about the wedding on three successive Sundays. If the young pair belonged to 
different parishes the banns were called in two Churches. Before, World War I the bride going 
to her third banns would decorate her head with rues and white silk ribbons and was accompa- 
nied by her sister or closest friend. Departing to her husbands home the bride would take with 
her a religious picture which had to be given to her mother in-law and hung in a special place. 
Before the wedding ceremony the young couple and their escort would visit the house of Church 
servants where the organist would write the marriage act. The bride and groom would stand in 
the Church end from where the priest in liturgical clothes would lead them to the altar for the 
wedding ceremony. In the last, few decades the weddings take place during the Mass. 

JAUNŲJŲ ATSISVEIKINIMO IŠVYKSTANT Į 
JUNGTUVES APEIGOS 


Apeigų struktūra priklauso nuo visuomenėje vyraujančių pažiūrų, mora- 
lės ir elgesio normų paisymo, šeimos ir ją supančios bendrijos santykių. XX a. 
pabaigoje jaunųjų išleidimas santuokos įforminti dažnai nesiskiria nuo paly- 
dėjimo turgun: sovietmetis suardė buvusią tradicinę Lietuvos kaimo žmonių 
bendrija. pakirto šimtmečiais puoselėtas tradicijas, krikščioniškąja pasaulėžiūra 
pagrįstas tarpusavio bendravimo normas. Tuo labiau šiandien svarbu prisiminti, 
ką savo papročiuose esame turėję gražiausio, prasmingiausio, ir bent iš dalies 
stengtis tai susigrąžinti. Kalbėsime todėl apie XIX a. pabaigos - XX a. pirmų- 
jų dešimtmečių Lietuvos kaimo situaciją, kai vestuvių papročiai tebeturėjo ryškų 
sakralumą. 

To meto Lietuvos kaimo gyvenimą lėmė gana glaudūs šeimos ir kaimo 
bendruomenės tarpusavio santykiai: kiekviena valstiečių šeima buvo daugeliu 
buitinių ir dvasinių saitų susijusi ne tik su giminėmis, bet ir su kaimynais: su 
jais dalijosi kasdienio gyvenimo rūpesčiais ir švenčių džiaugsmais. Tad ir ves- 
tuvės buvo ne tik šeimos, bet ir viso kaimo vienas svarbiausių įvykių, jose daly- 
vauti buvo kviečiamas visas kaimas. 

Lietuvių, kaip ir kitų tautų, vestuvių papročių visumą sudarė dvejopo po- 
būdžio apeigos: būtinosios, sudarančios sakralinį veiksmo branduolį, ir nebū- 
tinosios - galimos įterpti, galimos praleisti. Jaunųjų atsisveikinimas priklausė 
ir tebepriklauso būtinųjų apeigų grupei. XIX a. pabaigos - XX a. pradžios 
situacijoje pastebime du šios apeigos svarbiausius dėmenis: atsisveikinimą su 
kaimo bendrija ir atsisveikinimą su gimtųjų namų sakralijomis bei šeima. 


Atsisveikinimas su kaimynais. Savo šeimą kuriančiųjų merginos ir vaiki- 
no atsisveikinimas su kaimynais iš esmės yra žingsnis į nežinomybę asmens, 
jaučiančio artėjantį socialinio statuso, kurį jis turėjo priklausydamas jaunimo 
bendrijai, pasikeitimą. Tai tarsi nujaučiamo dvasinio slenksčio peržengimas į 


108 PROF. HABIL. DR. ANGELĖ VYŠNIAUSKAITĖ +2 


esmingai naują, nepatirtą būties tarpsnį, tolygų mirštančio ligonio jaučiamos 
ribos tarp šio ir kitapusinio gyvenimo peržengimui. Tą tik sielos viduje jaučia- 
mą ribą, savotišką bendravimo ir mergavimo laikotarpio būseną sėkmingai per- 
žengti galima atsikračius bet kokios kaltės ryšių su ligtolinio gyvenimo realy- 
be. Suprantama, kodėl senuosiuose liaudies papročiuose prieš santuoką, kaip 
ir prieš mirtį, buvo stengiamasi ne tik išpažintimi susitaikyti su Dievu, bet taip 
pat gauti visų bendruomenės narių palaiminimą. 

Senųjų žmonių atmintyje dar XX a. pirmaisiais dešimtmečiais buvo gyvi 
senelių ir tėvų pasakojimai, kad XIX a. jungtuvių dienos išvakarėse, apsivilkę 
jungtuviniais drabužiais, nuotaka - vyriausiosios pamergės, jaunikis - vyriau- 
siojo pabrolio lydimi, kiekvienas pereidavo iš eilės visas kaimo sodybas ir se- 
nų, jaunų, netgi lopšyje esančių kūdikių atsiprašydavo, jei būtų buvę kuo nors 
jiems nusikaltę, drauge kviesdami jaunimą į mergvakarį pas nuotaką ar į Žil- 
vitvakarį pas jaunikį, visus kitus - bent ateiti išleisti į jungtuves. Jaunieji tuo- 
kart buvo kiekvieno laiminami ir žodžiais, ir kryžiaus ženklu. XX a. pradžioje 
dažniau prisimenamas tiktai nuotakos ėjimas kloniotis. Matyt, papročių siau- 
rėjimas jaunikį anksčiau atleido nuo bendruomenės jam teikto palaiminimo 
prieš santuoką. 

Šis paprotys ilgiausiai apeigini turinį buvo išlaikęs rytų Aukštaitijoje ir 
Dzūkijoje. J.Gobis, aprašęs tiriamojo laikotarpio aukštaičių vestuves, teigia, 
kad nuotaka kaimynų arsiklonioti eidavusi net triskart: pirmą kartą vykdama 
paduoti užsakų, antrąkart — užsakams išėjus, o trečiąjį - išvažiuodama į 
jungtuves!; „Jaunoji triskart eidavo per kaimą kloniodamasi“?. Informacijoje 
iš Ramygalos (Panevėžio raj.) teigiama, jog nuotaka su pamerge eidavusi per 
kaimynus pora dienų prieš vestuves", matyt, eidama išpažinties. Šią prielaidą 
patvirtina informacija iš Žaslių (Kaišiadorių raj.): „Prieš veselią, prieš išpažin- 
ti iš ryto jaunoji apsikaišo kasnykais ir rūtom ir eina per kaimą, kviečia veseli- 
jon ateit ir kloniojasi. O prieš šliūbą vėl eina, bet dabar jau su tuliais ir rūtom, 
o kasnykai jau po apačia““. Silvestras Baltramaitis, aprašęs Šiaulių apylinkių 
lietuvių vestuves XIX a. antrojoje pusėje, teigia, jog visus atsisveikindama, 
prašydama senų, jaunų, mažų palaiminimo, dviejų pamergių lydima nuotaka 
eidavusi jungtuvių dienos išvakarėse*. Analogiškas paprotys buvęs visoje va- 
karų Lietuvoje: „Be jos asmeniško kvietimo niekas į vestuves neis““; „kiekvie- 
nas pakviestasis turėjo ją apdovanoti ar dalmonu, ar pirštinėmis“; „patys jau- 
nieji susikviesdavo visus, paliekant iš tų šeimų tik ką nors namams prižiūrėti“*; 


!Gobis J. Aukštaičių vaišės / Gimtasai kraštas. Šiauliai, 1942, sąs. 30, p. 86. 

2 LTR 544(376). Utena. Užr. 1934 m. 

? LTR 2811(19). Panevėžio raj., Ramygala. 

* LTR 115(213). Kaišiadorių raj. Žasliai. Užr. 1937 m. 

SBanxTzpaMabH Tuc C. JluTrBa: Cbanb6a. CankT-IleTep6ypr, 1877, p. 12-13. 

5ES 83(77). Akmenės raj. Avižlių k. Inf. Barbora Budraitė, g. 1902 m. Užr. autorė 1958m. 

"ES 562(67). Klaipėdos raj. Venckų apyl. Svencelės k. Inf. Marija Keslerienė, g. 1893 m. 
Užr. autorė 1959 m. 

„visiems kloniodavosi, net ir lopšyje gulinčiam kūdikiui“?. Daug kur, net ir 
labiausiai archaiškuosius buities ir mąstysenos bruožus išlaikiusioje Dzūkijo- 
je, XIX a. - XX a. sandūroje nuotaka pereidavusi kaimą jau tik vieną kartą — 
ankstų jungtuvių dienos rytą!?. Ritualinį tokio nuotakos atsisveikinimo-atsi- 
prašymo pobūdį vaizdžiai piešia S.Baltramaitis minėtame Šiaulių apylinkės ves- 
tuvių aprašyme: „Nuotaka, atėjusi į giminių ar kaimynų namus, pirmiausia 
prieina prie vyresniųjų, t.y. šeimininkės, bučiuoja jai ranką, prašo palaimini- 
mo, kviečia į vestuves ir žemai lenkiasi net iki pat žemės. Lygiai taip kviečia 
jaunus ir netgi vaikus. Merginoms ir vaikams bučiuoja į veidą, vaikinams į petį, 
žemai lenkiasi, o šie ją laimina, linkėdami laimės“!!. Suvalkijoje svarbiausias 
tokio kaimynų atsiprašymo elementas buvo gaunamas jų palankumas'*. 
Stasys Yla JAV išleistame savo veikale „Lietuvių šeimos tradicijos“ at- 
kreipia dėmesį į tai, kokiu būdu nuotaka būdavusi išleidžiama iš savo namų 
šiai kaimynų bendruomenės atsisveikinimo apeigai atlikti. Esą ji, pamergių 
atlydėta iš seklyčios, kur buvo rengiama vestuviniais drabužiais, į gryčią, pir- 
miausia pabučiuoja kryžių, nusilenkia tėvui ir pabučiuoja jam ranką, o jis ją 
peržegnoja ir pabučiuoja į kaktą. Po to jaunoji atsisveikina su motina. Toliau 
linkteli galvą iš eilės visoms merginoms ir, jas pabučiavusi, išeina į kaimą. Čia 
kiekvienoje pirkioje, pradedant nuo šeimininkų, kiekvienam nusilenkia, vyres- 
niems bučiuoja į ranką, jaunesniems į lūpas, ir „visi priima ją rimtai, gero lin- 
kėdami, nors prieš tai buvę ir nedraugai“*“. Taigi tiek nuotakos išleidimo bū- 
das, tiek jų atsisveikinimas visų buvo suvokiamas kaip gilios prasmės apeiga. 


Atsisveikinimas su rūtų darželiu. Kita dar XX a. pradžioje buvusi, ilgai- 
niui išnykusi, apeiga — tai nuotakos atsisveikinimo su rūtų darželiu, lietuvaitės 
dorumo, kuklumo, asmens orumo bei darbštumo regimu simboliu. Iš darželio 
išvaizdos, nuolatinės priežiūros, gėlių įvairovės senajame Lietuvos kaime bu- 
vo sprendžiama apie merginos asmenybę. Tad užbaigdama savo jaunystės pas- 
kutinį tarpsnį - mergavimą nuotaka jautė pareigą, graudžiai verkaudama, iš- 
sakyti savo rūpestį dėl neaiškios ją laukiančios ateities žaliajai rūtelei. Ši apei- 
ga seniau būdavo atliekama vestuvių išvakarėse, grįžus iš kaimo, XX a. pra- 
džioje - dažniausiai jungtuvių dienos rytą. Pasak Stasio Ylos, dzūkė nuotaka, 
„atsisveikinusi su kaimo žmonėmis, grįžta namo. Priėjusi tėvų kiemo vartus 
sustoja ir atsisveikina su savuoju kiemu. Verkaudama kviečia tėvelį ateiti, su- 


* ES 112(10). Telšių raj. Gardiškės apyl. Pagirgždūčio k. Inf. Kazys Urniežius, g. 1889 m. 
Užr. Z.Pocius 1962 m. 

? LTR 374(1897). Varėnos raj. Liškiavos apyl. Ricielių k. Inf. Rožė Zenkauskienė, 
g. 1849 m. Užr. E.Šneideris 1930 m. 

"ES 560(20), Varėnos raj. Babriškių k. Inf. Marija Kavaliauskienė, g. 1885 m.; LTR 753(45). 
Utenos raj. Tauragnai. Užr. 1936 m. 

UBaxTrpaMaKTHC C. Min. veik,, p. 12-13. 

2Žemaitienė U. Suvalkiečių vestuvės. Cleveland, 1953, p. 19. 

5 Y1a St. Lietuvių šeimos tradicijos: šeimos sukūrimo vyksmai. Chicago, 1978, p. 56. 

tikti ją lyg iš kelionės grįžtančią, atkelti vartelius, įleisti į dvarelį. Iš gryčios 
ateina tėvas, nešinas žiburiu, atkelia vartus, įleidžia kieman. Nuotaka vėl nusi- 
lenkia tėvui, pabučiuoja ranką. Po to eina atsisveikinti su rūtų darželiu““. Se- 
nųjų varėniškių liudijimu, pasirėmusi ant darželio tvorelės, jaunoji rypuoda- 
vusi: „Vai aš pasirėmiau rūtų darželio, vai pasirėmiau jauna ant darželėlio. 
Pirmas žodelis žaliai rūtelei, antras žodelis - Ponui Dievuliui. Trečias žodelis 
senam tėveliui, ketvirtas žodelis broliui, sesutei, penktas žodelis slaunai gimi- 
nėlei, šeštas žodelis jaunam jaunimėliui“*. 

Dažniausiai pirmoji verkauti pradėdavusi nuotaką lydėjusioji pamergė, 
tada jau įsijungdavusi ir nuotaka: „Instoju jauna sesulės daiktelin, perimu jau- 
na sesulės alasėlį. Nemik, rūtele, nū tamsią naktelę. Dabok, rūtele, kad kas 
nenuskintų tankių tavo šakelių, tavo žalios viršūnėlės, kad nenukristų žalian 
purvynėlin...“15 

Netgi tuo atveju, kai nuotaka prie darželio verkauti eidavo jungtuvių die- 
nos rytą, vedama į pirkią ar jau po kitų apeigų išlydima važiuoti į bažnyčią 
jungtuvėms, verkavimų turinys rodo, kad senovėje tai buvo mergvakario apei- 
gų dalis: „Prieinu jauna rūtų darželėlin, palenkiu jauna gluodžią galvelę žaliai 
rūtelei. Daugiau nenešiosiu žalios rūtelės ant gluodžios galvelės, ba daugiau 
neskinsiu žalios rūtelės. Prašau rūtelę vėlų vakarėlį, vai kad išaugtų žalia ri.te- 
lė aukščiau uosio tvorelės. Rūtele mano, žalioji mano, jei jauti, rūtele, mano 
didį vargelį, išdžiūk, rūtele, iš pašaknėlių, ba daugiau neskinsiu žalios rūtelės, 
daugiau nenešiosiu ant gluodžios galvelės“". Amžininkų teigimu, kai tik nuo- 
taka pravirkdavusi „rūtele mano žalioji, kad tu čia išdžiūtai, kai aš tave palik- 
siu“, „kitos mergos kliūst vandeniu ant rūtų, kad merga jų neprakeiktų, kad 
jos neišdžiūtų“!*. Tai liudija tikėjimą nuotakos, einančios į savo fiziologinės ir 
socialinės brandos virsmo tašką, žodžių magiška galia. Vadinasi, jaunosios ver- 
kavimas prie rūtų darželio senovėje neabejotinai įėjo į paliekamos gimtųjų 
namų erdvės atsisveikinimo ritualą. 


Nuotakos atvedimas prie stalo. Jungtuvių dienos ryto jaunųjų atsisveiki- 
nimo apeigoms priklauso nuotakos atvedimas prie mažojo stalo, jos vedimas 
pasodinti prie jaunikio bei ritualinis pavedimas jaunikio globai, ritualinis nuo- 
takos atsisveikinimas su namų altoriumi - stalu, tėvais ir visais išlydinčiais į 
jungtuves. Visus šiuos momentus lydėjo apeiginis nuotakos verkavimas. Taip 
Dzūkijoje dar XX a. pirmaisiais dešimtmečiais, muzikai griežiant, dviejų savo 
pabrolių („brolių“) už parankių vedama iš klėties į seklyčią prie arčiau durų 


4 Ten pat. 

5 ES 560(57). Varėnos raj. Barčių k. Inf. Cecilija Mortūnienė, g. 1888 m. Užr. autorė 
1956 m. 

* ES 560(55), Varėnos raj. Barčių k. Inf. Leonora Molienė, g. 1899 m. 

" ES 560(36). Alytaus raj. Gaidukonių k. Inf. Viktorija Damkauskienė, g. 1870 m. 

* ES 560(9). Gardino sr. Pervalkos apyl. Azierkų k. Inf. Valerija Suraučienė, g. 1886 m., o 
1909 m. čia atitekėjusi iš Varėnos raj. Kermošijos k. 

esančio mažojo stalo, kur trumpai pasėdėdavo pamergių apsupta, nuotaka, 
peržengusi slenkstį, verkaudama kviesdavo prieiti tėvą, motiną, brolius, sese- 
ris, senelius, krikštatėvius jos priimti ir pasodinti: „Tai aš išeisiu ant tėvulio 
dvarelio, tai aš pereisiu per tėvulio dvarelį žolelės nemindama, raselės nekrės- 
dama. Vai aš nekrėsiu gailios raselės, nemindama žalios vejelės. Prieik, mano 
motula, prieik mano širdela, kurioji mane auginai, gražiai nešiojai. Motula 
mano, širdela mano! Išeik, motula, iš aukštos klėtelės, žegnok, motula, mano 
laimingą dalelę ir viešą kelelį!'“ Motinai priėjus ir dukrą peržegnojus, jaunoji 
kreipdavosi į tėvą: „Prieik, tėvuli, prieik, širdela. Tai aš padėkosiu, kad mane 
gražiai auginai, kad leidai valioj pauliot. Tai aš padėkosiu savo tėveliams, kad 
mane gražiai augino, protingai mokino“". Našlaitė, šitaip už stalo vedama, 
raudodavo: „Mazgojau skobneles visų balčiausiai, laukiau tėvulio (ar motu- 
lės) visų pirmiausia. Ir nesulaukiau už visus paskiausia. Ar mano tėvulio žirge- 
liai nekinkyta, ar mano tėvulio (motulės) karvojėliai nemarginti?“?? Našlaitė 
savo mirusius tėvus priverkdavo ir kapinėse, prieš eidama tuoktis bažnyčion: 
„Tėvuli (motule) mano seniausias, lenkiu žemai galvelę, kad išgirstai per pilką 
žemelę, kad išeitai pas mane našlaitėlę, nors žodelį prakalbėtai, mane našlai- 
tėlę pamokytai vargelio vargti, kai aš einu svetimon šalelėn'*?!. 


Nuotakos sodinimas prie didžiojo stalo ir pavedimas jaunikiui. Tolesnis 
jungtuvių dienos rytmečio ritualas - nuotakos apeiginis išvedimas nuo mažojo 
prie didžiojo stalo ir pavedimas jaunikiui. Ši apeiga iki pat XX a. 5-6 dešimt- 
mečių rytų ir pietryčių Lietuvoje, vienų informatorių teigimu, buvo atliekama 
vykstant i jungtuves, kitų, - išvežant jaunąją į marčias. Informacijoje iš Alan- 
tos (Molėtų raj.) sakoma: „Jaunosios tėvas ar jos vyriausiasis brolis paveda ją 
jaunikiui, prašydamas, kad šis ją mylėtų, kaip jos tėvai ją mylėjo, kad jos ne- 
skriaustų. Palinki jiems laimingo gyvenimo, daug vaikų, pilnų aruodų grūdų, 
gyvulių, linksmo gyvenimo. Tada jaunuosius palaimina šventu paveikslu, ir visi 
keliasi važiuoti į bažnyčią“?. Jaunųjų laiminimas šventu paveikslu neabejoti- 
nai yra rytų slavų papročiuose priimto analogiško laiminimo įtaka, kitur Lietu- 
voje neužfiksuotas apeigų elementas. Tuo tarpu to paties XX a. 4-ojo dešimt- 
mečio informacijoje iš Lazdijų rajono rašoma: „Jaunosios tėvas paduoda žen- 
tui mirtos, dukrai rūtos šakelę ir vandens stiklinę tardamas: „Kad mano duk- 
relės nemuštai, o jei muši, tai tik šia šakele“. Tai daro išvežant pas vyrą. Ji visa 
tai išlieja, kad neužsėstų savo kaimo merginų“*. 


* ES 560(36). Alytaus raj. Gaidukonių k.; LMD I 614(1). Varėnos raj. Barčių k. 

2? ES 560(55). Varėnos raj. Barčių k. Inf. Leonora Molienė, g. 1889 m. 

2 ES (62(26). Gardino sr. Azierkų k. Valerija Suraučienė, g. 1886 m., teigė tai girdėjusi 
1909 m. Ratnyčios kapinėse. 

2 LTR 1438(30). Molėtų raj. Alantos apyl. Klabinių k. Inf. Mykolas Gylys, g. 1870 m. Užr. 
1937 m. 

5 ES 1207(7). Lazdijų raj. Meteliai. Inf. Marija Kuncienė, g. 1921 n., tekėjo 1939 m.; ES 
1207(2). Lazdijų raj. Noragėlių k. Inf. Vanda Matukonienė, g. 1903 m., tekėjo 1923 m. 
Užr. R.Dūdėnaitė 1984 m. 

Matyt, jaunikiui nuotakos pavedimo apeiga, XX a. galutinai išnykusi, šio 
amžiaus pirmaisiais dešimtmečiais Dzūkijos kaime būdavo kartais atliekama 
prieš jungtuves, kartais po jungtuvių **. 


Nuotakos išvedimas nuo didžiojo stalo arba ėjimas aplink stalą. Dar šio 
amžiaus pirmaisiais dešimtmečiais prieš atsisveikinimą su tėvais nuotaka ritu- 
aliniu būdu atsisveikindavo su stalu. Pirkios stalas, ypač užstalės kertė („krikš- 
tasuolė“, „pakucia“), kur paprastai ant lentynėlės stovėdavo kryželis, kur ant 
sienų kabojo šventųjų paveikslai, yra sakrali namų vieta. Čia šeima kasdien 
susirenka pasistiprinti Dievo dovanomis, šventąjį Kūčių vakarą čia vyriausiojo 
šeimos nario (tėvo, motinos ar senelio) yra laužomas kalėdaitis. Stalas naujai- 
siais laikais atliko senųjų namų („numų“) ugniakuro - židinio vaidmenį. Jis 
būrė mažosios socialinės bendrijos narius į vieningą „šeimos židinį“. Tad ir 
jaunojo bei jaunosios atsisveikinimas prieš jungtuves yra reikšmingas perėji- 
mo į naują statusą (iš berno į „senius“, iš merginos į moteris) veiksmas: juo jie 
yra atskiriami iš stalo bendrijos. Dauguma informatorių kalba vien apie jauno- 
sios atliekamą stalo atsisveikinimą. Tačiau yra liudijimų, kad panašiai savo na- 
muose stalą atsisveikindavo ir jaunikis prieš išvažiuodamas pas nuotaką: „Jau- 
nikis atsistoja, persižegnoja, pabučiuoja kryželi ir eina iš užstalės aplink visus 
stalus. Už jo sėdėjusieji eina paskui. Išėjęs atsisveikina savo tėvus“; 
„Pabučiuoja stalą ir žemę““.Autorei teko matyti vienose vestuvėse Varėnos 
raj. Zervynų kaime, kaip atsisveikindamas tėvus prieš vestuves kryželį bučiavo 
ir tėvus klūpomis atsisveikino sūnus ir 1982 metais, nors rituališkai aplink sta- 
lus tada nebuvo vedamas. Nuotakos namuose seniau jaunikis su savo pabro- 
liais, prieš šiai apeigai prasidedant, paprastai jau būdavo pasitraukęs nuo stalo 
ir apeigoje nedalyvaudavo. Literatūroje aprašytas atvejis, kai XX a. Dzūkijoje 
prieš jungtuves aplink didįjį stalą drauge apeidavo abudu - jaunojo ir jauno- 
sios - pulkai“", yra vėlyvas reiškinys. 

Nuotaka, vyriausiojo brolio (pabrolio) vedama ir viso savojo pulko lydi- 
ma, seniau stalą apeidavo triskart, XX a. - dažniausiai tiktai kartą, iš kairės į 
dešinę, t.y. saulės riedėjimo dangumi kryptimi. Praeidama kertę, kiekvieną kartą 
pabučiuodavo ten ant stalo pastatytą kryžių. Apeigą sureikšmina ant stalo esan- 
čios sakralijos - kryžius, duonos kepalas, kai kur dar uždegta vaškinė žvakė. 
Balio Buračo teigimu, kupiškėnuose „tėvas ar močia pastato ant stalo Dievo 
mūką ir uždega vaškinę žvakę. Visi už stalo sėdintieji pakyla. Bažnytinė svočia 
(lydinčioji nuotaką į jungtuves. - 4.V) jaunajai paduoda kryžių, jaunoji pabu- 


* LMD I 614(1) Varėnos raj. Barčių k.: „Tai daroma dar prieš jungtuves“; ES 560(55). Ten 
pat. Inf. Marija Molienė, g. 1899 m.: „Paskui jau važiuoja in berną“. 

* ES 560)20) Varėnos raj. Babriškių k. Inf. Marija Kavaliauskienė, g. 1885 m.; ES 62(3). 
Varėnos raj. Latežeris. Inf. Antanas Būras, g. 1905 m. 

2 LTR 1832(178, 199). Panevėžys. 

"Milius V. Punskiečių vestuvių papročiai // Liaudies kūryba. Vilnius, 1969. T. 1, p. 274. 

čiuoja kryžių, stalą ir duonos kepalą. Aplink stalą stovintieji pamergiai ir pa- 
jauniai taipgi bučiuoja stalą“. Eidama aplink stalą jaunoji seniau verkauda- 
vo, tarsi išlydima į kapines: „Virskit, skobneliai, gedulingu pagrabėliu, stikle- 
lio langeliai šviesiomis žvakelėmis, mano broleliai gūdžiais žekeliais, mano se- 
sulės raibojom gegužėlėm, o aš nelaiminga su žaliaisiais vainikėliais giliana 
grabelin kad aš atsigultau nūnai mielą dienelę, kad mane palydėtų i aukštąjį 
kalneli“??. Marija Paprocka, aprašiusi XIX a. antrosios pusės panevėžiečių ves- 
tuvines apeigas, teigia, kad svotai tuokart giedodavę Švč. Mergelės Marijos 
garbei giesmę „Marija, būk pagarbinta, nuo angelų pašlovinta“*. Ištekančiajai 
Dievo palaimos melsdami giesme i Mariją kreipdavosi, nuotakai atsisveiki- 
nant su stalu, ir susirinkusieji jos į jungtuves išleisti Dzūkijoje?'. Pelesos apy- 
linkių vestuvėse XX a. pirmaisiais dešimtmečiais stalo atsisveikinimo apeigą 
kartais papildydavo dar atskira duonos ir duonkubilio apėjimo apeiga. 1917 m. 
tekėjusios Liucijos Kamenčienės teigimu autorei 1956 m., nuotakai nueinant 
nuo stalo ir gerokai patraukus į save staltiesę, „kad negrižtų našle į tėvų na- 
mus“, motina atnešusi pavožia viduaslyje duonkubilį, ant jo padeda duonos 
kepala. Svočios vedama ir pamergiu lydima nuotaka apeina aplink duonkubilį, 
tada klaupiasi priešais tėvus ant patiesto kilimėlio. „sukalba poterius, pabu- 
čiuoja kryželį, nusilenkusi pabučiuoja tėvams rankas ir kojas“?". Šiuo atveju į 
namų sakralijų atsisveikinimo ritualą įjungta ne tik duona, bet ir duonkubilis, 
kuriame užgimsta nuotakos į vyro namus išvežama savosios šeimos „rūgštis“. 
Duonkubilis buvo panaudotas ir nuotaką dabinant jungtuvėms, kaip savo ap- 
valumu magiška jos apsaugos priemonė. Neabejotinai duonkubilis senovėje, 
būdamas susijęs su šventosios duonos gimimu, šeimoje buvo ypač gerbiama 
realija. Ėjimas ratu aplink duoną, duonkubili, stalą buvo suvokiamas kaip sak- 
ralus veiksmas, turintis užtikrinti jį atliekančiojo gerovę. Apėjimas aplink lai- 
minamąjį objektą (pvz., karsto apėjimas bažnyčioje, laukų šventinimas, apei- 
nant juos ir pan.) žinomas ir katalikų Bažnyčios liturgijoje. O nuotakos vedi- 
mas aplink stalą žinomas ir slavų vestuvių papročiuose ir turėjęs tą pačią ap- 
sauginės magijos prasmę“. Lenkų papročių tyrinėtojas Henrikas Bygeleisenas 
nuotakos nusilenkimą stalui bei namų slenksčiui taip pat laiko atsisveikinimu 
su namų altoriumi ir namų dvasių buveine**. Apie tokį jaunosios nusilenkimą 


"Buračas B. Kupiškėnų vestuvės // Tautosakos darbai. T. 1. Kaunas, 1935, p. 218; LTR 
753(120). Zarasų aps. Salakas, Užr. 1936 m. 

3 ES 560(9). Gardino sr. Azierkų k. Užr. autorė 1956 m. 

“Znicz Wesele w zakatku Litewskim / Wista. T. 11.Warszawa, 1898, p. 462. 

* ES 560(55). Varėnos raj. Barčių k. Inf. Leonora Molienė, g. 1899 m., tekėdama 1918 m. 
dar triskart ėjo aplink stalus. 

2 ES 560(60). Gardino sr. Pelesa. Liucija Kamenčienė, g. 1894 m. 

“Komarowsky J. Die slawische Hochzeitszeremonie „posline“ // Ethnologia Slavica. 
T. 5. Bratislava, 1974, p. 148, 149. 

*Biegeleisen H. Wesele [be išl. v. ir m.], p. 101; Fischer A. Lud polski: 
Podręcznik etnografji Polski. Lwėw-Warszawa-Krakėw, 1926, p. 118: „Šitaip nuotaka atsisveikina 
su tuo, kas jai namuose brangu“. 

stalui kalbama ir vienoje informacijoje iš Šimonių apylinkių: „...puolusi tėvui 
į kojas, jaunoji pabučiuoja visas stalo kertes, kiekvienai nusilenkdama“*. Taigi 
žemės, stalo bučiavimas ir apėjimas, jam, kaip altoriui, nusilenkus, yra tos pa- 
čios apėjimo ratu apeigos sudėtiniai elementai, kuriais išreiškiama pagarba su 
šia šventa pirkios dalimi atsisveikinant. 


Atsisveikinimas su tėvais. Paskutinis jaunosios atsisveikinimo prieš jung- 
tuves namuose apeigų veiksnias - tai atsisveikinimas su tėvais, šeimos nariais, 
visais susirinkusiais jos išleisti į jungtuves. Valkininkų apylinkėse (Varėnos raj.) 
jaunoji, pamergių lydima apėjusi šio amžiaus 5-ajame dešimtmetyje aplink sta- 
lus, dar tebeverkaudama kviesdavo prieiti motiną, tėvą, brolius, seseris. Pri- 
ėjusiems tėvams bučiuodavo rankas, dažnai ir kojas, o šie ją palaimindavo. Tik 
tada jaunoji eidavo nuo stalo, būtinai truktelėjusi nuo jo staltiesę: „Jei nepa- 
trauks, kitos mergaitės pyksta, kad pati ištekėdama pavydi joms ištekėti...“ 
Informacijoje iš Biržų rajono teigiama, kad su tėvais atsisveikinama nevieno- 
dai: „Vieni tėvai prieina prie stalo ir per jį laimina abudu jaunuosius, kiti lai- 
mina atsiklaupusius asloje prie stalo““?. Vis dėlto senesnis apeigos variantas 
yra tėvų atsisveikinimas klūpomis. 1937 m. užrašytoje informacijoje iš Taura- 
gės apskr. Kaltinėnų parapijos sakoma, jog priešais stalą piršlys ar kitas asioje 
padeda suolelį ar porą kėdžių tėvams, patiesia kilimą nuotakai atsiklaupti**. 
Mūsų tyrinėjimų duomenimis, Luokės apylinkėse XX a. pr., tėvams susėdus, 
ties jų kojomis pastatydavo baltu rankšluosčiu apdengtą krėsleli, ant jo padė- 
davo kryželį. Tėvai juo palaimindavo abudu suklupusius jaunuosius“. 7-8-ojo 
dešimtmečio suvalkiečių vestuvių tyrinėjimai parodė, kad 1960-1965 m. 3.674 
visų nuotakų dar atsisveikindamos tėvus prieš juos klaupėsi, o 1976-1979 m. 
klaupėsi vos 1,776*. Taigi atsisveikinimo ritualinis iškilmingumas, ypač soviet- 
mečiu, sparčiai nyko. Net ir tuo atveju, kai abudu jaunieji klūpėdami bučiavo 
jaunosios tėvams ranką, tėvai ne tik kryžiumi, bet ir švento kryžiaus ženklu jau 
nebedrįsdavo jų laiminti. Kilimėlio patiesimas nuotakai (ar abiem jauniesiems 
atsiklaupti), reikia manyti, nėra vien paprastas gestas. Tai liudytų tokia 1928 m. 
Tverečiuje (Ignalinos raj.) užrašyta žinia: „Kai tėvas laimina, reikia, kad po 
keliais būtų pakloti naujausi kailiniai, kad paskui (jauniesiems. - 4. V) avelės 
geriau veistųsi““!. Tai aiškaus archetipinio tikėjimo vilnos magiška galia 
liekana. 


* LTR 1577. Panevėžio aps. Šimonių vis. Velykių k. Inf. Silvestras Kairys, g. 1847 m. 
Užr. 1936 m. 

* ES 8(90). Varėnos raj. Valkininkų apyl. Dargužių k. Inf. Marija Špokienė, g. 1878 m., 
Ona Špokienė, g. 1915 m., Stasys Jankūnas, g. 1888 m. Užr. St. Stulgytė (Bernotienė) 1950 m. 

* ES 8(89). Biržų raj. Šlepščių k. Užr. S.Stulgytė 1950 m. 

* LTR 1167(653). 

* ES 181(1). Telšių raj. Luokė. 

“Vyšniauskaitė A. Vestuvės Suvalkijos kolūkiniame kaime // Šiuolaikinis Suvalkijos 
kaimas. Vilnius, 1981, p. 129, 26 lentelė. 

* LMD I 475(1). 

Išvados. Jaunųjų atsisveikinimas su gimtaisiais namais, kaimynais, arti- 
maisiais visais laikais buvo viena gražiausių vestuvių apeigų. Ilgiausiai archaiš- 
kuosius lietuvių etninės kultūros bruožus išlaikiusioje rytų ir pietryčių Lietu- 
voje atsisveikinimo prieš jungtuves apeigose šalia krikščioniškosios pasaulė- 
žiūros dar XX a. pirmaisiais dešimtmečiais aiškiai jaučiami ir integravęsi iki- 
krikščioniškosios mąstysenos elementai: išleidimas į jungtuves suvokiamas kaip 
esminis ryšių nutraukimas su bendruomene, šeima, gimtaisiais namais. Ši sam- 
prata išryškina išleidimo į jungtuves apeigų sąsajas su palydų į „aną pasaulį“ 
ritualais. Išleidimas suvokiamas kaip ribinis virsmo taškas merginos socialinio 
statuso kaitoje, kaip „tėvų dukrelės“ virsmas „anytos martele“. Tai leidžia ma- 
nyti, kad ikiki ikščioniškojoje epochoje, jaunuosius sujungus santuokiniam gy- 
venimui atitinkamomis apeigomis namuose, tebuvo vienas vienintelis nuota- 
kos išlydėjimas iš tėvų namų - išlvdėjimas pas vyrą. Tiek pačiai merginai, tiek 
jos tėvams, tiek jos kaimo bendruomenei tai siejosi su savo nario palydomis į 
nežinomybę, kur ir ateitis nežinoma, ir kelias nesaugus, kupinas pavojų. Kad 
tai galutinis merginos atskyrimas, rodo tai, jog išvažiuojančiąją palydi tėvas 
net pro kiemo vartus, vesdamas arklį už apynasrio*. Kaip patraukdama nuo 
stalo staltiesę, išliedama sau per galvą „pavedimo jaunikiui vandenį“ su rūta, 
taip ir išvažiuodama stačia ratuose, su visais atsisveikinusi, atsibučiavusi, jau- 
noji galvoja ne vien apie save, bet ir apie paliekamų jaunystės draugių ateitį — 
tais magiškais veiksmais linki joms taip pat ištekėti. Prie atsiskyrimo ritualų 
neabejotinai priklauso ir jaunosios verkavimai“. Nuvežta į vyro namus ji jau 
nebeverkaus. 

Perėjimą į tą nepatirtą, naują socialinės būties tarpsnį, buvimą savos gi- 
minės nesaugomoje erdvėje - ribinėje būsenoje, kol bus priimta į naują gimi- 
nę, į vyro kaimo bendriją jo namuose atliekamomis apeigomis - turėjo apsau- 
goti ir gimtųjų namų sakralijoms atiduota pagarba, ir maldos bei giesmės, pra- 
šant Švč. Mergelės globos, ir tėvų palaiminimas kryžiaus ženklu. Tikėjimas 
visu tuo buvo tolygus asmens nusiraminimui. 


PARTING RITUAL OF THE BRIDE AND HER BRIDEGROOM WHEN LEAVING 
FOR THE WEDDING 


Summary 


The article deals with one part of the wedding ceremony at the end of the XIX" and the 
first decennia of the XX! centuries, that is the parting ritual of the bride and of the bride- 
groom with the community of their village, with their relatives, with the members of the family, 


“ES 8(90). Varėnos raj. Valkininkų apyl. Dargužių k.; ES 560(9). Gardino sr. Azierkų k.; 
ES 560(60). Gardino sr. Pelesa. 

SSartori P Sitte und Brauch. I Teil. Die Hauptstufen des Menschendaseins. Leipzig, 
1910, p. 76. 

with the sacred places of their home and the historical change of this ritual. It is stated that in 
the XIX* century because of the change of their social status they had had the girl and the boy 
got ready for the wedding as if for the death: a few times they went through all farm-steads of 
the native village inviting grown-ups, the old and the little ones to come to their ones wedding 
begging to forgive if they were guilty for something, asking for blessing. All the ritual was car- 
ried out being dressed in wedding clothes, the bride being accompanied by her chief bridesmaid 
and the bridegroom being followed by his best man. 

Even at the beginning of the XX* on the morning of the wedding the bride led by her 
mother and bridesmaids would go take leave of her rue-garden crying there bitterly for the 
green rue, i. E. the sorrow of her girhood. In old times such crying in the garden entered the 
parting ritual of the space of the native home to be left. 

Having been led into the house the bride would again cry worded being led to be seated at 
her bridegroom and according to the ritual her father put her under the wardship of the bride- 
groom. She would cry when being led three times around the table - the home altar - kissing 
the crucifix put on the table, the bread, the ground under the table, in some places kissing the 
dough - through after having gone round it thrice. Then she would fall on her knees on front of 
her parents, would kiss their hands and feet asking for their blessing. They would give her a 
worded blessing and blessed her crossing. 

In the XIX" century in a similar way the bridegroom left his home going to his bride. In 
the XXV century such more archaic way of parting remained only in the east and south-eastern 
Lithuania. 

All the ritual is treated by the author as one of transitional stages, i. e. limiting situation 
when the youth loses his/her social status „the daughter. the son of her/his parents“ and ap- 
pears against the unknown. In this situation Christian realities join syncretically the elements of 
mythical way of thinking in the ritual. 


DR. LIBERTAS KLIMKA 


LIETUVIŲ KALENDORINIAI PAPROČIAI: TRADICINIS 
IR KRIKSCIONISKASIS ASPEKTAS 


Prieš 150 metų pasirodė pirmieji lietuviški kalendoriai. Tai buvo Lauryno 
Ivinskio (1811-1881) sudarytas „Metų skajtlus ukiniszkas ant metų Wieszpa- 
ties 1846“ ir Erdmono Šesnako (1797-1864) „Prūsiškos kalendros ant Meto 
1847“ (15,5). Pirmąjį išleido J.Zavadskis Vilniuje, antrąjį - F.W.Horchas Klai- 
pėdoje. Ankstesni nuo XVII a. pradžios Vilniaus akademijos — universiteto 
jėzuitų iniciatyva Lietuvoje leisti lenkų kalba kalendoriai tebuvo skirti krašto 
šviesuomenei. Lietuviškas kalendorius kaimo žmogui tapo antrąja knyga po 
maldyno. Šis populiarus leidinys buvo spausdinamas dideliais tiražais, labai 
perkamas, o jame skelbtos žinios plačiai pasklisdavo. Apskritai lietuviškųjų 
kalendorių leidyba turėjo labai didelę reikšmę brandinant tautinį atgimimą. 

Kol nebuvo rašytinių kalendorių, žmonės kaime darbų eilę tvarkydavo 
vadovaudamiesi papročiais. Mūsų tautinės kultūros šaknys siekia labai giliai į 
pracitį. Sėslūs žemdirbiai baltai per tūkstantmečius labai susigyveno su gamta, 
sukaupė daug žinių apie dangaus šviesulių judėjimo dėsningumų sąsajas su 
fenologiniais reiškiniais. Kaip visa tai panaudoti praktiškai, ir nusako tradici- 
niai papročiai. Į visumą juos jungia kalendorinė sistema. Nedalius tarpusavyje 
Saulės ir Mėnulio periodus galima vieną su kitu derinti, atsižvelgiant į priori- 
tetus, susijusius su tradicine gyvensena. Kalendorius - labai svarbus etnokul- 
tūros požymis. Jis atspindi krašto klimato sąlygas, žemdirbystės ir kitų gyvybės 
palaikymo šaltinių pobūdį, socialinius žmonių ryšius, taip pat dvasinės kultū- 
ros savitumą. Turėti kalendorių bendruomenei kitados buvo būtina; tik labai 
atidžiai stebėdami gamtą, suvokdami jos vidinius ritmus, žmonės galėjo iš gy- 
venti atšiauraus klimato juostoje, atsiginti nuo bado ir kitų negandų. 

Kokie galėjo būti baltiškojo kalendoriaus raidos etapai? Kaip žinome, Mė- 
nulio ciklas sudarė pirmųjų žmonijos istorijoje kalendorių ir skaičiavimo siste- 
mų pagrindą. Viena iš tokio kalendoriaus struktūrinių schemų galėjo būti to- 
kia: metų pradžia tapatinama su kanopinių žvėrių ruja, po kurios jie meta ra- 

gus (10). Nuo tada skaičiuojamos Mėnulio jaunatys arba pilnatys. Po trijų — 
žiemos saulėgrįža, dar po trijų - pirmieji pavasario požymiai, po šešių - pats 
vasarvidis; o devintą mėnesį šakotaragiai susilaukia palikuonių Mūsų etninė- 
je kultūroje dar žymūs šio archaiškojo kalendoriaus aidai: dzūkų advento gies- 
mėse devyniaragis elnias atneša saulę; yra visuotinai žinomi Saulės ir Mėnulio 
vasaros bei žiemos „takai“; o tokios svarbios kitados šventės kaip Kumeliuko 
krikštynos (16) ir Pavasario šauktuvės (14) būdavo pažymimos pasirodžius Mė- 
nulio pjautuvėliui po jaunaties. Skaičių 3, 6, 9 ritmas įsismelkęs ir į daugelį 
kitų papročių. Pavyzdžiui, miręs prūsas būdavo gentainių apraudamas trečią, 
šeštą, devintą ir keturiasdešimtą dieną po pakasynų (13). Galima šią seką įžvelgti 
ir baltiškųjų papuošalų, randamų I-IV a. palaidojimuose, pusmėnuliukų for- 
mos pakabučių skaičiuje ir jų grupavime (4, 11). Trejeto sureikšminimas nea- 
bejotinai sietinas su Mėnulio fazės stebėjimais: tris naktis ji pastebimai nesi- 
keičia, tris naktis kiekvieną mėnesį Mėnulio apskritai nebūna danguje - tai 
„tarpijos, suvartai, tuštumos“. Mėnulio kalendorius nebuvo užmirštas ir vėles- 
niais laikais, pastebėjus jo fazių įtaką gyvybiniams procesams. Žemdirbiui tai 
labai pravartu: jeigu pavyksta suderinti sėją ir kitus darbus su Mėnulio povei- 
kiu, rezultatai būna patys gerieji. Turime ir daiktinių Mėnulio kalendoriaus 
vartojimo jau istoriniais laikais liudijimų. Tai vadinamoji Gedimino lazda. ku- 
rioje mėnesiai suskirstyti Mėnulio fazėmis į devyniadienes savaites (17, 12). 

Baltijos šalyse žemdirbystė pradėta kultivuoti antrajame tūkstantmetyje 
prieš Kristaus gimimą. Laikas tuomet galėjo būti skaičiuojamas darbų mėne- 
siais, atseikėjant jų dešimtį; toliau - žiemos poilsis. Tokio skirstymo reliktu 
galima laikyti draudimą dirbti žiemos tarpušvenčiu. Galimas daiktas, kad ir 
kai kuriose darbo dainose minimi skaičiai “šimtas ir du šimtai“ taip pat yra šio 
dešimties mėnesių kalendoriaus aidai. Vėliau susiformavo sezoninis žemdir- 
bystės ir gyvulininkystės kalendorius, skirstant metus ketvirčiais pagal saulė- 
grįžas ir lygiadienius. Lygiadienių švenčių nuotrupomis galima laikyti kai ku- 
riuos Velykų papročius (9) ir šv. Mato (Alutinio) dienos apeigas (8). 

Kai kurių darbų pradžia ar pabaiga būdavo tapatinama su įsidėmėtų žvaigž- 
dynų Sietyno, Šienpjovių stebėjimais. Pavyzdžiui, Sietyno laida vakaro žaroje 
sutampa su pavasario sėja („Sietynėlis pažare - jautelis vagoje“), o jo kulmina- 
cija auštant - žiemkenčių sėjos laikas (12). Be to, šis žvaigždžių spiečius, turin- 
tis, pasak žmonių, septynias žvaigždes, matomas horizonte Saulei tekant, kai 
prasideda lietingoji vasaros pusė - nuo Septynių brolių miegančių dienos. Dar 
atkreiptinas dėmesys į įdomias datų priešpriešas, pavyzdžiui, ganiavos laiką 
pradedant šv. Jurgio (IV. 23) ir baigiant šv. Martyno (XI. 11) dienomis, gandrų 
buvimą Lietuvoje nuo „Blovieščiaus“ (III. 25) iki šv. Baltramiejaus (VIII. 24) 
dienos ir kt. Tai taip pat struktūrizuoja laiką. Pastangas tobulai derinti Saulės 
ir Mėnulio periodus reprezentuoja XIV-XV a. kalendorinių matavimų įrengi- 
nys ant Birutės alko Palangoje (6). 

Apžvelgus bendrais bruožais baltų kalendoriaus raidos etapus, galima ap- 
tarti tradicinės papročių sanklodos santykį su krikščioniškuoju kalendoriumi, 
priimtu kartu su Lietuvos krikštu. Susiformavęs Mažojoje Azijoje ir Romoje, 
jis, žinoma, nebuvo pritaikytas nei mūsų krašto klimatui, nei vyraujančiam ūki- 
ninkavimo būdui. Todėl naujojo kalendoriaus įvedimo padariniai dvejopi. Lie- 
tuviai įsijungė į katalikiškų tautų bendriją, sustiprėjo krašto ryšiai su Europos 
kultūra. Tačiau kartu buvo prarasti saitai su gamta, kalendorius nustojo buvęs 
„botagėliu“, rikiuojančiu darbų ir atokvėpių seką. Ilgainiui jo praktiškoji funk- 
cija buvo atstatinėjama, į naujojo kalendoriaus struktūrą įpinant reikalingiau- 
sius dalykus. Gamtos virsmų ir žemės ūkio darbų datos tapo susietos su krikš- 
čioniškaisiais vardadieniais. Šventinių dienų charakteristikose štai taip nuro- 
domi darbų ii fenologinių reiškinių terminai, orų kaita ir jų spėjimai: 


„Ant Trijų Karalių saulė jau gaidžio žingsnį žengia“; 

„Nuo šv. Povilo atsivertimo meška ant kito šono apsiverčia ir kitą leteną 
pradeda žįsti“; 

„Nuo Grabnyčių nebereikia šildyti gryčių“; 

„Nuo šv. Juozapo lydeka nerštan, o gervė - raistan“; 

„Kad šv. Jurgis su baltu arkliu parjoja (šalna), bus geri metai“; 

„Kad prieš Jokūbą rugius nukirto - duonos turės, kas po Jokūbo - terbon 
žiūrės“; 

„Jei per Martyną žąsis ant ledo, per Kalėdas - ant vandens“. 

(Šie pastebėjimai žinomi kone visoje Lietuvoje, todėl pateikiami be met- 
rikos.) 


Akivaizdu, kad iš krikščioniškojo kalendoriaus vardyno buvo iškelti ir su- 
reikšminti būtent tie vardai, kurių dienos atitinka senojo kalendoriaus atskai- 
tos taškus. Taip Lietuvoje išpopuliarėjo tam tikras šventųjų patronų vardų 
ratas. 

Žmogaus veiksmai švenčių metu taip pat atspindi krikščioniškąją ir tradi- 
cinę nuostatą. Dėl to nekilo abejonių pirmosios kalendorių papročių rinkimo 
programos sudarytojui PButėnui (2). Labai apibrėžtai šį teiginį formuluoja 
savo studijose A.J.Greimas (3). Pavyzdžiu gali būti Sekminės, Šventosios Dva- 
sios atėjimo į žemę šventė, trečioji iš privalomų katalikui. Čia daugybė papro- 
tinių dalykų: berželių šakelėmis kaišomi namai, vainikuojamos karvės, šven- 
čiamos antroji ir trečioji - Rytelio ir Ledų - dienos. 

Kai kada abi šventės dalys kiek supriešinamos; pavyzdžiui, žiemos šven- 
čių burtus - likimo, ateities spėjimus - leidžiama daryti tik po dvyliktos valan- 
dos vakaro. Kad jie pavyktų, negalima žegnotis. Taigi čia esama pajautos, kad 
būrimas - netinkamas elgesys katalikui. 

Šventųjų gyvenimo epizodai kartais tampa nors vardadienio ženklu, jie 
naiviai „suaktualinami“ — priartinami prie valstiečio rūpesčių. Antai 

šv. Baltramiejaus diena siejama su metu avims pjauti, šv. Lauryno - su galimy- 
be pasikepti prinokusių obuolių ir bulvių. Šių šventųjų ikonografiniai simbo- 
liai yra kankinimo įrankiai — peilis ir židinio grotos. 

Būta ir taip, kad bažnyčios hierarchai atsižvelgdavo į vietinius žmonių įpro- 
čius, tradicijas. Pavyzdžiui, minėto Birutės alko kalendorinių matavimų įrengi- 
nio pagrindinė ašis buvo nukreipta į tašką horizonte, kur leidžiasi Saulė gania- 
vos pradžioje (IV. 23). Koplytėlė, kuri buvo pastatyta ant Birutės kalno, pa- 
šventinta šv. Jurgio vardu, - taigi krikščioniškoji pasaulėžiūra diegta subtiliai, 
nekonfliktuojant su tradicine sankloda. 

Įdomias metamorfozes, pereinant į krikščioniškąjį mentalitetą, patyrė kai 
kurių astronominių reiškinių aiškinimas. Pavyzdžiui, balandžio 25-oji -šv. Mor- 
kus, daržų sodinimo ir sėjos pradžia. Kitados nustatinėta astronominiu būdu — 
stebint Sietyną (astronomų terminais, tai Plejadės, padrikasis žvaigždžių spie- 
čius Tauro žvaigždyne). Kuo žemiau Saulei nusileidus jis matyti horizonte, tuo 
arčiau pavasaris. Kai Sietynas įeina į vakaro žarą, laikas pradėti pavasario sėją. 
Žemdirbiui tai visų svarbiausias dalykas, kurio negalima nei paskubinti, nei 
suvėlinti. Todėl heliakinė Sietyno laida buvo kuo atidžiausiai stebima. Netru- 
kus, sulaukus jauno Mėnulio, prasidės ir sėmenio (gegužės) mėnuo: „Sietas 
prapuola, gegužė pradeda kukuoti“. Sietyno kilmę aiškina etiologinė sakmė, 
užrašyta apie Igliškėlius: „Kartą Švč. Panelei Marijai prapuolė sietas, kuriuo miltus 
sijodavo. Sužinojo, kad velniai pavogė, nusiuntė šv. Morkų atimti. Velniai nenorė- 
jo gražumu atiduoti sieto ir šv. Morkui teko su jais apsipešti. Užtat sako: 
„Daužosi kaip Morkus po peklą“. Besimušdami sietą sulankstė, ir Marija juo 
naudotis negalėjo. Pakabino tada ant dangaus, ir dabar jį matome. tik 
vadiname Sietynu“ (1). 

Iš esmės tai yra pasakojimas apie Perkūno ir Velino (oro ir žemės valdo- 
vų) kovą. Jis laikomas pagrindiniu indoeuropietiškuoju Naujųjų metų mitu. 
Šv. Morkus čia perėmė senojo tikėjimo dievybės Perkūno funkciją - atkovoti 
žemę naujam augalijos, kartu ir derliaus, augimui. Taigi žemdirbio Naujieji 
metai prasidėdavo pavasariu. Tai patvirtina ir Gedimino lazdos kalendoriaus 
struktūra, ir dar atmenamas spalio mėnesio pavadinimas „septintinis“ (10). 

Kalendorinių papročių analizė nėra lengva, nes mažai ištirta tolimų pra- 
eities kartų astronominės žinios, naudoti šviesulių stebėjimo metodai. Mažai 
išnagrinėtas ryšys tarp atskirų švenčių, sudarančių kalendoriaus stuburą. 

Į kalendorinius papročius įnešė sumaišties ir du Lietuvoje vartoti kalen- 
doriaus stiliai. Mūsų krašte buvo greitai priimta Grigaliaus reforma, beje, pri- 
artinusi kalendorių prie gamtos reiškinių ritmo. Tačiau pakliuvus į Rusijos im- 
perijos jungą, vėl teko grįžti prie senojo - Julijaus stiliaus. Katalikų Bažnyčia 
vadovavosi naujuoju kalendoriumi, o oficialusis gyvenimas vyko pagal senąjį 
stilių, taigi laiko skaičiavimas tapo visiškai suveltas. Senojo stiliaus Rusijoje 
atsisakyta tik 1915 metais. Šios istorinės aplinkybės lėmė tai, kad švenčių apei- 
gos pabiro po įvairias datas. Visa tai labai sunkina rekonstruoti senąsias kalen- 

dorines sistemas. Žvelgiant į tolesnę baltiškojo kalendoriaus tyrimų perspek- 
tyvą, reiktų pabrėžti švenčių tarpusavio ryšio paieškų svarbą. Reikėtų anali- 
zuoti struktūrines grandinėles, sudarytas iš išskirtinių dienų; taip pat kai kurių 
švenčių veiksmų ar stebėjimų orientaciją į ateitį (pavyzdžiui, būsimą derlių, 
pavasario orus ir t.t.). 

Išvados. 1. Lietuviškieji kalendoriniai papročiai atspindi tiek įvairių pe- 
riodų tradicinio kalendoriaus reliktus, tiek krikščioniškąsias nuostatas. Folk- 
loro kūriniuose yra užkoduota gamtamokslinių žinių, reikšmingų kalendori- 
nės sistemos rekonstrukcijai. 

2. Tam tikro komplekso papročių sklaida po įvairias datas buvo lemiama 
dviejų Lietuvoje vartotų kalendoriaus stilių (Julijaus ir Grigaliaus), o ypač Ru- 
sijos primesto senojo stiliaus sugrąžinimo. 

3. Galima manyti, kad tradicinio kalendoriaus kilmė buvo vietinė. Jis yra 
praėjęs įvairius raidos etapus, atitinkančius bendruomenės gyvensenos priori- 
tetus. Baltų, kaip ir kitų indoeuropiečių, kalendorinės sistemos buvo paremtos 
astronominiais Mėnulio, Saulės, žvaigždynų stebėjimais, gamtos fenologiniais 
reiškiniais, optimaliais žemės ūkio darbų terminais. 

4. Derinant krikščioniškąjį kalendorių su tradiciniu, buvo sureikšmintos 
būtent tos dienos, kurios atitiko senojo kalendoriaus reperinius taškus. 

ON THE ISSUE OF LITHUANIAN CALENDAR CUSTOMS: TRADITIONAL 
AND CHRISTIAN PART 


Summary 


The first calendars in lithuanian was published 150 years ago. Its authors were Laurynas 
Ivinskis (1811-1881) and Erdmonas Šesnakas (1797-1864); publishers - J.Zavadskis in Vilnius 
and FEW.Horch in Klaipėda. Till them the calendars were published in polish. Calendars had 
been preparing by the professors of Vilnius" academy-university from the begining of XVII c. 

In absence of writing calendar the folk man directed the seguence of jobs by help of the 
tradicional customs. The very deep farming expierence is reflected in lithuanian calendar cus- 
toms. These include relicts of archaic Moon calendar and the latest seasonal agriculture cycles. 
The whole complex is joined by the christian fests. As for the issue of the lithuanian calendar 
fests, it is ambiguous. Especially those proceeding two or more days. The first day usually was 
assigned to visit the church, second one was filled by the rites of the agriculture or cattle-breed- 
ing magic. The time of the main fests of the lithuanian catholic calendar correspond to the 
phenological events in the wild nature and to the terms of agriculture, as a rule connected with 
the Moon phase. In such a manner the old Baltic reading points of calendar survived till now. 

The semantic analysis of lithuanian customs is complicated because of the usage of two 
calendar styles in the past. At 1586 the Gregorian style was widely accepted. When Lithuania 
was incorporated into Russia empire in 1795, the old calendar system was returned agair. Tiesė 
historical circumstances resulted the dissipation of rites in the wide range of dates. 


DR. JONAS MARDOSA 


KRIKŠČIONYBĖS ELEMENTAI LIETUVIŲ TALKOSE 
XIX a. PABAIGOJE -XX a. PIRMOJOJE PUSĖJE 


XX a. pabaigoje išryškėjusiam savaiminiam, o pastaraisiais dešimtmečiais 
vykdytam sąmoningam ir tikslingam tradicinės kultūros ir apskritai tradicinių 
vertybių sistemos, pagristos krikščioniškąja tradicija, griovimui būdingas tos 
kultūros ir sistemos krikščioniškųjų pagrindų neigimas. Tų pagrindų lemiamą 
įtaką lietuvių dvasiniam gyvenimui ir praktinei veiklai, kaip pradinę padėtį 
nagrinėjant XIX a. - XX a. I pusės lietuvių liaudies kultūrą, patvirtinti iš da- 
lies bijomasi ir mūsų dienomis. Šiandieninė romantiškoji etninės kultūros in- 
terpretacija stengiasi parodyti, kad ikikrikščioniškosios vertybės esančios hie- 
rarchiškai aukštesnės negu vėliau dėl katalikybės poveikio atsiradusios ar jos 
globoje funkcionavusios!. 

Kultūra yra kintantis fenomenas ir jos elementai, kurių ištakos siekia ank- 
stesnes epochas, tarpdami naujomis sąlygomis nuolat kinta, įgyja naujas sąly- 
gas atitinkančių bruožų. Katalikybė įsigalėjo Lietuvoje ne iš karto, o laipsniš- 
kai, keisdama iki jos buvusią tikrovę arba prisitaikydama prie jos. Bet ir senoji 
tikrovė turėjo adaptuotis prie naujos ideologijos sukurtų realijų. PDundulie- 
nė teigė, kad įvedus krikščionybę susidarė „savotiškas religinis ir apeiginis sin- 


! Būdingas E.Usačiovaitės teiginys: „Nagrinėjant XIX a. - XX a. pradžios dvasinę lietuvių 
liaudies kultūrą, neužtenka iškelti vien jos archaiškus ikikrikščioniškųjų religijų elementus, nes 
XIX-XX a. pr. lietuvių liaudis buvo labai katalikiška, ir jos dvasinis gyvenimas bei mentalitetas 
būtų nepilnas ir neadekvatus, neatskleidus katalikiškos tradicijos“. (Zr.: Usačiovaitė E. 
Dangaus ir žemės simboliai lietuvių ornamentuose // Dangaus ir žemės simboliai: Senovės baltų 
kultūra. Vilnius, 1995, p. 65). Visų pirma pasakytina, kad katalikiškas kaimas išliko iki XX a. 
vidurio ir net ilgiau. Bet svarbiausia, kad, iš esmės teisingai vertindama krikščionybės vietą minėto 
laikotarpio žmonių gyvenime, autorė daro metodologinę klaidą, akcentuodama būtinumą iškelti 
archaiškus ikikrikščioniškųjų religijų elementus kaip svarbiausią laikotarpio dvasinės kultūros 
tyrimų tikslą. Tuo ji pati sau prieštarauja. Teigdama, kad „lietuvių liaudis buvo labai katalikiška“, 
kartu iškelia natūralų klausimą: kokiu pavidalu tuo laiku galėjo egzistuoti ikikrikščioniškosios 
religijos elementai ir ar net egzistavusiuosius tokiais galima laikyti? 


124 DR. JONAS MARDOSA *7 


kretizmas, būdingas visų liaudies bei agrarinių švenčių apeigų ciklams, kuriuo- 
se greta krikščioniškų apeigų gyvavo įvairūs pagoniškojo kulto komponentai, 
archainiai mitologiniai personažai“*.Tačiau tai būdinga tik pirmiesiems krikš- 
čionybės gyvavimo šimtmečiams. Nors, pasak PDundulienės, rugiapjūtės pa- 
baigtuvių vainikas, atėjęs iš ikikrikščioniškojo laikotarpio, ir prigijo krikščioni- 
škose apeigose“, tačiau tai visiškai nereiškia, kad žmonės, atliekantys tas apei- 
gas, vainiką suvokė kaip pagonišką atributą. Šiuo atveju pagoniškasis vainiko 
aspektas gali būti reikšmingas tik gvildenant jo kilmės klausimą, nes kai kurie 
tyrėjai (pvz., J.Balys) jį sieja su baudžiava“. I. Lukšaitė argumentuotai įrodo, 
kad „iki XVII a. pabaigos dalis deivių ir mitinių būtybių jau buvo nustumtos į 
žodinio meno, tautosakos karalystę ir perėjo vien į meninės vaizduotės teisių 
apibrėžtą sritį“. 

Šiuo požiūriu vertingas yra ir E.Gudavičiaus argumentas. kad “istoriškai 
originalumą lemia ne kultūros vertybių kilmė, o sugebėjimas jomis originaliai 
pasinaudoti ir iš jų savo ruožtu sukurti naujas vertybes““. Tokiu originalumu 
pasižymi XIX a. pab. ir XX a. pirmųjų dešimtmečių lietuvių liaudies kultūra. 
Kaime galima užtikti nemažai tikėjimų, burtų, maginių formulių, simbolių, kurių 
ištakos galbūt siekia pagoniškąją lietuvių religiją, bet dažniausiai šios realijos 
egzistavo kaip socialinio, dorovinio, estetinio visuomenės auklėjimo įrankiai, 
t.y. atliko aiškią socionormatyvinę funkciją ir buvo sudėtinė to laikotarpio žem- 
dirbių kultūros dalis. Vis dėlto tai buvo reliktai, perimti katalikiškosios tradi- 
cijos ir mąstysenos suformuotos vertybių sistemos, ir galima jų pirmykštė pras- 
mė buvo įgijusi naują turinį, o žmonės jiems neabejotinai suteikė laiko sąlygų 
sukurtą prasmę. Kokios buvo šios prasmės, ar turėjo ir kokio sakralumo požy- 
mių turėjo tikėjimai, papročiai, apeigos, kuriuos aptinkame talkose (kaip ap- 
skritai visuose darbuose, su kuriais jos turėjo ryšį), bandysiu panagrinėti šiame 
straipsnyje. Remsiuosi savo bei Vilniaus pedagoginio universiteto studentų is- 
torikų praktikų metu surinktais duomenimis, archyvine bei įvairių autorių skelb- 
ta medžiaga, tyrinėjimais. 

Specialiai krikščionybės elementai liaudies kultūroje iki šiol nebuvo tyri- 
nėti. Nei išlikusiuose rankraščiuose, nei skelbtuose šaltiniuose taip pat nedaug 
tėra tiesiogiai su krikščionybe susijusių nuotrupų. Mat daugelis folkloro rinkė- 
jų orientavosi į ikikrikščioniškų vertybių paieškas, kartais kitaip ir negalėjo 
elgtis dėl ideologinių motyvų. Pastaraisiais metais renkant medžiagą apie tal- 
kas smulkesnių detalių žmonės jau nebeatkuria, vis dėlto joje gana ryškiai jau- 
čiasi katalikiškasis fonas, kuriame funkcionavo talkos ir visa liaudies kultūra. 


*Dundulienė P Lietuvių šventės: tradicijos, papročiai, apeigos. Vilnius, 1991, p. 7. 

* Ten pat, p. 235. 

*Balys J. Lietuvių žemdirbystės papročiai ir tikėjimai: Lietuvių liaudies tradicijos. 
Silver Spring, 1986, p. 232. 

“Jurginis J, Lukšaitė I. Lietuvių kultūros istorijos bruožai (Feodalizmo epocha. 
Iki aštuonioliktojo amžiaus). Vilnius, 1981, p. 215. 

SGudavičius E. Kas savo ir kas svetimo mūsų kultūroje // Kultūros barai. 1993, Nr. 
11, p. 66. 

Nepretenduodamas į galutinius atsakymus, straipsnyje apžvelgiu XIX a. 
pab. - XX a. I pusės lietuvių talkų funkcionavimą katalikiškų švenčių gyvavi- 
mo sąlygomis, nagrinėju, kaip religiniai reikalavimai veikė talkų eigą, talkinin- 
kų mitybą, kaip krikščioniškieji motyvai įsikomponavo į talkų eigą ir papro- 
čius. 

Krikščioniškų švenčių kalendorius susiformavo jau pirmaisiais krikščio- 
nybės gyvavimo amžiais. Todėl priėmusi krikščionybę Lietuva priėmė ir šį ka- 
lendorių su privalomomis apeigomis, ceremonialais ir bažnyčios keliamais rei- 
kalavimais. Aišku, tai vyko pamažu, ir jau keletą pastarųjų šimtmečių lietuviai, 
kaip ir visas krikščioniškasis pasaulis, besąlygiškai vadovavosi tuo kalendoriu- 
mi. Tik po pirmojo pasaulinio karo atsirado pavienių nukrypimų bei bažnyčios 
įteisintų reglamentavimų, sušvelninimų. Šis kalendorius ne tik nustatė bažny- 
tinių švenčių šventimo laiką, žmonių elgseną jų metu, visą dvasinį žmonių gy- 
venimą, bet ir tiesiogiai veikė kasdienę ūkinę valstiečių veiklą. Sekmadienį žmo- 
nės dirbo tik būtinus gyvulių priežiūros ir ypatingais atvejais kitus darbus. Bu- 
vo švenčiama Velykų antra ir trečia diena, Kūčios ir Kalėdos, Visų Šventųjų 
šventė ir Vėlinės bei kitos privalomos katalikų šventės, kurios nesutapo su 
sekmadieniais. Šalia to buvo Kryžiaus (kryžiavos, kryžiaunos) dienos, kryžių ir 
laukų šventinimas. Visomis tomis dienomis nebuvo dirbama, taigi sumažėda- 
vo ir tinkančių talkoms telkti dienų skaičius. 1795.VIII.30 Vilniaus vyskupo 
Masalskio dekretu ne sekmadienį švenčiamų šventų dienų ir švenčių skaičius 
buvo sumažintas ir liko apie 15 dienų per metus? (atskirose vyskupijose šis 
skaičius galėjo kiek svyruoti). Tik XX a. bažnyčia pradėjo liberaliau žiūrėti į 
metinių švenčių trečiųjų dienų ir kitų atmintinų bažnytinių dienų šventimą. 

V.Mačiekaus duomenimis, kaimo sueigos svarstydavo švenčių nešvenčian- 
čiuosius, prieš tokius net imdavosi prievartos dėl kaimui daromos gėdos“. Tai- 
gi kaimo viešoji nuomonė savarankiškai, be bažnyčios pagalbos, tvarkė religi- 
nes kaimo ir gyventojų priedermes. Tikėtina, kad daugelis kaime buvusių drau- 
dimų dirbti antromis, trečiomis metinių švenčių dienomis ir apskritai per šven- 
tes, susietų su galimomis nesėkmėmis metinėje ūkinėje veikloje, buvo atsiradę 
dėl tikinčiųjų bandymo sudrausminti nusižengiančiuosius kaimo bendruome- 
nėje įsigalėjusioms socialinio ir religinio gyvenimo normoms. Šventės saugojo 
žemdirbius nuo pervargimo, taigi, be religinių, atliko ir relaksacines funkcijas. 
Kaip teigia tverečėnas A.Bielinis, „nors švenčių buvo daug ir tai atimdavo daug 
laiko, bet žmonės suspėdavo darbus dirbt ir melstis, nes tokios dienos buvo 
poilsiui nuo darbų“?. Net XX a. 3—4 dešimtmečiais atskiriems valstiečiams pra- 
dėjus atitolti nuo bažnyčios, šventą dieną rengti talką buvo neįmanoma. Dirbti 
savo ūkyje galėjo, jei nepaisė kaimo bendruomenės nuomonės, tačiau talka 


7 Lietuvių enciklopedija. T. 30. Bostonas, 1964, p. 224-225. 

*Mačiekus V. Kaimo savivalda ir dorovė // Etninė kultūra ir atgimimas. Vilnius, 1994, 
p. 125. 

"Bielinis A Tverečėnų senovė (rankraštis). Elektrėnai, 1983 // Lietuvos istorijos 
instituto Etnologijos skyriaus rankraštynas (toliau ES), b. 277, I. 84. 

negalėjo vykti, nes į ją būtų neatėję tie kaimynai, kurie paisė Dekalogo reika- 
lavimų. Tikintys žmonės ilgai laikėsi religinių švenčių reikalavimų ir kolūkiuo- 
se - nedirbdavo per Kalėdas, antrą Velykų dieną ir pan., kolūkių administracija 
ne visada tam prieštaraudavo; priversti dirbti žmonės labai krimsdavosi"?. 

Orientuojantis į švenčių kalendorių valstiečiui nebuvo sunku išlaviruoti 
pasirenkant talkos laiką, o jau pasninkų dienos sudarydavo didesnių kompli- 
kacijų. Dar XX a. 3-iojo dešimtmečio pradžioje buvo laikomasi trijų savaitinių 
pasninko dienų: trečiadienio (kai kas nurodo ir antradienį), penktadienio ir 
šeštadienio. Įvairiuose etnografiniuose regionuose pasninko dienų skaičius ma- 
žėjo skirtingai. Žemaitijoje jau XX a. pradžioje pasninkų griežtai nesilaiko- 
ma", tačiau penktadienio pasninkas visuotinai išliko iki XX a. vidurio. 

Viena pagrindinių atlyginimo už darbą net atodirbinėse talkose formų 
buvo maistas. Valstiečiai jam skyrė itin daug dėmesio. Antai apie Kražius ne- 
pavykus iškepti talkai geros duonos, kepdavo naują, o nevykusią sušerdavo 
kiaulėms“. Maisto kiekis ir kokybė ypač svarbūs dirbant fiziškai sunkius dar- 
bus bei neturtingiems valstiečiams, einantiems į talką už įsiskolinimus ar siun- 
čiamiems šeimininko samdiniams. Suvalkijos jaunimas į naktines linų rovimo 
talkas rinkosi dėl naktipiečių". Prastą maitinimą kaimynai talkos dalyviai atvi- 
rai pasmerkdavo, kartais net drastiškai. Linamynio metu atnešusį pietus i pir- 
ų, jei kas nepatikdavo, kuris nors talkininkas išsitaukavęs ranką „išdirba“ 
(Sintautai)“ . Plačiai paplitusi patarlė „Tinginys talką telkia, o smaguris tal- 
kon eina“. Atmetus pirmąją jos pusę, antroji akcentuoja geros mitybos lūkes- 
čius. Tai ypač pabrėžiama rugiapjūtės, linarūtės, linamynio pabaigtuvių daino- 
se. Taip pat apdainuojama šykšti šeimininkė, nevengiama patyčių nepamylėju- 
siems talkininkų šeimininkams“. 

Itin svarbus talkų momentas yra pabaigtuvės, kurių labiausiai laukia tal- 
kininkai ir kurioms skiriamas geriausias maistas. 

Dažnai talkų maistas turėjo nusistovėjusį racioną; mėsiški patiekalai bū- 
tini. Rudenį talkoms specialiai pjovė avis, žąsis, vasaros darbams buvo saugo- 
ma mėsa ir ypač skilandis. Net XX a. išplitus bulvių plokštainiui (kugeliui), 


"Juodzevičius B,Zabiela G. Antaną Pakalnį prisiminus // Mūsų kraštas. 1955, 
Nr. 1 (6), p. 132. 

"Šopauskas J. XX a. pradžios žemaičių liaudies valgiai / Fiziologijos ir biochemijos 
klausimai. Vilnius, 1962, p. 265. 

E Vilniaus universiteto Mokslinės bibliotekos Rankraščių skyrius (toliau VUB RS), f.81, 
b. 79, 1. 44. 

SVyšniauskaitė A. Lietuvių linininkystės papročiai //J. Kudirka, V. Milius, 
A.Vyšniauskaitė. Valstiečių verslai. Vilnius, 1983, p. 126. 

*Pumputytė S. Talkos. VU kraštotyrininkų klubo „Ramuva“ ekspedicijos Sintautuose 
medžiaga // ES, b. 1305, I. 23. 

Misevičienė V. Darbo dainos: Kalendorinių apeigų dainos // Lietuvių liaudies 
dainų katalogas. Vilnius, 1972, p. 127, 145; Misevičienė V. Javų derliaus nuėmimo dainos 
// Lietuvių liaudies dainynas: Darbo dainos. Vilnius, 1993, t. 6, p. 25; Petrulis J. Rugiapjūtės 
papročiai // Mūsų tautosaka. Kaunas, 1934, t. 8, p.94. 

paprastai rudens talkų metu jis valgytas su spirgučiais (tik Zanavykijoje mėg- 
tas su obuolių koše). Kupiškėnai darinėdami kiaulę ar raugdami kopūstus val- 
gė ne tik naktipiečius, bet rytojaus dieną ateidavo dar „atsipagirioti“ - išgerda- 
vo alaus, užkąsdavo sūrio, mėsos ir toliau talkininkaudavo arba grįždavo pric 
savo darbų!“. Taigi talkų šeimininkas privalėjo derintis prie pasninkų. 

Talkose buvo paisoma ir pariteto principo. Atodirbinė talka reikalavo tiek 
pat laiko atidirbti kaimynui. Sis veiksnys svarbus ir kitokioms talkininkavimo 
formoms. Jei pas kaimyną dirbai nepasninko dieną, o pats surengei talką per 
pasninką (ar atvirkščiai), gali iškilti ne tik moralinė problema. Kartą prastai 
pamaitinęs, kitą kartą nesurinksi talkos. Tada “darbas vilkdavosi kaip cibės 
ratai - iki Visų Šventų, iki Kalėdų (Sintautai)“"'. Lygiai taip pat jei nepadarei 
dampiui (kūlimui su garo mašina sukama kuliamąja) alaus, kitąmet „darbinin- 
kų su pyragais nebeprisiprašysi“!'*. Maisto reikšmė talkose ypač išaugo XX a. 
pagerėjus valstiečių materialinei būklei. Ir nors tuo metu pasninkų ėmė mažė- 
ui, šis veiksnys liko svarus argumentas renkantis talkos dieną. Nelengva buvo 
organizuoti talką, kuri vykdavo kelias dienas. Tokių ypač pasitaikydavo XX a. 
pirmaisiais dešimtmečiais Žemaitijoje *. 

Pasninko dienos įprasminimas pasitaiko ir kitokiame kontekste. Kaip tei- 
gia J.Petrulis, nors penktadienis Kristaus, t.y. laiminga diena, rugiapjūtėje jos 
kai kas vengdavo dėl pasninko. Pateikiama ir kitokių atvejų. Vandžiogaloje 
ima pjaut (tik pabando) net nepribrendusius rugius penktadienį, nes Išganyto- 
jas duos gerą derlių. Tada prieš pradėdamas pjūtį šeimininkas ar vyriausias 
bernas persižegnoja, kitur šeimininkas peržegnoja lauką ar net darbininkus. J. 
Petrulio teigimu su religija susijęs šeštadienis ar trečiadienis (šis net 
reikšmingesnis)?“ , tačiau tokių tikėjimo priežasčių J.Petrulis nenurodo. Tikė- 
tina, kad šių dienų reikšmingumas ir jų sąsajos su darbo pradžia nulemtos pa- 
sninko. 

Šalia savaitinio pasninko dienų buvo gavėnia, adventas. Gavėnios metu 
talkos retos, bet advento — dažnokos: kūlės, linamynio, linų brukimo ir kiti 
darbai. Pasilinksminimai, išdaigos ypač būdingi linamyniui ir jo pabaigtuvėms. 
Advento metu surengta talka privalo išlaikyti šiam laikui reikalingą rimtį. Į šį 
veiksnį neatkreipė deramo dėmesio apie linininkystės papročius rašę autoriai. 
Nurodydami linamynio talkų laiką Lietuvoje spalio-gruodžio (A. Vyšniauskai- 
tė) arba Žemaičiuose lapkričio-gruodžio mėnesiais (J.Mickevičius), pateikia 


*Glemžaitė-Dulaitienė E. Kupiškėnų senovė. Etnografija ir tautosaka. Vilnius, 
1958, p. 128. 

"Galvydytė E. Tradicinis talkų maistas. VU kraštotyrinės ekspedicijos Sintautuose 
medžiaga // ES, Nr. 1302, ap. 13, 1. 41. 

5Vaitiekūnas V Alus // Gimtasai kraštas. 1935, Nr. 2, p. 279. 

* Žemaitijoje valakinis ūkininkas linus mynė dvi, dvivalakis - tris dienas, o trivalakis — 
nuo pirmadienio vakaro iki šeštadienio ryto. Žr. Mickevičius J. Senovės linų ūkis Žemaičių 
krašte // Gimtasai kraštas. 1938, Nr. 3-4, p. 346. 

2Petrulis J. Rugiapjūtės papročiai, p. 91-92. 

apibendrintą pramogų su pasilinksminimais vaizdą bei pabaigtuvių vaišių ap- 
rašymą, neišskirdami advento laiko. J.Mickevičius, pateikdamas linamynio tal- 
kos maisto aprašymą visoms penkioms naktims, pamini buvus mėsiškus patie- 
kalus ir pasninko paisymą užsimena buvus tik pusryčiuose, neaiškindamas 
kodėl?!. Su linamyniu susijusi ir kiek kita tema: Žemaitijoje advento maldų, 
vadinamųjų karunkų, giedojimas. XIX a. pab. kartais linamynio savaitės dar- 
bui ir giedojimui už rublį samdydavo giedotojus. Vakare giedodavo karunkas, 
įvairias giesmes, kalbėdavo vakarines maldas: rytą — „Sveika, aušra“, Valan- 
das, rytmetines maldas (Alsėdžiai, Plateliai). Gyvavo net speciali tarsi giesmė 
„Žėkelis“. XX a. 3—4 dešimtmečiais religinių giesmių giedojimas advento tal- 
kose išnyko, nes pradėta jas net parodijuoti"?. Dzūkijoje žinomos specifinės, 
gana lėto tempo, iškilmingos, atitinkančios meto rimtį adventinės dainos, daž- 
niausiai dainuotos žaidžiant. A. Vyšniauskaitės duomenimis, apie Merkinę tuo 
metu daugiausia būdavo plunksnų plėšymo talkos, todėl ji šias talkas laiko 
veiksniu, padėjusiu išsaugoti adventines dainas ir žaidimus“. Tai dirbtinis skir- 
tingų reiškinių susiejimas. Visų pirma adventinės dainos ir žaidimai, lygiai kaip 
ir plunksnų plėšymo talkos, išplitę visoje Dzūkijoje, todėl susieti reiškinį su 
atskira vietove netikslinga. Antra vertus, plunksnų plėšymo talkos per adventą 
(ir ne tik) paplitę visoje Lietuvoje. Be to, plunksnas plėšydami apskritai steng- 
davosi palaikyti rimtį, kartais į talką ateinantys vaikinai juokaudavo, pasako- 
davo pasakas, atsitikimus laikydamiesi atokiai, nes kokie staigesni judesiai ar 
pūstelėjimas sukeldavo plunksnų “pūgą“ ir šeimininkų nepasitenkinimą. Pasi- 
linksminimai po darbo per daug retas reiškinys, kad jį būtų galima susieti su 
adventu. 

Gruodyje, stojus sniego keliui, prasidėdavo miško medžiagos statyboms 
vežimas. Laikyta, kad iki Kalėdų tinkamiausias metas šiam darbui“. Miško 
vežimo talkos gana dažnos, Žemaitijoje net patį šį darbą vadino ne miško veži- 
mu, o tiesiog talka (kaip mėšlavežį)"“ . Tai ištvermės ir fizinės jėgos reikalingas 
darbas. Nusilpusiam pasninkaujant (tuo metu dar ir kiaulės neskerstos) darbi- 
ninkui netoli nelaimė. Gal tai viena priežasčių, turėjusių įtakos atsirasti tikėji- 
mams, draudusiems advente kirsti mišką“. Kiek valgis svarbus šiuo metu, ro- 
do ir toks faktas, kad miško vežimo talkų metu geras maistas net atstodavo 


"Vyšniauskaitė A. Lietuvių linininkystės papročiai, p. 147, 154-163; Mickevi- 
čius J. Min. veik., p. 346, 354-360. 

"Vyšniauskaitė A. Min. veik., p. 152; Mickevičius J. Min. veik., p. 355. 

"Vyšniauskaitė A. Mūsų metai ir šventės. Vilnius, 1993, p. 131. 

“*Vitauskas A. Statybinės miško medžiagos apdirbimas // Gimtasai kraštas. 1940, 
Nr. 1, p. 36. 

Petrulis J. Žemės ūkis Žemaičiuose // Gimtasai kraštas. 1940, Nr. 1, p. 56. 

*Ruzgytė A. Nuo advento iki Trijų karalių // Gimtasai kraštas. 1942, Nr. 30, p. 124. 

atodirbį už talką?'. Tik vaišės buvo klebono atsilyginimas miško vežėjams (Liud- 
vinavas)?š. 

Dar XX a. 2-3 dešimtmečiais Lietuvoje kiaulės buvo skerdžiamos su tal- 
komis, o ir vėliau skerdikas dažnai buvo kviečiamas iš šalies. Prieš skerdžiant 
ar pradedant darinėti kiaulę, dažnai persižegnojama. Tverečėnai darinėdami 
pirmiausia tarp kojų įpjaudavo kryžių. Tai šeimininkės skerstuvės - pagurklis. 
Jis išpjaunamas ir duodamas greit virti. Baigus darinėti, lašinių paltis pirmiau- 
sia pjaunama išilgai, o po to skersai - kryžiaus ženklas? Taigi kiaulės skerdi- 
mo dieną būdingas mėsos valgymas. Be to, svarbus talkininkų, ypač skerdiko 
vaišinimas. Nunešti skerstuvių mėsos ar net pavaišinti talkininkus buvo gali- 
ma ir kitomis dienomis, tačiau skerdikui ant stalo patiekti šviežios mėsos tra- 
dicija reikalavo skerdimo dieną. Kaip sakoma, kiaulė dar darinėjama, o keptu- 
vėje jau čirška spirgai (Kriūkai) ar puode verda mėsa; pasninko dieną to nega- 
lėjo būti. Kiaulių skerdimo dienos orientavimo pagal pasninkus paprotys žino- 
mas iš XIX a. vidurio, tik kiek kitokiame kontekste. Apie Dusetas tuo metu 
šviežia kiauliena buvo vaišinamas visas kaimas. Į skerstuves vyrai atsinešdavo 
degtinės, moterys taip pat ateidavo ne tuščiomis. Todėl skerdžiama pasninko 
diena, kad, sutvarkius mėsą. kitą dieną būtų galima valgyti. Vaišės trukdavo 
keletą dienų“. Šis aprašymas kelia abejonių, nes turint galvoje savaitinio pa- 
sninko dienų skaičių XIX a. bei būtinas tikinčiųjų priedermes sekmadienį, to- 
kios puotos trukmė neįtikima. Kai XX a. pirmais dešimtmečiais talkininkai 
vaišinti vieną kartą ir dažniausiai praėjus keletui dienų, pasninkai netrukdė, 
nes žmonės nebuvo susieti su konkrečia diena. Be to, žinant, kad pasninkų 
laikymasis buvo privalomas, kitaip žiūrėtina į burtus, prietarus, magiją, susiju- 
sią su vėjo krypties, savaitės dienos parinkimu pagal jos pavadinimą, visu die- 
nos tinkamumu skerdimui. Plačiai žinoma Lietuvoje ir Mėnulio fazių bei pa- 
našių tariamai būtinų veiksnių įtaka skerdimo laiko parinkimui. Nors čia ne- 
mažai tarpusvyje prieštaringų teiginių, dėl ko vadovautis tikėjimais gana pro- 
blemiška, iškyla ir kita reikalo pusė. Tikėjimai yra iracionalių veiksnių katego- 
rija, o praktiką nulemia racionalūs pradai. Kas iš to, jei, sakysim, pagal burtus, 
tikėjimus skerdimui diena tinka penktadienis, bet tai pasninkas. XX a. 3-4 
dešimtmečiais keičiantis skerdimo tvarkai ir nykstant būtinumui telkti talką, 
be to, gerėjant materialinei valstiečių būklei, įvykus žmonių mąstysenos tam 
tikriems poslinkiams (nustota tikėti burtais), talkos santykis su krikščionybės 
keliamais reikalavimais pamažu praranda prieštaros pagrindą. 


7Vitauskas A Statybinės miško medžiagos apdirbimas // Gimtasai kraštas. 1940, Nr. 
2, p. 127; Tas pats. Meškuičių-Joniškio krašto statyba, pobūdis ir ribos // Gimtasai kraštas. 
1938, Nr. 3-4, p. 313. 

8 VU RS, f. 81, b. 146, 1. 54. 

>Bielinis A. Tverečėnų senovė //ES, b. 277, 1. 710, 712. 

*3 Mažiulis A. Iš žmonių tarpusavio santykių // Gimtasai kraštas. 1940, Nr. 3-4, p. 246. 

Turima medžiaga rodo, jog XIX a. pabaigos - XX a. I pusės talkose išskir- 
tini du papročių klodai. Pirmasis - įvairūs papročiai, burtai, prietarai, kurie 
žinomi, bet nebūtinai jais vadovaujamasi praktinėje veikloje (pc r Lietuvą kar- 
tais jų aptinkama tik vienetai ir dar neaišku, ar tai degradavę, ar baigiantys 
nykti reliktai, ar ir anksčiau jų būta vienetai). Etnografiniai duomenys rodo, 
kad XIX a. pabaigos - XX a. pirmosios pusės talkų, kaip ir visų žemdirbių bei 
kitų kaimo papročių, visuma neturi ikikrikščioniškojo sakralumo; esami pa- 
pročiai vertintini kaip pramoginio turinio liaudies gamybinės kultūros (o kar- 
tais gal ir patirties) elementai su aiškiais socialiniais siekiais. 

Be minėtų su kiaulių skerdimu susijusių tikėjimų, svarbūs atskirų švenčių 
papročiai. Todėl antra grupė papročių, apeigų yra tiesiogiai susiję su krikščio- 
nybe ir turi religijos prasmę. 

Kryžiaus dienos - trys dienos, švęstos prieš Šeštines, maždaug iki XX a. 
vidurio. Po Pirmojo karo pamažu nyksta jų metu buvęs būtinas pasninkas, drau- 
dimai dirbti. Vis dėlto dar neišnykę su religija susiję reikalavimai, kurių nepai- 
symas tariamai galįs atsiliepti galutiniam darbo rezultatui. Antai Kryžiaus die- 
nomis nesėta, nes kryžminsis augalai, tai sausos dienos ( Alsėdžių apyl.), laiko- 
ma, kad jos nelaimingos naujam darbui (Šaukėnų apyl.)*'. Panašiai tikėta, kad 
jei prieš sėją javų nepašventinsi, pjausi tik dirses, nes visokios raganos rugi 10- 
se daro susirinkimus, tai šiaudai išlaužomi ir nėra grūdų (Kupiškis)“. Pirma- 
dienį pradėti darbą irgi nedera - nesiseks. Dievas pirmadienį pradėjo darbą“. 
Šventą dieną dirbantis ne tik vadintas bedieviu. Jam pranašauta, kad Dievas 
ledus pritrauks (Veiveriai)“. Buvo sakoma, kad tada dirbdamas žmogus „pa- 
lengvina ledokui“ (velniui), nes jis „pielavoja jo lenciūgą ir tas džiaugias“. Bet 
per Švč. Trejybę (Traičias), „kai kunigas sako: „Dievo Kūnas stojos, Dievo Kū- 
nas gyvena tarp mūsų. Amen“, tai ima ir vėl užsilygina lenciūgas“ (Ricieliai, 
Liškiavos apyl.)“. Taigi darbas šventadienį su Dievo bausme siejamas ne tie- 
siogiai, 0 aplinkiniais keliais, šiuo atveju per velnio būklės palengvinimą. La- 
bai tipiška formulė, kai aukštesnių religinių ir etninių tikslų siekiama per irra- 
cionalaus prado, magijos ir katalikybės prasmių derinimo sintezę. 

Visi su talkomis dirbti žemdirbystės, gyvulininkystės ar namų statybos dar- 
bai vyko ir funkcionavo griežtoje katalikybės suformuotoje praktinių veiksmų 
sistemoje. Įprasta, kad bet koks darbas, valgymas pradedami su kryžiaus ženk- 
lu. Antai Žemaičių Kalvarijos apylinkėje prieš valgį buvo sukalbamas „Anio- 
las Dievo“, prausiantis - po trejus poterius, o nuo dantų skausmo po tris „Sveika, 
Marija“““. Esant didesniam žmonių susibūrimui, dažnai akcentuojami netgi 


*! Lietuvos istorijos instituto Etnologijos skyrius. Tikėjimų kartoteka. 

"Balys J. Lietuvių žemdirbystės papročiai ir tikėjimai, p. 19. 

* Lietuvių tautosakos rankraštynas (toliau LTR). 2088(118). 

* LTR. 381(145*). 

* LTR. 344<(1572) 

*Čiapaitė-Mickienė E. Senovės valgių apžvalga // Gimtasai kraštas. 1935, 
Nr. 3-4, p. 340. 

išreiškiantys individualų žmogaus ir Dievo santykį veiksmai. Tai ne apotropinį 
tikslą turintys ar tiesiog iš įpročio atliekami veiksmai, bet žmogaus bei tikėji- 
mo sąveikos išraiška. Tačiau yra ir tiesioginių nuorodų, kaip krikščioniškieji 
elementai vartojami siekiant išprašyti Dievą sėkmės darbe. Pradedant darbą, 
persižegnojus sukalbama malda „Viešpatie, padėk nuo šiandien išprociavoti, 
atsitolinti nuo blogų mislių“ (Muravos k., Kauno apyl.)?? . Su pirmu pėdu sa- 
koma: „Dieve, padėk pjauti“ (Kiblių k., Šiaulių apyl.)** . Tirkšlių apylinkėje 
pirmi į gubą statomi pėdai vadinti krikštu, o statantys tą krikštą praminti šv. 
Jonu Krikštytoju“. Tai aiški pirmo supjauto pėdelio statymo krikštasuolėje nuo- 
roda. Baigus darbą, virsdavo kūliu, sakydami: „Dievo garbei pabaigėm, tai ir 
virstam““, Šeimininkas nors vienu žodžiu prašo Dievą, kad jis padėtų. Baigus 
pjauti, dėkoja Dievui: „Dėkui už tokį užauginimą javų“*!. Girkalnio apylinkės 
Juodkėnų kaime, pirmą pėdą kirsdami ir rišdami, sakydavo: „Pondieve, padėk 
laimingai“, o paskutinį: „Dėkui Pondievui, jau pabaigiau““?. Tokios padėkos 
žodžių galima pateikti gana daug. 

Darbo papročiuose vartojami įvairūs šventinti daiktai, kryžiaus ženklai. 
J.Balio teigimu, „kaimo žmogus tuose daiktuose jokios mistikos nematė, į juos 
žiūrėjo gana daiktiškai, kaip į magiškus objektus, ir daugiau nieko““ . Tačiau 
jis nutyli faktą, kad paženklinti krikščioniška simbolika ar veiksmais, jie buvo 
suvokiami kaip krikščioniški, t.y. veiksmų ar daiktų tikslas apotropinis, bet pa- 
grindas - sakralus. 

Toks daugiaprasmis talkų atributas rugiapjūtėje būtų pabaigtuvių vaini- 
kas. Daug kur Lietuvoje vainikas siejamas su religiniais įsitikinimais. Vienur 
jo varpos, kitur vainikas per Žolinę šventinami bažnyčioje. Pašventinto vaini- 
ko grūdai naudoti sėjos metu. Vainikas namuose kabintas prie šventų paveiks- 
lų. Rumšiškėnai vieną vainiką atiduodavo šeimininkui, kitą nešdavo į koplyčią 
dėkodami Dievui už gerą derlių. Antalieptėje, jei netoli bažnyčia, po pabaigtu- 
vių vaišių talkininkai vainiką nešdavo į bažnyčią ir padėdavo prie Marijos pa- 
veikslo. Vyriausias pjovėjas imdavo giedoti „Marija, Marija“ (pagal Maironio 
žodžius). Wžpaliečiai dar XX a. 4-ajame dešimtmetyje vainiką pakabindavo 
krikštasuolėje, vėliau Velykų rytą iš jo varpų padarydavo šlakstyklę (krapyklė- 
lį) ir šventindavo ant Velykų stalo padėtus valgius. Ilgiausiai vainiką išlaikiu- 
siuose namuose Dievas skalsą palaikys“. Prie Marijos paveikslo vainikas 


*? LTR. 2278(14). 

* ES. Tikėjimų kartoteka. 

"Petrulis J. Rugiapjūtės papročiai, p. 114. 

* ES. Tikėjimų kartoteka, I. 72. D.Pavilionytės surinkta medžiaga. 

“Vaitiekūnaitė P Žemdirbystės papročiai. VU kraštotyrininkų ekspedicijos 
Gražiškiuose medžiaga. ES, b. 1506, I. 22. 

* LTR 1543(71). 

“Balys J. Lietuvių žemdirbystės papročiai ir tikėjimai, p. XVIII. 

*Petru lis J. Rugiapjūtės papročiai, p. 130; Balys J. Javų dvasia ir derliaus 
papročiai // Žemės ūkis. 1942, Nr. 8, p. 802; Balys J. Lietuvių žemdirbystės papročiai ir 
tikėjimai, p. 217-235. 

bintas neatsitiktinai. Švč. Mergelės kultas Lietuvoje plačiai įsigalėjęs, todėl šis 
paveikslas šalia kitų krikštasuolėje buvusių paveikslų užėmė išskirtinę vietą. 
Su Marijos vardu vainikas siejamas ir bažnyčioje. Žinant Marijos vietą katali- 
kų hagiolatrijoje, vargu ar būtų galima įžvelgti, kad ji būtų pakeitusi kurį anks- 
čiau buvusių pagoniškų dievybių įvaizdį. Tai krikščioniškos tradicijos sukurtas 
paprotys. 

Įteiktą šeimininkui vainiką uždėdavo jam ant galvos, tris kartus keldavo jį 
į viršų, linkėdavo Dievo pagalbos (Žagarės apyl.). Kitur (Dotnuva, Kretinga, 
Šimonių apyl.)“ vainiko įteikimo oraciją pradėdavo ar baigdavo pagarbindami 
Jėzų Kristų, Dievo vardu linkėdavo šeimininkui sveikatos. Joniškio rajono Kriu- 
kų apylinkėje užrašyta gana įmantri krikščioniška rugiapjūtės pabaigtuvių ap- 
eiga. Pavalgę talkininkai stoja ratu apie šeimininką kambaryje, laikydami ran- 
koje po vieną rugio varpą. Šeimininkas sako: „Dievas šimet mums davė gražių 
rugelių, todėl prašykite Jį duoti ir kitais meteliais“. Po to sveikina sulaukus 
naujos duonos ir varpomis šventina visus esančius žmones, kambario sienas ir 
kampus. Baigdamas paima puodelį, panašų į smilkytuvą, įpila i jį grūdų ir visi 
eina apie namą giedodami: „Dievas davė duonos mums pakankamai. Reikia 
pašventinti ir namo kampai ir t.t.“*““ Giesmėje minima Marija, angelai. Tai pa- 
dėkos Dievui apeiga, susieta su būsimo derliaus lūkesčiais. Baigę vaikščioji- 
mą, visi sugrįžta trobon, vieni kitiems palinki laimės ir skirstosi į namus. PDun- 
dulienė, plačiai šią apeigą aprašiusi savo darbuose, Dievo paminėjime įžvelgia 
pagoniškojo dievo prasmę, o Marijos vardą sieja su Žemyna“, kuri tarsi būda- 
vo minima pagoniškajame apeigos variante. Mūsų nuomone, kadangi apeiga 
vienetinė, užrašyta XX a. pradžioje ir nėra argumentų, kad ji galėjusi būti iki- 
krikščioniškais laikais (galimas mechaniškas vardų sukeitimas nėra įrodymas). 
tie drąsūs ir kategoriški teiginiai neturi pagrindo. Net hipotezei reikalingi ar- 
gumentai. Užrašytoji apeiga perdėm krikščioniška, tik pateikimas dvelkia lite- 
ratūriškumu. 


“ ES. Tikėjimų kartoteka; Pet rulis J. Rugiapjūtės papročiai, p. 128. 

“Petrulis J. Rugiapjūtės papročiai, p. 130; PDundulienė nurodo šios apeigos aprašymą 
paėmusi iš J.Balio straipsnio, nenurodydama nei straipsnio autoriaus, nei pavadinimo, tik leidinį: 
Žemės ūkis. 1942, Nr. 8, p. 801. Žr.: Dundulienė P Lietuvių šventės: tradicijos papročiai, 
apeigos, p. 233-—4; Ta pati. Lietuvių kalendoriniai ir agrariniai papročiai. Vilnius, 1979, 
p. 135-136. Aprašydama šią apeigą nenurodo, kuriuo šaltiniu rėmėsi, tik pažymi, kad tokia 
apeiga buvusi Molėtų raj., Valančių k. (p. 135). Knygoje „Lietuvių šventės“ ji nurodo jau Šiaulių 
apyl., Valančių k. J. Petrulis pateikia Kriukų vls., Valančių k. ir su klaustuku - Valančiūnų k. 
Pagal Lietuvos TSR administracinio-teritorinio suskirstymo žinyną, d. 2, Vilnius, 1976, p. 334, 
Lietuvoje yra vienintelis Valančių k. Molėtų rajone, Suginčių apyllinkėje (tatai P Dundulienei ir 
leido teigti, jog paprotys iš Molėtų raj.). Su abejojimu J.Petrulio pateiktasis Valančiūnų k. - yra 
Joniškio raj. Kriukų apylinkėje. Taigi čia, Šiaurės Lietuvos pakraštyje, ir turėtų būti minėtosios 
apeigos buvimo vieta, o ne Aukštaitija ar Šiaulių kraštas. 

“Dundulienė P Rugiapjūtės pabaigtuvės Lietuvoje (XIX a.- XX a. pradžia) // 
Vilniaus valstybinio universiteto mokslo darbai. T. 20. Istorija. T. 1. Vilnius, 1958, p. 124; T a 
pati. Lietuvių kalendoriniai ir agrariniai papročiai, p. 135; Ta pati. Lietuvių šventės, p. 234. 

Visi išvardyti tikėjimai ir apeigos ne visada tiesiogiai susiję su talkomis, 
bet talkų metu jie aktualesni, nes sutampa viešo darbo ir žmogaus kaip katali- 
ko prestižo visuomenėje siekiai. Tokių tikėjimų, turinčių net magijos, burtų ir 
prietarų priemaišų, bet įprasmintų krikščioniškomis realijomis, žinoma visoje 
Lietuvoje. 

Apibendrinant tai, kas išdėstyta, reikia pasakyti, kad talkos, kaip ypatinga 
kaimo bendruomeninio gyvenimo išraiška, kurių pagrindinis tikslas kolekty- 
viai atlikti darbą, privalėjo prisitaikyti prie bendrų visai žmonių veiklai Bažny- 
čios keliamų reikalavimų. Tai nebuvo institucionalizuoti, specialiai tik talkoms 
skirti reikalavimai. Tačiau kolektyvinis darbas turėjo išryškinti ypatingą santy- 
ki su jais ir sakralumą. Krikščionybei esant vyraujančia religija jos poveikis 
išsiplėtė iš dvasinės srities į socialinių ir gamybinių santykių sritį, įgijo jos kon- 
trolės paskirtį. Kita vertus, kaip matyti iš nagrinėtos medžiagos, XIX a. pabai- 
goje - XX a. pirmojoje pusėje, be religinės sąmonės ir su ja susijusių vaizdinių, 
apeigų, įpročių, gyvavo ir tradicinės kultūros elementai, neturėję aiškesnės ide- 
ologinės prasmės. Burtai, magijos liekanos, prietarai nekonkuravo su katali- 
kybe, o išreiškė pramoginį, komunikacinį ar auklėjamąjį turinį. Krikščioniško- 
sios šventės, papročiai, apeigos, teologija (kiek ji buvo prieinama žmonėms ir 
jų suvokiama) buvo tas karkasas, kuriame krikščionybės globojami (net netie- 
siogiai) funkcionavo archainiai kultūros reliktai. Kad tie reliktai gyvavo tik 
kaip tradicinio gyvenimo būdo komponentai, matyti iš jų likimo XX a., kai, 
pragmatėjant kaimui ir keičiantis gyvenviečių sistemai bei gyventojų išsidėsty- 
mui, didėjant gyvenimo būdo individualizmui, taip pat šviesėjant žmonių pro- 
tui, jų lengvai buvo atsisakoma, o krikščioniškasis pagrindas išliko iki XX a. 
vidurio ir net ilgiau. 


ELEMENTS OF CHRISTIANITY IN LITHUANIAN COLLECTIVE SEASONAL 
WORKS AT THE END OF 19* - BEGINNING OF 20" CENTURY 


Summary 


The article is devoted to relations be tween Christianity and collective work of peasants at 
the end of 19" - beginning of 20* century. The functioning of Lithuanian collective work under 
the conditions of Catholic celebrations is discussed. Untill the beginning of 20“ century along 
Sundays there existed some compulsory holidays which were celebrated on other weekdays and 
which had to be taken into consideration while organizing collective work because not only the 
Church but also public opinion of village community censured the persons who would not keep 
to this reguirement. 

It was a complicated task to organize a collective work with regard to fasting days. At the 
beginning of 20" century there were three weekly fasting days in Lithuania. Food was the main 
form of remuneration for the work done. Collective assistance was usually organized for hard 
work to be done, teherfore, the participants were to be trea ted not only abundantly but with 
meat dishes as well. This circumstance prevented from organizing a collective assistance on 
fasting days. Collective assitance was also restricted by the Advent and Lent when peace and 

penitence were reguired. During the Advent religious songs were sung and during flax breaking 
comimon prayers were said in Samogitia. 

In the collective assistance of the end of 19" - first half of 20“ centviy two layers Of 
customs can be distinguished. The firts one includes various customs, sorcery, prejudices, etc. 
which were known to people but not necessarily kept to in practical work. The second group 
includes customs and rites which were directly influenced by Christianity and had obtained a 
sacral meaning. There are few elements of Christianity in collective work. However, all farming, 
cattlebreeding, house building and other works were done within the framework of strict sys- 
tem of practical acts formed by Catholicism. Therefore, even though the collective assistance 
did not directly reflect Christian elements it had to meet the reguirements of religion and Church. 


VILIJA BALČYTYTĖ-DAČINSKIENĖ 


KATALIKŲ LAIDOTUVIŲ GIESMIŲ GIEDOJIMO 
TRADICIJOS LIETUVOJE 


Šiame straipsnyje glaustai aptariama bendra lietuvių katalikų laidotu- 
vių giesmių situacija mūsų kultūros kontekste. 

Be abejo, aktualu būtų detaliau ištirti senųjų kantičkinių giesmių ine- 
lodikos ypatumus, atlikimo būdus, etnografinę terpę, kurioje šios giesmės 
gyvavo, bei kaip kuriamos naujos giesmės. Tačiau kiekviena iš šių temų rei- 
kalautų atskiro straipsnio, o galbūt net specialiai šioms giesmėms skirtos 
konferencijos. Čia supažindinama tik su svarbiausiomis liaudies giesmių 
tyrimo problemomis. 

Senosios lietuvių katalikų liaudies giesmės - labai reikšmingas, tačiau 
iki šiol beveik netyrinėtas kultūros reiškinys. Net ir nepalankiais istoriniais 
laikotarpiais - polonizacijos, vokiečių, sovietų okupacijos, Sibiro tremties 
metais šios giesmės skambėjo katalikiškų švenčių metu, lydėdavo žmogų į 
paskutinę kelionę. Šventosios giesmės, giedojimai XVIII-XIX a. lietuvių 
valstiečiui buvo vienas dvasinio gyvenimo šaltinių. Šiandien mums sunku 
patikėti, kad dar prieš pusšimtį metų kaimiečio šeima dieną pradėdavo ir 
baigdavo maldomis bei giesmėmis, kad kaimo jaunimas advento, gavėnios 
laikotarpiais rinkdavosi į pirkią „Adynų“, „Rožančiaus“, „Kalvarijos kal- 
nų“ giesmių pagiedoti. Motinos verpdamos sodindavo vaikus šalia savęs ir 
giedodavo. Mirus kaimo bendruomenės nariui, visas kaimas, tiek maži, tiek 
jauni ir seni, neraginami sueidavo su mirusiuoju atsisveikinti ir iki paryčių 
giedodavo šventąsias giesmes bei melsdavosi. 

Šiandieninis Lietuvos kaimo dvasinis gyvenimas yra gerokai apmiręs. 
Tiek dainingoje Dzūkijoje, tiek kituose etnografiniuose regionuose be pro- 
gos retai dainuojama ir giedama. Galima pasiguosti bent tuo, kad dabar 
laidotuvių, mirimo metinių paminėjimų bei kitomis progomis kaimo žmo- 
nės, kaip ir amžiaus pradžioje, susiburia giedoti. 

Jau septynerius metus vargoninkaudama katalikų bažnyčioje ir tiesio- 
giai bendraudama su kaimo giedotojais, suvokiau liaudies giedojimų išskir- 
tinę vietą mūsų muzikinėje kultūroje, todėl laidotuvių liaudies giesmes pa- 
sirinkau savo mokslinio tyrimo objektu, stengiausi kuo daugiau jų užrašyti, 
atskleisti tą terpę, kurioje šios giesmės gyvavo. 

Iki šiol ši gyvybinga mūsų kultūros dalis - liaudies giesmės beveik nėra 
publikuotos, taip pat nėra svarbesnių mokslinių darbų ar net straipsnių, 
tiriančių senųjų giesmių muzikines ypatybes. 

Nors XIX a. pabaigoje - XX a. pradžioje labai suaktyvėjo tautosakos 
rinkimas, tačiau į giesmių išsaugojimą nebuvo kreipiama dėmesio. Žymiausi 
to meto liaudies dainų rinkėjai - Antanas Juška, Adolfas Sabaliauskas ir 
kiti buvo dvasininkai, todėl juolab reikia stebėtis, kad tarp gausių liaudies 
dainų pavyzdžių nėra liaudies giesmių. Matyt, rinkėjams atrodė, kad pa- 
maldumas ir tuomet dar labai gyvybingos giedojimo tradicijos nulems gie- 
dojimų ilgaamžiškumą. Vėliau, sovietmečio laikais, dėl tuometinės politi- 
nės situacijos ši lietuvių muzikinės kultūros dalis vėlgi liko nuošalyje. Ir tik 
šiuo metu vis daugiau entuziastų ima važiuoti į kaimus užrašyti giesmių, 
gieda jas folkloriniuose ansambliuose, giedotojų grupėse. Tačiau kadangi 
Lietuvoje gausu ne tik religinių liaudies giesmių melodijų, bet ir jų varian- 
tų, akivaizdu, kad užfiksuota tik nedidelė jų dalis. 

Labai reikšminga, kad ne tik atskiri etnografiniai regionai, bet ir para- 
pijos, pagaliau kaimai turi savitas, kitokias to paties teksto kantičkinių gies- 
mių melodijas, specifinius jų atlikimo būdus. Pavyzdys galėtų būti trys dzū- 
kiški labai populiarios laidotuvių giesmės „Marija Magdalena“ variantai. 
Nors jie priklauso „dzūkiškajam“ šios giesmės tipui, tačiau jų melodijos 
yra gana skirtingos. Visi trys variantai yra užrašyti 1938 ir 1940 metais. 
Pirmasis užrašytas Daugų valsčiuje, antrasis - Seirijų, trečiasis - Rodūnios 
valsčiuje, Lydos apskrityje: 


Ma -n - ja Mag-da - - lė - na, kad Jėzaus ieš-ko - - jo, 

0 Mz2- ai- ja meg-oa- Lk - na Lit -toa- Aa pai-to- je. 


Palyginimui su „dzūkiškosiomis“ melodijomis pateikiu „žemaitiškąjį“ 
šios giesmės variantą, kurį prieš porą metų pagiedojo Siaulių apylinkių gie- 
dotojai: 


Taigi melodijos ir ritmo skirtumai yra akivaizdūs. Visai kitoks giesmės 
pobūdis, atlikimo būdas. Beveik tapatus yra tik poetinis giesmės tekstas, 
kuris jau nuo XVII a. buvo užfiksuotas rašytiniuose šaltiniuose - giesmy- 
nuose. To ir vėlesnio meto svarbiausiuose katalikiškuose giesmynuose (Sa- 
liamono Mozerkos Slavočinskio, Prano Šrubauskio, Vincento Valmiko) ra- 
sime daug giesmių, kurios yra giedamos iki šiol. Dauguma paredaguotų 
senųjų giesmių tekstų keliavo iš giesmyno į giesmyną. Tuo būdu paskuti- 
nio, vyskupo Motiejaus Valančiaus giesmyno, vadinamo „Kantička“, kai ku- 
rių giesmių tekstų lietuviškam vertimui jau daugiau kaip keli šimtai me- 
tų.Dar ir šiandien galima aptikti giedotojų, giedančių iš šių senųjų, 
Valančiaus parengtų kantičkų. Kantičkinių giesmių poetika yra nemenko 
meninio lygio, labai spalvinga ir įtikinama, nugludinta kelių šimtmečių. 

Šio amžiaus viduryje pasirodė naujų liturginių maldynų, kuriuose kan- 
tičkinių giesmių tekstai neatpažįstamai suredaguoti, sutrumpinti. Nedrįstu 
kategoriškai spręsti apie šių naujų tekstų vertę (tai, manau, yra lituanistų 
darbo baras), tačiau tokie skuboti redagavimai gerokai nuskurdino senųjų 
tekstų vaizdingumą. Nors naujai suredaguoti tekstai paprastai yra giedami 
senąja melodija, bet susidarius kirčių, ritmikos nesutapimams dažnai ji 
pakinta. 

Pasak giesmininkų, iš kantičkų kai kuriose vietovėse buvo giedama dar 
prieš porą dešimčių metų. Vėliau vis dažniau imta giedoti iš liturginio 

maldyno. Pastaraisiais dešimtmečiais labai populiarios tapo romantiškos 
melodijos ir sentimentalaus teksto giesmės, kurių kūrėjai dažnai yra patys 
giesmininkai. Šios giesmės yra menkos vertės (tiek teksto, Lek melodijos 
atžvilgiu), jos keliauja perrašytos ranka į sąsiuvinius iš kaimo į kaimą ir jų 
nepateikia jokie rašytiniai šaltiniai. Tokios giesmės pavyzdys galėtų būti 
giesmė „Pasaulyje tiek daug vilionių“, užrašyta 1991 m. iš Pavalakės kaimo 
moterų (dabartinė Baltarusija). 


— === 
Id, ErrE=ZT= 
22 


Nors melodija nėra visai nutolusi nuo tradicinių šio krašto intonacijų. 
tačiau Žinant, koks vertingas Pavalakės kaimo giesmininkių senųjų gies: 1ių 
repertuaras, šis pavyzdys, atrodo, yra ne pats meniškiausias. 

Blogiausia, kad panašaus pobūdžio giesmės vis labiau išstumia seną- 
sias melodijas, kurios turėtų užimti išskirtinę vietą liaudies giesmininkų 
repertuare. Būtent tos senosios giesmės susiformavo iš dviejų pagrindinių 
šaltinių - grigališkojo choralo ir lietuvių liaudies dainos, atspindėdamos 
lokalinės melodikos tradicijas. Teksto analogijų galima rasti ir kitų tautų 
tokio pobūdžio giesmėse, tačiau senosios lietuvių kantičkinės melodijos yra 
iš tiesų savitos. Šiandien sunku rasti konkrečios liaudies dainos ir liaudies 
giesmės sutapimo pavyzdžių. Nors dainos ir giesmės tiesioginis ryšys yra 
retas, vis dėlto nesunkiai galima apčiuopti jų bendras intonacijas, melodi- 
nius posūkius, bendrus formos ar net metroritmikos bruožus. 

Palyginkime dzūkų liaudies dainą (Nr. 6) su gegužine „Adynų“ giesme 
(Nr. 7): 

svai-4a kais Mu-gt a Malionao Marų ją, 

Kaip matome, dainos ir giesmės pirmosios muzikinės eilutės melodinė 
slinktis vra labai panaši. Sutampa abiejų melodijų forma (keturių dalių), 
artimas vra p: vyzdžių muzikinis pobūdis, atlikimo būdas. Taigi liaudies daina 
turėjo įlakos ne tik kantičkinių giesmių melodijų susiformavimui, bet ir 
specifiniam konkretaus krašto atlikimo būdui, tembrui. Pavyzdžiui, mono- 
dijos židinyje - Dzūkijoje dar šio amžiaus pradžioje dauguma giesmių, kaip 
ir šio krašto liaudies dainų, buvo giedamos unisonu - t.y. grupei giesminin- 
kų giedant vienu balsu, be pritarimo, „tūravojimo“. Šiandien Dzūkijoje vis 
rečiau aptinkame vienbalsio giedojimo pavyzdžių, tačiau kai kuriuose kai- 
muose ši tradicija yra dar gyvybinga. Varėnos rajono Margionių kaimo gie- 
dotojai vyrai populiarią šio krašto laidotuvių giesmę „O dūšia negali žino- 
ti“ atlieka tradiciškai - vienbalsiškai, visi kartu, nesiskirstydami grupėmis: 


Įdomu, kad anksčiau Dzūkijoje svarbiausi laidotuvių ritualo dalyviai — 
giedotojai buvo vyrai (moterys atlikdavo šalutinį vaidmenį). Pastaraisiais 
dešimtmečiais į giedojimus vis labiau įsitraukia moterys, kartais perimda- 
mos vyrų - vedėjų funkcijas. Giesmininkės dažnai senosioms vienbalsėms 
melodijoms pritaiko antrą balsą, jos labiau mėgsta giedoti naujesnes ho- 
mofoninės prigimties giesmes. Nepaisant repertuaro kaitos, vis labiau įsi- 
galinčio dvibalsumo, dzūkai giesmes atlieka tradiciškai - visi kartu, neanti- 
foniškai. Tuo tarpu Žemaitijoje iki šiol labai populiarios senosios antifoninio 
giedojimo tradicijos. Beje, žemaitiško giedojimo gyvybingumas yra bene 

stipriausias Lietuvoje (galbūt tam tikros įtakos turėjo garsioji Žemaičių 
Kalvarija). Antifoninio giedojimo pavyzdys galėtų būti Žemaičių Naumies- 
čio giesmininkų atliekama giesmė „Rūsčią dieną“: 


pe- Lk nai pr 2 oi + m. 


„85 A "358 


= Ta-Oa wi "i dhe- td y 


Tai pieš Ures-po- T sfa-vė - sim, H 
š af - sa- Ay tr jam Tu: a6- Bio 


Iki šių dienų kai kuriose Žemaitijos vietovėse laidotuvių rituale daly- 
vauja dūdininkai, „triūbočiai“. Pučiamųjų instrumentų grupė ir giesminin- 
kai antifoniškai atlieka „Kalvarijos kalnus“ bei daugelį laidotuvių giesmių. 
Vieną giesmės eilutę (kartais porą eilučių ar posmą) gieda giesmininkai. 
antrą atlieka dūdos: 


Taigi norėčiau visus foklorininkus, muzikologus, literatus ir pačius gies- 
mininkus paraginti rinkti senųjų giesmių melodijas, jas publikuoti, naujai 
išleisti kantičkų tekstus (galbūt truputį galima juos paredaguoti, kad nebū- 
tų nepageidaujamų svetimų žodžių, tokių kaip apiera, viera, dūšia, čyščius, 
griekas ir t.t.). 

Taip pat reikėtų kunigams bei vargoninkams skatinti giedotojus giedo- 
ti kantičkines melodijas namie bei bažnyčioje. 

Nors šiandien matome smarkiai pakitusias giedojimo tradicijas (ma- 
žėja giedotojų, trumpinamos giesmės, kinta repertuaras, pagaliau įpranta- 
ma imti piniginį atlygį už giedojimą laidotuvių metu), tačiau iki pat šių 

dienų Lietuvoje giedotojai yra išlaikę specifinį ir labai didelį pamaldumą, 
kurį ir rodo šios senosios giesmės. 


Giesmių pavyzdžių pateikėjai 


1. Marija Magdalena. - Pagied. Petronėlė Baliukonienė, g. 1856 m. 
Skabeikių k., Daugų vlsč., Alytaus aps. Užr. 1938 m. LTRF 1002(9) 93. 

2. Marija Magdalena. - Pagied. Pranė Barisienė, g. 1890 m. Buciniš- 
kių k., Seirijų vls., Alytaus aps. Užr. 1940 m. LTRF 1223(5) 69. 

3. O Marija Magdalena! - Pagied. Cecilija Baužienė, g. 1898 m. Kar- 
gaudų k., Pelesos parap., Rodūnios vls., Lydos aps. Užrašyta 1940 m. 

4. Marija Magdalena. - Pagied. grupė giedotojų iš Šiaulių raj. Užr. 
V.Dačinskienė 1994 m. 

5. Pasaulyje tiek daug vilionių. - Pagied. Stasė Kanevičiūtė-Lingienė, 
g. 1919 m., ir Marija Kanevičiūtė-Dodienė, g. 1925 m. Abi iš Pavalakės k., 
Varanavo raj., Baltarusijos r. Užr. 1991 m. Z.Kelmickaitė ir V. Dačinskienė. 

6. Tu kregždela, mėlynoji. - Pagied. Juozas Averka, g. 1911 m. Marcin- 
konių k., Varėnos raj., gyv. Vilniuje, Pavilnyje. Užrašė 1995 m. V.Da- 
činskienė. 

7. Sveika, Dangaus valdove. - Žr. Nr. 6. 

8. O dūšia negal žinoti. - Pagied. giedotojų grupė iš Margionių k. Mar- 
cinkonių apyl., Varėnos raj. Grupės vadovas Petras Garbus, g. 1929 m. Mar- 
gionių k. Užr. V.Musteikis, LMCA. 

9. Rūsčią dieną amžiai lemia. - Pagied. Žemaičių Naumiesčio, Šilutės 
raj. giedotojų grupė: Stasys Grublys, Edvardas Gaučas, Liudvikas Šikšnius, 
Donatas Jakas, Ona Gaučienė, Ona Pauparienė, Elena Mačinienė, Ona Lan- 
kutienė, Alfonsas Balčytis. Užr. 1993 m. Eduardas Balčytis. 

10. Sveika, Karaliene. - Pagied. Šiaulių raj. Kairių k. giedotojų grupė. 
Užrašė 1989 m. E. Balčytis. 

Visus pateiktus pavyzdžius iššifravo V.Dačinskienė. 


DIE TRADITIONEN DER KATHOLISCHEN GEISTLICHEN 
BEERDIGUNGSGESANGE IN LITAUEN 


Zusammenfassung 


Die alten litauischen religiosen Volkslieder sind ein bisher von litauischen Wissenschaftlern 
noch nicht erforschtes Gebiet, das in der Sovjetzeit verboten war. Geistliche Lieder waren im 
XVIII-XIX Jahrhundert fūr litauische Bauern eine wichtigste Ouelle des geistlichen Lebens. 
Obwohl das geistliche Leben in Litauen jetzt ziemlich gering ist, versammelten sich die Leute 
noch bis heute, um gemeinsam beim Begraben zu singen. 

Es ist sehr wichtig, daB nicht nur einzelne ethnografische Regionen, sondern auch einzelne 
Dėrfer seine eigene, unterschiedliche Melodien fūr denselben Text der geistlichen Liedern und 
spezifischen Singensweisen haben. Fast gleichartig ist nur der poetische Text des Liedes, 

der schon von XVII Jahrhundert in schriftlichen Ouellen - Gesangbūchern - geschrieben wurde. 
In Gesangbūchern damaliger und spaterer Zeit (bzw. in Gesangbūchern, die entweder von 
Saliamonas Mozerka Slavocinskis, oder Pranas Srubauskis, oder Vincentas Valrr kas und anderen 
zusammengefaBt sind) kann man viele geistlichen Lieder finden, die bis zur heute gesungen 
werden. Das groBte Teil der korrigierten alten Liedertexte wandelten aus einem Gesangbuch 
ins andere. In solcher Weise, es ist fūr die litauische Ūbersetzung einiger Liedertexten aus dem 
letzten Gesangbuch von Motiejus Valancius mehr als einige Jahrhunderte. Es ist wunderbar, 
daB man auch heute die Singer treffen kann, die aus diesen alten Gesangbūchern von Valancius 
singen. Die Dichtkunst dieser Texte ist sehr groBartig, farbenreich und im hohen kūnstlichen 
Niveau. 

In der Mitte dieses Jahrhunderts erschienen sich neue liturgische Betenbūcher, in den die 
alten Liedertexte unerkennbar verkūrzt und korrigiert sind. Diese rasche Korrekturen haben 
den Wert der alten Lieder sehr verschlechtert. 

In manchen Dėrfern wurde man aus alten Gesangbūchern noch vor einige Jahrzehnte 
gesungen. Spater beginnt man aus neuen liturgischen Betenbūchern zu singen. In dieser Zeit 
wurden die Gesange mit romantischen Melodien und sentimentalen Texten sehr popular. Die 
Schaffner dieser Lieder sind die selben Sanger. Diese Lieder sind geringer Melodie- und 
Textewert. Sie wandeln aus einem Dorf ins andere nur mit der Hand ūberschrieben und sind in 
keinen schriftlichen Oucllen verėffentlicht. Solche Gesange drangen die alten wertvollen 
Melodier immer mehr heraus. 

Die alten Melodien wurden aus zwei zugrunde liegenden Oucllen: Grigorianischem Cho- 
ral und litauischen Volksliedern. Litauisches Volkslied hat den EinfluB nicht nur auf die alten 
geistlichen Lieder, sondern auch auf die ihren spezifischen Singensweise. 

Zum VertragsschluB mėchte ich alle Folkloristen, Musikologe, Literaten und Singer 
auffordern, dice Melodien der alten Gesange zu sammeln und zu verėffentlichen. 


DR. ALFONSAS MOTUZAS 


„ŠVČ. VERGELĖS MARIJOS VALANDŲ“ MALDŲ IR 
GIESMIŲ LIETUVIŠKO!I KILMĖ, JŲ GIEDOJIMO 
LOKALINIAI YPATUMAI 


Daug maldų ir giesmių giedama katalikiškoje Lietuvos žemėje. Vienos jų 
žymesnės, kitos - kuklios ir retai pastebimos. Pirmosios, kaip „Žemaičių Kal- 
varijos kalnai“, niekuomet nebuvo pamirštos, ir šiandien jos yra tyrinėjamos, o 
antrąsias - mažai kas prisimena. Tarp pastarųjų — „Švč. Mergelės Marijos va- 
landos“, arba „Valandos apie Nekaltai Pradėtąją“, liaudyje vadinamos „Ga- 
dzinkomis“ (lenk. Godzinki) arba „Adynomis“. Jos skirtos Nekaltai Pradėta- 
jai garbinti. 

Šios „Valandos“ Vakarų pasaulyje buvo parašytos X a. antrojoje pusėje, 
t.y. tuo laiku, kai tarp teologų vyko smarkūs ginčai dėl Nekaltojo Prasidėjimo 
dogmos. „Valandų“ autoriumi ilgą laiką laikytas jėzuitas šv. Alfonsas Rodrige- 
sas (11617), bet paskutiniai tyrinėjimai rodo, kad jas lotynų kalba parašė pran- 
ciškonas Bernardinas de Bustis (1451-1513), garsus mokslininkas ir Marijos 
garbintojas!. 

Dominikonai, laikydamiesi savo didžiųjų ordino teologų šv. Alberto Di- 
džiojo ir šv. Tomo Akviniečio mokslo, tvirtino, kad Marija, kaip ir visi žmonės, 
buvo pradėta gimtojoje nuodėmėje, bet tuoj pat, ypatinga Dievo valia, buvo iš 
tos nuodėmės išvaduota. Šios krypties teologų nuomone, Kristaus atpirkimas 
turėjo būti visuotinis, nes, šv. Pauliaus žodžiais tariant, visi Adomo asmenyje 
nusidėję, taigi jis turėjo apimti ir Mariją, kuri išimties būdu buvo apvalyta nuo 
gimtosios nuodėmės dėl būsimo Kristaus atpirkimo?. 

Pranciškonai, sekdami garsiu savo ordino teologu Jonu Duns Skotu, mo- 
kė, kad Marija, kuriai buvo skirta visuotinė nuodėmės (žalčio) pergalė, turėjo 
būti Dievo apsaugota nuo gimtosios nuodėmės pačiame jos prasidėjime (gimi- 


'!Debuchy P Le Petit Office de V'immaculate conception // Etudes. Paris, 1905, 
t. 103, p. 416. 
2Vaišnora J. Marijos garbinimas Lietuvoje. Roma, 1958, p. 199-200. 

me), nes kitaip ji nebūtų galėjusi tapti nuodėmės nugalėtoja, jei bent vieną 
akimirką būtų buvusi nuodėmėje?. 

Jėzuitai visada laikėsi Marijos Nekaltojo Prasidėjimo dogmos ir ją gynė, o 
Nekaltai Pradėtosios garbę platino ypač per Marijos sodalicijas. Sodalicijos — 
jėzuitų įsteigtos, vadovaujamos, globojamos religinės brolijos Marijos garbei 
(Congregatio Mariana). Jų pradininkas - belgų jėzuitas Žanas Lounis, įsteigęs 
sodaliciją 1563 m. Romos jėzuitų kolegijoje. Vilniuje vieną pirmųjų sodalicijų 
įsteigė Vilniaus akademijos rektorius Petras Skarga“. Jos tikslas — iš įvairių 
luomų parinktus asmenis skatinti tobulintis, apaštalauti ir ginti Bažnyčią, ypač 
garbinant Mariją. Sodalicija apima visą žmogaus gyvenimą norint parengti krikš- 
čioniškam gyvenimui tobulus tėvus, vyrus, piliečius, valdininkus, darbininkus, 
amatininkus ir t.t? 

Šv. Alfonso Rodrigeso gyvenimas rodo, kad jis per 40 metų kasdien kal- 
bėdavęs Nekaltojo Prasidėjimo valandas. Legenda sako, kad „Šv. Alfonsui Rod- 
rigesui vieną kartą Marija apsireiškusi ir pagyrusi Nekaltojo Prasidėjimo gar- 
binimą, drauge raginusi tai dar plačiau paskleisti. Šventasis broliukas, vykdy- 
damas Marijos pageidavimą, padaręs daugybę Nekaltojo Prasidėjimo „Valan- 
dų“ nuorašų ir juos išdalijęs savo broliams jėzuitams“. Tuo būdu šios maldos 
dar labiau pasklido tarp jėzuitų. Nekaltojo Prasidėjimo dogma tapo oficiali 
Jėzaus Draugijos doktrina po to, kai 1593 m. kapituloje buvo nutarta: „Apie 
Marijos Nekaltąji Prasidėjimą mūsiškiai teseka ta nuomone, kuri šiuo laiku 
yra visuotinė ir labiau teologų priimta“". 

Jėzuitai, pakviesti i Lenkiją ir Lietuvą kovoti su protestantizmu, ypač sklei- 
dė maldas į Mariją, į jos Nekaltąji Prasidėjimą. 

Šiandieninėse bažnytinėse enciklopediiose rašoma, kad „Valandas“ į len- 
kų kalbą išvertęs jėzuitas Jokūbas Wujekas(1540—1597)5, tačiau jėzuitų biblio- 
grafas K.Somervogelis mini, kad J. Wujekas išvertęs ne „Nekaltojo Prasidėji- 
mo valandas“, o „Mažąsias Marijos valandas“ (Officium Parvum) arba „Kata- 
likiškuosius poterius“ -- „Officium albo Godzinki Niepokalanym Poczęciu 
Najsšwiętszej Mary: Panny““. Remiantis lenkų tyrinėjimais, atliktais pastarai- 
siais metais, manoma, kad „Gadzinkų“ lenkų kalba autorius buvo jėzuitas Pran- 
ciškus Stanislovas Fenickis (Phoenicius) (+1652). Nūdienos mokslininkai jį laiko 
pirmuoju „Nekaltojo Prasidėjimo valandų“ vertėju į lenkų kalbą: „Godzinki o 
niepokolanym Poczęciu Panny Maryi“ ir išleidęs 1632 m. Krokuvoje'". Lenkų 


*Vaišnora J. Min. veik., p. 200. 

*Skarga P Religiotyros žodynas. Vilnius, 1991, p. 412. 

*Vaišnora J. Min. veik., p. 100. 

“Vaišnora J. Min. veik.., p. 201. 

"Krupinski J. Godzinki Niepokolan. Poczęcie N.M. Panny. Warszava, 1851, p. 221. 
*Stonecki K. Godzinki // Encykl. Košcielna. Warszawa, t. 13-14, p. 219. 
*"Sommervogel K. Bibliothegue de la Compagnie de Jesus. Nr. 12. 
"Sommervogel K. Min. veik, III. Col. 635-636. 

kalba ši leidinį buvo išleidę ir jėzuitai 1682 m." Yra žinomas ir kitas „Valan- 
dų“ leidimas (1616), tačiau nėra išlikę nė vieno jo egzemplioriaus, o antrosios 
laidos 1628 m. esąs tik vienas egzempliorius'?. 

„Valandos“ Lenkijoje dėl savo paprastumo ir lengvumo giedoti, dėl savo 
teksto grožio ir turinio pasidarė labai populiarios. Jas giedojo net kariuomenė 
savo stovyklose ir žygiuose, diduomenė namuose. Ir karalius Zigmantas III jas 
kasdien kalbėjęs. Iškilmingos maldininkų kelionės buvo pradedamos „Valan- 
dų“ giedojimu. Jos giedotos taip pat amatininkų namuose ir dirbtuvėse. O apie 
bažnyčias ir kalbos nėra - čia „Nekaltojo Prasidėjimo valandos“ tapo būtina 
šventadienio/šeštadienio pamaldų dalis. Pradžioje jas giedojo bažnyčioje tik 
kunigai ir lotyniškai pamokyti žmonės, vėliau - vargoninkų vadovaujami - visi 
žmonės vietos kalba. Nuo to laiko „Valandos“ ir tapo ne kunigams, bet liau- 
džiai skirtos. 

Lietuva, būdama nuošalyje nuo teologinių ginčų dėl Marijos Nekaltojo 
Prasidėjimo, šią dogmą pripažino ir mielai Mariją šituo titulu garbino. Pirmąją 
žinią apie Marijos Nekaltojo Prasidėjimo šventę turime jau iš 1439 metų. Kai 
XV a. pradžioje buvo sušauktas Bazelio susirinkimas (1431-1443; teisėtas 1433— 
1437), į jį Vilniaus vyskupas Motiejus pasiuntė savo pasiuntinius, kurie parve- 
žė žinią, kad Susirinkimas 1439 m. rugsėjo 17 d. yra nusprendęs, jog tikėjimas 
į Marijos Nekaltąjį Prasidėjimą derinasi su Bažnyčios mokslu, su Šventuoju 
Raštu ir sveiku protu, todėlvisų turi būti priimtas ir išpažįstamas, o priešinga 
nuomonė draudžiama skelbti. Vyskupas Motiejus tokia žinia labai apsidžiaugė 
ir tuoj įsakė visoje savo vyskupijoje švęsti Marijos Nekaltojo Prasidėjimo šven- 
tę (gruodžio 8 d.)". 

Iš XV a. turime dar vieną patvirtinimą, kad tuo laiku Nekaltojo Prasidėji- 
mo kultas jau buvo žinomas Lietuvoje - tai pati seniausioji Lietuvoje bažnyčia, 
skirta Nekaltojo Prasidėjimo garbei; ją 1477 m. (tais pačiais metais, kai popie- 
žius Sikstas IV aprobavo Nekaltojo Prasidėjimo mišias) pastatė Žemaičių vys- 
kupas Baltramiejus Svirenkavičius būsimojoje Žemaičių vyskupų rezidencijo- 
je - Alsėdžiuose. Žinodami, kad bažnyčių titulai nėra lengvai kaitaliojami, nes 
keičiant reikia gauti Apaštalų Sosto leidimą, manome, kad Alsėdžiams tenka 
garbė turėti pirmąją Lietuvoje bažnyčią, pavadintą Švč. Mergelės Marijos Ne- 
kaltojo Prasidėjimo vardu. Kitos Žemaitijoje to vardo bažnyčios yra statytos 
XVI-XVII a.: Kvėdarnos - 1609, Kantaučių - 1616, Kražių - 1624 m. ir kelios 
dar vėliau. Vilniaus vyskupijoje XVI a. Nekaltojo Prasidėjimo bažnyčios buvo 
pastatytos: Kalinuvos - 1511, Kurznieco - 1539, Pastovių - 1552, Dysnos — 
1583 m. 


UVaišnora J. Min. veik.., p. 202. 

2Kucharski K. Niepokolane Poczęcie Najsw. Maryi Panny // Duszpasterz Polski 
Zagranicą. 1955, Nr. I, p. 10. 

SKurcz ewski J.Biskupstwo Wilenskie. Wilnae, 1912, p. 28. 

Taigi, be Alsėdžių bažnyčios Žemaitijoje, Vilniaus vyskupijoje pirmosios 
Nekaltojo Prasidėjimo bažnyčios yra statytos XVI a. Turėdamos šį garbingą 
pavadinimą ten pirmiausia galėjo atsirasti ir „Valandos“. Lietuvoje šios mal- 
dos ir giesmės pradėtos giedoti ten, kur bažnyčiose buvo vartojama lenkų kal- 
ba - Vilniaus vyskupijoje ir pietinėje Lietuvos dalyje. Čia vyskupai ir sinodai 
ragino, kad visose jų bažnyčiose šventomis dienomis, o ypač šeštadieniais, bū- 
tų giedamos „Nekaltojo Prasidėjimo valandos“. Antai Vilniaus vyskupo Brzos- 
tovskio 1710 m. ganytojiškame rašte, skyriuje apie pamaldų tvarkymą, sako- 
ma: „Po Matutinum Officium Parvum [Mažųjų Marijos valandų] laikomos mi- 
šios. Kur nėra rožinio, jei galima, turi būti giedamos „Nekaltojo Prasidėjimo 
valandos“, kurioms pasibaigus, būtinai turi būti mokoma katekizmo dar prieš 
sumą““. Vilniaus vyskupijos sinodas 1717 m. nutarė: „Kur yra žmonių papro- 
tys, neturi būti apleidžiamas, kur apleistas, turi būti atnaujintas ar naujai įves- 
ta malda - giedoti „Marijos rožinį“, „Nekaltojo Prasidėjimo valandas“ ir kitas 
šventas giesmes““. XVII ą. Vilniaus katedroje buvo daug koplyčių, altarijų ir 
fundacijų, jas aptarnaujantys kunigai kasdien drauge su žmonėmis iš prieglau- 
dų ir kolegijų auklėtiniais kalbėdavę Marijos litaniją ir giedodavę „Valandas““. 
Vilniaus katedros pavyzdžiu greit pasekė ir kitos Lietuvos bažnyčios. „Valan- 
dos“ paplito po visas Lietuvos bažnyčias ir žmonių buvo mielai giedamos ne 
tik šeštadieniais bažnyčiose, bet ir namuose. Kaip rodo ekspedicijų metu su- 
rinkta medžiaga, ši tradicija dar ir šiandien išsilaikiusi. XVII a. didikai, steig- 
dami bažnyčias, jas aprūpindami turtais, įrašydavo sąlygą, kad jų įkurtoje baž- 
nyčioje būtų giedamos „Valandos“. Vienas iš tokių pavyzdžių - Marijampolės 
Šv. Arkangelo Mykolo bažnyčios statyba. Prienų grafienė Butlerienė, 1758 m. 
užrašydama turto Marijampolės bažnyčiai, irašė sąlygą, kad sekmadieniais baž- 
nyčioje turi būti giedama giesmė apie Švč. Trejybę, o kitų švenčių dienomis — 
„Valandos“", 

Kas ir kada „Nekaltojo Prasidėjimo valandas“ išvertė į lietuvių kalbą? 

Šios „Valandos“ jau yra senosiose lietuvių maldaknygėse. Atrodo, kad į 
lietuvių kalbą versta tiesiog iš lotynų kalbos, kuria jos, kaip minėjome pradžio- 
je, buvo pirmiausia parašytos. Autorius, kaip ir kitų lietuviškų giesmių, matyt, 
buvo vienas XVII a. jėzuitų, nes, kaip sakyta, jėzuitai ypač šią maldą platino, o 
vartodami savo pastoracijoje lietuvių kalbą - ir „Valandas“ pateikė liaudžiai 
lietuvių kalba. Yra išlikęs leidinys, laikomas Lietuvos mokslų akademijos bib- 
liotekos Retųjų spausdinių skyriuje (sign. LK 13/23), kuriame, galima manyti, 
yra pateiktas pirminis šių giesmių ir maldų vertimas. Jo autoriumi, manoma, 
galėjęs būti lietuvis jėzuitas Jokūbas Paškevičius (+ 1657 m.), kuris, daugelį 
metų būdamas misionierius, giedodavęs paprastiems žmonėms lietuviškas 


* Decretales Summorum Pontificum pro Regno Poloniae. 18, p.417. 

5 Ten pat, p. 419. 

*“Kurczewski J. Biskupstwo Wilefiskie, p. 162. 

"Totoraitis J. Sūduvos-Suvalkijos istorija. Kaunas, 1938. D. 1, p. 416. 

giesmes „apie Viešpaties Jėzaus Kristaus gyvenimo paslaptis, apie Šventąją 
Mergelę“. 

Švč. M.Marijos Nekaltojo Prasidėjimo garbinimas maldomis ir giesmė- 
mis Lietuvoje ypač suintensyvėjo ir paplito XIX amžiuje. Sūduvoje nuo XVIII a. 
vidurio veikė marijonai. Jie, siekdami ypatingo savo tikslo - garbinti ir plėsti 
Nekaltojo Prasidėjimo kultą, ypač jei vikaraudavo tose parapijose, kuriose lenkų 
tautybės klebonas negalėjo su savo parapijiečiais lietuviškai susikalbėti, sten- 
gėsi išplatinti įvairias Švč. M.Marijos Nekaltojo Prasidėjimo garbinimo for- 
mas po Seinų vyskupijos bažnyčias, išmokyti žmones giedoti „Valandas“ ir „Ro- 
žinį“. Lietuvos pietuose įkurtoji iš pradžios Vygrių, o paskui Seinų vyskupija 
savo globėja i"gi buvo pasirinkusi Švč. M.Mariją Nekaltai Pradėtąją. Seinų vys- 
kupai itin daug prisidėjo prie Nekaltojo Prasidėjimo maldų ir giesmių skleidi- 
mo šioje Lietuvos dalyje. Vyskupijos kapitulos prelatų ir kanauninkų kryžiuje 
buvo Švč. Mergelės Nekaltojo Prasidėjimo paveikslas. Vienas Seinų vyskupas 
- Paulius Strašinskas tiek savo namuose, tiek kelionėse turėjo paprotį kasdien 
giedoti „Valandas“ ir ragino parapijų klebonus palaikyti ir platinti Nekaltojo 
Prasidėjimo kultą. Žemaitis prelatas Bonaventūra Butkevičius, 1851-1856 m. 
valdęs Seinų vyskupiją, labai mėgęs giesmes ir maldas į Švč. Mergelę Mariją ir 
jos šventes švęsdavęs labai iškilmingai visose parapijose, kur tik buvęs klebo- 
nu: Lomžoje, Kudirkos Naumiestyje, Suvalkuose, Vilkaviškyje ir Prienuose". 

Šios „Valandos“ susideda iš 7 dalių (Matutinum, Prima, Tertia, Sexta, No- 
na. Vesperae. Completorium). Jos prasideda gražiu pakvietimu pagarbinti Ma- 
riją ir baigiasi „Valandų“ paaukojimu, antifona ir malda. Kiekviena „Valan- 
da“, arba dalis, turi himną, eilutę (versus) ir maldą, kartojamą „Valandos“ pa- 
baigoje. Ypač gražūs keturių posmų himnai. Šių maldų ir giesmių autorius yra 
pririnkęs labai gražių palyginimų ir simbolių apie Švč. Mergelę Mariją. Ji vadi- 
nama Karaliene, Aušros Žvaigžde, Dievo Namais, Sandoros Skrynia, Salia- 
mono Rūmu, Arono Lazda, Libano Kedru, Liūdinčiųjų Paguoda ir kt. Senojo 
Įstatymo šventosios moterys, tokios kaip Judita, Estera, Rachelė ir kt., čia mi- 
nimos kaip Marijos pirmavaizdžiai. Visų šių vaizdų pagrindinė mintis — iš- 
aukštinti ir pagarbinti Mariją dėljos nepaprastos savybės - Nekaltojo Prasidė- 
jimo, išsamiau paaiškinti šią dogmą, kad ją nuodugniau suvoktų tikintieji. 

Švč. Mergelės Marijos valandos antropologiniu-muzikologiniu aspektu ati- 
tinka tokius liaudiškumo kriterijus, kaip žodinė perteikimo forma, anonimiš- 
kumas, melodinis variantiškumas, ryšys su apeigomis, kultu ir ilgaamžiškumas. 
Skirtingų Lietuvos etnografinių regionų katalikų bendruomenės atliekamos 
tos pačios giesmės turi lokalinių bruožų, nes lietuviškų senųjų giesmių, tarp jų 
ir „Valandų“, melodijos iki XX a. niekur nebuvo užfiksuotos (buvo užrašyti tik 
tų giesmių tekstai), o šios melodijos, be abejo, kito tiek skirtingose vietose, 


*Klei ntjens J. Latvijas Vėstures Avoti Jezuitu ordena Archivos. Riga, 1873, 
t. 1, p. 469. 
PVaišnora J. Min. veik., p. 203. 

tiek įvairiais laikotarpiais, veikiamos naujų muzikinių stilių. Melodijos kitimui 
turėjo įtakos ir perredaguojami giesmių tekstai. 

Kadangi šios giesmės atėjo iš Lenkijos, tai ne tik jų tekstai, bet ir jų muzi- 
kos stilius turi ir bendrų, ir skirtingų bruožų. 

„Švč. M.Marijos valandas“, kaip rodo surinktoji medžiaga, giedotojai gie- 
dodavo ir tebegieda trimis melodijomis. Taip giedama „Aušrinė“, arba „Pra- 
džios giesmė“, „Himnai“ ir „Šešios valandos“ bei „Meldimai“. Dzūkijoje ir 
Rytų Lietuvoje (Vilniaus krašte) šioms giesmėms ir maldoms būdingi lotyniš- 
ko grigališkojo choralo giedojimo kultūros bruožai. Čia maldos ir giesmės gie- 
damos 45 psalmės „Dievas mūsų prieglauda“ ir 129 psalmės „De profundis“ 
melodijomis. Panašus grigališkojo choralo ir šių liaudies giesmių santykis yra 
ir lenkiškose „Valandose“?. 

Liaudies giedotojams giedant šias giesmes grigališkojo choralo melodijo- 
mis, susidaro labai unikalus grigališkosios psalmologijos ir liaudiškosios gie- 
dojimo manieros derinys. Lyg stengiamasi laikytis grigališkosios psalmės me- 
lodikos, ritmikos, tačiau įsiliejusią į šio krašto dainavimo tradicijas, intonaci- 
jas, dvibalsiškumą, atlikimo manierą ir būdą psalmę sunku beatpažinti. Taigi 
šiame pietiniame ir rytiniame Lietuvos regione išsilaikiusi ir šiandien dar te- 
begyva grigališkosios psalmės melodika, ritmika yra artimesnė ne liaudiškai, 
bet bažnytinei muzikai, sakytume, lenkiškajai bažnytinei kultūrai. 

Suvalkijoje giedamoms „Valandoms“ būdingos Švč. M.Marijos rožinio me- 
lodijos, t.y. pasiskolintos tam tikros formos bei struktūros elementai, melodi- 
nė slinktis. Liaudies giesmininkai tarsi išlaiko Rožinio struktūrą, formą, melo- 
dinę liniją, tačiau malizmatika, tempų sulėtinimai, pagreitinimai giesmę pa- 
verčia savotiška liaudies daina. Iš giedamo Švč. M.Marijos rožinio lieka tik 
giesmės struktūra bei melodijos slinktys. Tokia melodija Suvalkijoje yra gieda- 
ma giesmė „Sveika, aušrine žvaigždele“. „Valandų“ maldos čia paremtos liau- 
diškų dainų intonacijomis. Nors šis Lietuvos etnografinis regionas arti Lenki- 
jos, maža to — jis ilgą laiką priklausė Vygrių, vėliau Augustavo, Seinų vyskupi- 
joms, tačiau šios giesmės yra atitrūkusios nuo lenkų „Gadzinkų“ melodijų ir 
tai rodo jų savitumą. 

Šiaurės Rytų Lietuvoje (Utenos, Rokiškio, Kupiškio, Biržų) 1992 m. su- 
rinkta ekspedicinė medžiaga rodo, kad čia „Valandos“ paremtos kantičkinės 
giesmės „Liūdna dūšia“ melodine linija. Išlaikytas šios giesmės melodinis ti- 
pas, giesmės ir maldos struktūra, tik melodika ir ritmika yra įgijusi naujų niu- 
ansų - šiuolaikiškų (romantinių, valsiškų) bruožų. Kaip šiaurės Rytų aukštai- 
čių liaudies dainoms, taip ir šioms giesmėms būdingas minorinis atspalvis — tai 
senųjų giesmių intonacijų įtaka. 

Žemaitijoje „Valandos“ giedotos ir šiandien dar tebegiedamos bent ke- 
liomis melodijomis. Šiaurės žemaičiai jas gieda „Marijos Magdalenos“, vidu- 


"Bartkowski B. Polskie špiewy religijne w žywej tradicji: Stile i formy. Krakow, 
1987, p. 121. 

rio ir pietų - „Atmink sau, o siela mano“, pietvakarių ir vakarų - „Krikščionies 
siela kiekvieno“ melodijomis. Skirtingai nuo kitų Lietuvos etnografinių regio- 
nų Žemaitijoje šios giesmės yra mažorinės. Muzikiniai sakiniai paprastai bai- 
giami II laipsniu. Šioms žemaitiškoms giesmėms būdingas diapazonas — daž- 
niausiai kvintinės-sekstinės apimties - primena seniausias vakarų Lietuvos dai- 
nas. Tad ne visai galima sutikti su žymiu lietuvių folkloristu J.Žilevičiumi, ku- 
ris teigia: „Apie 1886 m. dar skambėjo grynose lietuvių parapijų bažnyčiose 
„Gadzinkos“... lenkiškai*!. Žinoma, lenkiški giesmynai ir melodijos paliko sa- 
vo pėdsaką, bet, kaip rodo tyrinėjimo medžiaga, grynai lietuviškos melodijos, 
kupinos mažorinio liūdesio, naivumo, šiandien Žemaitijoje dar skamba, išsi- 
skirdamos iš visų Lietuvos regionų. Šios prielaidos, žinoma, neįrodo, kad len- 
kai kuriuo nors būdu būtų brovęsi į šią mūsų kultūros sritį. Greičiausiai lenkiš- 
koji bažnytinė kultūra buvo įsibrovusi į pasąmonę. Šis mūsų gyvenimo reiški- 
nys galbūt vertas didesnio dėmesio ir atskiro tyrinėjimo. 

Norėčiau aptarti dar vieną klausimą - „Švč. M.Marijos valandų“ giedoji- 
mo laika ir vietą. Trejus metus (1992-1994) birželio 14-26 dienomis Kretingos 
Šv. Antano kolegija rengė Žemaitijoje etnografinių, religinių giesmių rinkimo 
ekspedicijas. Aplankyti Nasrėnų, Kalnalio, Grūšlaukės, Salantų, Mosėdžio, Ša- 
čių, Barstyčių, Gintališkės, Platelių, Beržoro, Luokės, Janapolės, Varnių, Kvė- 
darnos, Pajūralio, Pajūrio, Tenenių miesteliai bei kaimai, t.y. tyrinėtos Kretin- 
gos, Skuodo, Plungės, Telšių, Šilalės rajonų apylinkės. Ekspedicijų tikslas bu- 
vo surinkti kuo daugiau žinių apie Žemaičių krašto apeiginius giedojimus ir 
giesmes. Apklausta nemažai buvusių vargoninkų, giedotojų ir vyresnio am- 
žiaus žmonių, dar atsimenančių „kantičkinių“ giesmių laikus, taip pat užpildy- 
ta daug etnografinių klausimų lapų. Šie lapai buvo sudaryti pagal apklausos 
metodiką, stengiantis išnagrinėti šiuos specifinius klausimus: 1) apeiginių gie- 
dojimų papročius ir jų ryši su senaisiais ritualais, 2) giesmių paskirtį, giedoji- 
mo vietą ir laiką, 3) giesmininkų asmenybes ir jų santykį su kaimo bendruome- 
ne ir dvasininkija. 

Visose per ekspedicijas aplankytose vietose „Švč. M.Marijos valandos“ 
yra giedamos. Žemaitijos katalikiškų apeiginių giesmių giedojimo ir muzikavi- 
mo mokykloje, kuri vyko 1993 m. liepos 12-18 d. Kretingos Šv. Antano kolegi- 
joje, apie „Švč. M.Marijos valandas“ klausytojų akivaizdoje buvo apklausta 
per dešimt seniausių šio miestelio giedotojų. Pranas Anužis (g. 1911 m. Kre- 
tingos aps., Kartenos vlsč., Drungilų k.) prisimena, kad „gadzinkas“ giedoda- 
vo ir prieš gegužines pamaldas Kretingos Viešpaties Apreiškimo Švč. M.Mari- 
jai bažnyčioje. Susirinkdavę giedotojai gerokai anksčiau prieš gegužines sek- 
madienio pamaldas ir išgiedodavę visas „Valandas“. Dalyvaudavo ir seni, ir 
jauni, ir net vaikai. Giedodavo prie išpuošto gėlėmis Švč. M.Marijos altoriaus. 


2Žilevičius J. „Aušra“ ir lietuviška muzika // Židinys. 1935, Nr. 11, p. 287. 

Stasė Pociūtė-Kubilienė (g. 1916 m. Kretingos aps., Kartenos vlsč., Kal- 
niškių k.) pasakojo, kad „Švč. M.Marijos valandas“ kaime giedod:vo namie po 
gegužinių pamaldų. Pamaldos vykdavo viename iš sodų (sodž ų), „kuriame 
būdavo išpuoštas gėlėmis ir pavasario žolynais Švč. M.Marijos altorius. Po pa- 
maldų pabaigos giesmės „Sveika, Marija, Motina Dievo“ kaimo giedotojai dar 
giedodavo visos dienos „Valandas“, skirtas Švč. M.Marijos garbei. Apylinkėse 
buvęs senas kanklininkas, kuris instrumentu pritardavo giesmėms; jas pagie- 
dojus, dar kanklėmis skambindavo, jaunimas dainuodavo, šokdavo. Kiek ji pri- 
simena - tai buvęs paskutinis Kalniškių kaimo žmogus, mokėjęs kankliuoti. 

Gegužės mėnesį, šį gražiausią metų laiką, Bažnyčia parinko ypatingam 
Marijos garbinimui ne atsitiktinai. Tas metų laikas, kai gamta atbunda ir pasi- 
puošia gražiausiais žiedais, negalėjo likti nepaaukotas tai, kurią Bažnyčios li- 
turgija vadina Jeriko Rože, Libano Kardu, Kvapiuoju cinamono ir balzamo 
medeliu. Ypač šie žodžiai gražiai atsispindi „Švč. M.Marijos valandose“. Tie- 
sa, šios maldos nėra grynai liturginės: jos priklauso prie vadinamųjų pridėtinių 
pamaldų, atliekamos pagal kiekvieno krašto papročius ir kalbą. Kretingiškė 
Barbutė Navickaitė-Butkuvienė (g. 1916 m. Kretingos vlsč., Rūdaičių k.) tei- 
gė, kad gegužinės pamaldos buvo laikomos laukuose prie kryžių, koplytėlių, 
kur temstant, suskambinus varpu ar kitokiu instrumentu, žmonės rinkdavosi 
giedoti Marijos litanijos, jai skirtų giesmių ir „gadzinkų“. Tai būdavo graži, 
sava kaimo bendruomenės dvasinio pakilimo sueiga. 

Kaip prisimena Aniceta Maksvytienė (g. 1928 m.), Kretingos rajono Nas- 
rėnų kaime „Švč. M.Marijos valandos“ buvo giedamos tik per adventą. Kaimo 
jaunimas anksti rytą eidavo į Kalnalio Šv. Lauryno bažnyčią, kur prieš anksty- 
vąsias rarotines Mišias buvo giedamos „Aušrinės“ ir „Rytmetinės“ valandų 
giesmės. Sekmadieniais, grįžus iš Sumos, namie giedodavo tėvai. Tėvas būda- 
vo giesmių vadovas, o mama su visa šeimyna pritardavo. Giedodavo dažniau- 
siai „Vidudieninės“ ir „Popietinės“ valandų giesmes. Kiekvieną minėtą valan- 
dą pradėdavo giesme „Tu, Marija, gelbėt mūs, meldžiame, skubėki“, o pabaig- 
davo - „Marija, užtarki mus, meldžiančius“ ir atliepais bei kreipiniais. Todėl 
pradedant giedoti ir melstis būdavo pabrėžiama, kad niekuomet nereikia sku- 
bėti, o visuomet pagarbiai tarti maldų žodžius. 

Genovaitė Budrytė-Zaleckienė (g. 1918 m.) pasakoja, kad „Valandų“ gies- 
mes per adventą Kalnalio bažnyčioje giedodavo dvi giesmininkų grupės - vyrų 
ir moterų. Vyrai pradėdavo ir giedodavo pirmąją giesmės dalį, o moterys - 
antrąją. Jie prieš rarotines Mišias „bobinčiuje“ giedodavo „Aušrinės“ ir „Ryt- 
metinės“ valandų giesmes bei maldas. Didysis (Sumos) bažnyčios choras už- 
giedodavo, o toliau traukdavo „apatinis“, bažnyčios prieangio, arba „bobin- 
čiaus“, t. y. paprastų žmonių choras. Giesmės kartais skambėdavo jau labai 
anksti - saulei tekant. Būdavo, kad „bobinčiaus“ giedotojai ir iš vakaro susi- 
renka bažnyčioje arba nakvoja pas žmones, gyvenančius netoliese bažnyčios ir 

anksti rytą tekančią saulę pasitinka bažnyčioje giesme „Teskamba šventa gies- 
mė Mergelei skaisčiausiai“. 

Liucija Piluckienė (g. 1914 m.) atsimena, kad rarotines „Švč. M.Marijos 
valandas“ giedodavo namie, nes gyveno vienkiemyje, bažnyčia buvo toli. Būtų 
reikėję anksti keltis ir eiti į Grūšlaukės bažnyčią. Todėl šios giesmės būdavo 
giedamos namie šventadienių vakarais. Mama sukviesdavo šeimyną, visi su- 
klaupdavo prie Švč. M.Marijos paveikslo, sukalbėdavo trejus poterius („Tėve 
mūsų“, „Sveika, Marija“, „Garbė Dievui Tėvui“ - tris kartus ir vieną — „Tikiu 
Dievą Tėvą“) ir giedodavo „Švč. M.Marijos valandas“. Pradėdavo „Pradžios 
giesme“ - himnu „Tu, Marija, gelbėt mūs. meldžiame, skubėki“, ją pabaigę ir 

1tkalbėję maldą bei kreipinius, giedodavo „Vakarinės“, baigiamosios dienos 
valandas ir joms skirtas giesmes. Baigdavo „Pabaigos“ malda bei vieneriais 
poteriais (1 - „Tėve mūsų“, 1- „Sveika, Marija“, 1- „Garbė Dievui Tėvui“). 

Petronėlė Meškytė-Siurblienė (g. 1913 m.) prisimena, kaip šios giesmės 
buvo giedamos Grūšlaukėje, kai ji tarnavo pas kunigus Urbonavičių ir Rut- 
kauskį. Šie kunigai, būdami labai muzikalūs, jau lapkričio mėnesį, laukdami 
advento, organizuodavo ir burdavo kaimo jaunimą iš vienkiemių į grupeles, 
kad į ankstyvąsias rarotines Mišias eitų giedodami giesmes. Iš tolimiausių vien- 
kiemių jau iš vakaro pas vieną turtingesnių ūkininkų susirinkdavo kaimo jau- 
nimas ir anksti rytą visi giedodami keliaudavo į Grūšlaukės bažnyčią dalyvauti 
rarotinėse Mišiose. Prie būrio beeinant prisijungdavo vis daugiau jaunimo. Prie- 
kyje eidavo mergos, o paskum bernai. Kartais dar ir skambalu buvo skelbiama 
visiems sodžiams, kad traukia jaunimas bažnyčion. Gražu ir malonu būdavo 
dar saulei netekėjus, šaltą žiemos rytą girdėti per miškus ir laukus skamban- 
čias jaunų balsų giesmes. Ir seni, ir pagyvenę žmonės norom nenorom keldavo 
ir sekdavo jaunimą. 

Vėliau informatorė tarnavo pas mokytoją Baškičių. Ji prisimena, kad mo- 
kytojas per adventą mokydavo vaikus kalendorinių giesmių. Pats griežė fishar- 
monija ir smuiku. Daugelis mokytojo paruoštų vaikų giedojo „Valandas“ ir 
Grūšlaukės bažnyčios Sumos chore. Per advento vakarėlius mokykloje vaikai 
ne tik giedodavo giesmes, bet ir vaidindavo įvairius religinės tematikos vaidi- 
nimus. 

„Barbora Jankauskaitė (g. 1915 m.) pasakojo, kad Salantų Švč. M.Marijos 
Emimo i Dangų bažnyčioje buvo giedama prieš rytines rarotines Mišias ir per 
visas Mišias. Parapijoje šios giesmės giedamos be sustojimo (vienu metu), jų 
prasmė - visas dienos „Valandas“ aukoti Nekaltosios M.Marijos šlovei. Nors 
„Valandos“ buvo labai mėgstamos senų žmonių ir namie būdavo giedamos 
sava liaudiška melodija, bet bažnyčioje giedotos iš J.Naujalio parengto gies- 
mynėlio. Būdavo, kad koks turtingesnis ūkininkas ar keli jų už savo šeimyną ir 
tarnus užpirkdavo - pasamdydavo giedotojus, kad jie pagiedotų „Valandas“. 
Jos būdavo giedamos po sekmadienio Sumos. Giedotojams už tai buvo atsily- 

ginama pietumis ir alumi. Miestelyje ir apylinkėse šie giesmininkai buvo di- 
džiai gerbiami. 

B.Jankauskaitės namuose dažnai šventadieniais, grįžus iš bažnyčios, tėvas 
klupdydavo visą šeimyną prie stalo ir užtraukdavo „sava gaida“ (melodija) vi- 
sas dienos „Valandų“ giesmes. Kiti gražiai pritardavo ir kalbėdavo poterius 
bei maldas, atsakydavo į kreipinius. Tik po visų giesmių ir maldų būdavo sėda- 
ma prie vakarienės stalo. 

Bronius Ruginis (g. 1923) „Švč. M.Marijos valandas“ nuo jaunystės gie- 
dodavo kartu su „bobinčiaus“ giedotojais Salantų bažnyčioje. Advento metu 
kasdien prieš rytines arba vakarines Mišias iš anksto susitarę rinkdavosi giedo- 
tojai ir išgiedodavo visas „Valandas“. Baigdavo giesme „Marija, Marija“. Nors 
šiokiadieniais bažnyčioje būdavo šalta, bet žmonės susirinkdavo išklausyti visų 
„Valandų“. Giedotojai susėsdavo suoluose arčiau pagrindinio altoriaus, mote- 
rys kairėje, vyrai dešinėje. 

Julijona Gadeikytė (g. 1902) prisimena, kad jos vaikystėje Gintališkės Šv. 
Apaštalo Evangelisto Mato bažnyčios parapijoje „Švč. Marijos valandas“ kar- 
tu su suaugusiais giedodavo ir vaikai. Tai buvo apie 1914 m., kai ji, būdama 
maža piemenaitė, po Visų Šventųjų nekantriai laukdavo advento, kai visi pie- 
menukai susitiks bažnyčioje, nes čia ankstyvais rytais giedodavo jos seneliai ir 
tėvai. Kiekvieną ankstyvą sekmadienio rytą kaimo kerdžius trimituodavo tri- 
mitu, keldamas žmones eiti rarotinių Mišių. Giedodavo „Valandas“ iš senų 
knygų (maldaknygių). Grįžusi iš Sibiro tremties į Platelius, J.Gadeikytė giedo- 
jo Platelių Šv. Apaštalų Petro ir Pauliaus bažnyčios chore. Jai atrodo, kad čia 
šios giesmės buvo giedamos visai kitokiomis melodijomis, negu jos jaunystėje 
Gintališkėje giedotos „Valandos“, nors tekstas buvęs ir tas pats, tik lietu- 
viškesnis. 

Joana Prialgauskaitė-Gadeikienė (g. 1922 m.) pasakoja, kad Mosėdžio 
parapijoje „Valandos“ buvo giedamos sekmadieniais anksti rytą per visą ad- 
ventą. Giedodavo ir „bobinčiaus“, ir Sumos choras. Skirtumas tik toks, kad 
didysis choras giedodavo J.Naujalio melodijomis, o „bobinčius“ — sava, 
liaudiška. 

Kristina Žvirgždaitė-Šatrauskienė (g. 1918 m.) pasakojo, kad jos vaiky- 
stėje apie 1928 m. Beržoro kaimas (apie 1,5 km nuo Platelių) turėjęs savo 
vadovą giedotoją, kuris vesdavo giesmes, o žmonės choru prita:davo. Jei Ber- 
žoro bažnytėlėje iki ankstyvųjų rytmečių pradžios (Mišių) šių giesmių ir maldų 
nespėdavo pabaigti, tai pabaigdavo po Mišių. 

Liudas Gedgaudas (g. 1904 m.) savo vaikystėje „Valandas“ giedodavo su 
savo tėveliu namie. Jo tėvas buvo muzikantas ir giedotojas, todėl šias giesmes 
advento vakarais giedodavo su visa šeimyna prie Švč. M.Marijos paveikslo. 
Vyresnieji giedodavo, o vaikai kalbėdavo poterius. Baigęs pradžios mokyklą, 
mokėsi vargonauti pas tuometinį Platelių vargoninką, kuris jį išmokė jau J.Nau- 
jalio harmonizuotų „Valandų“. Advento metu Platelių bažnyčios choras, pri- 

tariamas vargonų, ir šiandien gieda „Švč. M.Marijos Valandas“ iš J.Naujalio 
giesmynėlio. Skirtingai nuo senovinių „Valandų“ giesmių melodijų įvairovės, 
čia vyrauja tik dvi melodinės linijos. Dar ir šiandien L.Gedgaudas, vargonau- 
damas Gintališkės bažnyčioje, gieda ir vargonuoja jas senoviškai - taip, kaip jį 
mokė tėvas, atmesdamas kaimo žmonėms nepriimtiną J.Naujalio šių giesmių 
harmonizacijos variantą. 

Petras Razma (g. 1920 m.) pradėjo giedoti Platelių bažnyčioje nuo 15 me- 
tų. Giesmių jį išmokė vargoninkas Uznys. Vasarą piemenaudamas pasidaryda- 
vo įvairių medinių triūbelių ir jomis pritardavo giesmėms. Apie 1935-1937 m. 
Plateliuose buvo paprotys, kad ankstyvo advento rytais piemenys, kurie po ga- 
nymo sezono dar nebuvo išmetę pasigamintų savo muzikos instrumentų, tri- 
mituodavo ar švilpdavo švilpynėmis. Šių muzikos instrumentų garsai kviesda- 
vo žmones į bažnyčią ankstyvųjų rytmečio rarotinių Mišių. 

Panašią informaciją pateikia Janina Tamašauskaitė-Danienė (g. 1927 m.), 
likusi našlaitė be tėvo ir mamos, važinėdavo su vargoninku Bendiku po Že- 
maitijos bažnyčias į atlaidus, kur išmoko ir „Valandas“ giedoti. Jos, be adven- 
to, būdavo giedamos per Žolinės atlaidus bažnyčiose, kurios turėjo Švč. M.Ma- 
rijos Ėmimo į dangų titulą. Atmintyje jai išliko Sedos, Kartenos, Palangos, 
Telšių (mažoji), Pašaltuonio ir Salantų bažnyčiose švęsti Žolinės atlaidai, „Švč. 
M.Marijos valandos“, papročiai bei apeigos. 

Sedos parapijoje šios šventės metu „Švč.M.Marijos valandos“ buvo gie- 
damos po Sumos Grūstės kapinių koplyčioje, nes Seda neturi savo kapinių ir 
mirusiuosius laidoja Grūstės kaimelio kapinėse, esančiose 6 km nuo bažny- 
čios. Tad žmonės po Sumos, kas ratuoti, kas pėstute, eidavo į Grūstės kapinių 
koplyčią; čia būdavo giedamos visos „Valandos“. Kiek ji prisimena, šis papro- 
tys dar buvo gyvas žmonėse iki Antrojo pasaulinio karo. 

Kartenoje šios giesmės per Žolinę buvo giedamos prieš vakarines Mišias; 
jomis ir baigiama ši graži Švč. M.Marijos Ėmimo į dangų šventė. 

Palangos bažnyčioje „Valandos“ buvo giedamos po Votyvos ir baigiamos 
po Sumos. Maldininkai ir giedotojai, mergaitės ir berniukai į šią šventę eidavo 
gražiai apsivilkę, iš namų nešini žolynais. 

Pašaltuonio parapijos bažnyčioje Žolinės atlaidų metu iš pat ankstyvo ry- 
to kaimo giedotojai pradėdavo giedoti ir melstis. Pagrindinis bažnyčios choras 
„Valandų“ negiedodavo. 

Salantų bažnyčioje per Žolinę šios giesmės giedotos tik po Sumos. Jas 
giedodavo didysis choras, vargonų pritariamas. Vyrai giedodavo pirmąsias gies- 
mių ir maldų posmelių dalis, o moterys atsakydavo antrąja posmelių dalimi. 

1994 m. birželio 15-25 dienomis per ekspediciją Telšių apylinkėse paste- 
bėta, kad „Švč. M.Marijos valandos“ čia didžiai gerbiamos ir atliekamos ne tik 
kaimų ir miestelių paprastų žmonių, bet ir dvasininkų, kunigų. Surengta ir ku- 
nigų, tarnavusių bei klebonavusių Varniuose po Antrojo pasaulinio karo, ap- 
klausa. 

Kretingos bažnyčios altarista jubil. Antanas Augustis (g. 1909 m.) papa- 
sakojo, kad, grįžęs iš Sibiro lagerio, 1956 m. klebonavo Varniuose ir girdėjo, 
kad čia veikusi Marijos Nekaltojo Prasidėjimo brolija, kurios nariai kiekvieną 
šeštadienio rytą giedodavę „Valandas“. Jo pastoracinės tarnybos metu šios gies- 
mės būdavo giedamos prieš ir per ankstyvąsias advento rarotines Mišias. 

Tverų bažnyčios altarista, teol. lic. Jonas Paliūkas MIC (g. 1913 m.) pasa- 
kojo, kad, būdamas 1949-1950 m. Janapolės (Telšių raj.) miestelio klebonas, 
užrašė varniškių giedamas „Valandų“ melodijas ir iššifravo natomis. Jis suda- 
rė pirmąjį „Liturginio maldyno“ leidimą, kuris pasirodė 1968 m. Jame reda- 
gavo tradicinius apeiginius mūsų krašto giesmių tekstus: „Švč. M.Marijos va- 
landas“ ir „Rožinį“; „Jėzaus Vardo rožinį“, „Graudžius verksmus“, „Kryžiaus 
kelią“ ir „Žemaičių Kalvarijos kalnus“. Šios giesmės Varnių ir Janapolės baž- 
nyčiose ir šiandien tebegiedamos advento, sekmadieniais laikomų ankstyvųjų 
(prieš aušrą) Mišių, skirtų Marijos garbei, metu. Kadangi jos prasideda žo- 
džiais „Rorate coeli“, dėl to vadinamos rarotomis. 

1952-1963 m. Varniuose klebonavo ir dekanu buvo 1991 m. liepos 18 d. 
Klaipėdos ligoninėje miręs Palangos klebonas ir dekanas, Telšių vyskupijos ir 
tuometinės Klaipėdos prelatūros konsultorius kan. Juozapas Miklovas. 1989 m. 
liepos mėn., paprašytas papasakoti apie „Švč. M.Marijos valandas“, jų giedoji- 
mo tradicijas, nurodė, kad metuose yra šventė, kuri be šių giesmių jo klebona- 
vimo Varniuose metu niekuomet neapsieidavo. Tai Švč. M.Marijos Nekaltojo 
Prasidėjimo šventė (gruodžio 8 d.). 

1984 m. leidžiant „Liturginio maldyno“ antrąjį leidimą, kurį parengė kun. 
Petras Palšis, tardamasis su minėtuoju kun. J.Paliūku ir laikydamasis jo princi- 
pų, susidarė proga išleisti „Žemaičių Kalvarijos kalnų“ gaidas. Kun. PPalšis 
iškėlė mintį, kad ateityje reiktų išleisti „Švč. M.Marijos valandų“ istoriografi- 
nę antologiją. Pats prelegentas sakė, kad jo kunigystės šventimai įvyko 1946 m. 
gruodžio 8 d. per Švč. M.Marijos Nekaltojo Prasidėjimo šventę. Jis pasakojo, 
kad jam klebonaujant Užventyje, Marijos „Valandos“ buvo ypač nuoširdžiai 
giedamos gruodžio 8-ąją dieną - Švč. M.Marijos Nekaltojo Prasidėjimo šven- 
tės metu. Turėdamas absoliučią klausą ir gerą muzikinę atmintį, kun. P.Palšis 
užrašė natomis Pavandenės parapijos giedotojų giedamas „Valandas“ ir atida- 
vė jas mums. 

Be kunigų, apie „Valandas“ daug pasakojo ir vietiniai gyventojai. Luokės 
miestelio gyventoja Ona Sereikaitė-Vozgirdienė (g. 1908 m.) papasakojo, kad 
„Valandas“ giedodavo Luokės bažnyčios špitolninkai (žmonės, išlaikomi baž- 
nyčios ir gyvenantys parapijos pastatytame pastate). Jie giedodavo kiekvieną 
advento dieną iš pat ankstyvo ryto bažnyčios „bobinčiuje“ tol, kol prasidėdavo 
rytinės Mišios. Jei likdavo neatliktų giesmių ir maldų, pabaigdavo po Mišių. 
Kartais špitolninkų grupelė eidavo per žmones giedodami už mirusius ir už 
gyvus, taip užsidirbdami sau duonai. 

Biržuvėnų kaime (Luokės apyl.) gyvenanti Marijona Gedienė (g. 1915 m.) 
pasakojo, kad Luokės bažnyčios choras „Valandų“ negiedojo, giedojo tik špi- 
tolninkai. Kapinių koplyčioje niekada nebuvo giedamos „Valandos“, o tik 
„Graudžių verksmų“, „Rožinio“, „Kryžiaus kelio“, „Žemaičių Kalvarijos kal- 
nų“ giesmės. Taigi „Valandos“ už mirusius nebuvo populiarios. 

Apie špitolninkus, kurie giedojo per adventą „Valandas“, informacijos pa- 
teikia Veronika Valerija Kačiskienė, Užmiesčio kaimo (Luokės apyl.) gyvento- 
ja (g. 1924 m.). Ji pradėjo giedoti maždaug nuo 16 metų, barstė gėles, „eidavo 
šėtras“ (Devintinių procesija). Miestelio giedotojai špitolninkai ir ją kviesda- 
vosi giedoti „Kalnų“, „Verksmų“, „Rožinio“ ir „Valandų“. Špitolninkai buvo 
savamoksliai 'r tarnavo bažnyčiai. Per adventą, ilgais žiemos vakarais po kas- 
dieninių vakarinių Mišių špitolėje ar pas koki miestelio gyventoją giedodavo 
„karunkas“ ir „patronus“. Po giedojimo sutardavo laiką, kada rytą susirinks 
bažnyčioje giedoti „Valandų“. Laikas svyruodavo nuo 6 val. iki 6.30 val. Gies- 
mes vesdavo du pirmininkai: vienas vyras ir viena moteris. Pritardavo vyrai — 
vyrui, moterys - moteriai. Maldas vesdavo kiekvienas iš giedotojų ratu, pagal 
saulės rodyklę. Maldos atliepus sakydavo visi kartu. Gražu būdavo klausytis, 
kai giesmei ir maldai pritardavo visa bažnyčia, t.y. ir maži, ir dideli, ir jauni, ir 
seni - visi stengdavosi dalyvauti bendruomeninėse „Švč. M.Marijos valando- 
se“. 

1994 m. birželio 14—24 d. ekspedicija lankėsi Šilalės rajono Pajūrio-Tene- 
nių-Didkiemio apylinkėse. Aplankyti Kalniškių, Žvingių, Bačiškės, Griaužų, 
Gulbiškių, Šiaudėnų, Pakisio, Jomantų ir kiti kaimai. 

Šilgalių kaime (Tenenių parapija) gyvenantis Antanas Vaičiulis (g. 1902 m.) 
pasakojo, kad Tenenių bažnyčioje jo jaunystėje „Valandos“ buvo giedamos ad- 
vento sekmadieniais po Votyvos ir iki Sumos; giedodavo aplinkinių kaimų gie- 
dotojai iš senųjų knygų (maldaknygių, giesmynų) - „Šaltinių“, „Aukso alto- 
rių“ ir „Kantičkų“. Giedotojų vieta bažnyčioje advento metu - prie Švč. M.Ma- 
rijos altoriaus ar paveikslo. Vyrai sėsdavosi priekyje, o moterys — už jų nuga- 
ros. Maldas kalbėdavo tik vadovai - vienas vyras ir viena moteris, atliepdavo 
visa bažnyčia. Giesmę vesdavo vadovai, o pritardavo giesmininkai bei bažny- 
čios bendruomenė. 

Šilalės raj. Visdžiaugų k. gyvenančios Valerijos Jalienės (g. 1909 m.) in- 
formacija siekia 1863 m. Ji prisimena savo močiutės Marijos pasakojimą, kad 
kai caro valdžia draudė giedoti „Švč. M.Marijos valandas“ Pajūrio bažnyčioje, 
jas giedodavo namie pas vieną ar kitą ūkininką. Rusai neleido grupinių žmo- 
nių eitynių į ankstyvąsias rarotines Mišias. Tai žmonės iš vakaro susirinkdavo į 
bažnyčią ir kas melsdamiesi, kas snūduriuodamas sulaukdavo aušros, kad pa- 
garbintų Nekaltąjį Prasidėjimą. 

Vertingos informacijos pateikia ir pajūrališkiai Jonas Bendoras (g. 1908 m.) 
ir Stasys Drukteinis (g. 1910 m.). Jie abu jaunystėje buvę Pajūryje veikusio 
pranciškonų vienuolyno broliukai (kandidatai į vienuolius). J.Bendoras gimęs 

Seinų aps., Punsko vlsč. Rodžiškės k. ūkininko šeimoje. Jaunystėje, perskaitęs 
žinutę apie Pajūrio pranciškonų vienuolyną, čia ir atvažiavo. Trejus metus bu- 
vo vienuolyno kandidatas. Dirbo vienuolyno malūne prie javų grūstuvės. Vie- 
nuolyno antrame aukšte buvo didžiulė koplyčia. Žiemą, advento metu, ji bu- 
vusi labai šilta. Vienuoliai ir broliukai kiekvieną gruodžio mėnesio rytą giedo- 
davo „Kurstą“, t.y. „Mažąsias Marijos valandas“. Jos lotyniškai buvo vadina- 
mos Cursus B.V Mariae. Matyt, šis lotyniškas pavadinimas yra sužemaitintas į 
„Kurstą“. Tai kunigo poteriai, randami vienoje seniausių lietuviškų maldakny- 
gių „Šaltinyje“; čia jie vadinami „Poteriai Švenčiausios Panos, arba Kanoniš- 
kos valandos, vadinamos mažesniomis“, skirti malda ir giesme pagarbinti Švč. 
M.Mariją??. Reikia atkreipti skaitytojo dėmesį, kad šios „Valandos“ skirtos ne 
bendruomeniniam giedojimui, kaip “gadzinkos“, o kunigams ir vienuoliams, 
t.y. dvasininkams. „Gadzinkos“, kaip teigia informatorius, buvo giedamos mies- 
telio ir aplinkinių kaimo žmonių advento metu sekmadieniais po Sumos. 
1940 m. užėjus raudonajai armijai, vienuolynas buvo uždarytas. 

S.Drukteinis gimęs Tauragės aps., Laukuvos vlsč., Vabalų k. ūkininko šei- 
moje. Jaunystėje tapo Kretingos pranciškonų vienuolyno kandidatu. Po ketu- 
rių mėn. buvo perkeltas į Pajūrio vienuolyną. Būdamas broliuku, dirbo vie- 
nuolyne siuvėju. Dar ir šiandien moka giedoti „Kurstą“: vienuolyno koplyčio- 
je, prie buvusio vienintelio Šv. Pranciškaus altoriaus, buvo vienuolių ir broliu- 
kų vadovas, nes turėjo gražų, stiprų balsą. Pajūrio vienuolynas išsilaikė iš au- 
kų. Dalyvauti Mišiose susirinkdavo daug žmonių. Varpinė buvo atskirai, t.y. 
vienuolyno dideliame kieme (apie 0,5 ha) su gražiais darželiais ir žolynais. 
Kiemas buvo aptvertas aukšta tvora. 

Vienuolynas laikėsi tradicijos vakarais, prieš vakarines Mišias per ištisus 
metus, išskyrus Žiemą, šeštadieniais varpu kviesti žmones giedoti „Valandų“ 
šalia varpinės - kieme. Jei būdavo blogas oras, giedotojai sueidavo į varpinę ir 
atlikdavo giesmes bei maldas, skirtas Švč. M.Marijai. Ypač gausiai vienuolyno 
kieme susirinkdavo žmonių per Žolinę, o koplyčioje - gruodžio 8-ąją, Marijos 
Nekaltojo Prasidėjimo šventės metu. Šios šventės būdavo pradedamos iškil- 
mingai, t.y. su procesijomis. O po pamaldų - bendruomeninis „Valandų“ gie- 
dojimas ir meldimas. Informatorius pabrėžė, kad vienuolyne „Valandos“ buvo 
giedamos kitaip, negu jas atlieka Pajūrio bažnyčios viršutinis choras (pagrindi- 
nis, esantis prie vargonų). Vyresniajai kartai labai nepatiko vargoninko 
„išmislinta“, t.y. J.Naujalio pateikta „Švč. M.Marijos valandų“ harmonizacija, 
tad jie maloniau lankėsi šeštadieniais vienuolyno kieme ir advento metu sek- 
madieniais koplyčioje, kur giedodavo „bobinčiaus“ giedotojai. 


2 Aukso altorius, arba Šaltinis dangiškų kalbų. Vilnius, 1879, p. 94-101. 

Sovietams okupavus Lietuvą, vienuolynas buvo uždarytas, o kunigai vie- 
nuoliai išsiskirstė po parapijas. Dalis broliukų buvo išvežta į Sibirą, dalis dingo 
be žinios. 

Iš informatorių pasakojimų matome, kad daugelis iš jų ir šiandien tebe- 
saugo savo tėvų ir senelių lietuviško giedojimo tradicijas. Vienur gieda dvi 
giesmininkų grupės, kitur - vadovas ir choras, o trečiur - kaip namie - vado- 
vas (tėvas ar motina) ir visa šeima. 

Iš literatūrinių šaltinių vienintelę žinią apie „Valandas“ randame Žemai- 
tės apysakoje „Kelionė į Šidlavą“: „Giedotojų būrys, sykiu su klebonu eidami, 
gieda litaniją, toliau kitas būrys gieda valandas, dar toliau būrys gieda rožan- 
čių“?. „Šeštadienio rytą, saulei tekant, kunigai su žmonėmis apėjo aplink baž- 
nyčią ir pastatė Monstranciją: prasidėjo Valandų atlaidai“. 

Per ekspedicijas surinkta medžiaga atskleidė, kad „Valandos“ buvo gie- 
damos įvairiu laiku: advento metu - prieš rarotines Mišias, po Votyvos, po 
Sumos, prieš vakarines Mišias, o kai kur ir per Mišias. Namie jos būdavo gie- 
damos šventadieniais po Sumos, o kai kur ir po vakarinių Mišių. 

Giedojimo vieta irgi įvairi: bažnyčios „bobinčiuje“, bažnyčioje prie Švč. 
M. Marijos altoriaus ar paveikslo, prie pagrindinio altoriaus, prie vargonų, špito- 
lėje, vienuolyno koplyčioje, vienuolyno kiemelyje, varpinėje ir namuose — prie 
kryžiaus ar švento paveikslo. 

Giesmes saugojo ir skleidė vargoninkai, kunigai, vienuoliai, mokytojai ir 
kaimo giedotojai vadovai. 

„Švč. M.Marijos valandos“ skambėdavo įvairiu kalendoriniu metu: ad- 
vente, per gegužines pamaldas, o ypač per Švč. M.Marijos šventes - Žolinę 
(rugpjūčio 15 d.), Šilines (rugsėjo 8 d.) ir Švč. M.Marijos Nekaltojo Prasidėji- 
mo šventę (gruodžio 8 d.). Advento metu buvo giedamos visose šio regiono 
bažnyčiose bei jų parapijose. Per Švč. M.Marijos Ėmimo į dangų (Žolinę) - tik 
tose, kurios turi jos titulą. O per gegužines pamaldas - Kretingos pranciškonų 
vienuolyno bažnyčioje ir jos parapijos apylinkėse. 

Šalia giesmių vyravo ir instrumentinė muzika. Tai signaliniai instrumen- 
tai: skambalas, medinis kerdžiaus trimitas bei piemenų instrumentai. Bažny- 
čioje - vargonai. Dauguma pateikėjų teigė, jog kompozitoriaus Juozo Nauja- 
lio „Švč. M.Marijos valandų“ harmonizacija, esanti 1906 m. giesmynėlyje, iš- 
braukė iš žmonių atminties tėvų, senelių ir „bobinčiuje“ giedotą melodiką. 

Šios giesmės - tai mūsų katalikiškos tautos kultūros paminklas. Jas reikia 
rinkti, užrašyti, saugoti ir propaguoti. Tik tokiu būdu nesusiniveliuosime su 
kitomis Europos kultūromis, išlaikysime savitumą. 


3Žemaitė. Prie užvertos langinės. Vilnius, 1978, p. 305. 
2 Ten pat, p. 316. 

THE LITHUANIAN ROOTS OF THE LITURGY OF THE HOURS AND HYMS TO 
THE BLESSED VIRGIN MARY AND THEIR LOCAL SPECIFITY 


Summary 


There are many hymns and prayers in Catholic Lithuania. Many are famous and elevated, 
others are modest and rarely taken notice of. The former, like the Hills of Calvary in Samogitia, 
have never been forgotten and are being studied avidly today; the latter are remembered by 
few. Among these latter ones is the Liturgy of the Hours to the Blessed Virgin Mary or the 
Liturgy of the Hours about the Immaculate Conception. These hymns are popularly called 
„Gadzinkos“ (in Polish Gadzinki are „little hours“) or „Adynos“. They are used to express 
popular devotion to Mary, Immaculately Conceived. 

These Liturgical Hours were written in the West in the second half of the fifteenth cen- 
tury, at the time of heated debates among theologians regarding the Immaculate Conception. 
For a long time it was thought that the author of these Hours was the Jesuit St. Alphonsus 
Rodriguez, but recent studies have shown that they were written in Latin by the Franciscan 
Bernard de Bustis (1451-1513), a famous preacher devoted to Mary. 

Present day Church encyclopedias state that these Hours were translated into Polis 1 by 
the Jesuit James Wujek (1540-1597); however, the Jesuit bibliographer K.Somervogel men- 
tions that J.Wujek translated the Minor Marian Hours (Officium Parvum) or Catholic Prayers 
(Officium albo Godziny Bogoslowienney Panny Mariey), not the Hours of the Immaculate Con- 
ception. According to this recent Polish research the author of the Polish „Gadzinkos“ was the 
Jesuit Francis Stanislav Phoenicius (+ 1652). Today's researchers hold him to have been the 
first to translate the Hours of the Immaculate Conception into the Polish language. 

Lithuania was not involved in the theological debates concerning the Immaculate Con- 
ception, and so venerated Mary through this title without any difficulty. Our earliest source 
mentioning the Feast of the Immaculate Conception in Lithuania dates back to 1439. When the 
Council of Basel was called (1431-1443; recognized dates 1433-1437), Bishop Matthias of Vilnius 
sent envoys who brought back the news that on 17 September 1439 the Council pronounced 
that the doctrine of the immaculate Conception coincides with the teaching of the Church, with 
Holy Scripture and reason; therefore, it should be accepted and professed by all. In addition, 
any teachings countering this were forbidden. Bishop Matthias joyously accepted this news and 
ordered that the Feast of the Immaculate Conception (December 8) be celebrated throughout 
the Diocese. 

There is another source indicating that the cult of the Immaculate Conception was practiced 
in Lithuania in the fifteenth century - the oldest church dedicated to the Immaculate Concep- 
tion, built in Samogitia in 1477 by Bishop Balthasar Svierenkavicius in the future episcopal 
residence of Samogitia - Alsedziai (in the same year Pope Sixtus TV approved the Mass of the 
Immaculate Conception). Knowing that the names of churches are not easily changed, and 
wanting to change the name of a church, and along with that its feast day the permission of the 
Holy See is reguired, it is relatively safe to say that Alsedziai has the honour of being the first 
church dedicated to the Immaculate Conception in Lithuania. 

Our sources indicate that, besides the church of Alsedziai in Samogitia, the first churches 
in the Diocese of Vilnius bearing the name of the Immaculate Conception date back to the 
sixteenth century. Bearing this honourable title, the „Gadzinkos“ probably originated there. 
Moreover, these prayers and hymns were first sung in those churches where the Polish lan- 
guage was used - in the Diocese of Vilnius and in southern Lithuania. The bishops and synods 

in these regions urged that these Hours of the Immaculate Conception be sung on feast days 
and especially Saturdays. 

Who translated the Hours of the Immaculate Conception into Lithuanian and when? 

These Hours are found in the oldest Lithuanian hymn books. It would seem the Hours 
were translated directly from the Latin in which they were originally written into Lithuanian. 
Like that of many Lithuanian hymns, the author was a seventeenth century Jesuit, because, as 
we have noted, the Jesuits avidly spread this devotion. Using the Lithuanian language in their 
pastoral work they translated the „Gadzinkos“ into Lithuanian for popular use. Today there is 
still an extant work, found at the Library of the Lithuanian Academy of Science Rare Book 
section (sign LK 13/23), in which we find what can be assumed to be the original translation of 
these hymns and prayers. It is thought that the author might be Jokubas Paskevicius (+ 1657), a 
missionary of many years, who sang Lithuanian hymns „about the mysteries of the life of our 
Lord Jesus Chri t, about the Blessed Virgin“ to the peasants. 

From an authropological-musicological perspective, the Hours of the Blessed Virgin Mary 
or „Gadzinkos“ fit such criteria for popular culture as oral tradition, anonymity, variation in 
melody, ties with rituals, cultic practice and longevity. The same hymns sung in different re- 
gions of Lithuania y Catholic communities contain local variations because the melodies of old 
Lithuanian hymns, those of the „Gadzinkos“ among them, were not written down until the 
twentieth century (until then only the words were noted). For this reason variations in the 
melody can be ascribed to geography, time and new styles in music. The editing of the texts also 
had great importance. 

As aforementioned, the texts for these hymns came from Poland. From the material that 
has been collected we can turn our attention to a few of the characteristics of the musical style 
that the Lithuanian hymns share with those from Poland, and the differences between the two. 

The Hours of the Blessed Virgin Mary, as indicated by the material collected, are sung to 
three melodies. The first were for the Morning or Introductory hymns, the next for the other 
hymas, and the remaining ones for the Six Hours and Prayers of the Faithful. In Southeastern 
and Eastern Lithuania the melodies were influenced by Gregorian chant. Here the prayers and 
hymns were sung to the melodies of Psalm 45 „God is our shelter“ and Psalm 129 „De profundis“. 
Such influences also exist in the Polish Hours. 

The material we have collected indicates that the singing of the Hours varied in time and 
place: during Advent before the morning Mass, after the Votive Mass, after the High Mass, 
before the evening Mass, sometimes even during Mass. They were sung at home on feast days 
after the High Mass, and in some places after the evening Mass. 

The places the Hours were sung; in the church's bobincius (a place in the church where 
women traditionally sat); in the church by the altar or image of the Blessed Virgin Mary; in the 
church by the main altar; in the church by the organ; in the spitole (a hostel); in the chapel of a 
monastery; on the grounds of the monastery; in the belfry; at home by the cross or a saint's 
picture. 

Organists, priests, monks, teachers and village contors were those who kept alive and 
spread these hymns. 

Having analyzed the material collected on the Hours of the Blessed Virgin Mary, we see 
that in those areas of Samogitia that have been studied the Hours were sung at three points of 
the liturgical year: Advent, the Marian month of May and the Feast of the Assumption, and at 
the Devotion of Mary of Siluva. During Advent the Hours were sung at all of the churches and 
parishes of the region studied. During the Feast of the Assumption they were sung only in the 
churches bearing this feast's name. In May they were sung in the church of the Franciscan 
monastery in Kretinga and its environs. During the Feast of Mary of Siluva they were sung only 
at the devotions. 

It should be noted that beside the hymns there was also instrumental music: bells, the 
wooden trumpet of the skerdzius, and other shepherd instruments. In the churches organs were 

played. One should also note that those who volunteered information indicated that the har- 
monization of the Hours of the Blessed Virgin Mary by the composer Juozas Naujalis found in 
the hymn boks of 1906 erased the older melodies which had been learned from parents and 
grandparents from peoples memories. 

These Liturgical Hours are a monument to our national Catholic culture. They must be 
collected, studied, fostered, and propagated. Only in this way can we avoid being assimilated by 


other European cultures (a process already taking place in Europe) and maintain our own 
identity. 


DR. ALFONSAS MOTUZAS 


ŽAGARĖS, ŠILUVOS, TYTUVĖNŲ IR VEPRIŲ PARAPIJŲ 
GIESMĖS IR KATALIKIŠKOJI ETNINĖ MUZIKA 


Šio straipsnio tikslas - išnagrinėti ir apibendrinti per 1996 m. vasaros eks- 
pedicijas autoriaus surinktus duomenis apie XX a. pirmosios pusės Žagarės, 
Tytuvėnų, Šiluvos ir Veprių apylinkių tradicines giesmes, nustatyti jų giedoji- 
mo laiką, vietą, būdus, kai kurias palyginti su lenkiškomis giesmėmis ir lietuvių 
liaudies dainomis. Ekspedicijų metu autorius apklausė 26 pateikėjus, į magne- 
tofono juostą įrašė ir iššifravo daugiau kaip 120 giesmių (laikoma Šv. Antano 
religijos studijų institute prie Katalikų teologijos fakulteto Vytauto Didžiojo 
universitete, folkloro kabinete). Visose aplankytose vietovėse senosios katali- 
kiškos giesmės net sunkiu sovietmečio laikotarpiu buvo giedamos, nors ir rečiau, 
kaip teigia pateikėjai. Tuo tarpu jų giedojimo papročiai, su jomis susijusios 
apeigos, kaip rodo medžiagos analizė, per daugiau kaip 50 metų sparčiai kito 
ir iki devintojo dešimtmečio, išskyrus pagrindines bažnytines šventes, beveik 
išnyko. 

Paskutiniai duomenys yra iš laikotarpio daugiau kaip prieš 50 metų. Nau- 
juosius duomenis galima sugretinti su senaisiais literatūrinių šaltinių 
duomenimis ir daryti išvadas apie šių vietovių tradicinių giesmių repertuarą, 
giedojimo laiką, vietą ir būdus bei pačius giesmininkus. 

Žagarėje galima išgirsti unikalių giesmių ir maldų, skirtų garbinti šventą- 
ja laikomą Barborą Žagarietę. Istoriniai šaltiniai rodo, kad jau nuo 1755 m. 
buvo garbinamas mergaitės, vardu Barbora Umiastauskaitė, negendantis kū- 
nas; prie jo karsto žmonės gaudavę įvairių malonių ir net pasveikdavę. 

Barbora Umiastauskaitė gimė apie 1625-1630 m. Umiastauskų dvare Ža- 
garėje. Ankstyva motinos mirtis ir tvirtas tikėjimas, matyt, paskatino Barborą 
rinktis vienuolyną. Jaunystės metais ji buvo įstojusi į benediktinių vienuolyną 
Rygoje, bet neilgai buvusi grįžo į namus (32). Apie ankstyvą Barboros mirtį 
pirmą kartą užsimenama carinės Rusijos vicegubernatoriaus Ryžkovo rašte 

vyskupui Beresnevičiui: „... esą buvusi jos pačios tėvo nužudyta už tai, kad 
nesutiko su juo nusikalsti skaistybei“ (51, 2). 

Negendantis Barboros kūnas gulėjo karste Žagarės bažnycios rūsyje. Jo 
nepalietė ir gaisras per švedmetį (1655). Karstas buvo užmūrytas rusų įsaky- 
mu (1886), išniekintas bolševikų (1940), pagaliau 1964 m. išgabentas iš Žagarės 
ir kažkur paslėptas. Apylinkių žmonės Barborą laiko šventąja jau trys 
šimtai metų. 

Vysk. Ant. Tiškevičius 1755 m. rašė popiežiui: „Manau, verta paminėti 
Dievui brangios mergaitės kūnelį, daugeliu stebuklų išgarsėjusį... Net ir da- 
bar [jis] laikosi nesugedęs, tik yra pajuodęs, kas rodo neginčijamą ugnies 
pėdsaką... Daug kas, nepagydomų ligų suspausti, aivyksta pas ją ir tuojau pa- 
tiria pagalbą. Begalinis darytųsi pasakojimas, jei atskirų žmonių pagydytas ligas 
norėčiau bent galais pirštų paliesti“ (48, 226). Vyskupas atpasakoja tik septy- 
nis naujausius stebuklus. Apie stebuklus ir žmonių pamaldumą XIX a. pab. 
rašė J.Tumas-Vaižgantas (48). 

Negendantis Barboros kūnas ir patirtos malonės prie jos karsto senojoje 
Žagarės bažnyčios kriptoje iškėlė ją į Žiemgalos šventąją. 

Kalendorinis metų laikas, kai pirmiausia prašoma malonių iš Barboros, — 
Vėlinės. Žmonės, prieš aplankydami mirusiuosius arba jau aplankę juos, eida- 
vo į senosios bažnyčios kriptą prie Barboros karsto meistis. Susidaięs pulkelis 
žmonių giedodavo už mirusiuosius „Visų Šventųjų“ ir „Barboros“ litanijas. 
Palyginkime šių litanijų melodiją: 


, 0 


Ky — mi-e €e-lei-son! 


Ky-rni - e e -lei - son! 


(45) 

Palyginus matyti, kad lietuviškos šių maldų ir giesmių melodijos yra origi- 
nalios ir su lenkiškomis neturi nieko bendra, o tarpusavyje - taip pat skirtingos, 
nors yra kai kurių panašumų. 

Šių dienų bažnytinėse enciklopedijose rašoma, kad litanijos tradicija yra 
atėjusi iš senosios žydų liturgijos. Katalikų Bažnyčia turi penkias litanijas. 
Be jų, dar yra dalinių bei vietinių Bažnyčios litanijų. Pati pirmoji yra vartojama 
nuo VII amžiaus (34, 226). „Šv. Barboros litanija“ randama kun. Kazimiero 
Ambrozaičio „Giesmių lobyne“ (2, 608-611). Ji, matyt, buvo viena vietinių 
Bažnyčios litanijų, įaugusi į Žiemgalos šventosios kultą. Ši litanija dėl savo 
paprastumo ir lengvumo giedoti, dėl teksto grožio ir turinio pasidarė populia- 
ri Žagarėje, ir šiandien ji yra gyva žmonių atmintyje. Litanija sudaryta 
iš kreipinių, maldavimų, maldos, šv. Barboros pasveikinimo ir baigiamosios 
maldos. Tai savitas religinės poezijos kūrinys. Ilgoje eilėje kreipinių atsispindi 
šv. Barboros dorybės: kaip Kristaus kankinės, dvasios indo, mergaičių dorybės 
paveikslas, mokinių globėjos ir kt. (2, 608-611.). Kaip rodo ekspedicijų me- 
džiaga, prie jos melsdavosi mokiniai, ypač prieš egzaminus. Ar nebus litanijos 
kreipinys „Šv. Barbora, mokinių patronka, melski už mus“ mokinių tradicijos 
prie jos melstis ir ją pasiskirti globėja pradžia? 

Prie Barboros Žagarietės buvo meldžiamasi ypač gruodžio 4- -ąją — jos var- 
do dieną . Barboros Žagarietės vardadienio repertuarą sudarė „Šv. Barboros 
litanija“ ir „Valandos“. „Valandų“ tekstas rodo, kad tai skirta Romos kanki- 
nei, turtuolio Dioskoro dukrai, kuri atsisakė tekėti pagal tėvo norą ir už tai 
buvo įkalinta bokšte, kankinta ir kartu su šv. Julijona nužudyta (4, 372.). Jos 
garbinimą plačiai populiarino špitolninkai ir elgetos. Jie turėjo paprotį užėję 
į namus pagiedoti kokią nors giesmę, o kadangi šv. Barbora buvo globėja nuo 
žaibo ir netikėtos mirties, tad jos giesmė tikdavo visur (45). 

Šv. Barboros „Valandos“ susideda iš tokių dalių - giesmių: Himno, Sau- 
lės patekėjimo, Pusryčių, Priešpietinės, Pietų, Prieš Mišparus ir brevijoriaus 
maldų dalies (katalikų vakarinės pamaldos, laikomos šventadieniais ir didžių- 
jų švenčių išvakarėse) (34, 253). „Valandos“ prasideda kvietimu pagarbinti 
Barborą ir baigiasi vakarinių valandų (Mišparų) paaukojimu, antifona ir mal- 
da. Kiekviena dalis turi giesmę, eilutę (versus) ir maldą, kuri pakartojama 
kiekvienos „Valandos“ pabaigoje. Ypač gražūs giesmių posmų tekstai. Šių 
giesmių ir maldų autorius, kurio šiandien jau nebeįmanoma nustatyti, parinko 
gražių palyginimų ir simbolių apie šv. Barborą. Ji čia vadinama „daržeiio kviet- 
kele“, „dora mergele“, „patronka garbinga“ ir kt. Pagrindinė visų šių epitetų 
mintis — išaukštinti ir pagarbinti Barborą dėl jos išsaugotos skaistybės. 

Manome, kad šių giesmių-maldų tekstai atėjo iš Lenkijos, bet vertimas 
labai nutolęs nuo originalo ir yra laisvas. 

Reikėtų atkreipti dėmesį į keletą šių maldų-giesmių muzikos stiliui bū- 
dingų dalykų, kurie turi ir skirtingų bruožų su Lenkijoje vadinamomis 
„Valandomis“. 

Lietuviškos melodijos variantas: 


- verk mano lūpas, ma- lo - niau- sias Die - ve, 


At 


Tegul Tave pagarbina, 


lo - nin 


Pra- dė- sime žodžiais garbinti Dic-vą 


84. 


iš - min-tin 


ge - k 


Ir šventą Barborą mer 


(45) 


Lenkiškos melodijos variantas: 


tą. 


- przy-ja - ciof mo - Gy. 


ž 


506) 
Labai ryški lietuviškos liaudiškos dainos “ Salts rudenėlis kaip atėjo“ me- 


lodija: 


(44, 


ru-de-nė -lis kai 


Šalts 

(45) 

Tai rodo, kad jos atitinka tokius liaudiškumo kriterijus, kaip žodinė per- 
davimo forma, melodinis ryšys su liaudies dainomis bei ilgaamžiškumas. 

Kad šv. Barboros „Valandos“ būtų giedamos bent keliomis melodijomis — 
užfiksuoti nepavyko. Tai rodo šių „Valandų“ konservatyvumą ir ryšį su liaudies 
daina, kurios melodijos, kaip sakralumo simbolio, kaitalioti, matyt, buvo 
nevalia. 

Reikia pasakyti, kad Barbora Žagarietė ypač buvo mylima giesmininkų; 
jie giedodavo įvairias jai skirtas giesmes net nesusimąstydami, kad šių giesmių 
tekstai kalba ne apie jų krašto šventąją. 

Antanina Butkevičiūtė-Ribskienė (g. 1910 m. Šiaulių aps., Žagarės vls., 
Dilbinėlių k.) pasakojo, kad šv. Barboros giesmes giedodavę namie po Šv. Bar- 
boros atlaidų, t.y. po gruodžio 4 dienos. Ji prisimena, kad šios giesmės 
skambėdavusios ir paskutinį vakarą prieš išlydint mirusijį į kapines bei miru- 
siųjų metinių ar paminėjimų proga, giedant patronų vardų „minavojimo“ metu 
(giedama: „Šventa Barbora globėja, melski už sielą“). 

Paulina Sruogienė (g. 1911 m. Rygoje, nuo 1923 m. gyvenanti Žagarėje) 
prisimena, kad šv. Barboros giesmes „šaukdavo“ (giedodavo. - A.M.) „bobin- 
čiaus giedoriai“ senojoje Žagarės bažnyčioje. Vargoninkas Jonas Grigaitis 
mokydavo patronų giesmių iš „kantičkų“, kartais pajuokaudamas, kad „jas rei- 
kia giedoti, kaip ir dainiuoti“ (45). Tad kokios gi šios giesmės? 

Pirmosios šv. Barboros giesmės tekstą sudaro 16 posmelių; šis tekstas, 
matyt, yra verstas iš lenkų kalbos. 

Pažvelkime dabar į šios giesmės melodinę liniją ir palyginkime su lenkiš- 
kąja. 

Lietuviška melodija: 

sio. 


Jė-m:-s0 mie - liau 


(45) 


ška melodija: 


Lenki 


Bar 


przy šmier - ci 


smu- 


Pa- tronko 


Wier- na 


- ją 


We - mu, 


„442) 


(40 


škos dainos melodija: 


škos liaudi 


pastebima ir lietuvi 


, 


tyrinėjus 


x 


žiau pa 


Atid 


-lai - čiai vie- 


Ver- kė naš 


lai - tė 


Mum naš 


„167) 


(23 


Tai Sėlių krašto daina, kurios motyvai, gana ryškūs ir Žiemgaloje. Ar ne- 


daina? Bet kad giesmei 


čių 


Aukštai 


y 


čių ir šiaurės 
paimta melodija iš dainos, ar atvirkščiai — abejoti nereikia (24, 167). 


bus tai bendra šiaurės Žemai 

Antroji giesmė - priešingybė pirmajai. Jai nerandame analogų lenkiškuo- 
se giesmynuose: 


(45) 

Melodijos atžvilgiu ji taip pat savita, originali. Jai nebūdingi lietuvių liau- 
dies dainų ar lenkiškų giesmių motyvai. 

Aptarę Barboros Žagarietės garbinimą, matome, kad daugiausia duome- 
nų yra apie jai skirtas giesmes ir maldas. Šios giesmės-maldos yra dvejopo tipo: 
tai „Šv. Barboros kankinės valandos“ ir „Šv. Barboros kankinės litanija“. Be 
jų, buvo ir keletas šv. Barborai kankinei skirtų giesmių, kurios, nors ir būda- 
mos dedikuotos svetimtautei Barborai, buvo labai mėgstamos Žagarės 
maldininkų. 

Per ekspedicijas aptikti tebegiedantys giesmininkai atskleidė ir giesmių 
ryšį su dainomis, ir atvirkščiai. Užrašyta ir iššifruota giesmių melodika, nors 
yra aiškių teksto vertimo elementų, rodo, kad jos nėra panašios į lenkiškąsias. 

Tebeskambančios šv. Barboros kankinės giesmės, „Valandos“ ir litanija — 
gyvas patvirtinimas, kad Žiemgaloje jos kultas dar nėra išnykęs. 

Kita ypatinga šventovė - Žemaičių Tytuvėnai. Jų etnomuzikologinis feno- 
menas - Kristaus kančios kelias (stacijos) ir kalvarijos. 

1996 m. vasarą Tytuvėnuose ir jų apylinkėse renkant duomenis apie staci- 
jų ir kalvarijų giesmes, dažnai tekdavo išgirsti, kad jos jau išnykusios. Vis dėlto 
pavyko šį tą rasti. Šiam straipsniui panaudoti ne vien vietinių gyventojų pasa- 
kojimai, bet ir istorinė bei publicistinė medžiaga. 

Bažnyčios ir vienuolyno architektūrinis ansamblis formavosi beveik du 
šimtmečius, t.y. nuo 1681 m. (pirmosios Šv. Jurgio bažnyčios) iki 1864 m., 

kai carinė rusų valdžia uždarė vienuolyną. Istoriniai šaltiniai rodo, kad 
1759-1788 m. buvo perdarytas bažnyčios fasadas, 0 1771-1773 m. prie bažny- 
čios įrengtas uždaras kluatras - keturkampis kiemas, apjuostas arkadomis. 
Tytuvėnų arkadų galerijos sudaro vieningą ir kompaktišką kompleksą. Erdvus 
uždaras kiemas, iš keturių pusių apjuostas arkadinėmis galerijomis, kurių kam- 
puose įtaisytos šešiakampės koplyčios su kupoliniais skliautais. Koplyčių sienose 
XVIII a. pabaigoje buvo įrengtos Kryžiaus kelio stotys, kiekvienoje įmūryta 
žiupsnelis žemės, parvežtos iš Jeruzalės. 1771 m. atlaidais aprūpino popiežius 
Benediktas XIII (50, 95). Ant tų sienų pavaizduotos 34 Kristaus gyvenimo, 
kančios kelio scenos; 14 — pranciškoniškos ir 20 (viena stotis sudvigubinta) — 
dominikoniškos (dominikoniška tradicija atėjusi iš Žemaičių Kalvarijos. - A.M.). 

Kluatro centro akcentas yra 1771-1775 m. pastatyta Šventųjų laiptų kop- 
lyčia. Joje įrengti dveji laiptai (Scala Sancta), kuriais maldininkai, apmąstydami 
Kristaus kančią, keliais kopia aukštyn bučiuodami kiekviename laipte po stik- 
lu įdėtas šv. relikvijas. Koplyčioje įrengtas kuklus altorius (6, 37-38). Šiems 
laiptams atlaidus suteikė popiežiai Klemensas XIV ir Pijus VI (50, 95). 

Šis architektūrinis ansamblis, kaip vėliau matysime, formavo ir muzikinę 
religinės giesmės raidą. Arkadose ir kluatre buvo giedamos įvairios giesmės: 
per Švč. M. Marijos Nekaltojo Prasidėjimo (gruodžio 8 d.), Šv. Antano (birže- 
lio 13 d.), Švč. M. Marijos Apsilankymo (Žemaičių Kalvarijos atlaidai - liepos 
2-9 d.), Porciunkulės (rugpjūčio 2 d.) atlaidus bei Šilinės (rugsėjo 8-15 d.) 
šventėse. Čia giesmės skambėjo ir per prekymečius, kai žmonės, susirinkę 
apsipirkti ar ką parduoti, aplankydavo Tytuvėnų bažnyčią ir jos ansamblį. Mels- 
damiesi apeidavo Kryžiaus kelią ir Kristaus kančios laiptus, liaudyje vadinamus 
„gradusais“ (45), o prekymečiai būdavo per šv. Jono Krikštytojo ir Trijų Kara- 
lių šventes. Kiek liūdnesnės giesmės čia skambėdavo ir gavėnios metu, per 
Vėlines ir laidotuves, kai koplyčioje būdavo pašarvojami mirusieji. Šiluvos 
atlaidų metu (rugsėjo 8-15 d.) Tytuvėnuose netrūkdavo maldininkų iš toli- 
miausių Lietuvos vietų, suvažiuodavo daug aklų, kurčių, nebylių ir kitokių 
ligonių. Senaisiais laikais jų būdavo labai daug: savotiškos jų giesmės, švilpi- 
mai, šūkavimai, skambėdavo ir muzikos instrumentai. Steponas Bartkevičius 
(g. 1907 m. Tytuvėnų miestelyje), prisimena, kad „į atlaidus elgetos susirink- 
davo prie vienuolyno kiemo vartų, kur giedodavo pritardami armonikomis. 
Teko matyti ir su kanklėmis per Švč. M. Marijos Apsilankymo atlaidus (liepos 
2-9 d.)“ (45). Ar nebus čia S. Abromavičiaus (1874-1955 m., Raseinių aps., 
Šiluvos vis., Godlaukio k.) palikimas? Etnomuzikologė Nida Visockaitė patei- 
kia duomenų, kad S. Abromavičiaus senelis ir prosenelis kanklėmis 
skambindavo įvairias melodijas ir šokius, pritardavo dainoms. S. Abromavi- 
čiaus brolis Antanas (irgi skambinęs kanklėmis) buvo taip pat gimęs Raseinių 
aps. Jų tėvas į Lyduvėnų apyl., Godlaukio k., o vėliau - į prie Lyduvėnų mies- 
telio esančius vienkiemius atsikėlė iš Šiaulių. Tėvas, senelis ir prosenelis buvę 

kanklininkai. Kankliavo ir Stasė, Stasio Abromavičiaus duktė, taip pat brolio 
Antano sūnus Antanas. S. Abromavičius pats darėsi lumzdžius, trimitus, bir- 
bynes. Abromavičių kankliavimo tradicija baigėsi 1969 m., mirus Stasei 
Abromavičiūtei-Varnauskienei (53, 129-132). 

Elgetos malda galėjo padėti sergančiam žmogui ar gyvuliui. Tad nuo seno 
per Vėlines Tytuvėnuose žmonės giedantiems kapinėse ir prie šventoriaus var- 
tų elgetoms dalijo maistą, specialiai keptą duoną ir pasakydavo mirusiųjų, už 
kuriuos prašoma pasimelsti, vardus. Elgetos, melsdamiesi už prašomus miru- 
siuosius, gieda specialias šių vardų giesmes pritardami vamzdeliais ir mušdami 
nedidelius būgnelius (16, 11). Apie elgetų muzikos instrumentus, aptinkamus 
kituose Lietuvos regionuose (jie galėjo atkeliauti ir į Tytuvėnus), rašo Aušra 
Simoniukštytė. Ji teigia, kad į atlaidus apylinkės elgetos stengdavosi susirinkti 
dar iš vakaro, kad anksti rytą spėtų užsiimti patogią vietą šventoriuje prie take- 
lio. Dažnai dėl vietos tarp vietinių ir atvykėlių kildavo kivirčai. Susėdę prie 
bažnyčios elgetos melsdavosi, giedodavo pritardami armonikomis, balalaiko- 
mis, mandolinomis, smuikais, po Pirmojo pasaulinio karo Lietuvoje 
paplitusiomis lūpinėmis armonikėlėmis, labai retai - kanklėmis. Kankliuojan- 
čius per atlaidus mačiusi Benedikta Breskutė, g. 1924 m. Karūnių k., Viešintų 
vls., Panevėžio aps., ten ir dabar gyvenanti (dabar — Viešintų apyl., Anykščių 
raj.) (42, 17). Tytuvėnų giesmės, kaip rodo tyrimas, daug bendra turi su Že- 
maičių Kalvarijos „Kalnų“ giesmėmis: „...dar po Antrojo pasaulinio karo 
Skuodo raj. Barstyčių kaime giedorius ir kanklininkas J. Dargis kankliavo pri- 
tardamas „Kalnų“ giesmėms“ (31, 8). 

Vakarų Lietuvoje, praėjus 200 metų po krikšto, bažnyčiose buvo giedama 
pritariant kanklėmis ir rageliais. Saulei tekant pievelėje, ant kelmo ar akmens, 
skambant paukštelių ir gyvulėlių balsams, rageliams ir kanklėms, tėvai pran- 
ciškonai aukodavo pirmąsias šv. Mišias (39,76-87). Iš to matyti, kad 
pranciškonai Tytuvėnuose liaudį globojo, švietė, mokė giesmių ir maldų, ne- 
paneigdami prieš juos buvusios kultūros. Tad nenuostabu, kad ir šiandien šioms 
giesmėms pritaria muzikos instrumentai. Per muzikos instrumentus ir liaudiš- 
kas šventų giesmių melodijas vienuoliai pranciškonai, kurie laikosi griežto 
neturto įžado, perėmė pagoniškas panteistines tradicijas (jos Vakarų Lietuvo- 
je buvo labai stiprios) ir jas įprasmino, nes tai leido pranciškoniškoji „gamtos 
teologija“, kurios autorius yra šv. Pranciškus Asyžietis, tapęs gamtos šventuo- 
ju globėju. Be elgetų su savais muzikos instrumentais, dar buvo ir samdomi 
muzikantai, grojantys bei pritariantys giesmėms varinėmis triūbomis (45). Ši 
tradicija, matyt, atėjusi iš baroko laikų Lietuvoje. 

Bažnytinei instrumentinei muzikai formuotis šiame Lietuvos regione di- 
delę reikšmę turėjo šalia buvusi Pašiaušės jėzuitų kolegija: „Štai jau 1688 m. 
Pašiaušės kolegijoje vargonai ir timpanai, be kitų priežasčių, buvo įtaisyti ir 
tam, kad jei kurių nepajėgtų išjudinti jų pačių pamaldumas, juos pertrauktų 
muzikos melodijos“, - rašo P.Rabikauskas (35, 368). 

Tytuvėnuose vartojamų pučiamųjų instrumentų šaknys, matyt, glūdi ap- 
linkinėse vietovėse: „1728 metais šv. Stanislovo išvakarėse į Pašiaušę atėjo dvi 
didelės procesijos iš Kelmės ir Kuršėnų. Pasitikti išėjo procesija iš Pašiaušės 
bažnyčios, didingai grojant dūdoms, valtornoms, būgnams ir kitiems muzikos 
instrumentams. Pirmąją dieną iškilmingoje procesijoje vėl dalyvavo orkestras 
su keturiomis būgnų poromis. Kitą dieną iš procesijos metu grojančių muzikos 
instrumentų pabrėžiami klarnetai (litus). Sunku nuspėti, ką tuo metu reiškė 
minimas muzikos instrumento pavadinimas „litus“. Tai galėjo būti ir ne klar- 
netas, 0 panašus į jį signalinis piemenų, medžioklinis ar karinis pučiamasis 
instrumentas, primenantis ragą“ (40, 304-305). Tokio keistoko instrumento 
pavartojimas labai tikėtinas, nes tuo metu Lietuvos bajorija Lenkijos bajorų 
pavyzdžiu pradėjo kurti karines kapelas, kurių grojimas pasižymėjo neįprastu, 
egzotišku atspalviu. Dažnai ir tokių muzikantų apranga bei instrumentai rodė 
sarmatiškosios kultūros bruožus (47, 125). Senesnieji žmonės dar atsimena 
pasakojimus apie caro laikais po sodžius vaikščiojančius „meškininkus“ , kurie 
vedžiodavosi prijaukintas meškas ir dūduodavo metalinėmis dūdomis (8, 66). 

Parateatriniai renginiai, kurių iniciatoriai Tytuvėnuose ir aplinkinėse vietovė- 
se buvo jėzuitų ir pranciškonų auklėtiniai, procesijos, kur muzikiniai-teatri 1iai 
elementai buvo savotiška dirva, formavo Tytuvėnų šventovės garbinimo sampra- 
tą. Ji įsitvirtino liaudies pamaldume ir šiandien dar gyva. 

Tad kokios giesmės skambėjo Tytuvėnuose? Kaip jos vadinosi, kokia buvo 
jų paskirtis, kada jos buvo giedamos? Pirmiausia - tai kalvarijų giesmės, ku- 
rios, kaip parodė analizė, yra Žemaičių Kalvarijos giesmių analogas (54). Vienos 
giesmės melodija išsiskyrė iš visų kitų. Tai XIX stoties giesmė „Krikščionio 
siela kiekvieno“; jos melodijos nerandame nė viename lenkiškame giesmyne 
(5). Tytuvėnuose giedama šios giesmės melodija panaši į liaudies dainos „Pa- 
leidau žirgą į lankas“. 

Giesmė: 

jo, kiek šven - to krau - jo iš - lie - jo. 


(45) 

Kitas giesmių fenomenas - tai dominikoniškųjų stočių giesmės. Šios gies- 
mės buvo ir šiandien yra giedamos per Švč. M. Marijos Apsilankymo atlaidus 
(liepos 2-9 d.) lankant dominikoniškąsias stotis. Tytuvėnų bažnyčios klebonas 
Eimutis Marcinkevičius pasakoja: „Žemaičių Kalvarijos „Kalnų“ giesmes žmo- 
nės giedodavo per laidotuves, ypač kai Kančios laiptų koplyčioje būdavo 
pašarvotas velionis, taip pat metinių metu, po šv. gedulinių Mišių už mirusiuo- 
sius — bažnyčioje bei Didžiojo šeštadienio ir Vėlinių vakare - koplyčioje (45). 
Taigi šių giesmių paskirtis yra malda už mirusiuosius. 

Fenomenas yra dar vienos giesmės, tai - pranciškoniškųjų stočių, kurios 
taip pat yra įtaisytos vidinėje vienuolyno sienoje, šalia dominikoniškųjų. Šios 
stotys buvo lankomos, pasak Tytuvėnų gyventojos Pranės Karpinaitės (g. 1920 m. 
Šiluvos par., Raseinių aps.), gavėnios metu (apytikriai nuo vasario vidurio iki 

balandžio antrosios pusės) bei mirusiųjų minėjimų metu, kai po šv. Mišių už 
mirusįjį maldininkai tas stotis apvaikščiodavo. Sių pranciškoniškųjų stočių me- 
lodija, kaip rodo tyrimai, labai artima vienai dominikoniškųjų stočių giesmių 
melodijai. Tai tarsi vienos kurios kopija, tik neaišku, kurios. Giesmių istorija 
rodo, kad dominikoniškosios kalvarijų giesmės yra senesnės už pranciškoni- 
škąsias, nes jų kultas Žemaitijoje prasidėjo 1637 m. vyskupui Jurgiui Tiškevičiui 
įvedus Žemaičių Kalvarijos kalnus, o pranciškoniškųjų 14 stočių Kryžiaus ke- 
lio apvaikščiojimo tradicija su maldomis ir giesmėmis susiformavo tik nuo 1734 
m., kai Pranciškonų ordino atstovybė įpareigojo Mažesniuosius brolius įrengti 
14 stočių Kryžiaus kelią visose bažnyčiose (12). 

Kad palygintume melodijas, pateikiame dviejų giesmių pradžias: „Žemai- 
čių Kalvarijos kalnų“ (dominikoniškojo Kryžiaus kelio) pradžios giesmė: 


kaip ji su - ga - vę bai - siau - siai kan - ki - no 


, 


kol nu-ma-ri - no. 


(31, 15) 
14 stočių (pranciškoniškojo Kryžiaus kelio) pradžios giesmė: 


J=63 

ne- gai - les- un - gos. . 
(45) 

Melodijos tapatumas rodo. kad dominikoniškosios ir pranciškoniškosios 
giesmių giedojimo tradicijos nesiskyrė. 

Be minėtų giesmių, buvo giedamos ir kitos giesmės: „Švč. M. Marijos Ne- 
kaltojo Prasidėjimo valandos“. „Šv. Antano“ ir „Šv. Jono Krikštytojo“. 

Antanina Laurutytė-Virbukienė (2. 1916 m. Galminaičių k., Kiaunorių 
par., Bazilionų vls., Šiaulių aps.) prisimena: “Per Porciunkulės ir Švč. M. Ma- 
rijos Nekalto Prasidėjimo atlaidų šventes į Tytuvėnus suvažiuodavo gausiai 
žmonių. Jie dar vadinosi Didžiaisiais Tvtuvėnų atlaidais, kurių metu maldinin- 
kai. dalyvaudami gausiose procesijose, giedodavo „Adynas“. Šios „Valandos“ 
buvo pranciškonų išgalvotos ir žmonėse labai mylimos“ (45). „Švč. M. Marijos 
valandos“. arba „Valandos apie Nekaltai Pradėtają“. žmonių vadinamos ga- 
dzinkomis. arba advnomis. Vakarų kraštuose šios „Valandos“ buvo parašytos 
XV a. antrojoje pusėje tuo metu, kai tarp teologų vyko smarkūs ginčai apie 
Nekaltai Pradėtąją. „Valandų“ autoriumi ilgą laiką laikytas jėzuitas šv. Alfon- 
sas Rodrigesas, bet paskutiniai duomenys rodo, kad jas lotynų kalba parašė 
pranciškonas Bernardinas Bustis (1451-1513), garsus pamokslininkas ir Ma- 
rijos garbintojas (9, 416). Šios giesmės yra pranciškoniškosios kultūros reliktas, 
todėl jos buvo tokios populiarios Tytuvėnuose. 

Stasys Virbukas (g. 1911 m. Tytuvėnuose) sakė: „Kad šios šventovės baž- 
nyčios vardas buvo Švč. Mergelės Marijos Angelų Karalienės, tad ir Parcinkulės 
atlaidai buvo garsiausi šioje vietovėje. Ši šventė seniau ir dabar švenčiama rug- 
pjūčio 2 dieną“ (45). Vardas yra kilęs iš nedidelio žemės lopinėlio, esančio 
miške ant Subasio kalno (Italijoje), kur nuo VI a. stovėjo Marijos Angelų Ka- 
ralienės bažnytėlė: ją globojo vietos benediktinai. Vėliau bažnytėlė perėjo į 
šv. Pranciškaus globą ir jo vadovaujamas ordinas vietoj tos bažnytėlės pastatė 
baziliką, kurios viduje buvo išsaugota Porciunkulė (lot. portiuncula - dalelė) 
(4, 234-235). 

Šv. Antano Paduviečio giesmė - pati seniausia Tytuvėnų miestelio ir apy- 
linkių giesmė. Ji turi senas tradicijas, kurios siejasi su nuo seno čia švenčiamais 

Šv. Antano atlaidais. Šv. Antanas - žmonių, kurie yra pametę daiktus, globė- 
jas. Jo kultas gyvas Kretingoje ir Tytuvėnų pranciškonų bažnyčioje. 

Ona Lubinaitė-Juškevičienė (g. 1916 m. Latvijoje, nuo 1940 m. gyvena 
Tytuvėnuose) prisimena, kad iki Antrojo pasaulinio karo pradžios ir po jo mal- 
dos ir giesmės prie šv. Antano paveikslo netilo ir šiandien netyla (45). Prie šv. 
Antano paveikslo ne tik atlaidų, bet ir paprastomis dienomis žmonės melsda- 
vosi, giedodavo jam skirtas giesmes. Ekspedicijos metu užrašėme dvi giesmes. 
Viena yra iš „kantičkų“. Palyginus giesmių melodijas, matyti, kad lietuviškoji 
yra savita ir neturi nieko bendra su lenkiškąja: 

Lietuviška melodija : 

4 — ne wkaz - de) ka-i — nie, 
"——————- TT —-+———ĮT 7 T — 

i cie-bie Je go ra - tu - nek nie 
š 

m Nie. O Švik-y An-to > ni! 
"——1— =————=———=—- 

O Škky Anto ni! Niech nas przed 
"27 Luz žilu—z— 
———1— 11 — > 17 — 

Bo - gem Two-ja pros- ba bro - ni 


Two-ja prod-ba bro  - ni. 


(44, 386-387) 


Kita Tytuvėnų šventojo giesmė lietuvių religinėje etnomuzikologijoje ne- 
turi precedentų. Jos ir sovietinės dainos „Drąsiai, draugai, koja kojon“ melodija 
tapati: 


Kaip Di - dis šven -ta - sis An-ta - nas, kick 


da - ro  stebuk - lų ji - sai, tai 

Žž - no dr jau > nas Ir sc - nas, tai 


skelbia  varguo - lių bal - sai. 


žen - ki: me mū-šių ke - liu. - liu. 


(56, 7) 
Kiti garsūs Tytuvėnų atlaidai - Šv. Jono Krikštytojo. Jie švenčiami birželio 
24 dieną. Bažnytiniai šaltiniai kalba, kad tuojau po Lietuvos krikšto (1387) 
pradėtos minėti Joninės. Šv. Jono Krikštytojo šventę, kaip atskirą, 1682 m. 
pamini Vilniaus vyskupas M. S. Pacas, o Joninių pavadinimas randamas rank- 
raštiniame XVII a. vokiečių-lietuvių kalbų žodyne. Šv. Jonui tarp šventųjų 
Lietuvoje skiriama labai svarbi vieta. Ta aplinkybė įgalino ilgą laiką išlaikyti 
senuosius liaudies papročius. Steponas Bartkevičius (g. 1907 m. Tytuvėnų mies- 
telyje) pasakoja, kad Tytuvėnuose per Šv. Jono Krikštytojo atlaidus žmonės 
nešdavo į bažnyčią šventinti žoles, net kanapes, usnis, dilgėles. Joninių išvaka- 
rėse žolynais papuošdavo koplytstulpius su šv. Jono Krikštytojo skulptūrėlėmis, 
jų tvoreles, puošdavo ir kryžius, ypač jeigu ta šventė sutapdavo su „kryžiavo- 
mis dienomis“. Kryžius ir koplytėles apvaikščiodavo giedodami šventas giesmes, 
būtinai „Visų Šventųjų litaniją“ ir „Šv. Jono Krikštytojo giesmę“, taip pat kick- 
vienas atskirai melsdavosi į šv. Joną Krikštytoją prie jo statulos (45). 

Pateikiame giesmės „Apie šv. Joną Krikštytoją, Patroną Žemaičių kuni- 
gaikštystės“ melodiją ir dalį teksto: 


ma - žas bū - dams jau - ni - kai - tis. 
vi - sus žmo - nes spa - vie - do- dams. 
(13, 409-411) 


Melodiją (pateikėjas Steponas Bartkevičius, g. 1907 m.) į magnetinę juos- 
tą įrašė ir iššifravo A. Motuzas) (45). 


Peržvelgus giesmės melodinę liniją, aiškiai matyti lietuvių liaudies dainos 
„Ant kalno karklai siūbavo“ melodijos atspalviai (27, 460). 

Tytuvėnuose metai prasideda Trijų Karalių švente su „Gradusiniais“ at- 
laidais. Krikščioniškasis pasaulis turėtų būti dėkingas šv. Pranciškui Asyžiečiui: 
1223 m. Kalėdų naktį Greccio miške šventasis pirmą kartą inscenizavo Betlie- 
jaus prakartėlę su gyvais personažais - kūdikiu, Marija ir Juozapu, asilu ir 
jaučiu. Po to prakartėlės inscenizacija tapo populiari visame pasaulyje ir inspi- 
ravo Kalėdų giesmių kūrybą (38, 32.) Kalėdų laiką, pasibaigiantį Trijų Karalių 
švente, globojo pranciškonai. Onutė Karpinaitė (g. 1915 m. Šiluvoje) prisime- 
na, kad per Trijų Karalių atlaidus maldininkai apvaikščiodavo Kristaus kančios, 
arba žmonių vadinamų „Gradusinių“, 31 pakopos laiptus. Koplyčioje ant alto- 
riaus išstatydavo Švenčiausiąjį, o prie fisharmonijos vargoninkas ir giesmininkės 
giedodavo Trijų Karalių giesmes: 


Svei-kas, Jė - zau, taip bran - gus, 

Par tas Ka-lė - das šven - tas, 
iš Bet-lie- jaus par - neš - tas. 


gi - mu-siam gie - do ž 2 ki - me! 


Melodiją (pateikėjas Steponas Bartkevičius, g. 1907 m.) į magnetinę 
juostą įrašė ir iššifravo A. Motuzas) (45) 


Ši Kristaus kančios laiptų koplyčia, kaip jau minėta, Tytuvėnuose buvo 
pastatyta 1774-1775 m., o nuo 1774 m., t.y. popiežiaus Klemenso XIV metų, 
vėliau ir popiežiaus Pijaus VI 1784 m. per Tris Karalius lankantiems šiuos luip- 
tus ir apmąstantiems Viešpaties Jėzaus kančią buvo suteikti atlaidai (23, 270). 
Tai patvirtina ir informatoriai, esą „Gradusinių“ atlaidai per Tris Karalius bū- 
na su ypatingomis giesmėmis, giedamomis tik šios šventės metu (45). Iš tų 
ypatingųjų giesmių - šiandien giedamų per Vėlines - yra „Rūsčią dieną“. Isto- 
rikai ir architektai mano, kad dabartinis Tytuvėnų šventorius esąs apstatytas 
arkada ant seniau buvusių kapinių (1,15). Yra žinoma, kad šią giesmę visame 
pasaulyje pranciškonai giedodavo per Vėlines lankydami kapus. Iš pranciško- 
nų kompozitorių minėtinas pirmasis šv. Pranciškaus Asyžiečio biografas tėvas 
"Tomas iš Celano, sukūręs sekvencijų ir tropų, tarp jų ir garsiąją „Dies Irae“ 
sekvenciją, kuri Lietuvą pasiekė Vėlinių giesmės „Rūsčią dieną“ forma (37). 

Visi šie šaltiniai liudija, kad Tytuvėnuose ši giesmė, giedama per Tris Ka- 
ralius, yra pranciškoniškosios kultūros reliktas. Palyginus vietinių giesmininkų 
melodiją su autentiška, grigališku choralu paremta pranciškoniška giesme, ma- 
tyti, kad tytuvėniškė giesmė yra savita, skiriasi nuo originalo: 

Tytuvėniškės giesmės melodija: 

kai prieš Viešpatį vė - sim, at-sa-ky-ti jamtu-rė - sim. 
Pateikėja Pranė Karpinaitė, 
g. 1920 m. Šiluvoje (45) 


Pranciškoniškoji „Dies Irae“ melodija: 


1.Rūs-čią die- ną am-žiai le - mia pa -gal pra - nė- 


2. Kaip ta-da vi - si dre- bė - sim, kai prieš Vieš -pa- 


=——=———— 


Ųų st0-vė — sim, at o sa -ky-tuoojamotu o rė OO sim 

(26, 213) 

Po atlaidų ant namų durų buvo užrašomos pirmosios Trijų Išminčių vardų 
raidės: K+ M+B. Buvo mėgstami Trims Karaliams skirti vaidinimai. Jų perso- 
nažai — persirengėliai Trys Karaliai ir vedlys, jis nešdavo žvaigždę; visi 
vaikščiodavo po miestelį ir apylinkių sodybas. Stasys Virbukas sako, kad „nuo 
Trijų Karalių iki Didžiojo šeštadienio visuose bažnytiniuose renginiuose daly- 
vaudavo muzikos instrumentų kapela, sudaryta iš varinių pučiamųjų 
instrumentų. Kapela dažniausiai grodavo „gradusiniuose“ laiptuose“ (45). Ši 
tradicija galėjo ateiti iš literatūrinių šaltinių: „Laikas nuo laiko, kaip juodas 
audros debesis, pakildavo minios ir fariziejų riksmas, nuslopindamas tuos ga- 
lingus ir šventus dejavimus. Pilotas derėjosi dar su įdūkusia minia, nuolat baisiai 
rėkiančia: „Šalin jį! Nukryžiuok jį!“ Tad valandomis buvo girdėti trumpas tri- 
mito garsas ženklui, kad Pilotas nori kalbėti“ (21,180). Dar viena citata iš to 
paties šaltinio: „Pilotas nužengė nuo terasos. Priešais jį nešė valstybės ženklą, 
paskui ėjo teismo skelbikai ir raštininkai su knygų rutuliais ir lentelėmis. 

Priekyje žengė trimitininkas, pūsdamas trimitą. Pilotas liepė pūsti trimitą prie- 
kyje, kad klegesys nutiltų, ir baimingai su neapykantos priemaiša ėmė 
sprendimą. Pasigirdo trimito garsas, tai buvo sutartas ženklas skelbti pradėti 
eiseną“ (21, 200-209). 

Kiti informatoriai, pvz., Antanina Laurutytė-Virbukienė ir Kazimiera Ma- 
leckienė (g. Juškaičių k., Raseinių aps.) prisimena, kad „pučiamųjų muzikos 
instrumentų kapelos pritardavo giesmininkams, giedantiems „Kalnus“ gavė- 
nios metu „gradusų“ koplyčioje “(45). Didįjį ketvirtadienį, Didįjį penktadienį 
ir ypač Didįjį šeštadienį per naktį yra saugomas koplyčioje Kristaus karstas ir 
giedami „Kalnai“ bei „Visų Šventųjų litanija“. Jos melodija ypatinga tuo, kad 
skiriasi nuo bažnytinės ir yra būdinga tik Tytuvėnų apylinkėms. 


Bažnytinė melodija: 


SR AM r -son! Christe A - son! Ala - son' 


Pateikėja Juzefa Akmenskaitė, g. 1914 m. Mažeikių aps., Viekšnių mies- 
telyje, nuo mažų dienų gyvenanti Tytuvėnuose (45). 


Įdomus Tytuvėnų ir šalia esančio Šiluvos miestelio metas — Šilinės atlaidai 
Šiluvoje. Jie kasmet vyksta nuo rugsėjo 8 d. ir trunka visą savaitę. Tytuvėnai 
jiems ruošdavosi iš anksto, nes per juos į Šiluvą keliaudavo daug maldininkų iš 
tolimų parapijų (Kauno, Kėdainių, Kaišiadorių, Baisogalos, Šiaulių). Maldi- 
ninkai traukiniais atvykdavo į Tytuvėnų geležinkelio stotį ir procesijomis 
aplankydavo vienuolyno šventovę, tada eidavo į Šiluvą, Švč. M. Marijos Gimi- 
mo šventę. Šią tradiciją, matyt, bus įvedę vietos pranciškonai bernardinai. Jie 
rengdavę procesijas ir patys jose dalyvaudavę. Kai kada tokios procesijos Vil- 
niuje buvo rengiamos iš Katedros į Bernardinų bažnyčią. Procesijos vykdavo 
Šv. Kryžiaus dienomis, prieš Šeštines ir Šv. Morkaus dieną, o Vilniuje dar ir 
per Švč. M. Marijos Gimimo šventę (38, 33). 

Tad ir mes keliaujame kartu su procesija į kitą mūsų tiriamą Lietuvos 
šventovę — Šiluvą. Ekspedicijos medžiaga bei istoriniai šaltiniai liudija, kad 

šiose procesijose buvo giedamos „Švč. M. Marijos valandos“, liaudyje vadina- 
mos „gadzinkomis“, bei Švč. M. Marijos „Rožinis“. 

Žemaitė savo apsakyme „Kelionė į Šidlavą“, rašytame 1906 m., pasakoja 
patirtus įspūdžius, aprašo giedamas giesmes: „Giedotojų būrys, sykiu su kle- 
bonu eidami, gieda litaniją, toliau kitas būrys gieda valandas, dar toliau būrys 
gieda rožančių“ (55, 305). Vaikystės prisiminimais su „Katalikų pasaulio“ skai- 
tytojais dalydamasis tytuvėniškis, dabar gyvenantis Vilniuje, Vytautas 
Kalasauskas taip rašo: „Kartais maldininkų procesijos ateidavo pėsčiomis iš 
toli. Kartą tokia procesija atėjo iš Šiaulių (40 km). Jai vadovavo vyskupas. Žmo- 
nės buvo labai išvargę, sulyti, kiaurai sušlapę, bet buvo sutikti labai iškilmingai. 
Maldininkai brido per purvą melsdamiesi, kalbėdami rožančių, giedodami“ 
(19, 26). Iki XX a. pradžios šios vienuolių ir paprastų žmonių giedamos gies- 
mės „Apie Nekaltai Pradėtąją“, arba „Valandos“, o Žemaitijoje - „Gadzinkos“, 
nebuvo niekur užfiksuotos (likę dokumentai - tik tų giesmių tekstai), tad rei- 
kia manyti, kad jų melodijos buvo keičiamos kaimo žmonių. Melodijos kito ir 
naujų muzikinių stilių prasme. “ Valandos“ muzikologiniu aspektu atitinka to- 
kius liaudiškumo kriterijus, kaip žodinė perdavimo forma, anonimiškumas, 
melodinis variantiškumas, ryšys su apeigomis, kultu, ilgaamžiškumu. Pranciško- 
nai bernardinai, garbindami Dievo Motiną Mariją, šiose giesmėse vaizdingai 
piešia ją gamtos simboliais: Rožė Paslaptingoji, Dangaus Vartai, Aušros Žvaigž- 
dė, Jūrų Žvaigždė ir t.t. Lietuvoje šios giesmės paprastai giedamos per adventą 
„rarotinių“ mišių metu, o Žemaitijoje - maldingosiose kelionėse į Tytuvėnus 
ir Šiluvą. Čia bažnytinė poezija artima liaudies muzikai. Taip gimsta religinis 
folkloras, kurio pradininkai, šiandien galima drąsiai teigti, buvo pranciškonai. 

Išskyrus „Valandų“ giesmes, į akis krinta įdomus dalykas: „Valandų“, ar- 
ba „Gadzinkų“, giesmės pabaigos melodija yra tokia pati, kaip ir gavėnios 
giesmės „Jėzų Kristų Judošius“ ir „Žemaičių Kalvarijos kalnų“ trečios vietos 
giesmės. Kaip teigia naujausi muzikologiniai šaltiniai, šias giesmes 
1462-1505 m. sukūrė pranciškonų bernardinų kompozitorius Ladislovas iš Giel- 
novo (10, 200). Autentiškas šios giesmės tekstas buvo parašytas lenkų kalba. 
XVI a. pradžioje prasidėjus lietuvių pranciškonų bernardinų konfrontacijai su 
lenkais, ši giesmė galėjo būti išversta Lietuvos bernardinų, nes mus pasiekė 
lietuviškas vertimas, ir ji buvo įdėta į J. Šrubauskio giesmyną „Balsas širdies“, 
išspausdintą 1726 m. Pateikiame „Žemaičių Kalvarijos kalnų“ trečios vietos 
giesmės melodiją: 

(45) 
Pasak informatorių, taip pat literatūriniuose bei istoriniuose šaltiniuose 
minima, kad maldingosiose kelionėse buvo kalbamas arba giedamas 
„Švč. M. Marijos rožinis“. Surinkta šio dominikoniškosios vienuolijos kultūros 
relikto muzikinė melodinė medžiaga palyginta su spausdintine tapačia lenkiš- 
kąja. Kaip pavyzdį pateikiame giedamo „Švč. M. Marijos rožinio“ įžangos 
giesmę „Sveika, Aušrine žvaigždele“: 
Lietuviška giesmė: 

pas s2-vo Sū - nų mie- liau - sig. 


- ta, Ma-ryo- Ojo. 
Melodija ir tekstas - (41, 758-759) 
Archyviniai šaltiniai liudija, kad Šiluvoje procesijų pradžia siekia 1662 m., 

kai šios šventovės klebonas bei prepozitas buvo Joakimas Skirmantas. Čia jis 
išbuvo apie 30 metų: „...jam esant klebonu, į Šiluvą pradėjo keliauti maldinin- 
kai organizuotomis procesijomis, ypač į Šilinių Valandų atlaidus“ (14, 304). 
Apie Valandų atlaidus Šilinių metu rašė ir Žemaitė: „Šeštadienio rytą, saulei 
tekant, kunigai su žmonėmis apėjo aplink bažnyčią ir pastatė Monstranciją: 
prasidėjo Valandų atlaidai“ (55, 316). Kas tie Valandų atlaidai? Ekspedicijų 
medžiaga rodo, kad Šilinių atlaidų oktavos metu vienas rytas buvo skiriamas 
pagerbti Švč. M. Marijos Nekaltąjį Prasidėjimą (45). Dalyvauti tos dienos ap- 
eigose - kiekvieno kataliko pareiga, kaip teigia Agota Šmerauskienė (g. 1918 m. 
Marijampolės aps., Ąžuolų Būdoje). 1924 m. šaltiniai kalba, kad net Kauno 

maldininkai vykdavo į Valandų atlaidus: „1922 ir 1923 m., taip ir šiemet 
(ty. 1924 m.- A.M.) buvo iš Kauno (Lietuvos sostinės) surengta labai graži ir 
iškilminga maldininkų kompanija su procesija į Šiluvą ant atlaidų „Užgimimo 
šv. Panelės Dievo Motinos Marijos“ 8 d. rugsėjo. Buvo labai gražus giedorių 
choras, vedamas kunigų, ir kariškas orkestras (...)“. (7, 119-123). 


Kitas mūsų tyrimo objektas Šiluvos šentovėje - Švč. M. Marijos koplyčios 
Septynių Marijos skausmų stotis. Reiktų trumpai apžvelgti pačios vietos, kur 
įrengtos stotys, istoriją. 

Šiluvoje 1612 m. ant didelio akmens pasirodžiusi Švč. M. Marija. Nuo to 
laiko tą vietą katalikai lankydavo, puošdavo akmenį gėlėmis, giedodavo. Šį 
pasirodymą ir vietos garbinimą aprašė iš evangelikų reformatų atsiteisęs kata- 
likų bažnyčią su jos valdomis to meto Šiluvos klebonas (nuo 1623 m. - Žemaičių 
vyskupas) kan. Jonas Kazakevičius. Apsireiškimo vietoje jis pastatė (atrodo, 
ne vėliau kaip 1625 m.) nedidelę medinę aštuonkampę koplyčią. Prie koply- 
čios buvo įrengti ir kapai. Nuo tada rugsėjo 8-oji diena žmonių pradėta vadinti 
Sėmene, Bočine, Apažėle, Švč. M. Marijos diena, arba Šiline. Tą dieną mūsų 
proseneliai šventė pagerbdami mirusiuosius ir prisimindami rudens lygiadienį 
(3, 87-88). 1663 m. Žemaičių vyskupas Aleksandras Sapiega toje pat vietoje 
pastatė kitą, tokio pat pločio, bet ilgesnę koplyčią ir jos viduryje įrengė altorių 
su paveikslu. 1770 m. Šiluvos prepozitas, būsimasis Žemaičių vyskupas sufra- 
ganas (nuo 1786 m.) Tadas Juozapas Bulota paveikslą perkėlė į bažnyčią, o 
koplyčios altorių papuošė iš Londono parsigabenta marmurine Dievo Moti- 
nos statula. 1818 m. Žemaičių vyskupas sufraganas Simonas Mykolas Giedraitis 
vėl pastatė naują ir didesnę. 1872 m. joje įrengtas altorius (projektavo ir statė 
J. P. Zimodras). 

Švč. M.Marijos apsireiškimo 300 metų jubiliejui artėjant, kilo mintis pa- 
statyti naują koplyčią. Tuo metu Šiluvos klebonas buvo Marcijonas Jurgaitis. 
Projektą parengė garsus dailininkas architektas Antanas Vivulskis. 1912 m. 
rugsėjo 8 d. prel. Jonas Mačiulis-Maironis pašventino kertinį koplyčios akme- 
nį. Koplyčia buvo baigta statyti 1924 metais (33, 48.). 

1933-1934 jubiliejiniais metais, skirtais paminėti ne tik Jėzaus Kristaus 
kančias ir mirtį, bet taip pat Švč. M. Marijos skausmus, kurie prasidėjo kūdikė- 
lio Jėzaus aukojimu Jeruzalės bažnyčioje ir baigėsi Kristaus palaidojimu, Šiluvos 
klebonas Petras Katela koplyčioje įrengė Sopulingosios Dievo Motinos-kelio 
stotis. Šiandien Lietuvoje tik čia yra tokios stotys su savo specifinėmis giesmė- 
mis ir maldomis. Šių stočių kilmė yra labai sena. Istoriniai šaltiniai liudija, kad 
1233 m. septyni Florencijos patricijai - Bonfiglio, Monaldio, Bonagiunta, Ma- 
netti, Amodeo, Uguccio ir Aleksiejus Falcomieri, vėliau Bažnyčios pavadinti 
septyniais palaimintaisiais, Servitų ordino įkūrėjais, - palikę rūmus, dvarus, 
išėjo į tyrumas prie Senatijos kalno, netoli Florencijos, ir čia įkūrė Servitų, 
arba Marijos tarnų, broliją. Tikslas - apmąstyti Viešpaties Jėzaus kančias ir 

Švč. M. Marijos skausmus. Septintaisiais jų atsiskyrimo metais, kai septyni vy- 
rai 1239 m. Didįjį penktadienį meldėsi ir apmąstė Kristaus kančias, jiems 
apsireiškė Švč. M. Marija ir davė rožinį. Apaštalų Sostas šį apsireiškimą pa- 
tvirtino. Servitų brolija septynių Švč. M. Marijos skausmų garbinimą nukreipė 
dviem formomis: kančios keliu - stotimis (popiežius Povilas V 1606 m. sausio 
14 d. suteikė šiems keliams atlaidus; 57, 68-69) ir „Septynių skausmų rožiniu“ 
(„Karunka“ ). 

Pranciškonai įsteigė „Septynių Marijos džiaugsmų rožinį“, kuris 1422 m. 
ordine buvo įvestas ir platinamas. Lietuvą jis pasiekė kartu su bernardinais 
(12). Ekspedicijų medžiaga patvirtino, kad Septynių Marijos džiaugsmų garbi- 
nimo forma Tytuvėnuose yra buvusi gyva iki pat vienuolyno uždarymo. Tai 
patvirtina vienuolyno bažnyčios muziejuje esantis autentiškas iš vyšnių kauliu- 
kų padarytas pranciškoniškasis rožinis. Taip pat pranciškonams bernardinams 
1699 m. buvo suteikta teisė rengti Sopulingosios Dievo Motinos atlaidus, ku- 
rie vykdavo per Marijos Septynių skausmų šventę - rugsėjo 15 d. (22). 

Sopulingosios Dievo Motinos septynių stočių giesmes, kaip vėliau matysi- 
me, sudaro vienas garsusis himnas “Stabat Mater“. Jo autorius yra pranciškonų 
kompozitorius Jacopane da Todi (kiti mano šio kūrinio autoriumi esant 
šv. Bonaventūrą). Lietuvą, Šiluva su Iytuvėnais, šis kūrinys pasiekė „Stovi 
Motina“ forma su daugybe variantų. Šiluva turėtų būti dėkinga pranciškonams 
ir už maldų „Viešpaties Angelas“ ir „Sveika, Karaliene“, taip pat skambinimo 
varpais populiarumą, nes senose 1233 m. pranciškonų kronikose skaitome: 
„7metams po šv. Pranciškaus mirties praėjus, vienas broliukas trimitu ir milži- 
no balsu ragino vidurinės Italijos žmonių minias garbinti Švč. Trejybę ir mūsų 
garbingą Dievo Motiną Mariją“. Netrukus po to, 1263 m., pranciškonų virši- 
ninkai nutarė, kad tris kartus skambinant varpais - rytą, per pietus ir vakare — 
visuose vienuolynuose būtų kalbama maldelė “Viešpaties Angelas“ ir trys “Svei- 
ka, Marija“ Dievo Sūnaus, įsikūnijusio Švč. M. Marijoje, paslapties prisiminimui 
pagerbti. Čia taip pat prisiminta, jog šv. Bonaventūra prie “Sveika, Marija“ 
pridėjo antrąją dalį - „Šventoji Marija, Dievo Motina, melski už mus nusidėjė- 
lius dabar ir mūsų mirties valandą“. Pranciškonų vyresnybė nutarė, jog 
vienuoliai, užbaigę kalbėti brevijoriaus maldas, tuojau pagal bažnytinių metų 
laikotarpį pridėtų atitinkamas Marijos antifonas: „Sveika, Dangaus Karalie- 
ne“, „Sveika, Karaliene“ ir t.t. (36, 318). Tai vis Tytuvėnų pranciškoniškosios 
kultūros atgarsiai Šiluvoje. Iš pateiktos medžiagos matome, kad giesmė „Stovi 
Motina“ - pranciškoniškosios kilmės, maldos „Viešpaties Angelas“ ir „Sveika, 
Karaliene“ — pranciškoniškosios kilmės, muzikos instrumentai atlaiduose — 
pranciškonų muzikinės kultūros reliktas. Septynių džiaugsmų rožinis Tytuvė- 
nuose - taip pat pranciškoniškosios kilmės. Klebonas Katela kreipėsi į servitų 
vienuolyno centrą Romoje prie šv. Marcelo Corso bažnyčios (Chiesa di S. Mar- 
cello al Corso), iš kur buvo gautas leidimas steigti Septynių skausmų stotis; 

baigiantis šventiesiems metams, šios stotys pašventintos arkivyskupo Juozapo 
Skvirecko ir iškabintos didžiojoje koplyčioje (16,14-15). 

Šitų stočių lankymo būdus, maldą ir giesmę kun. P. Katela pateikė specia- 
lioje knygelėje (43). Deja, šioje knygelėje - maldynėlyje nėra nei maldų, nei 
giesmių melodijų. Kun. P. Katelos pateiktas lankymo būdas, kaip rodo ekspe- 
mr šiek tiek pakitęs. 

ios septynios Sopulingosios Dievo Motinos stotys žmonių pradedamos 
apvaikščioti pagarbinant visų pirma Švenčiausiąjį Sakramentą, jei yra taberna- 
kulyje, giesme „Garbinkime Švenčiausiąjį Sakramentą“, o jeigu koplyčioje jo 
nėra, tada giedama „Prie Dievo Motinos Šiluvos Užtarėjos“ arba „Marijos 
Vardas“ (45). To knygelės autorius nemini. Taip pat kun. P. Katelė nemini ir 
šių stočių užbaigimo vaikščioti tradicijos. Surinktoji medžiaga rodo, kad po 
paskutinės maldos vėl grįžtama prie altoriaus ir, jei tabernakulyje yra Šven- 
čiausiasis Sakramentas, baigiama giesme „Viešpaties Angelas“ (45). Pasak kun. 
Antano Lukošaičio (g. 1922 m., gyvenančio Pilviškiuose), „jos yra skirtos dau- 
giau bendruomeninei maldai ir giesmei nei individualiai, t.y. asmeninei. Būdavo 
giedoriai - vadovai, kurie vesdavo šias stotis Šiluvos didžiųjų (rugsėjo 8 d.) ir 
Sopulingosios (rugsėjo 15 d.) atlaidų tarpu po Sumos iki vakarinių pamal- 
dų“(45). 

Vadovai atvažiuodavo iš įvairių Lietuvos etnografinių regionų: iš Mažei- 
kių, Šiaulių, Vilkaviškio, Panevėžio, Kauno. Kiekvienas maldas ir giesmes 
vesdavo “sava“ melodija. Ekspedicijos metu užrašyta iš keleto pateikėjų Šilu- 
vos „Septynių skausmų Sopulingosios Dievo Motinos stočių“ giesmių melodijos. 
Krinta į akis tai, kad visos maldos yra skaitomos, o ne giedamos. Pagrindinė 
giesmė, papunkčiui einanti per visas stotis, - “Stovi Motina“. Kaip jau anks- 
čiau minėjome, ji yra pranciškoniškosios kilmės. Pabandėme sulyginti lenkiškos 
ir lietuviškos šios giesmės melodines linijas: 

Lenkiška: 


Gdy na Krzyžu wi-siaf Syn, gdy- na Krzyžu wi- siaT Syn 
(41,111-112) 

Lietuviška (Šiluvos parapijos): 


(45) 


bai artima, beveik identiška Žemaičių Kalvarijos kalnų giesmės „Stovi Motina“ 


Palyginus raatyti, kad šiluviškė melodija skiriasi nuo lenkiškosios, bet la- 
melodijai: 


Sto 


.18) 


(31 


Kitos giesmės būna dviejų melodijų; giesmė „Marijos Vardas“ rodo, kad 


laviš- 


šiįs 


patį tekstą. Pirmoji gal kiek pana 


x 


ką maršą, bet labai populiari Žemaitijos parapijose: 


tai dvi skirtingos giesmės pagal tą 

- jos var - das lyg dan-gaus ma-lo - nė, 


* 


di že - mės klo - niais. 


- bėj skam- ba, 


aukš - ty 


(45) 


„artima autorinei kūrybai, bet tai jau atskiras mu- 


zikologų tyrinėjimo objektas: 


„mūsų manymu 


Antroji 


das lyg dan-gaus ma - bo - pė, 


-n-jos var 


gies - me- les gie - do - kim. 


kuo nuo - šir - džiau - siai 


(45) 

Iki 1908 m. šių stočių grafitiniai atvaizdai kabojo koplyčioje; 1934 m. ati- 
darius mažąją koplytėlę Šiluvos bažnyčioje, stotys buvo į ją ir perkeltos, 
o didžiojoje koplyčioje buvo pakabintos naujos. Mažoji koplytėlė bažnyčioje 
įsidėmėtina tuo, kad joje sudėti istoriniai daiktai, susiję su Marijos apsireiški- 
mu Šiluvoje. Viename jos gale yra altorius su Švč. M. Marijos statula. Ši statula, 
kaip jau minėjome, yra atvežta iš Anglijos ir kurį laiką yra buvusi didžiojoje 
Marijos Apsireiškimo koplyčioje. Kitame šios koplytėlės gale, priešais altorių, 
išdėstyti šie istoriniai daiktai: 

1. Geležinė skrynia; apie 80 metų buvo įkasta žemėse su bažnytiniais daik- 
tais. Ji padėta aukštai, ant lentynos, ir be dangčio, kad kiekvienas apsilankęs 
galėtų ją pamatyti. 

2. Senas baltos spalvos arnotas, rastas drauge su kitais daiktais skrynioje; 
jis padėtas po stiklu. 

3. Infulato insignijos - liturginiai vyskupo rūbai, mitros, pirštinės, sanda- 
lai, pastoralas ir kiti, kuriuos Šiluvos klebonai, leidus popiežiui Pijui VI, naudojo 
laikydami šv. Mišias. 

4. Šalia skrynios yra nukryžiuotojo Kristaus paveikslas - kryžius, pieštas 
lentoje; jį Šiluvos koplyčiai dovanojo Žemaičių vyskupas A. Sapiega. Paveiks- 
las kitados buvo protestantų peršautas. 

5. Sopulingosios Dievo Motinos stotelės (.„karunka“ ). 

Ši Sopulingosios Dievo Motinos „karunka“, arba, kaip jau minėjome, ser- 
vitų „Rožinis“, maldininkų kalbamas pavieniui. Tai asmeninė malda, baigiama 
sukalbant tris kartus „Sveika, Marija“ prie didžiojo bažnyčios altoriaus (45). 
Šiluvoje buvo ir šiandien yra tokia tradicija, kad tarp Votyvos ir Sumos vieni 
žmonės meldžiasi apvaikščiodami Kryžiaus kelią bažnyčioje, o kiti tylomis baž- 
nyčios koplyčioje, apeidami Septynių skausmų Sopulingosios Dievo Motinos 
Marijos stotis. 

Kun. Edvardas Simaška (g. 1909 m.) prisimena, kad šios stotys buvo labai 
lankomos ir mylimos. Žmonės tikėjo, kad tik apvaikščiojus Tytuvėnų Kristaus 
kančios laiptus („gradusus“), pasimeldus prie Marijos paveikslo Šiluvos baž- 
nyčioje bei jos koplytėlėje prie statulos „Ligonių Sveikata“, sukalbėjus „Septynių 
paslapčių Sopulingosios Dievo Motinos Marijos rožinį“ („karunką“) ir apvaikš- 
čiojus didžiojoje koplyčioje Septynių skausmų Sopulingosios Dievo Motinos 
Marijos stotis, gaunami visuotiniai Šiluvos atlaidai (45). 


Paskutinis 1996 m. vasaros ekspedicijos objektas buvo Veprių kalvarijos. 

Veprių miestelis stovi šiauriniame Veprių ežero krante netoli Šventosios 
upės (1,5 km), 17 km į pietvakarius nuo Ukmergės ir 21 km į šiaurės rytus nuo 
Jonavos. 

Veprių vietovė sena. Senovėje Vepriuose buvusi senosios lietuvių tikybos 
alkavietė. 1385 m. Vepriai minimi kryžiuočių kelių aprašymuose. Šventosios 

upė ten vadinama Swyntoppe; lietuviai tada ją galėjo vadinti Šventupe 
(52, 544). 

Pirmoji Veprių bažnytėlė (o gal tik koplyčia) buvo pastatyta 1610 m. 
kapinėse. 1844 m. sugriuvus Upninkų bažnyčiai ir rusams ją uždarius, Vilniaus 
vyskupijos administratorius įsakė Upninkų bažnyčios inventorių perkelti į Vep- 
rius ir čia įsteigti parapiją; ją tvarkyti pavedė kunigui Samueliui Vitkevičiui. 
Prie bažnyčios susirinko Upninkų žmonės ir nedavė išvežti turto. Riaušes, tru- 
kusias pusantros paros, laimėjo vepriškiai. Pralaimėję upninkiečiai į Veprių 
bažnyčią nėjo. 

Ilgai Veprių parapijos žmonės sukę galvas, ką daryti. Pagaliau vienam at- 
ėjusi gera mintis: reikią steigti Vepriuose kalvarijas, ką tada upninkiečiai darysią. 
Šiai minčiai pritarė ir klebonas. Buvo pasiųsti žmonės į Vilnių ir ten parengtas 
kalvarijų planas. Pagal jį Vepriuose buvo statomos koplytėlės ir vartai. Į Jeru- 
zalę buvo nusiųsta viena moteris, ji iš ten atvežė dvylika maišelių šventosios 
žemės. Iš Vilniaus vyskupijos atėjo įsakymas, kad Vepriuose leidžiama rengti 
kalvarijas. 1846 m. per Sekmines bažnytkaimyje pirmą kartą buvo apeiti Kris- 
taus kančios keliai. Kiekvienais metais lankytojų vis daugėjo (52, 545). 

Antroji versija — kunigui Samueliui Vitkevičiui klebonaujant Vepriuose 
(1844 m.), jo zakristijonas Juozas Sinickas lankęsis Kristaus kančių vietose ir 
parvežęs žemių. Medžiagą koplytėlėms statyti davęs Veprių ponas Podberec- 
kas (Podbereckis) (58, 97). Kaip teigia Bronius Kviklys, „...senieji vepriškiai 
dar gerai prisimindavo, kaip vienas vienuolis barstęs Veprių kalvarijų kelius 
šventomis žemėmis ir kalbėjęs apie jas savo pamoksle“ (52, 545). Istoriniai 
šaltiniai liudija, kad šia parapija labai rūpinosi netoliese buvęs Milašiūnų do- 
minikonų vienuolynas; jis carinės rusų valdžios buvo uždarytas 1863 m. 
(58, 96). 

Trečioji versija — Vepriuose tuo laiku buvusi didelė lenkinimo įtaka. Net 
vakarėliuose jaunimas nebekalbėjąs lietuviškai, melsdavęsis lenkiškai. Kad 
būtų pasipriešinta lenkinimui, vepriškiai įsteigė Vilniaus kalvarijų stočių kopi- 
ją. Koplyčios buvo pastatytos žmonių rankomis, buvo su įvairių intencijų 
užrašais. Apie tai pasakojo Veprių miestelio kraštotyros muziejaus direktorius 
mokytojas Jonas Žentelis. Muziejuje yra labai sena nuotrauka “ Atlaidai Vep- 
riuose“ (45). 

Vepriuose Kryžiaus kelias būdavo iškilmingai apvaikščiojamas kasmet 
per Sekmines. Maldininkai pradėdavo rinktis jau nuo penktadienio. Kalvarijų 
apvaikščiojimas prasidėdavo šeštadienį iš ryto ir trukdavo visą dieną ir naktį 
iki Sekminių pirmosios dienos pusiaudienio. Vaikščiodavo kelių šimtų žmonių 
grupės. Nauja grupė išeidavo kas 5-10 minučių (45). Zigmantas Butkevičius 
(g. 1932 m.) pasakoja, kad maldininkams ypatinga vieta buvusi Cedrono upe- 
lis (Riešės upelio žemupys), pavadintas bibliniu vardu. Jo vanduo turėjęs 
gydomosios galios, todėl dažnas maldininkas gerdavo iš upelio vandenį, praus- 
davosi juo veidą, plaudavosi žaizdas arba šiaip skaudamas vietas, rinkdavosi 
akmenėlių ir nešdavosi namo. Per Cedrono upelį buvo brendama, o perbridus 

einama keliais iki kitos stoties. Šioje vietoje būdavo ypač daug elgetų. Įspūdin- 
gai atrodydavo, kai maldininkai eidavo naktį su žvakėmis, kai maldų ir melodijų 
garsai skambėdavo miškų gilumoje arba išsiveržę plaukdavo Šventosios upės 
pakrantėmis, Veprių ežero paviršiumi. Jeigu pasitaikydavo gražus oras, tai 
maldininkų suplaukdavo tūkstančiai, ir Vepriai tapdavo didžiausiu miestu. Net 
vandens šuliniuose pritrūkdavo; laimė, kad čia pat būdavo ežeras (45). 

Kryžiaus kelio apvaikščiojimo tradicija naktį yra labai reta. Niekur Lietu- 
voje, kaip rodo daugelį metų atliekami tyrimai, to nėra. Tik pranciškonai 
bernardinai Vilniuje turėjo pačiame vienuolyne ypatingas naktines procesijas: 
„Šalia liturginių visoms bažnyčioms leistų pamaldų bei procesijų, bernardinai 
turėjo ypatingas savo procesijas. Per Šeštines, po Nonos, užgesinus velykinę 
žvakę, procesijoje, išsirikiavę po du ir giedodami “Incarnatus Omnipotens“, 
eidavo į valgomąjį, t.y. vakarienės“ (11, 155). 

Vepriuose per Sekmines nakties procesijos su žvakėmis - vienuoliškosios 
kultūros reliktas. 

Antanas Kvedaravičius (g. 1941 m.) pasakoja, kad „kas negalėdavo eiti 
visų 35 dominikoniškų stočių, tam kun. Vaclovo Ramanausko buvo patariama 
pradėti eiti nuo 21 iki 35 stoties, t.y. 14 pranciškoniškųjų stočių“ (45). 

Vepriuose yra ir Sopulingosios Dievo Motinos septynios stotys, arba, kaip 
vietiniai vadina, „Marijos takeliai“. Minėtieji Zigmantas Butkevičius ir Anta- 
nas Kvedaravičius sako, kad šie takeliai, arba stotys, yra aplink bažnyčią 
šventoriuje ir vadinami dar “karunka“, o apvaikščiojami per Devintines. Algi- 
mantas Surdokas (g. 1933 m.) tvirtina, kad Vepriuose, be dominikoniškų ir 
Sopulingosios Dievo Motinos septynių stočių, yra iškilmingai švenčiamos ki- 
tos šventės, kurių metu skamba giesmės: Šv. Jurgio, Šv. Jono, Šv. Onos, 
Šv. Jackaus ir Rožančinės (45). Ypatinga Rožinio šventė. Lietuvoje tik dvi baž- 
nyčios turi Švč. M. Marijos Rožančinės titulą, iš kurių viena — Veprių. Ši šventė 
gavusi pavadinimą nuo „Rožinio“ maldos (Lietuvoje vadinamos „Rožančine“), 
įvesta popiežiaus šv. Pijaus V 1572 m., o popiežius šv. Pijus X 1913 m. nustatė 
pastovią jos dieną - spalio 7 d. (49, 45). 

Kitas mus dominęs klausimas - kokios giesmės, iš kokių giesmynų yra 
giedamos visose minėtose šventėse ir apeigose. Informatorių apklausa paro- 
dė, kad buvo ir šiandien yra vartojami du giesmynai: pirmasis išleistas 
Ukmergėje 1927 m. kun. K. J. (o gal kunigo Bortnikovskio?) „V. Jėzaus Kris- 
taus kančios kelių, arba kalvarijų, vadovėlis, taikomas Vilniaus ir Veprių 
kalvarijoms apvaikščioti“ ir antrasis - „Į amžinatvę lydint. Giesmės ir maldos 
prie ligonių ir mirusiųjų“. Jį parengė ir išleido Julius Sinius Vilniuje 1938 me- 
tais. Tarp kita ko, šiame giesmynėlyje autorius rašo: „Stengiausi surinkti daugiau 
mėgstamų ir žinomų mums giesmių su liaudies melodijomis. Dalį melodijų 
surinkau Švenčionių apylinkėje, kitas parašiau pats liaudies motyvais. Jei kam 
nepatiktų, galėtų giedoti pagal savas melodijas arba remtis vadinamuoju „Psal- 
mistu“ (17, 3). 

Veprių giesmių melodijas ryškiausiai mums pateikia Jonas Palaima 
(g. 1932 m. Užupių k., Jonavos vls., Ukmergės aps.), gyvenantis Dubių k., Up- 
ninkų seniūnijoje, Jonavos rajone. Visas melodijas išmoko iš tėvo Jurgio 
Palaimos (1891-1980). Liaudies dainoms artimiausios giesmės „Dieve, žemės 
Valdytojau“ ir „Šviesa pasaulio viso“. 


Giesmė „Dieve, žemės Valdytojau“: 


Tau gar- bę duo-dam at- mi-nę Jė-zaus nak-tį pas- ku- tiing. 


1. Dieve, žemės valdytojau, 2. Kada apaštalams šventą 
Tikras žmonių mylėtojau, Jėzus steigė sakramentą, 
Tau garbę duodam atminę Pirmiaus kojoms jų šventomis 
Jėzaus naktį paskutinę. Savo nuplovė rankomis. 


(Tekstas -18; melodija - 45) 


Liaudies daina “Oi tu Dieve, Dievulėliau": 


== 
Ir nuo švie si0- jo ka-ra-liaus Miekur ne-iš - bėg - siu, bėgisiu). 


1. Oi tu Dieve, Dievulėliau, 2. Naktims gaudo, Dienoms riša, 
Kur aš pasidėsiu, Ašarėlės traukia, 
Ir nuo šviesiojo karaliaus Iš po turko savo brolio 
Niekur neišbėgsiu. Jau nebesulaukia. 


(29, 54) 

Giesmė: „Sviesa pasaulio viso“: 


J=84 


1. Šviesa pasaulio viso, 2. Visi kniūbsti pulkime, 
Jėzus Kristus užgeso, Jėzui garbę duokime, 
Užgeso sunkiai miręs, Taip dėl mūsų mirusį, 
Viso pikto patyręs. Garbinkime Viešpatį. 

(Tekstas - 18, 59-61; melodija - 45) 


Lietuvių liaudies daina „Vai kelias kelias“: 


4-6 


2. Vai, kukav kukav, 
Dar ir palėkėjo, 
Tėvulis sūnelį 
Vainon palydėjo. 


(Tekstas - 29, 247-249; melodija - ten pat, 747) 


1.Vai kelias kelias, 
Pakelėj berželis, 
Pačioj viršūnėlėj 
Gegutė kukavo. 

IŠVADOS 


1. Žiemgalos kraštas iki šio amžiaus septintojo dešimtmečio garbino šven- 
tąją Barborą Žagarietę. Jos garbinimas buvo labiau individualus, atsiskleidęs 
savo unikaliomis maldomis ir giesmėmis — „Šv. Barboros kankinės valandos“ 
ir litanija bei dvi giesmės. Šių giesmių ir maldų melodijos yra originalios ir su 
lenkiškomis neturi nieko bendra. Šv. Barbora buvo šio krašto mokinių globėja 
ir prie jos buvo meldžiamasi gruodžio 4 dieną. 

2. Tytuvėnuose, pranciškonų bernardinų vienuolyno ir bažnyčios archi- 
tektūrinis ansamblis suformavo ypatingą šios šventovės muzikinės religinės 
giesmės raidą. Čia giesmės skambėjo per Švč. M. Marijos Apsilankymo, Por- 
ciunkulės, Šilinės atlaidus bei prekymečiuose per Tris Karalius ir per Šv. Jono 
Krikštytojo šventę. Šiame ansamblyje susipynė dominikoniškosios, pranciško- 
niškosios ir jėzuitiškosios kultūros. Tai 20 stočių „Žemaitijos kalvarijos kalnų“, 
14 stočių Kristaus kančios laiptų, „Švč. M. Marijos valandų“ bei patrono 
šv. Jono Krikštytojo giesmės. Čia šalia giesmių skambėjo įvairūs muzikos in- 
strumentai. 

3. 1933-1934 m. Šiluvos Švč. M. Marijos koplyčioje susiformavę Septynių 
skausmų stočių bei „Septynių skausmų rožinio“ („karunkos“) kultai šiandien 
merdėja ir eina į užmarštį. Dar gyva visuotinių Šiluvos atlaidų tradicija, kurią 
sudaro: pirma - Tytuvėnų Kristaus kančios laiptų („gradusų“) apvaikščioji- 
mas; antra — pėsčiomis ateiti iš Tytuvėnų į Šiluva; trečia - Šiluvoje pasimelsti 
bažnyčioje prie stebuklingojo Marijos paveikslo; ketvirta - pasimelsti bažny- 
čios koplytėlėje prie Ligonių Sveikatos skulptūros ir sukalbėti „Sopulingosios 
Dievo Motinos rožinį“ („karunką“); penkta - apeiti Septynių skausmų Sopu- 
lingosios Dievo Motinos Marijos stotis didžiojoje koplyčioje. 

4. Naktinės procesijos, Kryžiaus kelio stočių apvaikščiojimo forma, gyvos 
tik Vepriuose. Ir Šiluvoje, ir Vepriuose dar gyvas Septynių skausmų Sopulin- 
gosios Dievo Motinos Marijos stočių ir Rožinio kultas. Šių giesmių melodijose 
gana ryškūs aukštaitiškų dainų motyvai. 

5. Tyrinėtose Lietuvos šventovėse dingsta dokumentai, nyksta prisimini- 
mai, miršta senų padavimų saugotojai. Laikas daro savo. Jaunoji karta jau mažai 
ką bežino apie savo krašto tradicinę religiją, jos papročius. Tačiau ji dar gyva. 
Ji gyva vyresniosios kartos žmonių maldose, ji gyva nutapytuose paveiksluose, 
poezijos posmuose ir giesmėse. Šios giesmės daug prisidėjo stiprinant ir sau- 
gant katalikišką tikėjimą lietuvių širdyse protestantizmo metais. Jos stiprino 
meilę savo kraštui, Tėvynei, Dievui rusų priespaudos laikais. Jos dar gyvos ir 
šiandien, tik jau stovinčios ant bedugnės krašto, vakarietiška charizmatinė gies- 
mės melodika stumia ją į prarają. 

Taigi į senąjį lietuvių tikėjimą įskiepyta krikščionybė per šešis šimtmečius 
Lietuvoje dailiai įaugo ir turi gilias šaknis. Senoji karta senu papročiu 

dar dėkoja Dievui Tėvui Visagaliui kaip dangaus ir žemės Kūrėjui, o nūdienos 
katalikiškoje šventėje jau naujoviškai laukiamas Jėzaus Kristaus atėjimas. 


THE RELIGIOUS SONGS AND THE CUSTOMS OF CATHOLIC ETHNIC MUSIC IN 
THE PARISHES OF ŽAGARĖ, ŠILUVA, TYTUVĖNAI AND VEPRIAI 


Summary 


The purpose of this article is to review and summarize the facts of the first half of the XX 
th century tradition! songs of Žagarė, Tytuvėnai, Šiluva and Vepriai, gathered by the author of 
the article during religious songs and folklore music ezpeditions in 1996 summer. Also, to de- 
termine the time the place and the ways of singing, and some of them to compare with similar 
or the same Polish songs and Lithuanian songs, to show the unigueness of them. During the 
time of these expeditions author himself guestioned 26 presenters, recorded on audio tapes 
and deciphered more than 120 songs (all that is stored in St. Anthony Religious Sciences Insti- 
tute at the Faculty of Catholic Theology at Vytautas Magnus University the in the folk-lorc 
room). As the presenters affirmed, in all visited places there were sung all old catholic religious 
songs even during the Soviet time. As the analysis of the material shows, the customs of the 
singing of these religious songs along with the rites connected with them have changed a lot in 
50 years time and till ninth decade they almost died out, except the main Church festivals. 

The last news and facis are found are only 50 years ago. The new facts of research give us 
opportunity to identify them with the old ones and to draw a conclusion about the repertoire, 
the singing time, place ways and singers themselves of the traditional songs of these places. 

1. In the district of Žiemgala, till the seventh decade of this century, had its Saint Barbara 
from Žagarė (Barbora Žagarietė) Devotion to her was more individual - personal than com- 
munal. The pravers and religious sons are very ungue; the litany of St Barbara the martyr and 
two songs. The melody of these songs and praycrs is original and has no connection with the 
Polish ones. Barbara (Barbora) was the patron of the pupils of district. On the 4" of December 
people used to pray to this Saint. There was not plaved with any musical instruments to accom- 
pany religious songs in Žagarė. 

2. In the South - east of Lowlands (Žemaitija) in Tytuvėnai the architectural ensemble of 
the Franciscan monastary and Church has formed special development of religious songs of 
this sanctuary. They were sung at the Festival of Porciunkulė, Visitation, Šilinė (the Birth of 
Mary) and also during the market which happened at the time of Epiphany, St. John the Bap- 
tist. We can find Dominican, Franciscan and Jesuit cultures in that ensemble: 20 stations of the 
hills of Calvary of Lowlands (Žemaitija), 14 stations (steps) of the Suffering of Christ, prayers 
to Virgin Mary, religious songs to John the Baptist. The songs were accompanied with the 
national and musical instruments. 

3. Devotional journeys and processions playcd a very important role in the practise of 
devotion between the santuries of Tytuvėnai and Šiluva. In 1933-1934 at the chapel of Virgin 
Mary in Šiluva there were born the cults of the Rosary and Stations of Seven pains of Mary. 
Today all that is dying out. There is alive tradition of Festivals in Šiluva which has: 1) the steps 
(stations) of the suffering of Christ in Tytuvėnai by walk, 3) to pray at the magic picture of Mary 
in the Church of Šiluva, 4) to pray 7 mysteries of Rosary of the sorrowful Mother Mary, 5) to 
pray at the 7 stations of Sorrowful Mother Mary at the Great Chapel. 

4. The form of devotion as night invocations, stations of the cross is characteristic only in 
one Lithuanian Church in Vepriai (Franciscans are practisingthat, too) as well as in Šiluva there 
is a devotion to the Seven sorrows of the Blessed Virgin Mary and Rosary. The melody of these 
songs has the chatacter of the national songs od Highlands (Aukštaitija). 

We can come to the conclusion that the documents vanish in the sanctuaries of Lithuania 
vanish memories dies out and the people who could tell about the past die. Time is passing by. 

Even in the places of cxpedition the youth knows very little about tradicions, customs of reli- 
gion of their own district. But everything is alive in the prayers of older generation, paintings, 
poetry and songs. These songs strenghtencd catholic faith in Lithuanian people hearts during 
the protestant movement in Lithuania. They (the songs strenghened the love for the homeland, 
country and God under the presure of Russians. 

Thesc Lithuanian devotions as the stations of the cross, Patrons, religious and national 
songs are deep in the hearts of Lithuanian people of old generation. They are thanking about 
God as Almighty, Creator of heaven and earth their way and there is ecxpactation of thc coming 
of Jesus Christ in a new way. 

DR. ALFREDAS ŠIRMULIS 


KRIKŠŽIONYBĖS POVEIKIS LIETUVIŲ LIAUDIES 
MEMORIALINIAMS PAMINKLAMS 


Lietuvių liaudies memorialiniai paminklai, neįkainojamas Lietuvos dva- 
sinės kultūros turtas, yra vienas savičiausių reiškinių Europoje. Jų meninė išraiš- 
ka atspindi vietinį su senovinėmis apeigomis susijusį tautos kūrybinių galių 
fenomeną. Koplytėlės ant žemės, akmenų arba pritvirtintos prie medžių, sto- 
gastulpiai, koplytstulpiai ir kryžiai buvo statomi ne tik kapinėse, bet ir prie 
sodybų, pakelėse, kelių sankryžose, prie šventų šaltinių, gyvenviečių aikštėse 
ir bažnyčių šventoriuose. 

Savo išraiškingomis formomis jie augte įaugę į Lietuvos gamtovaizdį. Ty- 
rimai rodo, kad tai stabmeldiškos Lietuvos medžių ir prosenių garbinimo pa- 
darinys, vėliau susiliejęs su krikščionybės simboliais. Liaudies memorialiniai 
paminklai ir jų puošyba pradėti tyrinėti tiktai XIX a. pabaigoje ir XX a. pirmo- 
joje pusėje. Jais domėjosi M.Brenšteinas ir A.Jaroševičius, tyrinėjo J.Basana- 
vičius, P. Galaunė, žavėjosi M.K. Čiurlionis ir A.Žmuidzinavičius. Toks vėlyvas 
susidomėjimas šia lietuvių liaudies meno sritimi lėmė tai, kad liaudies pamin- 
klų pavyzdžių daugiausia sukaupta XIX a. ir XX a. pirmojoje pusėje. 

Memorialiniai paminklai, kuriuos šimtmečiais kūrė liaudies meistrai, vi- 
sada buvo daromi iš medžio. Dėl medžiagos nepatvarumo senieji paminklai 
sunyko. Muziejų fonduose tėra išlikę keletas medinių skulptūrų, datuojamų 
XVIII a., o visos kitos - XIX a. ir XX a. pirmąja puse. Taigi lietuvių liaudies 
monumentų ir jų skulptūrinės puošybos kilmės ir istorinės raidos moksliniam 
vertinimui trūksta medžiagos. Tačiau, pasitelkiant kitų tautų analogiškus reiš- 
kinius, nuodugniau analizuojant rašytinius šaltinius ir išlikusius kūrinius, bent 
iš dalies galima atkurti jų ištakas ir raidą. 

Tradiciniai lietuvių liaudies paminklai išlaikę ir stabmeldišką, ir krikščio- 
nišką formą bei simboliką, todėl reikia pamėginti atspėti, kaip atrodė senieji, 
kurie buvo iki krikščionybės įvedimo Lietuvoje. J.Basanavičius, 1912 m. 

nagrinėdamas lietuvių liaudies memorialinius paminklus, jų kilmę susiejo su 
senovišku stabmeldišku papročiu statyti ant kapų medines statulas!. 
P.Galaunė kritikuoja J.Basanavičių ir kitus iki jo rašiusius autorius, kurie 
savo teiginius apie lietuvių liaudies skulptūros kilmę ir istorinę raidą grindė 
vien intuicija?. Pripažindamas, kad J.Basanavičius, remdamasis archeologiniais 
duomenimis ir analogija su kitų tautų panašiais reiškiniais, lietuvių liaudies 
paminklų kilmę teisingai siejo su senovės lietuvių mirusiųjų kultu, PGalaunė 
nesutinka, kad ant žymių žmonių kapų buvo statomos medinės statulos“. Pri- 
tardamas tuometinių istorikų nuomonei, jog senovės lietuviai dievų statulų 
neturėjo, jis teigė, kad lietuvių liaudies skulptūra yra krikščionybės rezultatas“. 
P.Galaunė daug prisidėjo prie lietuvių liaudies meno teorinio pagrindi- 
mo. Tačiau ketvirtajame dešimtmetyje dėl išsamesnių archeologinių tyrinėji- 
mų stokos, nepakankamo tuometinio istorijos mokslo lygio, neprieinamų ra- 
šytinių šaltinių, liaudies memorialinių paminklų ir jų skulptūros kilmė nebuvo 
pakankamai ištirta. Taip įvertinęs J.Basanavičiaus teiginį ir suformulavęs lie- 
tuvių liaudies skulptūros krikščioniškąją kilmę, PGalaunė ir pats padarė kele- 
tą esminių klaidų: a) J.Basanavičius vadovavosi ne tiktai intuicija, bet rėmėsi 
ir A. Kojelavičiaus, T.Narbuto ir kitų darbais, kurie šiuos teiginius buvo perė- 
mę iš Lietuvos metraščio*; b) neatkreipė dėmesio į tai, kad minimos statulos — 
tai ne dievų, o mirusių Žmonių atvaizdai; c) neigdamas stabmeldiškų dievų 
statulų buvimą, negalėjo paneigti ikikrikščioniškosios skulptūros apskritai, nes 
toks problemos sprendimas būtų buvusi metodologinė klaida; d) lietuvių liau- 
dies skulptūros kilmės nesiejo su memorialinių paminklų kilme, tarsi lietuvių 
liaudies skulptūra nebūtų su jais turėjusi glaudaus ryšio. Be to, stengdamasis 
įrodyti, kad liaudies skulptūra atsirado vėliau negu memorialiniai paminklai, 
P.Galaunė rašė: „Tai mums patvirtina ir šis faktas, kad kryžius statyti buvo 
draudžiama jau XV amžiaus pirmojoje pusėje, 0 į mūsų liaudies skulptūrą baž- 
nyčia akį teatkreipė tik XVIII amžiuj““. Taip teigdamas P.Galaunė rėmėsi že- 
maičių vyskupo A.Tiškevičiaus 1752 m. sudaryta knyga „Synodus diocensana 
Medhnicensis, seu Samogitiae, sub auspicilis...“7 Tą patį draudimą, taikydamas 
kryždirbių darbams, minėjo ir J. Basanavičius". Kadangi mokslinėje literatūro- 
je kalbant apie liaudies skulptūros kilmę ir jos raidą šis draudimas ir toliau 
kartojamas, reikia pasakyti, jog J.Basanavičius, P.Galaunė, A.Kancedikas bu- 


"Basanavičius J. Lietuvių kryžiai archeologijos šviesoje // Rinktiniai raštai. Vilnius, 
1970, p. 124-155. 

?2Galaunė P Lietuvių liaudies menas. Kaunas, 1930, p. 158. 

* Ten pat, p. 104-105. 

* Ten pat, p. 162. 

* Lietuvos metraštis (Bychovco kronika). Vilnius, 1971, p. 51-52. 

*Galaunė P Min. veik,, p. 163. 

"Synosus diocensana Mednicensis, seu Samogitiac, sub auspicilis... Antonii Daminici 
Tyszkiewicz. (36) 242 (12). Vilnae, 1752, p. 13. 

*Basanavičius J. Min. veik., p. 153-154. 

vo neteisūs. Šiuo draudimu buvo draudžiama ne liaudies medinė skulptūra, o 
grafikos darbai. 

P.Galaunės teiginys, kad lietuvių liaudies skulptūra atsirado dėl krikščio- 
nybės poveikio, neįtikino netgi tuometinių liaudies meno tyrinėtojų. K.Čerbu- 
lėnas, nagrinėdamas Mažosios Lietuvos antkapinius paminklus, rašė: „Aukš- 
tai ištobulinto nekrokulto formos apsprendė antkapinių paminklų atsiradimą. 
"Tose tautose, kuriose mirusieji buvo lyginami dievams, antkapiniai paminklai 
pasireiškė dažniausiai statulinės skulptūros forma““. 

Kaip matome, iki 1940 m. nebuvo mokslininkų sutarimo dėl lietuvių liau- 
dies skulptūros kilmės ir egzistavo dvi nuomonės: kad jų kilmė vietinė (papro- 
tinė) ir kad krikščioniška. 

Sovietiniais metais nenutrūko diskusija šiuo klausimu - vieni siekė pa- 
grįsti vieną, kiti kitą minėtą nuomonę. Iš esmės diskutuota ne tiek dėl liaudies 
skulptūros kilmės, kiek siekiant pagrįsti arba paneigti teiginį - turėjo ar netu- 
rėjo lietuviai stabmeldiškų dievų statulų. 

Tik A.Kancedikas teisingai pastebėjo, kad neabejotinai lietuvių liaudies 
skulptūra yra nenutrūkstamai susijusi su mažųjų formų architektūra - kryžiais 
ir koplytėlėmis, neatsiejama lietuviško peizažo dalimi". 

Lietuvių liaudies skulptūros kilmę derėtų sieti ne su ikikrikščioniškų die- 
vų statulomis (tai atitiktų valstybės formavimosi laikotarpi), o su gerokai se- 
nesniais laikais, nes archeologai jau yra įrodę, jog baltų protėviai (Narvos kul- 
tūros atstovai) dar neolite turėjo įvairių plastikos rūšių". 

Iš meno istorijos žinome, kad priešistorinių laikų visuomenės menas tie- 
siogiai susijęs su tam tikromis magijos rūšimis, iš kurių vėliau susiformavo įvai- 
rūs kultai. Taigi ir lietuvių liaudies memorialinių paminklų bei jų skulptūrinės 
puošybos ištakos sietinos su įvairiais tikėjimais ir kultais, paplitusiais baltų gen- 
čių gyvenamoje teritorijoje, o vėliau ir Lietuvoje. Tačiau moksliškai tai plačiau 
dar netyrinėta. Čia tiktų pacituoti N.Vėliaus išvadą: „O kol bus išanalizuota ši 
svarbiausia mūsų protėvių dvasinio gyvenimo sritis, sunku bus suvokti visą se- 
nąją lietuvių liaudies kūrybą, jos santykį su krikščionybe ir su visa dabarties 
kultūra“?. 

Tiesa, kai kuriuos tikėjimus gana plačiai gvildena P Dundulienė“. Spren- 
džiant lietuvių liaudies memorialinių paminklų ir jų skulptūros kilmės bei rai- 
dos problemą, atkreiptinas dėmesys į PDundulienės darbo „Medžiai senovės 


"Čerbulėnas K. Mažosios Lietuvos antkapiniai paminklai // Naujoji Romuva, 1938, 
Nr.1/2, p. 42. 

"KaHnmnexukac AC. CoBpeMeHHaa HaponHaa ckynbnTypa JiMTBBI. MocxkBa, 
1974 p. 10-17. 

"Rimantienė R. Šventoji. Kn. 1-2. Vilnius, 1979-1980. Kn. 1. Narvos kultūros 
gyvenvietės. 

2Vėlius N. Senoji lietuvių religija ir pasaulėžiūra // Krikščionybė ir jos socialinis 
vaidmuo Lietuvoje. Vilnius, 1986, p. 39. 

5SDundulienė P Medžiai senovės lietuvių tikėjimuose. Vilnius, 1979. 


202 DR. ALFREDAS ŠIRMULIS *4 


lietuvių tikėjimuose“ skyrius: „Inkarnacija ir metamorfozė“, „Medžiai - vėlių 
ir dievų buveinė“. Autorė rašo, kad, plintant prosenių kultui, prie sodybų, kar- 
tais ir toliau augančiuose medžiuose ar ant stulpų pradėtos kal'inti statulėlės, 
greičiausiai vaizduojančios prosenius. Buvo tikima, kad jose yra mirusio pro- 
tėvio vėlė: ji esą rūpinasi savo įpėdinių ir visos sodybos gerove. Kaip teigia 
P.Dundulienė, statulėlės, kuriose esą gyvenančios mirusiųjų vėlės, būdingos 
daugeliui Europos ir kitų pasaulio tautų. „Paprotys kabinti statulėles medžiuose 
ar ant stulpų ilgai buvo išlikęs pas Azijos ostiakus. XIX a. pabaigoje jie iš- 
pjaustydavo iš medžio statulėles, apvilkdavo jas drabužėliais ir pastatydavo 
prie medžio, pakabindavo krepšiuose ar mažuose svirneliuose, panašiuose į 
mūsų koplytėles. Prie tokių medžių buvo atliekamos kulto apeigos vėlėms net 
tada, kai tos statulėlės jau būdavo supuvusios, nes medis visą laiką buvo laiko- 
mas vėlės buveine“. 

Lietuvos metraštis (Bychovco kronika) net kelis kartus mini, kad lietuviai 
mirusiajam padarydavo jo išvaizdos stabą ir jį ar toje vietoje išaugusį medį, kai 
stabas supūdavo, garbindavo“. Į šį paprotį atkreipė dėmesį S. Daukantas. Ap- 
rašęs kunigaikščio Kerniaus laidotuves, jis pažymi: „Sudegus kūnui, pelenus į 
kūlio indą supylę, į žemę palaidojo, ant kurios viršaus supylė kalną ir atmini- 
mui dar medžio stabą su povyziu nabašniko antstatė, ąžuolyną tenai, šali; ka- 
po stovintį, jam pašventė...“!* 

Nagrinėjant slovakų liaudies antkapinių paminklų kilmę, daroma išvada, 
kad protoslavai ilgainiui vietoj medžių ir krūmų ant mirusiųjų kapų ėmė staty- 
ti stulpus, panašius į kiemo vartų, suteikdami jiems žmogaus išvaizdą. Jų pas- 
kirtis irgi buvo ta pati - maginė apsauginė. Statydami tokius paminklus, gyvieji 
tarsi siekė mirusiųjų pagalbos!'. Jau minėtame darbe P.Dundulienė rašo: „Vie- 
nas pagrindinių pirmykštės pasaulėžiūros bruožų buvo tikėjimas, kad miręs 
žmogus neišnyksta, o pavirsta kitu kūnu. Šitaip buvo išreiškiama žmogaus am- 
žinumo idėja, kuri sudaro pagrindą inkarnacijos (įsikūnijimo) ir metamorfo- 
zės (naujo pavidalo įgavimo) sąvokoms atsirasti“"*. Autorė įrodinėja, kad lie- 
tuviai yra tikėję, jog mirusysis įsikūnija medyje arba kitame augale. 

Galima spėti, kad yra buvusios tam tikros prosenių bei medžių kulto apei- 
gos, kuriomis gyvieji turėję padėti mirusiajam įsikūnyti medyje, kad paskui šis 
jiems pagelbėtų, t. y. taptų tarpininku tarp žmonių ir antgamtinio pasaulio. 
Mirusiojo sudeginimas arba jo palaikų laidojimas skobtinio medžio karstuose, 
stulpo arba statulėlės pagal jo išvaizdą padarymas ir jos įkėlimas į medžius, 
dreves arba panašius į medžius tam tyčia padarytus stulpus — stogastulpius, 


“ Ten pat, p. 86. 

5 Lietuvos metraštis (Bychovco kronika), p. 51-52. 

“Daukantas S. Raštai, Vilnius, 1976. T. 1-2, p. 107-108. 

VTkač Š...len. Kamen a drewo (Slovenske ludove nahrobniky). Bratislava, 1977, 
p. 149. 

*Dundulienė P Min. veik,, p. 76. 

koplytstulpius tikriausiai ir buvo tų apeigų dalis. Išaugę medžiai vietoj sunyku- 
sių paminklų ir turėjo būti tos pagalbos rezultatas. 

Taigi ankstyvieji paminklai buvo apeiginiai. Be abejo, mirusiųjų ir medžių 
kultas formavosi ilgai. Iš pradžių, kaip mini metraščiai, daugiausia dėmesio 
skirta ypatingiems asmenims, kurie, dar būdami gyvi, pasižymėjo kokia nors 
tikra arba tariama galia. Jiems mirus, pagal jų išvaizdą būdavo padaromas sta- 
bas, t.y. pastatomas stulpas, kurio viršutinė dalis vaizdavo mirusiojo galvą. Kai 
tie mediniai stulpai supūdavo, ten turėdavo išaugti medžiai. Ir stabas, ir ten 
išaugę medžiai būdavo garbinami. Vėliau turėjo išplisti ir visų mirusiųjų kul- 
tas. Tada tikriausiai ir buvo pradėta kurti nedideles skulptūrėles stogastulpiams, 
koplytstulpia ms, koplytėlėms, kabinamoms medžiuose arba statomoms po jais 
ant akmens. 

Įvedus Lietuvoje krikščionybę, stabmeldiški papročiai pamažu ėmė nykti. 
Tam laikotarpiui būdingi įvairūs draudimai, raginę atsisakyti senųjų papročių, 
ypač palietė paprotį statyti antkapinius paminklus. Tolesnę liaudies skulptūros 
raidą reikėtų sieti su savitu jos pritaikymu krikščionių religijos reikalavimams. 
Ilgainiui memorialiniuose paminkluose greta buvusių stabmeldiškų simbolių 
atsirado krikščioniškieji, o prosenių skulptūrų vietą užėmė krikščionių šven- 
uieji. 

Reikia pabrėžti, kad mums žinoma tradicinė lietuvių liaudies skulptūra 
netiki XIX a. buvo išimtinai medinė ir vaizdavo rūpintojėlius bei įvairius šven- 
tuosius - globėjus. Jos paskirtis liko tradicinė - susijusi su memorialiniais pa- 
minklais. Lietuvoje ilgą laiką gyvavo paprotys tokiems paminklams parinkti 
tam tikrą medžių rūšį: liepą, eglę - moterims, ąžuolą, uosį - vyrams. 

Taigi galima teigti, kad lietuvių, kaip ir gretimų tautų, memorialiniai pa- 
minklai ir jų skulptūrinė puošyba atsirado žiloje senovėje. Senųjų lietuviškų 
memorialinių paminklų ir su jais susijusios skulptūros paskirtį ir formas lėmė 
ilgaamžės mirusiųjų ir medžio kulto tradicijos. Su krikščionybės įvedimu sieti- 
nas ne liaudies skulptūros atsiradimas Lietuvoje, o senos paprotinės kūrybos — 
memorialinių paminklų ir jų skulptūrų - pritaikymas krikščionių tikėjimui. Tik- 
tai galutinai įsigalėjus krikščionybei, kai senieji tikėjimai buvo pamiršti, be me- 
dinių monumentų, pradedami kurti ir patvaresnių medžiagų - akmens bei me- 
talo paminklai. 

Jau šio amžiaus pradžioje lietuviškų medinių monumentų tyrinėtojai V.Šu- 
kevičius, M.Brenšteinas, J. Basanavičius bandė lietuvių liaudies medinius me- 
morialinius paminklus tipologiškai susisteminti. Jie atkreipė dėmesį į didelę 
šių kūrinių įvairovę, skirtingus komponavimo būdus, netolygų atskirų pamink- 
lų tipų pasiskirstymą Lietuvos etnografiniuose regionuose. PGalaunė, detaliai 
išstudijavęs beveik du tūkstančius medinių monumentų, pirmasis juos sugru- 
pavo. Jis teisingai sako, kad praeityje egzistavo kelių rūšių antkapiniai pamin- 
klai. Vieni iš jų be pėdsakų išnyko, kiti išliko. P Galaunė manė, kad naują for- 
mą įgijo ir šiais laikais Klaipėdos krašte randami antkapinių paminklų - krikš- 

prototipai, kurie nedarė didesnės įtakos stulpinių monumentų formai ar deko- 
rui. 

Šį darbą pratęsė K.Čerbulėnas. Jis pasiūlė labai detalų lietuvių liaudies 
memorialinių paminklų grupavimą. K.Čerbulėnas juos suskirstė pagal me- 
džiagą, iš kurios jie padaryti: mediniai, mūriniai ir geležiniai. Medinius pamin- 
klus suskirstė vėl į tris grupes: lentiniai (iš profiliuotų storų lentų) - krikštai; 
stulpiniai (stogastulpiai, koplytstulpiai, kryžiai); dėžiniai (koplytėlės ant že- 
mės, prie medžių). Toks skirstymas labai parankus ir pastaruoju metu visur 
prigijęs. Tačiau K.Čerbulėnas pakartojo vieną J.Basanavičiaus padarytą klai- 
dą, tvirtindamas, kad lentinių paminklų grupė (krikštai) yra seniausia. O iš 
tikrųjų tokie paminklai yra paplitę ne tik Lietuvoje, bet ir Slovakijoje, Vokieti- 
joje, Latvijoje bei kitur - ten, kur vyravo reformatų tikėjimas. Jie paplitę Ma- 
žojoje Lietuvoje, aptinkami Joniškyje, Biržuose. 

Amžių tėkmėje lietuvių liaudies meistrai išsaugojo senąją - tradicinę me- 
morialinių paminklų formą ir jų puošybą. Ypač akivaizdžiai tai rodo stulpinės 
grupės monumentai, - tai seniausi ir būdingiausi Lietuvai paminklai. Šios gru- 
pės vėlyvoji forma - kryžius; jį komponuojant liko ir senųjų tipų pagrindiniai 
elementai. Tai ir įvairių formų ir dydžių koplytėlės, pritvirtintos prie kryžiaus 
kamieno, ir kitokia vieta skulptūrėlėms, taip pat jų puošybai naudojami iki- 
krikščioniškieji simboliai (saulė, mėnulis, žvaigždės, žalčiukai ir kt.). 

Reformatų krikštai taip pat išlaikė savo prototipų simboliką. Nors yra ir 
vėlyvosios formos krikštų — tai žemi kryželiai, kurie irgi puošiami būdingais 
ankstyvųjų krikštų elementais. 

Dėžinių paminklų grupėje bene įdomiausios yra baublinės koplytėlės, pa- 
darytos iš storesnio medžio kamieno, išskobiant nišą, skirtą šventojo figūrai 
įkomponuoti. Vėliau tos koplytėlės tampa panašios į mažas bažnytėles, kurių 
planas daromas kryžiaus formos ir įkomponuojama įvairių architektūros stilių 
fragmentų. 

Visų čia minėtų grupių lietuvių liaudies memorialinių paminklų viršūnės 
buvo puošiamos tradiciniais dekoro elementais - saulutėmis, kuriose šalia se- 
nosios ikikrikščioniškosios simbolikos ilgainiui išryškinama lotyniško kryžiaus 
forma, Švč. Mergelės Marijos arba Kristaus monograma (IHS) ir kt. 

Visi dėl krikščionybės poveikio susiformavę elementai atsirado ne iš kar- 
to. Senuosius liaudies paminklus laipsniškai keitė nauji. Jie tarsi išsirutuliojo 
iš senųjų sukurdami nepakartojamus, tik Lietuvai būdingus variantus. Čia de- 
rėtų prisiminti kad ir M.K. Čiurlionio paveikslą „Žemaičių kapinės“ (1909 m.), 
kuriame menininkas iš stulpinės formos paminklų (stogastulpio, koplytstul- 
pio, kryžių) ir po jais besislepiančių mažų koplytėlių sukomponavo meniškai 
apibendrintą lengvą, ažūrinį, o kartu ir iškilmingai ramų, elegiškos nuotaikos 
žemaitiškų kapinių — „švento miško“ vaizdą. 


*7 KRIKŠČIONYBĖS POVEIKIS LIETUVIŲ LIAUDIES 
MEMORIALINIAMS PAMINKLAMS 


205 


THE INFLUANCE OF CHRISTIANITY ON THE LITHUANIAN FOLK MEMORIAL 
MONUMENTS 


Summary 


The Lithuanian folk memorial monuments and their sculptures were very important and 
original small-scaled folk monuments for exclusively the spiritual needs of the farmers. Pillar- 
type crosses, roofed pillar-type crosses and miniature chapels with small statuettes (sculptures) 
in them, put on the ground or fixed in the trees at first were made of special kind of wood - it 
was connected with the idolatory Lithuanian traditions when there was workship ritual (cer- 
emony) between the trees and forfathers. Later on the monuments made of wood were erected 
by individual families over the graves of their realatives, at the places of accidents on the ocassion 
of great blessings or misfortunes. 

After leading the Christianity in Lithuania the traditional folk monuments saved their 
forms and symbolics for a long time. In time was formed and the latest their form - cross, in its 
decoration remained not only the old symbols (sun, moon, stars, little grass snakers), but also 
small chapels in which the statuettes of forfathers were changed by various saints, and near by 
the old symbols appeared the others - Christian symbols. The Lithuanian folk memorial monu- 
ments as if one from others developed saving the old custom form and creating unrepeating 
only for Lithuanian characteristic features Christian variants. 


PROF HABIL. DR. VACYS MILIUS 


KRYŽIAI IR KOPLYTĖLĖS LIETUVIŲ LIAUDIES 
PAPROČIUOSE 


Lietuvių kryžiams ir koplytėlėms paskirta nemaža studijų, straipsnių, po- 
puliarių publikacijų; pateikiama keletas jų klasifikacijų; susidariusios dvi kilmės 
aiškinimo teorijos — pagoniškoji ir krikščioniškoji; nagrinėta atskirų regionų 
paminklai, kai kurios jų rūšys. Lietuvių katalikų mokslo akademijos XV ir XVI 
suvažiavimuose šio pranešimo autorius į kryžius ir koplytėles bandė pažvelgti 
etnologo akimis - panagrinėti jų statymo priežastis, apžvelgti draudimo juos 
statyti, taip pat jų naikinimo etapus. Dabar norima apžvelgti kryžių svarbą 
liaudies papročiuose, t. y. po to, kai paminklas jau pastatytas. 

Literatūroje apie kryžius paprotinei apžvalgai dažniausiai skiriama po 
keletą sakinių. Minėtini keli autoriai, plačiau aprašę ar panagrinėję šį klausi- 
mą. Vaizdingai Kryžiaus dienas ir kryžių puošimą per Jonines Krakių apylinkėse 
yra aprašęs Mikalojus Katkus'. Ignas Končius, ypač daug dėmesio skyręs že- 
maičių kryžiams ir koplytėlėms, neaplenkė ir jų šventinimo iškilmių?. Bronius 
Antanaitis yra aprašęs Kryžiaus dienas Krekenavos apylinkėse?*. Remdamasi 
ankstesniais autoriais, Daiva Radzevičiūtė, apžvelgusi dzūkų papročius, susi- 
jusius su kryžiais, padarė išvadą, kad čia jiems teikiama didelė magiška galia“. 

Nutarus šia tema skaityti pranešimą, laiškais buvo kreiptasi į pažįstamus 
kraštotyrininkus užrašyti vyresnio amžiaus žmonių pasakojimų. Duomenų apie 
kryžių puošimą ir Kryžiaus dienas sulaukta iš kražiškio Edvardo Dirmeikio, 
šilališkio Vlado Statkevičiaus, iš upyniškio (Šilalės r.) Klemanso Lovčiko. 

Pranešimo tikslas: parodyti, kaip kryžiai ir koplytėlės buvo šventinami, 
puošiami, kaip reiškiama jiems pagarba, kokios prie jų buvo kalbamos maldos. 


'Katkus M. Balanos gadynė. Vilnius, 1989, p. 15-16, 26. 

2Končius I. Žemaičio šnekos. London, 1961, d. 1, p. 223-228. 

*Antanaitis B. Vaikystė Oreliuose. Vilnius, 1992, p. 39-40. 

*Radzevičiūtė D. Pietryčių Lietuvos mediniai kryžiai / LKMA Metraštis. T. 8. 
Vilnius, 1994, p. 136-137. 


208 PROF. HABIL. DR. VACYS MILIUS *2 


Kalbant apie koplytėles, reikia turėti omenyje, kad jos buvo Kristaus, 
Marijos, šventųjų skulptūrų būstinės, kad jos kartu su kryžiais atliko tarpinin- 
kų vaidmenį tarp Dievo ir žmonių. 

Daugiausia duomenų apie kryžių šventinimą XIX-XX a. turima iš Že- 
maitijos, čia ypač daug jų buvo pristatyta. Žemaičiai ką tik pastatytą, bet dar 
nepašventintą kryžių ar koplytėlę apjuosdavo vainiku ar pririšdavo eglišakę, 
kad dar nebūtų pagerbiama?. Labiau pasiturintys Žemaitijos ūkininkai kūdi- 
kio gimimo proga pastatytą kryžių ar koplytėlę šventindavo per krikštynas“. 
Mirusiajam antkapinį kryžių paprastai stengtasi pastatyti metinėms, tada jis ir 
būdavo pašventinamas"!. Visoje Lietuvoje, pastačius naują gyvenamąjį namą, 
sodyboje, dažniausiai gėlių darželyje, būdavo iškeliamas ir kryžius. Kadangi 
vienoje sodyboje kryžius buvo statomas retai (pastatytas stovėdavo 50—100 me- 
tų), tai jo šventinimas buvo didelis šeimos įvykis. Naujas namas ir kryžius 
šventinti vienu kartu. Šis įvykis būdavo palydimas vaišėmis, kur dalyvaudavo 
kunigas, giminės, kaimynai. Pirmą tokią užuominą turime iš šiaurės Žemaiti- 
jos 1839 metais: „Tokiu atveju paprastai taip pat puotauja“*. M. Brenšteinas 
1906 m. rašė: „Kryžiaus pastatymas ir pašventinimas žemaičio šeimoje dar ne- 
seniai buvo tokia pat iškilmė, kaip krikštynos ar vestuvės". Turtingųjų ūkininkų 
namuose tokios vaišės su naminiu alumi trukdavo net dvi dienas, o jaunimas 
nepraleisdavęs progos pašokti. Ir kolūkinio gyvenimo pradžioje, siautėjant so- 
vietinės valdžios represijoms, Kražių apylinkėje, pakelėje tarp Gorainių ir 
Kletiškės kaimų, pastačius kryžių, suėjo keletas kaimynų, pašventino jį, giedo- 
jo, meldėsi". Šio pranešimo autoriui 1992 m. Kražių ekspedicijoje teko stebėti 
to miestelio gyventojo Prano Trakšelio sodyboje pastatytos koplytėlės su Ma- 
rijos skulptūra viduje šventinimą. Koplytėlė buvo šventinama per ketvirtąjį 
giminės suvažiavimą. Gausiam giminių būriui automobiliais suvažiavus iš Kražių 
apylinkės, Klaipėdos, Šiaulių, koplytėlę pašventino su maldomis vietos klebo- 
nas. Paskui troboje buvo vaišės. Buvo ir XX a. antrosios pusės naujovė: vienas 
vidutinio amžiaus vyriškis nurodinėjo, kam reiktų pašnekėti. 

Kadangi kryžiai ir koplytėlės turėjo ir sakralinę, ir estetinę funkciją, tai jie 
buvo laikomi didelėje pagarboje, įvairiais atvejais buvo puošiami. Žinomi du 
puošimo būdai - pastovus ir laikinas. Koplytėlėje esanti Marijos, rečiau Kris- 
taus skulptūra būdavo apgaubiama medžiaginiu apsiaustėliu, kelių spalvų šilko 
kaspinais, keliomis stiklo karolių eilėmis. Viduje pristatoma dirbtinių gėlių. 


*Ig. K- čius [Končius]. Žemaičiuos / Lietuvos žinios. 1911, vasario 10(23). 

“Mickevičius J. Žemaičių krikštynos // Tautosakos darbai. T 1. Kaunas, 1935, p. 109. 

"Končius I. Žemaičio šnekos, p. 70. 

* 06pa3 xM3HK K 3aHaTKA NocenaH TexmureBcKoro yesz1a // Lietuvos valstybinis istorijos 
archyvas, f. 388, ap. 1, b. 36,1. 15. 

"Brensztejn M. Krzyže i kapliczki žmudzkie. Krakėw, 1906, p. 16. 

"Kazlauskienė E. Tėviškės kryžiai // Kražių aidai. 1992, Nr. 39, 

Apie jas minima jau 1905 metais'!. Tokios gėlės koplytėlėse išbūdavo keletą 
metų. Prie pastovaus puošimo priskirtinas ir jų vidaus sienelių išklijavimas ta- 
petais. Vasarą priešsekmadienius, Šeštines, Sekmines, Devintines, ypač Žolinę, 
taip pat prieš Jonines, Petrines kryžius ir koplytėles kelis sykius apjuosdavo 
virvute ar kaspinu, už jų užkaišydavo laukų ar darželių žydinčių gėlių. Jei arti 
buvo miškas, tai iš bruknienojų, pataisų, ąžuolo lapų pindavo vainikus ir jais 
apjuosdavo kryžių liemenis, koplytėlių langus. Šilalės rajone buvo kabinami 
beržo šakelių vainikai. Taip puošta ir gegužinių pamaldų bei Kryžiaus dienų 
progomis. Žemaičių Kalvarijos pakelėse kryžiai ir koplytėlės puošta ir dabar 
puošiama Didžiosios Kalvarijos atlaidų liepos pradžioje proga. M.Katkus pa- 
teikia tokį kryžių puošimo vaizdą: „Vakarykščiai prieš šventą Joną, pavalgę 
vakarienę jauni eina į gatvę, darželiuose randa mergaites besėdinčias ir vaini- 
kus bepinančias. Po kiek laiko sueina į būrį, prie jų pritampa būrys vaikinų; jos 
nešasi vainikus ir gėlių ryšulius, o jie koptas. Eina visi į lauką kryžių kaišyti, 
kad visi pasigrožėtų rožių, lelijų, šparų, gvazdikų, pinavijų, rugiagėlių sunkiais 
vainikais, kryžius apmovusiais, smulkiai šimtažiedžiais ir žaliomis rūtomis Dievo 
Kančią apkaišiusiais“!. 

Bendrus kaimo kryžius merginos apsodindavo gėlėmis, aplink pabarsty- 
davo smėliu. Čia gėles prižiūrėdavo kaip ir savo darželius. Darželiuose 
pastatytus kryžius apsodindavo rūtomis, bijūnais, žemčiūgais, diemedžiais (Vil- 
kijos apyl.)". Be to, pakelių ir sodybų kryžiai buvo aptveriami statinių tvorele. 

Sovietmečiu, sujaukus žmonių buitį, papročius ir dvasią, sumažėjo ir kry- 
žių bei koplytėlių puošimas. Čia prisidėjo ir karingasis ateizmas, materialistinė 
propaganda. Tačiau Šilalės rajone, kur į saugomų paminklų sąrašus buvo įtrauk- 
ta daugiausia koplytėlių, ir septintojo dešimtmečio antrojoje pusėje atlaidų, 
gegužinių maldų progomis, šventadieniais buvo puošiamos vainikais, žalumy- 
nais, gėlėmis“. Lietuvos istorijos instituto Etnologijos skyriaus fototekoje yra 
nuotrauka - prie Griškabūdžio - Višakio Rūdos kelio kryžius, 1972 m. Žolinės 
proga apkaišytas žalumynais". 

Atkūrus nepriklausomybę, vien Kražiuose ir jų apylinkėje 1989-1994 m. 
atstatyta ar pastatyta 9 kryžiai žuvusiems partizanams, atgautai laisvei, jėzuitų 
kolegijai paminėti. Jie aptverti tvorelėmis, apsodinti gėlėmis, religinių ir val- 
stybinių švenčių progomis puošiami“. 


UKyxpuHcKMH O.A JluToBiai. BuabHa, 1905, p. 62. 

"Katkus M. Min. veik,, p. 23. 

5“ Antalkis-Mikalauskas P Sveikas, lietuviškas kryžiau! // Caritas. 1991, 
Nr. 2, p. 16. 

“Šidlauskas A. Mažoji liaudies architektūra // Šilalės kraštas. Vilnius, 1994, 
t. 1, p. 320. 

5 Lietuvos istorijos instituto Etnologijos skyriaus (toliau ES) fototeka. R.Merkienės 
nuotraukų neg. 45 377, 45 380. 

“ES, b. 54(385). Edvardo Dirmeikio aprašas. 

Vien papuošimu jau parodoma pagarba kryžiams ir koplytėlėms. Kitas 
pagarbos reiškimo būdas — kepurės nukėlimas einant ar važiuojant pro šalį. 
Chronologine seka peržiūrėkime literatūros teikiamus liudijimu s. Kadangi pa- 
minklų daugiausia buvo pristatyta Žemaitijoje, tai apie ją dažniausiai ir rašyta. 
L.A. Jucevičius 1842 m. rašė: „Sodžiaus žmogus, kai keliu važiuoja, ties kiek- 
vienu kryžiumi sustoja, nusiima kepurę ir bent „Tėve mūsų“ sukalba“". Tiesa, 
tai buvo laikas, kai kryžių buvo mažiau negu XIX a. antrojoje pusėje, nes jų 
statymas, nors ir draustas, tuo metu ypač pagausėjo. Kryžių gerbti savo raštais 
skatino ir vyskupas M.Valančius: „Eidamas pro tokį kryžių, žmogau, nulenk 
galvą ir pasakyk: per užtarimą šv. Jono, Viešpatie, nedaleisk man skęsti nei 
griekuose, nei vandeny“!š. Apie praėjusio amžiaus šeštojo dešimtmečio Suval- 
kijos gyventojus rašyta: „...kiekvienas kryžius liaudies yra gerbiamas, ir kai 
praeina nusiėmęs kepurę, pagerbia nusilenkimu“". P Višinskis 1897 m. rašė: 
„Praeidamas pro kiekvieną kryžių, žemaitis nusiima kepurę, persižegnoja ir 
sukalba trumputę maldelę“??. Po poros metų apie žemaičius „Tėvynės sarge“ 
paminėta, kad „kiekvieną [kryžių] pro šalį einantys dievobaimingi pagerbia 
nusiėmimu kepurės“?!. Apie laukuviškius rašyta: „Kiekvienas žmogus praei- 
damas nusiimdavo kepurę, o moterys nulenkdavo galvą ir dar sukalbėdavo 
amžinąjį atilsį už nelaimingo žmogaus vėlę“*?? (jei kryžius būdavo pastatų tas 
nelaimingai mirusio vietoje). P Antalkis-Mikalauskas rašo, kad jo tėvas liep- 
davęs visada nusiimti kepurę ir mintyse sukalbėti maldelę. Jis suskaičiuodavo, 
kad einant į Vilkijos mokyklą jam tekdavę pasveikinti 16 kryžių". Kepurę rei- 
kėję ne kilstelėti, o visai nusiimti nuo galvos*“. Iš sovietinio lagerio 1955 m. 
tėviškėn sugrįžusi salantiškė taip rašo: „Prie koplytėlės ąžuolo pasistačiau dvi- 
ratį, suklupau prieš Dievo Motiną Mariją, kur vaikystėje tiek daug gegužinių ir 
birželinių pamaldų metu vakarais melstasi... Dėkojau už tai, kad leido grįžti 
nors trumpam. Pasimeldžiau už tuos šeimos narius, kurie niekad čia neateis, 
nesuklups, nepasimels...“5 

Nors daug rečiau, tačiau tiek XIX, tiek XX a. literatūroje esama ir kito- 
kių liudijimų. Praėjusio amžiaus septintajame dešimtmetyje rašyta, kad „liaudis, 
tų paminklų kūrėja, prakeliauja pro juos nekreipdama nė mažiausio dėmesio, 
retai kas nusiima kepurę““*. Aiškinta ir tokio elgesio priežastis: kryžių esama 


"Jucevičius L.A. Žemaičių žemės prisiminimai // Raštai. Vilnius, 1959, p. 368. 
*Wolonczewskis M. Žiwataj szwętuju. Vilniuj, 1858, p. 127. 

"Poltujafiski A. Wędr6wki po gubernji augustowskiej. Warszawa, 1858, p. 21. 
“Višinskis P Antropologinė žemaičių charakteristika // Raštai. Vilnius, 1964, p. 166. 
Grybas AB. Garbinimas patronų // Tėvynės sargas. Tilžė, 1899, Nr. 3, p. 12. 
2Straukas I. Nuo Laukuvos iki Čikagos. Chicago, 1983, p. 122. 
"Antalkis-Mikalauskas P Min. veik,, p. 16. 

* Ig. K-čius [Končius]. Žemaičiuos / Lietuvos žinios. 1911, vasario 10(23). 
5PreibytėValiūnienė R. Ir aš ten buvau... Vilnius, 1992, p. 160. 
*MNokpoBckKHH H. Buna, Para, Ilckos // CesepHaa nuena. CII6., He 321. 

per daug, seniau pastatytieji aplūžę, sutrešę, nekaip atrodą?'. Tiesa, kai ku- 
riuos, papuvus apačiai, vėl įkasdavo į žemę, kiti taip ir trūnydavo. 1928 m. taip 
pat paminėta, kad retai kas, eidamas pro kryžių, benusiimąs kepurę, tačiau 
redakcijos pridurta, kad ne visur taip esąž. 

Kryžiai ir koplytėlių vidus puošta ir apžadų tikslais. Žagarės apylinkėje 
jaunoji, vykdama į vyro namus, juosta ar kaspinu perrišdavo pakelės kryžių". 
Ir tarpukario, ir pokario metais keliaujantys per Dzūkiją matydavo pakelėse 
kryžius, parištus mažomis, kartais truputį papuoštomis prijuostėmis. Moterys 
jas rišdavo saulei nepatekėjus ir niekam nematant, norėdamos sulaukti 
įpėdinių“. Zervynų kaime (Marcinkonių apyl.) taip daryta dar šio amžiaus aš- 
tuntajame dešimtmetyje?!. Matyt, seniau šis paprotys buvo paplitęs plačiau: 
Povilas Matulaitis, XIX a. pabaigoje rašydamas apie kupiškėnus, mini šv. Jono 
kryžių, apkaišytą gėlėmis ir parištą prijuostėle?2. Vyrų teigimu, moterys rišan- 
čios prijuostėlę ir tada, kai šeimoje kyla barniai, kad santykiai vėl būtų geri. 
Kraštotyros literatūra tokius kryžius, prie kurių paliekami apžadų ženklai, mi- 
ni daugiausia esant Žemaitijoje. 

XIX a. literatūroje minima, kad kryžiai buvo statomi ir pagoniškų apeigų 
vietose. Antai Ignas Bušinskis 1874 m. ir kun. Vincentas Juzumas 1899 m. 
mini Kaltinėnų apylinkėje esančią Rotušės vietovę, kur auga didžiulis ąžuolas. 
Pasak žmonių, pagonybės laikais prie to ąžuolo buvusi aukų vieta. Ir krikščio- 
nybės laikais žmonės čia meldęsi, tikėdamiesi stebuklų. Kunigų atkalbinėjimais 
nepadėjus sumažinti tos vietos lankymo, prie ąžuolo buvo pastatytas kryžius. 
Po to kiekvieną penktadienį prie to kryžiaus pradėję rinktis ir melstis vis dau- 
giau žmonių*. 

Panašus atvejis XX a. pirmojoje pusėje buvo Medžiokalnyje, prie Kražių. 
Čia stovėjo kiauraviduris ąžuolas, iš kurio tekėjo šaltinėlis; jo vandenį žmonės 
laikė stebuklingu. To ąžuolo liemuo nuo žemės iki pat šakų buvo apkabinėtas 
koplytėlėmis, kryželiais. Čia ateidavo pasimelsti trokštantieji sveikatos, norin- 
čios ištekėti merginos, norinčios susilaukti įpėdinių moterys**. Šventa laikyta 
didelė plokščiai išsišakojusia viršūne pušis Kegrinės miške, Viekšnių 


"Raseinių Mag dė. Iš Raseinių // Tėvynės sargas. 1901, Nr. 4/5, p. 15-16. 

*Baranauskas J. Kryžių reikšmė Lietuvoje seniau ir dabar // Panevėžio balsas. 
1928, balandžio 19. 

> Lietuvių literatūros instituto Lietuvių tautosakos rankraštynas, b. 1156(116). 

* Žiurstuoti kryžiai / Lietuvos aidas. 1939, liepos 13. 

* Lietuvių liaudies menas: mažoji architektūra / Sudarė K. Šešelgis. Kn. 2. Vilnius, 
1990, p. 7. 

"Bevardis P [Matulionis P]. Kupiškis ir kupiškėnai / Vienybė lietuvininkų. Plimutas, 
1891, Nr. 51, p. 611. 

* IB. [I.Buszyūski]. Opisanie historyczno-statystyczne powiatu rossiefiskiego. Wilno, 1874, 
P. 117, Juzumas V. Žemaičių vyskupija // Šilalės kraštas. 1994, t. 1, p. 69-70. 

*Buračas B. Pagerbtieji medžiai (Medžių kultas Lietuvoje) // Mūsų girios. 
1944, sausis/vasaris, p. 83. 

apylinkėje. Ji irgi buvo apkabinėta koplytėlėmis, skulptūrėlėmis, vainikais, ka- 
roliais. Tai iš pačios apylinkės maldininkų suneštos dovanos prašant sveikatos, 
sėkmės gyvenimo reikaluose“. Panašus atvejis šio amžiaus ketvirtajame de- 
šimtmetyje užrašytas ir Užvenčio girininkijos Plikšelio miške. Čia taip pat kabojo 
koplytėlė su šv. Martyno atvaizdu, buvo prikabinėta stacijų vaizdelių, kryželių, 
šventųjų paveikslėlių. Ši vadinamoji šv. Martyno pušis buvo gausiai lankoma 
vietos ir tolimesnių apylinkių žmonių“. 

Gamtos ir žmonių rankų sukurti objektai irgi būdavo gerbiami. Praėjusio 
amžiaus pabaigoje tarp Tytuvėnų ir Kelmės, prie Dubysos slėnio, gulėjo pė- 
duotas akmuo, buvo akmeninis šulinys su šaltinio vandeniu, stovėjo kryžius ir 
koplytėlė. Tenai taip pat ateidavo žmonių pasimelsti, šaltinio vandens į bute- 
lius pasisemti*'. Šio amžiaus pradžioje Plungės kapinėse ant akmens stovėjo 
koplytėlė; jos viduje buvo pririšto prie stulpo Kristaus skulptūra. Koplytėlėje, 
prašant sveikatos, buvo kabinami spalvoti kaspinai, merginos taip darydavo 
norėdamos sulaukti tinkamo jaunikio“. Žemaitijos koplytėlėse buvo pristato- 
ma kišeninių veidrodėlių, tačiau kokia intencija - šaltiniuose nenurodyta. 

Už Žemaitijos ribų buvo garsi Rozalimo kapinių koplytėlė su Kristaus 
Nazariečio skulptūra, apgobta raudono šilko drabužėliu. Šios koplytėlės vidus 
buvo papuoštas rankšluosčiais, skarelėmis, sa Ga žiedais, aukota ir pini- 
gai, žvakės. Tai apžadai ar padėka už sveikatą. Žinoma, čia taip pat melstasi“". 

Apžadų tradicijos tęsėsi ir sovietmečiu, kada daugeliui žmonių teko patir- 
tiskausmingą ir tragišką metą. Be Kryžių kalno, ryškus pavyzdys būtų Šaukėnų 
girininkijos Pašvinės miško kryžių istorija. Čia stovėjo 1912 m. statytas kryžius. 
Po Antrojo pasaulinio karo žmonės ėmė jį puošti kryželiais, rožiniais, šventųjų 
paveikslėliais, per Vėlines uždegdavo žvakių. Netoliese buvo pastatyta koply- 
tėlė, daugiau kryžių su padėkos užrašais už atgautą sveikatą. Greta atsirado 
stačiatikių kryžių (gretimoje Užvenčio apylinkėje yra rusų kaimų), abiejų kon- 
fesijų paminklai gyvavo santarvėje. Piktos rankos kryžius nupjaudavo, geros 
vėl juos atstatydavo. 1992 m. čia stovėjo 15 kryžių“. 

Lietuvos kaimo bendruomenės gyvenime buvo ypatingas metas, kada visi 
susirinkdavo pasimelsti prie kryžių ir koplytėlių, tai - gegužinės pamaldos ir 
Kryžiaus dienos. 

Panevėžyje XIX a. pabaigoje gyvenęs etnografas Jonas Vitartas savo au- 
tobiografijoje pateikia tokį 1863 m. Pauslajo kaimo (dab. Kėdainių r., Truskavos 
apyl.) vaizdą: „Kaip šiandien po tiekos metų tiksliai atsimenu tokią sceną: gy- 


* Ten pat, p. 82. 

*8 J.K. Martyno pušis // Mūsų girios. 1938, Nr. 6/7, p. 385. 

7 Vienybė lietuvininkų. 1894, Nr. 33, p. 390. 

3 Ig. K-čius [Končius]. Žemaičiuos / Lietuvos žinios. 1911, vasario 10(23). 

"Buračėlis B. [Buračas]. Mūsų gražioji tėvynė // Sekmadienis. Kaunas, 1937, 
gruodžio 12, p. 3. 

“Vainorius J. Vidury gūdaus miško // Kražių aidai. 1992, Nr. 39. 

venau kaime, mūsų žemės pakraštyje buvo kryžius, prie kurio žmonės rinkda- 
vosi gegužinėms pamaldoms. Joms vykstant atšuoliavo raitas pasiuntinys ir 
įteikė laišką senutei, paskutinės žemės ribų teisėjienei; senutė laišką perskai- 
tė, po to keliais žodžiais papasakojo apie prie Biržų pralaimėtą mūšį ir 
Sierakausko sugavimą, suklupo po kryžiumi ir pradėjo „Viešpaties angelą...“*! 

Žemaitijoje gegužinės pamaldos su maldomis ir giesmėmis vykdavo kai- 
mo kapinaitėse (čia visada buvo kryžių ir koplytėlių); jei kapinaičių nebuvo, 
žmonės rinkdavosi prie kryžiaus ar koplytėlės su Marijos skulptūra. Marijos 
skulptūrą gegužės mėnesį apjuosdavo kaspinais“. Buvo meldžiamasi į pavaka- 
rę. Anot kraštotyrininkės Marijonos Čilvinaitės, „...visi eidavę maldauti 
Motinos Švenčiausios užtarimo, dėkoti jai už suteiktas malones. Motina Šven- 
čiausia Žinojusi vytogališkių gyvenimo smulkmenas, paslaptis, žinojusi, kas ko 
nori, ko siekia, ką myli, ko nekenčia ir t.t.“* 

Prie Drungeliškių koplytėlės (Šilalės r., Kvėdarnos par., Gvaldų k.) pa- 
maldos vykdavo ir sovietmečiu. Tuo metu, pasak Vlado Statkevičiaus, „vietiniai 
žmonės apie Drungeliškių koplyčią kalbėjo santūriai ir pamaldas organizuo- 
davo vengdami viešumo“““. Ši koplytėlė yra nuošalioje vietoje — už Jūros upės, 
miško pakraštyje, užtat nekrito į akis vietos valdžiai. Valkininkų parapijos di- 
delio Dargužių kaimo gyventojai prie gatvės, ties keliuko atsišakojimu į kapines, 
buvo pasistatę koplytėlę, kad turėtų kur melstis gegužės mėnesį. Gretimo Či- 
žiūnų kaimo gyventojai melsdavosi prie savo kryžiaus kaimo gale“. 

Iš visų papročių, susijusių su kryžiais, iki sovietinės okupacijos Lietuvoje 
įspūdingiausias buvo kryžių lankymas. Tai Kryžiaus dienos, liaudyje vadina- 
mos kryžavornis, kryžiaunomis, kryžiavomis dienomis. Jos būdavo šeštą savaitę 
po Velykų - pirmadienį, antradienį ir trečiadienį, t.y. prieš Šeštines. Tų dienų 
maldų intencijos —- prašoma gero derliaus, sveikatos, apsaugos nuo nelaimių, 
todėl jos buvo vadinamos ir ma/davimų dienomis. 

Šių maldavimo dienų (lot. dies rogationum) pradžia siekia IV amžių. Ba- 
landžio 25 d. ir minėtomis dienomis prieš Šeštines Italijoje eidavo procesijos iš 
vienos bažnyčios į kitą, prie koplytėlių ar kryžių, giedodavo „Visų šventųjų 
litaniją“, buvo laikomos šv. Mišios Dievo gailestingumui išprašyti. Balandžio 
25 d. pamaldų pradžia siekia popiežiaus Liberijaus laikus (352-366); tą dieną 
popiežius įsakė melsti Dievą palaimos būsimam derliui. Trijų dienų Kryžiaus 
dienos prasidėjo Vienne (Prancūzijoje) apie 470 metus. Tais metais miesto 
apylinkes ištiko didelė sausra, po jos sekė liūtys su siaubingais žaibais. 


* Autobiografija Witorta etnografa teren6w Litwy // Lenkijos tautotyros draugijos archyvas 
Vroclave, b. 200, l. 2. 

* ES, b. 54(384). V. Statkevičiaus 1995 m. aprašas. 

“Čilvinaitė M. Kam stato ir kaip brangina žmonės kryžius ir koplyčias / Gimtasai 
kraštas. Šiauliai, 1938, Nr.3/4, p. 400. 

*“* ES, b. 54(384). V. Statkevičiaus 1995 m. aprašas. 

“ ES, b. 6(20). A. Vyšniauskaitės 1950 m. aprašas. 

Gyventojai padarė apžadus tris dienas pasninkauti ir atlikti atgailos procesiją. 
Šios pamaldos greit išplito visoje Prancūzijoje ir kituose kraštuose. Oficialiai 
jas patvirtino popiežius Leonas III apie 800 m. Lietuvoje Kryži 1us dienos ži- 
nomos nuo XVII a., ypač paplito XVIII a. maro metais“. 

Kryžiaus dienomis kryžių lankymas įvairiose Lietuvos vietose būdavo skir- 
tingu metu: Aukštaitijoje — tuoj po pusryčių, pietų Žemaitijoje ir Suvalkijoje — 
saulei tekant, kad po pusryčių būtų galima kibti į darbą, Seinų krašte ir kai kur 
Žemaitijoje - vakarop. Žmonės apsirengdavo geresniais drabužiais. Jei kai- 
mas buvo didelis, pulkeliai rinkdavosi prie atskirų kryžių, aplankydavo ir 
gretimus. Paprastai buvo aplankomi trys kryžiai. Rokiškio krašte žmonės rink- 
davosi į kapines, giedodami litaniją aplankydavo ir kaimo bei vienkiemių 
kryžius“. Rudikų kaimo (Kupiškio vls.) gyventojai prie vidusodėje buvusio so- 
dybos kryžiaus buvo sušaukiami bubinu pamušus. Iš čia kiekvieną dieną 
nueidavo vis prie kito lauko kryžiaus, o paskutinę dieną dar aplankydavo 
kapines*š; arba kiekvieną dieną pradėdavo giedoti vis nuo kito kryžiaus. Kry- 
žių lankymo tvarką nustatydavo vedantysis giedotojas (kantorius, prarnatorius ). 
Žemaitijoje mėgta rinktis kaimo kapinaitėse. Čia melstasi vienoje vietoje, ojei 
rinkdavosi prie kryžiaus, tai vis prie kito. Rinkimosi vietą pranešdavo skam- 
bindami į sodybos medyje pakabintą noragą. 

Prie kryžiaus ar koplytėlės būdavo uždegama žvakių; žmonės pirmiausia 
suklaupdavo, persižegnodavo. Vedantysis giedodavo iš maldaknygės. Pagie- 
doję keletą eilučių „Visų šventųjų litanijos“, eidavo prie kito kryžiaus. Pabaigoje 
buvo giedama giesmė „Pone karaliau, Dieve Abraomo“ . Šios giesmės žodžiai 
buvo parenkami pagal pageidavimus: „dovanok laimingą rasą“, „dovanok mums 
gerą rasą“, „dovanok gerą orą“, „dovanok mums sveikatą“. Tomis pačiomis 
intencijomis kalbami ir poteriai, o už mirusiuosius - tris sykius „Amžiną atil- 
si“. Iš vaikystės prisimenu, kaip tomis dienomis Brotykų kaimo (Skuodo r., 
Šačių par.) žmonės rinkdavosi į maro kapelius prie Bartuvos upės. Kadangi 
apylinkėje būdavo muzikantų, tai giedotojams pritardavo dūdų orkestras. Prie 
upės slėnio giedodavo paukščiai, brotykiškiai ir muzikantai. Anykščių apylin- 
kėse kas dieną prie kryžiaus buvo pakabinamas lauko gėlių vainikėlis“". 

Ramygalos apylinkėje prie beržo, kur buvo pritvirtintas kryžius, žmonės 
rinkdavosi ne tik Kryžiaus dienomis, bet ir Šeštinių popietę. Grįžę iš bažnyčios 
papietaudavo, apeidavo gyvulius ir šventiškai apsirengę susirinkdavo bent ke- 
lių kaimų gyventojai. Pagiedoję iki vakaro neišsiskirstydavo, pasikalbėdavo, 
padainuodavo*. O jei pasitaikydavo lietingi ar sausringi metai, plisdavo epide- 


*““ Kryžiaus dienos // Lietuvių enciklopedija. T. 13. Boston, 1958, p. 169-170, 

“ ES, b.350(130). V. Miliaus 1980 m. aprašas. 

“Petrulis J. Kaimo istorija ir būtovė // Gimtasai kraštas. 1941, Nr.1/2, p.4. 
“Gimbutienė E. Tapilės rūpesčiai // Anykščiai. 1994, Nr. 7, p. 46. 

“Miškinis A. Mano vaikystės kryžius // Katalikų pasaulis. Vilnius, 1990, Nr. 16, p. 10. 

mijos, krekenaviškiai ir ne Kryžiaus dienomis rinkdavosi pie kryžiaus giedoti 
„Pone Karaliau“*!. 

Sovietmečiu, ypač po kolektyvizacijos, dėl visokiais būdais vykdytos anti- 
religinės veiklos gegužinės maldos ir Kryžiaus dienos kaimuose sunyko. Tuoj 
po karo ne visi galėjo kryžius lankyti. Štai ką 1949 m. vienas Dzūkijos partiza- 
nas rašo savo dienoraštyje: 

„Aš su devyniais vyrais kasu sau vadavietę. Iš laukų į mišką lengvas ryto 
vėjas atneša šventųjų giesmių garsus. 

-Žmonės prie kryžių eina, - sako Šamas. 

-Žmonės prie kryžių eina, o mes žemėn kasamės, - juokdamasis atsako 
Biliūnas“*?, 

Organizuotos dvasinės rezistencijos aktu laikytinas apie 30 žmonių (kai- 
miečių ir inteligentų) susirinkimas melstis per 1985 m. Šeštines suniokotose 
Mielaičių kaimo (Šiaulių r.) kapinėse. Prie atstatytų kryžių melstasi, giedota, 
skaityta religinio ir patriotinio turinio eilės apie traktoriais išniekintas kapi- 
nes, nugriautus paminklus, apie augančią viltį ir prisikelsiančią Lietuvą“. 

Punsko krašto Agurkių ir Taurusiškės kaimuose Kryžiaus dienos švenčia- 
mos ir dabar“*. 


Kyla klausimas: kaip žiūrėti į šiuos papročius? Atsakymas būtų toks: jie 
vertintini kaip liaudiško tikėjimo pasireiškimai. Liaudies sukurtus paminklus 
kaimų ir miestelių žmonės puošė sau pricinamais būdais ir priemonėmis, mal- 
domis ir giesmėmis reiškė pagarbą Dievui, Marijai, šventiesiems, prašė pagalbos 
gyvenimo reikaluose, neužmiršdavo ir savo mirusių artimųjų. Šie papročiai 
skaidrindavo žmonių kasdienių rūpesčių kupinas dienas, sudarydavo progą pa- 
bendrauti suaugusiems, jaunimui, vaikams. 


CROSSES AND CHAPELS IN THE LITHUANIAN FOLK RITES 
Summary 


As the Lithuanian village, especially in its western part Samogitia, in the 19th-20th centu- 
ries abounded in crosses and chapels built in homesteads, tower sąuares, cemeteries and church- 
yards, these monuments were associated with certain rites - consecration, care, expression of 
respect, decoration. prayers, chants. A cross or chapel was usually enclosed with a wooden 
fence and flowers planted around it. The consecration was followed by a festivity in which a 
priest and relatives participated. During calendar and church celebrations young people deco- 
rated these monuments with garlands made from tree leaves. The inside of chapels (containing 


"Antanaitis V. Min. veik, p. 42. 

2Baliukevičius-Dzūkas L. Dienoraščiai. Kaunas, 1994, p. 335. 

S Žarėnai-Latveliai (Šiaulių r.) // Lietuvos Katalikų Bažnyčios Kronika. T. 8. 
Chicago, 1987, p. 437-438. 

*Vaicekauskienė A. Gegužinės // Aušra. Punskas, 1994, Nr. 9, p. 5-6. 

sculpturės of Christ, Mary and saints) were decorated with real and paper flowers. The inner 
walls were papered and painted with oil-colours. 

Passing by a cross or chapel people would say a prayer; men would take off their hats. 

Some chapels, especially those built in picturesgue places (e.g., near a stream) were con- 
sidered to be miraculous: people came there to pray. lt was a common belief that the water 
from such streams could cure from various diseases. In some places crosses and chapels were 
built in ancient rite centres. The sculptures of Mary, and sometimes Christ, had clothes on 
them and ornaments. In the south-east Lithuania women who wanted to have a baby woud 
fasted a small pinafore to the cross. 

In May people used to pray near one such cross or chapel. On the days of Holly Cross 
(Monday, Tuesday and Wednesday before the Ascencion day) a procession, offering prayers 
and chanting, would make a round of crosses and chapels and end in a cemetery. On the days of 
Holly Cross people prayed for good health and yield. The decoration of crosses. collective 
prayers and chants offered a good opportunity to people to communicaie and forget for a while 
the everyday routine. 


ANTANAS STRAVINSKAS 


LIETUVIŠKŲJŲ GELEŽINIŲ KAPŲ KRYŽIŲ PUOŠYBA 


Lietuviškųjų kryžių (medinių ir geležinių) savitumą ir meninę vertę jau 
XIXa. pastebėjo V.Šukevičius, M.Brenšteinas, vėliau - dr. J. Basanavičius, dai- 
lininkai A.Jaroševičius, K.Šimonis, A. Varnas, PGalaunė, Č.Kontrimas. Tačiau 
jų dėmesys daugiau krypo i kryžių kilmės bei puošybos ištakas. Apskritai iki 
šiol buvo daugiau kalbama ir rašoma apie medinius kryžius, o kalbant apie 
geležines kryžių viršūnes (sovietmečiu vadintas „saulutėmis“), dažnai buvo ak- 
centuojamos jų puošybos sąsajos su dangaus kūnų simbolika ir lietuvių 
mitologija. Tik J.Grinius, A.Mažiulis ir kiti pateikė kitokį — grynai krikščioniš- 
ką jų kilmės ir puošybos vertinimą. 

Apie geležinius kapų kryžius sistemingai yra rašęs dailėtyrininkas R.Alekna 
(1969, 1979 m.)!. Šiame straipsnyje tęsiame šios temos nagrinėjimą, remda- 
miesi naujausia tyrinėjimų medžiaga? 

Lietuvos kalvių nukalti geležiniai ir fabrikuose išlieti ketiniai (špižiniai) 
kryžiai pradėti statyti maždaug vienu metu, t.y. apie XIX a. vidurį, išskyrus 
tuos retus atvejus, kai vienas kitas dvarininkas dar XIX a. pirmojoje pusėje 
atsigabendavo lietinių kryžių iš svetur. Be abejo, metalinių kryžių gamybai ir 
paplitimui turėjo reikšmės XIX a. antrojoje pusėje išplitęs geležinkelių tink- 
las, geresnės geležies atgabenimo į Lietuvą sąlygos. 


"Alekna R. Kalvių darbo antkapiniai paminklai Ramygalos apylinkės kapinėse 
// Kraštotyra. Vilnius, 1969; T as pats. Vidurio Lietuvos XIX a. pabaigos-XX a. pradžios 
geležiniai memorialinių paminklų ornamentikos bruožai // Lietuvos TSR mokslų akademijos 
darbai, A serija. 1979, t. 3, 

2Kontrimas Č. Lietuvos geležiniai kryžiai. Vilnius, 1991 (žr. Literatūros sąrašą); 
Rimkus V. Kryžiaus evoliucija // Lietuvių liaudies ornamentika. Vilnius, 1994, Stravins- 
kas A. Kai kurie lietuviškų kryžių simboliai // Lietuvių liaudies ornamentika. Vilnius, 1994; 
Tas pats. Lietuvių liaudies menas: Mažoji architektūra. Kn. 3. Vilnius, 1992; Šešelgis K. 
Lietuvių liaudies menas: Mažoji architektūra. Kn.2. Vilnius, 1990; Širmulis A Lietuvių 
liaudies akmeniniai memorialiniai paminklai. Vilnius, 1993; Us ačiovait ė E. Dangaus ir 
žemės simboliai lietuvių ornamentuose // Dangaus ir žemės simboliai. Vilnius, 1995. 

Nors geležinių kryžių dydis, jų forma ir puošyba esmingai skiriasi nuo 
„Pietryčių Lietuvos mediniai kryžiai“*), tačiau turi ir tam tikro panašumo bei 
sąlyčio taškų. Pirmiausia ir vieni, ir kiti turi aiškią lotyniško kryžiaus formą, tik 
Didžiojoje Lietuvoje dažniausiai dar yra krucifiksas, o Klaipėdos krašte tų sim- 
bolių nėra. Ir vienų, ir kitų kryžmų galai turi įvairių formų užbaigas. Visų tų 
paminklų paskirtis - budėti prie mirusiųjų kapų, saugoti jų ramybę ir atmini- 
mą, taip pat liudyti jų dvasios išganymą (amžiną gyvenimą) per Viešpatį Jėzų 
Kristų. 

Kas nulėmė geležinių kapų kryžių statymą ir puošybą? Mūsų nuomone, 
bent du svarbūs dalykai - paminklų ilgaamžiškumo siekimas ir pasikeitusi jų 
statymo tradicija (mada). Ne paskutinėje vietoje buvo ir mirusiojo artimųjų 
bei fundatorių pageidavimai, kas be ko, ir jų turtingumas. Geležiniai ir špiži- 
niai kryžiai buvo gerokai brangesni nei mediniai. (Tai rodo ir dabar meninių 
(nukaltų) geležinių kryžių padidėjusios kainos.) 

Dėl kapų kryžių statymo tradicijų galima štai ką pasakyti. Iki Pirmojo pa- 
saulinio karo beveik visoje Lietuvoje vyravo įvairių medinių paminklų statyba, 
bet greta jų daugelyje vietų (ypač Klaipėdos krašte) buvo pastatyta daug iu- 
kaltų ir lietinių kryžių, kurių dalis išsilaikė ir iki mūsų laikų. Tačiau, pasirodo, 
ne tik mediniai, bet ir geležiniai kryžiai yra neilgaamžiai. Jau prieš Antrąjį 
pasaulinį karą, 0 ypač po karo atėjo mada statyti cementinius ir granitinius 
paminklus, kurie, išskyrus krucifiksą, beveik neturi tradicinių puošybos ele- 
mentų. Kapinės visur tapo panašios. Tik vienur kitur (ypač apleistose 
kapinaitėse ir dažnai senosiose kapinių dalyse, netoli kapinių koplyčių) išliko 
Lietuvos kalvių ar šaltkalvių pagamintų įvairios ir gausios puošybos geležinių 
kryžių, turinčių meninės vertės. Vienas iš tokių pavyzdžių yra Šiaulėnų kapi- 
nės (Radviliškio raj.). Dalis nuimtų geležinių kryžių buvo sunešti į koplyčią ir 
tapo savotiška muziejine ekspozicija. 

Geležinių kapų kryžių puošnumą, jų meniškumą lėmė gamybinė medžia- 
ga - geležis (šiuo atveju paprastos kaimo kalvės žaizdre įkaitintos geležies 
plastinės savybės) ir kalvių bei šaltkalvių meistriškumas, jų gebėjimas pagal 
užsakovų pageidavimus karštoje geležyje plojant, sodinant, lenkiant, sukant, 
skeliant arba jau net suformuotame metalo strype įkūnyti savąjį grožio suvoki- 
mą. 

Memorialinius kapų paminklus sudaro dvi dalys: pjedestalas - dažniau- 
siai neaukštas, iki 50-60 cm aukščio, aptašytas akmuo arba lieta cemento forma 
ir kaltas, lankstytas arba lietas metalo kryžius. Toks kryžius kartu su pjedestalu 
būna iki 1,52 m aukščio, rečiau iki 2,5 m. (tada pjedestalas yra 1,5 m, o kry- 
žius - 1 m). Bendroje antkapinio paminklo kompozicijoje svarbų vaidmenį 
atlieka kartais aukšti, grakštūs, profiliuoti geležinių kryžių granitiniai posta- 


*Radzevičiūtė D. Pietryčių Lietuvos mediniai kryžiai / Lietuvių katalikų mokslo 
akademijos Metraštis. T. 8. Vilnius, 1994. 

mentai. Pasak A.Širmulio, jų plastinė forma panaši į tradicinių medinių 
paminklų“, tačiau sujungti su metalu tie postamentai paaukština, pabrėžia me- 
talinę paminklo dalį. Geležiniai kryžiai, iškelti ant aukštų pjedestalų, atrodo 
puošnūs, kaip kokios monstracijos, o ant žemų pjedestalų jie labiau atitinka 
antkapio paminklo prasmę bei reikšmę, nes atrodo žymiai kuklesni ir papra- 
stesni. 

Geležinių kryžių puošybos būdai ir puošybos elementų komponavimas 
priklauso pirmiausia nuo kryžių konstrukcijos. Atsižvelgiant į kryžiaus verti- 
kalę (taip pat ir i horizontalę) geležiniai kapų kryžiai skirstomi į dvi pagrindines 
grupes: vienastiebius ir dvistiebius (kartais jie būna ir daugiastiebiai). Pasta- 

'eji vadinam'" rėminiais kryžiais. R.Alekna visus geležinius kryžius pagal jų 
puošybos: būdus skirsto į kelis tipus?. Su tokiu geležinių kryžių skirstymu būtų 
galima sutikti, tačiau vienastiebių ir rėminių kryžių puošimo būdai nors ir turi 
panašumo, bet iš esmės yra skirtingi ir negalima jų painioti. 

Mūsų galva, logiškiau būtų tuos puošimo būdus pradėti aptarti nuo vie- 
nastiebių ir nuosekliai užbaigti rėminių kryžių puošyba. O į bendrą Lietuvos 
kryžių sistemą įtraukus ir Klaipėdos krašto geležinius kryžius, vien juos būtų 
galima suskirstyti bent į tris ar net keturis tipus. 

Vienastiebių kryžių (jie būna padaryti arba iš plokščios geležies, arba ap- 
valūs) puošyba primena kai kurių medinių kryžių puošybą. Gana dažnai ji būna 
sutelkta kryžmų centruose ir, pasak R.Aleknos, įgauna rozetės formą“. Pagal 
E.Usačiovaitės tyrinėjimus, kartais kryžmos centras turi segmentinės žvaigž- 
dės formą ir tokia jo puošyba simbolizuoja ne tik saulės, bet ir paties Dievo 
idėją. Todėl krikščionybę ji pavadino „saulėta šviesos religija“7. Mums atrodo, 
jog medinių, o nuo XIX a. vidurio ir geležinių kapų kryžių puošimas įvairios 
formos saulėmis ir spinduliais, kurie sudaro ne tik rozetės, segmentinės žvaigž- 
dės, bet ir įvairias kitas geometrines figūras (apskritimus, ovalus, kvadratus, 
lygiagretainius), yra tradicinis. Kartais kryžmos centre įmontuojami grynai krikš- 
čioniški simboliai: kryželiai, širdys. Gana dažnai (ypač Rytų Lietuvoje) kryžmos 
yra puošiamos vešlia augmenija, pvz., Aleksandravėlės Druskių, Lebedžių ir 
daugelio kitų kapų kryžiai“. Visų šių puošmenų esmė - tai centrinės, garbin- 
giausios kryžiaus vietos, tos, kur dažnai būna pritvirtintas krucifiksas, puošyba. 
Ji turi neabejotiną amžinosios arba dangiškosios šviesos simbolinę prasmę, 
nes ir pats Kristus Evangelijose ir psalmėse (kaip nurodo ir E. Usačiovaitė?) 
yra lyginamas su „žmonių šviesa“, „tikrąja šviesa“, „amžinąja šviesa“ ir kt. Ne 
veltui maldoje sakoma (ir linkima), kad toji „amžinoji šviesa“ duotų amžiną 


*Širmulis A Min. veik., p. 51. 

*Alekna R. Kalvių darbo... p. 216, 217. 

“Alekna R. Kalvių darbo... p. 219, Tas pats. Vidurio Lietuvos.., p. 72 (pav. 2, 3). 
"Usačiovaitė E. Dangus ir žemės simboliai.., p.58. 

* Lietuvių liaudies menas: Mažoji architektūra. Kn. 2. Pav. 432, 435. 
*'Usačiovaitė E. Dangaus ir žemės simboliai.., p. 58. 

ramybę ir šiesybę mirusiajam. Todėl suprantamas tradicinis meistrų dėmesys 
kryžmos centro puošybai. 

R.Alekna yra nurodęs, kad kartais tam tikri puošybos elementai, suda- 
rantys rozetę, yra pakartojami ir apatinėje stiebo dalyje, taip pat ir peteliuose'*. 
Tai būtų pirmosios grupės antrasis kryžių tipas. Dalis tokių kryžių apatinėje 
stiebo dalyje turi išplėtotus „S“ raidės formos puošmenis. Tokia puošybos for- 
ma pasižymi visos Lietuvos geležiniai kapų paminklai. Taigi galima tvirtinti, 
kad geležinių kryžių puošyboje būdingiausi ir dažniausiai aptinkami yra neo- 
renesanso ir neobaroko stilių „S“ formos ir į juos panašūs (kartais spiraliniai) 
geležies išraitymai. Kai kas mano, kad „S“ formos spiralės esančios labai senos 
ir galėjusios reikšti mėnulio fazių pasikeitimą, 0 šis savo ruožtu simbolizavęs 
gyvybės ir mirties kaitą!!. 

R.Alekna pastebėjo ir kitą originalų kryžiaus stiebo bei jo petelių puošy- 
bos būdą, sudarytą iš puslankiais išlankstytos geležies!. Šis puošimo būdas, 
dažnai jungiantis lelijų žiedų puošmenis, yra tradicinis. Jis atėjo dar iš gotikos 
laikų ir vėliau susipynė bei suaugo su renesanso-baroko stilių puošyba įvairio- 
mis spiralėmis. Toks puošybos būdas gana dažnas didžiųjų Lietuvos miestų 
Vilniaus, Kauno ir kai kurių kitų vietovių barokinių bažnyčių bei liturgijos reik- 
menų puošyboje. Ištobulintas „S“ formos geležies lankstymas yra būdingas ne 
tik barokinių bažnyčių, bet ir stogastulpių, koplytstulpių bei koplytėlių kryžių 
puošybai. Greičiausiai panašus geležinių kapų kryžių puošimo būdas taip pat 
paplito iš vyraujančių barokinio stiliaus puošmenų Lietuvos bažnyčiose ir li- 
turgijoje (tai matyti ir iš gausios dievdirbių kūrybos). 

Apsidairius plačiau, panašios antkapinių kryžių puošybos galima rasti Aus- 
trijoje, Lenkijoje, Šveicarijoje, Vakarų Ukrainoje ir Vakarų Baltarusijoje. Tačiau, 
mūsų nuomone, tai nėra kokia tiesioginė įtaka: ši puošyba į Lietuvą atėjo drauge 
su natūralia klasikinių stilių raida ir yra savarankiška paralelė. Tokią geležinių 
kapų kryžių puošybą galėjo paveikti ir kai kurių didesniųjų Lietuvos miestų 
kalvių darbai. Ypač tai pasakytina apie Klaipėdos krašto paminklus, kurie daž- 
niausiai buvo pagaminti Klaipėdos miesto kalvių ir šaltkalvių ir paplito po visą 
šį regioną (įskaitant ir kai kuriuos vakarų Žemaitijos rajonus). 

Aukštaitijos kapų kryžiai kartais turi ypač turtingą ažūrą, kurį sudaro iš- 
plėtota augmenijos ornamentika kryžmų pažastyse, o ažūriniame kryžmų centre 
dažnai įmontuojamas nedidelis kryželis (ornamentas ir kartu krikščioniškas 
simbolis). Pasitaiko, jog kryželio formos ornamentai atsikartoja ir apatinėje 
kryžmoje. Toks, pavyzdžiui, yra Šimonių kapų kryžius, kuris visa savo konfigū- 
racija primena pasaulio medžio modelį. 

Kai kurių vienastiebių kryžių puošyboje panaudojama ne švelniai sulenk- 
ta, o laužytai sulankstyta plona ir siaura (1-2 cm pločio) geležies juosta. Tos 


"Alekna R. Vidurio Lietuvos.., p. 72 (pav. 4, 6). 

"Willmann J. Die Grabkreuze von Lantsah/Lenz: Der Symbolwert der schmiedeisernen 
Grabkreuze. Zirich. (2., verbesserte Auflage), 1989, p. 41 (iliustr. 27, 28). 

2Alekna R. Vidurio Lietuvos.., p. 73 (pav. 8). 

laužytos juostos galai užlenkiami ir tose vietose geležies juosta pritvirtinama 
prie gana plataus (iki 10 cm pločio) stiebo. Tokia kryžiaus puošyba sudaro 
rombo formos, beje, Lietuvos kalvių mėgstamą ir populiarų ažūrą, o stiebo 
apačia papuošiama jau minėtu „S“ formos geležies išlankstymu. Taigi čia, kaip 
ir daugelio Klaipėdos krašto paminklų puošyboje, mes įžiūrime XIX a. pabai- 
goje-XX a. pradžioje būdingą eklektikos arba istorizmo stilių, kuris jungė įvairių 
klasikinių stilių (pradedant neogotika ir baigiant neoklasicizmu) bruožus. 

Retesni atvejai, kai šios grupės kryžiuose, be krucifikso, yra tvirtinamos ir 
kitos, pavyzdžiui, Kristaus kančios kelio ar kitokios figūrėlės, sakysim, simet- 
riškai ant kryžmos yra pastatomos angelų skulptūrėlės. Retai, bet pasitaiko, 
kad šios grupės kryžių stiebų viršutinėje dalyje pritvirtinamas būdingesnis me- 
diniams kryžiams (bažnytinėje ikonografijoje dažnai aptinkamas) įrašas INRI 
(tokie įrašai dažnesni rėminiuose kryžiuose). 

Pereinamąja iš vieuastiebių į daugiastiebius kryžius grupe laikytini tie vie- 
nastiebiai, kurių žemutinė stiebo dalis praplečiama dviem (o kartais ir 
keturiomis) lygiagretėmis (siauresnėmis ir plonesnėmis) geležies juostomis. 
Jų išorė papuošta „S“ formos ornamentais, o vidus - karpytomis ir suktomis 
geležies juostelėmis, kurios sudaro harmoningą nedidelių rombų ritmiką. Žiū- 
rint iš toliau jos primena rožinio karolius. Tokių kryžių gana daug yra 
Žemaitijoje (Kretingos, Plungės, Mažeikių ir Telšių rajonuose). Kartais, be 
minėtų puošmenų, tų kryžių peteliuose yra pritvirtinti varpeliai. 

Rėminiai kryžiai irgi dažniausiai turi „S“ formos arba į juos panašius ba- 
rokinio stiliaus metalo puošmenis. Vienuose rėminiuose kryžiuose jie 
sumontuoti tik rėmų viduje. Jie sudaro atskirą tipą (pagal mūsų skirstymą — 
trečiąjį, o pagal R. Aleknos - pirmąjį!?). Šio tipo kryžių gana daug yra Žemaiti- 
joje (Kretingos, Telšių, iš dalies Šiaulių rajonuose). Panašus puošybos būdas 
būdingas ir kai kuriems rytų bei vakarų Aukštaitijos (Panevėžio, Kauno, Vil- 
kaviškio rajonų) kryžiams. Tačiau, be tradicinių „S“ formos puošmenų, gana 
dažnai jie turi tik grynai augmeniją, t.y. amžinąją gyvastį simbolizuojančius 
puošybos motyvus. Tokie, pavyzdžiui, yra kai kurie Telšių, Žemaičių Kalvarijos 
ir kitų vietų kapinių kryžiai. Kartais stambūs „S“ formos (arba lenktų puslan- 
kių) puošmenys būna taip originaliai sulankstyti ir sumontuoti, kad įgyja ryškų 
augalinio ornamento pavidalą. Tam tikrą gyvastį simbolizuoja ir dažnokai (ypač 
Klaipėdos krašto paminkluose) vartojama vingri suktos geležies linija. Be abe- 
jo, tą „gyvastingumą“ pajunta kiekvienas, atėjęs prie šitų paminklų aplankyti 
čia poilsį radusių savo artimųjų. Vidurio Lietuvoje aptinkama kryžių, kurių 
rėmų viduje (tiek stiebuose, tiek kryžmose) ritmiškai išdėstyti ornamentai su- 
daro rombų formas (Pagal R.Alekną, tai kryžiai, pavaizduoti 10-ame paveiksle — 
1,2, 3ir4 pieš.“ ). Kartais šio tipo kryžių ažūriška puošyba, paremta kylančiu 
aukštyn ir bėgančiu į abi petelių puses vienodos ornamentikos ritmu, sudaro 


5Alekna R. Kalvių darbo.., p. 216 (pav. 1, 2, 3). 
“Alekna R. Vidurio Lietuvos.., p. 73 (pav. 10, pieš. 1, 2, 3). 

savotišką margo darnumo, pastovumo ar net, žiūrint kiek iš toliau, - margų 
lietuviškų audinių raštų įspūdį. Tačiau esama nemažai šio puošybos būdo (ti- 
po) kryžių, kurie kryžmos centre neturi jokių puošmenų ir yra art ni jau minėtai 
kanonizuoto kryžiaus formai. 

Ketvirtojo tipo kryžių puošybą sudaro „S“ raidės ar kitokios formos puoš- 
menys, įmontuoti stiebų ir kryžmų (rėmų) viduje, taip pat ir jų išorėje. Šio tipo 
kryžiai įgyja dar daugiau margumo ir kartu gyvastingumo. Čia dažniausiai 
vartojama „S“ raidės formos puošybos forma, tik kartais plona geležimi išlank- 
stoma labai paini konfigūracija. Tokiuose kryžiuose dažniau aptinkamas ir 
įvairiomis geometrinėmis (apskritimais, ovalais, keturkampiais ir kt.) formo- 
mis išpuoštas kryžmos centras. Gerokai rečiau kryžmą juosia iš plonų skardelių 
pagaminti ir polichromuoti gėlių vainikai. Tokie, pavyzdžiui, yra kai kurie Šiau- 
lėnų (Radviliškio raj.) kapinių kryžiai. 

(Gana dažnai (ypač Klaipėdos krašte) šio tipo kryžiai, papuošti „S“ formos 
ornamentais, rėmų apačioje turi išplėtotas, „išsipūtusias“ barokines formas, 
kurios visam kryžiui suteikia gyvumo“. 

Penktojo tipo kryžiai yra tie, kurių rėmuose įmontuota ištisai plona gele- 
žies juosta. Jų daugiausia aptinkama vakarinėje Žemaitijos dalyje ir Klaipėdos 
krašte. Šito tipo kryžiai paprastai būna mažesni (iki 1 m aukščio, retai šiek iek 
aukštesni). Tokių kryžių geležies juosta yra papuošta ritmiškai kiaurapjūviu 
išmuštais dažniausiai kryželių formos ornamentais. Nors retai, bet pasitaiko ir 
ritmiškai pasikartojantis kryželių, širdelių ar dar kitokių ornamentų derinys. 
Tokie kryžių papuošimai sudaro švelnų ir malonų ažūrą ir nuteikia susikaupi- 
mui bei kapų ramybei. 

Šeštojo tipo kryžiai turėjo savotišką rombo ar nupjautos piramidės tūrinį 
pavidalą. Šio tipo kryžiai, atrodo, buvo statomi Klaipėdos krašto kapinėse ir 
kapinaitėse"“. Jie paprastai stovėdavo ant keturių metalinių apvalios ar kan- 
tuotos geležies kojelių, kurios atstodavo jiems pjedestalą. Beje, įprastinių 
(anksčiau aptartų) kryžių, pakeltų nuo žemės ant metalinių kojelių, teko pa- 
stebėti Kuliuose (Kretingos raj. )5 Žemaičių Kalvarijoje (Plungės raj.), 
Šiaulėnuose (Radviliškio raj.) ir kitur. Šie kryžiai yra ne tūrinio pavidalo, o 
kaip ir dauguma geležinių kryžių - būdingos siluetinės formos. 

Apie šeštojo tipo kryžius sunku kalbėti, nes 1990 m. ekspedicijos metu 
aptiktasis buvo taip suniokotas, kad jo formą ir puošybą buvo galima tik nu- 
spėti. 

Beje, savotiško tūrinio pavidalo (piramidės formos) buvo pagal D.Varka- 
lio projektą ir jo paties rankomis sumontuoti įvairūs Klaipėdos krašto geležiniai 
kryžiai; jie dabar laikomi Klaipėdos kalvystės muziejuje. Šią originalią kryžių 


5Stravinskas A. Metalo plastika Klaipėdos krašto paminkluose // Liaudies kultūra, 
1995, Nr. 6, p. 48. 
"* Ten pat, p. 49. 

kompoziciją, žinoma, perkeltine prasme, vadiname „Kryžių kalneliu“. Jis pri- 
mena lyg Kryžių kalną. 

Septintojo tipo paminklų taip pat aptikta Klaipėdos krašte (Kukoraičių 
kapinėse, Saugų apyl.). Šie paminklai jau beveik neturi lotyniško tipo kryžiui 
būdingo pavidalo. Čia visą kryžmos centrą užima ovalinės, apskritimo ir profi- 
liuoto keturkampio formos skarda arba plonas metalas. Iš to kryžiaus centro į 
visas puses kyla savitos kryžmos, papuoštos jugendo stiliaus ornamentais. Pa- 
prastai tokie ar panašūs kryžiai yra žemesni už kitus (iki 1-1,3 m aukščio)". 
Dar keletas panašaus tipo paminklų laikoma Mažosios Lietuvos kalvystės mu- 
ziejuje. Manome, jog tai yra originalus išradingų ir sumanių Klaipėdos krašto 
kalvių ir šaltk vių bandymas metalo forma pakartoti ir pratęsti šio krašto pro- 
filiuotų medinių lentų-krikštų statymą bei tokiu būdu pailginti tų paminklų 
ilgaamžiškumą. 

Pagaliau reikėtų paminėti dar vieną svarbią kapo kryžiaus puošimo dalį — 
tai kryžmų galus, kurie užbaigia menišką kryžiaus formą ir suteikia paminklui 
vientisumo. Tai svarbi ne tik geležinių, bet ir medinių kryžių puošybos vieta. 
į turimą ikonografinę medžiagą, galima suskaičiuoti mažiausiai 7 tipų kryžmų 
užbaigas: 1) kryžmos, užsibaigiančios lygiais galais, 2) galai, turintys rutulio 
arba rombo formą, ir siluetiniai, primenantys medinių kryžių puošybą, 3) kryž- 
mų galai, turintys širdies arba stilizuoto lapo, 4) kryželių, 5) gėlės (lelijos) žiedo 
formą, 6) kryžmų galai, užsibaigiantys skeltos geležies surietimais į vidų arba į 
išorę ir 7) kryžmų galai, puošti plonos geležies arba skardos išraitymais, pri- 
menantys įvairiaformes karūnas. Visų šių tipų puošmenys turi daug ir kitų 
variantų. 


Išvados. 1. Lietuvos (įskaitant ir Mažąją Lietuvą) geležinius kapų kryžius 
pagal jų struktūrą galima skirstyti į dvi pagrindines grupes: vienastiebius ir 
dvistiebius, arba rėminius. 

2. Pagal kryžių puošybos būdus I grupės paminklai skirstomi į du, o II -į 
keturis tipus; be to, kai kurių Klaipėdos krašto geležinių antkapinių paminklų 
forma ir puošyba yra panaši į tradicinių profiliuotų krikštų-lentų ir sudaro at- 
skirą (7-ąjį) paminklų tipą. 

3. Į savitą centrinės kryžių dalies (kryžmos centro) puošybą dėmesį at- 
kreipė ir R.Alekna. Jos kartais sudarė rozetės, segmentinės žvaigždės ir kitokią 
formą ir, matyt, turėjo simbolinę tradicinę amžinosios arba dieviškosios švie- 
sos prasmę. 

4. Nors ir I, ir II grupės kryžių stiebų ir petelių puošybai kartais būdinga 
geometrinių formų ornamentika, tačiau dauguma Lietuvos geležinių kapų kry- 
žių buvo puošiami barokinės „S“ formos išraitymais arba augaliniais 


" Ten pat, p. 47. 


224 ANTANAS STRAVINSKAS *8 


ornamentais, kurių visuma galėjo simbolizuoti amžinąjį mirusiojo dvasios gy- 
venimą. Jo amžinąjį atminimą turėjo reikšti ir pats, kartais gausiai, o kartais 
labai kukliai puošiamas geležinis paminklas. 

5. Savita įvairių klasikinių stilių bruožų puošyba būdinga Klaipėdos kraš- 
to geležiniams kapų kryžiams. Ypač originalūs buvo šio krašto tūriniai ir krikštų 
tipo paminklai. 

Be abejo, šios išvados nėra neginčijamos ir galutinės. Visų apleistos, o 
kartais ir tebelankomos kapinės ir kapinaitės gali atskleisti dar ne vieną origi- 
nalų sakralinio meno pavyzdį. 


DECORATION OF LITHUANIAN IRON CEMETERY CROSSES 
Summary 


The ways iron cemetery crosses in Lithuania are decorated and the arrangement of deco- 
rating elements depend, first of all, on the construction of crosses. Thus, taking the cross verti- 
cal line (as well as its horizontal line) into consideration all iron cemetery crosses fall into two 
main groups: crosses with one stem and crosses with two stems (sometimes they are 
multistemmed). The latter are also called frame crosses. However, art critic R.Alekna groups 
all iron crosses into four types according only to the way they are decorated. We could agree 
with such a view, however, we think tha: the ways of decorating in crosses with one stem and 
frame crosses, in spite of some similarity among them, differ and cannot be mixed. Besides, if 
iron crosses from Klaipėda region (Mažoji Lietuva) were included in the general system of 
crosses of Lithuania, the latter crosses could be grouped into three or even four types. In gen- 
eral, there are even seven types of decorating iron cemetery crosses and types of crosses. 

Deeper investigations show that similar cemetery cross decorations resembling features 
of dassical styles can be found in Australia, Poland, Switzerland, the western part of Ukraine 
and the western part of Byelorussia. However, we do not tend to think there exists any direct 
influence. We are of the opinion that this model of decoration reached Lithuania within the 
process of natural development of classical styles and is an original paralled. It is probable that 
iron cemetery cross decoration could only have been influenced by the works of smithies of 
larger Lithuanian towns. It particularly concerns crosses from Klaipėda region which were most 
often made by blacksmiths and locksmiths in Klaipėda town and which spread all over this 
region (some districts of western Žemaitija included). Eclectic and historical styles are often 
typical of them. 

ŠVENTŲJŲ MOTERŲ VAIZDAVIMAS LIETUVIŲ 
LIAUDIES TRADICINĖJE SKULPTŪROJE 


Tradicinėje lietuvių liaudies skulptūroje neabejotinai dominuoja Jėzaus 
Kristaus ir Švč. Mergelės Marijos siužetai. Nemažą grupę sudaro šventieji vy- 
rai, O šventųjų moterų siužetų pasitaiko gerokai mažiau. Dažniausiai 
vaizduojamos kankinės, kurių jaudinanti biografija, matyt, kaimo žmogui bu- 
vo gerai suprantama, galbūt jos savo simboline prasme labiausiai atitiko liaudies 
psichologiją, o kartais gal ir senovinę dvasią, kaip, pavyzdžiui, šv. Agota, pri- 
menanti mitologinę Gabiją. 

Straipsnyje aptariami atskiri siužetai, jų ypatybės, remiantis skulptūro- 
mis, sukauptomis Lietuvos nacionaliniame, Lietuvos dailės (toliau LDM), 
Alytaus kraštotyros muziejų fonduose, paskelbtais duomenimis liaudies meno 
albumuose, bei ikonografine medžiaga, laikoma Lietuvos nacionaliniame mu- 
ziejuje (toliau LNM). 

Ištirtos 335 skulptūros. Užfiksuota 21-0 vardo šventoji (189 vnt.). Gau- 
siausios grupės pagal siužetus skirstoma taip: šv. Barbora (77 vnt.), šv. Ona 
(27 vnt.), šv. Agota (26 vnt.), šv. Marija Magdalietė (17 vnt.), šv. Veronika 
(12 vnt.), šv. Kotryna (5 vnt.). Kitų vardų šventųjų yra tik po 1-3 skulptūrėles 
(iš viso 25 vnt.), nežinomų šventųjų — 146 vnt. 

Pagal regioninį susiskirstymą daugiausia yra žemaitiškų skulptūrėlių. Dėl 
to nereikia stebėtis, nes Žemaitijoje skulptūrėlės buvo montuojamos uždarose 
koplytėlėse, todėl jos geriau išsilaikė, o Aukštaitijoje vyravo stogastulpiai; čia 
skulptūrėles labiau veikė atmosferos veiksniai ir jos greičiau nyko. 

Iš duomenų matyti, kad viena populiariausių moterų šventųjų buvo šv. 
Barbora. Barbora buvo ir vienas labiausiai paplitusių XVII-XIX a. lietuvių 
moterų vardų. Ši IV a. pradžios mergelė kankinė tradicinėje liaudies skulptū- 
roje vaizduojama visu ūgiu stovinti, dažniausiai dešinėje rankoje laikanti taurę 
su Ostija, o kairėje - kalaviją (jos mirties simbolį) arba palmės šakelę (kanki- 
nių simbolį). Kartais vienoje rankoje kartu laiko ir kalaviją, ir palmės šakelę. 

Kalavijas beveik visuomet nuleistas žemyn. Kartais atributiką papildo ir kny- 
ga - tuomet šventoji laiko taurę, uždėtą ant knygos. Viename bareljefe šv. 
Barbora pavaizduota pakėlusi dešinę ranką laiminimui, o kairė; : laikanti tau- 
rę su Ostija (LNM.EMM 829). 


1 pav. Šv. Barbora. Plungės r., Žlibinų apyl. LNM. EM5320 
(A.Baltėno nuotr.) 


Šv. Barboros rūbai labai puošnūs. Ji visuomet vaizduojama su karūna ant 
galvos, vilkinti ilga suknele, liemene ar tunika, o kartais ir puošnia palaidine ar 
švarkeliu, beveik visada su apsiaustu. Suknelės įvairiausių spalvų: baltos, mė- 
lynos, žalios, įvairių atspalvių raudonos, gelsvos, dekoruojamos brūkšneliais, 
taškeliais, gėlytėmis. Sukneles pagražina ir platokos baltos, rusvos ar aukso 
spalvos apykaklės. Liemenės ir tunikos - rudos, žalios, mėlynos, su aukso spal- 

vos apvadais arba ornamentuojamos reljefiniais mezginiais ar raukiniais. Lie- 
menį juosia įvairaus pločio juostos, kartais ornamentuotos segmentinėmis 
žvaigždėmis. Apsiaustai raudonos, mėlynos, rudos spalvos ilgi, susegti apvalia 
ar segmentinės žvaigždės formos sage po kaklu, papuošti sidabro spalvos ap- 
vadais ar taškais. Ant kaklo ištapyti arba reljefu išdrožti karoliai; žemaičiai 
dažnai statulėles papuošdavo ir tikrais kelių eilių karoliais. 

Šv. Barbora laikyta laimingos mirties užtarėja tiems, kurie miršta nespėję 
priimti Švč. Sakramento, saugotoja nuo žaibo, ugnies, staigios mirties. Be to, 
kaime šv. Barbora laikyta ir avelių globėja. Pagal tradiciją, dar XIX a. pabaigoje 
šv. Barboros dieną (gruodžio 4 d.) moterys vengė ką nors daryti su avies vilno- 

nis, antraip kito kirpimo vilnų būsią nedaug !. 

Dėl šių iankcijų ir dėl to, kad šv. Barbora laikoma šeimos narių globėja, 
jos statulėlės buvo statomos mažosios architektūros paminkluose įvairiose vie- 
tose: sodybose, pakelėse, laukuose, kapinėse. 

Antras pagal gausumą - šv. Onos siužetas. Onos vardas buvo irgi labai 
populiarus, daugelyje parapijų būdavo šv. Onos atlaidai. Šv. Ona liaudies skulp- 
tūroje vaizduojama dvejopai: 1) kartu su Marija, 2) kartu su Marija ir Jėzumi. 
Tokia kompozicija vadinama „Šv. Ona pati trečia“. 

Gausiausia yra pirmoji grupė, dažnai vadinama „Ona moko Mariją“, „Ona 
mokytoja“. Tokiose kompozicijose šv. Ona dažniausiai sėdi, laikydama ant ke- 
lių arba rankose knygą. Šalia — Marija, vaizduojama kaip maža mergaitė, 
klūpanti ir besimeldžianti arba stovinti palinkusi prie knygos. Kartais Marija 
sėdi Onai ant kelių. Šv. Ona dažnai viena ranka apkabinusi Mariją per pečius, 
kitos rankos pirštu rodo jai raides. O štai meistro Jono Danausko (1861-1937) 
sukurtoje kompozicijoje šv. Ona ir maža besimeldžianti Marija pavaizduotos 
stačios, Ona, uždėjusi rankas Marijai ant pečių, glaudžia ją prie savęs (LNM. 
EMM 209). 

Dievdirbiai šv. Oną vaizdavo kaip paprastą kaimo moterį, vilkinčią ilga 
suknele, su apsiaustu, galvą apgobusią skraiste ar skara, kartais ant kaklo pari- 
šama skarele. Bažnytinėje ikonografijoje nusistovėjusių spalvų čia dažnai 
nepaisoma ir šv. Onos suknelė būna ne tik, kaip reikalaujama, raudonos, bet ir 
mėlynos, gelsvos, žalios spalvos, o apsiaustas vietoj žalios spalvos dažytas ir 
mėlynai bei geltonai. Marija vaizduojama su ilga, dažniausiai raudona sukne- 
le. Kartais šv. Onos ir Marijos galvas vainikuoja karūnos arba su karūna 
vaizduojama tik kuri nors viena iš jų. Kai kurios statulėlės papuoštos tikrais 
karolių vėriniais. 

Kompozicijoje „Šventa Ona pati trečia“ Ona vaizduojama sėdinti su kū- 
dikėliu Jėzumi ant kelių, o šalia sėdi arba stovi Marija. 

Šv. Ona - moterų, našlių globėja - kai kur Lietuvoje buvo laikoma ir sau- 
gotoja nuo ugnies, gaisro. Tikėta, kad namuose nekils gaisrų, jeigu šv. Onos 
dieną (liepos 26 d.) prie šventosios statulėlės ar paveikslo uždegama grabnyčia. 


!'Vyšniauskaitė A. Mūsų metai ir šventės. Kaunas, 1993, p. 132. 

2 pav. Šv. Ona. Kretingos r., Salantų apyl. LNM. EM10953 
(V. Bartkevičiaus nuotr.) 


Šv. Onos diena XIX a. kaime laikyta ir šviežios duonos diena; tada būdavo 
kepama naujo derliaus bandelė. Liaudies priežodžiai šį laikotarpį taip nusako; 
„Šventa Ona - duonos ponia“, „Šventa Ona - gera žmona: atvažiavo su šviežiu 
ragaišiu“?. 

Šv. Onos, mokančios Mariją, siužetas naują prasmę įgijo spaudos draudi- 
mo metais. Tuomet jis ėmė reikšti liaudies meilę knygai, mokslo troškimą. 

Ikonografinė medžiaga rodo, kad paminklai su šv. Onos statulėlėmis daž- 
niausiai statyti sodybose. 


* Ten pat, p. 103. 

3 pav. Šv. Ona. Dievdirbys Jonas Danauskas (1861-1937). Pasvalio r., Pušaloto 
kapinės. LNM. EMM209 (A. Baltėno nuotr.) 


Populiarumu šv. Onai prilygsta ir šv. Agota, III ar IV a. mergelė kankinė. 
Liaudies skulptūroje ji vaizduojama stovinti, dažniausiai dešinėje laikanti duo- 
nos kepalėlį arba lėkštelę su duona, kartais krepšelį su bandelėmis, o kairėje 
rankoje — palmės šakelę. Kartais vietoj palmės į ranką įdedamas kryželis. Vie- 
nu atveju šventoji laiko puodynę (LNM. EM 10963). Meistras Petras Urniežius 
(1914-1936) bareljefe, pavadintame „Šv.Agota dalina duoną“ šventąją pavaiz- 
davo tiesiančią bandelę šalia klūpančiam elgetai (LNM.EMM 537). 

Šv.Agota, kaip ir šv.Barbora, dažniausiai vaizduojama su karūna, o kar- 
tais ir gėlių vainiku ant galvos, vilkinti suknele ir tunika ar liemene, apsisupusi 
apsiaustu. Suknelės būna baltos, raudonos, rudos spalvos, pagražintos aukso 

4 pav. Šv. Agota. Dievdirbys Juozapas Piaulokas (XIX a. pab.). Kretingos aps., 
Endriejavo vls., Laigių k. LNM. EMM7 (V. Bartkevičiaus nuotr.) 


spalvos apvadais. Tunikos ir liemenės (mėlynos, gelsvos spalvų) dekoruojamos 
taškais ar apvadais. Apsiaustai raudoni, šviesiai rudi ar aukso spalvos. Kaklą 
puošia reljefu išdrožti karoliai arba tikrų stiklo karoliukų vėriniai. 

Šv.Agota laikoma ugnies globėja, saugotoja nuo gaisro. Jos dieną (vasa- 
rio 5 d.) bažnyčiose šventinama duona, vadinama šv.Agotos duona, kurią 
anksčiau šeimininkės rūpestingai saugodavo, nes, žmonių įsitikinimu, ji esanti 
stebuklinga ir padedanti apsisaugoti nuo gaisro, o kilusį —- kuo greičiau 
užgesinti?. L. Jucevičius (XIX a.) mini, kad kilus gaisrui, idant ugnis neišplistų, 


"Šis tas iš gruzdiečių (Šiaulių aps.) pracities // Gimtasai kraštas. 1940, Nr. 3-4, p. 319. 

žmonės apnešdavo šv.Agotos duoną aplink degantį trobesį ir mesdavo į ugnį“. 
Dar XIX a. pabaigoje dauguma šeimininkių, užžarsčiusios ugnį nakčiai, saky- 
davo: „Šventa Agota su šventu Gabetu keravokit mumi nuo ugnies““. Kitur, 
norėdama apsaugoti namus nuo gaisro, šeimininkė, stovėdama lauke prie sa- 
vo trobos durų ir rankose aukštai iškėlusi šv. Agotos duonos gabaliuką, triskart 
balsu sukalbėdavo tokią maldelę: „Šventa Gabija, rusčk savo vietelėj, ateik, 
šventa Agota, aplankyk šventą Gabiją““. 

Liaudies pagarba šv.Agotos duonai ir papročiai primena istorinių šaltinių 
minimą Lietuvoje ugnies kultą bei ugnies deivę Gabiją, šventą Panikę. Šv.Agota 
krikščionybės laikais bus perėmusi senovės lietuvių deivės Gabijos funkcijas. 

Kadangi pagrindinė šv.Agotos paskirtis buvo saugoti sodybas nuo gaisrų, 
todėl ir pamiu.klai su šventosios statulėlėmis statyti beveik išimtinai sodybose: 
prie gyvenamųjų namų ir kitų pastatų. Kartais visas kaimas statydavo bendrą 
paminklą su šv.Agotos statulėle. 

Daug mažiau yra šv. Marijos Magdalietės statulėlių. Ji vaizduojama dve- 
jopai: 1) Nukryžiavimo dalyvių grupėse ir 2) viena. 

Daugiausia išlikę pavienių pirmo varianto skulptūrėlių, patekusių į mu- 
ziejus iš sunykusių Kristaus kančios grupių. Be abejonės, šv. Marijos 
Magdalietės skulptūrėlių turėtų būti nepalyginamai daugiau, nes Nukryžiavi- 
mo dalyvių grupės paplitusios visoje Lietuvoje. Dažnai tokiose grupėse esanti 
šv. Marijos Magdalietės figūra būdavo vaizduojama labai schematiškai, dabar 
atpažįstama tik iš pozos: ji vaizduojama klūpanti, rankomis apkabinusi kryžių. 
Jos rūbas ilgas, mėlynas, apsiaustas raudonas. Plaukai ilgi, rudi, užkritę ant 
pečių. Ji visuomet vienplaukė. Geriau išsilaikiusiose skulpiūrėlėse matyti 
skruostais srūvančios ašaros. 

Antros grupės skulptūrėlėse šventoji vaizduojama viena, stovinti, ranko- 
se laikanti kaukolę (atgailautojų simbolį). 

Keletas skulptūrėlių vaizduoja šventąją stovinčią ir verkiančią, balta ska- 
rele besišluostančią akis. Tokios skulptūros muziejaus inventorinėse knygose 
įvardytos „Šv. Marija Magdaliete“, bet nei jų paskirtis, nei radimo vieta nepa- 
žymėtos. Spėjama, kad tokios statulėlės buvo „Kristaus apraudojimo“ 
kompozicijose. 

Šv. Veronikos skulptūrėlių taip pat nėra daug. Ji vaizduojama visuomet 
viena, stovinti, rankose laikanti baltą skarelę su Kristaus veido atspaudu, daž- 
niausiai išdroštu reljefiškai. Šv. Veronikos rūbai paprasti: ilga (raudona, ruda 
ar mėlyna) suknelė, kartais pagražinta raukta apykakle. Galvą visuomet gau- 
bia skraistė ar skara, kartais primenanti tradicinį nuometą. Pečius retokai gaubia 
apsiaustas. Lietuvos dailės muziejuje saugoma skulptūra, kur šv. Veronika 


*Jucevičius L. Raštai. Vilnius, 1959, p. 201. 

*Dundulienė P Namų židinio kultas Lietuvoje // Lietuvos TSR aukštųjų mokyklų 
mokslo darbai. Istorija. T. 4. Vilnius, p. 132. 

“Tarvydas J. Gabija // Kraštotyra. Vilnius, 1971, p. 254. 

vaizduojama klūpanti, prieš save rankose laikanti dubenį su Kristaus veido 
atvaizdu (LDM.LM 1007). 

Visai nedaug liaudies skulptūroje yra šv. Kotrynos atvaizdų. Šventoji vaiz- 
duojama stovinti, vienoje rankoje laikanti palmės šakelę, kita ranka prilaikanti 
šalia esantį ratą. Kartais nedidelis ratas įdedamas į ranką. Atributiką gali pa- 
pildyti ir kalavijas, laikomas rankoje - tuomet ratas būna šalia. Ratas gali būti 
su vinimis ar be jų, sveikas arba sulūžęs. Šv. Kotrynos, kaip ir kitų kilmingų 
šventųjų, rūbai puošnūs: galvą vainikuoja karūna, suknelė baltos, mėlynos spal- 
vos, dekoruota taškais, pagražinta aukso apvadais ir plačia raukta apykakle, 
pečius gaubia apsiaustas. Kartais ant suknelės užvilta tunika. 

Šv.Kotryna visuotinai laikoma mokslo ir žinių globėja. XIX a. Žemaitijo- 
je tikėta, kad šv.Kotryna padedanti, jei yra to prašoma, vyrams gauti gerą 
žmoną'. Ignas Končius užfiksavo atvejį, kad koplytėlę su šv.Kotrynos statulėle 
prie kamaros durų pakabino motina, tikėdamasi, kad šventoji padės apsaugoti 
jos dukrą nuo blogos įtakos“. 

Kitų vardų šventosios Lietuvos kaime nebuvo populiarios. Jų skulptūrė- 
lių pasitaiko vos viena kita. Be to, dalis skulptūrų jau nebeturi atributų, todėl 
pasakyti, ar įrašai muziejų inventorinėse knygose teisingi, yra labai sunku. Bū- 
tų galima dar paminėti šv.Apoloniją, kuri vaizduojama vienoje rankoje laikanti 
reples su dantimi (jos kankinimo įrankį), kitoje — palmės šakelę. Tikėta, kad 
šv. Apolonija gali numalšinti dantų skausmą. Jau Jonas Lasickis (XVI a.) mi- 
nėjo, jog žemaičiai, dantims geliant, šaukiasi Apolonijos?. Ikonografinėje 
medžiagoje yra užfiksuota šv.Apolonijos koplytėlė, pritvirtinta prie trobos sie- 
nos (LNM.E 19824). 

Šv.Agnietė vaizduojama stačia, vilkinti ilgu rūbu bei apsiaustu, rankose 
laikanti avinėlį ir palmės šakelę. 

Šv.Kryžiaus atradėja šv.Elena vaizduojama vilkinti karališkais rūbais, 
abiem rankomis laikanti didelį kryžių arba vienoje rankoje nedidelį kryželį. 

Šv.Darata, sodininkų globėja, vaizduojama su gėlių vainiku ant galvos, 
vienoje rankoje laikanti gėlę (vienu atveju aptikta rankoje laikant katpėdėlių 
puokštelę (LNM.EMM 89), kitoje rankoje - kryželį. Šv.Daratos statulėlės pa- 
prastai buvo įkeliamos į paminklus, esančius šalia namų. 

Šv. Cecilija, muzikos ir muzikantų globėja, Lietuvos kaime irgi nelabai po- 
puliari. Vienoje skulptūrėlėje ji vaizduojama rankoje laikanti kankles (Kauno 
Čiurlionio dailės muziejus (toliau KČDM) Lv 2247, o Lietuvos dailės muzie- 
juje esančiame bareljefe „Šv.Cecilija ir šv. Juozapas“ - šventoji sėdi prie 
vargonėlių. Suvalkijoje sakyta - jei vyrai nori gauti dainininkę žmoną, turi šv.Ce- 
cilijos šventės dieną (lapkričio 22 d.) sukalbėti devynerius poterius!". 


'Vyšniauskaitė A. Min. veik., p. 124. 

"Končius I. Žemaičių kryžiai ir koplytėlės. Chicago, 1965, p. 75. 

"Lasickis J. Apic žemaičių, kitų sarmatų bei netikrų krikščionių dievus. Vilnius, 
1969, p. 26. 

"Vyšniauskaitė A. Min. veik., p. 124. 

Šv.Morta, ūkio tvarkymo ir namų ruošos globėja, vaizduojama kaip šei- 
mininkė, laikanti šaukštą. Bareljefe „Šv.Pranciškaus stigmatizacija ir šv. Morta“ 
matome šventąją, stovinčią prie viryklės ir maišančią viralą puode (KČDM.Lv 
2205). 

Be jau aptartų siužetų, yra nemažai (146 vnt.) ir neatpažintų moterų šven- 
tųjų. Dažniausiai tai stovinčios figūros, maldai sudėtomis rankomis, vilkinčios 
ilgais rūbais. Kai kurių poza primena Mariją Sopulingąją. Dauguma yra labai 
sunykusios, polichromija nusitrynusi, muziejų inventorinės knygos informaci- 
jos nepateikia, todėl nustatyti jų siužetų beveik neįmanoma. 

Iš statulėlių autorių užfiksuota 30 pavardžių. Tarp jų yra tokių gerai žino- 
mų dievdirbių, kaip Juozo Paulausko, Jono Danausko, Juozo Piauloko, 
Augustino Potockio kūrinių. Tačiau daugumos autorių vardai neužfiksuoti, nors 
kiekvienoje statulėlėje ryškus individualus meistro braižas. 

Tarp ištirtų statulėlių vyrauja atskirai išdrožtos apvaliosios skulptūros, bet 
pasitaiko ir bareljefų (10 vnt.). Skulptūrų aukštis svyruoja nuo 22 iki 82 cm; 
dominuoja 33-60 cm aukščio. Retai kuri iš jų yra datuota, bet nustatyta, kad 
dauguma sukurta XIX a. II pusėje - XX a. I pusėje. 

Dievdirbiai drožė statulėles iš medžio (dažniausiai liepos), o karūnoms, 
aprangos dalims ir kitiems atributams kartais panaudodavo ir skardą bei 
kartoną. 

Visos skulptūrėlės polichromuotos, tik pirminė polichromija ne visur ge- 
rai išsilaikiusi. Kaip minėta, drabužiams vartojamos kontrastingos spalvos: 
raudona, mėlyna, žalia. ruda; jos kartais papildomos gelsva, balta, aukso ir 
sidabro detalėms bei ornamentams paryškinti. Veidas, plaštakos, pėdos dažo- 
mos baltai, gelsvai, rausvai: visada juodai ar mėlynai paryškinamos akys; juodai 
ar rudai — blakstienos ir antakiai; raudonai — lūpos. Plaukai dažomi įvairių 
atspalvių ruda, rečiau juoda ar gelsva spalvomis. Polichromija atitiko žmonių 
skonį ir mąstyseną: ja buvo siekiama priartinti statulėles prie tikroviškumo 
įspūdžio. 

Moterų šventųjų siužetai paimti iš bažnytinės ikonografijos, tačiau jie sa- 
vitai interpretuojami, todėl prototipus atsekti labai sunku. Tai būtų svarbus ir 
įdomus klausimas, kurį reikėtų patyrinėti atskirai. Archyvinė medžiaga liudi- 
ja, jog dievdirbiai, droždami statulėles, rėmėsi bažnyčiose matytais kūriniais, 
maldaknygių paveikslėliais-žymekliais. Be to, skaitydami įvairius šventųjų gy- 
venimus, sužinodavo, kokių esama šventųjų, kokia jų kilmė, kurią sritį globoja 
ir t.t. Antai meistras Jonas Šepetys, norėdamas išdrožti kokį retesnį šventąjį, 
paskaitydavo jo biografiją ir sužinodavo — jaunas ar senas buvo, aukštos ar 
žemos kilmės ir tada droždavo: „Jei aukštos ar karališkos giminės šventasis, tai 
su karūna, jei prastos kilmės, tai kaip pas mus dėvima“"'. Norėdami tiksliau 
pavaizduoti atskiras kūno dalis - rankas, veidą ir net pozą - žiūrėdavo į savo 
šeimos narius". Tačiau nuosekliai prototipu meistrai nesekė ir kūrė pagal jau 


"LDM.Lv 7771. 
"Petrulis J. Senieji liaudies menininkai / Mokslas ir gyvenimas. 1965, Nr. 10, p. 32-33. 

tradiciškai nusistovėjusį vieno ar kito siužeto traktavimą, vieni iš kitų nusižiū- 
rėdami temas, kompozicines schemas. Nors laisvai interpretuodami bažnytinį 
tipažą, dievdirbiai dažniausiai laikydavosi ikonografinių atribi tų, kaip svar- 
baus šventųjų atpažinimo faktoriaus. Tuo labiau kad ir kunigai atsisakydavo 
šventinti negrabiai išdrožtas, neatpažįstamas šventųjų statulėles, o nepašven- 
tintos statulėlės, žmonių įsitikinimu, neturėjo jokios galios. 

Šventųjų moterų statulėlės būdavo įkeliamos į koplytstulpius, koplytėles, 
stogastulpius, kryžius dažniausiai ne vienos, o kartu su kitais šventaisiais, Die- 
vo Motina, Nukryžiuotuoju Kristumi. Visi jie buvo laikomi šeimos narių, namų, 
ūkio užtarėjais bei globėjais. Paminklai su skulptūrėlėmis atspindėjo valstie- 
čių pasaulėjautą, religijos supratimą, išreiškė etinių ir estetinių valstiečių pažiūrų 
sistemą bei tam tikras tuometinio kaimo socialines ir kultūrines problemas, 
istorinius įvykius. 


REPRESENTATION OF WOMEN-SAINTS IN TRADITIONAL 
LITHUANIAN SCULPTURE 


Summary 


Themes related to Jesus Christ and Virgin Mary prevail in traditional Lithuanian sculp- 
turc. Statucttes of men-saints constitute large part of sculpture, while women-saints consider- 
ably smaller part. The main groups of themes of women-saints are those: St.Barbara, St.Ann, 
St. Agatha, St.Mary Magdalene, St.Veronica, St.Catherine. 

There are only 1-3 statuettes of other women-saints as they were not popular in Lithua- 
nian villages. There are also rather large part of unknown women-saints. 

One of the most popular saints was St.Barbara. She is depicted standing, holding a chal- 
ice with the Holy Sacrament in one hand and a sword or a palm twig in the other. Clothes of 
St.Barbara are always very splendid: long dress, tunic or vest, long cloak, a crown on the head. 
Clothes are coloured with red, white, blue, green, brown colours, decorated with stripes, dots, 
flowers. St. Barbara was considered to protect against sudden death, lightning, fire. In some 
Lithuanian villages she was considered as a guardian of sheep. Duc to those functions statu- 
ettes of St.Barbara were put into wooden monuments in various places; farmsteads, fields, 
waysides, cemeteries. 

St.Ann is depicted in two ways: 1) with Virgin Mary and 2) with Virgin Mary and Infant 
Jesus. The first group prevails and it is often called "Teacher Ann“, „Ann is teaching Mary“. In 
these compositions St.Ann always sits, holding a book on her knecs or in her hands. Virgin 
Mary is depicted as a little girl, she stands or knccls near Ann. 

St.Ann - guardian of women, widows, in some regions of Lithuania was considered to 
protect against fire. The theme of St.Ann teaching Mary gained new meaning during the period 
of the Lithuanian press ban: it became a symbol of common people's love for books and desire 
of learn. Monuments with the statuettes of St. Ann mostly stood in farmsteads. 

St. Agatha was also very popular. She is depicted standing, holding a loaf of bread or a 
plate with bread in one hand, in the other - a palm twig or a little cross. Her clothes arc similar 
to St.Barbara's: a long dress, tunic or vest, long cloak. Her head is adorned with a crown. 

St. Agatha is a guardian against fire. On her day (February 5) a bread called „St.Agatha's 
bread“ is consecrated at church. People believed that St.Agatha's bread helped to protect 
farmsteads against fire or to put a fire out guicker. Customs and respect to St.Agatha's bread 
remind of pagan Lithuanian goddess Gabija and a cult of fire. So St. Agatha took over the 
functions of the goddess Gabija in the Christian period. Duc to her functions statuettes of 

St.Agatha were placed in farmsteads, near the buildings. 

St.Mary Magdalene is depicted in two ways: 1) in compositions of Crucifixion shc is dc- 
picted kneeling, embracing the cross with her hands, 2) she stands alone, holding a skull in her 
hands. 

St.Veronica was not very popular in Lithuanian villages. She is depicted always alone, 
holding a white kerchief with the imprint of Christ's face. 

There are very few statuettes of St.Catherinc. She is depicted with a palm twig in one 
hand and whcel ncar hcr. 

Among the statuettes of women-saints the round sculpture prevails, but there are also 
some bass-reliefs. The height of 33-60 cm dominated. Most of statucttes arc created in the 
second half of the 19" c. - the first half of the 20" century. All statuettes are coloured. Polychromy 
supplements the form, adds new elements of decoration, makes clearer or changes the expres- 
sion of faces. 

Themes of vomen-saints were taken from ecelesiastical iconography, but they werc changed 
and interpreted according to the god-makers wish. But in spitc of rather frec interpretation of 
themes, masters tried to adherc to exact iconographical attributes as a main factor of recogniz- 
ing Saints. 

The women-saints were put into the wooden monuments - crosses, chapels, roofed pillars 
- together with Virgin Mary, Jesus Christ, other saints. All they were considered to be guard- 
ians of people, buildings, livestock, crops. 

Monuments with statuettes of saints reflected religious conception, the world outlook, 
ethical and acsthetical views of common people. 


TERESĖ JURKUVIENĖ 


LIAUDIŠKOS NUKRYŽIUOTOJO SKULPTŪROS 
VILKAVISKIO VYSKUPIJOJE 


Nukryžiuotasis labiausiai paplitęs lietuvių liaudies skulptūros siužetas. Kry- 
žius pagal liturgijos nuostatus privalėjo būti tam tikrose sakralinių pastatų in- 
terjero bei eksterjero vietose, jis buvo reikalingas apeigų ir procesijų metu. 
Nukryžiuotasis — centrinė figūra skulptūrinių kompozicijų, buvusių liaudies 
memorialinės architektūros paminkluose. Krucifiksas dažnai kabodavo ir kai- 
miečių namuose. 

Kulminacinio Kristaus kančios momento vaizdavimas - vienas svarbiau- 
sių krikščioniškojo meno siužetų. Ypatingas temos reikšmingumas bei šventu- 
mas lėmė mažesnę menininko interpretacijos laisvę, griežtesnį sekimą priim- 
tais oficialiojoje bažnytinėje dailėje kanonais. Droždamas Kristaus kančią — 
minimaliu drabužiu pridengtą, prie kryžiaus prikaltą figūrą, dievdirbys paly- 
ginti mažai tegalėjo pridėti savo išmonės, kokių nors su vietinėmis tradicijo- 
mis susijusių detalių. Skulptūroms trūko savybių, iš karto patraukiančių dėme- 
sį tų, kurie liaudies mene pirmiausiai ieško specifinių etninių bruožų. Matyt, 
dėl to Nukryžiuotojo skulptūromis domėtasi mažiau, negu daugeliu kur kas 
retesnių lietuvių liaudies meno siužetų!. 

Tačiau kaip tik temos kanoniškumas ir ta laiminga aplinkybė, kad Nukry- 
žiuotojo skulptūrų išliko daug, leidžia išanalizuoti šio siužeto skulptūrų plasti- 
ką ir jos pokyčius laikui bėgant, taip pat nustatyti liaudiškų kūrinių prototipus. 
Antra vertus, Nukryžiuotojo skulptūrų tyrinėjimai padeda atskleisti, kaip Lie- 
tuvos kaimo žmogus suvokė šią itin svarbią sakralinio meno temą. Šios temos 
aiškinimas nuo pat ankstyvųjų krikščionybės amžių savotiškai padėdavo at- 
skleisti epochai ir konkrečiam kraštui būdingą mąstyseną bei religinės prakti- 
kos bruožus*. 

"Galaunė B Lietuvių liaudies menas. Kaunas, 1930, p. 155-206; Lietuvių liaudies 


menas: Skulptūra. Vilnius, 1965; Kn. 2: Lietuvių liaudies menas. Vilnius, 1993. 
* The Catholic Encyclopedia. New York, 1913, t. 4, p. 526-529. 

Rašant apie liaudies skulptūrą, visada pravartu nustatyti, kokios skulptū- 
ros laikytinos liaudiškomis. Provincijos, nutolusios nuo didžiųjų r1eno centrų, 
bažnytinėje dailėje šiuo požiūriu lengvai išsiskiria tik dvi kūrinių grupės: viršu- 
tinį lygmenį užima atvežti iš žinomų centrų arba vietoje dirbusių profesionalų 
kūriniai, o žemutinį - kaimo savamokslių labai primityviai išdrožtos skulptū- 
ros. Tarp šių kraštutinumų grupuojasi daugybė kūrinių, kuriuose įvairiomis 
proporcijomis susijungia profesionaliajai dailei būdingų stilių plastika ir pri- 
mityviosios savamokslių drožybos bruožai. Mūsų nagrinėjamai temai naudin- 
ga aprėpti labai plačią skalę, pradedant tokiais darbais, kuriuose yra beveik 
pasiektas profesionalių skulptorių lygis, 0 autoriaus menkesnį pasirengimą iš- 
duoda tik tai, kad jis priverstas supaprastinti komponavimą arba klaidingai 
perteikia vaizduojamo kūno proporcijas, anatomiją. 

Straipsnyje remtasi tyrinėjimais, atliktais Kultūros ir meno instituto Sak- 
ralinės dailės skyriaus darbuotojų 1990-1995 metų ekspedicijose. Jų metu bu- 
vo užfiksuota ir ištirta didžioji dalis Vilkaviškio vyskupijoje tebesančių 
skulptūrų?. Taip pat.pasinaudota dingusių, sunykusių ar į muziejus perkeltų 
kūrinių fotografijomis bei kitais duomenimis apie juos, išlikusiais Kultūros ir 
meno instituto bei Kultūros paveldo centro archyvuose. 

Vilkaviškio vyskupija apima visą etnografinį Suvalkijos regioną ir dalį Dzū- 
kijos. Dzūkiškose vietovėse liaudies dailės kūrinių, tarp jų ir Nukryžiuotojo 
skulptūrų randama kiek daugiau. Suvalkijoje jų išliko mažiau, matyt, dėl di- 
desnio šio krašto imlumo naujovėms, polinkio greičiau pakeisti pasenusį dirbi- 
nį, taip pat ir dėl karo, sunaikinusio didelę dalį tuometinio Vokietijos pasienio 
bažnyčių. Daug meno vertybių sunyko arba buvo išgrobstyta iš sovietmečiu 
uždarytų kaimo koplyčių, kuriose kaip tik ir būta didesnės dalies liaudies dai- 
lės kūrinių. 

Suvalkijos liaudies dailei gana reikšmingą įtaką darė gretima Žemaitija. 
Zanavykijoje kai kurių parapijų centrai iš pradžių buvo Žemaičių krante, iš 
kur drauge su naujaisiais gyventojais atkeliavo ir tenykštės liaudies meno tra- 
dicijos, vėliau evoliucionavusios naujoje, kiek kitokioje terpėje. Sąsajos su že- 
maitiškąja, sodrios plastikos, labiau negu kituose regionuose į realizmą linku- 
sia skulptūra, ryškesnės senesniuose XVIII a. pabaigos-XIX a. pradžios 
kūriniuose. Reikia pasakyti, kad Nukryžiuotojo skulptūrose sunkiau įžvelgti 
skirtingų etnografinių sričių plastikos skirtumus, dažniau pasireiškiančius lais- 
viau interpretuojamuose šventųjų ar Švč. M.Marijos atvaizduose. XX a. pra- 
džioje, atsiradus naujoms, visai Lietuvai būdingoms tendencijoms liaudies mene, 
etnografinių regionų plastikos skirtumai beveik išnyko. 

Daugiausia skulptūrų išlikę bažnyčiose. Kiekvienoje vyskupijos bažnyčio- 
je ar koplyčioje šiandien galima aptikti vidutiniškai po dvi liaudiškas Nukry- 
žiuotojo skulptūras. Žinoma, yra tokių bažnyčių, kur nėra nė vienos, o kitose 


* Liaudiškąsias Nukryžiuotojo skulptūras tyrinėjo T.Jurkuvienė, G.M. Martinaitienė, R. 
Stankevičienė. 

rasta po tris keturias. Ženkli dalis 
skulptūrų yra vietose, kurioms jos bu- 
vo skirtos: prie švęsto vandens indų 
(ten pasitaiko porinių skulptūrų, 
drožtų vieno meistro, pakabintų abi- 
pus įėjimo)“ , lauke ant apsidos, ant 
procesijų kryžiaus, katafalko kryžiaus. 
Gana dažnai kryžius su liaudiška Nu- 
kryžiuotojo skulptūra kabo zakristijo- 
je, rečiau - lauke, virš didžiųjų baž- 
nyčios durų ar šoninėje koplyčioje. 
Pasitaiko nedidelių pastatomų kryže- 
lių su mediniu liaudišku Nukryžiuo- 
tuoju. Pasenusios, sužalotos skulptū- 
ros kartais dar perkeliamos baigti 
savo gyvenimo į kleboniją ar kokią 
nors atkampią pagalbinę bažnyčios 
patalpą, prikalamos prie varpinės du- 
rų ir pan. Visai sulūžusios ir niekur 
nebepritaikomos kraunamos ant auk- 
što, į sandėliukus drauge su kitu pa- 
senusiu inventoriumi. Apskritai dau- 
1 pav. Kryžius su Nukryžiuotojo skulptūra. gelyje parapijų jaučiama, kad senosios 
Fragmentas. Kauno raj., Zapyškio bažnyčios = Nukryžiuotojo skulptūros pamažu iš- 
šventorius (V. Balčyčio nuotr., 1993) stumiamos iš garbingesnių vietų į ne 
tokias svarbias. Dėl to tenka tik ap- 
gailestauti, nes jų vietą užimantys nauji dirbiniai dažniausiai būna menka- 
verčiai. 

Daug mažiau Nukryžiuotojo skulptūrų išliko memorialiniuose paminkluo- 
se. Drėgname Lietuvos klimate palyginti greitai sunyksta netgi gana gerai pri- 
dengtos koplytėlių skulptūros. Tačiau dar galima aptikti vieną kitą neblogai 
išlikusį arba restauruotą medinį Nukryžiuotąjį, datuojamą XIX a.-XX a. san- 
dūra arba XX a. pirmąja puse, esantį mažoje memorialinio paminklo (kry- 
žiaus, koplytstulpio) koplytėlėje arba tiesiog prikaltą prie didžiojo medinio kry- 
žiaus. Tokie paminklai (1 pav.) dažniausiai stovi prie bažnyčių (pvz., Kidulių, 
Šlienavos, Zapyškio šventoriuose), bet pasitaiko ir panašiai restauruotų sody- 
bų arba kaimo kryžių“. Į kai kuriuos XX a. 5-7-ame dešimtmetyje arba visai 
naujai padirbtus šventorių kryžius įkeltos gerokai ankstyvesnės, seniau, matyt, 
interjere buvusios skulptūros (Kiduliai, Zapyškis). Apsaugotos nuo kritulių 
tik nedideliais stogeliais, jos, žinoma, pasmerktos spartesniam sunykimui. 


* Pavyzdžiui, Lukšių, Rumbonių, Vištyčio bažnyčiose. ž 
* Kryžius Vilkaviškio r., Sutkų kaime, kryžius Alytaus r., Simne, Zalioji g-vė 23 (perkeltas 
iš to paties rajono Žuvinto kaimo (DV 723). 

Rašytinių duomenų apie 
liaudiškas Nukryžiuotojo 
skulptūras beveik nėra. Vie- 
tinių meistrų gausiai drožia- 
mos skulptūros nebuvo di- 
delė materialinė vertybė, 
verta paminėjimo bažnyti- 
nių vizitacijų aktuose. Todėl 
nustatant skulptūrų amžių 
dažniausiai galima remtis 
tik drožybos stiliumi, Nu- 
kryžiuotojo ikonografijos 
ypatumais, taip pat skulptū- 
ros būkle bei konkrečios 
bažnyčios istorija. 

XVIII a.-XIX a. pirmosios 
pusės liaudiškų Nukryžiuoto- 
joskulptūrų retai tepasitaiko. 

2 pav. Nukryžiuotasis. Šakių raj., Šilgalių k. Iš ankstyvesnių - XIX a. pra- 

kapinių koplyčia (Iš KPC archyvo) džia, o gal ir XVIII a. pabai- 

ga datuojamų skulptūrų — 

būtų Veisiejų (DR 729), Griškabūdžio (DV 2566) bažnyčiose, Lukšių zakristi- 

joje kabantys krucifiksai. Išlikę senieji kūriniai priklauso tai darbų grupei, kuri 

yra gana artima profesionaliajai skulptūrai. Tai dėsninga: pastarieji kūriniai 

labiau vertinti. Primityviau išdrožtas skulptūrėles, esančias sakraliniuose pa- 

statuose, matyt, progai pasitaikius, pakeisdavo naujomis, „gražesnėmis“. Tuo 

tarpu memorialinių paminklų skulptūrų (tarp kurių primityvo daugiau) am- 
žių, kaip jau minėta, gerokai sutrumpina darganos. 

Didžioji Vilkaviškio vyskupijoje išlikusių liaudiškų Nukryžiuotojo skulp- 
tūrų dalis datuojama XIX a. pirmąja puse-XX a. pradžia. Tai kaip tik sutampa 
su periodu, kai ekonomiškai prakutę kaimai statėsi savas kapinių koplyčias“, 
kurių įranga dažniausiai būdavo vietinių meistrų darbo (2 pav.). XIX a.-XX a. 
sandūroje dažniausiai statytas liaudies memorialinis paminklas Lietuvoje, taip 
pat ir Suvalkijoje, buvo didelis medinis kryžius, kurio kryžmoje paprastai bū- 
davo pritvirtinta koplytėlė su Nukryžiuotuoju (3 pav.), o kartais ir su jį ado- 
ruojančiomis šventųjų ar angelų figūromis. 

XX a. trečiajame dešimtmetyje ir vėlesniais laikais sukurtų liaudiškų Nu- 
kryžiuotojo skulptūrų vėl gerokai mažiau. To laikotarpio memorialiniuose pa- 
minkluose dėmesys būdavo sutelktas į architektūrinį dekorą", o vietoj medžio 


“Kviklys B. Lietuvos bažnyčios. T. 2. Vilkaviškio vyskupija. Chicago, 1982, p. 113,211, 
238, 295, 298, 305. 

"Grinius J. Lietuvos kryžiai ir koplytėlės // Lietuvių katalikų mokslo akademijos 
Metraštis. T.5. Roma, 1970, p. 27. 

3 pav. Kryžius su koplytėle. Fragmentas. Šakių raj., Sutkų k. (Iš KPC archyvo) 

skulptūros koplytėlėje dažniausiai 
prikalamas mažas metalinis krucifik- 
sas. Bažnyčių interjeruose taip pat vis 
dažnesnės serijinės gamybos gipsinės, 
metalinės Nukryžiuotojo skulptūros. 
Taigi gana keblu nusakyti liaudiškos 
skulptūros sukūrimo datą remiantis 
vien jos ikonografijos ir plastikos 
bruožais, charakteringais vienam ar 
kitam profesionaliosios dailės stiliui. 
Liaudies drožėjai toli gražu ne visa- 
da sekė naujausiais provincijon pate- 
kusiais pavyzdžiais. Prototipu galėjo 
būti ir labai sena, tačiau garsi apylin- 
kėse, pavyzdžiui, stebuklinga, ar tie- 
siog šiaip visų žinoma graži altorinė 
skulptūra. Antai, sekant Gražiškių 
bažnyčioje esančia XVIII a. vėlyvojo 
baroko stiliaus Nukryžiuotojo sku!p- 
tūra (4 pav.), XX a. viduryje buvo su- 
kurtos porinės skulptūros, kabančios 
4 pav.Nukryžiuotasis. Vilkaviškio raj., prie švęsto vandens Vištyčio bažny- 
Gražiškių bažnyčia (V. Balčyčio nuotr., 1995) čioje. Tiesa, kūrinio amžių tokiais at- 
vejais dažniausiai išduoda kai kurie 
plastikos ypatumai ar detalės, kurias išdrožti galėjo tik meistras, susipažinęs 
su vėlesnio laikotarpio profesionaliosios dailės pavyzdžiais. Tačiau, nepaisant 
pastarųjų smulkmenų, bendroji tokių kūrinių stilistika dažnai juos sieja su ge- 
rokai ankstesnėmis plastinėmis tradicijomis. Todėl tiriant kurio nors profesio- 
naliosios dailės stiliaus įtaką liaudies drožėjų, net ir pasimokiusių provincijos 
meistrų kūrybai gana sunku nustatyti, ar ilgai mus dominančio stiliaus bruožai 
vis dar reiškėsi liaudies mene. Ši aplinkybė verčia kalbėti apie liaudies skulp- 
tūros stilistines ypatybes jų griežtai nesiejant su skulptūrų periodizacija. 

Ne tiek didelę, kiek įdomios plastikos skulptūrų grupę sudaro barokinės 
stilistikos kūriniai. Nedaugelis iš jų, ir tai tik su išlygomis, pasižymi barokui 
būdinga skulptūros masių komponuote, judesio ekspresija. Netgi gana profe- 
sionaliai dirbusiems meistrams paprastai nepavykdavo perteikti komplikuotos 
barokinės erdvės. Pavyzdžiui, keistai iškreiptas, neproporcingai kresnas atro- 
do Antupių koplyčios Nukryžiuotojo (DV 4562) kūnas, žvelgiant į kryžių en 
face. Šiaip ši skulptūra yra darnių proporcijų, tačiau nukamuoto kūno judesys 
pastebimas tik stebint kūrinio profilį, o tai yra visiškai nebūdingas krucifikso 
apžvalgos taškas. Tačiau tokios savotiškos kūrybinės nesėkmės retos. Sekda- 
mas barokiniu pavyzdžiu — erdvine, apvalia skulptūra, provincijos meistras daž- 
niausiai išdroždavo frontalią, vienoje plokštumoje komponuotą figūrą. Likda- 

vo charakteringas, trūkčiojantis ba- 
rokinis siluetas, atsijusios nuo figū- 
ros formų perizonijaus klostės, besi- 
plaikstančios tolygiu ritmu. Kai 
kuriuos tūrius (pavyzdžiui, drapiruo- 
tes, muskulatūrą) nelabai įgudę 
meistrai perteikdavo linijomis — že- 
mu bareljefu, netgi įrėžomis.Vienas 
įspūdingiausių barokizuotų Nukry- 
žiuotojo atvaizdų kabo Lukšių baž- 
nvčios Zakris'ijoje (5 pav.): kresnų 
proporcijų kūnas, kurio hipertrofuo- 
tos muskulatūros traktuotėje susipi- 
na natūralizmas ir dekoratyvumas, 
gana prieštaringi dramatiški šviesos 
kontrastai, sunkios, nuo kūno formų 
atsijusios perizonijaus klostės — tai vis 
būdingi baroko požymiai. Tačiau 
skulptūros masės komponuotos vie- 
noje plokštumoje, silueto vientisumą 
pažeidžia tik išplaikstytas laisvasis ž 
perizonijaus galas. Be to, Nukryžiuo- 5 pav. Nukryžiuotasis. Šakių raj., 
tojo atvaizde nėra būdingo barokui (A a snd Ag 

; px A.Baltėno nuotr.. 1988) 
dramatizmo ar egzaltacijos. Reta ku- 
ri liaudiška barokizuota skulptūra yra apvali, atsijusi nuo kryžiaus. Dažniau- 
siai drožėjai supaprastindavo užduotį, nusklembdami figūros nugarą tiek, kad 
skulptūra tvirtai priglustų prie kryžiaus kamieno. Su vienoje plokštumoje kom- 
ponuotu figūros torsu dažniausiai gana išraiškingai kontrastuoja masyvios, kar- 
tais į priekį nulinkusios skulptūrų galvos, apsuptos vešliais plaukais, plačiais 
erškėčių vainikais. Gilūs, tapybiški šešėliai, kontrastinga ir efektinga šviesos 
kaita, tokia būdinga barokinei skulptūrai, liaudiškajame jos variante dažniau- 
siai skiriama tik galvai, mažiau jos tenka perižonijaus klostėms, kurios pasida- 
ro natūralia kompozicine viršutinės skulptūros dalies atsvara. 

Liaudiškajam barokui būdingas skulptūros masių komponavimas vienoje 
plokštumoje stilistiškai suartina tuos krucifiksus, kurių prototipai buvo baro- 
kiniai kūriniai, su tais, kurie sekė neobarokiniais pavyzdžiais. Neobarokinę 
dailę išskiriantis manieringumas gana retas kaimo dievdirbių Nukryžiuotojo 
skulptūrose. Tačiau vieną iš neoborokinio stiliaus ikonografinių tipų - grakš- 
tų, kiek ištęstų proporcijų mirusio Kristaus kūną, pakibusį visu svoriu ant pri- 
kaltų rankų“, - kartais galima pamatyti pakartotą liaudiškuose variantuose. 
Dvi įspūdingos šio stiliaus skulptūros yra Simno bažnyčioje. Tai vieno, matyt, 


* Pavyzdžiui, profesionalo skulptoriaus darbo Nukryžiuotojo skulptūra, esanti Zapyškio 
bažnyčioje (DV 1224). 

gana originalaus autoriaus darbai. 
Ištęstos šios Nukryžiuotojo figūros 
yra tokios grakščios, kad jų propor- 
cijos atrodo beveik groteskiškos. 
Muskulatūra anatomiškai netiksli, 
tačiau efektingai paryškinta, labai iš- 
raiškinga emociniu požiūriu. Keisto- 
ka skulptūrų plastika, ryškiai akcen- 
tuodama didžiulėje įtampoje 
sustingusį Nukryžiuotojo kūną, meis- 
triškai perteikia dramatišką kančios 
patosą. Kūno proporcijų iškreipimas 
padidina formų ekspresiją. Dėl savo 
jausmingumo, netgi tam tikro teat- 
rališkumo, šios skulptūros gali būti 
siejamos ir su baroko tradicijomis. 
Kitokios, įprastesnės šios rūšies ne- 
oborokinio kūrinio liaudiškos trak- 
tuotės krucifiksas yra Paluobių baž- 
nyčioje (DV 4315). Ši gana 
primityviai išdrožta Nukryžiuotojo 
6 pav. Nukryžiuotasis. Šakių raj., Paluobių skulptūrėlė taip pat yra gražaus, iš- 
bažnyčia. (A.Baltėno nuotr., 1988) raiškingo silueto, ištęstų proporcijų 
(6 pav.). Tačiau rafinuotosios neoba- 
roko lyrikos meistrui nepavyko perteikti. Nuotaikos požiūriu skulptūrėlė ane- 
miška, glebi. Vientisa, tęva figūrėlė su labai lengvai tepažymėta anatominė 
kūno struktūra, smulkutėmis galūnėmis ir glotniu paviršiumi panaši į stilizuo- 
tą, sąlygišką Nukryžiuotojo atvaizdą. Tokia krucifikso interpretacija gerokai 
skyrėsi nuo XIX a. liaudies dailėje vyravusio gana emocingo Kristaus kančios 
vaizdavimo. Matyt, todėl ir šio stiliaus Nukryžiuotojo skulptūros retos, įdo- 
mios tik kaip išimtys iš bendrosios vietinių dievdirbių tradicijos. 

Daugeliui XIX a. - XX a: pradžios Nukryžiuotojo skulptūrų būdingi kla- 
sicizmo ir jam giminiškų neoklasicizmo, akademizmo stilių bruožai. Natūralu, 
kad meistrų, įsigijusių bent šiokį tokį profesinį pasirengimą, darbuose atsi- 
spindėjo tendencijos, būdingos profesionaliajai XIX a. bažnytinei dailei. Ta- 
čiau šios krypties įsigalėjimui tarp savamokslių kaimo drožėjų, matyt, turėjo 
įtakos ir kai kurie klasicistinės skulptūros bruožai, natūraliai sutapę su primi- 
tyviajai liaudies plastikai būdingų meninių priemonių arsenalu. Griežtus, kom- 
paktiškus klasicistinių skulptūrų siluetus, aiškią logišką masių komponuotę erd- 
vėje provincijos dievdirbiai gana lengvai suvokdavo ir sėkmingai perkeldavo į 
savo skaptuojamą medžio gabalą. Klasicizmu sekančių skulptūrų (netgi gana 
primityvių) plastika paprastai vientisesnė, tolygesnė negu barokizuotų, jos ma- 
žiau suplokštintos. Kaimo skulptorius pastebimai stengdavosi (tiesa, ne visada 

sėkmingai) perteikti proporcingas, idealizuotas figūras, dailių, ryškių bruožų 
veidus. Iš klasicistinių skulptūrų buvo gana stropiai kopijuojama šukuosena, 
barzda, perizonijaus drapiruotės. Šioms Nukryžiuotojo skulptūroms būdingos 
rimties, susikaupimo nuotaikos, fizinė kančia rodoma santūriai, sutaurintu pa- 
vidalu. Reikia pasakyti, kad liaudiškosios šio stiliaus skulptūros meninės iš- 
raiškos jėga, o dar labiau - perteikiamo jausmo autentiškumu dažnai pranoks- 
ta profesionaliosios skulptūros pavyzdžius, kurie buvo jų prototipai. Nuoširdi 
siužeto traktuotė be didelių gudrybių atskleidžia pagarbų dievdirbio požiūrį į 
vaizduojamą dieviškąjį Asmenį ir įprasmina akivaizdžią idealizaciją. O to daž- 
nai kaip tik ir stokoja išdailinti profesionalų kūriniai. 

Greta sukurtų skulptūrų, paveiktų vieno stiliaus ar konkretaus kūrinio 
(dažniausiai antrasis atvejis sąlygodavo pirmąjį), yra kūrinių, kuriuose galima 
įžiūrėti kelių profesinėje dailėje egzistavusių stilių citatas. Pastarasis variantas 
nėra specifiškai liaudiškas reiškinys. Stilistikos nevienalytiškumas buvo būdin- 
gas ir profesinei XIX a. vidurio bei antrosios pusės skulptūrai. Nustatyti, ar 
liaudies meistras sekė tokiu eklektišku kūriniu, ar pats atrado savo metodą, 
pagrįstą tam tikrų pasiskolintų formų derme, dažnai neįmanoma. Didžioji da- 
lis dievdirbių, ypač primityviau drožusių, vargu ar siekdavo kūrinių unikalu- 
mo. Paprastai tiek jie patys, tiek užsakovai kaip tik vertindavo sekimą kokiu 
nors žinomesniu pavyzdžiu. Tačiau iškilesni, profesionaliau dirbę meistrai, ku- 
rių darbai puošė ne vieną bažnyčią, suformuodavo ryškų savitą braižą, kuris 
stiliaus požiūriu dažnai būdavo nevienalytis. Tokiu pavyzdžiu galėtų būti Aly- 
taus ir Prienų dekanato bažnyčioms dirbęs nežinomas drožėjas, kurio Nukry- 
žiuotasis kabo Balbieriškio (7 pav.), Rumbonių (po dvi skulptūras), Krokia- 
laukio bažnyčiose. Visos skulptūros gana didelės (h per 100 cm), pasižymi raiškia 
plastika, būdinga daugiau klasicistinei tradicijai, tačiau akivaizdu, kad šviesos 
kontrastai ir kai kurios efektingos detalės yra perimtos iš barokinių kūrinių. 
Šis meistras savo atrastąją schemą ne itin kūrybiškai kartojo, tik šiek tiek vari- 
juodamas skulptūrų dydį bei pozą, beje, kas kartą darydamas tas pačias anato- 
mijos klaidas. Jo skulptūrų kojų pėdos pernelyg ilgos ir grakščios, o rankų plaš- 
takos keistai deformuotos. Šis, matyt, pripažintas ir produktyvus meistras savo 
ruožtu turėjo sekėjų. Tose pačiose apylinkėse - Ūdrijos bažnyčioje kabo Nu- 
kryžiuotojo skulptūra, išdrožta kur kas primityviau, mažesnė, suplokštintų tū- 
rių, tačiau rūpestingai kartojanti tą pačią kompozicinę schemą ir netgi visas 
būdingas anatomines pirmojo meistro kūrybos klaidas. 

Kelios liaudiškos Nukryžiuotojo skulptūros, nors kabančios palyginti kuk- 
liose bažnyčių interjerų vietose - prieangyje prie švęsto vandens ir pan., savo 
matmenimis, taip pat ir autorių kūrybiniais užmojais lygiuojasi į altoriaus skulp- 
tūras. Tai Veisiejų bažnyčios zakristijoje esantis Nukryžiuotasis (DR 729, h 
114 cm), Simno ir Gelgaudiškio bažnyčių prieangiuose prie švęsto vandens 
kabančios skulptūros (Simno Nukryžiuotojo h 193 cm, Gelgaudiškio Nukry- 
žiuotojo h 123 cm), Rumbonių bažnyčios fasade pritvirtinto krucifikso skulp- 
tūra (DV 694, h 108 cm). Šiuos kūrinius išdrožusių autorių braižai skirtingi, 

7 pav. Nukryžiuotasis. Prienų raj., Balbieriškio bažnyčia 
(V. Balčyčio nuotr., 1994) 


*11 LIAUDIŠKOS NUKRYŽIUOTOJO SKULPTŪROS 247 
VILKAVIŠKIO VYSKUPIJOJE 


tačiau visoms keturioms skulptūroms būdingas plastikos netolygumas, netgi 
tam tikras prieštaringumas (pavyzdžiui, pabrėžtinai apvalaus tūrio kojos ir len- 
gvai suplokštintas torsas Veisiejų skulptūroje, Gelgaudiškio Nukryžiuotojo „S“ 
raidės pavidalo siluetas, derinamas su griežtu figūros frontalumu). Realistiš- 
ka, anatomiškai gana tiksli kai kurių formų modeliuotė šiose skulptūrose kai- 
taliojasi su sąlygiškai ir dekoratyviai atliktomis detalėmis. Skulptūrų plastikos 
netolygumą, matyt, labiausiai lėmė iš profesinės dailės pasiskolintos skirtin- 
giems stiliams būdingos meninės išraiškos priemonės. O sujungti jas į labai 
išraiškingą ir netgi savaip harmoningą visumą padėjo liaudies dailei būdinga 
suprastinta sudėtingų plastinių formų traktuotė. Manydami, kad liaudies meis- 
tras dažniau yra gana atsargus interpretatorius, varijuojantis daugiau ar ma- 
žiau įsitvirtinusią ir nusistovėjusią schemą, turime pripažinti, kad minėtų Nu- 
kryžiuotojo skulptūrų autoriai greičiau laikytini originaliais kūrėjais, tik šiek 
tiek besiremiantys liaudiškomis tradicijomis. Jų kūriniai priklauso iškiliausioms 
liaudies meno viršūnėms. Antra vertus, jų kūrinių plastika yra tiek priartėjusi 
prie profesinės dailės lygmens, kad sudaro tarpinę grandį tarp abiejų minėtų 
kategorijų. 

Nuo XX a. trečiojo dešimtmečio ne tik gerokai sumažėjo medinių Nukry- 
žiuotojo skulptūrų, bet išryškėjo ir naujų jų plastikos tendencijų. Matyt, dėl 
paplitusių metalinių štampuotų krucifiksų poveikio pakito didesniems medi- 
niams kryžiams skirtų skulptūrų mastelis. Mažos, aukštai iškeltos Nukryžiuo- 
tojo figūrėlės matomas tik apibendrintas siluetas. Skulptūra pradedama trak- 
tuoti kaip simbolis. Šio tipo Nukryžiuotojo skulptūrėlės paprastai gana 
schematiškos, suplokštintos, aiškių, ryškiai apibrėžtų siluetų. Skulptūrų pavir- 
šių modeliavimas gana grubus. Schematiškumas, plastikos sudekoratyvinimas 
būdingas ir kai kurioms to laikotarpio didesnėms Nukryžiuotojo skulptūroms, 
tradiciškai tebekabinamoms prie švęsto vandens (Ilguvos, Santaikos, Vištyčio 
bažnyčios). 

Nelengva kalbėti apie tuos negausius liaudiškus krucifiksus, kurie buvo 
sukurti po Antrojo pasaulinio karo, 5-ame-9-ame dešimtmetyje. Tuo laikotar- 
piu natūrali ir savaiminga liaudies meno raida jau buvo stipriai pažeista, ir ne 
tik sovietinių draudimų, religijos ir sakralinės dailės persekiojimų. Tiesą sa- 
kant, krizės požymių radosi dar prieškaryje, 4-ajame dešimtmetyje. Liaudies 
menas, sparčiai stumiamas iš kaimo gyvenimo, įgijo nacionalinės vertybės sta- 
tusą, ėmė dominti ne tik kaimiečius, bet ir kitus visuomenės sluoksnius. Šis 
požiūris padėjo apsaugoti išlikusius senuosius kūrinius, tačiau drauge pastū- 
mėjo nauja kryptimi dar teberusenančią liaudies memorialistikos ir skulptūros 
tradiciją. Pradėjus vertinti liaudies skulptūrą dėl jos specifinių, su etninėmis 
tradicijomis susijusių savybių, pasikeitė požiūris į primityviąją drožybą. For- 
mos primityvumas pirmą kartą liaudies dailės istorijoje tapo pageidaujamas, 
laikomas tautiškumo išraiška. XIX a. primityvioji skulptūra rasdavosi dievdir- 
biui galynėjantis su tobulesne forma. XX a. viduryje, tuo labiau vėlesniais lai- 
kais meistras dažnai sąmoningai stilizuodavo kūrinį, suteikdamas jam madingų 

primityvo bruožų, pavyzdžiui, palikdamas grubiai apdorotą, su kalto ar peilio 
žymėmis, skulptūros paviršių. Tokia maniera išdrožtos skulptūrėlės yra koply- 
tėlėse sudėtingo dviejų kryžmų kryžiaus, pastatyto Sutkų šventoriuje (8-asis 
dešimtmetis) (8 pav.). 

Nors išlikusių Nukryžiuotojo skulptūrų apžvalga liudija, kad dauguma diev- 
dirbių gana artimai sekdavo savo meto bažnytinės profesinės dailės stilistika, 
kai kuriuos liaudies skulptūrų plastikos principus ir tam tikrą siužeto interpre- 
tacijos kryptingumą galima įžiūrėti visų laikotarpių ir stilių kūriniuose. Tipiš- 
ka liaudies drožėjo darbo Nukryžiuotojo skulptūra yra frontali, daugiau ar ma- 
žiau nusklembta nugara. Jos siluetas kompaktiškas, masės komponuotos vienoje 
plokštumoje, šviesos šešėliai saikingai kontrastingi, išryškinantys galvą, o kar- 
tais dar ir perizonijaus sritį. Pasitaikantis skulptūros plastikos netolygumas pa- 
prastai būna meniškai įprasmintas ir tampa priemone kūrinio nuotaikai at- 
skleisti. Kūno paviršiaus reljefas dažniausiai būna gana tiksliai diferencijuotas. 
Dėmesys sutelkiamas į Nukryžiuotojo veidą, kartais dar į rankas ar kitas kūno 
dalis, kurias autorius paryškina norėdamas pasiekti kokį efektą. Smulkesnės 
detalės nesuskaido ir neužgožia vaizdo, o tik papildo ir niuansuoja judesiu, 
siluetu ir bendrosiomis masėmis pasiektą plastinę išraišką. 

Tam tikras plastikos lakoniškumas, polinkis į simetriją, saikingus kontra- 
stus ir apibendrintas formas išlaikytas įvairios stilistikos liaudies skulptūrose, 
nesvarbu, ar šios tendencijos būdingos stiliui, kuriuo sekama, ar atvirkščiai, 
jam prieštarauja. 

Liaudiškos Nukryžiuotojo skulptūros polichromuotos. (Viena spalva nu- 
dažytos skulptūros - vėlesnių perdažymų rezultatas). Kristaus figūra paprastai 
dažoma kūno spalva (kartais baltai), plaukai - ruda, erškėčių vainikas - žalia, 
perizonijus — balta (rečiau mėlyna) spalva. Kartais dar raudonai nutapomas iš 
penkių didžiųjų žaizdų lašantis kraujas (retkarčiais - kraujo lašai, besisunkiantys 
iš viso kūno paviršiaus). Polichromija retai kada reikšmingiau papildo drožy- 
bą, paprastai ji tiesiog netrukdo, optiškai nekeičia išdrožtų skulptūros formų. 

Nukryžiuotojo atvaizdas liaudies dailėje yra akivaizdžiai idealizuotas. Pa- 
prastai vaizduojamas gražiai sudėtas kūnas, saikinga muskulatūra, veido bruo- 
žai išdrožti raiškūs ir patrauklūs. Retkarčiais Nukryžiuotojo veide atpažįsta- 
mus vietinio tipažo bruožus, matyt, reikėtų laikyti savaiminiu, meistro 
neplanuotu rezultatu, o ne sąmoningu siekiu. Pagarbi idealizacija juntama net 
tose primityviai išdrožtose skulptūrėlėse, kurių proporcijos labai nutolusios 
nuo taisyklingų. Realistinės detalės vaizduojamos santūriai, pirmenybė visada 
teikiama apibendrintai, kai kada sąlygiškai traktuotei. 

Nukryžiuotasis Kristus liaudies skulptorių dažniausiai vaizduojamas gy- 
vas, kenčiantis, rečiau - tarsi nugrimzdęs į alpulį. Tragiško momento įtampa, 
dramatizmas, arba, atvirkščiai, graudokai lyriška kūrinio nuotaika liaudiškoje 
skulptūroje dažniausiai perteikiama tauriai santūria maniera. Tokia siužeto 
traktuotė žiūrovą kreipia link rimties, susikaupimo, skatina greičiau susimąs- 
tymą negu egzaltaciją, jausmų protrūkį. Nukryžiuotasis Kristus nepaliauna būti 

8 pav. Kryžius su koplytėlėmis. Fragmentas. Šakių raj., Sutkų bažnyčios šventorius. 
(A. Baltėno nuotr., 1988) 

Dievu, kentėdamas nepraranda savo galios. Ne veltui daugelio liaudiškų skulp- 
tūrų rankų pirštai sudėti laiminimo gestu. Bažnytinėje dailėje Nukryžiuota- 
sis - tai ne vien konkretaus Kristaus kančios momento pavaizdavimas. Dažnai 
tai ir Išganytojo apoteozė: „Kai Žmogaus Sūnų būsite aukštyn iškėlę, - suprasi- 
te, kad Aš Esu“ (Jn 8, 28). Būtent tokia, platesnė Nukryžiuotojo prasmė papra- 
stai būna įkūnyta liaudies skulptūroje. Mirštantis Išganytojas, į kurio kančią 
žiūrima kupinu užuojautos ir pagarbos žvilgsniu, yra drauge ir mirtį nugalėjęs, 
žmoniją nuo kryžiaus laiminantis Dievas, - abu šie prieštaringi aspektai liaudi- 
škoje Nukryžiuotojo sampratoje susilieja į vieną. 

Santrumpos 

DV - Vietinės reikšmės dailės paminklo nr. 

DR - Respublikinės reikšmės dailės paminklo nr. 


FOLK SCULPTURES OFTHE CRUCIFIED CHRIST IN THE VILKAVIŠKIS DIOCESE 
Summary 


Discussed in this article are the diffusion of folk wooden sculptures of the Crucified Christ, its 
evolution of style andthe subject's iconographic and plastic interpretation in the Vilkaviškis Dio- 
cese, which encompasses all of the Suvalkija region and a portion of Dzūkija. 

Most of the surviving sculptures from the end of the 18“ cen. to the begining of thc 20 
cen. are found in churches. A smaller portion is in the memorial monuments of folk architcc- 
ture. This latter group used to be prolific, but in Lithuania's humid climate many fell into ruin 
rather fast, comparatively, and by the beginning of the 20“ cen., the old wooden cross sculp- 
tures were often replaced by small, metal-stamped crucifixes. 

The survey of the Crucified Christ sculptures shows that a majority of the craftsmen f0l- 
lowed the professional church art style of their time. However, certain principles of plastic folk 
sculpture and the suggestion of the subject's interpretation can be seen in the works through all 
time periods and styles. 

The typical style of the Crucified Christ portrayed by the sculptor is frontal with a flat- 
tered backside. Its silhouctte is compact, the mass arranged on one plane, the contrasts of light 
and dark are moderate, which accentuates the head and sometimes even the loincloth. The 
varying plasticity of the sculptures that often occurs has an artistic meaning and becomes a 
means by which to express the mood. The relief of the body's surface is most often precisely 
differentiated. Attention is drawn to Christ's face, sometimes also to the hands or other body 
parts, whose accent is necessary to achieve the author's desired affect. The smaller details do 
not break up or overpower the general view, rather they supplement and add niuances to the 
plastic expression of movement, silhouctte and general mass. 

The laconicism of the plasticity, the bent toward symmetry, the moderate contrast and 
general forms are preserved in any folk sculpture, despite whether or not these tendencies are 
characteristic of the style, or opposed to it. 

The Crucified Christ's representation in folk art is always idealized: usually a handsomc 
body, a moderately developed musculature, the face's fcatures are made cxpressive and attrac- 
tive. A respective idealization is felt even in those primitively carved sculptures, whose propor- 
tions have straycd far from the correct ones. The realistic details are represented with reserve, 
priority always being given to the generalized, sometimes conventional treatment. 

The tense moment of the Crucified Christ, its dramatic nature or, conversely, the 
sorrowsfully lyrical mood of the creative work in folk sculpture is most often rendered in a 
noble, moderate manner. The meaning of the embodied Crucified Christ's sculpture is broader 
-it is not merely a representation of one concrete moment of Christ's suffering, but also a 
Saviour's apotheosis. The Dying Saviour is also the overcomer of death, a God who blesses 
humanity from the cross. This kind of treatment of the subject turns the viewer to stillness and 
encourages a thoughtfulness rather then an exhultation or emotional outburst. 

ŽEMAIČIŲ STACIJOS BERŽORO, GINTALIŠKĖS IR 
NOTĖNŲ BAŽNYČIOSE 


Žemaitija garsi liaudies meno turtais. Daugiausiai tapybos pavyzdžių mu- 
ziejuose surinkta iš Žemaitijos, tačiau dar didelė dalis jų kabo sakralinėje 
bažnyčių erdvėje. Joje randame Beržoro, Gintališkės ir Notėnų stacijas (Kry- 
žiaus kelio stotis). Paminėjome tris Platelių apylinkės miestelių bažnyčias, 
kuriose yra identiškos Kryžiaus kelio stotys. Straipsnyje neminėsime vertingų 
Beržoro lauko Kalvarijos paveikslų, nes tai kita tema. Kalbėsime tik apie baž- 
nyčioje, ant eglinių rąstų sienos, kabančias stacijas. Šios Beržoro stacijos buvo 
nutapytos 1860 m., o po metų - 1861 m. — su ne mažesne dvasine jėga, įkvėpi- 
mu jos pakartotos gretimoje Gintališkės bažnyčioje. Notėnų identiškos 
kompozicijos nutapytos XX a. pradžioje, veikiausiai naujai Notėnų bažnyčiai, 
pastatytai 1906 m.! Nors tai schematiškesnis variantas, tačiau svarbus kaip pa- 
kartojimas. Jis liudija, kad parapijiečiai ir šį kartą atsispyrė masiškai paplitusių 
serijinių Kryžiaus kelio stočių, gipsinių reljefų, oleodrukų pasiūlai, kuri XIX a.- 
XX a. pradžioje buvo tokia didelė. Taigi stacijos buvo branginamos, 
suprantamos, negana to, šios Beržoro ir Gintališkės stacijos, nutapytos 1863 m. 
sukilimo išvakarėse, yra ne vien asmeninės Kristaus kančios išgyvenimo at- 
spindys, - jose įkūnytas tylus pavergtos tautos sielvartas (žemaičiai net ir Velykų 
dekoracijose Kristaus karstą saugančius kareivius apvelka caro žandarų uni- 
forma). Ant Gintališkės stacijų senųjų rėmų skaitome lietuviškus užrašus: stacya 
trecia, stacya aszma, stacyja wynulekta... 

Gintališkės stacijos minimos visuose 1888, 1889 m. bažnytinio turto in- 
ventoriaus aprašymuose?, o 1922 m. kunigo J.Širvio rašte pažymėta: „14 stacijų 
paveikslai, par abi pusi sienų ant drobės paišalai - gan aiškūs ir geri““. 


"Kviklys B. Mūsų Lietuva. Vilnius, 1991, t. 4, p. 319. 

? HuBeHTOpHaa onHcb TuHTen1MUUCKOro PHMCKO-KaTo1HM4ecKOro IlpHxoncKOro 
KocTea. 1888, 1889. 

* Gintališkių bažnyčios turto aprašymas, kun. Juozas Širvys, 1922 m. kovo 24 d. Gintališkė. 

Dailininkai vis iš naujo atranda šias stacijas, sugrįžta prie jų. Ketvirtajame 
dešimtmetyje čia dažnai lankydavosi arsininkai, prieš dešimtmetį šiame tylia- 
me užkampyje spinduliuojančios kančios dvasios, plastinės energijos sėmėsi 
jaunieji tapytojai. Vieno iš jų - Eugenijaus Varkulevičiaus drobės stacijų moty- 
vais — tai lyg dar vienas „pakartojimas“ jau po viso šimtmečio, žinoma, šiuolaikis, 
kupinas subjektyvių išgyvenimų (E.Varkulevičius „Šventoji Veronika“, 1983, 
drb. al.). Nepamirštamas kupinas susižavėjimo scenografo L.Truikio atodūsis: 
„O, žemaičių tapyba, Beržoro stacijos!..“ 

Taigi prie šių stacijų daug rymota, melstasi, mąstyta, semtasi stiprybės, tik 
mažai jos tyrinėtos*. Muziejininkė Kazimiera Kairiūkštytė 1964-1965 m. eks- 
pedicijos apžvalgoje pamini Beržoro stacijas, nors daugiausia dėmesio skiria 
Kalvarijos lauko paveikslams“. 


*Giniūnienė A. Beržoro stacijos // Krantai. 1989, Nr. 12. 
*Kairiūkš tytė K. Mediniai medžio dirbiniai ir tapyba Stakliškių, Skaudvilės ir 
Plungės apylinkėse // Kraštotyra. Vilnius, 1970. 

2 pav. Jėzus parpuola trečią 
kartą. Drobė, aliejus. Beržoro 
bažnyčia. (Visos nuotraukos — 
autorės) 


Apie stacijų vietą, išskirtinumą liaudies tapybos kontekste rašoma S.In- 
driulaičio straipsnyje“. Vietoj kitur vyraujančios epinės ramybės, statikos 
Kryžiaus kelio stotyse matome dramatišką veiksmo augimą, spalvų kontras- 
tus. Šias mintis išplėtoja, sukonkretinta dailėtyrininkė Teresė Jurkuvienė, 
nagrinėdama Skaudvilės, Paberžės stacijas?. 

Beržoro, Gintališkės stacijoms netinka tradiciniai liaudies meno vertini- 
mo kriterijai - primityvumo, naivumo, literatūriškumo sąvokos. Apibūdinant 
jų autorių, netiktų ir terminas „pasimokiusio meistro tapyba“ (įdomiai šiuo 
klausimu samprotauja dailėtyrininkė R.Stankevičienė, pasitelkdama Šiaurės 
Lietuvos regiono tapybos pavyzdžius). Šis išskirtiniais kūrybiniais 


“Indriulaitis S. Liaudies tapybos palikimas // Dailėtyra. Vilnius, 1981, p. 266. 

"Jurkuvienė T. Žemaitijos liaudies tapybos ikonografiniai ypatumai // Menotyra, 
1985, t. 13, p. 116-117. 

*Stankcvičienė R. Lietuvos XVIII a.- XIX a. pirmosios pusės pasimokiusių meistrų 
tapybos klausimu (Šiaurės Lietuvos regiono pavyzdžiu) // Menotyra. 1994, t. 1, p. 17-24. 

3 pav. Veronika nušluosto Jėzui veidą, VI 
stacija. Drobė, aliejus. Beržoro bažnyčia 


sugebėjimais apdovanotas tapytojas stebina labiau ne profesionalumu, o at- 
skleista kančios dvasia, gelme, kuri pasiekiama tik giliai viduje išgyvenant, 
permąstant Kristaus auką. Veikiausiai Kryžiaus kelio stočių meistras buvo koks 
vienuolis bernardinas iš Kretingos vienuolyno (yra minima, jog nuo XVII a. 
Kretingoje bernardinai turėjo savų tapytojų, kurie puošė ir tapė Žemaitijos 
bažnyčias?). Šią užuominą apie anonimą papildytų istorinis faktas: Beržoro 
Kalvariją, pasak M. Valančiaus, globojo bernardinai - „bernardinu prawicialuj 


"Mikėnas S. Žemaitijos XVI-XVIII a. siužetinės tapybos stilistinės grupės // Menotyra. 
1984, Nr. 12, p. 97-98. 


*5  ŽEMAIČIŲ STACIJOS BERŽORO, GINTALIŠKĖS IR NOTĖNŲ BAŽNYČIOSE 255 


Prąnciszkuj sanowiczejbidąnt, iwede daug atlajdu arba atpuskus...“!? Tačiau 
tai tėra hipotezė. 

Pavyko rasti kitą patikimą šaltinį. Lietuvos dailės muziejuje (toliau LDM) 
grafikos fonde saugomi Martino Engelbrechto vario raižiniai, 6 stacijos - III, 
IV, V, VIII, IX, X (G - 10775, 10776, 10777, 10778, 10779, 10780) (1 pav.). Be 
abejo, pagal jas buvo tapomos Beržoro stacijos. Šios graviūros labai sunyku- 
sios pateko į muziejų 1966 m. ekspedicijos metu iš Kvėdarnos kapinių koplyčios 
(Šilalės raj.). Anksčiau galbūt visas šis stacijų komplektas kabojo bažnyčioje, 
atstatytoje po 1843 m. gaisro. Keletas duomenų apie jų autorių. Vokiečių gra- 
fikas M.Engelbrechtas (1684-1756), pradėjęs knygų leidybą Berlyne, įkūrė savo 
spaustuvę Augsburge. Jo veikla išsiplėtė ir tęsėsi net po jo mirties iki 1827 
metų. M.Engclbrechtas labai produktyvus grafikas, jis turėjo prestižinių užsa- 
kymų, sukūrė kelis miestų panoramų ciklus, portretų serijas, iliustravo knygas" 
ir šalia viso to darbo labai uoliai atliko švietėjišką misiją. Jis yra priskiriamas prie 
ryškiausių XVIII a. vokiečių populiariosios grafikos puoselėtojų!?. Jo raižinių te- 
mos labai įvairios —- apstu šelmiškų, didaktinių žanrinių scenų, biblinių 
iliustracijų ir įvairių šventų paveikslėlių maldaknygėms. Pastarieji vario raiži- 
niai paplito ir Lietuvoje. Jų yra ir Lietuvos nacionaliniame muziejuje, pavyzdžiui, 
M.Engelbrechto „Agnus Dei“ (I.Mik 1089), „Marija su Jėzumi ant kelių“ (I.Mik 
9160) bei Lietuvos dailės muziejuje, Grafikos skyriuje laikomos iliustracijos 
pagal Marijos litaniją „Elogia Mariana“ (1732) (Ds 41, 42, 43, 44, 45). 

Tiražuojamos produkcijos kontekste stacijas galime vertinti kaip įgudu- 
sio kompozicijos ir piešimo meistro kūrinį, kuris ne iliustruoja, o labai originaliai 
perteikia pasirinktą temą . Jam svetimas pirmtakų tėvynainių ar nyderlandiš- 
kas teatralizuotas misterijų tipas su detalių, išraiškų gausa. M.Engelbrechto 
kompozicijos atrodo tarsi pavieniai kančią vaizduojantys kadrai. Kristų lydi tik 
kelios figūros; jos pavaizduotos fragmentiškai ar veržliais rakursais, tarsi atlik- 
tų epizodinį vaidmenį. 

Perpiešdamas kompozicinę schemą, Beržoro stacijų tapytojas dar labiau 
apkarpo, priartina ją - atmeta nereikšmingą dangaus plotą su debesėliais, Že- 
mės juostą tarsi įspraudžia į kvadratinį formatą (2 pav.). Todėl drobėse labiau 
išryškėja paveikslus jungianti gija - kryžius, didėjantis ir sunkėjantis nukryžia- 
vimo scenoje, nebeišsitenkantis paveikslo rėmuose. 

Vario raižiniai vienur kitur paspalvinti blyškiomis dėmelėmis akvarele, 
labai atsainiai, todėl meistras tapydamas čia galėjo atskleisti savo gebėjimus. 
Beržoro stacijose rusvų atspalvių paletėje išskiriamos kelios lokalinės raudo- 
nos, mėlynos, baltos dėmės, paryškintos ar suskaidytos tamsių dažų apvadu. 
Nežinia sąmoningai ar intuityviai tapytojas taip pasirinko spalvas, išdėstė dė- 
mes, kad pati kompozicija tapo dar labiau nei graviūrose sustyguota, įprasminta. 


0 Žemajtiu Wiskupiste, aprasze K.Motiejus Wolonczewskis Wilniuj. 1848, p. 29. 
"Thieme U. Allgemeines Lexikon der Bildenden Kūnstler. Leipzig, 1914, p. 534. 
" Populare Druckgraphik Europas. Deutschland, 87. 

4 pav. M. Engelbrecht, X 
stacija. Pop., vario raižinys, 
paspalv. akv. 

LMD G-10780 


Tzsvs ve/fibus evuitur, Tell ct aceta potetur 
Aefūs mird entBIGfL/ mif Sal ind E M4 getrūncFf 


Mir. Emnikondlė arvond AV. 


Antai VII stacijoje suklupęs Kristus atsiduria masyvios Simono Kireniečio fi- 
gūros ir kryžiaus šešėlyje, tačiau jis nėra užgožtas, nes drabužio raudonis atsveria 
kompoziciją, maža to, tampa esminiu jos akcentu. Pirmose stacijose nutapyti 
apibendrinti Jeruzalės miesto fragmentai. Šmėkščiojantys aiškių geometrinių 
formų statiniai su juodom aklom angom stūkso tarsi paslaptingai vykstančios 
dramos liudytojai. Įtampą didina nerealus veriantis dangaus mėlis su pritvin- 
kusia rausva juosta, kuri, artėjant mirties valandai, siaurėja. Gal drąsus būtų 
toks palyginimas, bet kai kuriose iš jų, pavyzdžiui, Beržoro VI stacijoje, vaiz- 
das, sukurta atmosfera primena G. de Chiriko metafizinę tapybą (3 pav.). 
Tapytojas nevaržo savęs taisyklėmis, proporcijų dėsniais, o siekia kuo di- 
desnės meninės įtaigos, visumos įspūdžio. M.Engelbrechto raižinyje (4 pav.) 
dailus, anatomiškas Kristaus kūnas, banguotas raumenų kalneliais, Beržoro 
stacijų meistro (5 pav.) yra tarsi suraižomas juodais energingais pjūviais, ryš- 
kiais kontūrais (kaip liaudies meno raižiniuose) - taip pasiekiama stipri nebylaus 

5 pav. Jėzui nuplėšiami 
drabužiai. X stacija. Drobė, 
aliejus, Beržoro bažnyčia 


skausmo išraiška. Tapytojas taip pat nesižavi klasišku, taisyklingu, anemišku 
Kristaus veidu, o suteikia jam bruožus, kupinus archainės rimties. It liaudies 
skulptūroje, stacijose atpažįstamas vietinis moterų tipažas — išsišovę parau- 
svinti skruostikauliai, stambūs smakrai. Tarsi iš medžio išskobtos ir tvirtai 
suręstos jų figūros, siluetai, drabužių klostės (6 pav.). Ši laisva kai kurių ele- 
mentų interpretacija liudija apie natūralų meninių tradicijų poveikį ir suteikia 
kūriniui savitą išraišką ir vertę. 

Visi šie apibūdinimai tinka ir Gintališkės stacijoms, nors, antrąkart per- 
piešdamas kompozicijas, meistras jautėsi laisviau, tvirčiau - todėl suprantama, 
kodėl piešinys čia grakštesnis, vingresnės teptuku vedžiojamos linijos, aiškes- 
ni kontūrai. Nukryžiavimo scena papildyta dviejų nukryžiuotų nusikaltėlių 
figūrų fragmentais. 

Gintališkės drobės gerai išsilaikiusios, visos keturiolika išlikusios, tuo tar- 
pu Beržoro bažnyčioje dviejų paskutinių paveikslų trūksta, vietoj jų kabo vėlesni 

6 pav. Jėzus ramina verkiančias 
moteris, VIII stacija. Drb., al. 
Gintališkės bažnyčia 


(sąlygiškai galima pavadinti “blyškios paletės“ meistro) darbai, kai kurios sto- 
tys taisytos, padengtos rudo lako dažais. 

Notėnų stacijos veikiausiai buvo tapytos pagal Gintališkės stacijas. Mat 
nuo senų laikų šias parapijas siejo ne tik kaimynystė: Notėnai buvo Gintališkės 
parapijos filija (iki 1929 m.), jas aptarnavo tas pats kunigas. Kai statydino kle- 
bonas su parapijiečiais naują medinę bažnyčią, veikiausiai nužiūrėjo ir stacijas. 

Taigi suradus M.Engelbrechto vario raižinius, Kryžiaus kelio stotis, galė- 
jome nuodugniau išanalizuoti Beržoro, Gintališkės bei Notėnų bažnyčių stacijas, 
apibrėžti jų meninę vertę, savitumą. Beržoro ir Gintališkės paveikslų nežino- 
mas tapytojas nestokojo akademinių įgūdžių, gan meistriškai nukopijavo vario 
raižinių kompoziciją, truputį ją pakoregavo. Toliau prie paruoštos drobės jau 

vyko kūrybinis procesas, kuriame atsiskleidė įgimti gabumai, etninė savimonė, 
dvasinė patirtis, natūraliai perimtos vietinės dailės tradicijos. Tai konkretus 
pavyzdys, kuris papildo dailėtyroje šiandieną aktualius svarstymus apie pavyz- 
džio ir interpretacijos santykį, praturtina žemaičių tapybos fondą. Sios žemaičių 
stacijos įpareigoja mus, ypač menininkus, puoselėti ir plėtoti šį daug kūrybinių 
pastangų, atsidavimo reikalaujantį specifinį žanrą, atsispirti, kaip anuomet, ma- 
siškai gaminamoms „šventybėms“. 


THE SCENES OF PASSION IN THE SAMOGITIAN CHURCHES OF BERŽORAS, 
GINTALISKE AND NOTENAI 


Summary 


Few interesting examples of the paintings of the cross way stations have been preserved at 
Žemaitija churches. Stations at Beržoras and Gintališkė churches was painted by the same un- 
known artist at 1860, 1861. Identical stations at Notėnai church was repeated at the beginning 
of20* century. We found engravers of German master M.Engc!brecht (1684-1756) at the Lithua- 
nia fine art museum which were used as model for painting vi stations at Beržoras, Gintališkė 
and Notėnai churches. The comparison of these stations revealed interesting relation between 
model and interpretation. The painted stations give evidence not only about innate sense of 
colour, deep spiritual experiences but also about ethnic consciousness, naturally captured local 
traditions. These observations allow to appoint more clcarly its artistical value and position at 
the heritage of Žemaitija drawing. 


DR. ALĖ POČIULPAITĖ 


IKONOGRAFIJOS IR KŪRĖJO INDIVIDUAIYBĖS 
SANTYKIS LIAUDIES MENE 


Ikonografijos, kurią paprastai suvokiame kaip tam tikrą, privalomą siuže- 
to ar personažo vaizdavimo būdą, ir kūrėjo, liaudies meistro, individualios 
meninės raiškos santykis yra nuolatinė kūrybinio proceso aktualija, kupina dva- 
sinės itampos, nesvarbu, kaip tas santykis būtų sprendžiamas — sąmoningai, 
apgalvotai ar spontaniškai pačiame kūrybos procese. Šioji individuali kūrybos 
problema, galimas daiktas, nebūtų tokia reikšminga. jeigu nebūtų susijusi su 
religiniu, etiniu, estetiniu, kultūriniu visos tautos ir atskiro menininko menta- 
litetu. pasaulėjautos ypatumais. Ji darosi ypač reikšminga, netgi skaudžiai 
reikšminga atviros pliuralistinės kultūros terpėje, kurioje tarpsta įvairiausios 
mados, srovės, judėjimai, kai dvasinės ir net meninės vertybės praranda savo 
kontūrus, kurioje išskysta tautų dvasinis ir kultūrinis savitumas. 

Lietuva, istorijos kryžkelėse ir sovietmečio priespaudoje stebėtinu būdu 
išlaikiusi daugelį dalykų, kurių seniai neatsimena kitos tautos, šiandien, deja, 
tapo lengvai pažeidžiama masinės kultūros industrijos. Turime nelygią kon- 
kurenciją: triukšmingą roko svaigulį, ivairiopo kičo blizgučius, pseudoavangardinio 
meno bendrąsias formas, devalvuotus doros idealus ir suaižėjusi tradicijų pa- 
matą. laimei, dar nepraradusį galių išskelti naujus daigus. To pamato išlikusi 
gyvybingumą, be kita ko, liudija Atgimimo metais pastatyti kryžiai, koplytėlės, 
iš jų žvelgiančios šventųjų statulos. Žvelgiančios, bet ar tokiomis akimis kaip 
prieš šimtą metų? Ir ar tas žvilgsnis tą patį kalba šių dienų žmogaus širdžiai? 
Ar rankos, tas statulas droždamos, stengėsi perteikti nemirštamų vertybių ža- 
vesį, ar kartojo senas formas, tesiekdamos parodyti savo išmoningumą, 
neatsilikti nuo mados, o gal tenorėjo pinigo užsidirbti? Tai klausimai, iš kurių 
ir susideda ikonografijos, tradicijų ir kūrėjo santykių problema. 

Praėjusio šimtmečio klasikiniame liaudies mene šie santykiai, be abejo, 
turėję savų ypatybių ir atspalvių, buvo reguliuojami natūraliai egzistuojančių 
tradicijų, liaudies kūrybos kolektyviškumo dėsnių, Bažnyčios autoriteto ir t.t. 
Siandien jų pobūdį bei problemas lemia: 

1) katalikybės pažinimas apskritai, kitaip tariant, - religinės sąmonės ir 
žinių lygis, religinės praktikos pobūdis ir intensyvumas (tai apima ne tik kūrėją 
bet ir vartotoją - užsakovą, pirkėją, stebėtoją); 

2) tradicijų, kaip vertybinės (etinės, estetinės) orientacijos, pasaulėjau- 
tos, liaudies kūrybos dėsnių, gyvybingumo laipsnis; 

3) kūrėjo individualiosios ypatybės, talento prigimtis bei pati kūryba vi- 
suose jos etapuose, tos kūrybos funkcionavimo sąlygos ir aplinkybės. 

Šitų veiksnių apibrėžtoje erdvėje gimusi kūrinį reikėtų laikyti nepastovių, 
dinamiškų tos erdvės ir kūrėjo santykių išraiška. Taip žvelgdami į dabartinę 
liaudies kūrybą ir nedidelę jos atkarpą - Atgimimo penkmeti, apsiribosime 
mažąja architektūra ir skulptūra, nes tapybos ir grafikos likimas kitoks. Kaip 
žinoma, natūralioji klasikinės sakralinio turinio tapybos ir grafikos raida pasi- 
baigė šio amžiaus pradžioje, o skulptūra ir mažoji architektūra (kryždirbystė, 
dievdirbystė) gyvavo iki pat sovietmečio, kuris užvėrė vartus sakralinio turinio 
kūrybai. Todėl ir pokario metais šių šakų raida skirtinga. Tapyba ir grafika 
tarsi naujai atsirado, bet tik pirmoji suvešėjo, pažadinusi ne vieną dešimtį ta- 
lentų, išryškinusi pasaulietinės tematikos horizontus bei menines kryptis, - jų 
sąlyčio su klasika reikėtų ieškoti meninio mąstymo ypatybėse, Kuriamo vaizdo 
struktūroje, kolorito sandaroje. Ne kažin ką nauja tapyba ir grafika pasisėmė 
iš Atgimimo laisvės - pastebėti poslinkius šiose šakose dar per maža konl.re- 
čių pavyzdžių. Sovietmečio draudimų dvasinis ir meninis vakuumas tradicinės 
mažosios architektūros ir skulptūros vietos tuščios nepaliko - atsirado pasau- 
lietinio turinio kūriniai, vadinamoji liaudies monumentalistika (tiesa, negreitai 
po karo —vos 8-ojo dešimtmečio pradžioje) ir parodinė skulptūra. Būtų idomu 
išryškinti pasaulietinės skulptūros (ir parodinės, ir eksterjero darbų) ikono- 
grafines schemas, jų interpretavimo būdus, tačiau tai atskiro nagrinėjimo 
objektas. 

Lyginant dabartinius (ir pasaulietinius, ir nemažą dalį sakralinių) kūri- 
nius su klasikiniu liaudies meno palikimu, atsiveria esminis skirtumas - klasikinė 
liaudies skulptūra necgzistavo atskirai nuo mažosios architektūros, ji nebuvo 
kuriama parodai. Pokaris ne tik sunaikino sakralinę tematiką, bet ir atskyrė 
dvi augte suaugusias meninės kūrybos šakas - skulptūrą ir mažąją architektū- 
rą. Suprantama, šitai negalėjo nepaveikti meninio mąstymo, nesuformuoti 
kitokių kūrybos inte ncijų, o metams bėgant - ir tam tikrų tradicijų. Matyt, dėl 
to parodinė skulptūra neišnyko ir nesirengia išnykti ir atėjus Atgimimui, tik 
šalia pasaulietinių kūrinių parodų salėse ir prekybos salonuose atsistojo ir sak- 
raliniai. Taip kaip šalia kryžių ir koplytėlių tebestatoma įvairių 
monumentalistikos darbų (tiesa, pastarųjų palyginti nedaug). 

Išplėtus ikonografijos sąvoką, reikėtų analizuoti ir lietuviškosios mažo- 
sios architektūros bei kryžių formas, lyginti jas su krikščionybės istorijoje 
susiformavusiomis lytimis, jų variantais, savitais, tik Lietuvai būdingais bruo- 
žais, architektūrinių formų ir dekoro santykį ir t.t. Šiame straipsnyje 
apsiribojama skulptūra. 

Klasikinė liaudies skulptūra paliko mums kelias siužetų grupes, atspin- 
dinčias Kristaus, Marijos gyvenimo ir kančios momentus, šventųjų paveikslus 

ir vadinamąsias bendrąsias temas: Apvaizdos, Trejybės, Paskutinio Teismo ir 
pan. (pastarųjų palyginti nedaug). Tų siužetų vaizdavimo būdas yra padiktuo- 
tas bažnytinių paveikslų, skulptūrų, maldaknygių iliustracijų, mažųjų 
paveikslėlių ir kt., o literatūrinis pagrindas, pasakojimas, kurį įkūnija skulptū- 
ra ar skulptūrų grupė, buvo Šventasis Raštas, „Šventųjų gyvenimai“, Kartais 
folklorinės Evangelijos bei „Šventųjų gyvenimų“ interpretacijos, gal net kai 
kurie XIX a. didaktinės literatūros kūriniai. Skulptūra arba skulptūrų grupė 
niekada nebuvo abstrahuota nuo konkretaus turinio, kitaip tariant, ji nebuvo 
gryna forma (be kita ko, prisimintina, kad liaudies meistras mąsto vaizdais, 0 
ne abstrakčiomus kategorijomis - šitai netiesiogiai patvirtina ir tautosaka). 
Skulptūra buvo ir iliustracija, ir siužeto atpažinimo ženklas. Tyrinėtojų 
acretai pabrč 'iami nukrypimai nuo ikonografinės schemos yra ne savęs ieško- 
jimo rezultatas, jie atsirasdavo arba dėl nepakankamo ikonografinės schemos, 
literatūrinio šaltinio pažinimo, arba pačiame kūrybos procese, realizuojant idėją, 
užsakymą, kaip savotišką užduotį (dažniausiai nesąmoningai), arba tiesiog dėl 
negebėjimo perteikti kuriamą vaizdinį pagal matytą pavyzdį ir todėl laisvai jį 
vartojant. Tuo labiau tai nebuvo, kaip ne kartą tarvbinėse publikacijose teigta, 
priemonė per šventojo paveikslą pavaizduoti sunkų liaudies gyvenimą - toks 
gudragalviavimas liaudies kūryboje neimanomas dėljos prigimties ypatybių'. 
Formos schema buvo tam tikras karkasas idėjai, išgyvenimui išreikšti, ak- 
centuojant tai. kas kuriame paveiksle meistrui atrodė svarbiausia, kas atitiko 
jo ir aplinkos, t.y. vartotojo, etinius ir estetinius idealus, religinės raiškos po- 
būdį pagal kūrėjo meninio meistriškumo ir talento galimybes. Sunkoka būtų 
aptikti klasikinėje liaudies skulptūroje portretini vaizduojamo asmens pana- 
šumą. istorinės epochos atspindį detalėse ir aprangoje — visa tai dažniausiai 
skulptoriui nebuvo svarbu. Tą yra akcentavęs ir P Galaunė“. Be to, klasikinio 
laikotarpio liaudies meistro kūryba niekada nebuvo gryna saviraiška, ji atlie- 
pia užsakovo poreikius ir pageidavimus. Koks didelis svoris pastarajam tekdavo 
ir parenkant siužetą, ir statant kūrinį, ir pastatytą „eksploatuojant“, liudija ir 


' Plačiau žr; Počiulpaitė A. Idealas liaudies mene // Lietuvių katalikų mokslo 
akademija. Suvažiavimo darbai. T. 15. Vilnius, 1995, p. 333-345. 

2 „.įsižiūrėjusi į tolį „šventoji“, su keista karūna ant galvos, vieną ranką pridėjusi prie 
širdies, kitoje, išskėstoje, laikanti juodos duonos kepalėlį. Žmonės šio tipo šventąją vadina 
šv.Agota. Abejoju, kad joje būtų daug bendro su krikščioniškąja, ikonografine šv. Agota. Štai 
tiktai idėja-žmogus. O taip esti su tais siužetais mūsų liaudies skulptūroje dėl to, kad jos kūrėjas, 
kaip viršiau matėme, ne aklai sekė kur nors pamatytu šv. Agotos atvaizdu, bet kūrė jį iš savo 
vidaus idėjų pasaulio. Toms idėjoms išreikšti ieškojo savito siužeto, saviškų skulptūrinių formų 
ir, suradęs tatai, labai laisvai jautėsi meninių formų pasauly [...! vis dėlto negalime visiškai 
nuneigti toje mūsų liaudies skulptūroje realizmo bruožų. Jie yra ir pasireiškia tuo, kas mūsų 
liaudies skulptoriui, taip sakant, įleido šaknis į jo kūną ir sielą, tai ta aplinkuma, kurioje jis 
gyveno ir dirbo. Todėl kai kuriuos šventuosius, artimesnius jam, netgi Dievo Motiną, jis vaizduoja 
lietuviško tipo bruožais, apvelka juos tokiais rūbais, kuriuos dėvi apylinkės žmonės. [...] Dar 
daugiau tose mūsų liaudies skulptorių statulėlėse užeiname lietuvių liaudies tipo, kai jose 
vaizduojama itin kuo nors brangūs lietuviams šventieji: šv. Jonas Nepomukas, šv. Izidorius, šv. 
Rokas, šv. Agota, šv. Ona“. Galaunė P Lietuvių liaudies skulptūros problemos. Kaunas, 
1932, p. 21-26. 

tai, kad kūrinyje, išskyrus retus atvejus, tebuvo fiksuojama savininko pavardė. 
Autorius tarsi ištirpdavo savo drožinyje, savotiškai susiliedamas su personažu“. 

Kaipgi yra šiandien? Šiandien neretai atsiranda skausminga įtampa, kon- 
fliktas tarp objektyviosios siužeto prasmės, kūrinio funkcijos ir meistro, kaip 
menininko, autorinės savimonės bei jo stipriai jaučiamo poreikio pabrėžti sa- 
vo individualybę, originalumą, savo subjektyvų santykį su vaizduojamu siužetu. 
Įprastas liaudies kūrybai varijavimas darosi nebepakankamas, jis imamas su- 
vokti kaip savotiškas apynasris, žabojantis kūrybos laisvę. Dažnai kūrėjo ir 
siužeto jau nebesieja ir apeiginiai religiniai ryšiai, kitaip skaitomi ir interpre- 
tuojami literatūriniai šaltiniai. Kinta ir pagrindinės kūrybos intencijos: siekiama 
parodyti ne siužeto ar personažo ypatybes, pagaliau ne tuo personažu reiškia- 
mą idėją, o savo asmenini santykį su juo, t.y. savo aspiracijas, savo išgyvenimą 
tarsi iškeliant į pirmą planą kaip svarbiausią. Tai leidžia ikonografinę schema 
traktuoti taip laisvai, kad nebesivaržoma jos papildyti nebūtinomis figūromis, 
nebūdingais atributais, dekoratyvinėmis puošmenomis, ar atvirkščiai — taip iš- 
gryninti formą, jog pasidaro nelengva įspėti, kas vaizduojama. Darosi vis 
svarbiau, ne kas vaizduojama. o kaip ir kieno vaizduojama, taigi ir vartotojui 
tarsi primetamas autoriaus mąstymas. (Beje, sakralinio siužeto pateikimo bū- 
das priklauso dar ir nuo to, kam - parodai, pardavimui ar eksterjerui - kapinėms, 
sodybai, pakelės paminklui - kuriama; šiame straipsnyje atsiribota nuo perda- 
vimui skirtų darbų - jie neišvengiamai keltų kičo, masinės kultūros apraiškų ir 
liaudies meno santykio proble mas). 

Tačiau stiprėjanti tendencija individualią interpretacija paversti savaran- 
kiška vertybe (ji ir patraukli, ir patogi, nes atleidžia kūrėją nuo atsakomybės ir 
pareigos laikytis ikonografinių reikalavimų ir t.t.) neapima visos dabartinės 
drožybos, kurioje nesunkiai ižvelgiamos dvi kryptys (Žinoma, turinčios įvairių 
atmainų ir niuansų): 

a) sekama ikonografine schema, tiksliai ji atkuriama, tačiau dažnai re- 
miamasi ne pirminiu ikonografiniu, t.y. oficialiai Bažnyčios priimtu vaizdavimo 
kanonu, bažnytiniu paveikslu, o klasikine liaudies skulptūra, kartais ji net ko- 
pijuojama (taip pat komponuojama, spalvinama, etc.); 

b) nepaisoma įprastinių sakralinio siužeto vaizdavimo taisyklių, kai kada 
jis net naudojamas tik Kaip savotiška darbinė medžiaga, su kuria valia elgtis 
kaip nori. 

Mažiau atspalvių ir variantų turi pirmoji kryptis, artimesnė klasikinės liau- 
dies skulptūros tradicijoms. Čia rasime ir atviro sekimo, netgi kopijavimo, ir 
kūrybiškų ikonografinės schemos variacijų. Kartais, priešingai negu Klasiki- 
niame liaudies mene, bandoma išgauti portretinį panašumą, atkurti 
individualius personažų veido bruožus (smulkmeniškai modeliuojamas veidas, 
drabužiai, atributika). Daug įvairovės spalvinant, dažant skulptūras (jeigu iš 
viso dažoma - polichromija dar nėra tapusi būtinybe, ji tarsi prisikelia iš už- 


*Počiulpaitė A. Min. veik., p. 338. 

maršties, nes pokario pasaulietinė skulptūra, išskyrus labai retus atvejus, ne- 
buvo dažoma). Dažant dažnai pabėgama nuo ikonografijos, nes arba 
nepakankamai pažįstama spalvų reikšmė ir simbolika, arba jai neteikiama di- 
delės reikšmės. Kartais meistro tiesiog netenkina tradicinė liaudiška 
polichromija — ji atrodo pernelyg ryški, „rėkianti“, todėl stengiamasi vengti 
ryškių, kontrastingų, atvirų spalvų ir jų derinių. Skulptūros kolorito pilkšvumą 
kartais padiktuoja ir laiko pablukintas, „pataisytas“ senųjų liaudies drožinių 
koloritas, netekęs pirmykščio spalvinio spindesio, užtat žavintis savotiška arc- 
haika. Kai kas, dažydamas skulptūrinę kompoziciją, joje, tarsi tapytame 
paveiksle, sąmoningai siekia subalansuoto toninio kolorito harmonijos (tokį 
sprendimą, matyt, veikia ir susidaręs požiūris, kad tik prislopinti spalviniai de- 
riniai išreiškia lietuvio charakterį, atliepia ramų, net kiek melancholišką 
Lietuvos gamtovaizdį). 

Ištikimybė ikonografijai nesuniveliuoja ir nesunaikina autoriaus indivi- 
dualybės, netgi atvirkščiai - ją išryškina. Bet šioji reiškiasi ne tik ir ne tiek 
išorėje, kiek vidinėje kūrinio sąrangoje, sunkiai apibrėžiamuose nuotaikos niu- 
ansuose, tipažo charakteryje, proporcijose ir t.t. 

Antroji dabartinės sakralinės skulptūros kryptis žymiai įvairesnė, joje dau- 
giau atspalviu traktuojant klasikinius liaudies skulptūros siužetus. Kaip žinoma, 
klasikinė liaudies skulptūra pasižymėjo formų, detalių, išraiškos priemonių sai- 
kingumų, jai nebūdingas toks išplėtotas siužeto „atpasakojimas“, kaip, sakysim, 
A.Jusevičiaus kompozicijose. Siužetą šis meistras taip išpuošia detalėmis, atri- 
butais, taip smulkmeniškai jį išdėsto, jog kompoziciją gali skaityti tarsi kokią 
knygą. Bet tai nėra bukas vaizdinės realybės atgaminimas - talentingo skulp- 
toriaus rankose šita galybė personažų, atributikos, įvairiausių detalių igyja tiek 
daug gyvybės ir dinamikos, kad kompozicija pasidaro panaši į teatro sceną, 
kurioje vyksta sudėtingas, dramatiškas veiksmas (ypač ryškus pavyzdys —„Pas- 
kutinė vakarienė“). Skulptūrinio pasakojimo elementų turi ir kai kurie 
I.Užkurnio kūriniai, ypač didieji bareljefai (jo kūrybai apskritai būdinga meta- 
forinio vaizdo konstravimo jėga), tik juose daugiau ekspresijos, skulptūrinės 
formos stambesnės, kartais net grubokos, rodančios gaivališką minties skrydį. 

Siužeto traktavimas, kūrinio forma visų pirma yra kūrėjo individualybės, 
jo talento prigimties, meninio mąstymo išraiška, tačiau to traktavimo įvairovę 
lemia ir nelygiavertis sakralinių siužetų, ypač literatūrinių šaltinių pažinimas. 
Siužetui atpažinti ar personažui identifikuoti jau nebepakanka skulptūros kaip 
ženklo, todėl atsiranda reikalas „papasakoti“ („pasakojimas“ vienodai svar- 
bus ir autoriui, ir kūrėjui), išdrožiant tai, kas anksčiau likdavo tarsi užkulisyje, 
nes buvo savaime aišku. 

Tarsi atsvara tokiam meninės kalbos „žodingumui“ - ypatingas santūru- 
mas, kalbėjimas apibendrintomis formomis, savotiškomis užuominomis: 
skulptūra „pasako“ tik tiek, kad būtų galima bent iš dalies atspėti, ką ji vaiz- 
duoja, o kartais net prireikia etiketės. Šitaip, ypač kad, kaip jau minėta, menkai 

pažįstamas literatūrinis šaltinis ir net ikonografija, kūrinys netenka turinio gy- 
vybės, siūlydamas žiūrovui pasigėrėti formos, dažniausiai nugludinto medžio 
paviršiaus, grožiu (tipišku pavyzdžiu laikyčiau E.Židonio kūrybą). Kartais tu- 
rinys paskęsta stilizavimo, įvairių deformacijų vingrybėse (R.Matulionio 
darbai), kartais bandoma savaip spręsti personažo ir jam „privalomos“ atribu- 
tikos santykį (pvz., A.Drulios „Šv. Agota“) ir t.t. Kai kada personažo sakralumui 
pabrėžti pasitelkiamos romantizuotos, „idealios“ formos (kai kurie R.Petrulio 
darbai) - visų šios krypties atspalvių suminėti ir suregistruoti tiesiog neįmano- 
ma, pagaliau ir nebūtina. 

Klasikiniai liaudies dailės personažai, kai kurios neutralesnės kompozici- 
jos yra tarnavę ir ne sakraliniams dalykams pavaizduoti, o kokiai universalios 
prasmės idėjai ar minčiai išreikšti (kai kada net pakeičiant specifinę atributi- 
ką). Tai nebūtinai ir ne visada yra saviraiškos padarinys. Sovietmečiu, pavyzdžiui, 
taip reiškėsi tradicijų ilgesys, jų šauksmas. Tai buvo parodose, liaudies monu- 
mentalistikos kūriniuose pasirodanti Rūpintojėlio figūra, pavadinta Mąstytoju. 
Susimąsčiusiu ir pan., būriai Sėjėjų, Artojų - tikrų šv. Izidoriaus vaikų, šv. Jur- 
gis - lyg pasakų karys, vaduojantis karalaitę. Iš pusiau simbolinių Mergaičių, 
Lietuvaičių figūrų ne kartą padvelkdavo Marijos paveikslo grožis. Šitokios tr in- 
sformacijos su mažomis išimtimis buvo priverstinės - jos buvo vienintelis būdas 
apeiti draudimus. Įvairių, tik kitokios kilmės transformacijų užtinkame ir At- 
gimimo metų kūriniuose. Dažniausiai jos reiškiasi pasirenkant nebūdingą 
atributiką, siužeto, figūros komponavimo būdą. Čia prisimintinas J.Tvardaus- 
ko kūrinys „Atminimo take“ — „Madona su verbomis“. Tai labai poetiška 
skulptūra, tarsi išaugusi iš K.Rusecko paveikslo „Lietuvaitė su verbomis“. Sa- 
votiškai tame pačiame „Atminimo take“ komponuoja „Pietą“ V.Rakuckis (Pieta 
čia „įdedama“ į rankas, - kieno? — „išaugančias“ iš koplytstulpio kamieno). 

Jau minėta, kad klasikinio liaudies meno laikais meistrą ir vartotoją siejo 
gyvenimo būdo, papročių, pasaulėjautos ir kt. vienovė, kuri šiandien yra suar- 
dyta pakitusios gyvenimo sanklodos, istorinių aplinkybių ir ryšium su tuo 
didėjančio individualaus užsisklendimo. Šitai keičia ne tik meistro ir vartotojo 
santykį su kūriniu, bet ir paties kūrinio, ypač jo siužeto, supratimą. Dilo išdilo 
iš sąmonės šventųjų paveikslų kompozicijų konkretus pavidalas, jų turinys, iš- 
eliminavus juos iš kasdienybės dvasinių vertybių apyvartos. Sunkiai suprantama 
atributikos, simbolių reikšmė ir kt. Štai Kražiuose (Kelmės raj.) moteris, ko- 
mentuodama prie savo namo stovinčiame koplytstulpyje esančias skulptūras, 
Nazarietį pavadina šv. Antanu. Paabejojus, ar iš tikrųjų taip yra, ji nenuginčija- 
mai tvirtina, jog tai šventasis“. Mištūnų kaime (Šalčininkų raj.) aiškinantis troboj 
kabančių paveikslų (oleografijų, fotobūdu darytų kopijų) reikšmę, išgirsti pa- 
sakojimą, jog tipiškoje Nukryžiavimo scenoje prie kryžiaus stovinti Mergelė 
Marija ir šv. Teresė. Tame pat kaime kita moteris būdingą šv. Kazimiero atvaiz- 


* Užrašyta autorės 1992 m. ekspedicijoje. 

dą laiko šv.Antanu (mat jį pirkusi dėl to, kad vyras - Antanas)“. Šie keli pavyz- 
džiai liudija, kaip menkai pažįstama ikonografija ir literatūriniai šaltiniai, kokia 
gili krikščioniškų vertybių pažinimo duobė, kurią išrausė sovietmečio okupacija. 

Kas girdėta ir žinota vaikystėje, kuo galbūt gyventa, metams bėgant išblė- 
so, nuskurdo, liko tik trupiniai, migla, kurioje ir pasidaro įmanomos keisčiausios 
interpretacijos. Beje, seniai išėjo iš namų ir sakralinio turinio atvaizdai, jų dau- 
giausia likę (kai kur dar ir gausiai) kaime, bet ir čia neretai jie kabo ant sienų, 
laikomi ir net perkami greičiau iš įpratimo, poreikio papuošti namus, negu iš 
religinio reikalo Todėl nenuostabu, kad sakralinio turinio kūrinys jau reika- 
lauja paaiškinimo. 

Tokiam t d vartotojui šiandien kuria meistras, pats neretai maža ką dau- 
giau išmanantis. Suprantama, kad jį patraukia senosios liaudies skulptūros 
formų grožis, laiko paryškinta archaika, nublukusios spalvos, vėjo ir lietaus 
„pataisyti“ pavidalai. Suvokti toki muziejinį kūrinį kaip buvusi gyvą reiškinį 
nėra nei paprasta, nci lengva, tačiau pro įvairiausias laiko apnašas spinduliuo- 
jantis senųjų klasikinių kūrinių dvasingumas traukia paslaptingumu, jausmo 
tikrumu ir menine tiesa. Tačiau to paslaptingumo per maža turiniui atskleisti, 
intuityvus palikimo vertės suvokimas tėra pirmas žingsnis tradicijų link. Gal- 
būt todėl ir Atgimimo metai į dvasinę, kultūrinę ir meninę apyvartą grąžino tik 
nedidelę klasikinių siužetų dalį - Sopulingąją, Maloningąją, Nazarietį ir ypač 
Rūpintojėlį, t.y. tuos, kurie mažiausiai buvo išstumti iš akiračio, jų daugiausia 
galėjai pamatyti leidiniuose, muziejų ekspozicijose ir kt. Jau minėta, kad Rū- 
pintojėlis transformuotu pavidalu pasirodydavo viešumoje ir sovietmečiu, jį 
sau ar gerai pažįstamiems droždavo ir kai kurie meistrai - kaip suvenyrą, ant- 
kapinį paminklą. Lyg ir mažiausiai pamirštas, pusiau toleruojamas ir 
sovietmečiu, jis buvo ir tebėra didele dalimi suvokiamas ir deklaruojamas kaip 
tautos charakterio, jos likimo simbolis. Dėl to jis nutolo nuo pirmykštės savo 
reikšmės (kurioje, beje, irgi buvo tam tikro neapibrėžtumo, intepretacijos są- 
lygiškumo, nes Rūpintojėlio paveikslas neturi tiesioginio atitikmens 
Evangelijose), tarsi nebesiejamas su Kristaus įvaizdžiu. Tačiau masinis ypač 
mechaniškas šio paveikslo kartojimas jau yra savotiškai devalvavęs, apvilkęs 
bedvase forma šį iš tiesų nuostabų paveikslą. Laimei, Atgimimo metais išpo- 
puliarėjęs Nazarietis dar nėra praradęs šviežumo, nors toks jo paplitimas 
užmena savotišką mįslę, kuriai įminti reikėtų gilesnių tyrinėjimų. Galimas daik- 
tas, jog šis virve sujuosto, bejėgio, tačiau kupino vidinės ramybės Kristaus 
paveikslas gali kelti asociacijas su pavergtos, tačiau nepalaužtos tautos 
vaizdiniu. 

Šalia kitų iš tradicijų gelmių atėjusių Kristaus paveikslų (čia dar buvo ne- 
paminėtas Nukryžiuotasis), parodose pasirodė naujų siužetų, anksčiau liaudies 
kūryboje beveik nežinotų. Tai Gerojo Ganytojo, Kristaus su avele ir kiti, kurie 


* Užrašyta autorės 1993 m. ekspedicijoje. 

liudija, kad liaudies meistras bando savarankiškai perskaityti Šventąjį Raštą ir 
ten ieškoti sau vaizdinių. 

Beveik nėra naujovių vaizduojant Mergelę Mariją - kaip ir seniau, dau- 
giausia Sopulingųjų, Maloningųjų, kiek mažiau Madonų su kūdikiu. Kol kas 
tebėra mažas šventųjų būrys: jame daugiausia šventųjų Kazimierų, Jonų Ne- 
pomukų, Jurgių, Antanų, Barborų, Agotų. Iš retai liaudies skulptūroje 
sutinkamų siužetų reikėtų paminėti A.Jusevičiaus „Šventąjį Petrą kalėjime“ 
(tradicinėje skulptūroje šv.Petras dažniausiai vaizduojamas kaip dangaus var- 
tų sargas — ilgu mėlynu rūbu su dideliu raktu ar raktų ryšuliu rankoje). Tarsi 
koks akibrokštas atrodo K.Barišausko „Judas“, kuris, kaip ir velnias, liaudies 
kūryboje niekada nėra buvęs atskira savarankiška skulptūra ir vaizduojamas 
tik atitinkamose kompozicijose, pabrėžiant jo išskirtinį bjaurumą. Ir klausi, 
kol kas nesitikėdamas ir nerasdamas atsakymo: ar tai autoriaus pokštas, eks- 
perimentas, ar ženklas, jog ir liaudies menui darosi nebūtinas tam tikras 
moralinių, etinių vertybių pamatas ir valia vaizduoti bet ką ir bet kaip. Gal 
tokiu neįprastu būdu atsišaukia sovietinių laikų reliktas, kada vadinamieji nei- 
giamieji personažai - girtuokliai, tinginiai, plepės bobos, nekalbant jau apie 
velnius, raganas, buvo tapę skulptūros (tiesa, satyrinės ir humoristinės) hero- 
jais, tikriau — antiherojais. 

Šiek tiek stebina daugybė angelų dabartinėje skulptūroje. Ir ne tik joje. 
Klasikiniame liaudies mene angelai, išskyrus archangelus Mykolą, Gabrielį, 
Rapolą, nebuvo vaizduojami kaip savarankiški personažai, jie paprastai „lydi“ 
šventuosius (angelai vainikuoja Mergelę Mariją, neša ją į dangų, pavaduoja šv. 
Izidorių darbe, kad šis galėtų melstis arba meldžiasi už ji, „budi“ prie Sopulin- 
gosios ir pan.) arba tiesiog „tarnauja“ - laiko žvakę, žvakidę ir t.t. Galbūt liaudies 
meistrus traukia angelo figūros - harmoningos sparnuotos būtybės - nepapra- 
stumas ir išraiškingumas, 0 gal savotiškas jo paveikslo neapibrėžtumas duoda 
kūrėjui didesnę formos laisvę, tam tikrą galimybę „pažaisti“, taigi ir save 
parodyti. 

Jau buvo minėta, kad dabartinėje liaudies kūryboje (ne tik skulptūroje) 
stiprėja autoriaus individualizmas, kuris reiškiasi ne vien pasirenkant, bet ir 
įkūnijant siužetą, kuris vis dažniau vartojamas kaip priemonė saviraiškai. Taigi 
kūrėjas ir personažas tarsi susikeičia vietomis: daugiausia dėmesio ir pastangų 
sutelkiama kuriančiojo individualybei išreikšti, o ne kuriamam personažui at- 
skleisti. Ne kuo kitu, tik tokiu saviraiškos faktu galima laikyti G.Gavėnavičiaus 
kūrybą - jis atsisako medžio, kaip skulptūros medžiagos, ir tradicinio drožybos 
būdo, vietoj jo savo sakralinio turinio kompozicijoms, kurių dalis, beje, arti- 
mos tradicijoms, vartodamas linų pluoštą. Klasikiniame liaudies mene tai būtų 
neįmanoma vien dėl to, kad linai, kaip nestabili ir pernelyg buitiška medžiaga, 
atrodytų per prasta šventajam asmeniui pavaizduoti. 

Individualios saviraiškos, kaip didžiausios vertybės, stiprėjimo tendencija 
šiandien toli gražu nėra visuotinė. Jai čia skiriama tiek daug dėmesio dėl to, 
kad ji plečiasi kaip tik dėl individualistinio patrauklumo. Juo labiau kad ir ver- 

tinant naujus liaudies dailės kūrinius (spaudoje, įvairiuose konkursuose, paro- 
dų atrankose) visų pirma atkreipiamas dėmesys į originalumą, nepaprastumą, 
kartais netgi abejotinos meninės vertės išmoningumą iškeliant kaip priešingy- 
bę tradiciniam ikonografiniam tikrumui, kaip neįdomiam ir neparodančiam 
autoriaus asmenybės. Galimas daiktas, šitokį požiūrį formuoja ir šiuolaikinio 
akademinio meno tendencijos, kai meno ir menininko originalumas matuoja- 
mas formos ir išraiškos nepaprastumu, kuris kartais atstoja ir mintį, ir emocinį 
išgyvenimą. 

Tai, kas čia pasakyta, nereiškia, kad kūrėjo individuali siužeto ar temos 
interpretacija, formos išmonė liaudies mene turi būti neigiama kaip apskritai 
neturinti vertės. Anaiptol. Kūrėjo meninė raiška ir tradicijos nėra vienas ki- 
tam prieštaraujantys arba vienas kitą neigiantys dalykai. Prieštaravimas 
atsiranda tada, kai nutrūksta vidinis ryšys su tradicijomis, kai menininko pa- 
saulėjauta, jo meninis mąstymas, etinės ir estetinės nuostatos praranda atramą 
tradicijose (ar dėl to, kad menkai pažįstamos, ar dėl to, kad apskritai svetimos 
menininko prigimčiai, ar dėl to, kad individualistiniams siekiams naudojamas 
tik išorinis jų klodas, išorinis pavidalas). Juk nesakome, pavyzdžiui, kad V.Svir- 
skis laužė tradicijas — jis gyveno tradicinėje aplinkoje, alsavo tradicijomis, o jo 
genialus talentas turtino jas. Lygiai tą patį galima pasakyti ir apie L.Šepką, ir 
apie kiekvieną iškilesnį talentą. Svarbiausia, kad jų siekis buvo ne išreikšti sa- 
ve, o dalykus, kurie ir jiems, ir jų aplinkai buvo reikšmingi, reikalingi ir brangūs. 
Patys jie savotiškai slėpėsi už to, ką vaizdavo, ir taip besislėpdami geriausiai 
save atskleidė - kaip kūrėjai, kaip mąstytojai, kaip dideli meistrai. 

Klasikiniame liaudies mene, kaip ir dabartinėje primityviojoje tapyboje, 
neegzistavo stiliaus, kaip individualaus meninio kalbėjimo būdo, problemos. 
Stilius ten atsiranda tarsi savaime, kaip regimas, apčiuopiamas menininko in- 
dividualios prigimties, jo meninio mąstymo būdo pasireiškimas, nes menininkas 
nėra sąmoningai užsiangažavęs sukurti savitą, tik jam būdingą stilių. Taip sti- 
lius, meninės kalbos maniera liaudies mene atskleidžia daugelį dalykų, tarp 
kurių yra ir kūrėjo santykis su ikonografija bei tradicijomis. Šitas santykis šian- 
dien yra komplikuotas jau minėtų aplinkybių bei istorinių sąlygų, kurios ir pačią 
pokario skulptūros raidą padarė komplikuotą ir prieštaringą. Atitrūkimas nuo 
tradicijų, nuo gyvos krikščionybės praktikos, gyvenimo sąlygų kaita, atnešusi 
žmogiškųjų ir meno vertybių neapibrėžtumą, negali neveikti ir menininko bei 
jo kūrinių vartotojo santykio su tradicine krikščioniškąja ikonografija, kaip liau- 
dies skulptūros vaizdinių pagrindu. Šiandien, konstatuodami to santykio 
sudėtingumą, prieštaringumą, tegalime išreikšti rūpestį dėl tradicijų ir dvasi- 
nių bei meninių vertybių likimo tų tradicijų tąsoje. Toji tąsa bus gyvybinga ir 
vaisinga tik tuomet, jei tradicijos bus visokeriopai palaikomos, ugdomas suvo- 
kimas, kad jos būtinos ir tautos, ir kiekvieno menininko, ir eilinio žmogaus 
kultūros identitetui išsaugoti ir kurti painioje atviro pasaulio ir kultūros bei 
vertybių chaoso terpėje 

THE RELATION OF ICONOGRAPHY AND ARTIST*S INDIVIDUALITY 
IN FOLK ART 


Summary 


The article deals with the changing role of Christian iconography in the creative process 
of a folk master and it's impact upon maintaining traditions. Natural development of folk sculp- 
ture in Lithuania was interrupted by the Soviet occupation and this 8ap was filled by works of 
secular content and memorial outdoor sculpture. 

Nowadays traditional Christian themes and forms of sculpture and small-scale architec- 
ture are restored, and two current trends may be observed in creative work of folk masters: 

a) traditional iconograpfic schemes are followed although freguently the sourse of pat- 
terns is dassical folk sculpture not the church pictures; 

b) sacral subjects are used as basis which can be freely transftormed and interpeted 
by artist. 

In addition the folk sculptures subjects and personages are discussed. their transforma- 
tion, their diffusion in the present sculpturė, est. The increasing necessity of individual artistic 
self-expression causes the problem of relations between artistic expression of the author and 
traditions which is intensified by negligible knowledge of Christian faith, iconography and folk 
art inhetitance both among folk masters and in the society. Therefore nowadays the responsi- 
bility of a folk sculptor becomes really significant as his works may carry religious, artistic and 
cognitive meaning. 


LIUDA GAIGALIENĖ 


LIETUVOS BAŽNYČIŲ LITURGINIŲ RŪBŲ AUDINIAI 
XVII-XIX a. 


Šis straipsnis — tai bandymas priminti besidomintiems mūsų kultūriniu 
palikimu apie dar vieną mažai tyrinėtą taikomosios dailės sritį. Dabar vyksta 
permainos šioje srityje: atsinaujina Lietuvos bažnyčia, altorius atgręžiamas į 
tikinčiuosius, todėl iš dalies pasikeičia ir liturginių rūbų išvaizda, grįžtama prie 
senųjų gotikinių siluetų, o tradiciniai barokinio kirpimo rūbai, gyvavę Lietu- 
voje nuo XVII a., eina į zakristijų stalčius. Svarbu, kad jie ten nesunyktų, o 
patektų į muziejų saugyklas, kur būtų restauruojami, prižiūrimi ir gyvuotų to- 
liau, kaip medžiaga tyrinėtojams, nes kitur (naudotų dvaruose ar miestiečių 
buityje) išlikusių senosios tekstilės pavyzdžių labai mažai teturime. 

Lietuvos kultūriniai ryšiai su Europa siekia daugelį amžių. Išlikusiuose 
kultūros ir meno paminkluose aiškiai išreikšti bendraeuropinio meno periodai 
ir stiliai. Pagrindinė jungtis su Vakarų dvasiniu pasauliu buvo krikščionybė. Su 
ja atėjo į mūsų istoriją ir religijai skirti kulto reikmenys. Per 600 metų Lietuvos 
bažnyčios sukaupė ir išsaugojo daug įvairių senienų ir meno vertybių. Iš jų 
ypač paskutiniaisiais dešimtmečiais pasipildė ir muziejų fondai. 

Lietuvos nacionalinis muziejus taip pat turi nemažą rinkinį bažnytinės teks- 
tilės, daugiausia liturginių rūbų. Pirmiausia tai šv.Mišių komplektai - to paties 
audinio arnotas, stula, manipulis, vualis, arba veliumas, ir bursa, taip pat pa- 
vieniai arnotai, stulos ir kt., be to, kapos, dalmatikos. Daiktai surinkti iš dau- 
gelio Lietuvos bažnyčių ir koplyčių, dalis yra paveldėta iš Lietuvių mokslo drau- 
gijos ir kitų bendrijų ar įsigyta iš pavienių asmenų. Beveik visi rūbai pasiūti iš 
prabangių audinių, apvedžioti aukso ir sidabro galionėliais ar pinikais, išsiuvi- 
nėti tauriųjų metalų gijomis ir spalvotu šilku. Tiek užsakovai, tiek gamintojai 
pagal galimybes stengėsi, kad rūbai būtų gražūs, išreikštų garbę Dievui ir keltų 
žmonių dvasią. Tik nedidelė jų dalis išlaikė savo pirmykštę išvaizdą. Dauguma 
susidėvėję, patamsėję. 

Šiandien tie senieji liturginiai rūbai vertingi daugeliu atžvilgių. Pirmiau- 
sia jie primena savo tiesioginę paskirtį ir simbolinę reikšmę. Kartu liudija juos 

sukūrusią aplinką, techninį ir meninį lygį, kelią nuo žymiųjų šilko audimo ma- 
nufaktūrų iki kokios nors Žemaitijos ar Dzūkijos bažnytėlės. Svarbiausia, kad 
tuo keliu Lietuvą, net jos baudžiavinį kaimą pasiekė Europos menas, jis čia 
buvo reikalingas ir darė savo poveikį. Todėl toliau, remdamasi Lietuvos nacio- 
nalinio muziejaus (LNM) medžiaga, ir paminėsiu kai kuriuos audimo centrus, 
kurių tekstilės yra patekę į Lietuvą. 

Bažnytinių rūbų siuvinėjimas - tai atskira tema. Siuvinėjo irgi iš kitur at- 
vežtą aksomą ar šilką, bet jau pačioje Lietuvoje, todėl siuvinėti liturginiai daly- 
kai mūsų kultūros tyrinėtojams yra dar vertingesni. 

Pagrindinis liturginis rūbas visais laikais buvo arnotas, išreiškiantis kuni- 
go atsakomybės naštą ir primenantis Kristaus kančios momentus. Jo audinys, 
sukirpimas ar puošyba ryškiausiai atspindi tam tikro laikotarpio medžiagos ir 
meninius ypatumus. Antikinis apsiaustas-paenula —- buvęs skritulys su skyle 
galvai, gotikos laikais šonuose susiaurėjo iki alkūnių, o nuo XVII a. barokinio 
kirpimo arnotas liko pečių pločio, priekyje ir nugaroje siekiantis kelius, ir be- 
veik nepakito iki mūsų dienų. Tokios formos visi muziejaus arnotai. Pamaldų 
metu geriausiai buvo matoma rūbo nugarinė dalis, todėl jos dekoravimui skir- 
tas didžiulis dėmesys: ji standi, išilgai padalyta į tris dalis, kurių vidurinė — 
simbolinis „stulpas“ arba kryžius - dažnai įsiūtas iš kito audinio arba išsiuvinė- 
tas, ar išskirtas tik galiono apvadais. Kiti komplektui priklausę daiktai ne tokie 
puošnūs, dažnai pasiūti iš atraižų, taupant brangų audinį. 

Per iškilmingas šv.Mišias vyskupui patarnaujantys kunigai ir diakonai vel- 
kasi dalmatikas, dažniausiai dvi vienodas. Tai dekoratyvaus audinio rūbas, pa- 
našus į arnotą trumpomis rankovėlėmis. 

Kapa - tai pusės skritulio formos ilgas iškilmių rūbas, siaučiamas ant pe- 
čių ir susegamas priekyje. Jo forma mažiau nutolusi nuo senojo antikinio pro- 
totipo. Ypač puošnus kapos priekinis kraštas - tarsi dvi plačios vertikalios juos- 
tos, ir dekoratyvinis gobtuvas nugaroje. 

Dar XVI a. „Ordo Missae“ nustatė penkias simbolines liturgines spalvas 
kiekvienai metų dienai. Tai balta (arba auksinė, sidabrinė), raudona, žalia, vio- 
letinė ir juoda. Jei audinys ornamentuotas, spalvinis pagrindas yra dugnas (fo- 
nas), ryškesnis bent vienoje rūbo dalyje. Todėl senųjų liturginių rūbų spalva ne 
visada griežta ir aiški. Muziejaus rinkinyje yra ir ryškiai žydros spalvos arnotų 
ir kitų dalykų, skirtų Lietuvoje populiarioms Švč.Mergelės Marijos šventėms. 

Iki XIX a. bažnytiniams rūbams specialių audinių nebuvo. Siuvo iš tų pa- 
čių aksomų, šilkų ar brokatų, kurie buvo vartojami pasauliečių didikų, bajorų 
ar miestelėnų buityje. Susidėvėję daiktai buvo taisomi, persiuvami. 

Seniausi nesiuvinėti muziejaus liturginės tekstilės eksponatai siekia XVI a. 
pabaigą - XVII a. pirmąją pusę. Tekstilės pasaulyje, kaip ir visame renesanso 
epochos europiniame mene, tada pirmavo Italija. Jos gamybos aksomai, šilkai, 
brokatai buvo puošnūs ir brangūs, prieinami nedaugeliui. Yra žinoma, kad 
XVII a. pirmojoje pusėje į Lietuvos-Lenkijos valstybę buvo įvežama iki 14 
rūšių itališkų audinių. Vienas pavyzdys būtų tamsiai raudono aksomo kapa. 
Aksomas ornamentuotas nenukarpytais (kilpelių) ir reljefiškai nevienodu aukš- 

1 pav. Arnotas. Itališkasis brokatas ir damastas, XVII a. 
(Lietuvos nacionalinio muziejaus eksponatus fotografavo 
V. Bartkevičius) 


čiu nukarpytais stambiais raštais su įaustomis aukso gijų kilpelėmis. Kitas 
XVII a. pradžios pavyzdys - arnotas, pasiūtas iš itališko brokato, kurio tamsiai 
raudono atlaso lauke aukso gijomis įaustas plokštuminis stilizuotų augalų raš- 
tas (1 pav.). 

Lietuvos Didžioji Kunigaikštystė prekiavo ir su Artimaisiais Rytais, kur 
šilko audimo menas ypač klestėjo. Vienas arnotas, gautas iš Varėnos bažny- 
čios, pasiūtas iš XVII a. pradžios turkiško karmazininio aksomo, ornamentuo- 
to stambiais (per visą audinio plotį) simetriškais medaus spalvos stilizuoto gra- 
nato motyvais (2 pav.). 

Nuo XVII amžiaus antrosios pusės Lietuvoje suklestėjo baroko stiliaus 
menas. Kontrreformacijos laikotarpiu buvo funduojamos bažnyčios, siuvama 

2 pav. Arnotas. Turkiškasis aksomas, XVII a. 


daug liturginių rūbų. Vartoti įvežtiniai, o nuo XVIII a. vidurio — ir vietiniai 
audiniai. 

Tuo metu italų įtakos paveikta ir Prancūzija sparčiai plėtojo šilko pramo- 
nę. Ypač iškilo Lijono manufaktūros. Jų aukštos kokybės tafta, atlasas, dama- 
stas (vienspalvis ir įvairiaspalvis), ripsas, grodeturas, brokatas buvo tarsi teks- 
tilės gaminių etalonai, kuriuose ypač ryškūs XVII-XVIII a. meno stiliai — 
barokas, rokokas, klasicizmas. Pradžioje dar žymi italų renesanso įtaka, bet 
nuo XVII a. pabaigos barokiniai audiniai jau turi įmantrią spalvų gamą, erdvi- 
nį piešinį, šešėliavimus. Raštai atliekami daugiausia brošavimo (kaišymo) tech- 
nika - kaišomi spalvotu šilku ir tauriųjų metalų gijomis. Ypač sudėtingi XVIII a. 
pirmojo ketvirčio brokatai: stambūs simetriški augalų raštai, įmantraus pyni- 

3 pav. Dalmatika. Lijono manufaktūros šilkas ir brokatas, XVIII a. vid. 


mo fonas, kuriame įkomponuoti šviesūs nėrinių motyvai, vartojami visą XVIII 
amžių. To amžiaus vidurio audinių raštai asimetriški, vingiuotų linijų, susmul- 
kėję, o nuo trečiojo ketvirčio jau ryškūs klasicizmo elementai: smulkios gėlių 
puokštelės išilgai juostuotame šviesių spalvų fone. 

Remiantis šiomis charakteristikomis ir įvairiuose kataloguose pateiktais 
spalvotais pavyzdžiais, galima teigti, kad muziejus turi Lijono tekstilės liturgi- 
nių rūbų (3 pav.) bei jų dalių, gautų ne tik iš Vilniaus, bet ir iš Troškūnų (Anykš- 
čių r.), Alantos ir Joniškio (Molėtų r.), Dusmenų (Trakų r.), Dieveniškių ir 
Narviliškių (Šalčininkų r.), Šilalės ir kitų vietovių, taip pat iš Lietuvių mokslo 
draugijos. 

Prancūzijos pavyzdžiu XVII-XVIII a. šilkas buvo audžiamas ir kitose Eu- 
ropos valstybėse daugiausia vietinei rinkai. Dalis Prūsijos gaminių buvo eks- 
portuojama į Lenkiją ir per Lietuvą į Rusiją, bet jų pavyzdžių muziejuje dar 
neaptikta. Nuo XVIII a. šilkas gaminamas ir Rusijoje. Muziejus turi XVIII a. 
rusiško brokato (veliumas, stula ir kt.) 

Pačioje Lietuvos Didžiojoje Kunigaikštystėje XVIII a. antrojoje pusėje 
taip pat veikė keletas šilko audyklų, kurias buvo įsteigę savo valdose didikai 
Radvilos (Slucke), Oginskiai (Slonime), Sapiegos (Ružanuose), paiždininkio 

4 pav. Arnotas. Gardino (ar Ružanų) manufaktūros brokatas, 
XVIII a. pab.-XIX a. pr. 


Antano Tyzenhauzo organizuota karališkoji manufaktūra Gardine. Tų manu- 
faktūrų darbą plačiausiai yra tyrinėjęs lenkų mokslininkas Tadeuszas 
Mankowskis!. 

Labiausiai pagarsėjusios ir vertinamos Slucke austos kontušinės juostos, 
plačiai paplitusios ir Lietuvos dvarų buityje. Rytietiškos kilmės, žvilgančios 
auksu, sidabru, šilku, iki 3 metrų ilgio, aiškios griežtos kompozicijos: vidinė 
dalis skersai dryžuota siauromis ornamentuotomis juostelėmis, o galuose po 
dvi išilgines stilizuotų gėlių puokštes. Šis puošnus ir brangus audinys buvo var- 
tojamas ir liturginiams rūbams. Iš Alantos, Daujėnų, Kaišiadorių ir kitų baž- 
nyčių muziejuje yra arnotų, stulų, veliumų ir kt., kurių dalys arba ištisi rūbai 
pasiūti iš Slucko gamybos juostų. Panašios kompozicijos, tik menkesnės koky- 


!Mafkowski T. Polskie tkaniny i hafty XVI-XVIII wieku. Wroctaw, 1954. 

bės juostas, ornamentuotas prancūzišku stiliumi, audė ir Gardino manufaktū- 
ra (4 pav.). Iš šių audinių taip pat yra liturginių pavyzdžių. Šioje manufaktūro- 
je buvo audžiamas įvairių rūšių šilkas — grodeturas, damastas, atlasas, apmu- 
šalinis audinys, lygus ir iškarpytas aksomas. Manufaktūra turėjo savo 
parduotuves Vilniuje ir Gardine. Gaminiai buvo brangūs, o kokybė prastesnė 
už įvežtinių. T-Mankowskio teigimu, Gardino šilkai buvę panašūs į Lijono ma- 
nufaktūrų dirbinius, nes gamybai vadovavo iš ten atvykę prancūzų meistrai. 
A.Tyzenhauzo palikuonys saugoję pirkėjams skirtą numeruotų audinių kata- 
logą, kuris 1944 m. dingęs, tad dabar tiksliai nustatyti Gardino gamybos šilkus 
nelengva. Galima remtis tik kai kuriomis prielaidomis. 

Lietuvos Didžiosios Kunigaikštystės vakariniame regione (dabartinėje Va- 
karų Baltarusijoje ir pačioje Lietuvoje) paplitę neabejotinai vietinės gamybos 
klasicizmo stiliaus brokatai, dryžuoti siauromis išilginėmis dviejų pagrindinių 
spalvų juostelėmis, kurių viena tamsių tonų atlasinė, o kita —- aukso spalvos 
gijų. Abu ruoželiai ornamentuoti smulkiais motyvais. Iš tokio brokato pasiūta 
nemaža arnotų ir kitų liturginių rūbų bei jų dalių, išsaugotų Aristavėlės, Dau- 
jėnų, Daukšių, Dusmenų, Kaišiadorių, Krakių, Troškūnų ir kitose bažnyčiose. 
Toliau nuo LDK ribų jų neaptikta. Tie audiniai priskiriami Gardino 
manufaktūrai“, nors galėjo būti išausti ir Ružanuose“. 

Yra XVIII a. antrosios pusės eksponatų, kurių audiniai panašūs į rokoko 
stiliaus prancūziškuosius: pastelinės spalvos, taftos, grodeturo ar ripso pyni- 
mas, spalvotu šilku ir aukso ar sidabro gijomis kaišyti augalų raštai, tačiau jų 
piešinys nesudėtingas, neretai plokštuminis, o fonas lygus. Tai irgi gali būti 
LDK manufaktūrų gaminiai. 

XVIII a. pabaigoje vietinės manufaktūros buvo likviduotos. 

XVIII-XIX a. sandūroje keitėsi visas Europos ir Lietuvos politinis, eko- 
nominis ir dvasinis gyvenimas. Tas permainas atspindi ir liturginių rūbų audi- 
niai. Didžioji Prancūzijos revoliucija laikinai sužlugdė Lijono šilko pramonę. 
Lietuvai, patekusiai carinės Rusijos valdžion, susidarė kitos rinkos ir importo 
galimybės. Rusijoje, kaip ir kitur, XIX a. imta pramoniniu būdu gaminti audi- 
nius specialiai liturginiams rūbams. Lietuvoje buvo paplitę ir pateko į muziejų 
stori, kieti pusšilkiniai brokatai, vadinami rusiška parčia, atausti tauriuosius 
metalus imituojančiomis blizgančiomis gijomis. Jų fonas dažniausiai baltas at- 
lasinis, raštai auksiniai, plokštuminiai, stambūs, su retais ryškių spalvų šilku ar 
vilna kaišytais gėlių žiedais. Tie dekoratyvūs audiniai asocijuojasi su senaisiais 
bojarinų rūbais; pirmiausia jie buvo skirti stačiatikių liturgijai. 

Muziejus turi ir plonesnių siuvinėtų damastinio šilko rūbų. Iš jų išskirtini 
XIX a. pabaigos ir XX a. pradžios vėl Lijono (arba pagal jo piešinius pasiūti 
vietoje) arnotai ir ištisi komplektai, išsiuvinėti mašina spalvotu šilku grakščiais 
secesijos stiliaus raštais. 


?2Manūnkowski T. Min. veik. 
* NNekapaTbIYHa-npbIKNaHOe MacTauTBa Benapyci XII-XVIII cTaronxs3Ay. 
Minck, 1984. 

FABRICS OF THE LITHUANIAN CHURCH GARMENTS 
Summary 


The current renovation of Lithuanian churches concerns also ancient church garments, 
some of them in use since 17" century. Proper care and preservation of such objects are neces- 
sary, as they regard valuable cultural heritage and sources for scientific studies. National Mu- 
seum of Lithuania already has a large collection of church textile, mostly church garments. The 
items come from different regions of the country. They are made of rich, embroidered, galloon- 
decorated fabrics. Until the 19" century no special fabrics were produced and church garments 
were made of the same silks or brocades as those worn by noblemen and citizens. The Great 
Duchy of Lithuania had developed trade connections with Western Europe and other coun- 
tries. Museum's exhibits from 17“ and 18“ century prove Lithuania's (including its far prov- 
inces) close relations with then known textile centers in Italy, France (Lyon manufactures), 
Middle East, Russia. 

Since the second half of the 18" century there were several weaving houses founded by 
magnates Radvila in Sluck, Oginsky in Slonim, Sapiega in Ružanai and the royal manufacture 
established by A.Tisenhaus in Gardin. The kontusz bands made in Sluck were valued most of all 
and widely worn by noblemen. Their richly decorated fabric was also used for chasubles. Gardin 
produced various kinds of silk and velvet. Technology was supervised by masters from Lyon and 
fabrics were thought to be cgual to French-made (exact specimens have not survived). Classi- 
cism-style brocades of undoubtedly local origin spread in western part of Grand Duchy of Lithua- 
nia (Western Bielorussia and Lithuania). They are attributed to Gardin manufacture. 

19“ century Lithuania's dependence on Russian Empire brought some changes to its ec0- 
nomical, political and spiritual life. Fabrics of church garments reflect it as well. Textile industry 
began production of fabrics specially meant for church garments. Tough, half-silk brocades for 
orthodox church were made in Russia. There are some chasubles and other garments made of 
so-called „Russian partcha“ also in National Museum of Lithuania. 


DISKUSIJŲ APŽVALGA 


PIRMOJI DISKUSIJA vyko spalio 9 d. vakare ir turėjo apibrėžtą temą — 
liaudiškas giedojimas. Diskusijos pagrindas - konferencijoje skaityti praneši- 
mai ir konkretūs giesmių ir jų atlikimo pavyzdžiai, kuriuos demonstravo kelios 
giedotojų grupės: Varėnos raj., Matuizų kaimo (vad. Jaskelevičienė), „Kupo- 
lės“ (Kaunas, vad. A.Bernatonis), „Karunkos“ (Vilnius, vad. Z.Karklelytė), 
Šv. Jono Krikštytojo ir šv. Jono Apaštalo ir Evangelisto bažnyčios kantičkinio 
giedojimo (Vilnius, vad. D.Damarkaitė) ir „Ūlos“ (Vilnius, vad. J.Bukontai- 
tė),- pastaroji iliustravo A.Motuzos pranešimą. Su kiekvienos grupės patirtimi 
ir giedojimo ypatumais bei tikslais supažindino jų vadovai arba muzikologė 
V.Dačinskienė. 

Diskusija buvo karšta, nes pirmąsyk taip plačiai kalbant apie liaudišką 
giedojimą nėra paprasta susikoncentruoti svarstyti vieną kurį klausimą. Kal- 
bėjusiųjų mintis būtų galima taip sugrupuoti: 

1. Liaudies giesmių padėtis ir vieta mūsų dienų Bažnyčioje ir atskiro žmo- 
gaus gyvenime. Ar liaudiškasis giedojimas — praeities reliktas, etnokultūros 
paveldo dalis, lyg tam tikra muziejinė vertybė, ar toliau besiplėtojantis reiški- 
nys, kuris gali įsitvirtinti dabartinėje religinėje praktikoje ir kultūroje? 
Liaudiškasis giedojimas savaime dar egzistuoja kaime (ryškiausias - šermenų 
giedojimas), kur yra giesmininkų būrelių. Miestuose liaudiškojo giedojimo tra- 
dicijas (neretai jas transformuodamos ir stilizuodamos) palaiko įvairios 
giedotojų grupės, į giesmių turtus vis labiau gręžiasi folkloro ansambliai. 

Jau retai, net ir kaime, giedama iš senųjų giesmynų, vadinamųjų „Kantič- 
kų“. Paprastai naudojamasi „Liturginio maldyno“ tekstais, nors dažnai, ypač 
parapijų giesmininkai, kuria naujas, pasižyminčias sentimentaliu, lėkštu grau- 
dingumu, giesmes (jas apskritai gal labiau tiktų vadinti religiniais romansais). 

Nyksta liaudiškasis giedojimas bažnyčiose (ne Mišių metu — „Rožinis“, 
„Valandos“ ir kt.), o taikyti liaudies giesmę šv. Mišių liturgijai dar mažai kas 
ryžtasi (išimtis tik Šv. Jono Krikštytojo ir šv. Jono Apaštalo ir Evangelisto baž- 
nyčios kantičkininkai). 

2. Liaudies giesmių interpretavimas ir atlikimas. Kad reikia mokytis iš 
senųjų kaimo giesmininkų (betarpiškai ir iš įrašų), niekas iš diskusijos dalyvių 
neabejojo, tačiau kaip giedoti patiems - mėgdžiojant senąjį giedojimo būdą, ar 
„savu“ balsu, netgi savaip interpretuojant — taip ir nesutarta, nors ginčytasi 
daug. Giesmės atlikimo būdas daugiausia priklauso nuo papročių, dvasinės 
žmogaus brandos, pasaulėjautos ir, žinoma, asmeninio santykio su tikėjimu. 
Šių dienų žmogaus, ypač miestiečio, dvasios pasaulis kitoks nei senojo kaimie- 
čio, — taigi ar senasis, pasižymintis stipriu garsu („rėkimu“) giedojimas gali 
atitikti dabarties dvasią, būti tos dvasios išraiška? Ar tikslus senųjų giesminin- 
kų giedojimo manieros atkartojimas nevirs vaidyba ir pamėgdžiojimu, jeigu 
giedančiojo dvasios lygmuo jau kitoks?.. 

Diskusijoje buvo pabrėžta, kad dabar liaudiškojo giedojimo padėtis yra 
tokia pat, kaip folkloro prieš 20 metų - aiškus susidomėjimas juo ir pastangos 
(daugiausia spontaniškos) jį gaivinti, bet ar jis įsitvirtins maldos praktikoje, ar 
taps tik atskirų grupių raiškos forma, savotiška egzotika - priklausys nuo dau- 
gelio aplinkybių,.tarp jų ir nuo to, kaip jis bus suvokiamas - ar kaip baigtinis, 
nekintantis, ar kaip gyvas, besiplėtojantis reiškinys. Beje, liaudiškojo giedoji- 
mo vertės suvokimas, jo pažinimas ir populiarinimas daug nulems ne tik jo 
paties gyvastingumą atskirų grupių repertuare, bet ir mūsų tautos religinės 
raiškos savitumą. Diskusijoje nuskambėjo nuomonė, kad itin konservatyvus 
požiūris į senąją giesmę gali pakenkti jos atgimimui, kaip konservatyvizmas 
sukėlė atoslūgį folkloro judėjime. 

3. Maldos ir giesmės santykis. Giesmė, būdama liaudies kūrybos, taigi ir 
etninės kultūros reiškinys, nuo liaudies dainos skiriasi tuo, kad ji yra maldos 
forma, vadinasi, nukreipta ne tik ir ne tiek į žmogų, kiek į dangų, išreiškia 
žmogaus santykį su Dievu, jo tikėjimą. Santykis tarp maldingumo ir giedojimo 
tradicijų tiesioginis ir priklauso nuo to, kokiomis aplinkybėmis, kokioje situa- 
cijoje malda įgyja giesmės formą. Tačiau kad giesmė iš tikrųjų taptų malda, 
reikia atitinkamo nusiteikimo ir aplinkos. Giedojimas scenoje prieš publiką 
nėra malda, tik giesmės, kaip muzikinio kūrinio, atlikimo demonstravimas. Ap- 
linka, tam tikra situacija, pavyzdžiui, bažnyčia, šermenys, savaime nuteikia 
maldai, sukuria maldos atmosferą. Skirtumą tarp giedojimo bažnyčioje ar šer- 
menyse ir scenoje aiškiai jaučia ir patys giedotojai — šitai buvo akcentuota ir 
diskusijoje. Giesmė scenoje yra savotiškas koncertinis numeris, o bažnyčioje 
ar prie mirusio ji tampa malda. 

4. Teksto ir melodijos santykis. Senosios giesmės gaivinimo procesą labai 
veikia giesmių tekstai. Senuosiuose „Kantičkų“ tekstuose mirga daugybė bar- 
barizmų, skolinių, kurie gali sukelti neadekvačią klausančiųjų reakciją. Tai 
neretai atbaido tiek giedotojus, tiek klausytojus. Kita vertus, suliteratūrinti, 
sulig dabartinės kalbos reikalavimų stilizuoti giesmių žodžiai retai kada ne- 
pražudo senosios giesmės savitumo, poetikos ir dvasios. Todėl, norint išsaugoti 
ir pratęsti liaudiškojo giedojimo tradicijas, reikia parengti specialius giesmy- 

nus, kuriuose šalia archainių kantičkinių tekstų būtų pateikiama kvalifikuota 
jų redakcija su komentarais, taip pat dabartiniuose giesmynuose išspausdintos 
versijos. Ir, žinoma, bent po keletą melodijų variantų, atspindinčių regionines 
giedojimo ypatybes, bei audioįrašai. 

5. Liaudies giesmių bei giedojimo tyrimas. Liaudiškojo giedojimo tyri- 
muose susitinka etnografų, muzikologų, folklorininkų, religijotyrininkų, 
teoretikų ir praktikų interesai. Šiaip jau, palyginus su folkloro tyrimais, giedo- 
jimo analizė tėra pirminėje stadijoje. Nepakanka ir dabar turimų užrašymų. 
Tekstai, ypač kantičkiniai, giedojimo praktikoje nedaug tekeičiami, tačiau me- 
lodijų variantų nepaprastai gausu, jie sudaro didelį, dar mažai pažįstamą lobyną. 
Todėl, daugelio kalbėtojų nuomone, reikėtų kuo skubiau imtis giesmių rinki- 
mo - kol dar yra gyvų senųjų giesmininkų, išlaikiusių giedojimo tradicijas. 

6. Liaudiškojo giedojimo ateitis. Liaudiškasis giedojimas gali ir turi egzi- 
stuoti šalia chorinio bažnytinio giedojimo, atgimstančio grigališkojo choralo 
bei šiuolaikinių tezė, charizmatinių ir kitokių giesmių. Jis kaip tautinės tradici- 
nės religinės raiškos ir maldingumo forma (šermeninis giedojimas, „Kalnai“, 
„Rožiniai“, „Valandos“ ir kt.) yra nepakeičiamas ir visokeriopai remtinas, pa- 
laikytinas ir saugotinas. Plečiantis bendruomeninės maldos ir giesmės 
vaidmeniui liturgijoje, turėtų plėstis ir giesmės vaidmuo. Čia turėtų rasti vietą 
ir liaudiškojo giedojimo paveldas. Šiaip jau, diskusijų dalyvių nuomone, palan- 
kiausia terpė išlikti liaudiškajam giedojimui yra maldos grupės, giedotojų 
būreliai. , 

Diskusijoje kalbėjo muzikologės Z.Kelmickaitė, V.Dačinskienė, A.Motu- 
zas, kolektyvų vadovai A.Bernatonis, J.Bukontaitė, kun. J.Boruta SJ, 
A.Eimaitytė, A.Počiulpaitė, P.Subačius, giedotojai ir kt. 


ANTROJI DISKUSIJA, vykusi spalio 10 d., konferencijos pabaigoje, — 
tai pasidalijimas nuomonėmis ir įspūdžiais iš girdėtų pranešimų. Iš aptariamų- 
jų klausimų (apeigų ir papročių sakralumo, tekstilės ornamento traktavimo ir 
kt.) ryškiausiai išsiskyrė krikščionybės ir pagonybės santykio problematika. Šio 
santykio interpretacija neretai nulemia ir šiandieninio etnokultūrinio darbo 
(renginių, švenčių ir kt.) pobūdį. Iš tikrųjų priešprieša tarp pagonybės ir krikš- 
čionybės neegzistuoja, ją sukelia tik neteisingas jų vaidmens dabartiniame 
gyvenime ir kultūroje suvokimas, pažintinio jos aspekto painiojimas su prakti- 
ka, abejotinų religinės ir apeigų sistemos rekonstrukcijų pateikimas, jų iškėlimas 
kaip beveik absoliučios etninės vertybės, priešpriešinant ją su krikščioniškąja 
kultūra ir religija. Krikščioniškoji ir etninė kultūra gali koegzistuoti, nes krikš- 
čionybė neneigia etninio paveldo, gali atstovauti etniniam identitetui. 

Kalbėjo hab. dr. R.Merkienė, dr. V.Rimkus, doc. P.Kalnius, skulpt. A.Ky- 
nas, A. Šimaitis. „Liaudies kultūros“ redaktorė D.Rastenienė, dr. A.Počiulpaitė. 
Diskusijai vadovavo hab. dr. V.Milius. 

ŠV. PETRAS KANIZIJUS 
ŠV. PETRO KANIZIJAUS VEIKLOS ŠALTINIS 


1997 m. gruodžio 21 d. sueina 400 metų nuo šv. Petro Kanizijaus, Vokie- 
tijos Antrojo Apaštalo, mirties. Šio didingo jėzuitų šventojo sukakties tarptau- 
tinis minėjimas su specialia programa, dalyvaujant Vokietijos, Austrijos, Olan- 
dijos, Sveicarijos paskaitininkams, įvyks rugsėjo mėnesį. Pritiko, nors trumpai, 
prisiminti jį ir Akademijos XVII Suvažiavime. 

Konferencijoje, be abejonės, bus smulkiai išnagrinėta ne tik jo apaštali- 
škojo veikimo įvairios sritys - mokslinė, literatūrinė, pastoralinė, asketinė, — 
bet ir jo dvasinio augimo ir brendimo etapai bei pasiektoji mistinio gyvenimo 
viršūnė. Aš noriu pakalbėti apie jo asmenybę tik vienu aspektu, būtent apie jo 
pamaldumą į Švč. Jėzaus Širdį, kaip jo gausios, didingos, nenuilstamos ir įvai- 
riašakės bei labai vaisingos veiklos šaltinį. 

Kad šis siauras aspektas neliktų kyboti ore, teks labai trumpai paminėti ir 
aplinką, to meto dvasinio gyvenimo kryptį, bei pagrindinius veiklos punktus. 

Petras Kanizijus (Canisius, Kanijs) gimė Nimvegene (Nijmegen, Olandi- 
joje) 1521 m. gegužės 8 d. turtingoje ir religingoje šeimoje. Paauglys mėgo 
liturgines pamaldas, religinius paveikslus. Pradinį ir vidurinį mokslą gavo gim- 
tajame mieste. Gabų ir talentais apdovanotą penkiolikametį sūnų tėvas išsiun- 
tė į Kelno universitetą studijuoti. Čia jis pateko į dvasinio gyvenimo, galima 
sakyti, šiltadaržį, suėjo į kontaktą su dvasinio gyvenimo puoselėtojais. Tuo me- 
tu šalia vadinamosios „devotio moderna“ buvo susiformavusios mistinio gyve- 
nimo srovės, apėmusios visą Reinaniją - Reino upės kraštus. 

Pirmaisiais krikščionių persekiojimo šimtmečiais vyravo Kristaus kaip Ge- 
rojo Ganytojo įvaizdis, viduramžių laikotarpiu - Kristaus kaip triumfuojančio 
Karaliaus su karališka karūna, ne su erškėčių vainiku. Nuo Kryžiaus karų lai- 
kotarpio dėmesys nukrypo į kenčiantįjį Kristų. Paplito pamaldumas į penkias 
Kristaus žaizdas, ypač į atvertojo šono žaizdą. Gana greit pradėta garbinti Jė- 
zaus Širdį, kaip dieviškosios meilės simbolį. Cituoju cisterso šv. Bernardo 
Klerviečio (1090-1153) pavyzdį: „Jie pervėrė mano rankas ir kojas, ir ietimi 
perdūrė mano šoną, ir per šias žaizdas galima man čiulpti medų iš uolos ir 
aliejų iš kiečiausių akmenų, tai yra pajusti ir pažinti, koks meilingas yra 

Viešpats. (...) Ietis pervėrė jo sie- 
lą ir prasiskverbė iki pat širdies, kad 
galėtų užjausti negales. Per kūno 
žaizdas apsireiškia širdies paslaptys: 
didžios meilės gausumas ir jautriau- 
sias mūsų Dievo gailestingumas“!. 
Užtenka tik paminėti labiau žino- 
mus šventuosius, Švč. Jėzaus Širdies 
garbintojus. 
Sv. Anselmas (benediktinas, 1053— 
1109), šv. Hildegarda Bingenietė 
(benediktinė, 1098-1179), šv. Elz- 
bieta Tiuringietė (1207-1231), šv. 
Matilda Magdeburgietė (cistersė, 
1207-1282), šv. Matilda Hakebor- 
nietė (cistersė, 1241-1298), nuo 
XIII a. pradžios beginės ir begar- 
dai - pasauliečių grupės be įžadų ir 
klauzūros, šv. Bonaventūra (pran- 
ciškonas, 1221-1274), šv. Gertrūda 
Didžioji (cistersė, 1256-1302), Eck- 
chart (1260-1327), Jonas Tauler (1290— 
Šv. Petras Kanizijus 1361), pal. Henrikas Suso (Seuse, 1295— 
1365), pal. Jonas Ruysbroeck 
(1293-1381), šv. Darata (1347-1394), 
šv. Liudvina (1380-1433), Tomas Kempietis (Thomas Hemerken a Kempis, 
1379-1471), Henrikas Harphius (Herp, 11477), Jonas Lanspergius (Lands- 
berg, 1489-1539), Liudvikas Blosius (Louis de Blois, 1506-1566), Laurynas 
Surius (Sauer, 1523-1578), Mikalojus Van Esche (Van es, Escher, 1507-1578). 
Sie pastarieji ne tik Kanizijaus vienmečiai, bet ir draugai. Ypač Mikalojus Van 
Esche turėjo jam didelę įtaką, buvo jo dvasinio gyvenimo vadovas, supažindi- 
no jį su pamaldumu į Švč. Jėzaus Širdį. 

Jaunas Kanizijus stebėjo savo auklėtojo Mikalojaus Van Esche gyvenimą 
ir vis labiau juo žavėjosi, pradėjo sekti jo pavyzdžiu. 1538 m. studijų sąsiuvinio 
pradžioje didelėmis, išpuoštomis raidėmis įrašė „Būk ištvermingas“. Jo dvasi- 
nis gyvenimas brendo kenčiančio Nukryžiuotojo, jo Švč. Širdies garbinimo, „jos 
meilės šviesoje ir globoje. Pasiryžta būti kunigu. 1540.II.25 padarė privačius 
skaistybės įžadus. 

Lemiamą reikšmę jo gyvenime turėjo susitikimas su jėzuitu Petru Faberiu 
(Favre, 1506-1546), dideliu angelų sargų garbintoju. Jo vadovaujamas 30 die- 


! Foderunt manus et pedes, latusgue lancea foraverunt: et per has rimas licet mihi sugere 
mel de petra, oleumgue de saxo durissimo; id est gustare et videre guoniam suavis est Dominus. 
(...) Ferrum pertransiit animam ejus, et appropinguavit cor illius, ut noijam non sciat compati 
infirmitatibus meis. Patet arcanum cordis per foranina corporis; patet magnum illud pietatis 
sacramentum, patet viscera misericordiae Dei nostri“ (S. Bernardus, Sermones in Cantica 
sermo 61, n. 4; PL. 183, 1072). 

nų rekolekcijas Kanizijus atliko balandžio mėnesį. Nors rekolekcijos tiesiogiai 
Švč. Jėzaus Širdies nemini, tačiau prieš kiekvieną mąstymą antrojoje savaitėje 
prašymas geriau pažinti Jėzų ir jį labiau pamilti, o trečiojoje savaitėje prašy- 
mas kentėti su kenčiančiuoju Jėzumi ir ketvirtojoje savaitėje — džiaugtis su 
Kristumi jo garbe ir palaima, be abejonės, labai sustiprino Kanizijaus pamal- 
dumą į Švč. Jėzaus Širdį ir buvo motyvas įstoti į Jėzuitų ordiną, nors jau ir buvo 
sutarę abu su Laurynu Surijum (Sauer) kartu stoti į kartūzų vienuolyną. Po 
mėnesio, gegužės 8 d., Kanizijus buvo priimtas į jėzuitų vienuoliją, o Surijus — 
į kartūzų. 

Dar studijų metu Kanizijus pradėjo ir apaštalauti. Jo didelį talentą ir dva- 
sinį subrendimą rodo faktas, kad jis vos 24 metų Kelno arkivyskupijos kapitu- 
los, universiteto ir dvasininkų buvo deleguotas tartis su arkivyskupu Hermanu 
von Wied, norėjusiu arkivyskupijon įvesti protestantizmą. Pakartotinai lankėsi 
ir pas imperatorių Karolį V minėtojo arkivyskupo pašalinimo reikalu. 1546 m. 
birželio 13 d. gavo kunigystės šventimus. 

Nuo 1547 m. vasario mėn. dalyvavo Tridento Visuotiniame Bažnyčios su- 
sirinkime kaip Augsburgo arkivyskupo kardinolo Ottono Truchess teologas. 
Dėl karo ir ligų nutraukus Susirinkimą, Kanizijus buvo pašauktas į Romą at- 
likti noviciato, paskui - į Mesinos kolegiją mokytojauti. 1549 m. Vilhelmo IV, 
Bavarijos kunigaikščio, prašomas, Ignacas jį vėl paskyrė į Vokietiją padėti Baž- 
nyčiai atsispirti prieš plintančio protestantizmo bangą. Buvo atėjęs ir iškilmin- 
gų įžadų laikas. Tai buvo didelių malonių, gilių mistinių išgyvenimų dienos, 
kaip tai aprašo savo autobiografijoje, diktuotoje po 47 metų, priešpaskutiniais 
gyvenimo metais. 

1549 m. rugsėjo 2 d. specialioje audiencijoje gavo iš Pauliaus III apašta- 
liškąjį palaiminimą šiai didingai Bažnyčios misijai. Po audiencijos Šv. Petro 
Bazilikoje meldėsi prašydamas palaimos, pagalbos, malonės didžiam uždavi- 
niui, kartu jautė didelę paguodą, dvasios pakilimą, ypač kad ir apaštalai prita- 
rė Sventojo Tėvo palaiminimui, gautam audiencijos metu, laimino jį kaip Vo- 
kietijos apaštalą ir žadėjo visokiausią palankumą. Tą dieną jautė, kad Dievas 
pakartotinai pavedė jam Vokietiją kaip darbo lauką, žadėdamas malonę ir pa- 
ramą darbe, kad nukreipė dėmesį nuo žmogiškojo trapumo, ribotumo, kad jis 
pasijuto tarsi būtų „rinktinis įrankis, kuris neš Kristaus vardą karaliams, tau- 
toms ir giminėms“ (Apd 9, 15Y. 


* „Placuit immensae bonitati tuae Sancte Pater et acterne Pontifex, ut illius Apostalicac 
benedictionis effectum atguc confirmationem sollicite commendarem Apostolis tuis gui in 
Vaticano visuntur et mirabilia te duce operantur, ubi magnam sensi consolationem 
pracsentemguc gratiam tuam guac per tales intercessores mihi dulciter offerebatur Bencdicebant 
enim et illi, missionem in Germaniam confirmabant, suam mihi velut Apostolo Germaniac 
concedendam benevolentiam promittere uidebantur. Nosti Domine guantopere et guoties illo 
ipso die mihi Germaniam commisisti, pro gua dein sollicitus esse pergerem pro gua sicut Pater 
ille Faber me totum exhiberem, pro gua vivere moriguc cuperem. Atguc sic Angelo Germaniac 
(tai yra Arkangelui Mykolui, Vokietijos patronui) cooperarer. Abscondisti parumper indignitatis 
meae cumulum immensum, guando in te et per te fieri omnia commonstrabas (...) se vas 
electionis a Deo assumi, ut portet nomen Christi tui coram regibus et populis“ (Canisii, 
Autobiographia sive Confessiones et Testamentum: O. Braunsberge r, Beati Petri Canisii, 
Societatis Jesu, Epistulae et Acta, vol. I, Friburgi Brisgoviac 1896, p. 53-54). 

Po poros dienų, prieš iškilminguosius įžadus, Kanizijus Šv. Petro Bazili- 
koje vėl karštai meldėsi į apaštalus Petrą ir Povilą, prašydamas palaimos ir 
pagalbos gautąją didingą misiją tobulai atlikti, taip pat jų globai pavesdamas 
ir būsimuosius įžadus. Jautėsi išklausytas, sustiprintas", ypač kad per jų užtari- 
mą gavo Angelą - kaip vadovą ir sargą, kuris jį po įžadų pamokytų ir padėtų 
vienuolio gyvenime“. 

Lydimas Angelo nuo šv. Petro kapo nuėjo pasimelsti į Švenčiausiojo Sak- 
ramento koplyčią, kur patyrė stiprų mistinį išgyvenimą tiek dėl savo nevertu- 
mo, tiek dėl Švč. Jėzaus Širdies pasirodymo ir sustiprinimo: „Drybsojo mano 
siela suluošinta, nešvari, ištižus, daugybės klaidų ir aistrų užteršta. O šventasis 
Angelas, atsikreipęs į Didenybės sostą, rodė didelį mano nevertumą ir skaičia- 
vo gausius trūkumus, kad aiškiai matyčiau ir suprasčiau, kaip labai esu never- 
tas daryti įžadus; netgi pridūrė, kaip jam būsią sunku mane vesti ir globoti 
tokiu sunkiu vienuoliško tobulumo keliu“*, 

Šie žodžiai nėra nei retorika, nei šablonas, nei realus mūsų žemiškais ter- 
minais nusakomas žmogaus nuodėmingumo aprašymas, diktuotas jo po 47 me- 
tų, senatvėje, metai prieš mirtį. Tai yra prisiminimas apie mistinį išgyvenimą, 
jo gyvenimo ir viso apaštalavimo visų svarbiausią dalyką. 

Tai sielos savijauta Dievo didybės, šventumo, Absoliuto akivaizdoje. Pasi- 
juto niekuo po gniuždančia didžiojo uždavinio našta: būti užtvanka prieš sklin- 
dančio protestantizmo srovę, įžadais įsipareigoti siekti vienuoliško gyvenimo 
tobulumo. Pasijuto dulkė šventumo akivaizdoje. Labai išgyveno žmogiškąjį tra- 
pumą, nepajėgumą, menkystę. 

Juo labiau malonės šviesoje išgyveno uždavinio didumą ir suvokė žmo- 
gaus nepakankamumą, juo labiau linko prie Dievo gerumo, meilės - juo gau- 
siau tekėjo malonė į sielą; juo labiau atjautė žmogiškąjį menkumą, trapumą 
Dievo šventumo akivaizdoje - juo labiau pasitikėjo Dievu. Šis besąlyginis pasi- 
kliovimas buvo atlygintas pasirodžiusios Švenčiausiosios Jėzaus Širdies. 

Į Angelo Sargo priekaištus, išgyventus prieš Švč. Sakramentą, atsakė pa- 
sirodžiusi Švč. Jėzaus Širdis. Pasirodymą aprašo pats Kanizijus: „Po to paga- 


* „Ouia professurus eram, dedisti gratiam Domine ut me tamgue solennem actum 
sanctissimis Apostolis in Vaticano supplex comendarem, et illi tunc supplicationi meae annuere 
visi sunt, atgue Pontificia auctoritate comprobare vota mea, guace illis ordine primum offerebam. 
Ago certe gratias ut debeo pro benedictione ab illis accepta, consolatus utcumgue abij, guod 
illis faventibus ad funktionem Apostalicam perventurus eram“ (Ten pat, p. 54-55). 

* „Sed ante altere eorundem Petri et Pauli apostolorum genua flektenti, etiam hoc novi 
muneris elargitus es, ut recens Angelum jamjam professuro mihi deputares, ecogue et duce et 
custode in sublimioris vitae statu, gui Professorum est, me velles instrui et adjuvari. Ouare, e0 
accepto jam velut socio, ad Sanctissimi Corporis tui Sacramentum pergebam, et in eadeam illic 
basilica, novi Angeli officium intelligebam“ (Ten pat, p. 55). 

* „Jacebat humi anima mea deformis, immunda, pigra, multisgue vitijs et passionibus 
infecta. Tum sanctus Angelus ad Thronum Majestattis tuae conversus, ostendebat et numerabat 
indignitatis et vilitatis meac magnitudinem et multitudinem, ut, guam indigne ad professionem 
accederem, clare viderem, guamgue ille guasi difficultatem in me gubernando, ducendogue via 
tam ardua et perfecta allegabat“ (Ten pat, p. 55). 

liau Tu paliepei man, kad iš Tavo Švč. Kūno atvertos Širdies, į kurią buvau 
įsižiūrėjęs, gerčiau kaip iš šaltinio, kviesdamas, mano Gelbėtojau, semtis išgel- 
bėjimo vandens iš Tavo šaltinių“. O aš labiausiai geidžiau, kad tikėjimo, vilties 
ir meilės srovės iš Švč. Širdies į mane įsilietų. 

Troškau neturto, skaistybės, klusnumo, geidžiau būti Tavo visas nupraus- 
tas, aprengtas ir išpuoštas. Taigi po to, kai išdrįsau Tavo mieliausiąją Širdį pa- 
liesti ir joje savo troškulį nugramzdinti, atsiliepdamas į mano prašymus, paža- 
dėjai man iš trijų dalių suaustą drabužį, kuris mano nuogą sielą apdengtų, ir 
suteikei tai, kas labiausiai vienuoliškam gyvenimui pritinka, būtent - ramybę, 
meilę ir ištvermę. Šiuo išganingu drabužiu apsisiautęs, tikėjausi, kad nieko man 
netrūks, bet v'skas bus didesnei Dievo garbei“7. 

Šis mistinis Švenčiausiosios Jėzaus Širdies regėjimas ir pokalbis su ja la- 
bai sustiprino ir paguodė Kanizijų. Aišku, Kristaus įsakymas gerti iš jo šaltinių 
tėra tik metafora, reiškianti ne fizinį gėrimą, bet dvasinį atsigavimą antgamti- 
nėmis malonėmis. 

Gyvojo vandens simbolį, reiškiantį gaivinančią dvasinio gyvenimo malo- 
nę, Jėzus neretai vartojo, sakysim, pokalbyje su samariete (Jn 4, 4+—42) ar Pala- 
pinių iškilmių pabaigoje (Jn 7, 37-39). Vynmedžio ir jo šakelių palyginimas 
dar labiau išryškina mistinį sielos ryšį su Kristumi: „Aš esu vynmedis, o jūs 
šakelės. Kas pasilieka manyje ir aš jame, tas duoda daug vaisių: nuo manęs 
atsiskyrę, jūs negalite nieko nuveikti. Kas nepasiliks manyje, bus išmestas lau- 
kan ir sudžius kaip šakelė. Paskui surinks šakeles, įmes į ugnį, ir jos sudegs“ 
(Jn 15, 5-6). 

Vynmedžio palyginime ryšys tarp vynmedžio liemens ir šakelių yra vege- 
tatyvinis, o sielos ryšys su Kristumi yra mistinis. Gyvastingosios vynmedžio sul- 
tys yra Dievo malonės funkcijos sielos dvasiniame gyvenime simbolis. Kaip 
šakelės, gaudamos gyvastingų sulčių iš vynmedžio liemens, klesti, veši lapija, 
žiedai ir vaisiai, taip ir siela vienybėje su Kristumi, gaudama jo antgamtinių 
malonių, klesti ir tobulėja. 

Šio regėjimo metu Kanizijus patyrė Švč. Jėzaus Širdies gelmes, atsigaivi- 
no ir sustiprėjo begaline Jėzaus meile žmonėms, suprato minėtąjį mistinį, gy- 
vastingą sielos ryšį su Kristumi. Svarbiausi šio regėjimo vaisiai yra dvasios 


9 Tai aliuzija į Izaijo 12, 3. Šis tekstas vėliau buvo įtrauktas į Švč. Jėzaus Širdies šv. Mišias 
Miserebitur. 

7 „Unde Tu tandem, velut aperto mihi corde sanctissimi Corporis tui, guod inspicere co- 
ram videbar, ex fonte illo ut biberem jus sisti, invitans, scilicet, ad hauriendas aguas salutis 
meac ex fontibus tuis, Salvator meus. Ego vero maxime cupiebam, ut fluenta fidei, spei, caritatis 
in me derivarentur. Sitiebam paupertatem, castitatem, obedientiam; lavari a Te totus, et vestiri, 
ornarigue postulabam. Unde, Postąuam Cor tuum dulcissimum attingere, ct meam sitim 
recondere ausus fueram, vestem mihi contextam tribus e partibus promittebas, guae nudam 
protegere animam possent, et ad professionem hanc maxime pertinerent, erant autem pax, 
amor, ct perseverantia. Ouo salutari indumanto munitus confidebam, nihil mihi defuturum, 
sed omnia in gloriam tuam successura“ (Braunsberger, Beati Petri Canisii... Epistolae, I, 
55-56). 

ramybė, tikrumas, saugumas, širdies giedrumas, o dirbant visus darbus, atlie- 
kant visas pareigas jaučiama nuoširdi ištikimybė ir ištvermė. 

Taip sustiprintas ir paguostas, po kelių valandų Dievo Motinos della Stra- 
da bažnyčioje į šv. Ignaco rankas Kanizijus sudėjo savo iškilmingus vienuoli- 
nius Jėzuitų ordino įžadus: „Per įžadų šv. Mišias, gailestingumo Tėve 
(2 Kor 1, 3)... padidinai tikėjimą ir pasitikėjimą, tad visiškai neabejoju, kad 
Tavo vardu prisiimtą uždavinį, - sulaikyti plintantį protestantizmą, - ištesėsiu. 
Mąsčiau, kad specialios Dvasios dovanos yra skirtos ir profesams (t.y. pada- 
riusiems vienuolinius įžadus), kaip kad buvo duota Apaštalams Sekminių sie- 
ną. Dėl to manau, kad ne kartą buvo man (dvasiškai) pasakyta: „Štai aš siun- 
čiu jus kaip avis tarp vilkų“ (Mt 10, 16), „Eikite, skelbkite Evangeliją visai 
kūrinijai“ (Mk 16, 15)*. Ir po įžadų pasiliko pakili nuotaika: „Nemažą jaučiau 
tvirtumą po įžadų. Stipresnė viltis, visiška ramybė, didesnis apdairumas, o di- 
desnis gebėjimas įspėti ir švelnumas"?. Visa tai, Viešpatie, yra tavo geradary- 
bės. Sustiprink, Viešpatie, tai, ką esi suteikęs“ "". 

Kanizijus, šito asmeniško susitikimo su Jėzaus Švč. Širdimi ir mistinių ma- 
lonių srauto sustiprintas, pakilios dvasios išvyko į Vokietiją gauto uždavinio 
vykdyti. Vokietijoje jo uolumas ne tik nemažėjo, bet didėjo dė! nuolatinio Jė- 
zaus kančios, jo žaizdų, jo Švč. Širdies meilės žmonėms apmąstymo. Neturėjo 
darbo plano. Dirbo, kur reikėjo, ėjo, kur buvo siunčiamas ar kviečiamas. Sakė 
pamokslus!', klausė išpažinčių, lankė ligonius, kalinius, taikino nesutariančius", 
dalyvavo seimuose, konsultavo vyskupus, kunigaikščius ir kitus didikus, vykdė 


Š „In ipsa vero Professione fidem et confidentiam auxisti, ne dubitarem guidguam, guin 
per te Provinciam conficerem in nomine tuo susceptam. Reputabam, esse Spiritum peculiare 
Professis reservatum, ut Apostolis in Pentecoste contigit. Ac proinde dictum a me non semel 
existimo: ecce ego mitto vos in medio luporum: ite, praedicate Evangelium omni creaturae“ 
(Ten pat, 56-57). 

* Tai labai svarbi savybė diskusijose. Ano meto diskusijos buvo piktos, įnirtingos, užgaulios, 
netgi žiaurios. Pasakojama apie kontroversistus Prancūzijoje: apologetas Petras Charron (1541- 
1603) diskusijose galėjęs savo pašnekovą sugluminti, kardinolas Petras de Bėrulle (1575-1629) 
galėjęs savo pašnekovą nutildyti, o Pranciškus Salezas (de Sales, 1567-1622) - pašnekovą įtikinti 
ir atversti. Kanizijus, kaip Švč. Jėzaus Širdis, romus ir nuolankus (Mt 11, 29), rūpinosi, kad ir 
dvasininkija būtų auklėjama pagal šias nuotaikas; taip jis rašė laiške iš Vormso Jokūbui Lainezui 
(1512-1565): „Viešpats Jėzus, ganytojas Kunigaikštis, tesuteikia pagaliau mums ganytojų pagal 
savo Širdį, kurie būtų gailestingi pavojuose esantiems tikintiesiems“ (Dominus Jesus, gui prin- 
ceps est pastorum, det nobis tandem pastores secundum cor suum, gui super turbam hic 
periclitantem misereri velint et possint (1557 m. rugsėjo 2 ir 5 d. laiškas; Braunsberger, 
B.Petri Canisii S.J. epistulae at acta, vol. II, p. 127). 

' „Nec fuit exiguum, guod sensi, robur post Professionem. Spes firmior, pax integrior, 
circumspectio maior, et in admonendo liberor guaedam facultas et gratia. Tuum est hoc, Domine, 
guicguid est beneficii. Confirma, guod operatus es“ (Ps 67, 29). (Braunsberger, 
vol. I, p. 57). 

" Yra išlikę maždaug 2000 pamokslų rankraščių - 33 tomai. 

" Poilgesnės pertraukos, prasidėjus Tridento Susirinkimo sesijoms, kardinolas Stanislovas 
Hosijus (Hosius, 1504-1579) pasikvietė į Susirinkimą kaip teologinį patarėją. Iškilus nesutarimui 
tarp Ferdinando I ir popiežiaus legato, Kanizijui pavyko sutaikinti nesutarimus ir išgelbėti nuo 
naujo sesijų nutraukimo. 

popiežių, kunigaikščių, vyskupų misijas, dalyvavo diskusijose su protestantais, 
administravo Vienos vyskupiją, rūpinosi mokslu, įkūrė šešias jėzuitų kolegijas, 
buvo universiteto rektorius, profesorius, Vokietijos jėzuitų provincijolas. 

Taip besidarbuodamas po truputį realizavo bažnytinį gyvenimą Vokiėtijo- 
je, atgaivino tautos dvasinį gyvenimą, atnaujino religines praktikas, giesmes, 
rožinį, pamaldumą į Dievo Motiną Mariją. 

Gausi yra jo korespondencija su popiežiais, kardinolais, vyskupais, kuni- 
gaikščiais teologiniais, dogminiais ir bažnytiniais klausimais“. Bendra jų Žy- 
mė: teologinis solidumas, ištikimybė Kristui, Bažnyčiai. 

Ne mažiau už pastoraciją svarbi yra jo mokslinė veikla. Išleido keletą pa- 
tristikos veikalų, pats rašė teologiniais, dogminiais, apologetiniais, asketiniais, 
hagiografiniais klausimais, parengė maldaknygių, tačiau viską pranoksta 
mažasis ir didysis katekizmai — solidus tikėjimo tiesų išdėstymas klausimais-atsa- 
kymais. Dar jam gyvam tebesant Katekizmas susilaukė daugiau kaip 200 leidi- 
mų, daugiau kaip 25 kalbomis, paplito ne tik visoje Europoje, bet pasiekė ir 
kitus žemynus. Vokietijoje ir Austrijoje mokyklose buvo vartojamas iki pat mūsų 
amžiaus pradžios“. . 

Skersai ir išilgai Kanizijus išmaišė visą Vokietiją, vargingas keliones atlik- 
damas kada ne kada diližanu, kartais ratais, retai laivu, daugiausia pėsčias“. 
Tokios kelionės jam buvo dvasinė atgaiva maldoje. Dėkojo jis Švč. Jėzaus Šir- 
džiai už visas dovanas ir malones, suteiktas tų vietovių žmonėms, dėkojo už 
pasėlius, už pakelės žydinčias gėles, už čiulbančius paukštelius; maldavo naujų 
malonių vietovių gyventojams, prašė jiems palaimos, svarstė apie jų dvasinius 
reikalus. Nuo ankstyvo iki vėlyvo vakaro visas savo mintis, žodžius ir darbus 
vienijo su Švč. Jėzaus Širdimi ir jos garbei. Iš Švč. Jėzaus Širdies tekėjo jam 
upeliai malonių, kurios jį darė laimingą, pasiaukojusį, galingą. 

Kanizijaus gyvenimas patvirtina vėliau, po šimto metų, per šv. Mariją Mar- 
garitą Alacogue Švč. Jėzaus Širdies duotus pažadus jos garbintojams: „Aš su- 
teiksiu jiems visas jų luomui reikalingas malones“, „Gausiai laiminsiu visus jų 
sumanymus“, „Aš juos paguosiu visuose jų rūpesčiuose“, „Gyvenime, o ypač 
mirtyje, aš būsiu jiems saugi prieglauda“, „Šį pamaldumą platinančiųjų vardai 
bus įrašyti mano širdyje ir niekada nebus išdildyti“, „Kunigams suteiksiu dova- 
ną suminkštinti net labiausiai sukietėjusias nusidėjėlių širdis“, „Mano dieviškoji 
širdis bus jiems saugi prieglauda paskutinę jų gyvenimo valandą“. 


5 Kritišku laiškų leidimu pasirūpino O. Braunsberger, Beati Petri Canissii, Societatis 
Jesu, Epistulae et Acta, Friburgi Brisgoviac, 1896-1922, 8 tomai. 

“ Įvairių Kanizijaus raštų ir katekizmų bei jų vertimų į svetimas kalbas plačią, nors nepilną, 
bibliografiją pateikia C.Sommervoge S.J., Bibliothčgue de la Compagnie de Jėsus. Bruxelles- 
Paris 1891, vol. II, col. 617-687 in foglio; ir vol. VIII (Supplėment) Bruxelles-Paris 1889, col. 
1974-1983; ir S.M. Rivičre,S.J., Corrections et additions ą la Bibliothčgue de la Copagnie de 
Jėsus, Toulouse 1930, col. 98. 

" Kažkas yra suskaičiavęs, kad kelionės tarp miestų ir vietovių, kurias lankė, tiesia linija 
sudarytų 58 000 km. O susisiekimo priemonės buvo ne tokios kaip dabar! 

Kanizijus nebuvo vienintelis jėzuitas Švč. Jėzaus Širdies garbintojas, bet jis 
svarbus kaip šio pamaldumo pirmtakas. Buvo ir kitų jėzuitų, garbinusių Švč. Jėzaus 
Širdį, sakysim, pal. Petras Faberis (Favre, 1506-1546), kuris pamaldumą buvo ga- 
vęs iš Kanizijaus. Vieni jų buvo jo amžininkai, pavyzdžiui, šv. Pranciškus Borgija 
(Borja, 1510-1572), Jeronimas Nadal (1507-1580), Pranciškus Costerus (Coster, 
Decoster, 1532-1619), kiti gyvenę vėliau, pavyzdžiui, šv. Jonas de Brėbeuf (1593— 
1649), šv. Izaokas Jogues (1607-1646), Cornelijus a Lapide (1567-1637), Maksi- 
milijonas Sandaeus (Van der Sandt, 1578-1662), Jodokas Andries (1588-1658), 
Kasparas Druzbicki (1590-1662), pagaliau šv. Klaudijus de la Colombičre (1641— 
1682), šv. Marijos Margaritos Alacogue (1647-1690) dvasios tėvas. 

Tuo metu ir už Jėzuitų ordino pamaldumas į Švč. Jėzaus Širdį, galima sakyti, 
klestėjo. Pavyzdžiui, šv. Pranciškus Salezas (de Sales, 1567-1622), šv. Jonas Eu- 
des (1601-1680), įsakęs, kad abiejose jo įkurtose kongregacijose bažnyčios ir kop- 
lyčios būtų paskirtos Švč. Jėzaus Širdžiai. 

Tačiau šis pamaldumas buvo praktikuojamas beveik išimtinai tik vienuo- 
lynuose, mažai težinomas tikinčiųjų masėms. Tik nuo šv. Marijos Margaritos 
Alacogue"“ ėmė plisti pamaldumas į Švč. Jėzaus Širdį. Labai populiarus pasi- 
darė pasiaukojimas Švč. Jėzaus Širdžiai, asmeninis pasiaukojimas, šeimų, in- 
stitucijų, valstybių paaukojimas, atsiteisimo Švč. Jėzaus Širdžiai už nuodėnies 
pamaldos, šventoji valanda. 

Pabaigoje derėtų suminėti Švč. Jėzaus Širdies pasirodymus vizitietei Lui- 
zai Margaritai Claret de la Touche (1868-1915)", Jos vizijų turinys specialiai 
skatina didesnį kunigų pamalduma į Švč. Jėzaus Širdį!*. Jos dvasios tėvas buvo 
jėzuitas Alfredas Charrier (1857-1922). 

Senatvės metus Kanizijus praleido Friburge, Šveicarijoje, ir ten mirė 
1597 m. gruodžio 21 d. Keliolika metų po mirties pradėtas paskelbimo palai- 
mintuoju procesas, bet dėl įvairių aplinkybių - karo, Jėzuitų ordino panaikini- 
mo ir kitų, - keletą kartų buvo nutrauktas. Palaimintuoju paskelbtas tik Pijaus IX 
1864 m. lapkričio 20 d. Leonas XIII dekretu 1897 m. rugpjūčio 1 d. suteikė jam 
garbinga Vokietijos Antrojo Apaštalo titulą. Pagaliau Pijus XI 1925 m. gegužės 21 
d., Dangun Žengimo šventėje, Kanizijų paskelbė šventuoju ir Bažnyčios Daktaru. 


*Hamon A., Histoire dela dėvotion au Sacrė-Coeur, Paris 1907-1939: t. 1: Vie de la 
bienheureuse Marguerite-Marie, Paris 1907; t. 2: L'Aube ide la dėvotion. Paris 1924; t. 3: Maray- 
Ie-Monial, Paris 1928; t. 4: Luttes indėcises, Paris 1931; t. 5: Royal triomphe, Paris 1939, 

V Au service de Jėsus Prėtre, Notes intimes tirėes des čerits de Mčre Louise-Margucrite 
Clarcet de la touche, t. 1: Les voies de Dieu, Turin-Rome, XVI-306; t. 2: Les vouloirs de Dieu, 
Turin-Rome 1929, (VIII)-351; t. 3: Les oeuvres de Dieu, Turin-Rome 1936, XX-419. 

8 L "Alliance sacerdotale universelle des amis du Sacrė-Coeur Turin 1921. 

ST PIERRE CANISIUS. 
La Source De Sa Merveilleuse Activitė Apostoligue 


Rėsumė 


Dans le bref cadre historigue est analysėe I'expėrience mystigue de trois jours 
(2-4 septembre 1549). gu'ii a eu a I'occasion de sa mission en Allemagne et de sa 
profession religieuse solennelle, ainsi gue de I'apparition du Sacrė-Coeur dans la 
basiligue de Saint-Pierre a Rome. 

Cette profonde et intense expėrience spirituelle a dėcidėment contribuė a 
Uefficacitė de son activitė apostoligue en Europe, avant tout en Allemagne. 


II. PRIMIRŠTIEJI ISTORIKAI 
KUNIGAI 


BIRUTĖ RAITELAITYTĖ 


KUNIGAS JONAS REITELAITIS - ISTORIKAS, 
DZŪKIJOS KRAŠTOTYRININKAS 


ĮVADAS 


XX a. pirmojoje pusėje žymią vietą tarp Lietuvos parapijų miestelių isto- 
riją tyrusių kraštotyrininkų ir istorikų užima Sūduvos krašto sūnus Jonas 
Reitelaitis. 

Kun. J.Reitelaitis buvo taurios sielos, plačių demokratinių pažiūrų, dau- 
geliu talentų apdovanotas žmogus. Iki šiol nepaprastai šiltai prisimenamas šis 
Krikštonių klebonas, parapijos įkūrėjas ir bažnyčios statytojas. Jis buvo savo 
parapijiečių dvasios tėvas, patarėjas ir gydytojas. 

Nuo jaunų dienų pamėgęs knygą, tautosaką, jis įsitraukė į gimtojo krašto 
istorijos tyrimus ir šiam darbui atidavė didelę gyvenimo dalį. 1913-1928 m. 
kun. J.Reitelaitis parašė ir išleido keturias parapijų istorijos monografijas: 1914 
m. pasirodė „Gudelių parapijos monografija“, 1921-1922 m. - „Liškiavos mo- 
nografija“, 1925 m. - „Leipalingio monografija“ ir 1928 m. monografija 
„Veisiejai“. Pati didžioji ir brandžioji kun. J.Reitelaičio monografija „Kalvari- 
ja“ dėl susiklosčiusių istorinių aplinkybių pasirodė toli nuo tėvynės, Romoje 
1968 m., jau po autoriaus mirties. J.Reitelaitis iki savo amžiaus pabaigos sukū- 
rė apie 30 parapijų monografijas. Remdamasis bažnyčių, dvarų archyvais, 
bendradarbiaudamas su mokslo įstaigomis, bibliotekomis bei muziejais, jis su- 
kaupė gausiai medžiagos pietų Lietuvos istorijai; ja dosniai dalijosi su istorikais 
ir kraštotyrininkais. Daug savo surinktų duomenų, jų nuorašų jis yra atidavęs 
istorikams ir kraštotyrininkams, neretai taip atsilygindamas už jam padarytus 
reikalingų dokumentų išrašus. Artimai bendravo su istorikais K.Jablonskiu, 
R.Šalūga ir kitais. 

Jonas Reitelaitis buvo kunigas, sovietiniu terminu tariant - „tamsybinin- 
kas“, todėl jo parengti straipsniai, monografijos sovietinėje Lietuvoje negalėjo 
pasirodyti. Galima pacituoti K.Stoškaus prisiminimus: „... kunigas užsiminė, 

kad visos po karo rašytos parapijų monografijos neleidžiamos vien dėl to, kad 
parašytos dvasininko. Jos gulinčios LTSR MA bibliotekos rankraščių fonduo- 
se, O gal ir kai kurių istorikų stalčiuose. J.Reitelaitis padėties nedramatizavo, 
nesiskundė savo likimu. Net nieko nesmerkė. Lyg tarp kitko užsiminė, o pas- 
kui pridėjo: „Jeigu kas nors, rašydamas istoriją, pasinaudos mano darbais, — 
tai bus gerai“. Bet dėl to jo santūrumo neteisybė atrodė dar didesnė. Gaila 
buvo ne tik šio pasišventusio žmogaus, gaila tautos, negalinčios tokiam patrio- 
tui ištiesti pagalbos rankos. O kažkas jo darbus nurašinės, plagijuos, gaus 
mokslinius vardus...“! Nors požiūris į J.Reitelaitį tuo metu buvo neigiamas, 
vis dėlto jis buvo plačiai žinomas, gerbiamas, lankomas šviesių Lietuvos žmo- 
nių nuošaliame Dzūkijos bažnytkaimyje. 

Pokaryje, sunkiomis istorinėmis sąlygomis, kun. J.Reitelaitis rūpinosi sa- 
vo surinktos medžiagos likimu, stengėsi dalį dokumentų kopijų ir rankraščių 
atiduoti stambesnėms Lietuvos bibliotekoms. Dažniausiai tai buvo kopijos, nes 
savo darbus daugindavo šešiais egzemplioriais. J.Reitelaičio kraštotyros dar- 
bai plito ne tik Dzūkijoje, bet ir Kaune, Vilniuje. 

Šiuo metu didžioji J.Reitelaičio literatūrinio palikimo dalis - daugiau kaip 
1100 vienetų (per penkiasdešimt tūkstančių lapų) laikoma Vilniaus universi- 
tete. Universiteto bibliotekoje yra didelė istoriko knygų įvairiomis kalbomis 
kolekcija. Mokslų akademijos bibliotekos rankraštyne laikoma apie 150 viene- 
tų rankraščių ir kt. medžiagos, 1946-1960 m. gautos iš J.Reitelaičio. Nemaža 
jų dalis dubliuojasi su VU bibliotekoje esančiais rankraščiais ir dokumentais. 
Nedidelė J.Reitelaičio istorinio palikimo ir kolekcijų dalis, atskiri dokumentai 
laikomi M.Mažvydo bibliotekoje, Leipalingio vidurinės mokyklos kraštotyros 
muziejuje ir Krikštonyse, J.Reitelaičio memorialiniame namelyje. 

Iki šiol neaiškus likimas kai kurių rankraščių ir dokumentų, kuriuos kun. 
J.Reitelaitis buvo dovanojęs ar paskolinęs įvairiems asmenims, įstaigoms. Rei- 
kia tikėtis, kad pasiskolinusieji J.Reitelaičio monografijų rankraščius ar 
dokumentus sugrąžins į bibliotekų rankraštynus, muziejų. 

Literatūros apie J.Reitelaitį, jo gyvenimą, veiklą ir kūrybą nėra daug. V.My- 
kolaičio-Putino romane „Altorių šešėly“ J.Reitelaitis buvo Jonelaičio 
prototipas. Rašytojas šiltai ir su pagarba kalbėjo apie šį savo mokslo bičiulį 
Seinų kunigų seminarijoje, pabrėždamas jo darbštumą, charakterio ir įsitikini- 
mų tvirtumą, tėvynės meilę, teigiamą įtaką draugams?. 

Apie seminarijos laikotarpį, J.Reitelaičio vaidmenį lietuvių klierikų lite- 
ratūrinėje draugijoje, jo mokslinius ir literatūrinius interesus, pirmuosius 
bandymus spaudoje rašė J. Stakauskas“. Istorikas K.Jablonskis recenzavo vie- 
ną iš keturių iki Antrojo pasaulinio karo spaudoje skelbtų J.Reitelaičio 


"Stoškus K. Tik vienas susitikimas // Darbo vėliava (Lazdijai) 1989, lapkričio 23. 

"Mykolaitis V-Putinas. Raštai. Vilnius, 1992, t. 4, p. 156-157. 

"Stakauskas J. Lietuviškoji sąmonė Seinų seminarijoje // Tiesos kelias. Kaunas, 1939, 
Nr. 10, p. 716; 1940, Nr. 5, p. 242. 

monografijų“. Straipsnelį apie J.Reitelaitį - Krikštonių kleboną - paskelbė PBir- 
žys savo knygoje apie Alytų ir jo apylinkes*. Pirmoji platesnė informacinė 
medžiaga apie J.Reitelaitį ir jo darbus, surinkta A.Mažulio, buvo išspausdinta 
svetur, JAV“. Praėjus beveik mėnesiui po J.Reitelaičio mirties, „Literatūra ir 
menas“ išspausdino K.Gasparavičiaus žinutę apie kun. J.Reitelaičio mirtį". Pir- 
moji pokario metais Lietuvoje išleista enciklopedija trumpai paminėjo kun. 
J.Reitelaitį, tačiau iš kitų dviejų sovietmečio lietuviškų enciklopedijų jo pavar- 
dė visai išnyko“. B.Kviklys paskelbė didesnį straipsnį apie Krikštonis ir jų 
bažnyčios statytoją kun. J.Reitelaitį; straipsnis iliustruotas portretu ir dviem 
bažnyčios nuotraukomis". 

Plačiau apie J.Reitelaitį, kaip Dzūkijos metraštininką, tautosakos ir isto- 
rinės medžiagos rinkėja bei didelės erudicijos asmenybę, papasakota 1984 m. 
žurnale „Mokslas ir gyvenimas“!?. Prasidėjus atgimimui Lietuvoje, populiarių 
publikacijų apie šį kraštotyrininką ir istoriką pagausėjo. Apie nutylimą istori- 
ką kunigą J.Reitelaitį ir jo nuslėptus darbus parašė publikacijas R.Sadauskas", 
apie jį užsimena J.Petrauskas knygoje „Seirijų praeities takais“ ". 

Minint 104-ąsias J.Reitelaičio gimimo metines, Lazdijų rajono laikraštyje 
„Darbo vėliava“ pasirodė Leipalingio vidurinės mokyklos kraštotyrininko A.Vo- 
lungevičiaus straipsnis apie garsųjį istoriką ir jo sukauptą palikimą“. Vėliau 
šis laikraštis paskelbė dar keletą straipsnių šio kunigo atminimui, pabrėžė jo 
literatūrinio palikimo saugojimo ir kaupimo problemas“. 

Porą straipsnių apie kun. J.Reitelaičio gyvenimą, veiklą ir palikimą pas- 
kelbė B.Kašelionis“. Biografijų rinkinyje „Mūsų švyturiai“ pateikta kun. 
J.Reitelaičio nueito kelio apžvalga, darbų įvertinimas““. 


* K.J(ablonskis). J.Reitelaičio „Veisiejai“ // Pracitis. Kaunas, 1930, t. 1, p. 380-383. 

*Akiras-Biržys P Alytaus apskritis. Kaunas, 1931, p. 412-413. 

“ Lietuvių enciklopedija. T. 25. Bostonas, 1961, p. 90-91. 

"Gasparavičius K. Mirė istorikas Jonas Reitelaitis // Literatūra ir menas. 1966, 
gruodžio 24. 

* Mažoji LTE. T. 3.Vilnius, 1971, p. 56. 

"Kviklys B. Lietuvos bažnyčios. Čikaga, 1982, t. 2, p. 178-179. 

"Sušinskas A. Dzūkijos metraštininkas // Mokslas ir gyvenimas. 1984, Nr. 11. 

USadauskas R. Kelionė iš Baltašiškės į Kučiūnus // Literatūra ir menas. 1988, 
birželio 25. 

"Petrauskas J. Seirijų praeities takais. Vilnius, 1993, p. 9, 40, 50, 85, 87. Beje, šioje 
knygelėje yra apmaudžių klaidų: 50 p. teigiama, kad kun.J.Reitelaitis vikaravo prie klebono 
Grajausko 1917-1927 m., o iš tikrųjų - 1916-1926 m., kad į kunigus įšventintas 1913 06 18, o 
tikroji šventimų data - 1913 01 19. 

"Volungevičius A. Jonas Reitelaitis // Darbo vėliava (Lazdijai). 1989, lapkričio 20, 
26, 27. 

"Sušinskas A. Lyginčiau su Daukantu;Struckienė V. „...bet dar geriau Tėvynę 
pažinti“// Darbo vėliava (Lazdijai). 1988, gruodžio 19 d.; Vasiliūtė R. Apie J.Reitelaitį - 
Lictuvių enciklopedija, t. 25, p. 90; Stoškus K. Tik vienas susitikimas // Darbo vėliava 
(Lazdijai). 1989, lapkričio 23. 

5Kašelionis B. Krikštonių įkūrėjas // Darbo vėliava (Lazdijai). 1989, gegužės 2; 
Krikštonys ir jų krikštytojas // Kultūros barai, 1990, Nr. 6. 

"“ Kunigas Jonas Reitelaitis // Mūsų švyturiai. Marijampolė, 1992, p. 248-249. 

Spaudoje buvo paminėtos kun. J.Reitelaičio gimimo 110-osios metinės: 
pasirodė B.Raitelaitytės", A.Katiliaus!*, V.Volerto" apžvalginiai straipsniai. 

Šiame darbe nuosekliai apžvelgiama kun. J.Reitelaičio biografija, remiantis 
archyvų duomenimis, patikslinami periodikoje, publikaciniuose straipsniuose 
minimi jo biografijos faktai ir datos, taip pat atskleidžiamas kun. J.Reitelaičio, 
kaip kraštotyrininko ir istoriko, gausus palikimas, apžvelgiami fonduose esan- 
tys jo rankraščiai, kurių dar nespėta tinkamai sutvarkyti. 

Be abejo, gausus J.Reitelaičio rankraštinis palikimas dar ne vieną istoriką 
sudomins ir paskatins pažvelgti į Sūduvos krašto praeitį. 

Beje, keistoka, kad 1989 m. pasirodžiusioje populiaraus ir, atrodo, drą- 
saus mokslininko publicisto Č.Kudabos knygoje, skirtoje Nemunui ir jo 
pakrančių gyvenvietėms“, Krikštonys paminėti vos vienu žodžiu, o istorikas, 
pas kurį tiek kartų autorius lankėsi, iš kurio skolinosi dokumentų rinkinius ir 
neretai gana ilgai juos laikė, net nepaminėtas. 


BIOGRAFIJOS BRUOŽAI 
Vaikystė, pirmieji žingsniai į mokslą 


Jonas Reitelaitis gimė 1884 m. lapkričio 23 d. Navasodų k., Sasnavos apy- 
linkėje, Marijampolės apskrityje, mažažemių valstiečių Andriaus ir Gertrūdos 
(Kisieliūtės) Reitelaičių šeimoje?!. 

Metrikų akte rašoma: „Tai įvyko Marijampolės mieste 1884 m. lapkričio 
23 d. Gruodžio 5 d. 9 val. ryto Andrius Reitelaitis, Navasodų ūkininkas, 34 
metų, Pijus Kisielius, 60 metų, ir Feliksas Paplauskas, 29 metų, Navasodų ūki- 
ninkai, atnešė vyriškos lyties kūdikį, gimusį Navasoduose, vakar dieną 4 val. 
po pietų Andriaus Reitelaičio ir jo žmonos Gertrūdos Kisieliūtės, turinčios 25 
metus, šeimoje. Kūdikį per šv.Krikštą kunigas Kazimieras Pėstininkas pakrikš- 
tijo Jono vardu. Krikšto tėvai buvo Jonas Venčkauskas ir Barbora Kisieliūtė. 
Šis aktas atnešusiems kūdikį ir neraštingiems liudytojams buvo perskaitytas ir 
tik po to mūsų pasirašytas. Kun. K.Pėstininkas“*. 

Sasnavos vargonininkas surinktus metrikų aktus kas dvi savaites veždavo 
Marijampolės caro valdžios metrikų įstaigai, kuri įrašydavo atvežimo dienos 


"Raitelaitytė B. Gydęs dzūkų sielą ir kūną / Literatūra ir menas. 1994, lapkričio 26. 
"Katilius A. Nepaleidęs istoriko plunksnos // Dienovidis. 1994, gruodžio 2. 
"Volertas V. Šventas žmogus // Dienovidis. 1995, balandžio 28 d.; gegužės 3. 
"Kudaba Č. Nemunėli, Nemunėli. Vilnius, 1989. 

"LVIA, f. 1462, kn. 5, p. 127. 

"Ten pat. 

datą". Dėl to kai kur skirtingai pažymėta J.Reitelaičio gimimo data (1884 m. 
gruodžio 7 d.). 

Be Jono, šeimoje užaugo dar penki vaikai: 4 broliai - Juozas, Kazys, To- 
mas, Antanas ir sesuo Uršulė. 

J.Reitelaitis atsimena šeimoje išlikusią legendą: proseneliai Tomas ir Ieva 
vadinęsi Kilnais ir gyvenę Gavaltuvoje (Marijampolės apskr. Antanavo vls.). 
„Kažkuris Kilna, pabėgęs nuo sunkios baudžiavos, atvyko į Gavaltuvą ir pasi- 
sakė esąs atvykęs iš Prūsijos ir Prūsijoje jisai vadinęsis „Reitelat“. Taip čia ir 
atsirado iš Kilnų Reitelaičiai“. „Mūsų pavardė ne Raite, bet Reitelaičiai“5. 

Žinios apie tėvą (mirusį 1927 m.) jau aiškesnės: senelė Marė su dar mažu 
sūneliu Andr umi (J.Reitelaičio tėvu) per 1850 metų badmetį iš Gavaltuvos 
„atklydo į Navasodus ir čia pasidarė mūs visų tėviškė“. 

Lietuvių pavardžių žodyne nurodyta, kad „Nevisiškai aišku, ar tai pravar- 
dinė pavardė, kilusi iš liet. raitelis „raitininkas, jojikas, raitas karys“ (LKŽ XI 
75), ar skolinta iš vok. Reitel, Reutel, ar net pakitusi iš Reiter (M.Gottschald, 
1954, p. 486)“. Tokia išvada netiesiogiai patvirtina šeimos pavardės kilmę iš 
Rvtų Prūsijos. Ne mažiau įdomus ir pavardės Kilna aiškinimas šiame žodyne: 
„Galbūt sietina su liet. kilnus „aukštas; pakilęs; žymus; puikus“ (LKŽ V 786)*. 
Galimas ir kitoks to žodžio aiškinimas: kilnotis, persikelti, supaprastinus rody- 
tų, kad Kilna yra persikėlęs, atvykęs iš kitur. 

Navasodų k. priklausė Sasnavos apylinkei (13 km. nuo Marijampolės). 
Sasnava pirmąkart šaltiniuose paminėta XVII a. pabaigoje. Pavadinimas kilęs 
iš Sasnos upelio. 

1817 m. čia pastatyta graži koplyčia; ją aptarnavo kunigai marijonai. XX a. 
pradžioje kun. S.Čėsnos rūpesčiu pastatyta Sasnavos bažnyčia grožiu ir didu- 
mu išsiskyrė iš kitų Sūduvos bažnyčių. 

Jonuką (septynerių metų) skaityti išmokė mama iš lenkiško elemento- 
riaus. „Išmokino mane pažinti lotyniškas raides ir paskaityti maldas maldaknygėje. 
Išmokęs skaityti, perskaičiau kaimynuose visas buvusias knygas. Tėvai, maty- 
dami mano norą mokintis, atėjus į 12-tus metus, leido žiemos metu vaikščioti 
į už 5 kilometrų buvusią Sasnavoje „načalną školą“*". Ją baigė 1896 m. Tėvai 
norėjo Jonuką leisti mokytis į Veiverių mokytojų seminariją, bet pritrūko lėšų. 
„Tėvas buvo siuvėjas ir mane pasiėmė mokintis siuvėjo amato. Dar dvejus me- 
tus pasimokęs prie kito siuvėjo, ėmiausi savarankiškai dirbti. Siuvėjavau bene 


“ Kauno arkivyskupijos kurijos archyvas. Jono Reitelaičio asmens byla. (Toliau - KAA.) 
* J. Reitelaičio 1955 04 06 laiškas M.Raitelaitytei (B.Raitelaitytės asmeninis archyvas). 
5 Ten pat. 

* Ten pat. 

" Lietuvių pavardžių žodynas. Vilnius, 1989, t. 2, p. 563. 

* Lietuvių pavardžių žodynas. Vilnius, 1985, t. 1, p. 994. 

" KAA. J.Reitelaičio asmens byla. 

6 metus, nepaleisdamas mokyklinių vadovėlių. Išmokau pradžią lotynų, vokie- 
čių kalbų, aritmetikos, algebros ir kitų dalykų“*". 

Dvi žiemas jis „daraktariavo“ kaime, mokydamas kitus vaikus. Vaikščio- 
damas po kaimus kaip keliaujantis siuvėjas, gerai susipažino su gimtojo krašto 
žmonių gyvenimu. Susidomėjęs tautosaka bei istoriniais pasakojimais, ėmė juos 
rinkti. Vėliau tą medžiagą panaudojo savo istorinėse monografijose. 

„Netikėtai atsirado globėjas Juozas Masaitis, kuris pasiryžo mane leisti 
pasimokinti gimnazijos mokslo pas pasamdytą aštunklasį mokinį“*!. Jau be- 
baigiąs 23-iuosius metus J.Reitelaitis 1907 m. eksternu išlaikė 4 klasių 
egzaminus Marijampolės gimnazijoje. Varguolių sūnus, klumpėtas, su pras- 
čioko rūbais buvo pašaipiai sutiktas gimnazijoje. Tačiau savo gabumais ir 
puikiomis egzaminuojamų dalykų žiniomis visus nustebino. Dienoraštyje jis 
rašė: „Buvau užaugęs ir vilkėjau labai menkais drabužiais, mano viršutinis ap- 
valkalas buvo senas, nušutusi ir net lopyta milinaitė ir lopyti kamašai. Dėl to aš 
atkreipiau dėmesį egzaminuotojų ir dėl to kun. M.Gustaitis apgailestavo, kad 
negalėjau laiku mokytis“*. „Gustaitis mane, kaipo mokinį, pažino Sasnavoje, 
sausio mėn. 1907 m., kai suruoštoje „Žiburiečių“ programoje skaičiau savo 
rašinį“*. (Tikriausiai J.Reitelaitis skaitė savo komediją „Smakas Krivaičių ka- 
maroje“, parašytą 1905 m.) 

Baigęs 4 klasių programą, J.Reitelaitis, kaip ir daugelis to meto Sūduvos 
jaunuolių, pasiryžo tapti kunigu. 1907 m., ką tik gavęs savo pirmąjį pasą, išvy- 
ko į Seinų kunigų seminariją. 


Seinų kunigų seminarijoje 


Jonas Reitelaitis į Seinų kunigų seminariją įstojo 1907 m. Tada seminarija 
jau turėjo ilgą istoriją, buvo parengusi šimtus lietuvių kunigų Sūduvos bažny- 
čioms. Seminarija buvo perkelta iš Tikocino į Seinus 1826 m. Tai buvo didelis 
įvykis pietų Lietuvoje. Nepaisant bandymų polonizuoti seminariją ir jos auklė- 
tinius, čia gyvavo lietuvių klierikų tautinė katalikiška mintis. Tautines idėjas 
stiprino PKriaučiūnas, V.Kudirka, J.Pranaitis, J.Vailokaitis. Klierikų sąjūdžiui 
pradžią buvo davęs A.Stasiukynas, subūręs bendraminčių būrelį ir įsteigęs lie- 
tuvišką bibliotekėlę. 1888 m. įkurta slapta lietuvių klierikų draugija, kuriai 
vadovavo Tomas Žilinskas. Draugijos nariai stengėsi geriau išmokti gimtąją 
kalbą ir platinti lietuvišką spaudą. 

Vėliau Seinai tapo lietuvių katalikų spaudos centru. 1905 m. kunigų semi- 
narijos profesoriai bei patriotiškai nusiteikę kunigai suorganizavo lietuviškų 


“Ten pat. 
" Ten pat. 
V VUB, f. 102-664. 
“Ten pat. 

knygų leidybą, įsirengė spaustuvę. 1902 m. susikūrė „Šaltinio“ draugija. Deja, 
ji greitai iširo. Bet vėliau jos darbas atnaujintas - 1906 m. pavasarį išėjo pirmas 
katalikiško savaitraščio „Šaltinis“ numeris. Jį redagavo J.Laukaitis ir J.Vailo- 
kaitis““. Kun. J.Staugaičio rūpesčiu pradėtas leisti kunigams skirtas žurnalas 
„Vadovas““. 

J.Reitelaičio mokymosi metai (1907-1913) Seinų kunigų seminarijoje su- 
tapo su lietuvių tautiniu pagyvėjimu. Nuo pat pirmo kurso J.Reitelaitis mokėsi 
tik labai gerai. Dėl savo paprastumo ir kuklumo atrodė lyg nepastebimas, bet 
dėmesį atkreipdavo savo išprusimu, mąstymu, erudicija. Ne veltui jį profeso- 
rius Pranas Augustaitis paskyrė dirbti seminarijos knygyne-bibliotekoje. 
Biblioteka turėjo daug gerų knygų, įvairių vertingų rankraščių, dovanotų Liš- 
kiavos dominikonų, vyskupo Antano Baranausko ir kitų šviesuolių. 

Lietuvių vargai seminarijoje prasidėjo po 1908 m., kai vyskupas Antanas 
Karosas vicerektoriumi paskyrė pataikūną ir veidmainį kun.Romualdą Jalbžy- 
kovskį (1876-1955), vėliau tapusį Vilniaus vyskupu, aršiu lietuvybės slopintoju 
Vilniaus krašte“. Jis stengėsi patraukti į seminariją daugiau lenkų klierikų ir 
dėstytojų, įvedė lenkų kalbą visuose kursuose, draudė skaityti lietuvišką spau- 
dą ir joje bendradarbiauti, trukdė lietuviams kunigams patekti į Petrapilio 
dvasinę akademiją“. 

Bet visus persekiojimus ir varžymus seminarijoje lietuvių klierikai atlai- 
kė, nes lituanistinės tradicijos seminarijoje jau turėjo tvirtas šaknis. 1904/1905 
m.m. slaptas lietuvių kalbos pamokas jau pakeitė profesoriaus kun. Juozapo 
Laukaičio skaitomas oficialus lietuvių kalbos ir literatūros kursas: (1-me ir 2- 
me kurse po tris pamokas per savaitę, aukštesniuose - po vieną). Auklėtinius 
stengėsi įtikinti, kad lietuvių kalbos pirmiausia reikia mokytis iš gyvos žmonių 
kalbos ir kūrinių, o ne iš teorinės gramatikos“. Jis rūpinosi bažnytinės kalbos 
terminologija, konsultavosi su žinomais lietuvių kalbininkais J.Jablonskiu, 
K.Būga, J.Balčikoniu ir kt., įvedė kalbos skyrelį „Vadove“ ir,,„Tiesos kely“. J.Rei- 
telaitis dėl savo rašinių konsultuodavosi su prof. J.Laukaičiu. 

Vicerektorius R.Jalbžykovskis, vykdydamas seminarijoje polonizavimo 
programą, sumanė bibliotekoje daryti knygų „atranką“: atsikratyti daugeliu 
senų leidinių, rankraščių bei lituanistine literatūra ir palikti tik naujas knygas. 

J.Reitelaitis gerai žinojo senų knygų ir rankraščių vertę, todėl labai neno- 
riai vykdė šią užduotį: apgailestaudamas tris dienas kišo „šlamštą“ į krosnį, po 
to tris savaites rūpestingai dėliojo naujas knygas į naujas lentynas. Atėjęs kny- 
gyno vedėjas prof. kun. P Augustaitis ilgai dairėsi bibliotekoje, vis padūsaudamas: 
„A Bože, Bože moj, čia nė pusės knygų nėra“*. Vis dėlto J.Reitelaitis išgelbėjo 


“ Lietuvių enciklopedija. T. 29. Bostonas, 1963, p. 333. 

*“ Lietuvių enciklopedija. T. 32. Bostonas, 1965, p. 419. 

*“ Lietuvių enciklopedija. T. 11. Bostonas, 1958, p. 82. 

“Kviklys B. Mūsų Lietuva. Vilnius, 1991, t. 3, p. 255. 

* Lietuvių enciklopedija. T. 14. Bostonas, 1958, p. 265. 

"Strimaitis V. Vygrių-Scinų-Vilkaviškio vyskupija. Mašinraštis. 1942-1972, p. 90. 

nuo krosnies vertingas Antano Baranausko knygas, S.Daukanto istorijos ran- 
kraštį bei dokumentų nuorašus, taip pat biografinius dokumentus apie Antaną 
Tatarę. 

Seminarijoje J.Reitelaitis suorganizavo slaptą lietuvių klierikų būrelį, ku- 
rio tikslas — mokytis lietuvių kalbos ir parūpinti straipsnių lietuvių katalikų 
spaudai“. Lietuvių literatūros būrelio nariai rinkdavosi dviejose patogiose vie- 
tose - bibliotekoje arba skaitykloje, sueidavo tik patikimi ir artimi pažįstami 
klierikai. 

Po daugelio metų vieną iš tokių susirinkimų taip prisiminė kun. PDamb- 
rauskas: „Kaip šiandien atsimenu: kaip Jonas Reitelaitis, gausaus lietuvių 
būrelio apspiestas, laisvalaikio salėje skaitė visada nekantriai laukiamos „Drau- 
gijos“ kažin kurią A.Jakšto recenziją“*!. 

J.Reitelaitis nuoširdžiai ir gražiai bendravo su vienminčiais klierikais, bū- 
relio nariais. Savo referatuose jie nagrinėjo kunigo veiklą parapijoje, pabrėždami, 
kad iš anksto reikia ruoštis kunigo darbui, nes čia galima padaryti daug gero 
Lietuvai: „Mylėjome ir'didžiavomės savo krašto garbinga praeitimi [... ] Nie- 
ko daugiau mes negalėjome daryti, tai nors savo raštais bandėme paįvairinti 
mūsų laikraščius [...] Labiau vykusių rašinėlių Reitelaitis tik jam žinomais ke- 
liais išsiųsdavo į „Šaltinį“, „Ateitį“, „Draugiją““. Literatūros būreliui Seinų 
kunigų seminarijoje priklausė V.Mykolaitis-Putinas, M.Krupavičius, būsima- 
sis kritikas P.Gerulis-Kragas. Ypač nuoširdi buvo J.Reitelaičio draugystė su 
Mykolaičiu-Putinu, kuri išliko visą jų gyvenimą. J.Reitelaitis paskatino būsimą 
poetą rašyti: „Reitelaitis susižinojo su „Šaltinio“, „Ateities“, „Draugijos“ re- 
dakcijomis, pasiūlė joms pirmuosius mano eilėraščius ir netrukus parodė man 
juos išspausdintus savaitraštyje Putino slapyvardžiu“**. 

Vasaros atostogų metu J.Reitelaitis, V.Mykolaitis-Putinas ir A.Janulaitis 
daug keliavo po Lietuvą, aplankė Vilnių, Kauną ir Trakus. Jausdamiesi atlikę 
lietuvio patrioto pareigą, „jie važiavo kaip kokie piligrimai iš šventų vietų, pa- 
gerbę senovines liekanas, susimezgę su tradicija ir pasiryžę eiti naujais tėvynės 
keliais““. 

J.Reitelaitis svečiuodavosi pas bendramokslius parapijose. Galbūt pažin- 
tis su Gudelių bažnytkaimiu ir davė mintį rinkti istorinę medžiagą ir parašyti 
monografiją apie Gudelius ir jo apylinkes. J.Reitelaičio polinkį į istoriją pir- 
masis pastebėjo dvasios tėvas kun. J.Totoraitis. Jis davė literatūros, prašė šį tą 
išversti ir tuo būdu paskatino būsimą kunigą rimtai susidomėti krašto 
istorija“. 


* Lietuvių enciklopedija T. 25. Bostonas, 1961, p. 90-91. 

“Dambrauskas P Tiesos kelias. Kaunas, 1940, Nr. 5, p. 242. 

“Inkratas V. Mokslo metai // Atsiminimai apie V.Mykolaitį-Putiną. Vilnius, 1992, p. 72. 
“Mykolaitis V-Putinas. Raštai. Vilnius, 1989, p. 396. 

“Mykolaitis V.-Putinas. Raštai. Vilnius, 1992, t. 4, p. 156-157. 

“Inkratas J. Mokslo metai // Atsiminimai apie V.Mykolaitį-Putiną, p. 84. 

1910 m. „Vadove“ J.Reitelaitis paskelbė straipsnį „Italijos moterų-katali- 
kių judėjimas“ (Nr. 22) ir polemines pastabas „Ne pas jus išganymas“ (Nr. 23), 
1911 m. straipsnį pamokslą „Apie artimo meilę“. „Vadove“ išspausdintas ir 
bene pirmasis jo straipsnis iš Lietuvos istorijos „Žodis apie mūšį ties Žalgi- 
riu“““. Nuo tada J.Reitelaitis visą dėmesį sutelkė į tolimą krikščionybės praeitį. 
1912 m. išspausdinta jo studija „Žydų tauta Kristaus laikais“* (skelbta tęsi- 
niais beveik metus). 

Mokydamasis paskutiniuose seminarijos kursuose, J.Reitelaitis atkreipė 
dėmesį į lietuvių raštijos praeitį. 1912 m. parašė straipsnį „Šv.Rašto į lietuvių 
kalbą vertimo istorija“*. Tyrinėdamas šią temą, istorikas susidomėjo vienu iš 
Biblijos vertė: į - Samueliu Boguslavu Chilinskiu (1634-1668). 1913 m. J. Rei- 
telaitis apie jį parašė straipsnį“. 

Baigdamas kunigų seminariją, J.Reitelaitis baigė ir įteikė leidinio „Lietu- 
vių tauta“ redakcijai pirmą didesnį istorijos darbą — „Gudelių parapijos 
monografiją“? Ji buvo paskelbta 1913 m. 

1913 m. sausio 19 d. J.Reitelaitis baigė Seinų kunigų seminariją. Į kunigus 
ji įšventino vyskupas Antanas Karosas. Buvo paskirtas į Novogradą (Lomžos 
sritis, Augustavo vaivadija). Vasario 14 d. gavo naują pasą ir netrukus jaunasis 
kunigas išvyko į savo paskyrimo vietą. 


PASTORACINĖ VEIKLA (1913-1966) 
Novogradas. Šventežeris. Seirijai 


1913 m. vasario 14 d. į Novogradą atvykęs kun. J.Reitelaitis nesuspėjo net 
įsikurti, nes po kelių mėnesių buvo perkeltas į Šventežerio parapiją. Čia buvo 
kilęs konfliktas tarp klebono ir vikaro K.Juozaičio. Klebonas prašė vyskupą 
vietoj K.Juozaičio atsiųsti kitą kunigą. Jaunasis kunigas nenujautė, kad ten jo 
laukia nelengva našta. Jis turėjo viltį išvykti studijuoti į užsienį. Būsimasis Šven- 
težerio vikaras, kun. P.Kuraičio agituojamas stoti į Liuveno universitetą, kur 
buvo žadama 200 rub. stipendija, dėl studijų kreipėsi į kuriją. Tačiau, kaip rašo 
savo dienoraštyje?!: „... buvau pas vyskupą, prašiau leisti užsienin - nė leido, 
nė atsakė“. 

Teko važiuoti į Šventežerį. Čia ilgai netilo K.Juozaičio sukeltas triukšmas 
ir intrigos. 


* Vadovas. 1910, Nr. 25, p. 59. 

* Vadovas. 1912, Nr. 43, p. 254. 

* Vadovas. 1912, Nr. 47, p. 245-260. 

“R-čių Jonas. Chilinskio Biblija // Vadovas. 1913, Nr. 64, p. 357-368. 
* Lietuvių tauta. Kn. II. D. 3. 1912/1913, p. 405-431. 

*" VUB, 102-503. (J.Reitelaičio dienoraštis). 

Šventežerio miestelis, įkurtas J.Radvilos XVI a. pabaigoje, yra 9 km į ry- 
tus nuo Lazdijų. 1598 m. buvo pastatyta reformatų bažnyčia ir įkurta parapija. 
Ši bažnyčia po 1655-1663 m. karo su rusais atiteko katalikams. Apie 1746 m. 
pastatyta antroji katalikų bažnyčia, išstovėjusi iki 1863 m. sukilimo, kurio me- 
tu sudegė. Caro Rusijos laikais Šventežeris buvo valsčiaus centras“. 

1913 m. liepos 22 d. vidudienį kun. J.Reitelaitis atvyko į Simno stotį. Čia 
jo niekas nepasitiko. Turėjo laukti keletą valandų**. Laukiant, kad kas nuvežtų 
į Šventežerį, jį apniko nelinksmos mintys: „Manau sau: sugrįšiu į Lietuvą, į 
parapiją, kur kun. A.Šmulkštys padėjo visuomeninio veikimo pagrindus, ir, 
radęs visa tvarkoje ir ramybėje, sėkmingai savo šalyje galėsiu veikti. Štai tau ir 
suirimas. O tokioje padėtyje apie kokį veikimą nėra ką ir galvoti. Bet 
važiuoju“**. 

Tik 9 val. vakare J.Reitelaitis pasiekė Šventežerį. Vikariatas buvo užra- 
kintas. Klebonijos priemenėje nerimavo būrys dzūkų, aiškindamiesi, kodėl 
klebonas išvarė kun. K.Juozaitį. Klebonas vakarienės metu ėmė pasakoti apie 
vargonininko ir vikaro išdaigas. Nelinksmi pirmosios dienos įspūdžiai užgulė 
naują kunigą. „Kaip čia reikės pradėti veikti tokioje audroje?! - įrašė dienora- 
štyje. — Kitą dieną gandai dar labiau paplito, riaušininkai vikariato raktų 
neduoda, klebono tarnai tyčia triukšmauja, kad nepailsėčiau. Vieni reikalauja 
grąžinti vikarą, iškelti kleboną, kiti gina kleboną“. 

Vėliau paaiškėjo, kad vikaras K.Juozaitis, dar nematęs kun. J.Reitelaičio, 
apšmeižė jį Šventežerio žmonėms, prikalbėjo, kad atvažiuos ubago, šešmargio 
vaikas, šykštuolis ir storžievis — toks nei bažnyčios nepastatys, nei gerų pa- 
mokslų nepasakys. Tai galįs padaryti tik jis — Juozaitis, todėl tą J.Reitelaitį 
reikią išvaryti ten, iš kur atvažiuos“. 

Toks buvo visas pirmasis vikaro J.Reitelaičio darbo mėnuo Dzūkijoje. Tik- 
tai rugpjūčio pabaigoje, lankydamas ligonę Vaivadienę Agarinių kaime, kur 
buvo riaušininkų lizdas, jis trumpai, aiškiai pasakė, kad nei kunigas K.Juozai- 
tis nesugrįš, nei klebono niekur neiškels*?. 

Greitai visas šias intrigas ir jų sukeltus rūpesčius nustelbė bendra didelė 
nelaimė - prasidėjo Pirmasis pasaulinis karas, atnešęs dzūkams daug vargo ir 
ašarų. 

Karas baisiai vargino žmones. Trečiuosius darbo metus Šventežeryje kun. 
J.Reitelaitis pradėjo gailiai sielvartaudamas: „Subata. Nauji metai. Šie metai 
bus nepaprasti. Karas nesiliauja, o kas užderėjo, rugpjūčio 20 d. kareivija su- 


*Totoraitis J. Sūduvos Suvalkijos istorija. Kaunas, 1938, d. 1, p. 489. 
* VUB, f. 102-503. (J.Reitelaičio dienoraštis). 

* Ten pat. 

5 Ten pat. 

“ Ten pat. 

* Ten pat. 

naikino. Bijodami prūsų, žmonės dalį rugių išvežė į Merkinę parduoti - gali 
būti duonos stoka. Nėra nė uždarbių. Ūkininkai šeimynos nesiskubina kalbin- 
ti. Taigi bus badaujančių“**. Sekmadieniais vykdavo komiteto badaujantiesiems 
šelpti susirinkimai. O tų badaujančiųjų - devynios galybės ir kasdien plūsta į 
Dzūkiją - tai atbėgėliai, daugiausia rusai - seniai, moterys ir vaikai. Tie atbė- 
gėliai šiltinę užnešė, užkrėtė vietos gyventojus“. Kunigui kasdien tekdavo lankyti 
po kelis ligonius. 

Sunkiaisiais karo metais kun. J.Reitelaičio darbo užtekdavo ištisą parą — 
tiek bažnyčioje, tiek parapijoje. Per atlaidus tekdavo išklausyti iki 300 išpa- 
žinčių. 

Tačiau radęs progą, kunigas nepamiršdavo ir savo potraukio kraštotyrai, 
istorijai. Pradėjo rinkti iš vietos žmonių istorinę medžiagą apie Šventežerį: pa- 
davimus, kaip atsirado Šventežeris prie Švento ežero, apie jo kūrėjus ir 
savininkus kalvinus Radvilas, bažnyčios klebonus ir kunigus, Lietuvos tautinį 
atgimimą ir visą parapijos istoriją. Šventežerio monografija baigta rengti 1940 m., 
bet negalėjo būti publikuojama. 

Karo metais beveik kasdien vežamas pas ligonius su vežėju įsikalbėdavo 
istorijos, geografijos, ūkininkavimo klausimais. Tuoj pat viską užsirašydavo. 
Rinko papročius, padavimus, pasakas ir dainas. Nors dzūkų žemės buvo pras- 
tos, tačiau žmonės čia buvo nuoširdūs, mylintys savo kraštą. Kun. J.Reitelaitis 
kiekviena proga pagirdavo jų gražią kalbą, papročius, darbštumą ir išprusimą, 
paguosdavo karo nelaimės ir ligos prislėgtus. 

Tiktai blogesniu oru ar laukdamas iš toliau atsiunčiamų arklių jis galėda- 
vo padirbėti su dokumentais, surinktais Lazdijuose ar kitose parapijose. 

Kun. J.Reitelaičiui labai rūpėjo tėviškė bei savieji. Tėviškė buvo sudegin- 
ta, todėl nebuvo kur saviškiams prisiglausti. Šventežeryje apsigyveno broliai 
Juozas ir Tomas. Juozas padėdavo klebonui ūkyje, Tomas - zakristijonavo. Ap- 
lankyti kunigo iš Vilkaviškio atvyko Juozo Masaičio (buvusio globėjo) šeimyna“. 

"Turėjo jis ir kitų rūpesčių. Sužinojęs, kad Gižų klebonas parsivežė iš Vil- 
niaus įrangos mokykloms, kurių Marijampolėje buvo pakankamai, nutarė savo 
lėšomis atidaryti pradžios mokyklėlę Šventežeryje. Greitai užsirašė 50 vaikų. 
Mokytojauti prikalbino Magdaleną Stanevičaitę. Mokė tik lietuviškai. Naujai 
mokyklai dar daug ko reikėjo, pirmiausia vadovėlių. J.Reitelaitis nuvyko jų 
ieškoti į Seinus, bet negavo. Seinuose prašė viršininką leidimo į Vilnių, bet tas 
atsisakė duoti, nes buvo įsakyta saugoti Nemuno krantus ir nieko neleisti. Iš- 
girdęs, kad vokiečiai pigiai pradėjo pardavinėti medžius, J.Reitelaitis tuoj 
išsirūpino leidimą važiuoti į mišką malkų mokyklai“'. 


3 Ten pat. 
“ Ten pat. 
* Ten pat. 
“| Ten pat. 

1916 m. gruodžio 20 d. kurijos įsakymu jis perkeliamas vikaru į Seirijus“?. 
Į naują paskyrimo vietą J.Reitelaitis atvyko 1916 m. gruodžio 24 d. (prieš pat 
Šv.Kalėdas), itin sunkią visai Lietuvai žiemą. Jau įpusėjęs Pirmasis pasaulinis 
karas. Rekvizicijų, mokesčių ir prievolių nuvarginti parapijos gyventojai ken- 
tėjo Seirijų komendanto vokiečio, žiaurumu garsėjusio visoje Dzūkijoje, įvairias 
patyčias. 

Seirijai turi garsią praeitį. XVI a. Seirijų dvarą Žygimantas Senasis pado- 
vanojo J.Sapiegai, vėliau dvaras atiteko Radviloms. Magdeburgo teises miestelis 
gavo XVII a. pirmojoje pusėje. Bet Seirijai augo lėtai, kentė nuo reformų, 
sukilimų ir caro valdžios persekiojimų. Seirijiškiai ilgai bylinėjosi su caro val- 
dininkais dėl naujos bažnyčios statybos lėšų. Prasidėjus karui, statybos darbai 
visai sustojo. Naujam vikarui kun. J.Reitelaičiui, be pastoracinio darbo, teko 
imtis remonto, statybos darbų. Didelę miestelio dalį sudarė žydai; jie kentė 
tuos pačius karo sunkumus. J.Reitelaitis kuo galėdamas padėjo ir jiems. 

Seirijai išvengė šiltinės epidemijos, nes miestelis turėjo savo gydytoją, o 
burmistras leidimų iš miestelio išvykti nedavė. Taip buvo sulaikytas šiltinės 
plitimas“*. 

Kai 1918 m. spalio mėn. vokiečiai pagaliau leido vietos gyventojams su ja- 
ryti valdžią, kun. A.Grajausko iniciatyva buvo sudarytas komitetas ir įkurta 
valdžia. „Susirinkus didelei žmonių miniai, kun. Jonas Reitelaitis atnešė lietu- 
višką trispalvę, kurią čia pat pašventino, o žmonės suklaupę meldėsi, dėkodami 
Dievui, kad pasibaigė nuožmi vokiečių okupacija, jų rekvizicijos““*. Seirijų ko- 
mitetui pasisekė neleisti išvežti į Vokietiją rekvizuotų galvijų bei grūdų. Skirstant 
juos gyventojams dalyvavo ir kun. J.Reitelaitis, tuo metu jau gerai pažinojęs 
parapijiečius. 

Seirijų valsčiaus tarybos pirmininku išrinkus kleboną A.Grajauską, vika- 
rui teko dar didesnė pastoracinio darbo našta, ūkiniai parapijos reikalai. 
Nenorėdamas skriausti parapijiečių, ėmė ieškoti kitų būdų, kaip gauti reika- 
lingų lėšų remontui ir statyboms. Kun. J.Reitelaitis Seirijuose pastatydino 
lentpjūvę (antrą su malūnu - Leipalingyje), daug prisidėjo prie naujos lietu- 
viškos mokyklos įkūrimo Seirijuose 1918 m. Kun. J.Reitelaitis stengėsi 
suorganizuoti amatų mokymo kursus. 1926 m. Seirijuose pradėjo veikti stalių 
amato vidurinė mokykla. Jo iniciatyva Seirijuose įkurtos ir sėkmingai veikė 
„Saulės“ ir “Aušros“ bendrovės. 

Kun. J.Reitelaitis dažnai būdavo vienintelis parapijiečių advokatas, pata- 
rėjas bei užtarėjas valsčiaus įstaigose, rašė įvairius prašymus į apskrities valdybą 
ar Kauno įstaigas“. 


“Petrauskas J. Seirijų pracities takais. Vilnius, 1993, p. 30. 
“ Ten pat. 

“Kviklys B. Mūsų Lietuva, t. 3, p. 549. 

“ VUB, f. 102-342, 393, 982, 994. 

Sunku suprasti, kaip, turėdamas tokį didžiulį pastoracinio ir ūkinio darbo 
krūvį Seirijų parapijoje, J.Reitelaitis sugebėjo rinkti kraštotyros ir istorijos me- 
džiagą, rašyti ir skelbti parapijų ir miestelių monografijas bei tautosaką. 

1921-1922 m. jis parašė monografiją apie Liškiavą, 1925 m. - apie Leipa- 
lingi, 1926 m. paskelbė pluoštą tautosakos. Be abejo, Veisiejams skirtos 
monografijos (išleistos 1928 m.) didžioji dalis parengta Seirijuose. Gyvenda- 
mas Seirijuose, turinčiuose turtingą istorinę praeitį (Sapiegų, Radvilų valdymas, 
evangelikų reformatų parapija, vokiečių kolonistai XVIII a. pr., Varšuvos ku- 
nigaikštystės ekonomija, gausi žydų bendruomenė, prancūzmetis ir kt.), 
J.Reitelaitis rengė monografiją ir apie šį miestelį. Peržiūrėjus sukauptą, su- 
sistemintą ir iš dalies baigtą rašyti monografiją apie Seirijus, miestelio apylinkes, 
paaiškėja, kad jokiai kitai pietų Lietuvos vietovei (gal tik Kalvarijai) neskirta 
tiek daug dėmesio. Jis turėjo parašęs keletą monografijos apie Seirijus varian- 
tų, bet istorinę, kraštotyrinę bei tautosakinę medžiagą dar rinko ir kaupė. Yra 
išlikę du dvitomio darbo variantai. Jo I tomą sudaro „Seirijai“ (rankraštis lie- 
tuvių ir lenkų k.) ir įvairūs projektiniai piešiniai (207 p.)“. Į II tomą įtraukti 
dokumentai, Seirijų parapijos metrikų aktų duomenys apie žmones (rankraš- 
tis lietuvių ir lenkų k., 296 p.)“7. Vien tik vietovardžių ir asmenvardžių sąrašas 
sudaro apie 60 mašinraščio puslapių“. Rankraštis (lietuvių k.) „Seirijai, para- 
pijos ir praeities bruožai““" skirtas švietimo istorijai. Tai dokumentai, jų nuorašai 
(lenkų ir rusų k., 125 p.), rankraštis „Seirijų geografija“ (su planais, žemėla- 
piais, 126 p.). Kadangi J.Reitelaičio rankraščių fondas iki šiol dar 
tebetvarkomas, todėl tikslaus rašinių apie Seirijus skaičiaus neįmanoma nu- 
statyti. 


Krikštonių parapijos įkūrimas ir bažnyčios statyba (1927-1935) 


Krikštonių kaimas yra kairiajame Nemuno krante. Archeologiniai radi- 
niai rodo, kad šiose vietose buvo gyvenama nuo seniausių laikų. Antai 1958 m. 
potvynio metu rastus kario griaučius su šarvų įkapėmis archeologai priskyrė 
V a. po Kristaus". 

Sūduvos istorikas dr. kun. J.Totoraitis teigia, kad Žygimanto I (1430-1440) 
laikais Krikštonys buvę LDK medžioklės stovykla. Nuo tada čia pradėjęs kur- 
tis kaimelis. XVII a. iš Krikštonių Nemunu buvo plukdomi javai". Krikštonių 
kaimas, minimas 1744 m. Vilniaus Sinodo parapijų sąrašuose, tada priklausė 
Seirijų parapijai. 1923 m. Krikštonyse buvo 49 sodybos ir 321 gyventojas". 


* VUB, f. 102-152. 

“ VUB, f. 102-165. 

“6 VUB, f.102-169. 

“ VUB, f. 102-164. 

"Kviklys B. Mūsų Lietuva, t. 3, p. 551. 

"Totoraitis J. Sūduvos Suvalkijos istorija. Kaunas, 1968, d. 1, p. 378. 
"Kviklys B. Mūsų Lietuva, t. 3, p. 553. 

1926 m. žemės reformos metu iš Krikštonių palivarko (apie 1,5 km nuo 
Nemuno) buvo atskirtas gabalas žemės naujai parapijai". Vilkaviškio vyskupi- 
jos kurija kun. J.Reitelaitį pasiuntė į Krikštonis kurti naujos parapijos. 

Atvažiavęs į Krikštonis, kun. J.Reitelaitis rado plyną lauką. „Tai buvo kal- 
nų rinkinys. Kalnų ir pakalnių dirvose riogsojo kaimenės didžiulių akmenų“. 
Apie savo pirmus žingsnius naujojoje parapijoje kun. J.Reitelaitis 1926 m. gruo- 
džio 14 d. vyskupijos kancleriui kan. J.Laukaičiui rašė: 

„Jo ekscelencijos parėdymu ir Jūsų maloniu pranešimu iš 28 XI. p/m. aš 
ėmiausi organizuoti parapiją Krikštonyse. Iš numatomų parapijai sodžių su- 
šaukiau susirinkimą, į kurį atėjo tik pusė Krikštonių sodžiaus gyventojų ir po 
vieną vyrą iš trijų gretimų sodžių. Kiti griežtai atsisakė ir pranešė, kad jie turi 
bažnyčias savo parapijose. Ir Krikštonių pusė gyventojų pasisakė nesidėsią prie 
naujos parapijos. Savo nenorą rėmė tuom, kad statymas bažnyčios ir trobesių 
labai daug kainuosiąs. Susirinkusieji nepareiškė tvirto noro turėti bažnyčią ant 
gautosios žemės, nes į artimiausią parapijos bažnyčią jiems yra 10 su virš km....“* 

Nužiūrėjęs vietą ant kalnelio, šalia pušynėlio, kun. J.Reitelaitis pradėjo 
statyti medinę bažnytėlę. Pats kasė, lygino vietą, rankiojo akmenis. Kaimo gvy- 
ventojams buvo labai įdomu — ką gi kunigėlis ten daro. Vieni ateidavo pažiūrėti, 
kiti padėti. Ir darbas judėjo į prieki. 

„„.. Prireikė naujų rąstų, lentų, stogo ir darbininkų. Imta kalėdoti po visą 
apylinkę: vieni išsivijo, kiti davė aukų pinigais, medžiaga ir darbu. Padarę šį 
darbą „akvatininkai“ pailso, užėjo javų valymo darbymetė ir bažnyčios klausi- 
mas numirė“"“, 

Vis dėlto medinė bažnytėlė buvo pastatyta, iškastas šulinys ir greta suręs- 
ta troba, kurią vėliau žmonės praminė klebonija. Bet į naują bažnytėlę 
neskubėjo, traukė į savo pamėgtas senas parapijas: ten galėjo nusipirkti smul- 
kių prekių (degtukų, žibalo ir kt.), be to, žiemą senose bažnyčiose ne taip būdavo 
krautuvėlę. Joje po pamaldų žmonės galėjo nusipirkti būtiniausių prekių. Be 
to, galvoje ėmė brandinti mintį - Krikštonyse pastatydinti gerą mūrinę bažny- 
čią. Tik iš kur imti lėšų projektui, statybai?! 

Vilkaviškio kurijai Krikštonių klebonas guodėsi: „Būdamas Kaune, bu- 
vau užėjęs pas inžinierius dėl bažnyčios plano. Buvau pas Dubeneckį, 
Landsbergį ir dar pas dvejetą. Visi nenorėjo daryti plano sulig mano pageida- 
vimo ir siūlė savo jau turimus, girdami, kad tai esą lietuviškas gražus stilius. 
Man atrodė tokie planai labai keturkampuoti - kubiniai, bokštai tolygūs, ka- 
mino išvaizdos, kurių pokariniuose griuvėsiuose daug būdavo matyti. Ir kas 
blogiausia, kad vienas už pagamintą planą pareikalavo 5000 litų. Kitas (Dube- 


"Volertas V. Šventas žmogus // Dienovidis. 1995, balandžio 28. 
* VUB, f. 102-664. J.Reitelaičio dienoraštis. 

"* KAA. J.Reitelaičio asmens byla. 

7 Ten pat. 

neckis) pasakė, kad žemiausia kaina būsianti 3000 litų. Statybos kasoje pinigų 
nebuvo nei cento ir nematyti nei iš kur juos paimti. Viso labo ligi galo metų 
statybos kasoj nesudarė 5000 litų. Tariausi su komitetais, jie pinigams šaltinio 
nežinojo, jie norėjo tik statyti, nes statybai medžiagos buvo: cemento, akmenų, 
žvyro. Darbininkai - iš eilės gyventojai“. 

Išeities, atrodo, nebuvo. Be projekto mūrinės bažnyčios nepastatysi. Tuo- 
met Krikštonių klebonas ryžosi lemtingam žingsniui, kuris jo šviesų atminimą 
įamžins Dzūkijos žemėje. Dievui laiminant, jis pats pradėjo projektuoti naują 
mūrinę bažnyčią. 

Parengta projektą nuvežė į vyskupiją: „Pasiklausiau dekano ir parodžiau 
savo sustatytą planą. Dekanas patarė patiems statyti, tik žiūrėk, — pasakė, — 
kad tvirtai tai būtų padaryta. Taip ir užsimojau bažnyčią statyti 10 litų kasoje 
turėdamas. 

Pasitaręs su komiteto vyrais, nustačiau bažnyčiai vietą ir 21 d. gegužės 
sušaukėme talką — nurauti ėglius, pušeles ir beržus nuo kalnelio, kur statysim 
bažnyčią“"š. Išlikęs būsimos bažnyčios projektas-eskizas (pieštas paties J.Rei- 
telaičio) buvo dovanojamas žmonėms, aukojantiems bažnyčios statybai. 
vadovavo klebonas. Pats dirbo juodžiausią ir prasčiausią darbą. V.Grazickas 
(g. 1920 m.), šiuo metu Krikštonių bažnyčioje dirbantis zakristijonu, pasakoja: 
„Prisimenu kleboną J.Reitelaitį dar iš vaikystės, menkas vyras dar buvau. Pri- 
simenu 1926-1927 m., kai dar buvo jo pastatyta medinė bažnyčia. O šita 
bažnyčia - tai mūras - paties klebono projektuota ir statyta. Pats viską daryda- 
vo. Būdavo talkos, žmonės padėdavo kas kuo galėdavo. Bažnyčia statyta be 
technikos, rankomis. Pastatė ir kleboniją, kurioje gyveno, bet kai jam pasidarė 
sunku vaikščioti, tai perėjo gyventi į mažą namelį (svetimą). Dabar muziejus. 
Ten jis ir mirė. 

Pirmą komuniją ėjau pas kleboną turėdamas 7 metus, vėliau ėjau klausyti 
pamokslų, patarnaudavau Mišiom. Pamokslus sakydavo nenuobodžiai, gero 
mokydavo, nesibardavo. Su parapijiečiais visuomet sugyvendavo gerai. Gyve- 
no ūkiškai, visą laiką dirbdavo, laiko veltui neleisdavo“"?. 

Kun. J.Reitelaitis viską dirbo drauge su ūkininkais, o tą Krikštonių para- 
piją taip pamilo, kad atsisakė iš jos keltis į geresnę vietą. Atsisakė net Vilkaviškio 
kunigų seminarijos dėstytojo vietos, kurią 1928 m. jam pasiūlė užimti“. 

Krikštonių bažnyčios statyba jau ėjo į pabaigą, krikštoniškiai nekantriai 
laukė savo bažnyčios. 1934 m. bažnyčia buvo baigta. „1934 m. rugsėjo 30 d. 
susirinkus į pamaldas žmonėms, sulig ritualo bažnyčią pašventinau pats vienas 


"7 Ten pat. 

78 Ten pat. 

" V.Grazicko atsiminimai. Magnetofoninis įrašas. 1994 10 10. (B.Raitelaitytės asmeninis 
archyvas). 

“ Lietuvių enciklopedija. T. 25. Bostonas, 1961, p. 90. 

Kristaus Karaliaus vardu [...] Visiems žmonėms buvo džiaugsmo, bet ypatin- 
gai džiaugsmo buvo tiems žmonėms, kurie parapijos steigimu ir bažnyčios 
statymu labiausiai rūpinosi. Pamokslą sakant ir dėkojant aukojusiems ir dirbu- 
siems daugelio žmonių akyse pasirodė džiaugsmo ašara“*!. 1935 m. Krikštonių 
bažnyčia konsekruota Kristaus Karaliaus vardu“. 

Kunigas J.Reitelaitis - Krikštonių bažnyčios projekto autorius, kartu inži- 
nierius, darbų vykdytojas bei mūrininkas - tai retas reiškinys ne tik Lietuvoje, 
bet ir už jos ribų. 

Klebonaudamas Krikštonyse J.Reitelaitis, be bažnyčios, dar pastatė mū- 
rinę kleboniją, ūkio trobesius. Vėliau jis pastatė medinę špitolę ir dvi mokyklas 
(vieną net dviejų aukštų). Visa tai jis projektavo pats, statė su parapijiečiais. 
Šie pastatai ir šiandien tebestovi Krikštonyse. 

Įtemptas darbas bažnyčios statybose, pastoracinė veikla, įvairūs rūpesčiai 
pakirto klebono sveikatą - gavo astmą ir širdies ligą. Bet fizinė negalia šio 
atkaklaus žmogaus nepalaužė - jis dar uoliau darbavosi istorijos baruose. 

1962 m. gruodžio 29 d. kun. J.Reitelaitis prašė vyskupijos kuriją dėl su- 
silpnėjusios sveikatos atleisti jį nuo klebono pareigų ir palikti altaristu 
išlaikytiniu. 

1963 m. rugsėjo mėn. Krikštonyse buvo pažymėta kun.J.Reitelaičio 50 metų 
kunigavimo sukaktis. Kauno arkivyskupijos ir Vilkaviškio vyskupijos valdytojo 
dr. kun. J.Stankevičiaus įgaliotiniu šioms iškilmėms deleguotas Kauno arki- 
vyskupijos kancleris kan. S.Telksnys pasakė turiningą iškilmių pamokslą, 
išryškino kun. J.Reitelaičio nuopelnus. Kan. S.Telksnys pamoksle perskaitė ir 
Vilkaviškio vyskupijos valdytojo sveikinimą, kuriame, be kita ko, pasakyta: „Jūs 
pasireiškėte kaip bažnyčių, mokyklų ir miestelių statytojas, žmonių sielų ir kū- 
nų gydytojas... Dėkojame už Jūsų nuopelnus Bažnyčiai ir Tėvynei““. 

Atšventęs jubiliejų, atsisakęs klebono pareigų ir likęs rezidentu J.Reite- 
laitis ryžosi užbaigti ir sutvarkyti savo rašinius, ypač Dzūkijos bažnyčių 
monografijas. Deja, senatvėje jo buities sąlygos labai pablogėjo: jam neteko 
nė mažiausio kampelio savo statytuose namuose. Paskutinius trejus gyvenimo 
metus kun. J.Reitelaitis pavedė Dievo Apvaizdai. Iki pat gyvenimo pabaigos 
tvarkė rankraščius, sukauptą istorinę medžiagą. 

Istorikas kunigas J.Reitelaitis mirė Krikštonyse 1966 m. lapkričio 30 d. 
Kelias dienas žmonės būriais iš savo ir gretimų parapijų ėjo atsisveikinti su 
klebonu, padėkoti jam už didelius gražius darbus Dievo garbei ir žmonių 
gerovei. 

Laidotuvių pamaldas laikė ir apeigas atliko Vilkaviškio vyskupijos kanc- 
leris dr. kun. Romualdas Krikščiūnas, pamokslus sakė Bagotosios klebonas 


“Kašelionis B. Krikštonys ir jų Krikštytojas // Kultūros barai. 1990, Nr. 6, p. 51. 
“ Lietuvių enciklopedija. T. 25, p. 91. 
“ KAA. Jono Reitelaičio asmens byla. 

kun. V.Strimaitis ir Lazdijų vikaras kun. Sigitas Tamkevičius“. Palaidotas gruo- 
džio 5 d. prie didžiųjų jo pastatytos bažnyčios durų. 

Kiauklių parapijos klebonas Albinas Šilkinis, dėl senatvės negalėjęs at- 
vykti į laidotuves, apgailestaudamas rašė: „Kun. J.Reitelaičio mirtis - smūgis 
visiems. Nejaugi jo nėra? Yra! Žinoma, kad yra, kad bus, kad jis prasiskleidė 
už savo parapijos ribų, kad tapo žiburėliu ne tik Lietuvos tikintiesiems, bet ir 
visam pasauliui. Dar ne taip greit Didvyrį pažinsime, suprasime ir visą apimsi- 
me, bet jo šviesa tegu lieka mūsų paguodai, džiaugsmui ir garbei““. 


Krikštonių šviesuolis 


Kunigas Jonas Reitelaitis buvo paprastas, kuklus, bet originalus žmogus, 
Dievo apdovanotas retais talentais. Jis buvo darbštus, nuovokus dvasiniuose 
reikaluose, gailestingas ir sąmojingas kasdienybėje, didelis eruditas, teikiantis 
garbės ne tik savo, bet ir gretimų parapijų - Seirijų ir Miroslavo - žmonėms. 
Iki šiol jį pagarbiai prisimena vyresnieji tų apylinkių gyventojai, - juk jis buvo 
jų didžiausias ir geriausias patarėjas visuose gyvenimo reikaluose. Neretai mo- 
terys į jį kreipdavosi net dėl audimo gudrybių. Antai krikštoniškė Viktorija 
Katkauskaitė (g. 1924 m.) dėkingai mena, kaip klebonas ją išmokė austi. 

„Kaip pirmąkart pamačiau kleboną, - prisimena V.Katkauskaitė, — turė- 
jau 11 metų. Klebonas man buvo kaip tėvas. Buvau biedna, tėtis labai anksti 
mirė, mama liko našlė. Tada perėjom gyventi Krikštonyse, pas mamos seserį. 
Buvo sunku.Vieną dieną susitinka mane klebonas ir klausia, ar negalėtau pa- 
šluoti bažnyčios. Pasimečiau, nežinau, nė ką atsakyti. Pareinu namo ir visa 
papasakojau. Dėdė man patarė, kad eičiau, - bus lengviau gyventi. Taip nuo 
16-0s metų pradėjau dirbti bažnyčioje. Kartu dirbo dar dvi moterys - Magdutė 
ir Onutė. Prie Onutės klebonas ir mirė. 

Klebonas buvo labai darbštus, baisiai nemylėjo tinginių. Jis dirbdavo net 
prie statybų. Atvažiuoja žmonės su reikalais, prašymais ir, būdavo, klausia jį 
patį -ar nepasakysit, kur klebonas. Nemanė, kad tas prastais darbiniais rūbais 
apsitaisęs žmogus yra kunigas. O jis sakydavo: „Eikit pro tas duris, aš jį pa- 
šauksiu“. Nuėjęs greitai šį tą iš rūbų pasikeisdavo ir pasirodydavo lankytojui 
pats. Šypsodavosi klebonas, šypsodavosi ir lankytojas. 

Klebonas mane austi išmokino. Kartą paprašiau, kad noriu milelio su- 
siausti, tai jis viską surašė, kaip daryti. Buvau jau ištekėjusi, bet sunkūs pokario 
metai nusinešė mano vyro gyvybę - jį nušovė. Likau viena su vaiku. Nežinojau, 
ką daryti. Čia vėl į pagalbą atėjo klebonas. Atidavė savo spintą, kurią ir dabar 
saugau. Paguodė: tu dar jauna, gal kas pasikeis tavo gyvenime. Labai gaila, 
kad tokių pasiaukojančių žmonių mažai“*. 


*“ Ten pat. 
* Ten pat. 
*“ Viktorijos Katkauskaitės atsiminimai. 1994 10 10 magnetofoninis įrašas. 

Keletas kunigo J.Reitelaičio išaustų juostų laikoma Vilniuje, Lietuvos is- 
torijos ir etnografijos muziejuje. 

Per 39 gyvenimo ir darbo metus Krikštonyse J.Reitelaitis pastatė medinę, 
vėliau mūrinę bažnyčią, kleboniją (joje įsikūrė biblioteka, ambulatorija ir kul- 
tūros namai). Jam rūpėjo kultūros ir švietimo reikalai kaime, vaikų ir jaunimo 
ateitis. Jo iniciatyva 1933 m. pastatyta pradinė, 1947 m. - vidurinė mokykla, 
keletas gyvenamųjų namų. Daugumą jų pats projektavo ir paskui statė. „Dirbo 
statybose padirbėti arba atvežti lentų, plytų, akmenų, vinių ir kitos statybinės 
medžiagos“. 

Šiuo metu tebestovi jo statyta bažnyčia ir mokykla. Ją manoma pavadinti 
J.Reitelaičio vardu. 1997 m. mokykla minės savo veiklos 50-metį. Ar nebus 
užmirštas jos statytojas ir kūrėjas? Juk sovietmečiu valdžia nepripažino tokio 
gražaus kunigo „tamsybininko“ darbo. Širdį gelia kunigo skundas: „Stačiau 
mokyklą ir negalvojau, kad negausiu kvietimo į jos šventę“**. 

Krikštonyse tebestovi nedidelis namelis, kuriame paskutiniais metais gy- 
veno J.Reitelaitis. 1989 m. ten įsikūrė jo memorialinis muziejus, kol kas labai 
menkutis: senas darbo stalas, sudėvėtas krėslas, geležinė lova, šiek Kekliurgi 
nių rūbų, eilutė, knygų, laiškų, kitų asmeninių daiktų. 

Krikštonyse, apylinkėse ir net visoje Lietuvoje kun. J.Reitelaitis buvo pa- 
garsėjęs kaip gydytojas, gydantis savo vaistais, pagamintais iš Dzūkijos žolelių, 
žiedų, vaisių ir šaknelių. Ligų prispausti žmonės su viltimi skubėjo pas kleboną 
sveikatos taisyti, o medicinos darbuotojai ir gydytojai - konsultuotis. 

J.Reitelaičio memorialinio muziejaus darbuotoja Ona Savikiūtė pasako- 
ja, kaip ją gydė klebonas: „Tada buvau 13-0s metų. Man užaugo kakle votis, ir 
mane gydė klebonas. Pats operavo, o toliau gydytis išsiuntė Alytun. Kai grįžau, 
dar ilgai mane slaugė, duodavo savo darbo žolukių arbatėlės ir tabletukių. Nuo 
vaikystės labai skaudėjo galvą. Didelis skausmas būdavo, net sunku apsakyti. 
Klebonas išgydė. Išgydė ir mano pusbrolį Vladą Gegužį (dabar gyvena Prie- 
nuose). Jo niekas negalėjo išgydyti, ir daktarai atsisakė. Vladas sirgo džiova. 
Tai mano mama užrodė kleboną. Nuvyko pas kleboną, gydėsi ilgokai žolukėm. 
Ir pagijo“*". 

Vaistams pagaminti reikėjo nemažų atsargų vaistažolių. Jų pririnkti, pri- 
džiovinti, be abejo, mielai padėdavo geraširdžiai parapijos žmonės, ypač 
senesnieji. 

Mokėjo Krikštonių klebonas gražiai bendrauti su žmonėmis - paprastais 
sodiečiais ir mokytais miestelėnais, visiems buvo prieinamas bet kada. Vieną 
kartą jį sutikęs, atsiminsi visą gyvenimą. Neužmiršo pirmojo susitikimo ir mo- 
kytoja Ona Sinkienė, 1940 m. atvykusi į Krikštonis: 


“Volungevičius A. Jonas Reitelaitis // Darbo vėliava (Lazdijai). 1988, spalio 22. 
“Volungevičius A. Jonas Reitelaitis // Gimtinė. 1990, sausio 30). 
“ Onos Savikiūtės atsiminimai. 1994 10 10 magnetofoninis įrašas. 

„Kieme sutiko pagyvenęs stambus vyras, - pasakoja ji. - Nurodė, kur vis- 
ką nešti, pats padėjo ir kambarius apstatyti. Kai beveik viskas buvo sutvarkyta, 
paprašiau, kad nuvestų mane pas kunigą, nes mus įkurdino klebonijoje. Na- 
mas didelis, mūrinis. Mokykla - kiek toliau. Tas stambus vyras, kuris viską 
tvarkė, šyptelėjo ir sako: „Gerai. Pasakysiu ir jis pats tuoj ateis“. Netrukus 
ateina su sutana kunigas. Ogi - tas pats vyras. Prisistatė: kunigas Reitelaitis. 
Kiek buvo nuoširdaus juoko. Vėliau mudu su Povilu prisirišome prie to gero 
žmogaus. Tai buvo didelės erudicijos, mokslo žmogus“*. 

Kun. J.Reitelaitis visais rūpinosi, ypač ištiktais bendros nalaimės - 1941 m. 
masinio Lietuvos gyventojų trėmimo į Sibirą. Tremiamai mokytojai O.Sinkie- 
nei su šeima klebonas bandė perduoti maisto. Tačiau vietos aktyvistai produktų 
siuntą sulaikė kelyje į stotį. Mokytojų Sinkų šeimai, tremtyje prie Laptevų jū- 
ros išgyvenusiai bene dešimtį metų ir gavusiai leidimą persikelti į pietus, kun. 
J.Reitelaitis pasiuntė pinigų kelionei"!. 

Pasakojama, kad kunigas teikęs paramą ir žydams - slėpęs juos nuo masi- 
nių gaudynių hitlerinės okupacijos metais. Į Krikštonis kunigui laišką parašė iš 
Uzbekijos žydas tremtinys J.Ferbšteinas, 1941 m. išvežtas iš Seirijų, teirauda- 
masis apie savo tėvų likimą. „Be abejo, Tamstai žinoma, kas juos ištiko. Todėl 
kreipiuosi į Tamstą prašydamas parašyti visą teisybę apie juos... Prašau taip 
pat parašyti apie gyvenimą tiek okupacijos, tiek dabartiniu metu“*?. 

Kun. J.Reitelaitis buvo didžios dvasios vyras, visada pilnas gerų minčių ir 
kilnių darbų. Iš toliau išgirdusiam apie jį smalsumą kėlė jo darbštumas, svei- 
kas sąmojis, mokslo interesai, ypač tiems, kas domėjosi krašto istorija, kam 
reikėjo kvalifikuotos istorijos specialisto pagalbos. Netikėtai atsidūręs kunigo 
akivaizdoje iš nuostabos sutrikdavo net pagarsėjęs mokslininkas. Antai kaip jį 
prisimena K.Stoškus: „/.../ kunigą radau aukštame niūrokame kambarėlyje, 
kukliai apstatytame sudėvėtais baldais. Į akis krito tik darbo stalas ir aptrintas 
krėslas, ant kurio klūpėdamas, kaip buvau girdėjęs, Krikštonių patriarchas dirb- 
davo /.../ Iš jo aprangos, kalbos negalėjai pažinti kunigo. Tai greičiau priminė 
archyvarą, visą amžių praleidusį tarp knygų ir prie stalo /.../ Viskas aiškiai 
bylojo, kad jo fiziniai poreikiai buvo minimalūs /.../ Gal jis ir nebuvo gražuolis, 
patraukiantis iš pirmo žvilgsnio. Tačiau buvo malonus, greitai paperkantis mo- 
kėjimu laisvai ir lengvai bendrauti. Kalbėjomis ne tik apie Ryliškių, Krikštonių 
ir kitų vietovių istorijas, Lietuvos istoriją, bet ir apskritai apie istorijos mokslą, 
istorinių šaltinių patikimumą, žmonių atsiminimų panaudojimą tyrinėjimuose 
ir pan. /.../ Jo puikus faktų išmanymas smarkiai pranoko žinias /.../ Buvo ma- 
tyti, kad turėjau reikalą su intelektualaus bendravimo pasiilgusiu žmogumi. 


*Sinkicenė O. Gyvenimo nuotrupos // Leiskit į tėvynę. Kaunas, 1989, p. 60-61. 
"| Ten pat. 
** VUB, f. 102-1072. 

Jis kalbėjo nelabai laukdamas, kad aš įsiterpsiu. Atrodė, kad skubėjo kuo dau- 
giau išsipasakoti, jog neišnyktų kartu su juo viskas, ką jis žinojo“"*. 

Šiandien nelengva įsivaizduoti, kaip kun. J.Reitelaitis galejo sukrauti ir 
palikti Lietuvai tokį didžiulį lobį - knygų, rankraščių, laiškų, pasakų ir dainų, 
istorinių monografijų ir kitos vertingos medžiagos. Kaupė tą turtą daugiau kaip 
60 metų. Dar 1905 m. parašė Sasnavoje pirmąjį savo literatūrinį bandymą „Sma- 
kas Krivaičių kamaroje“ ir viešai perskaitė savo krašto žmonėms. Po to visą 
gyvenimą rankiojo po kruopelytę - vis Lietuvai, jos gyventojams. 

Kun. J.Reitelaitis, kaupdamas istorinę medžiagą, rašydamas monografi- 
jas, negalėjo apsieiti be archyvinių šaltinių. Tuo metu įeiti į sovietinius archyvus 
jis negalėjo. Todėl buvo priverstas kreiptis į istorikus. Neaišku, kokiomis ap- 
linkybėmis jis susipažino su istoriku Romualdu Šalūga, bet jų bendravimas 
truko iki kunigo mirties. R.Šalūga nurašinėjo archyvų duomenis, darė doku- 
mentų išrašus ir gabeno kunigui istorikui į Krikštonis, žinoma, už tai gaudamas 
atlyginimą. 1964 m. gegužės 16 d. R.Šalūga rašė: 

„Didžiai Gerbiamasis. Gerai, kad parašėt, jog gavote knygą apie Petrą 
Rimšą, nes ir aš jau buvau ją jums beperkąs. Kai bus kas iš Krikštonių, tegui 
užeina, nes tuoj išeis dar keli leidiniai, kurie sudomins (tik „Literatūros istori- 
jos“ III tomo II dalies, kurios prašėt, dar nėra). 

Apie savo skolą neminėkit, nes aš Jums įsiskolinęs. Vakar perėjau krautu- 
ves ieškodamas didintuvo, bet, sako, dar negavę. Birželio pradžioje turėčiau 
vieną reikalą Maskvoje. Jei prisirengsiu nuvažiuoti, tai ten paieškočiau, ir nau- 
ją filmutę Jums parūpinčiau /.../ Grįžus iš Maskvos ir man būtų drąsiau į akis 
pažiūrėti“"“, 

Leipalingio vidurinės mokyklos kraštotyros muziejuje yra J.Reitelaičio ran- 
kraščių. „Leipalingio istorija“ buvo susidomėjęs prof. Č.Kudaba. 

J.Reitelaičio sukaupta medžiaga, pavyzdžiui, „Senų žmonių Krikštonyse 
pasakos“, naudojosi etnografinių ekspedicijų metu Vilniaus universiteto stu- 
dentai, vadovaujami prof. PDundulienės. Šio rankraščio I dalyje aprašomi 
Krikštonių apylinkių gyventojų (atskirai vyrų ir moterų) įvairiu metų laiku XIX a. 
ir XX a. pradžios darbai. 


KRAŠTOTYRININKAS IR ISTORIKAS 
Pirmosios publikacijos 


Savo krašto praeitimi, jos istorija, tautosaka J.Reitelaitis susidomėjo nuo 
pat jaunystės dienų. Pirmasis tautosakos rinkinys (500 p.) buvo sukauptas jau 


“Stoškus K. Tik vienas susitikimas // Darbo vėliava (Lazdijai). 1989, lapkričio 23. 
* VUB, f. 102-686. 

1905 m.“ Tai pasakos, dainos, originali kūryba. Kraštotyrinė medžiaga: senų 
žmonių apklausos, jų atsiminimai, dokumentai, inventoriai, žemėlapiai, laiš- 
kai, jų išrašai, ištraukos iš istorinės literatūros ir spaudos - tai didžioji kunigo 
istoriko palikimo dalis. Tačiau skelbti tautosaką ir sukauptą kraštotyros me- 
džiagą J.Reitelaitis pradėjo dar negreitai. Jo pirmosios publikacijos buvo skirtos 
literatūros, istorijos ir religijos klausimams. 

Lietuvių spaudoje būsimasis istorikas pirmą kartą pasirodė 1909 m. kata- 
likų žurnale „Vadovas““. Pirmoji J.Reitelaičio publikacija — kelių eilučių 
anotacija apie išverstą į lietuvių kalbą R.Stivensono nuotykių apysaką „Iždų 
sala“. Recenzentas glaustai aptaria įdomų knygos siužetą, pasmerkia žmogaus 
gobšumą"". 1910 m. „Vadove“ išspausdinta jo pora straipsnelių ir poleminių 
pastabų dėl t.kėjimo dogmų. 

į J.Reitelaitis straipsnyje „Žodis apie mūšį ties Žalgiriu“ griežtai, bet tak- 

tiškai polemizavo su tendencingu, Kryžiuočių ordiną teisinančiu to mūšio 
nušvietimu vokiečių ir lenkų spaudoje. Jis paminėjo ir kelis lietuvių autorius. 
Vieną po kito atmesdamas aptariamų publikacijų autorių argumentus, J.Rei- 
telaitis savo darbo pabaigoje kreipėsi į lietuvių istorikus, prašydamas, kad jie 
„tiesos vardan išrodytų Ordino darbus Lietuvoje“, taip pat kvietė Katalikų Baž- 
nyčią aiškiai pasakyti savo nuomonę dėl Žalgirio pergalės reikšmės lietuvių 
tautos istorijai. Kun. A.Šmuikštys (Paparonis), taip pat rašęs Žalgirio mūšio 
klausimais, bandė savotiškai „ginti“ Ordiną nuo J.Reitelaičio „pasmerkimų“. 
"Tuos priekaištus jaunas istorikas savo poleminėse pastabose „Prie mūšio ties 
Žalgiriu klausimo“"* mandagiai atrėmė, remdamasis naujausiomis publikaci- 
jomis vokiečių spaudoje ir istoriniais šaltiniais. Ne viena mintis, iškelta šiose 
publikacijose, dar ir šiandien tebėra aktuali. 

1911 m. „Vadove“ (Nr. 38) išspausdintas J.Reitelaičio pamokslas „Septy- 
nioliktam sekmadieniui po Sekminių“. Tuo metu jis kaupė medžiagą didesnei 
studijai „Žydų tauta Kristaus laikais“; ji buvo spausdinama „Vadove“ ištisus 
1912 metus. Gausūs šaltiniai studijos pradžioje rodo istoriko pastangas kuo 
plačiau ir išsamiau nušviesti pasirinktą ter 47. Tais pačiais metais žurnale pas- 
kelbti dar du jo pamokslai: „Ketvirtam gavėnios sekmadieniui po Sekminių“ 
(Nr. 43) ir „Devynioliktam sekmadieniui po Sekminių“ (Nr. 50). 

Pirmasis J.Reitelaičio straipsnis apie lietuvių raštijos pracitį, parašytas 
1912 m., - tai „Šventojo Rašto į lietuvių kalbą vertimo istorija“. Straipsnyje 
moksliškai aptariami Biblijos ir jos fragmentų vertimai nuo M.Mažvydo lai- 
kų!“. Pakartotinai šis J.Reitelaičio straipsnis paskelbtas chrestomatijoje jau 


* VUB, f. 102-76. 

“Biržiška V. Lietuvių bibliografija. Kaunas, 1935, t. 1, d. 4, p. 2102. 
* Vadovas. 1909, Nr. 11, p. 314. 

** Vadovas. 1910, Nr. 27, p. 295-297. 

"* Vadovas. 1912, Nr. 43, p. 254. 

Ww Vadovas. 1912, Nr. 47, p. 245-260. 

mūsų laikais. Chrestomatijos leidėjai pažymėjo, kad jame „šalia žinomų ben- 
dresnių dalykų yra ir tiriamąjį kruopštumą liudijančių faktų“!“!. Tai buvo pirmoji 
šio autoriaus publikacija pokario metų Lietuvoje, jo kaip istoriko darbo pripa- 
žinimas artėjant Lietuvos Atgimimui. 

Anuo metu, tyrinėdamas šią temą, J.Reitelaitis atkreipė dėmesį į vieną iš 
Biblijos vertėjų — Chilinskį ir parašė jam skirtą straipsnį"?. 1914 m. „Vadove“ 
paskelbtas straipsnis „Kun. Antanas Tatarė“, skirtas lietuvių raštijos veikėjo 
mirties 25-0si0ms metinėms"“*. Pateikęs trumpą A. Tatarės biografiją, apibūdi- 
no jį kaip kunigą, rašytoją, pedagogą, labdarį. Straipsnio pabaigoje pateiktos ir 
trumpos J.Totoraičio pastabos apie Sintautų apylinkėse rastą A.Tatarės ran- 
kraštį. Tai, kad dr. kun. J.Totoraičio pastabos paskelbtos po J.Reitelaičio 
straipsnio, rodo jaunojo istoriko ir publicisto pripažinimą. 

Paskutiniame prieškariniame „Vadovo“ numeryje pasirodė dar vienas 
J.Reitelaičio straipsnis iš lietuvių raštijos istorijos - „Elementoriai XIX šimt- 
metyje“!“*. Publikacijos autorius pabrėžia, kad išlikęs septynių elementorių 
rinkinys, matyt, yra vienintelis. Tai vysk. A.Baranausko rinkinys, laikomas Sei- 
nų seminarijos knygyne!5. 

Autorius aptarė kiekvieną elementorių atskirai, apibūdino jų reikšmę mūsų 
raštijos istorijoje. Po šio straipsnio vėl įdėtas trumpas J.Totoraičio prierašas, 
kad yra dar ir 8-asis lietuviškas elementorius, parašytas kun. M.Brunzos, dir- 
busio Vilkaviškyje. Jis išleistas 1859 m. Suvalkuose, vėliau pakartotinai, 
pataisytas, leistas dar ir Prūsijoje!““. 

Laikraštyje „Šaltinis“ išspausdintas straipsnis „Donelaitis“ buvo skirtas 
poeto gimimo 200 metų sukakčiai'?. Jame glaustai ir vaizdžiai, su taikliai pa- 
rinktomis „Metų“ citatomis, papasakota apie būrų dainiaus gyvenimą ir kūrybą. 

Straipsnyje apie švietimą Lietuvoje XVI-XVIII a. J.Reitelaitis aptarė pir- 
mųjų lietuviškų knygų spausdinimo aplinkybes ir tikslus. Apibūdino kunigus 
M.Daukšą, K.Sirvydą, J.Jaknavičių, M.Slavočinskį!*š. 

Remdamasis šiomis publikacijomis, J.Reitelaitis Pirmojo pasaulinio karo 
išvakarėse rengė spaudai lietuvių raštijos istorijos konspektą. Tačiau suspėta 
išspausdinti vos 15 lapų"“". 

Taigi iš J.Reitelaičio publikacijų, straipsnių matyti, jog neteisus buvo J.Sta- 
kauskas, teigdamas, kad tuo metu būsimasis istorikas tik rinko tautosaką ir 
rašė tikybinius straipsnius „Vadovui“!!?. 


"! Lietuvių literatūros istorijos chrestomatija. Vilnius, 1988, p. 256. 

V Rčių Jonas. Chilinskio Biblija // Vadovas. 1913, Nr. 64, p. 357-368. 

5 Vadovas. 1914, Nr. 74/75, p. 126-133. 

W* Vadovas. 1914, Nr. 76, p. 222-228. 

W5 Ten pat. 

Ww Ten pat. 

“7 Šaltinis. 1914, Nr. 1, p. 2-4. 

0 Šaltinis. 1914, Nr. 22, 23, 24, 25. 

W MAB, f. 132-23. 

"Stakauskas J. Lietuviškoji sąmonė Seinų seminarijoje // Tiesos kelias. 1939, Nr. 10, 
kn. 4, p. 717. 

J.Reitelaitis nebuvo atsisakęs ir tautosakos rinkimo. 1926 m. jis parašė ir 
išleido „Prietarų ir burtų“ tekstus, kuriuos surankiojo daugiausia apie Igliau- 
ką ir Sventežerį, Marijampolės apskrityje 1914 m.!!! 


Miestelių, parapijų, dvarų ir kaimų istorinės monografijos 


Apžvelgus kun. J.Reitelaičio pirmuosius publicistinius darbus spaudoje, 
reikėtų nuosekliau patyrinėti svarbesnius jo darbus, skirtus Sūduvos, Suvalki- 
jos ir Dzūkijos miestelių, parapijų, dvarų ir kaimų istorijoms. 

Baigdamas kunigų seminariją, J.Reitelaitis įteikė „Lietuvių tautos“ re- 
dakcijai pirmąjį savo didesnį istorinį darbą - „Gudelių parapijos monografija“. 
Ji netrukus buvo paskelbta!!“, 0 1914 m. išėjo atskiru leidiniu. Pratarmėje au- 
torius kritiškai vertino savo atlikta darbą ir nusakė tikslą: 

„Paduodu trumputę Gudelių parapijos monografiją. Prisipažįstu, kad jos 
apdirbti gerai negalėjau, nes negavau daugelio reikalingų žinių, daugelio do- 
kumentų negalėjau prieiti, dėl įvairių keblumų negalima buvo visko kaip 
reikiant ištirti. Tačiau kiek galėjau, tiek padariau ir surinktas žinias čia paduo- 
du žinodamas, kad viešai paskelbtas dalykas ne vieno atkreips į save domą ir 
paragins arčiau žinančius tą dalyką tyrinėti ir kritiškai peržiūrėjus nuodugniau 
aprašyti. Parapijų monografijos mums būtinai yra reikalingos. Ir jeigu mes apie 
visas savo parapijas turėtume nors tiek Žinių, kiek čionai paduodu apie Gude- 
lių parapiją, tada galėtume parašyti visos šalies bažnytinę istoriją. Ne tik 
bažnytinę, bet ir pasaulinei (pasaulietinei) istorijai nemaža atsirastų šviesos, 
išaiškinimų. Kol neturėsime monografijų, sunku svajoti apie pilną istoriją, ypač 
iš pastarųjų laikų“ !**, 

Rašydamas monografiją J.Reitelaitis daugiausia rėmėsi Gudelių parapi- 
jos XVIII a. pabaigos archyvų ir senų vietinių žmonių pasakojimais. Monografija 
sudaryta iš dviejų skyrių. Pirmasis (p. 2-11) nušviečia parapijos istoriją, antra- 
sis (p. 11-27) pasakoja apie parapijos kaimo socialinę padėtį, papročius, 
švietimą įvairiais laikais ir kt. Šis skyrius dar skirstomas į septynis skirsnius. 
Panaši sandara būdinga beveik visoms skelbtoms ir neskelbtoms J.Reitelaičio 
monografijoms. Darbo pabaigoje nėra jokių išvadų - tekstas nutrūksta tartum 
nebaigus rašyti ar spausdinti, nėra literatūros sąrašo. 

1921 m. „Mūsų senovėje“ buvo paskelbta J.Reitelaičio „Liškiavos mono- 
grafija“!“. Monografija prasideda ilgu (net 6 p.) išrašu iš Trakų pavieto žemės 
knygų. Lenkų kalba pateiktas išrašas keleto tekstų: 1650, 1695 ir 1798 metų. 
Visas pirmos monografijos skyrius sudarytas iš dokumentų, skirtų Liepiškės 
sodžiui ir jo gyventojams, išrašų pabaigoje apašomas Liškiavos parapijos 


'! Lietuvių tauta. Vilnius, 1926, kn. 4, p. I. 

U? Lietuvių tauta. 1912/1913, kn. 2, d. 3, p. 405-431. 

'*R-čių Jonas. Gudelių parapijos monografija. Vilnius, 1914, p. 1. 
U* Mūsų senovė. Kaunas, 1921, t. I, kn. 2, p. 142-159. 

kūrimasis. Vienas iš dokumentų siekia net 1645 m. „Liškiavos monografijoje“ 
daugiausia vietos skiriama skyriams „Liškiavos klebonas“, „Liškiavos bažny- 
čia irjos turtai“ ir „Dominikonų vienuolynas Liškiavoje“. Prie pasiarojo skyriaus 
prijungti skyriai apie to paties ordino vienuolynus Krasnibore ir Virbalyje. Įdo- 
mus, tačiau trumpas monografijos skyrius „Liškiavos gyvenimo sąlygos ir 
apšvietimas“. Šio skyriaus vertę nedaug padidina jungtuvių, gimimų ir mirimų 
skaičių Liškiavos parapijoje 1650-1694 m. bendra lentelė. 

Atidžiau patyrinėjus, susidaro įspūdis, kad, matyt, yra dingusi monografi- 
jos pradžia: tekstas be pratarmės, prasideda ilga lenkiška citata. 

Panašaus pobūdžio, tik žymiai kruopščiau parašyta 1925 m. „Tautoje ir 
žodyje“ paskelbta J.Reitelaičio „Leipalingio monografija“!5. 

Trumpa šios monografijos įžanga vaizdžiai apibūdina jauno, savamokslio 
istoriko darbo silpnybes: 

„Leipalingio (Leipūnų) monografijai parašyti naudojausi parapijos archy- 
vu, kuriame yra iš septynioliktojo šimtmečio knygelių metrikų aktų. Pradedant 
1771 metais yra, be metrikų aktų, nuorašai ar originalai įvairių inventoriaus 
sąrašų, cirkuliarų, reskriptų, protokolų ir klebonų raštų. Be to, gavau naudotis 
visais dokumentais, liečiančiais Leipalingio parapiją, Seinų vyskupo kurijos 
archyve. Šitų dokumentų rinkinyje necituosiu ir nenurodinėsiu, iš kur imta 
žinia, nes dokumentai nesurinkti rinkiniuosna, o Seinuose jau bus net sunai- 
kinti. Cituojama bus tik tas, kas paimta iš kitų šaltinių. Iš paskutinių laikų kai 
ką sužinojau iš parapijos senų žmonių. Dvaro mokyklos ir kitų įstaigų doku- 
mentai dingo didžiojo karo metu. Jų aš tik pėdsakus teradau. Turint maža 
dokumentų, negalima buvo plačiai ir monografiją parašyti“ V*. 

Iš pirmojo skyriaus „Leipalingis septynioliktame amžiuje“ paaiškėja, kad 
pirmoji bažnyčia čia pastatyta apie 1520 m. Kitame skyriuje „Leipalingio para- 
pijos pradžia“ ši data bandoma patikslinti, remiantis po gaisrų išlikusių 
dokumentų nuotrupomis, išaiškinti, kas buvo bažnyčios fundatorius. Tačiau 
kitame skyriuje „Leipalingio bažnyčios pradžia“ autorius prisipažįsta: „Kokia 
ir iš ko buvo statyta pirmoji Leipalingio bažnyčia, žinių neturiu“!". Didžiau- 
sias monografijos skyrius — „Leipalingio klebonijos turtai ir klebonai“. Jame 
pasitaiko kai kurių klebonų griežtesnių charakteristikų, jei jie vienaip ar kitaip 
skriausdavo tikinčiuosius ar bažnyčios tarnus. 

Suradęs bažnytiniuse dokumentuose kurio dvasininko pražangą, J.Reite- 
laitis nenutylėdavo, nors platesnių komentarų vengdavo. Monografija baigiama 
nedideliais skyreliais „Leipalingio parapijos sodžiai“, „Leipalingis“, „Įvairūs 
valsčiai“ ir lentelėje pateikti vedusių ir gimusių žmonių skaičiai parapijoje 1611- 
1917 m. 


"5 Tauta ir žodis. Kn. 3. Kaunas, 1925, p. 255-275. 
U6 Ten pat, p. 255. 
W Ten pat, p. 259. 

Paskutinioji prieš Antrąjį pasaulinį karą J.Reitelaičio paskelbta monogra- 
fija skirta Veisiejams. Paskelbta 1928 m. „Tautoje ir žodyje“ !!š. 

Šio darbo pratarmė ir sandara rodo autoriaus pastangas planingiau, siste- 
mingiau pateikti Veisiejų parapijos ir Seinų vyskupijos „senrašynuose“ (taip 
vadinami archyvai ir rankraštynai) surinktą medžiagą. Būdinga pastabėlė pra- 
tarmėje: „Tuom tarpu praleidžiu pasakojimus apie liaudies gyvenimą ir 
papročius, nors jau turiu iš šios srities parinkęs žinių, bet dar toli gražu neuž- 
tenka“. Tai rodo, kad J.Reitelaitis dar nebuvo apsisprendęs, kam atiduoti 
pirmenybę monografijoje, kokią vietą turėtų užimti jo sukaupta ir dar vis kau- 
piama kraštotyros medžiaga ir tautosaka. 

Visas „Vrisiejų“ monografijos tekstas suskirstytas į skyrius ir skirsnius: 
„Veisiejų isto: ijos pradžia“ (1-6 skirsniai); „Veisiejai Radvilų ir Masalskių lai- 
kais“ (7-9); „Veisiejų klebonai ir bažnyčios turtas“ (10-23); „Veisiejų klebonijos 
ir bažnyčios mokesčiai“ (24); „Veisiejų parapijos plotas“ (25-34); „Švietimas 
ir gyventojų susipratimas Veisiejuose“ (35—39); „Bažnytinės brolijos Veisiejuo- 
se“ (40-41). 

Darbas baigiamas, kaip ir kitos ankstesnės istoriko monografijos, skyriu- 
mi „Veisiejų gyventojų skaičiai“ ir lentele (1808—-1901m.). Tekste pateikta 
genealoginių žinių apie Olelkovičių ir Masalskių gimines, turėjusias dideles ir 
turtingas valdas Veisiejuose. 

Ankstesnės J.Reitelaičio monografijos kritikų liko nepastebėtos. „Veisie- 
jų“ monografija sulaukė griežtos žymaus istoriko K.J(ablonskio) rašytos 
recenzijos. Įvadinė recenzento mintis buvo labai kategoriška: 

„Kai dėl „Veisiejų“ monografijos, tai aš neįsivaizduoju, kuo galima būtų 
iš jos pasinaudoti, nebent žinia apie bažnyčios dovanojamąjį raštą, kuriam iš- 
dėstyti būtų pakakę pusės puslapio. Kadangi šiame rašinyje yra visos neigiamos 
vietos praeities monografijų ypatybės ir kadangi jis yra išspausdintas ne kokia- 
me dienraštyje, bet Humanitarinių mokslų fakulteto leidiny, aš ir nutariau 
pasirinkti recenzijai ne kurį kitą vietos istorijos rašinį, bet kaip tik šį, norėda- 
mas, be to, kad kraštotyrinio ūpo pagauti jaunieji rašytojai nesiskubintų per 
daug kiekvieną jų surastą seną aktą dėstyti su ilgiausiais komentarais spaus- 
dintame popieriuje, nesusipažinę nei su Lietuvos istorija, nei su klausimo 
literatūra ir paskelbtais aktais. Visos šios „monografijos“ aš nenagrinėsiu, ma- 
nau, kad jos vertė paaiškės iš kai kurių mano duodamų pastebėjimų“ ""*. 

Remdamasis gausiai cituojamais istoriniais šaltiniais, Lietuvos metrikos 
išrašais, recenzentas J.Reitelaičio publikaciją negailestingai triuškino, pradė- 
damas pačiu pavadinimu. Jo manymu, tas darbas galėtų vadintis nebent 
parapijos bažnyčios istorijos monografija. Suabejojo recenzentas net pavadi- 
nimu „Veisiejai“, pateikdamas kitą variantą - „Veisėjai“(!). 


"8 Tauta ir žodis. Kn. 5. Kaunas, 1928, p. 248-307. 
U Praeitis. Kaunas, 1930, t. 1, p. 380. 

Recenzija buvo neigiama. K.Jablonskis nesurado nė vieno gero žodžio 
monografijos autoriui. Itin kruopščiai K.Jablonskis „suskaldė“ J.Reitelaičio 
pateiktus Veisiejų didikų genealoginius medžius, beje, ir pats padarydamas 
klaidų. Recenzijos tekstas baigiamas nuosprendžiu: „Kam reikėjo tokią mo- 
nografiją rašyti ir kam reikėjo ją spausdinti, nesuprantama“!*“. Skaitant šią 
recenziją taip pat gali pasakyti: nesuprantama, kodėl visa tai (nors iš esmės 
recenzentas buvo teisus) pasakyta tokiu aštriu tonu, tartum būtų „triuškina- 
mas“ didžiausias Lietuvos istorijos priešas ir vulgarizatorius, o ne jau 
visuomenei neblogai pažįstamas kraštotyrininkas, publicistas, keleto panašių 
monografijų autorius. 

Įdomiai klostėsi šių dviejų istorikų santykiai toliau. J.Reitelaitis dirbo kaip 
dirbęs, rinko medžiagą būsimoms monografijoms ir papildymus jau paskelb- 
toms. Neteko aptikti jokių jo nusiskundimų dėl tos K.Jablonskio kritikos. Tačiau 
sau išvadas jis padarė. Nors kaupė dokumentus, atsiminimus ir išrašus apie 
įvairias Dzūkijos ir Sūduvos parapijas, miestus bei miestelius, bet sugebėjo 
sutelkti dėmesį prie vienos temos - monografijos „Kalvarija“. Pirmąjį variantą 
jis baigė rašyti dar prieš Antrąjį pasaulinį karą Krikštonyse, tačiau ši knyga 
šviesą išvydo tik 1968 m., jau po autoriaus mirties. 

Labai galimas dalykas, kad naujo, kur kas tobulesnio veikalo „Kalvarija“ 
rankraštis vėliau (gal Antrojo pasaulinio karo metais?) buvo patekęs į K.Jab- 
lonskio rankas. Gal profesoriui padarė įspūdį dažnas J.Reitelaičio monografijoje 
pateiktų faktų citavimas stambiame kito istoriko - dr. kun.J.Totoraičio veika- 
Ie""'. Savo laiške J.Reitelaičiui (1944 02 10) K.Jablonskis rašė: 

„Savo recenzija anaiptol nenorėjau Tamstos atgrasyti nuo tolesnio istori- 
nės medžiagos ir nuo vietinės monografijos rašymo, o tik kiek įspėti nuo per 
didelio vertinimo turimos vietoje istorinės medžiagos ir dėl neatsižvelgimo į 
paskelbtą istorinę medžiagą“ "*. 

Atrodo, kad netrukus šie du vyrai pradėjo susirašinėti ir net bendradar- 
biauti. Karo metais svarstė, kur paslėpti vertingą istorinę medžiagą. Štai ka 
apie tai rašo J.Reitelaičio literatūrinio palikimo tyrinėtojas B.Kašelionis: „Ki- 
tame laiške K.Jablonskis klausia J.Reitelaitį: „Ar daug yra Tamstos žinioje visai 
sausų rūsių, saugių nuo gaisro, turint galvoje galimą bombų pavojų“ (1944 m. 
gegužės 9 d.). J.Reitelaitis jam rašo, jog „po klebonija yra 3 rūsiai, o viename iš 
jų stovi 4 dėžės su tautosakos archyvo medžiaga“!“, 

Šis susirašinėjimas rodo, kad K.Jablonskis tuo metu jau vertino J.Reite- 
laičio sukauptą archyvinę ir tautosakinę medžiagą, rūpinosi jos likimu artėjant 
frontui ir stengėsi patarti, kaip ją išsaugoti. Šių dviejų istorikų, tokio skirtingo 
specialaus išsilavinimo, bet vieningo požiūrio į Lietuvos istoriją, pažintis tęsėsi 


"Ten pat. 

"Totoraitis J. Sūduvos Suvalkijos istorija. Kaunas, 1938, d. 1. 

"2 VUB, f. 102-215. 

3Kašelionis B. Krikštonys ir jų krikštytojas // Kultūros barai. 1990, Nr. 6, p. 51. 

keliolika metų. Apie tai įdomiai papasakojo J.Reitelaičio gimimo 104-ųjų me- 
tinių minėjime istoriką pažinojusi Krikštonių vidurinės mokyklos mokytoja 
B.Šklerienė: 

„Likimas man lėmė būti jo kurjere - iš Krikštonių į Vilnių vežioti jo para- 
šytus istorinius darbus, perduoti juos Liepos 21-osios gatvėje 10 nr. gyvenusiam 
Lietuvos Mokslų akademijos profesoriui akademikui K.Jablonskiui, kuris mi- 
rė 1960 metais. Tada J.Reitelaitis buvo solidaus amžiaus, silpnos sveikatos ir 
jam sunku buvo pasiekti Vilnių, o aš mokiausi VVPI neakivaizdžiai ir dažnai 
keliaudavau sostinėn. Labai gerai prisimenu J.Reitelaičio žodžius: „Niekada 
neišvažiuok į Vilnių man nepasakiusi“. Grįždama namo, klebonui J.Reitelai- 
čiui parveždavau archyvinės medžiagos, kurią buvo galima įskaityti tik su 
padidinamuoju stiklu. J.Reitelaitis dirbo dieną ir naktį“'*. 

Žinoma, kad J.Reitelaitis ne kartą lankėsi pas K.Jablonskį Kaune, vėliau 
Vilniuje, o profesorius buvo dažnas svečias Krikštonyse, naudojosi klebono 
surastais retais dokumentais ir neprieinamų šaltinių išrašais. Po profesoriaus 
mirties J.Reitelaitis sielojosi dėl savo sukauptos istorinės medžiagos likimo. 

Abiejų istorikų bičiulystė bus daug davusi jiems patiems, o kartu ir Lietu- 
vos istorijos mokslui. 

1967-aisiais, nepraėjus metams po J.Reitelaičio mirties, Lietuvių katalikų 
mokslo akademijos „Metraštyje“ pradėta skelbti stambiausia jo monografija 
„Kalvarija“'. Kitais metais, užbaigus „Metraštyje“ šio darbo publikaciją“, 
monografija buvo išspausdinta atskiru leidiniu "??. 

Trumpame įžangos žodyje J.Reitelaitis apibrėžė būsimo savo darbo ribas, 
istorines ir teritorines, pastarąsias gana toli nukeldamas nuo pačios Kalvari- 
jos, paliesdamas daugelio Sūduvos vietovių praeitį: „Rusai istorikai rašė 
Lietuvos valstybės istoriją atsižvelgdami savo interesų, vėliau visą Lietuvą pra- 
minė Šiaurės-Vakarų šalimi. Lenkai ir vokiečiai savo tikslų žiūrėjo, bet visi 
rašė kunigaikščių valdžios istoriją. Tačiau sritinės istorijos beveik niekas nera- 
šė. O vienok kiekvienam įdomu, kaip, pavyzdžiui, gyvenimo raida ėjo čia pat, 
arti, savo kaime, valsčiuje, parapijoje. Tačiau sunku gauti žinių iš anos tikro- 
vės. Mažai kas užrašyta. Daugelio bažnyčių dokumentai sudegė. Dvaruose buvo 
senų inventorių ir kitokių dokumentų, bet jie arba sudegė, arba vaikai suplėšė. 
Varšuvos archyvuose sudegė žemės matavimo, žemės dalinimo nuosavybėn 
(1865 m.), valstiečių sukilimų, kredito draugijos ir kiti aktai. Galop ipotekos 
dokumentai, kurie apėmė daugiau dviejų šimtmečių dvarų ir kaimų istoriją, 
taip pat sunaikinti. Aš užsimojau parašyti istoriją tų gyvenviečių, kurios susi- 
kūrė Sūduvos miškuose, Merkinės, Nemunaičio, Alytaus, Punios ar Prienų 


"*Struckienė V. „... bet dar geriau savo tėvynę pažinti“ // Darbo vėliava (Lazdijai). 
1988, gruodžio 19. 

25 Lietuvių katalikų mokslo akademijos Metraštis. T. 3. Roma, 1967. 

26 Lietuvių katalikų mokslo akademijos Metraštis. T. 4. Roma, 1968. 

7Reitelaitis J. Kalvarija. Roma, 1968, p. 1-264. 

didgiriais vadinamuose. Visiems, kurie man padėjo rasti šaltinių, čia reiškiu 
padėką. Nors čia ir neišėjo pilna monografija, bet gal kitam pasiseks daugiau 
šaltinių prieiti ir rašinį papildyti“ "28. 

Autoriaus žodis, sąlygiškai pažymėtas 1937 m. data, neatskleidžia, kam 
konkrečiai norėjo padėkoti už paramą ir kokio pobūdžio tos paramos būta. 
J.Reitelaičio monografija „Kalvarija“, ypač jos istorinė dalis, toli pralenkia šio 
miesto ir jo artimų apylinkių ribas. 

Pirmojoje knygos dalyje, pavadintoje „Nemunaičio didgiris“, nušviečia- 
ma krašto istorija nuo Melno taikos (1422 m.), kai dešiniojo Nemuno kranto 
gyventojai pradėjo keltis į kryžiuočių nuniokotą ir ištuštėjusį kraštą. Nemunai- 
čio didgiriu buvo vadinama teritorija nuo Punios, Nemunaičio, Merkinės iki 
Liubavo, Vištyčio ir Virbalio. Analizuodamas krašto apgyvendinimo, dvarų, 
administracijos, miestų, miestelių ir parapijų kūrimosi istoriją iki Kirsnos-Kal- 
varijos seniūnijos atsiradimo, istorikas šią darbo dalį suskirstė į tris skyrius. 

Antroji dalis „Kalvarijos parapija“, savo sandara panaši į ankstesnes J.Rei- 
telaičio monografijas, beveik dvigubai didesnė už pirmąją. Šią dalį sudaro keturi 
skyriai. Juose pasakojama apie Kalvarijos bažnyčios ir parapijos istoriją, nuro- 
dytas parapijos ribų kitimas keičiantis Sūduvos administraciniam suskirstymui. 

Trečioji monografijos dalis „Kalvarijos miestas“ prasideda skyriumi „M.es- 
to pradžia“ ir baigiasi skyriumi „Bolševikų valdžioje“. Apžvelgiama, nors 
glaustai, ir situacija mieste hitlerinės okupacijos metais. 

Ketvirtoji dalis pavadinta „Kalvarijos apskritis“. Istorikas apžvelgė apta- 
riamo laikotarpio Kalvarijos apskrities dvarus, kaimus, miškus, žemes, valstiečių 
padėtį, mokyklas. Visa monografija baigiama dviem trumpais skyreliais: „Ne- 
priklausomoje Lietuvoje“ ir „Bolševikų okupacijos metu“. 

Monografijos pabaigoje pateiktas šaltinių sąrašas neatitinka tradicinio šal- 
tinių sąrašo sandaros reikalavimų. Tai veikiau chronologinis parapijos įkūrimo 
ir su tuo susijusių įvykių sąrašas. Be to, knygos tekste yra nuorodų į šaltinius, 
kurių nėra sąraše"". Matyt, šaltinių sąrašo autorius neperžiūrėjo, o knygos ren- 
gėjai spaudai irgi to nepadarė. Monografijoje yra Kalvarijos herbas, pora 
J.Reitelaičio nuotraukų ir keletas nuotraukų asmenų, susijusių su miestu, tarp 
jų - M.Krupavičiaus. 

Šis J.Reitelaičio darbas iki šiol nerecenzuotas tos srities specialistų. Vaka- 
ruose tokiai recenzijai parašyti trūko šaltinių, o Lietuvoje „Kalvarija“ toliau 
bibliotekose įkurtų sovietinių spec. fondų nenuėjo. Vienintelis rimtas ir šios 
J.Reitelaičio monografijos pripažinimas jau nepriklausomoje Lietuvoje yra pla- 
tus jos panaudojimas A.Miškinio knygoje „Kalvarija“ (1994 m.). Jos autorius — 
žinomas architektūros istorikas urbanistas, daugelio straipsnių ir keleto mo- 


"8 Ten pat. p. 1. 

"Valavičius G. Revizija pušč i perechodov zverinnych v byvšem Velikom Kniažestve 
Litovskom. Wilno, 1867; Korron T. Wewngtrzne Dzieje Polski za Stanistawa Augusta 
(1764-1794). 

nografijų apie mūsų miestus ir miestelius autorius, savo naujos knygos pratar- 
mėje, minėdamas istorikus, ryšiusius apie Kalvarijos praeitį, rašo: „Iš tuo 
laikotarpiu besidominčių Kalvarija išsiskiria kunigas ir istorikas Jonas Reite- 
laitis““?. A.Miškinio studijos įdėtame šaltinių sąraše apie pusantro šimto kartų 
minima J.Reitelaičio pavardė, cituojami jo skelbti ir neskelbti darbai iš Sūdu- 
vos istorijos. 

J.Reitelaičio monografijos paskelbimo užsienyje faktas ir rankraščio išga- 
benimo iš Lietuvos aplinkybės, iš dalies paaiškintos „Kalvarijos“ leidėjų, 
šiandien jau žinomos plačiau. Parašyti plačią Kalvarijos parapijos, miesto ir 
apskrities istoriją J.Reitelaitį skatino prel. M.Krupavičius, mokęsis kartu Sei- 
nų kunigų seminarijoje, ilgus metus kunigavęs Kalvarijoje. Knygos įvade buvo 
rašoma, kad M.Krupavičius, traukdamasis nuo artėjančio fronto į Vakarus, 
kartu išsivežė ir J.Reitelaičio monografijos mašinraštį. 

V.Liulevičius, rengęs J.Reitelaičio darbą spaudai, trumpame prieraše prie 
autoriaus pratarmės įrašė tokius žodžius: „Kalvarijos parapijos klebonas kun. 
Mykolas Krupavičius buvo prašęs parašyti šios vietovės istoriją, kurios rank- 
raštį gavo 1937 metais ir išsaugojo iki dabar. Tad nuo šios datos iki mūsų dienų 
žinias teko surinkti iš esamų šaltinių. Suprantama, kad autorius (J.Reitelaitis) 
už šią dalį, kuri pridurta po 1937 m., kritikams negali būti atsakingas. Daugu- 
ma šiame veikale panaudotų šaltinių šiuo metu mums yra nepasiekiami, todėl 
autoriui yra didelė padėka už atliktą darbą, prel. Mykolui Krupavičiui — už 
rankraščio išsaugojimą, Jonui M.Laurinavičiui - už kalbos pataisymą ir Lietu- 
vių katalikų mokslo akademijai už išleidimą“"!. 

V.Liulevičius nurodė užrašymo vietą ir datą: „Chicago, 1966.“ Nesunku 
suprasti, kad jis stengėsi nukreipti galimas represijas nuo monografijos auto- 
riaus, gyvenusio sovietinėje Lietuvoje. Deja, J.Reitelaičio, „Kalvarijos“ 
autoriaus, saugoti nuo galimų kritikų užsienyje ir enkavedistų Lietuvoje jau 
nebereikėjo. Po poros savaičių Krikštonių klebonas mirė. Beje, verta dėmesio 
trumpa pastabėlė teksto pabaigoje: „Vincentas Liulevičius prašo patikslinti 
Metraščio III tomo 11 puslapį: Šią studją įvykiais po 1937 m. papildė ne jis 
pats, bet prelatas Mykolas Krupavičius“ **, 

Dabar žinoma, kad viskas buvo dar sudėtingiau. Prel. M.Krupavičius, žy- 
mus visuomenės veikėjas, Lietuvos žemės reformininkas, buvęs 1935-1942 m. 
Kalvarijos klebonas ir dekanas (senas J.Reitelaičio bičiulis), negalėjo išsivežti 
„Kalvarijos“ rankraščio dėl tokios akivaizdžios priežasties: dėl protestų prieš 
hitlerinę Lietuvos kolonizaciją ir vykdomas represijas 1942 12 05 jis buvo ges- 
tapo sulaikytas, kalinamas, o 1943 m. internuotas Regensburge. 1945 m. 
balandžio mėn. jis buvo išvaduotas amerikiečių kariuomenės“**, 


"Miškinis A. Kalvarija. Vilnius, 1994, p. 6. 
"Reitelaitis J. Kalvarija, p. 2. 

V? Ten pat, p. 237. 

3 Lietuvių enciklopedija. T. 13. Bostonas, 1958, p. 238. 

Kun. J.Borutos rūpesčiu ir pastangomis neseniai iš Romos ir JAV gavus 
monografijos leidėjų - prof. A.Liuimos ir prel. M.Krupavičiaus susirašinėjimo 
kopijas, paaiškėjo, kad J.Reitelaitis knygos rankraštį 1963 m. sugebėjo nelega- 
liai dalimis išsiųsti į užsienį prelatui M.Krupavičiui. Kun. A.Liuima rašo, kad 
„Laiškus kun. Reitelaitis išsiųsdavo per neįtariamas senutes, o prel. M.Krupa- 
vičius juos gaudavo per senosios emigracijos tarpininkus“ (žr. 3 faksimilę). Gaila, 
kad nebuvo paminėta nė viena J.Reitelaičio pagalbininkų pavardė šiapus ir 
anapus Atlanto. Sprendžiant iš kun. A.Liuimos 1994 10 04 paaiškinimo kun. 
J.Borutai (žr. 4 faksimilę), yra išlikę ir daugiau prelato M.Krupavičiaus kores- 
pondencijos dėl monografijos „Kalvarija“. 

Taip išvydo šviesą brandžiausias kun. J.Reitelaičio veikalas. Tikimės, kad 
sulauksime pakartotinio knygos „Kalvarija“ leidimo Lietuvoje. 

Po ilgos pertraukos 1988 m. rudenį, pažymėdamas J.Reitelaičio gimimo 
105-ąsias metines, Lazdijų rajono laikraštis, greta kitų jo monografijų, paskel- 
bė netrumpas monografijų apie Lazdijus ir Krikštonis (Keltininkus) ištraukas". 


J.Reitelaičio rankraštinis palikimas 


Apžvelgti ir įvertinti J.Reitelaičio sukauptą gausią kraštotyros ir istorinę 
medžiagą nelengva. Vilniaus universiteto Rankraščių skyriuje laikoma įvairi 
literatūrinė medžiaga: dalis dokumentų, rašinių, parengta monografijoms, ran- 
kraščiais, dalis - mašinraščiais, bet niekur neskelbta. Ta medžiaga skirta Alytaus, 
Alvito, Antanavo, Augustavo, Balbieriškio, Birštono, Darsūniškio, Daugų, 
Daukšių, Gražiškių, Kapčiamiesčio, Keturvalakių, Krikštonių, Krokialaukio, 
Krosnos, Lazdijų, Metelių, Nemunaičio, Pajevonio, Rudaminos, Sangrūdos, 
Sasnavos, Seirijų, Simno, Šlavantų, Šventežerio, Ūdrijos ir kt. pietryčių Lietu- 
vos miestų bei miestelių, parapijų istorijoms. 

Kai kurios iš šių monografijų jau buvo parengtos ar baigiamos rengti pub- 
likuoti: Balbieriškio (1957 m.) ; Gražiškių (1940 m.)56: Kapčiamiesčio (1959 
m.)“7: Keturvalakių (1960 m.)"*: Krokialaukio (1956 m.)“? ; Krosnos (1966 
m.)'“? : Lazdijų (1965 m.)“! ; Merkinės (1962 m.)“? : Metelių (1940 m.)'**: 


SReitelaitis J. Krikštonys (Keltininkai) / Darbo vėliava (Lazdijai). 1989, 
lapkričio 23. 

55 VUB, f. 102-423. 

56 Ten pat, 438. 

"7 Ten pat, 315. 

58 Ten pat, 47. 

1“ Ten pat, 356. 

4 Ten pat, 37. 

4! Ten pat, 154. 

42 Ten pat, 84. 

43 Ten pat, 341. 

Pajevonio (1958 m.)!**; Rudaminos (1951 m.)'“ ; Sasnavos (1964 m.)“*: Sei- 
rijų (1950 m.)*7 ; Šventežerio (1940 m.)'* . 

Kitą J.Reitelaičio parengtų, bet neskelbtų straipsnių, monografijų, doku- 
mentų rinkinių grupę sudaro seniūnijų, dvarų ir kaimų istorijos tyrinėjimai. 
Per pusę šimtmečio J.Reitelaitis įvairiose parapijose iš vietos senų Žmonių su- 
rinko ir aprašė nemažai senų kaimų bei dvarų. Surinktus duomenis nuolat 
papildydavo iš bibliotekų archyvų, rankraščių ir kitų šaltinių. 

Kitą grupę istorinės medžiagos tyrinėtojas sukaupė rinkdamas dokumen- 
tus, išrašus, skaičius apie Sapiegų, Oginskių, Radvilų valdas, jų šeimas, 
genealogiją. Sudarytas Radvilų giminės istorijos konspektas (rankraštis lietu- 
vių k.)““? , Sapiegos susirašinėjimo su LDK valdovais dokumentai (rankraštis 
lietuvių k.)“? , Oginskių genealoginis medis (rankraštis lietuvių k.)“! . 

Kun. J.Reitelaitis paliko sukauptą medžiagą, pradėtus rengti papildymus 
jau parašytiems straipsniams apie A.Baranauską, M.Gustaitį, P.Gerulį. 

Didelę ir svarbią istoriko fondų archyvo dalį sudaro įvairių laikų tyrinėjimai: 
„Nuorašų sąrašas 1437-1643“**: „Privilegijų sąrašas 1436-1599“ (mašinraštis se- 
nąja baltarusių, lenkų k.)53 ir „Dokumentų antraštės 1494—1580“*5*, 

Šio kraštotyrininko ir istoriko interesai buvo labai platūs ir įvairūs. Jo 
domėtasi Lietuvos Metrika, lotyniškais religiniais rankraščiais ir pasaulietinė- 
mis kronikomis, lenkų religine literatūra ir lietuvių Bažnyčios padėtimi lenkų 
įtakoje buvusiose lietuviškose parapijose. 

Atskirą grupę kun. J.Reitelaičio archyve sudaro sovietinės valdžios metų do- 
kumentų rinkinys - tai 1944—195() m. sąrašas (mašinraštis) „Kai kurie buržuazinių 
nacionalistų nužudyti Leipalingio, Šaulėnų ir Didžiasalio apylinkių žmonės“. Jo 
sudarytojas nenurodytas, nėra ir pastabų. Nerasta archyve jokių dokumentų apie 
kun. J.Reitelaičio išgelbėtus Dzūkijos žydus. Yra keletas laiškų, gautų į Sibirą iš- 
tremtų žmonių, kuriuose kunigui dėkojama už materialinę ir moralinę pagalbą“. 

Gausus J.Reitelaičio palikimas šiuo metu aprašomas, sisteminamas ir ka- 
taloguojamas Vilniaus universiteto bibliotekos rankraštyno darbuotojų. 
J.Reitelaičio rankraštinis palikimas dėl savo gausumo nelengvai aprėpiamas, 
juolab kad rankraščiuose ir surinktuose dokumentuose yra daug spragų. 


44 Ten pat, 185. 

MS Ten pat, 91, 182. 
4 MACB, f. 136-141 
*7 VUB, f. 102-779, 443. 
8 Ten pat, 437. 

149 Ten pat, 297. 

0 Ten pat, 581. 

5! Ten pat, 712. 

52 Ten pat, 609. 

13 Ten pat, 677. 

54 Ten pat, 862. 

55 Ten pat, 682. 

56 Ten pat, 962. 

1. J.Reitelaičio 1955 04 06 laiško M.Raitelaitytei faksimilė. 


Nrkilo nys "ias A 


Lazdjs" regento 
V sveika Aagdike su Kia Reik a 

"KA daklerys 0 Lsnu su moną, kaksi sai nebik 
ncpažingas, Kelnek t Yas ni Ni ii g ją ie 
Ar Yo Kilo 41 Ve Karką dėdę foną /3 i arnis *“ 
"š „Molupio Moki k V dacgiass kakbikiinėi nej a | 
jo verlus nenečiau, Įrhimė Kava sun pa nga Kao 
Nur? Šolijaje apslvedė sa Julkaicih, pa Še — 
duom, 0 kai Adlklų žuvo Aiangeltų "P Čarlais 7 
Dienufia pamvatiavo pa> mamas V " pagyvenea (Y- 
vali'ave į Luiškę. ATA Į se vaškas po Ylorkaogo, 
fupralinkdavo m, L 44 Dakai“ sadetekimes naknsZo oj 
ala A5 apsie /2 šeimą melo nel'nau, Svelima! A a 
42 de dės feno daug“ Kiuų varlių, Mat nds nekiermo pre - 
"2 vavipa šiai, Jais“ [au fanera „asla ao, Arne - 
senai geleayau radybį Mela, Keiketaulius" +? mi 
Ka? paslas r TO Kk nera ir pavardė, katės (kad 
pečius užėjo „pagenda“ mama Painekinki, Kai lai air 
paPar), Areas Kave Lidas Kad aga, VA4 Kaltenis Mage = 
4, Palų mene žino "A akd, A neva ULELA 

Ki ud Lalaų“ funkų, Mdinau, Ielais ing Meri lė 

2. M.Krupavičiaus 1968 05 02 (gavimo data) laiško J.Reitelaičiui faksimilė. 


duda CK V 24. 


NMI, 
2 


Miclesai Brolau, 
Siunčiu Liulevičiaus korekturos Irlalūns. Aš jų motikrinau, 
Virstelėjaj į jo pastabas prie 110 psl. ir 11. Pastabos teisin- 
mos. Lauksitis pagal elenchą pinė ne 1575 m. ,b4t li73.1I.3 

11 psl. Liulcvičius tik redagavo KALVARIJS. Daur darbo įdėjo. «. 


Ir jam už tai priklauso didclė-padėką. Visi pi 


laymai „varėi su- 
lietuvinimai 1r tt. mano padaryti. ž 
Dabar Klnusimas čėl knygos metrikos. Autorius did-liu pasišventi- 
"m ir drąsa Lnygos rankraštį atsiuntė ne 1437 m.,bet 1903. 
Suankstybinau tik dėl to,kad autoriaus bolševikai neušėdzmrių į 
Kenvočių nos ,ar neišsiųstų į Sibirą. Kai sutorlus mirė,pirmoji 
čalis jau buvo susiniieta Nielo negalima buvo pataisyti. Kelavau 


autoriui sutinkant. Manau,kad dabar. jam mirus melą rcikėtu atitii- 


svti Mmygos galo. Kaip 'atitalsyti,Jus mokytos "elvos išsprisvit. 
Zeikurias 
Autoriaus rankraščių drzlis faudavau tik iš 6 ar net 7 karto, 


L Sveikatos š laimės „seknės. 


Jūsu“ „Uk. po 


KUNIGAS JONAS REITELAITIS — ISTORIKAS, 
DZŪKIJOS KRAŠTOTYRININKAS 


*35 329 


3. Kun. A.Liuimos SJ 1994 10 04 paaiškinimo (apie kai kuriuos faktus, 
susijusius su J.Reitelaičiu) faksimilė. 


Kun. dr. Antanas LIUIMA SJ, gim. 1910 m., 
Grigaliaus universiteto profesorius, 
ilgametis Lietuvių Katalikų Mokslo akademijos 
Pirmininkas, LKMA metraščio redaktorius (tame 
tarpe ir IV tomo). 


V.Liulevičius savo "prieraše" (Metrašvis, III t., 12 
psl.) nurodo, kad "nuo šios datos [1937 m.] iki mūsų dienų 
žinias teko surinkti iš čia [užsienyje) esančių šaltinių". 


Tačiau Metraščio IV t. (1968 m.) 483 puslapyje Jis prašo 
patikslinti: "šią studiją įvykiais po 1937 metų papildė ne 
jis pats [V.Liulevičius], bet prel. Mykolas Krupavičius". 


Iš tikro Žinios po 1937 m. nebuvo surinktos iš čia 
[užsienyje] esamų šaltinių“, bet jos buvo prel. Krupavičiaus 
gautos laiškais iš paties autoriaus kun. Neitelaičio, kaip 
tai rodo prel. Krupavičiaus laiškas Metrašcio redaktoriui 
kun. A.Liuimai.| 


Laiškus kun. Reitelaitis išsiųsdavo per neįtariamas 
senutės, Oo prel. Krupavičius juos jaudavo per senosios 
emigracijos tarpininkus. 


Kipras Markauskas, Kalvarijos parapijos komiteto 
pirmininkas (Metraščio III t.112-113 psl. įklija) prel. 
Krupavičiaus buvo labai vertinamas. Pre]. Krupavičius norėjo, 
kad jo atvaizdas būtinai būtų įdėtas į ši t > 


"adm A 
Kun. A.Liuima SJ 


t Pora y 


Parašą tvirtinu: kun. J.Boruta SJ 


Vilnius, 1994.X.4, 

4. Kun. A.Liuimos SJ 1994 10 15 laiško kun. J.Borutai faksimilė. 


nFICIA UNIVERSITA GREGORIANA 
A DELLA PILOTTA, 4 - 00187 ROMA 


Taief. 60011» Telegr. PUGI - ROMA 


Roma, 1994.X.15 d, 


Didžiai Gerbiamas Tėve, 


laimingai pasiekiau Roz5, Jūsų.palyčėtas. Iebai dėkoju už Jūsų brangų 
laiką. Lėktuvas iš Vienos pavėlavo 45 nin. 

Siunčiuų Jums žadėtojo prel. Krupavičiaus laiško kopiją, Ilg2s buvo si 
juo sisirašinėjimas, sal deug čauziau negu su kitais, 

is gavimo datą jau buvo per vėlu - tekstas jau buvo atapaucčinias. 

peciūlus lapelis pricdo. bžtų tik nereikiamai dėmerį atkreipęs. 

— Angaibastaojis, kad negalėjau pasilikti iki sijų sukakties minėjimo, 131 
ti=zis ir mlda buvau su Junis. Ė 

Linkiu gausios Aukščiausiojo mlainos viruose darbuose 


AS * r. £ 


PABAIGA 


Jonas Reitelaitis — vienas iš garsiųjų Sūduvos krašto vyrų, nuėjęs netrum- 
pa gyvenimo (82 m.) kelią nuo kaimo „daraktoriaus“ ir siuvėjo iki parapijos 
įkūrėjo, bažnyčios architekto ir statytojo, tautosakos bei istorinės medžiagos 
rinkėjo ir daugybės istorinių monografijų autoriaus. 

Jonas Reitelaitis, dar Seinų kunigų seminarijoje pradėjęs ieškoti „deiman- 
čiukų“ A.Baranausko raštuose, S.Daukanto istoriniuose darbuose, kun. 
A.Tatarės rankraščiuose, ir pats ten parašė pirmuosius literatūrinius bandy- 
mus (referatus, straipsnius bei pamokslus), kuriuos skelbė „Vadove“, „Šaltinyje“ 
ir kt. lietuviškuose leidiniuose. Drauge su kitais vienminčiais nuo lenkų puoli- 
mų ir patyčių gynė gimtosios kalbos grožį ir garbingą Lietuvos praeitį, jos galybės 
laikus. 

Kunigas istorikas neturėjo poilsio, netausojo sveikatos. Po įtemptų die- 
nos darbų parapijoje sėsdavo prie surinktos medžiagos, rūšiuodavo, skirstydavo 


KUNIGAS JONAS REITELAITIS — ISTORIKAS, 
*37 DZŪKIJOS KRAŠTOTYRININKAS 331 
rankraščius, kad kitiems išliktų, kad nedingtų patekę į negeras rankas. Bet 
sovietmečiu Lietuvoje nepagarsėjo, istorikai neskubėjo pastebėti ir įvertinti 
savamokslio istoriko, kaimo šviesuolio. Vienas kitas slapčia aplankydavo, nes 
jausdavo, kad iš jo tuščiomis negrįš. 

Vienintelis rūpestis jį lydėjo per visą gyvenimą. Rūpestis dėl krašto gar- 
bingos praeities, dėl sukaupto savo istorinio turto likimo - rankraščių saugumo. 
Vilniaus universiteto MB RS saugoma daugiau kaip 1100 vienetų, Lietuvos 
Mokslų akademijos bibliotekoje - 150 vienetų, be to, M.Mažvydo biblioteko- 
je, Istorijos institute, muziejuose. Istorijos tyrinėtojai turėtų tarti savo svarų 
žodį apie šį istoriką patriotą, paskelbti jo paliktus darbus Lietuvos žmonėms. 


Kun. Jono Reitelaičio kūrinių bibliografija 

PRIEST JONAS REITELAITIS AS A HISTORIAN, 
AS AN ETHNOGRAPHER OF DZŪKIJA 


Summary 


During his lifetime priest J.Reitelaitis has written monographs on 30 parishes. Basing 
upon the archives of churches and estates, upon librarics and museums he accumulated a lot of 
material on the history of southern Lithuania. 

The article presents the biographical traits of priest Reitelaitis, surveys his work; his activ- 
ity both of a historian and of an ethnographcr is evaluated. 


JOLANTA PILIONYTI: 


KUNIGO ISTORIKO JONO MATUSO GYVENIMAS 
IR VEIKLA 


Įvadas 


Daug Lietuvos kultūros, visuomenės veikėjų buvo kunigai. Jų vaidmuo 
buvo itin svarbus tautiniam lietuvių atgimimui. Iškili to meto asmenybė buvo 
ir Kunigas istorikas Jonas Matusas. Jis daug nuveikė Lietuvos istorijos moks- 
lui, buvo įsitraukęs į visuomeninę, publicistinę veiklą, ugdė jaunųjų istorikų 
kartą Vytauto Didžiojo universitete. Kun. Jono Matuso pasirinkta sritis buvo 
analitinė istorija, t.y. šaltinių nagrinėjimas. Darbų tematika plati ir įvairi: kun. 
Jona Matusą domino ne tik istorija, bet ir medicina, žemės ūkis bei kita mate- 
rialinė kultūra. 

Apie pati kun. J.Matusą rašyta nedaug, Išsamesnių straipsnių apie jo veiklą 
pasirodo tik atkūrus Lietuvos nepriklausomybę. 1994 m. paminėtos jo gimimo 
95 metinės. ž 

Ankstesnėje spaudoje buvo publikuota trumpų žinučių (1931 m. žurnale 
„Židinys“, „Lietuvių enciklopedijoje“, „Tautos praeityje“). Plačiau kun. J.Ma- 
tuso darbai aptarti po jo mirties. 1962 m. birželio 29 d. Amerikos lietuvių 
darbininkų laikraštyje „Darbininkas““* išspausdintas kun. J.Matuso nekrolo- 
gas. Tais pačiais metais ir žurnale „Tautos praeitis“ įdėtas nekrologas?. Apie 
kun. J.Matusą kaip istoriką duomenų yra LKMA Suvažiavimo darbuose pas- 
kelbtame Z.Ivinskio straipsnyje“. Platesnė studija apie kun. J.Matusą paskelbta 


" Kun. J.Matusas - filosofijos daktaras / Židinys. 1931, Nr. 3. 

? Lietuvių enciklopedija. T. 17. Bostonas, 1959, p. 533, 

* Sukaktuvininkai // Tautos praeitis. 1960, t. 1, kn. 2, p. 654. 

* Nekrologas // Darbininkas. 1962, Nr. 49, p. 1. 

* Nekrologas // Tautos praeitis. 1962, t.l, kn. 4, p. 647. 

*lvinskis Z. Lietuvos istorija naujų šaltinių ir pokario tyrinėjimų šviesoje / LKMA 
Suvažiavimo darbai TS. Roma, 1964, p. 857. 

1966 m. „Lituanistikos darbuose“ Pr.Pauliukonio straipsnyje". 1992 m. vasario 
mėn. „Vakarinėse naujienose“ Giedrė Milkevičiūtė straipsnyje „Po Vytauto — 
antras“* apžvelgė kun. J.Matuso knygą „Švitrigaila - Lietuvos didysis kuni- 
gaikštis“. Kiek platesnę studiją religijos ir kultūros žurnale „Naujasis židinys“? 
paskelbė J.Jakštas. Straipsnyje pabrėžiama, Kad kun. J.Matusas - tipiškas ana- 
litinio istoriko pavyzdys. Darbe „Švitrigaila - Lietuvos didysis kunigaikštis“ 
analitiniu metodu dėstoma šio neramaus kunigaikščio gyvenimo istorija Ir pa- 
grindinis jo ivykis - Pabaisko kautynės (1435). Kun. J.Matuso biografija ir darbai 
apžvelgti 1992 m. Lietuvos istorijos draugijos leidinio „Pracitis“ Zigmanto Kiau- 
pos straipsnyje!" Su kun J.Matusu ir jo darbu apie Švitrigaila supažindino ir 
laikraštis „Panevėžio balsas“, Zanavykų klubo 1994 m. suorganizuota konfc- 
rencija — „Jonui Matusui“ - 95“, Zanavykų kultūros ir kraštotyros laikraštis 
„Zanavykas“". Amžininkų mintis apie istoriką kunigą J.Matusą laikraštyje 
„Dienovidis“ surinko ir apibendrino Audronė Matijošienė! 

Rašantši darbą naudotasi šaltiniais, archyviniais dokumentais, ypač kun. 
J.Matuso korespondencija, laikoma Lietuvos nacionalinėje M.Mažvydo bib- 
liotekoje, Rankraščių skyriuje (toliau, - 1 ./NMIB3 RS) ir kun. J.Matuso asmens 
byla, esančia Vilniaus universiteto bibliotekos Rankraščių skyriuje (toliau — 
VUB RS). Tai dokumentai iš laikotarpio, kai kun. J.Matusas mokėsi ir diibo 
Vytauto Didžiojo universitete. Panaudoti ir dokumentai iš mikrofilmo „Asme- 
ninė J.Matuso byla“**. Su kun. J.Matuso publicistine veikla supažindina 
straipsniai, paskelbti 1934 m. jo redaguotoje „Sargyboje“, taip pat „Vaire“, 
„Židinyje“, „Trimite“, „Tiesos kelyje“, „Ūkininko patarėjuje“, „Aiduose“ ir 
kt. Blaivybės, doros temą kun. J.Matusas plačiai nagrinėjo knygoje „20 metų 
tautos blaivinimo darbo“", taip pat kituose leidinėliuose"“. 

Kun. Jono Matuso darbų kolekcijoje yra leidinių apie įžymius mokslo ir 
visuomenės veikėjus: V. Pūtvį'", vysk. M. Valančių", istoriką A.Vijūką-Kojala- 
vičių!?, 


"Pauliukonis Pr. Jonas Matusas // Lituanistikos darbai. 1966, p. 119. 

"Milkevičiūtė G. Po Vytauto - antras // Vakarinės naujienos. 1992. Nr. 44 

*Jakštas J. Jonas Matusas - analitinio istoriko pavyzdys // Naujasis židinys. 1992, 
Nr. 3, p. 30. 

"Kiaupa Z. J.Matusas // Praeitis. 1993, t. 3, p. 251. 

"Urbonas E. J.Matusas. Švitrigaila - Lietuvos didysis kunigaikštis // Panevėžio balsas. 
1992, Nr. 23 

" [Be aut.] Istorikai kunigui Jonui Matusui - 95 // Zanavykas. 1994, Nr. 3, 

VMatijošienė A. Oazė dykumoje // Dienovidis. 1994, Nr. 44. 

“ Matuso asmens byla // Lietuvos centrinis valstybės archyvas (toliau - LCVA), f. 631, 
ap 18, b. 306 (Mikrofilmas ). 

SMatusas-Sedauskas J. 20 metų tautos blaivinimo darbo. Kaunas. 1928, 72 p 

“*Matusas J. Blaivybė pas mus ir pas artimiausius mūsų kaimynus. Kaunas, 1932, 16 p.; 
Tas pats. Visiškas alkoholinių gėrimų uždraudimas arba prohibicija. Kaunas, 1932, 14 p; 
Tas pats, Lietuvos žymus žmonės, kurie negeria. Kaunas, 1933, 40 p 

VMatusas J Vladas Putvis Šaulių sąjungos kūrėjas. Kaunas, 1939, 19 p 

"Matusas J Motiejus Valančius kaip istorikas Kaunas, 1938, 20 p 

"Matusas-Sedauskas J A Vijukas-Kojalaviūus kaip Lietuvos istorikas // Pracitis 
1930, 1 1, p. 319 


23 KUNIGO ISTORIKO JONO MATUSO GYVENIMAS IR VEIKLA 335 


Šiame darbe aptariami pagrindiniai kun. J.Matuso istorijos veikalai: „Klai- 
pėdos atvadavimas“, „Lietuvių kultūra senais laikais (iki 16-tojo amžiaus)“, 
„Lietuvių rusinimas per pradžios mokyklas“, „Lietuvos kariuomenė“, „Švitri- 
gaila — Lietuvos didysis kunigaikštis“, „Lietuvos Šaulių sąjungos istorija“, 
„Senovės Prūsų žemės nukariavimas“, „Tautos nepriklausymo pagrindai“, „Uk- 
mergės Mūšis ( 1435-1935)“, „Vidurinių amžių istorija (su Lietuva)“. 


Kun. J.Matuso biografijos bruožai 


Jonas Matūsas gimė 1899 m. spalio 26 d Vaiguviškių kaime. Plokščių vals- 
Šiuje, Šakiu : pskrityje. Vaiguviškiai jau nuo 1559 m. minimi istoriniuose 
šaltiniuose. i Matuso motina Apota Dakauskaitė iš Valių kaimo buvo Šakių 
bažnyčios choro picdotoja, mokėjo lietuviškai skaityti ir rašyti: Tevas Anta- 
nas - Plokščių valsčiaus raštininkas. Jonas Matusas augo didelėje šeimoje — 
tėvai augino 9 vaikus (Agota, Anastaziją, Kunigundą, Marija, Moniką, Oną, 
Salomėją. Antaną ir Jona). Motina rūpinosi. kad namuose būtų ramybė, meilė 
ir gerumas. „Sekmadienis - tai būdavo sekmadienis, - mena J.Matuso sescrė- 
čia Marytė. - Močiutė pasipuošusi eidavo į bažnyčią, o veliau grižusi skaitydavo 
„Varpeli“. „Šaltinėli“, „Ūkininką“. Sekmadicni nedirbdavo lauko darbų. Dirbti 
neleisdavo ir mums, savo anūkėms“*". 

1911 m. Jonukas baigė Plokščių pradinę mokyklą, 0 1914 m. - Jurbarko 
aukštesniąja pradinę mokyklą. Viename laiške, rašytame sescriai Monikai, 
J.Matusas taip prisimena Jurbarką: .,... mokykla buvo perdėm rusiška. Aš bu- 
vau tick prisiskaitęs rusų klasikų, jog svajojau pasidaryti rusų rašytoju. Tik 
vėliau isitikinau. jog tikrai vertingas rašytojas tegali būti savo gimtojoje kalbo- 
je ir gimtojoje žemėje“?!. 

1915 m. Jonas Matusas mokėsi Seinų gimnazijoje. Prasidėjus Pirmajam 
pasauliniam karui, grįžo į Vaiguviškius. 1919 m. baigė Kauno „Saulės“ gimna- 
Zija. Dar mokydamasis „Saulės“ gimnazijoje, pradeda bendradarbiauti 
įvairiuose laikraščiuose ir žurnaluose, rašydamas įvairiausiais klausimais. Mo- 
tinos džiaugsmui, Jonas Matusas pasirinko dvasininko kelią - 1919 m. įstojo į 
Vilkaviškio kunigu seminariją. 1924 m. rugpjūčio 31 d. Seinų vyskupas J. Karo- 
sas išventino jį į kunigus. Tais pačiais metais Plokščių bažnyčioje atlaikė 
pirmasias šv. Mišias. tačiau savo parapijos neturėjo. 

1924-1930 m. kun. J.Matusas studijas tęsė Lietuvos universiteto Teologi- 
jos-filosofijos fakultete. Po dvejų metų įgijo licenciato laipsnį, 0 1931 m. apgynė 
daktaro disertacija „Lietuvos rusinimas per Kauno gubernijų mokyklas nuo 
Muravjovo laikų iki pabaigos rusų viešpatavimo Lietuvoje“. 

Studijų metais kun. J.Matusui teko pavargti. Laiške ponui daktarui jis 
skundėsi: „Už tam tikrus patarnavimus - pasakysiu — gaunu kas mėnesį po 


" Istorikui kunigui Jonui Matusni - 95 // Zanavykas 1994, Nr. 3 
"Ten pat 


130 litų (13 dolerių), tuo tarpu už vieną tik kambarį, be valgio ir kitko, turiu 
mokėti po 100 litų į mėnesį, tai įbridau į skolas, nes kur drabužiai, apskalbi- 
mas, knygos ir kiti reikalai...“ Kitame laiške draugui jis rašo: „...varpais 
negalais baigiu disertaciją. Beliko vienas skyrius. Manau prieš Velykas įteikti. 
Vieną skyrių „Kunigų kova su rusų valdžia pradžios mokykloje už tikybą ir 
gimtąją kalbą“ įdaviau „Tiesos keliui“. Be savo tiesioginio darbo, rašinėju kai 
ką „Sargybai“ ir kitiems laikraščiams, mat reikia gi pragyventi“*. 

Igijęs daktaro laipsnį, kun. J.Matusas toliau tęsė studijas, dirbo kazimie- 
ricčių vadovaujamoje „Saulės“ Mergaičių gimnazijoje ir kartu toliau tęsė 
studijas, dalyvavo Lietuvių katalikų blaivybės draugijos veikloje, rašė šviečia- 
mojo pobūdžio straipsnius apic dorą ir blaivybę įvairiuose laikraščiuose bei 
žurnaluose. 1933-1934 m. jis redagivo žurnalą „Sargyba“, išleido kelis leidi- 
nėlius. į 

Iš pradžių jis labiau domėjosi nhiujausiais Lietuvos istorijos laikais, tačiau 
vėliau sutelkia dėmesį į Lietuvos pracitį. 1936 m. jis rašo monografiją „Švitri- 
gaila - Lietuvos didysis kunigaikštis“. Švitrigailos asmenybe ir veikla kun 
J.Matusas pradėjo dometis jau 1930 metais“*. Pagaliau 1936 m. pradžioje išlci- 
džia knygą šia tema. Tai buvo habilitacinis darbas, įteiktas Vytauto Didžiojo 
universiteto I lumanitarinių mokslų fakultetui privatdocento vardui gauti. 

Šis laikotarpis buvo labai vaisingas J.Matusui: pasirodo keletas jo straips- 
nių įvairiomis temomis, taip pat nemaža didesnių veikalų, recenzijų „Vaire““, 
„Židinyje“, „Trimite“. 

Šie darbai rodo, kad kun. J.Matusas buvo gerai susipažinęs su Lietuvos 
istorija ir jos šaltiniais. Recenzijose jis pagristai reiškia savo kritini požiūrį i 
autorių neteisingai atskleistus istorijos faktus bei klaidingus jų vertinimus. 

Nuo 1937 m. prasidėjo naujas kun. J.Matuso gyvenimo laikotarpis. Jis 
pakviečiamas privatdocento teisėmis Vytauto Didžiojo universiteto Humani- 
tarinių mokslų fakultete dėstyti Lietuvos kultūros istorijos ir Prūsijos že mės 
istorijos kursus. 1939 m. kun. J.Matusas Vytauto Didžiojo universiteto Huma- 
nitarinių mokslų fakultete skaito Prūsų krašto istorijos II dalį ir vadovauja 
Prūsų krašto istorijos proseminarui. 1940 m. kun. J.Matusas skiriamas Vytau- 
to Didžiojo universiteto docentu. Deja, okupantai tais metais jį, kaip kunigą, 
buvo pašalinę iš universiteto, tik prof. V.Krėvė-Mickevičius ji apgynė. Kun. 
J.Matusui leista dėstyti dar metus. 1941 m. jis skaitė Prūsų žemės istoriją ir 
Lietuvos kultūros istoriją. 


2 J.Matuso 1928.VI.23 laiškas // LNMB RS, f. 63—240. 

" J.Matuso 1930.11.14 laiškas // LNMB RS, f. 29-1179. 

*Matusas-Sedauskas J. Įtarimas, kad Jogaila nunuodijęs Vytautą // Židinys. 1930), 
Nr. 8-9, p. 179-181. 

*F Balodis. La Lettonie du 9-me an 12-me siede (Jonas Matusas) // Vairas. 1937, Nr. 10; 
Ch.St. Stang: Die wetrussische Kanzleispradu des Grossfurstentrims Litauen (Jonas Matusas) 
// Vairas. 1937, Nr. 1; D.Martynas Yčas. Atsiminimai (Jonas Matusas) // Vairas. 1937, Nr. 3 

Vokiečių okupacijos metais kun. J.Matusas buvo išbrauktas iš universite- 
dėstytojų sąrašų. Vėliau jis dirbo Vidaus reikalų įstaigų spaudos referentu. 

Karti okupacijų patirtis daugeliui VDU dėstytojų 1944 m. vasarą padikta- 
; vienintelį sprendimą — palikti tėvynę. Tarp jų buvo ir kun. J.Matusas: 
144 m. liepos mėn. jis pasitraukė į Vakarus. 

1945-1946 m. kun. J.Matusas gyveno ir dirbo Vokietijoje. Dirbdamas Re- 
:nsburgo lietuvių tremtinių gimnazijoje, parašė „Vidurinių amžių istoriją (su 
etuva)“. Tai vadovėlis, skirtas lietuvių gimnazijoms ir progimnazijoms. 

1948 m. kun. J.Matusas išvyko į JAV. Čia Grand Rapids Mičigano vysku- 
jos seminarijoje dvejus metus dėstė vokiečių ir prancūzų kalbas. 1950 m. jis 
:rsikėlė į Niujorką ir dirbo pastoracinį darbą įvairiose parapijose. Amerikoje 
tensyviai pradeda rašyti ir publikuoti straipsnius įvairiomis temomis žurna- 
ose „Aidai“, „Tautos praeitis“, „Moteris“ ir kt. Įvairiausiais istorijos bei 
aterialinės kultūros klausimais čia išspausdinta per 50 straipsnių. Visi straips- 
ai — apie Lietuvą. Amerika netapo jo antrąja tėvyne. Išlikę jo laiškai iš 
žatlantės byloja apie tėviškės ilgesį. 

Istorikas Pranas Pauliukonis rašo, kad „kun. J.Matusas gyveno kukliai, 
1rtais net vargingai, dirbo su dideliu kantrumu ir ištverme. Buvo visapusiškai 
silavinęs, gerai mokėjo lotynų, vokiečių, lenkų ir rusų kalbas, tad lengvai ga- 
jo skaityti Lietuvos istorijos šaltinius ir juos interpretuoti“. Kun. J.Matusas 
1rbavosi iki paskutinės gyvenimo akimirkos. Kone paskutinę valandą rašė 
raipsnį žurnalui „Tautos praeitis“: 1962 m. kartu su nekrologu buvo išspaus- 
ntas ir paskutinis kun. J.Matuso straipsnis „Stiklas Lietuvos senovėje“. 

J.Matuso mirtis buvo ankstyva ir netikėta. Jis mirė staiga, teturėdamas 
šiasdešimt trejus metus, Niujorke. 


Jonas Matusas - Vytauto Didžiojo universiteto docentas 


Vytauto Didžiojo universitete istoriją studijuoti buvo galima dviejuose fa- 
itetuose: Humanitarinių mokslų ir Teologijos-filosofijos (šio fakulteto 
losofijos skyriuje). 

Abiejuose fakultetuose istorijos studijos buvo sutvarkytos vienodais prin- 
pais: dvi pagrindinės istorijos katedros — Lietuvos istorijos katedra ir 
isuotinės istorijos katedra. Taip pat dvi pagrindinės specializacijos grupės: 
ietuvos istorijos ir visuotinės istorijos. „Humanitarinių mokslų fakultete ilgą 
iką pagrindiniai Lietuvos istorijos dėstytojai buvo prof. Jonas Yčas ir docen- 
s, vėliau profesorius Ignas Jonynas“. 1931 m., mirus katedros vedėjui prof. 
Yčui, susirūpinta papildyti katedrą jaunais istorikais. Nuo 1932 m. čia pradė- 

dirbti vyresnysis asistentas, vėliau docentas Adolfas Šapoka. Nuo 1937 m. 


“Dundulis B. Istorikų rengimas Vytauto Didžiojo universitete 1922-1940 m. // VDU 
LKMA 70-metis. Kaunas, 1993, p. 162. 

švietimo ministro įsakymu Jonas Matusas skiriamas VDU Humanitarinių moks- 
lų fakulteto privatdocentu??. 1937/1938 m.m. kun. J.Matusas skaito Prūsų žemės 
istorijos dviejų savaitinių teorinių paskaitų kursą, kuris buvo privalomas Lie- 
tuvos istorijos skyriaus klausytojams?ė. Tuo metu Jono Matuso bendradarbiai 
buvo prof. A.Janulaitis, skaitęs XIX a. istorijos kursą, ir nuo 1933 m. Lietuvos 
istorijos epizodinį kursą skaitęs iš Prahos atvykęs profesorius Jonas Lappo. 
Nuo 1928 m. nuolatiniam gyvenimui įsikūrė profesorius Leonas Karsavinas, 
kuris išmoko lietuvių kalbą ir vadovavo Visuotinės istorijos katedrai. 

1939 m. pavasario semestre Lietuvos istorijos katedroje privalomą kursą 
skaitė profesorius Jonas Lappo - XVIII a. Lietuvos istorijos ir Visuotinės 
istorijos katedroje privatdocentas Jonas Matusas - Prūsų krašto istorijos II 
dalį; pastarasis vadovavo ir Prūsų krašto istorijos proseminarui??. Dėstyti šį 
kursą J.Matusui nebuvo sunkumų: jis jau buvo parašęs darbų šia tema, nuo- 
sekliai išstudijavęs šaltinius. 

Kiekvienoje grupėje, be paskaitų klausymo ir egzaminų laikymo, reikėjo 
atlikti dar pratybas (prose minarus, seminarus), išklausyti epizodinį kursą, iš- 
laikyti pasirinktinai vienos užsienio kalbos egzaminą, parašyti diplominį darbą. 
Pradedantieji studijuoti turėjo pasirinkti vieną istorijos grupę kaip pagrindinę, 
o antrą - kaip šalutinę. 

1940 m. Humanitarinių mokslų fakultetas buvo perkeltas į Vilniaus uni- 
versitetą. Į Vilnių persikėlė ir didžioji mokslo personalo dalis, taip pat ir kun. 
Jonas Matusas. Prūsų žemės istorijos kursui studijuoti J.Matusas siūlė vado- 
vėlius vokiečių kalba ir savo knygą „Senovės Prūsų žemės nukariavimas“, o 
Lietuvos kultūros istorijai studijuoti - lenkų autoriaus vadovėlį ir savo knygą 
„Lietuvių kultūra senais laikais“. 


Kunigo J.Matuso visuomeninė veikla 


Kun. J.Matusas dar būdamas jaunas labai energingai įsitraukė į Lietuvių 
katalikų blaivybės draugijos veiklą. Pagrindinė darbo kryptis buvo šviečiamojo 
pobūdžio publicistiniai straipsniai įvairiuose leidiniuose: „Tiesos kelyje“, „Vai- 
re“, „Sargyboje“, radijo paskaitų rengimas, pranešimai draugijos konferencijose, 
draugijos leidinių „Pagrindiniai alkoholizmo klausimai“ redagavimas 1932 m. 
ir laikraščio „Sargyba“ redagavimas 1933-1934 metais. 1933-1934 m. kun. J.Ma- 
tusas buvo Lietuvių katalikų blaivybės draugijos vedėju. 

Kun.J.Matuso publicistinis darbas buvo kelių teminių krypčių. Viena iš 
jų - Blaivybės draugijos istorija. 1927 m. „Santūros“ pirmame tome išspaus- 


"7 Asmeninė J.Matuso byla // LCVA, f. 631, ap.3, b. 438 (Mikrofilmas). 
28 J.Matuso asmeninė byla // VUB RS, f. 96-132. 

> Ten pat. 

* Ten pat. 

dintas straipsnis apie M.Valančiaus blaivybės brolijas ir prieškarinės Blaivybės 
draugijos veiklą?!. 1928 m. kun. J.Matusas parašė knygelę Blaivybės draugijos 
20-ajam jubiliejui paminėti*?. Visą darbą suskirstė į tris skyrius. Pirmajame 
plačiai apžvelgė vyskupo M.Valančiaus blaivybės brolijų darbą. Antrajame sky- 
riuje „Blaivybė svetimųjų valdymo metu“ išsamiai statistiniais duomenimis ir 
lentelėmis pavaizdavo prieškarinę Blaivybės draugijos veiklą. Skyriuje „Blai- 
vybė Nepriklausomoje Lietuvoje“ aprašė po karo 1919 m. atgaivintos Blaivybės 
draugijos veiklą iki 1928 metų. Knygelė iliustruota žymių Blaivybės draugijos 
veikėjų fotografijomis. 

"Tais pačiais metais straipsnyje laikraštyje „Tiesos kelias“ pasakojama apie 
blaivybės bro! jas Lietuvoje 1858-1928 metais?*. 

Kun. J.Matusas straipsniuose nagrinėja doros santykį su alkoholizmu“. 
Šiuose leidiniuose autorius pasakoja apie alkoholio žalą žmogaus sveikatai, 
labai žalingą jo poveikį žmogaus fizinei ir protinei būsenai, dorovingumui. Kaip 
priešingybę autorius nurodo teigiamus pavyzdžius - žymiuosius negeriančius 
Lietuvos žmones. 

Atskira grupe galima išskirti kun. J.Matuso straipsnius apie blaivybės ju- 
dėjimus Latvijoje, Estijoje, Švedijoje, Sovietų Rusijoje ir Vokietijoje, straipsnį 
„Sargyboje“ — „Įspūdžiai iš IV Latvijos priešalkoholinio kongreso, vykusio 
1929 m. rugsėjo 22-24 d. Latvijoje“*. Vieno mitingo metu kun. J.Matusas skaitė 
pranešimą apie kultūrinio darbo svarbą blaivybės judėjime. Daug rašė „Vai- 
re“. „Sargyboje“, „Margutyje“ apie vyskupą Motiejų Valančių ir jo blaivybės 
brolijų veiklą. 

Kun. J.Matusas 1928 m. vasario mėn. Lietuvių katalikų blaivybės draugi- 
jos konferencijoje buvo išrinktas į draugijos revizijos komisiją“. Kitais metais 
kun. J.Matusas buvo deleguotas į Latvijos IV priešalkoholinį kongresą. 

Būdamas blaivybės draugijos reikalų vedėju, 1933-1934 m. kun. J.Matu- 
sas redagavo ne tik draugijos leidinį „Sargyba“, bet dirbo ir kitus organizacinius 
darbus, rūpinosi Liaudies namų reikalais. Nuo 1934 m. kun. J.Matusas pradė- 
jo „Blaivybės kronikos knygą“, kurioje fiksavo visą draugijos veiklą. Kun. 
J.Matusas dažnai aplankydavo ir draugijos provincijos skyrius. Buvo iškėlęs 


*Matusas J. Blaivybė svetimųjų valdymo metu // Santūra. Kaunas, 1927, t. 1, 
p. 120-122. 

2 Matusas-Sedauskas J. 20 metų tautos blaivinimo darbo: Lietuvių katalikų 
blaivybės draugija 1908-ais - 1928-ais metais. Kaunas, 1928, 72 p. 

*Matusas J. Blaivybės brolijos Lietuvoje (1858-1928) // Tiesos kelias. 1928, Nr. 4, 
p. 252-254. 

*Matusas J. Alkoholis, dora ir religija. Kaunas, 1932, 22 p; Tas pats. Visiškas 
alkoholinių gėrimų uždraudimas ir prohibicija. Kaunas, 1932. 14 p; Tas pats. Lietuvos 
žymūs žmonės, kurie negeria. Kaunas, 1932, 192 p. 

*Matusas J. Įspūdžiai iš IV Latvijos priešalkoholinio kongreso // Sargyba. 1929, 
Nr. 6, p. 183. 

?6 Lietuvių katalikų blaivybės draugijos konferencija / Židinys. 1928, Nr. 2, p. 88. 

mintį įsteigti darbo stovyklą - žmogaus globos draugiją, kurioje galėtų gyventi 
bedarbiai inteligentai ir alkoholikai?'. 

1934 m. lapkričio 5 d. kun. J.Matusas, norėdamas galutinai sutvarkyti sa- 
vo seniau parašytus veikalus ir mokslinius straipsnius, atsisakė LK blaivybės 
draugijos valdybos pirmininko pareigų“. 


Kunigo Jono Matuso istorinių darbų apžvalga 


XX a. pradžioje po aktyvios kovos su caro administracija dėl lietuvių kal- 
bos draudimo panaikinimo buvo susirūpinta mokykloje dėstomų dalykų vieta 
ir reikšme jaunajai kartai. Atsikūrus Lietuvos nepriklausomai valstybei, tautos 
sąmonėjimui didžiulę pažintinę ir ugdomąją reikšmę turėjo istorijos mokslas. 
Todėl jaunųjų Lietuvos istorikų karta stengėsi intensyviai ir produktyviai pa- 
teisinti mokytojų viltis. Vienas iš jaunų perspektyvių istorikų buvo ir kun. 
J.Matusas. . 

Studijuodamas Lietuvos universiteto Teologijos- filosofijos fakultete, kaip 
minėta, 1931 m. parašė disertaciją „Lietuvių rusinimas per pradžios mokyk- 
las“*?. Tai tikras analitinės istorijos darbo pavyzdys, pagrįstas gausiais šaltiniais 
iš Kauno gubernatoriaus archyvo. Ši studija pareikalavo iš autoriaus daugkruop- 
štumo rausiantis dėl karo nukentėjusiuose ir dar nesutvarkytuose archyvuose. 

Veikalas apima Kauno gubernijos pradžios mokyklas nuo Muravjovo iki 
Rusijos viešpatavimo pabaigos Lietuvoje. Ši tema moksliškai nebuvo tirta. Kun. 
J.Matusą paskatino pasirinkti temą ta aplinkybė, jog Kaune buvo Kauno gu- 
bernijos Pradžios mokyklų direkcijos archyvas. Autorius darbo prakalboje rašė: 
„Savo veikalui naudojau beveik vien tik rusišką literatūrą - man rūpėjo pačių 
rusų duomenimis nupiešti rusinimo vaizdą““. 

Veikalą sudaro du pagrindiniai skyriai: „Rusinimo pagrindiniai siekimai“ 
ir „Rusinimas praktikoje“. Pirmajame skyriuje aptariami būdingieji Rusijos 
pradžios mokyklų istorijos bruožai, apžvelgiami faktai, kaip Petras I diegė švie- 
timą Rusijoje (i jo atidarytą universitetą profesoriai ir studentai buvo gabenami 
iš užsienio). Apžvelgiama Jakaterinos II, Nikolajaus I veikla švietimo srityje. 
Toliau nagrinėjami rusų siekimai užimtoje Lietuvoje, rusų valdžios požiūris į 
Lietuvą bei Lietuvos švietimo rusinimo pobūdis. 

Antrajame skyriuje aptariamas praktinis rusinimas. Pagrindiniai rusini- 
mo vykdytojai buvo mokytojai: „Nuo Muravjovo atvykimo į Vilnių mokytojais 
į Kaunijos pradžios mokyklas pradėta skirti nelietuviai ir nekatalikai“*!. Kny- 
gos pabaigoje įdėti 4 paveikslai, 5 lentelės, žemėlapis ir mokyklų sąrašas*?. 


* Priešalkoholinis judėjimas // Sargyba. 1934, Nr. 11. 

** Priešalkoholinis judėjimas // Sargyba. 1934, Nr. 16-17. 

*Matusas J. Lietuvių rusinimas per pradžios mokyklas. Kaunas, 1937, 179 p. 
*“ Ten pat, p. 7. 

* Ten pat, p. 69. 

“ Ten pat, p. 70. 

1935 m. kun. J.Matusas išleido knygelę apie Ukmergės mūšį“. Studija 
skirta Ukmergės mūšio 500-0sioms metinėms. Vėliau ši studija buvo pridėta 
prie kun. J.Matuso habilitacinio darbo apie Švitrigailą. Studijoje nuosekliai 
išdėstytos priežastys, politinių ir karinių įvykių eiga bei Ukmergės mūšio pa- 
dariniai. 1435 m. rugsėjo 1 d. ties Ukmerge jungtinė Lenkijos karaliaus ir 
Lietuvos didžiojo kunigaikščio Zigmanto kariuomenė sumušė kunigaikštį Švit- 
rigailą ir Livonijos magistrą su visomis jų karo pajėgomis. Autorius iškėlė mūšio 
pavadinimo problemą ir padarė išvadą, kad šį istorinį įvykį reikia sieti su pa- 
stovia vieta. 

Kun. J.Matuso habilitacinio darbo oponentai I.Jonynas ir L.Karsavinas 
pažymėjo, kad, „norėdamas tiksliai atpasakoti kautynes prie Ukmergės, auto- 
rius pats aplankė kautynių vietą ir taip siekė atitaisyti kitų mokslininkų, 
nežinančių Lietuvos geografijos, netikslumus“*. 

Studijoje panaudoti pirminiai šaltiniai, taip pat Dlugošo veikalas, Supra- 
slio, Bychovco kronikos. 

1936 m. kun. J.Matusas Humanitarinių mokslų fakultete apgynė habilita- 
cinį darbą „Švitrigaila - Lietuvos didysis kunigaikštis““*. Prakalboje autorius 
paaiškina, kodėl ėmėsi šios temos: „Nuo 1386 metų po Vytauto energingiau- 
sias ir veikliausias valdovas buvo Švitrigaila. /.../ Dėl to Švitrigailos asmenybė 
jau seniai traukė istorikų dėmesį, vokiečių, rusų ir lenkų““. 

Autorius išsamiai analizuoja keletą amžinųjų Lietuvos valstybingumo is- 
torijos problemų. Ši studija - apie Lietuvos valstybingumo raidą XV a. pirmojoje 
pusėje. Pagrindinė figūra studijoje - Švitrigaila, Vytauto Didžiojo politikos tę- 
sėjas. Istorikas nuosekliai dėstė, kaip Jogailos brolis Švitrigaila iš atkaklaus 
Vytauto oponento virto ištikimu jo bendražygiu. 

Kun. J.Matusui rūpėjo nustatyti, kas buvo Švitrigailos šalininkai, rėmėjai, 
kokia buvo jų socialinė ir etninė koncesinė priklausomybė. Jis įrodinėjo. kad 
šaltinių minimi šalininkai rusai - tai ne kas kita, kaip valstybės valdymo ir gyni- 
mo tikslais gudų žemėse apgyvendinti lietuviai bajorai. Šis klausimas ir dabar 
tebėra iki galo neišaiškintas. 

Autorius, apibūdinęs Švitrigailą kaip „nepaprastai karšto temperamento, 
choleriškų bruožų““ asmenį, abejoja: ar temperamentas ir asmeninės ambici- 
jos, ar lietuvių bajorijos, Lietuvos interesai jį stūmė valdovo posto link. 
J.Matusas linkęs tikėti, kad Švitrigaila buvo paskutinė asmenybė, viena gynusi 
Lietuvos valstybingumą nuo unijų voratinklių. Vėliau į gynėjų gretas stojo įta- 
kingiausių lietuvių didikų grupė - didžiojo kunigaikščio Ponų taryba. 


SMatusas J. Ukmergės mūšis (1435-1935). Kaunas, 1935, 50 p. 

*“ Asmeninė J.Matuso byla // VUB RS, f. 96-132. 

“Matusas J. Švitrigaila - Lietuvos didysis kunigaikštis. Kaunas, 1938, 238 p. 
* Ten pat, p. 7. 

* Ten pat, p. 79. 

karo veiksmai. 4. Pirmasis prūsų sukilimas. 5. Didysis prūsų sukilimas, jo nu- 
slopinimas ir viso krašto užėmimas. 

1944 m. liepos mėn. kun. J.Matusas paliko Lietuvą. Apsistojęs Vokietijo- 
je, mokytojavo Regensburgo lietuvių gimnazijoje. Ten 1946 m. parašė ir išleido 
„Vidurinių amžių istorijos“ vadovėlį“ lietuvių gimnazijoms ir progimnazijoms. 
Čia aptartos tautų kraustymosi, naujų valstybių ir naujų tikybų laikotarpio, 
kryžiaus karų iki didžiųjų atradimų temos. Visos temos siejamos ir su lietuvių 
tautos to laikotarpio istorija. 


Monografijos apie istoriką A.Vijūką-Kojalavičių, 
vyskupą M.Valančių ir V.Pūtvį 


1930 metų „Praeities“ pirmame tome buvo išspausdintas kun. Jono Ma- 
tuso-Sedausko straipsnis apie istoriką A.Vijūką-Kojalavičių“!, pirmosios 
spausdintos lotyniškos Lietuvos istorijos autorių. Šis darbas buvo skirtas A. Vi- 
jūko-Kojalavičiaus 250-osioms mirties metinėms pažymėti. Kun. Jonas Matusas 
nutarė iš arčiau pažvelgti į istoriką A.Vijūką-Kojalavičių, įvertinti jo darbus, o 
svarbiausia jo veikalą „Historia Lituanae“ (Lietuvos istorija). 

A.Kojalavičius gimė 1609 m. Kaune. Jo tėvai buvo turtingi, turėjo Vijūkų 
dvarą, keletą namų ir sklypų Kaune. 1627 m. Albertas įstojo į jėzuitų ordiną. 
Teologiją ir filosofiją studijavo Braunsberge. Teologijos doktoratą įgijo Vil- 
niaus Akademijoje. Mirė 1677 m., išgyvenęs 68 metus. A.Kojalavičius buvo 
labai produktyvus: parašė apologetinių, filosofinių ir istorinių veikalų. Bet la- 
biausiai išgarsėjo Lietuvos istorijos nagrinėjimais. 

Antrajame skyriuje autorius pateikė A.Kojalavičiaus darbų vertinimus. 
Lenkų enciklopedijose randama užuominų, kad A.Kojalavičius tik pataisė 
M.Stryjkovskio klaidas. Vokiečių istoriko A.Šliozerio nuomone, A.Kojalavi- 
čius buvo „per daug pragmatiškas“, kitaip tariant, smulkmeniškai aiškino 
veikėjų dvasią ir jų elgesio genezę. Dėl to autoriui buvo svarbu parodyti, koki 
iš tikrųjų tikslą turėjo A.Kojalavičius rašydamas savo darbą. 

Pirmiausia J.Matusas sugretina M.Stryjkovski su A. Vijūku-Kojala- 
vičiumi ir pabrėžia, kad M.Stryjkovskio išsilavinimas buvo menkesnis — 
tik devyneri mokslo metai Bryzerino mokykloje, o A.Kojalavičius buvo 
europietiško išsilavinimo akademijos profesorius. Tačiau M.Stryjkovskis 
labai atidžiai rašė savo kroniką, rėmėsi šaltiniais ir bandė juos kritiškai vertin- 
ti. Tuo tarpu A.Kojalavičiaus darbą reikia branginti ne dėl to, kad būtų nauja 
pasakęs, bet dėl to, „kad Lietuvos vardą paskelbė Europos mokslo 
pasaulyje““. 


“Matusas J. Vidurinių amžių istorija. Regensburgas, 1946, 127 p. 

“Matusas-Sedauskas J. Albertas Vijūkas-Kojalavičius kaip Lietuvos istorikas 
// Praeitis. 1930, t. 1, 317 p. 

= Ten pat, p. 322. 

Kun. J.Matusas kritiškai vertino A.Kojalavičiaus teoriją dėl lietuvių kil- 
mės iš Palemono, nurodė daug netikslumų: Algirdo gyvenimo ir Gedimino 
mirties metai klaidingi, Algirdo sūnų ir jų žmonų vardai sumaišyti su jų dė- 
džių, klaidinga Baltijos žygio data ir kt. A.Kojalavičius daug kur nenurodo 
žinių šaltinių. J.Matuso nuomone, „M.Stryjkovskio požiūris į įvykius daug rim- 
tesnis nei A.Kojalavičiaus““. Be to, M.Stryjkovskis gerai mokėjo lietuvių kalbą, 
o A.Kojalavičius vartoja sulotynintus lietuvių vardus ir pavardes. Kun.J.Matu- 
sas daro išvadą: „Lietuvos istorija“ nerodo, kad A.Vijūkas-Kojalavičius būtų 
garsus ir didis Lietuvos istorikas““. Tokį autoriaus teiginį galima kritikuoti — 
jis pats buvo istorikas analitikas, o ne sintetikas, nesigilino ir nebandė atskleis- 
ti A.Kojalavičiaus kaip baroko epochos istoriko ypatybių. Tuo tarpu, pasak 
D.Kuolio, „A.Kojalavičius, kaip Vakarų baroko autoriai, grąžino istorijon re- 
nesanso pamestą krikščioniškos doros vertinimą““. Teigiamu herojumi 
„Lietuvos istorijoje“ tapo žmogus, įsipareigojęs Dievui, tautai ir valstybei že- 
mėje. „A.Kojalavičius išvedė Lietuvos istoriją iš idealizuoto renesansinio 
vaizdavimo, pavertė istoriją savarankiškų ir kintančių veikėjų drama, atvėrė 
krašto raštiją nevaržomam gyvenimo srautui, realioms, žemiškoms prieš- 
taroms““. 

Istorikas M.Jučas taip pat pabrėžė, „kad A.Kojalavičius papildė M.Stryj- 
kovskio darbą naujų šaltinių ir to meto žodinės tradicijos duomenimis. Jis 
pateikė tikslių žinių iš Lietuvos ir Lenkijos unijų aktų, Goštautų, Giedraičių, 
Radvilų, Vilniaus teologų ir vyskupų gimines, apie patį Vilniaus miestą ir jo 
pilis““'. 

"Taigi kun. J.Matuso nuomonė apie A.Kojalavičiaus „Lietuvos istoriją“ buvo 
labai paviršutiniška, jis nepakankamai įsigilino į ano meto rašymo tradicijas. 

1938 m. kun. J.Matusas „Senovės“ IV tome ir vėliau atskiru leidiniu iš- 
spausdino straipsnį apie vyskupą M. Valančių“. Nurodęs, kad M.Valančius buvo 
ne tik rašytojas, visuomenininkas, dvasininkas, bet ir istorikas, jis aptaria svar- 
biausią vyskupo veikalą - „Žemaičių vyskupijos istoriją“. Pabrėžiamas 
M. Valančiaus objektyvumas aprašant Lietuvos krikštą - kaip lietuviai nenorė- 
jo krikštytis, kaip netinkamai elgėsi kunigai, net ir aukštesniojo luomo 
dvasininkai (pavyzdys - vyskupo Petro veržimasis į dar tebegyvo Žemaičių vys- 
kupo Mikalojaus Dzežgavičiaus“ vietą Švitrigailos laikais“. 


S Ten pat, p. 325. 

* Ten pat, p. 326. 

S Kuolys D. Asmens ir tautos išganymo drama // Naujasis židinys. 1991, Nr. 3, p. 23. 

“ Ten pat, p. 29. 

“Jučas M. A.Kojalavičiaus istoriografiniai interesai // Lietuvos TSR Mokslų Akademijos 
darbai. Serija A. T.2. 1985, p. 80-81. 

SMatusas J. Motiejus Valančius kaip istorikas. Kaunas, 1938, 24 p. 

* Vysk. M.Valančius supainiojo vysk. Mikalojų Dzežgavičių, buvusį Vilniaus vyskupu, su 
vysk. Mikalojumi Trakiškiu. Vysk. Petras tikrai buvo paskirtas vietoj mirusio Medininkų 
(Žemaičių) vyskupo Mikalojaus Trakiškio, bet į šį postą neatvyko Švitrigailai pralaimėjus Pabaisko 
mūšį (Žr. PRabikausko str. „Žemaičių vyskupai (1417-1609)“ // LKMA Metraštis. T. 10. 
Vilnius, 1997). 

"Matusas J. Motiejus Valančius kaip istorikas, p.16 

Autorius kritiškai vertina veikale aprašomus įvykius, daug dėmesio skiria 
jėzuitams bei moksliniam darbui Kražių seminarijoje. Tą faktą, kad, panaiki- 
nus Jėzuitų ordiną, 1773 m. Edukacinė komisija Kražiuose įstc igė apskrities 
mokyklą, vysk. M. Valančius vertino teigiamai. Autorius pabrėžia vysk. M.Va- 
lančiaus atvirumą kalbant apie Bažnyčios gyvenimo nukrypimus - „burtininkų 
ir raganų deginimą“. Aprašomi teismo procesai ir paskirtos bausmės?!. Kun. 
J.Matusas akcentuoja, kad „Žemaičių vyskupijos istorijoje“ daug kas vertina- 
ma valstybės bei viso krašto istorijos mastu, pavyzdžiui, švietimas“"*. Autorius 
pastebi ir vysk. M.Valančiaus nuolaidžiavimą rusų valdžiai, ir jo teigiamas 
tendencijas: tautiškumą ir lietuviškumą, pastangas visur vartoti lietuviškus ter- 
minus. Vyskupo naudoti šaltiniai ir archyvinė medžiaga ypač sustiprino jo darbą 
ir parodė jį kaip blaivios nuovokos istoriką. Tačiau kun. J.Matusas nešykšti 
darbui ir kritikos: „Nėra aiškaus plano, rašoma padrikai apie bažnyčios admi- 
nistravimą bei materialines priemones, apie grynai tikybos dalykus, apie 
mokyklas ir bendrai dalykus, kurie sudaro kultūros istorijos objektą. Vadinasi, 
neturėta aiškaus temos'supratimo. Tai rodo, jog autorius nebuvo istorikas — 
specialistas“". 

1939 m. Šaulių sąjunga atskiru leidiniu išleido kun. J.Matuso straipsnį 
apie Vladą Pūtvį, Šaulių sąjungos kūrėją, jo mirties dešimtmečio proga“. (Jia 
pateikiama biografinių žinių. V.Pūtvis gimė 1873 m. Rygoje, šeimoje. kurios 
šaknys buvo apie Tauragę. Vlado senelė buvo kunigaikštytė Mirskaitė, o moti- 
na - grafaitė Idalija Platerytė. V.Pūtvis mokėsi Šiaulių ir Mintaujos gimnazijose. 
Vėliau Vokietijoje domėjosi žemės ūkio mokslais. 

Jo gyvenimo draugės Emilijos Gruzdytės motina buvo vyskupo M.Valan- 
čiaus giminaitė. Vyskupo veikiami Pūtviai nustojo vartoti svaigalus. Vladas ir 
Emilija išmoko lietuviškai kalbėti. Autorius gražiai aprašė, kaip Pūtviai susi- 
prato ir ėmė eiti lietuvybės keliu. Jų namai tapo lietuvybės židiniu. Čia prof. 
J.Jablonskis parašė lietuvių kalbos gramatiką. V.Pūtvio dvaruose veikė dvi slap- 
tos pradžios mokyklos. Kilus 1905 m. revoliucijai Rusijoje, V.Pūtvis dėl savo 
veiklos buvo ištremtas į Nižnij Novgorodo guberniją. Kun. J.Matusas palaikė 
V.Pūtvio reformą j p o dvaruose, pabrėžė V.Pūtvio gebėjimą bendrauti su jauni- 
mu, ypač kuriant Šaulių sąjungą". V.Pūtvis mirė 1929 m. kovo 5 d. 

Toliau aprašytas Šaulių sąjungos kūrimasis. 1919 m. išėjus okupacinei vo- 
kiečių kariuomenei, kovojant su bolševikais bei lenkų legionais, „jaunai policijai 
į pagalbą atėjo visuomenė - partizanai, pasivadinę šauliais“"“. Šaulių sąjungos 
kūrėjas V.Pūtvis paliko priesaką šauliams: „Dirbti lietuvių tautos garbei, būti 
gerais žmonėmis ir pamėgti ginklą“. 


1 Ten pat, p. 19. 

" Ten pat, p. 21. 

" Ten pat, p. 22. 

“Matusas J. Vladas Pūtvis - Šaulių sąjungos kūrėjas. Kaunas, 1939, 19 p. 
"5 Ten pat, p. 8. 

76 Ten pat, p. 10. 

7 Ten pat, p. 17. 

Kunigo Jono Matuso publicistinė veikla 


Kun. J.Matusas per 40 metų išspausdino daugiau kaip 150 straipsnių 
įvairiuose laikraščiuose ir žurnaluose. Rašė daugiausiai švietimo, Lietuvos 
kultūros istorijos, medicinos, etnografijos, žemės ūkio klausimais. 

Ankstyvieji kun. Jono Matuso straipsniai buvo švietėjiško pobūdžio. 
1924 m. „Lietuvos mokyklos“ žurnale pasirodė straipsnis apie Lietuvos katalikų 
mokytojų sąjungos suvažiavimą"*. Daug dėmesio autorius skyrė lietuvių kovai 
su rusų valdžia d] gimtosios kalbos ir savo mokyklų steigimo. Viename straips- 
nyje jis rašė, kaip 1905 m. gimnazistai išvijo rasų mokytojus iš mokyklos dėl to, 
Kad šie nedės'+ lietuvių kalbos". Kitame straipsnyje aiškinama, kodėl Rusijoj 
įsiviešpatavo bolševizmas: „Rusijoje carų laikais mažai švietimu tesirūpinta, 
dėl to rusai buvo labai tamsūs, o tai palengvino bolševizmui augti ir klestėti“*. 
Rusai siekė Lietuvos krašte skleisti rusų kalbą ir kultūrą mokyklose per savo 
mokytojus - nelietuvius ir nekatalikus. 

Iš straipsnių medžiagos 1931 m. J.Matusas sudėliojo disertaciją „Lietuvių 
rusinimas per pradžios mokyklas“. Pradėjęs domėtis Lietuvos pracitimi, parašė 
daug straipsnių apie Prūsų žemę ir jos istorinį likimą. Aprašė prūsų laivyną, 
plačiai nagrinėjo Didįjį prūsų sukilimą. Viename savo straipsnyje autorius kėlė 
klausimą, ar prūsai buvo lietuviai? Remdamasis prof. I.Jonynu, autorius stengėsi 
įrodyti, kad „prūsai visuomet jautėsi esą dalis vienos lietuvių tautos kūno“*!. 
1939 m. dalį straipsnių sudėjo i knygą „Senovės Prūsų žemės nukariavimas“*. 

Dar viena aktuali jo nagrinėta tema - Klaipėdos kraštas. 1938 m. buvo 
minimas Klaipėdos išvadavimo 15 metų jubiliejus. Jis apžvelgė istorinę litera- 
tūrą apie Mažąją Lietuvą, rašė apie Klaipėdos istorinę praeitį. Straipsnyje apie 
Klaipėdos pajūrio politinę priklausomybę“ autorius pateikė daug dokumenti- 
nių įrodymų, vyskupų dovanojimo raštų, kryžiuočių raštų dėl žemių dovanojimo 
Mindaugui. Žurnale „Trimitas“ 1938 m. dviejuose numeriuose buvo išspaus- 
dintas straipsnis apie Klaipėdos išvadavimą“. 

Kun. J.Matusas domėjosi ir lietuvių žemės ūkiu senovėje, rašė apie tai 
straipsnius žemės ūkio politikos ir mokslo žurnale „Žemės ūkis“, laikraštyje 
„Ūkininko patarėjas“, žurnale „Naujoji sodyba“, rašė ir apie bitininkavimą se- 
novės Lietuvoje, apie vaismedžių ir daržovių, javų ir gyvulių auginimą, gėlių 


*Matusas J. Lietuvos katalikų mokytojų sąjungos metinis skyrių atstovų suvažiavimas 
// Lietuvos mokykla. 1924, Nr.111, p. 509. 

" Matusas J. Pradžios mokykla Lietuvoje po 1905 m. revoliucijos // Židinys. 1932, 
Nr. 12, p. 380. 

3 Matusas J. Kunigų kova su rusų valdžia dėl tikybos ir gimtosios kalbos pradžios 
mokykloje // Tautos kelias. 1930, Nr. 5, p. 266. 

" Matusas J. Ar prūsai buvo lietuviai? / Vairas. 1936, Nr.7-8, p. 697. 

"2Matusas J. Senovės Prūsų žemės nukariavimas. Kaunas, 1940, 52 p. 

S Matusas J. Iš Klaipėdos lietuviškos senovės // Trimitas. 1938, Nr. 49, p. 1177. 

*Matusas J. Klaipėdos vadavimas // Trimitas. 1938, Nr. 2, p. 42. 

darželius. „Lietuviškas darželis pirmą kartą paminėtas 1412 m. Dlugošo „Len- 
kijos istorijoje“, ten paminėtas ir daržovių daržas““. Lietuviai augino česnakus, 
svogūnus, bulves, morkas, burokus, o soduose — obelis, kriaušes, vyšnias, sly- 
vas. Senovės lietuviai sėjo ir augino žieminius ir vasarinius rugius, žieminius ir 
vasarinius kviečius, pilkus žirnelius, kanapes, soras, grikius, linus. Žemę tręšė 
mėšlu. Augino arklius, tačiau juos naudojo tik jojimui““. 

Straipsnyje apie žuvininkystę“ pateikta duomenų apie XVI a. lietuvių žve- 
jybą su žeberklais ir mažais tinklais. Tvenkiniuose prie dvarų buvo veisiami 
karosai, šližiai, o ežeruose - lydekos, karosai, unguriai. 

Iki XVI a. lietuviai naudojo kiaunių, žebenkščių, širmuonėlių, lapių, kiš- 
kių kailius. Savo straipsniuose J.Matusas pasakojo apie tabaką ir kortas, stiklą, 
apie lietuviškus papročius. Antai lietuviškų papročių, susijusių su rūtų vaini- 
kėliu, kilmė - Rygos praktika, vainikėlio susiejimas su mergelės nekaltybe — 
bažnytinės kilmės paprotys“. 

Daug rašė jis ir liturgine tematika. Tai straipsniai apie „Šv.Augustiną““ ir 
„Šv.Antaną““, apie pranciškonų vienuolių įsikūrimą Kaune“, šv.Kazimiero ka- 
nonizavimą“. Straipsnyje apie slavų krikščionybę ir jos itaką Lietuvai“ jis rašė, 
kaip stačiatikybė plito iš šiaurės rytuose esančio didžiojo Naugardo į Lietuvos 
rytinius plotus. 

Jonas Matusas savo straipsniuose nagrinėjo moters vietą visuomenėje: 
buvo moterų karžygių senovėje“, narsios jos ir dabar“. 


Išvados 


Kun. J.Matusas buvo vienas iš tų, kurie paskyrė savo gyvenimą naujų takų 
pramynimui istorijoje. Be tiesioginio kunigo darbo, jis visą energiją skyrė Lie- 
tuvos istorinių šaltinių tyrinėjimui, kaupė medžiagą iš įvairių istorijos aktų, 
metraščių, kronikų ir kitų šaltinių. Jis atsidėjęs rinko Lietuvos materialinės 
kultūros šaltinius ir ką sulesiojo - paskelbė periodinėje spaudoje. Jo rašytinį 
palikimą sudaro apie 150 įvairaus pobūdžio straipsnių ir 17 istorinių veikalų. 
Kun. J.Matuso darbai buvo originalūs, pasirinktos temos naujos ir savitos, kitų 


“SMatusas J. Sodas, daržas ir darželis senovės Lietuvoje // Tautos praeitis. 1960, t.l, 
kn.2, p. 199, 

“*Matusas J. Lietuvos javų ir gyvulių ūkio apžvalga iki XVI-to amžiaus pabaigos // 
Žemės ūkis, 1943, Nr. 6, p. 409, 

"Matusas J. Žuvininkystė ir žvejai senovinėje Lietuvoje //Žemės ūkis. 1943, Nr. 2, p. 144. 

*Matusas J. Lietuviškas rūtų vainikėlis ir istorija // Aidai. 1962, Nr. 1, p. 43. 

"Matusas J. Šventasis Augustinas // Tiesos kelias. 1930, Nr.7, p. 484. 

"Matusas J. Šv.Antanas // Sargyba. 1931, Nr. 7, p. 204. 

*"Matusas J. Pranciškonai Kaune XV amžiuje // Aidai. 1964, Nr.4, p. 184. 

“Matusas J. Dėlšv.Kazimiero kanonizavimo ir lietuviškumo // Aidai. 1959, Nr. 6, p. 252. 

*Matusas J. Slavų krikščionybė ir Lietuva / Naujasis židinys. 1992, Nr. 3, p. 29. 

*Matusas J. Moteris karžygė Punioje // Moteris. 1961, Nr. 3, p. 6-7. 

*Matusas L Lietuvės veidas nuo vysk. Valančiaus iki dabar / Moteris. 1962, Nr.l, p. 2. 

istorikų netyrinėtos. Naudodamas kritinį metodą, jis analizavo istoriko A.Vi- 
jūko-Kojalavičiaus ir vyskupo Motiejaus Valančiaus darbus. Per aštuonerius 
darbo universitete metus jis išugdė daug profesionalių istorikų. 


KUN. J.MATUSO KŪRINIŲ BIBLIOGRAFIJA 
Knygos 


Blaivybė pas mus ir pas artimiausius mūsų kaimynus / Istor. dr. Jonas Matusas. Kaunas: 
LKB d-jos leid. Nr. 77, 1932. 16 p. 


20 metų tautos blaivinimo darbo: Lietuvių katalikų blaivybės draugija 1908-aisiais-1928- 
aisiais metais / Parašė kun. J.Matusas-Sedauskas. Kaunas: LKB d-jos leid. Nr. 47, 1928. 72 p. 


Klaipėdos atvadavimas: Paskaita Klaipėdos atvadavimo 15 metų sukaktuvių proga, Kau- 
nas: Šaulių s-gos leid., 1938. 20 p. 


Lietuvių kultūra senais laikais (iki 16-0jo amžiaus). Kaunas: Sakalas, 1938. 40 p. 
Rec.: Z. Ivinskis / Židinys. 1939. Nr. 12, p. 755-757. 


Lietuvių rusinimas per pradžios mokyklas / Ist. dr. J.Matusas. Kaunas: Švietimo m-jos kn. 
leidimo komis. leid. Nr. 481, 1937. 179 p. 
Rec. R. Burobas // Židinys. 1938. Nr. 11, p. 626-628. 
J. Statkauskas // Tautos kelias. 1938. Nr. 3, p. 181-183. 
V Trumpa // Vairas. 1938, Nr. 2, p. 106-108. 


Lietuvos galybės mįslė: Kibirkštys besimokančiam jaunimui uždegti. Kaunas, 1936. 33 p. 
Lietuvos kariuomenė. Kaunas: Šaulių s-gos leid., 1937. 14 p. 


Lietuvos šaulių sąjungos istorija / Lietuvos šaulių s-gos centro valdyba; Sudaryt. Algiman- 
tas Liekis. [Kaunas|:LŠSCV, 1992, 283 (1) p. 


Penkios žinotinesnės naujųjų laikų sektos: baptistai, adventistai, biblistai, metodistai ir 
salintistai / Kun. J.Matusas // Atsp. iš „Tautos kelias“. Kaunas: Šviesa, 1927, 47 p. 


Senovės Prūsų žemės nukariavimas. Kaunas: Kariuomenės štabo spaudos ir švietimo sk., 
1940. 52 p. 


Šaulių sąjungos istorija / Ist. dr., univ. privatdoc. J.Matusas. Kaunas: Šaulių s-gos leid.. 
1939, 326 p. 


Švitrigaila - Lietuvos didysis kunigaikštis. Kaunas: Švietimo m-jos kn. leidimo komis. leid. 
Nr. 495, 1938. 238 p. 

Rec.: [Be pavad]. // LA. 1938, rugp. 10 (Nr. 357), p. 3. Parašas: J Ž. 
Z. Ivinskis // Židinys. 1938, Nr. 10, p. 486480. 
J. Jakštas // LP 1940. T 1. 


Švitrigaila - Lietuvos didysis kunigaikštis. 2-asis leid. Vilnius: Mintis, 1961. 203 (2) p. 
Rec.: Giedrė Milkevičiūtė. Po Vytauto - antrasis // Vak. naujienos. 1992, vas. 5, p. 5; 

Eugenijus Urbonas// Panevėžio balsas. 1992, saus. 28. 


Tautos nepriklausymo pagrindai. Kaunas: Šaulių s-gos leid., 1940, p. 15. '/kmergės mūšis 
(1455-1935) / Atsp. iš „Vairas“. 1935. Nr. 9-10. Kaunas: Spindulys, 1935. 50 p. 


Vidurinių amžių istorija (su Lietuva) / Ist.dr., univ. doc. J.Matusas. Regensburgas: Suda- 
vija, 1946. 127 p. 


Vladas Pūtvis - Šaulių sąjungos kūrėjas: jo mirties dešimtmečiui. Kaunas: Šaulių s-gos 
leid.. 1939, 19 p. 


Redaguoti darbai 


J. Blažys Alkoholizmas ir psichinnės ligos / Red. Jonas Matusas. Kaunas: LKB d-jos leid. 
Nr. 73, 1932. 17 p. 

Lietuvos žymūs žmonės, kurie negeria /Red. Jonas Matusas. Kaunas: LKB d-jos leid. 
Nr. 86, 1933. 49 p. 


Pagrindiniai alko/ho/lizmo klausimai / Red. Jonas Matusas. Kaunas: LKB d-jos leid. 
Nr. 82, 1932. 158 p. 


Visiškas alkoholinių gėrimų uždraudimas arba prohibicija / Red. dr. J.Matusas. Kaunas: 
LKB d-jos leid. Nr. 79, 1932. 14 p. 


Alkoholizmas, dora ir religija / Red. dr. J.Matusas. Kaunas: LKB d-jos leid. Nr. 75, 
1932. 22 p. 


Straipsniai 


1924 
Lietuvių katalikų mokytojų sąjungos metinis skyrių atstovų suvažiavimas 1924 m. rugp. 
23-24 dienomis Kaune „Saulės“ rūmuose / J.Matusas-Sedauskas // Lietuvos mokykla, 1924, 
Nr.11, p. 509-514. 


1926 
Mūsų skaitymų knygų ir realusis gyvenimas / J.Matusas-Sedauskas // Lietuvos mokykla, 
1926. Nr. 7-11, p. 272-275. 


1927 
Blaivybė svetimųjų valdymo metu // Santūra. Kaunas, 1927, t. 1, p. 120-122. 


1928 
Blaivybės brolijos Lietuvoje (1858-1928) // Tautos kelias, 1928, Nr. 4, p. 252-254. 


1929 
Ar Albertas Vijukas Kojalavičius S.J. buvo garsus Lietuvos istorikas ir patriotas? // Tautos 
kelias, 1929, Nr. 4, p. 252-255. 


Įspūdžiai iš Latvijos priešalkoholinio kongreso // Sargyba, 1929, Nr. 8, p. 208-21 1. 
1930 


Kunigų kova su rusų valdžia dėl tikybos ir gimtosios kalbos pradžios mokykloje: (Kauno 
gubernija nuo Muravjovo iki 1905 m.) // Tautos kelias, 1930, Nr. 5, p. 266-275. 

Šventasis Augustas // Tautos kelias, 1930), Nr. 7, p. 484-49(). 
Prof. A.Alekna // Sargyba, 1930, Nr. 7, p. 210-213. 


1931 
Švietimas Rusijoje carų laikais // Sargyba, 1931, Nr. 2, p. 56-58. 


Kaip Lietuvos ponai girtavo XVI amžiuje // Sargyba, 1931, Nr. 12, p. 368-369. 
Kaip žmonės priešinosi rusiškai pradžios mokyklai // Sargyba, 1931, Nr. 8, p. 260-264. 


1932 
Ką mes darom savo istorijai? // Naujoji Romuva, 1932, Nr. 49, p. 1070. 


Pradžios mokykla Lietuvoje po 1905 m. revoliucijos // Židinys, 1932, Nr. 12, p. 380-383. 
Muravjovo darbai Lietuvoje // Naujoji Romuva. 1932, Nr. 38, p. 805 -807. 
1933 
Apie lotyniškų raidžių draudimą lietuviškiems spaudiniams // Athenaeum, 1933, t. 4, 
p. 17-27. 


Lotynų kalba ir jos dėstymas // Lietuvos mokykla, 1933, Nr. 17, p. 114-117. 


1934 
J.M.Valančiaus blaivybė ir mes // Sargyba, 1934, Nr. 4, p. 3-7; Nr. 5, p. 7-10. 


Papročiai ir alkoholizmas '/ Sargyba. 1934, Nr. 10, p. 9-12. 
XX tarptautinis priešalkoholinis kongresas // Sargyba, 1934, Nr. 11, p. 12-14. 
1935 
[Be pavad.| // Vairas, 1935, Nr. 12, p. 494-496. Rec. kn.: V. Daugirdaitė-Sruogienė. Lietu- 
vos istorija. Kaunas: Sakalas. 1935. 207 p. 


[Be pavad.) // Vairas. 1935, Nr. 10, p. 249-251. Rec. kn.: Fustel de Coulanges. Senovės 
miestas. Kaunas. 1933, t. 1, 264 p.; 1934, t. 2, 192 p. 


Istorijos mokslas ir tautinė politika // Vairas, 1935, Nr. 12, p. 388--395. 
Iš kur vokiečiai Mažojoje Lietuvoje? // Trimitas, 1935, Nr. 39, p. 708-709. 


[Bc pavad.) // Vairas. 1935, Nr. 4, p. 517-521. Rec. kn.: Z.Ivinskis. Lietuvos prekyba su 
prūsais. I d., iki XVI a. pr. Kaunas, 1934. 208 p. 


[Be pavad.) // Vairas, 1935, Nr. 6, p. 234-236. Rec. kn.: Jogaila / J.Jakštas, Z.Ivinskis, 
A.Šapoka ir kt.. Kaunas, 1935. 


[Be pavad.| // Mūsų žinynas, 1935, t. 29, Nr. 129, p. 568-569. Rec. kn.: S.Matulaitis. 1863 
metai Lietuvoje. D. 1. Minskas, 1933. 276 p. 


Mūsų istorinė literatūra apie Mažąją Lietuvą // Vairas, 1935, Nr. 7, p. 362-365. 


S) 
Un 
6] 


JOLANTA PILIONYTĖ *20 


Valančius // Vairas, 1935, Nr. 7-8, p. 268-272. 
Ukmergės mūšis: (1435-1935) // Vairas, 1935, Nr. 9, p. 25-36; Nr. 10, p. 173-187. 


[Be pavardės] // Vairas, 1935, Nr. 9, p. 119-120. Rec. kn.: V.Vileišis. Tautiniai santykiai 
Maž. Lietuvoje ligi didž. karo istorijos ir statistikos šviesoje. Kaunas, 1935. 271 p. 


Vilkmergės kautynės: (1435-1935) // Trimitas, 1935, p. 669-670. 


1936 
Ar buvo Lietuvoje karaliai? // Trimitas, 1936, Nr. 27, p. 641-643, 


Ar prūsai buvo lietuviai? // Vairas, 1936, Nr. 7-8, p. 697-705. 


Arkivyskupas Pranciškus Karys-Karevičius sukaktuvininkas // Trimitas, 1936, Nr. 39, 
p. 921-—922. 


[Be pavad.) // Vairas, 1936, Nr. 6, p. 689-692. Rec. kn.: Athenaeum / Red. Juozas Eretas. 
T. IV. Kaunas, 1935. 


[Be pavad.] // Vairas, 1936, Nr. 12, p. 479-480. Rec. kn.: Baudžiava: Atsiminimai. padavi- 
mai, legendos / Red. P Ruseckas. Kaunas, 1936. 


Darnaus visuomenės ir valstybės gyvenimo variklis // Trimitas, 1936, Nr. 51-52, p. 1222- 
1223. 


Dėl prof. K.Mienickio pastabų iš Vilniaus radio // Trimitas, 1936, Nr. 4, p. 322. 


Dėl ko prūsai neatsilaikė prieš kryžiuočius // Trimitas, 1936, Nr. 13, p. 297-298: Nr. 14, 
p. 321-322. 


Gyvenimo smulkmenos // Mūsų Vilnius, 1936, Nr. 18, p. 290. 

LIFE AND ACTIVITY OF PRIEST HISTORIAN JONAS MATUSAS 


Summary 


Priest historian Jonas Matusas did much about the science of the history of Lithuania, 
developed the generation of the young historians at Vytautas the Great university. 

The article presents biographical features of priest J.Matusas; his pedagogical work at the 
university and social activities in Lithuanian Catholic societies are surveyed, his works on histo- 
ry are evaluated. 


III. ZENONO IVINSKIO 
LAIŠKAI PRELATUI 
PRANCIŠKUI JURUI 


ZENONO IVINSKIO LAIŠKAI PRELATUI 
PRANCISKUI JURUI 


PARENGĖ AKAD. KUN. ANTANAS LIUMA SJ 


ĮVADAS 


Su Pranciškumi Juru susirašinėjo daugelis įžymių žmonių lietuvių kultū- 
s, lietuvybės išlaikymo, knygų leidimo, pagaliau šalpos reikalais. Ypač gausi 
respondencija yra prof. Antano Maceinos, prof. Zenono Ivinskio ir prelato 
ykolo Krupavičiaus. 

Prof. Juozas Eretas!, rengdamas prelato Pranciškaus Juro biografiją „Už- 
rio Valančius“?, paprašė jį atsiųsti visą savo korespondenciją ir kitą pagalbinę 
edžiagą (143 aplankus) monografijai. Baigus rašyti monografiją, prel. Juras 
tiko, kad tą medžiagą paimtų į savo archyvą Lietuvių katalikų mokslo aka- 
mija. Tie laiškai, iš dalies gal asmeniški, vis dėlto padeda geriau pažinti ne 
c aplinką, kurioje jie gyveno, bet ir pačius autorius, jiems aktualias proble- 
as. 

Neturint galimybės surinkti visų minėtųjų autorių laiškų, dabar publikuo- 
ma nors toji dalis, kuri yra Lietuvių katalikų mokslo akademijos archyve. 
'94 m. buvo publikuoti prel. Mykolo Krupavičiaus (1885.X.1-1970.XII.4) 
iškai“. Šį kartą pasirinkti prof. dr. Zenono Ivinskio (1908.V.25-1971.XII.24) 
iškai. 

Pasibaigus Antrajam pasauliniam karui, lietuviai tremtiniai iki 1946 m. 
s dar tikėjosi greito Lietuvos nepriklausomybės atgavimo ir sugrįžimo į tėvynę. 


! Prof. Juozas Eretas (1896-1984) - literatas, šveicaras Lietuvos pilietis. Žr. LE, VI, 
-21; XXXVI, 199-200;, XXXVII, 159. 

2 Eretas J.Valančiaus šviesa už marių. Pranciškaus Juro ir jo bendradarbių gyvenimas 
i veikla. Roma: Lietuvių katalikų mokslo akademija. Negęstančių Žiburių serija, 
XIV, 1980, p. 354. 

* Liuima A. Prelato Mykolo Krupavičiaus laiškai prelatui Pranciškui Jurui. Lietuvių katalikų 
»kslo akademijos Metraštis.T. VII. Vilnius, 1994, p. 196-263. 

Bet jau 1947 m. prasidėjo emigracija į Angliją, Australiją, Belgiją, Pietų Ame- 
rikos kraštus, o nuo 1948-1949 m. subruzdo emigruoti į JAV visi išeiviai, kurių 
daugiausia buvo susikoncentravę Vokietijoje. 

Prof. Ivinskis, jau nuo studentavimo laikų svajojęs apie Romos archyvus, 
1946 m. ketino šią svajonę įvykdyti. Tačiau, neturėdamas nei lėšų, nei vizos, 
apsisprendė vykti į JAV. Turėjo kvietimą ir į Ročesterio dvasinę seminariją, ir, 
kaip rašo laiške prel. Jurui (1948.IV.3), į „Darbininko“ redakciją“ bei Lietuvių 
kultūros institutą? būti reikalų vedėju. 

Tačiau prof. Ivinskiui besirengiant emigracijai į JAV, atsirado galimybė 
įvykdyti seną svajonę. Vyskupas V.Padolskis“ sutiko duoti jam nedidelę - 40 
dolerių — mėnesinę stipendiją iš kun. S.Pautieniaus? fondo dvejiems metams. 
Tad prof. Ivinskis, „mokslo kankinys“, kaip jį pavadino J.Vaišnora“, atsisakęs 
pelningesnio darbo ir patogesnio gyvenimo JAV, 1949 m. pasuko į Romą. Nuo 
šių metų ir prasideda pradžioje kiek gausesnis, vėliau suretėjęs susirašinėji- 
mas su prel. Juru. Šioje korespondencijoje, tiesa, nenagrinėjamos didelės 
kultūrinio ir visuomeninio gyvenimo problemos, bet ji itin gerai parodo jo tuo- 
metinio mokslinio darbo nuotaikas bei skurdų gyvenimą Romoje. 

Iš viso prel. Jurui buvo adresuoti 59 laiškai: nuo 1948.1V.3 iki 1964.X.1 ir 
po pusantrų metų be datos pasiųstas sveikinimas 75 metų sukakties ir proto- 
notaro titulo gavimo proga. Taigi korespondencija apima apie 18 pajėgiausių 
jo amžiaus metų. Iš šių laiškų 20 yra rašyti ranka. Jie paprastai žymiai trum- 
pesni, negu rašyti rašomąja mašinėle. Pastarieji ne tik ilgi, bet ir su prierašais 
ranka, net paraštėse. Iš jų 6 yra aerogramos. Neretai popierius yra labai plo- 
nas, persišviečiantis, tad jei rašyta abiejose pusėse, sunku įskaityti. Be to, 
rašomosios mašinėlės šriftas nudilęs, juostelė išblukusi. 

Prof. Ivinskio laiškai yra tarytum dienoraštis: žymimos visokios darbo 
smulkmenos, duodama atlikto darbo ataskaita. Rašoma apie darbą archyvuo- 
se, dokumentacijos gausumą juose, užsimenama ir apie pragyvenimo sunkumą, 
teisinamasi, kodėl delsiama spaudai atiduoti „Giedraitį“ (vysk. Giedraičio bio- 
grafiją ir apie jo laikų Lietuvą). Vėliau laiškuose ima kartotis — apie istorikų 
nepanaudotos medžiagos gausumą, laiko stoką viską aprėpti, nes suradęs svar- 
bių naujų dokumentų, todėl turįs papildyti „Giedraitį“, nuolat turįs duoti duoklę 


* „Darbininkas“ — katalikiškos minties laikraštis, pradėtas leisti 1915 m. Bostone, Mass. 
(LE, IV, 311, nr. 5; XXXVI, 174, XXXVII, 126). 

* Lietuvių kultūros institutas, įkurtas Niujorke A.L.R.K. federacijos 1941 m. (LE, XVI, 
61-62). 

* Dr. vysk. Vincas Padolskis (1904-1960) - Lietuvių šv. Kazimiero kolegijos prezidentas, 
LKMA pirmininkas (LE, XXI, 329). 

7 Kun. Simonas Pautienius (1863-1923) - kelių lietuviškų parapijų klebonas JAV (LE, 
XXII, 191-192). 

* Kun. Juozas Vaišnora MIC (1905-1987) - LKMA CV narys (LE, XXXII, 486-489; 
XXXVI, 514, XXXVII, 624). 

žurnalams ir nepasotinamai „Lietuvių enciklopedijai“. Laiškus rašo dažniau- 
siai švenčių, sukaktuvių proga, dėkoja už gautas dovanas. 

Iš pradžių vidutiniškai per metus prel. Jurui parašydavo po 5-6 laiškus, 
1951 m. - net 9, o vėliau - vos 2-3. Įsikūręs Bonos universitete, visiškai nu- 
traukia korespondenciją. 

Į Romą Ivinskis atvyko 1949 m. spalio 18 d. Pirmaisiais metais jo buities 
sąlygos buvo nepavydėtinos. Turint tik 40 dolerių per mėnesį, aišku, buvo ne- 
lengva. Tačiau į Romą jis atvyko su viltimi parašyti Lietuvos istoriją. Netrukus 
susitelkė prie Jėzuitų ir Vatikano archyvų - rinko medžiagą monografijai apie 
Giedraitį. Rašinėjo straipsnius ir žurnalams, savaitraščiams. Kartais turėdavo 
po keliolika įvairių žurnalų ir savaitraščių užsakymų. Tačiau nė vienas honora- 
ro nemokėdavo, tad turėdavo pasitenkinti vien tuo, kad straipsniai spausdinami. 
Vis dėlto 1953 m. monografijos apie Giedraitį rankraštį buvo beveik pabaigęs 
(1953.X.5 laiškas). 

Kol turėjo stipendiją, nors ir skurdžią, darbas ėjo sklandžiau. Pasibaigus 
stipendijai, teko susirūpinti pragyvenimu. 1951 m. buvo įkurtas Baltų tyrimo 
institutas (Baltisches Forschungsinstitut). Jam pirmininkavo prof. Ivinskis, pa- 
sikeisdamas su latviais ir estais, kartais net juos pavaduodamas. Nuo 1953 m. 
šis institutas pradėjo leisti „Commentationes Balticae“". Šį leidinį jis ilgą laiką 
redagavo. Be to, įsipareigojo bendradarbiauti ir „Lietuvių enciklopedijoje“, 
redaguoti Lietuvos skyrių. Bendradarbiavo ir „Enciclopedia Cattolica“, „Her- 
derlexikon“ enciklopedijose. Dalyvavo įvairiuose kongresuose: Upsaloje, 
Ciūriche, Romoje, Čikagoje, Londone, LKM Akademijos suvažiavimuose Či- 
Kagoje, Romoje, Vasario 16-osios gimnazijoje. 1952 m. pavadavo prof. J.Brazaiti 
VLIKe“?. Ėjo kur tik buvo reikalingas, kaip Tumas-Vaižgantas. Taip blaškomas 
įvisas puses, nebegalėjo prieiti prie „Giedraičio“. 

Sunkiausi prof. Ivinskiui buvo 1954 metai. Pasibaigus stipendijai, lietuvių 
visuomenei nesidomint jo pragyvenimu, įkyrėjo elgetauti ir gyventi iš draugų 
išmaldos. Norėjo mesti archyvus ir vykti į „Amerikos balsą“ Vokietijoje, bet 
vis dar tikėjosi ateinančiais metais pabaigsiąs „Kazimierą“ ir „Giedraitį“. Kai 
ir ši viltis nepasiteisino, teiravosi prel. Jurą apie Rokfelerio stipendijas. Bet 
irgi, matyt, vilties neteko. 

1957 m. spalio 1 d. prof. Ivinskis vedė Pauliną Talanskaitę tvirtai tikėda- 
mas, kad tuo būdu ir mokslui, ir visam tam darbui geriau galėsiąs atsidėti, 
juolab kad vienišam tapo „kažkaip skurdu gyventi“. Šis skurdumas ir vienišu- 
mas nebuvo koks sentimentalumas, tai buvo aiški savo tragiškos buities įžvalga. 
Kaip prel. Krupavičius, visą gyvenimą skyręs Lietuvai, Kalėdoms turėjo tik 


*? Mokslinių studijų žurnalas, leistas nuo 1953 iki 1971 m. Iš viso išleista 16 tomų. Žr. LE, 
XXXVI, 155; XXXVII, 108. 

"0 Vyriausiasis Lietuvos išlaisvinimo komitetas, įkurtas 1943.XI.25. Žr. LE, XXXIV, 
283-288; XXXVII, 658-659. 

pusę silkės su bulve!!, taip ir prof. Ivinskis Kalėdoms turėjo tik konservų dėžu- 
tę (1955.XII.14), tuo tarpu jo pažįstami Amerikoje „automobiliais važinėja ir 
turi banko knygutes“. 

Lietuvių visuomenės neįvertintas ir neparemtas, prof. Z.lvinskis atsisuko 
į vokiečius. Jie sudarė jam sąlygas išlikti mokslininku. Nuo 1963 m. jis pradėjo 
skaityti paskaitas Bonos universitete. Per 10 semestrų iki mirties perskaitė arti 
300 paskaitų, sudarančių apie 4000 puslapių rankraščių. 

Ilgainiui susirūpino jo veikla ir Lietuvių fondas!* bei bičiuliai. Buvo užsa- 
kyta trijų tomų Lietuvos istorija, parūpintas net sekretorius. Tačiau jau buvo 
per vėlu. Nė sekretorius nebegalėjo praeities atitaisyti. Profesorius, didelių 
pastangų išvargintas, susirgo vėžiu. 

Neišleistas liko „Giedraitis“, neišleista ir Baltų instituto užsakytoji Lietu- 
vos istorija (apie 400 puslapių), nebaigta liko ir per vėlai užsakytoji Lietuvos 
tritomė istorija. Mėnuo prieš mirtį jis skundėsi žmonai Paulinai: „Maža yra 
tokių nelaimingų žmonių pasaulyje, kaip aš - neužbaigiau Lietuvos istorijos“. 


ULiuima A. SJ Prelato Mykolo Krupavičiaus laiškai prelatui Pranciškui Jurui // Lietuvių 
katalikų mokslo akademijos Metraštis. T. VII. Vilnius, 1994, p. 258. 

2 Lietuvių fondas, įkurtas 1960 m. JAV, iš palūkanų remiantis lietuvių kultūrinius reikalus 
(LE, XXXVI, 345-348; XXXVII, 335). 

Švabijos Gmiundas, 1948.1V.3 
(Laiškas rašytas ranka) 


Turi kvietimą į Ročesterio kunigų seminariją, bet sutiktų būti Lietuvių kultūros instituto 
reikalų vedėju ir „Darbininko“ redakcijos nariu. Kad pagreitintų įvažiavimą, prašo atsiųsti 
konsulatui rekomendaciją ir kita. 


Schwab. Gmūnd 
1948.IV.3 


Aukštai Gerbiamas Kunige Klebone, 


Jau prieš keletą savaičių gavau iš savo bičiulio p. Dr. Prano Padalskio! 
laišką, kuriame jis minėjo keletą dalykų, reikalingų Tamstai paaiškinti. 

Jeigu aš į U.S.A. atvykęs galėsiu būti naudingesnis ir reikalingesnis lietu- 
vių visuomenei kaip „Darbininko“ redakcijos narys ir L. Kultūros Instituto? 
reikalų vedėjas, galėčiau tas pareigas priimti. Mano visi popieriai, reikalingi 
išvažiuoti į U.S. A., yra pas p. Toomey, Nat. Cath. Welf. Conf. šefą Stuttgarte 
(Heilbronner Str. 157). P Pr. Padalskis buvo išsirūpinęs angažementą į Ro- 
chesterio dvasinę seminariją, o aš pats išsirūpinau net porą affidovit'ų. Bet ar 
tas angažementas galioja, dar neaišku, o kadangi esu Lietuvoje gimęs, mano 
įvažiavimas gali nusitęsti. 

Kiekvienu atveju būtų baisiai naudinga, jeigu kas nors iš Tamstų, kas turi 
ryšių su atitinkamais asmenimis ar įstaigomis, nuo kurių priklauso mano įva- 
žiavimas, galėtų paspausti, paraginti. Būtų gera, kad iš N.C.W.C. centro ponui 
Toomey, kuris nepasižymi dideliu uolumu, būtų parašyta. Tiesa, jis man yra 
pažadėjęs daryti viską, bet jis, rodos, visiems gerų žodžių negaili. Dar geriau 
būtų, jeigu turėčiau kokią rekomendaciją į konsulatą. 

Tamstos prašomų intertype ar linotype reikalu esu viską padaręs, ką aš 
sugebėjau. Čia yra lietuvių specialistų spaustuvininkų. Kol kas jiems nepasise- 
kė nieko gero surasti. Su jais susirašinėju, ir dabar laukiu laiško dėl vienos 
naujos galimybės. Bet nieko konkretesnio dar negaliu pranešti. 


!" Pranas Padalskis — profesorius, ekonomistas, visuomenininkas (1911-1971) (LE, XXI, 
324-325; XXXVII, 439). 
2 Lietuvių kultūros institutas, įkurtas 1941 m. Niujorke (LE, XVI, 61-62). 

Maceinai ir Brazdžioniui dėl jų raštų leidimo yra pranešta. Jiedu, be abe- 
jo, parašys. 

Turbūt, Kunige Klebone, gavote St. Daunio laišką (iš prancūzų zonos). 
Reikia padaryti su Tamsta interview. Mūsų tremtinių spauda vis vėluoja. Dar 
turi artimiausiame Nr. įdėti ir „Aidai“ (ryšium su Tamstos 25 m. kunigystės 
jubil.). 

Ar juos Tamsta gaunate? Ten mes su Maceina ir Grinium dabar bendra- 
darbiaujame ir esame redakcijos nariai. 

Jeigu kokių nors knygų, kurios dabar tremtyje pasirodo, Tamstai reikėtų, 
mielai patarnausiu. Sudiev! 

Su gilia pagarba 
Tamstos Zenonas Ivinskis 


14 a. Schwabisch Gmiind, 
Bismarck-Kaserne, 
Litauisches Lager, 

Block V, 1. 

U.S.A. Zone. Germany. 


Švabijos Gmiundas, 1949.IV.1 


Nuo studentavimo laikų prof. Ivinskio svajonė buvo patekti į Vatikano ir Jėzuitų archyvus. 
1946 m. bandė, bet, neturėdamas nei pinigų, nei vizos, atsisakė ir rengėsi emigruoti į JAV. 
Nelauktai atsirado galimybė - vysk. Padolskis žada stipendiją. Jį domina tuose archyvuose labai 
gausi lituanistinė medžiaga. Ketina parengti veikalą „Katalikybės vaidmuo Rytų Europoje 
(Lietuvoje)“, fotografuoti dokumentus ir jų bent po vieną egzempliorių siųsti į Lietuvių kultūros 
archyvą Amerikoje (ALKĄ). Prašo pagalbos, kad galėtų įsigyti aparatą dokumentams 
fotografuoti. Kaina 120-130 dolerių. Laukia tik vizos. 


Schwab. Gmiūnd, 1949.IV.1 


Garbusis Kunige Pirmininke, 


Nors žinau, kad Tamsta esate labai užimtas, nors žinau labai gerai, kad 
"Tamsta gaunate daug laiškų ir esate įvairiausiais prašymais varginamas, tačiau 
ir aš drįstu rašyti vienu ypatingu reikalu. Šiaip jau, kada nėra būtino reikalo, 
nei asmeniškais, nei pusiau asmeniškais ar nebūtinais visuomeniniais reikalais 
Tamstos varginti nenorėčiau. 

Mano sena svajonė jau nuo studentavimo laikų buvo išvažiuoti į Romos- 
Vatikano archyvą. Ten yra šimtų šimtai tomų bei manuskriptų, liečiančių 
Lietuvą. Ten yra daugybė seniausių žemėlapių iš Rytų Europos. Visų tų bran- 
gių ir neišsemiamų turtų nebuvo tekę iki šiol nė vienam lietuviui ne tik matyti, 
bet ir skaityti. Truputį Romoje dirbo kun. prof. Totoraitis!, kai ką yra žiūrinė- 
jęs kun. kan. Prapuolenis? ar dar vienas kitas. Bet vis tai buvo atsitiktinės 
pastangos. Nuo 1946 metų galo buvau bandęs, įtraukdamas į tą akciją ir A.Vai- 
čiulaitį?, išvažiuoti į Vatikaną. Tada man nepasisekė, nes neturėjau nei pinigų, 
nei vizos, nei Romoje pažadėtos globos. Nusivylęs nutariau išvažiuoti Ameri- 
kon, ir nedaug trūko, kad būčiau atsiradęs Tamstų žemėje, šalia kitų tremtinių. 
Tačiau studijų Romos- Vatikano archyvuose vis neišleidau iš akių. Paskutiniu 
laiku vyskupai“ yra pažadėję stipendiją, kada jau būsiu nuvažiavęs Romon; esu 
gavęs iš Vatikano archyvo direktoriaus kvietimą; įtakingas jėzuitas prof. H.Gri- 
sar pažadėjo mokslinę paramą; darau paskutinius žygius gauti vizą. Romoje 
norėčiau pasilikti ilgesnį laiką, nes medžiagos yra begalės, ir jau kartą nuvykus, 
reikia išnaudoti progą. Mano pagrindinė tema, kuria norėčiau rašyti, yra „Ka- 
talikybės vaidmuo Rytų Europoje (Lietuvoje)“. Tam darbui turiu jau ir čia 
šiek tiek medžiagos. Bet esu nusistatęs kiekvieną svarbesnį dokumentą foto- 
grafuoti ir padaryti nuotraukas. Gal negreit atsiras lietuvis, kuris vėl į tuos 
archyvus pateks. Kad reikalas būtų geriau organizuotas ir vikriau eitų, esu nu- 
matęs pirkti specialiai dokumentams reikalingą fotografuoti aparatą. Tam 
reikalui reikėtų (su visais priedais) bent 120—130 vienetų Tamstų valiutos. Aš 
galėčiau įsipareigoti kiekvieno dokumento ar žemėlapio vieną ar dvi nuotrau- 
kas atsiųsti į Tamstos žinioje esamą Lietuvių Kultūros Archyvą?. Juk būtų labai 
racionalu tokius svarbius dokumentus nusiųsti į saugią vietą Amerikon. Aš, 
kiek man žinoma, galėsiu gauti pragyvenimui stipendiją. Italijoj gyvenimas la- 
bai brangus. Tad šiandien nenumatau, kokiu būdu, neturėdamas specialių lėšų 
aparatui ar dokumentams, galėčiau padarydinti jų nuotraukas. 

Šiais sunkiais laikais mūsų tautai, man atrodo, nereikia kristi į per didelį 
pesimizmą, ir vis dėlto reikia rūpintis mūsų tautinės kultūros reikalais. Studi- 
jas Vatikane laikau vienu iš tokių svarbių uždavinių. Tikėdamas, kad gerb. kun. 
Pirmininkas šitą sumanymą paremsite ir iš to padarysite efektyvias išvadas, 
reiškiu nuoširdžią padėką. 


! Dr. kun. Jonas Totoraitis MIC (1872-1941) - profesorius, istorikas (LE, XXXI, 
341-342). 

2 Kun. K.Prapuolenis (1868-1933) - visuomenės veikėjas (LE, XXIII, 502). 

* A.Vaičiulaitis (1906-1992) — rašytojas, literatūros kritikas. Pasirašinėjo ir Aug.Raginio 
slapyvardžiu. (Žr. Egzodo rašytojai. Vilnius, 1994, p. 773. 

* Dr.vysk. Vincentas Padolskis (1904-1960) — Šv. Kazimiero kolegijos prezidentas, 
1956-1959 m. LKM Akademijos pirmininkas (LE, XXI, 329). 

* Amerikos lietuvių kultūros archyvas (ALKA), prel. Juro įkurtas, globotas ir Lietuvių 
katalikų mokslo akademijai dovanotas (LE, I, 146; XXXVI, 31, XXXVII, 23). 

Šio laiško nuorašą siunčiu ir gerb. kan. prel. Balkūnui“. 
Garbusis Pirmininke, teikitės priimti mano nuoširdžiausios pagarbos pa- 
reiškimą. 
Tamstos Zenonas Ivinskis 


/14 a/ Schwabisch Gmiūind, 
Bismarck-Kaserne, 
Litauisches Lager. 


PS. Žinoma, neperkant fotoaparato (jų galima gauti Vokietijoje, o ne Ita- 
lijoje!), galima būtų dokumentų nuotraukas pasidarydinti pačiame archyve 
(Vatikane). Bet tai išeitų žymiai brangiau. O atsiųsti po vieną nuotrauką į Tams- 
tos rūpestingai globojamą archyvą aš laikau labai svarbiu ir net būtinu reikalu. 


Tamstos Z..lvinskis 


Lengviausias būdas gauti nurodytą žal. kiekį būtų per maisto ar kokį kitą 
paketuką. Tai būtų greitas ir patogus dalykas. 
Z. Iv. 


Roma, 1950.11.6 


Dėkoja už 100 dolerių, kuriuos sunaudos archyvinių dokumentų fotografavimui. Džiaugiasi 
suradęs daug istorinio lobio. Jėzuitų archyve jau nufotografavęs 2221 lapą, o Vatikano - 404, 
užsakęs dar 1400 folijų lapų. Labai reikalingas aparatas mikrofilmams skaityti. Daugiausia 
susitelkęs prie dokumentų apie vysk. M.Giedraitį. Iš kun. Pautieniaus fondo per vysk. Padolskį 
mėnesiui gaunąs 40 dol. Iš jėzuito Jokūbo Lavinskio dokumentų atitaisytinos kai kurios klaidos. 
Žada netrukus Kultūros institutui išsiųsti archyvinių dokumentų kopijų. 


Roma, 1950.11.6 
Via Brescia 16 
Garbusis Kunige Klebone, 


Jau kelios dienos, kaip ruošiuos Tamstai parašyti platesnį laišką. Pirmiau- 
sia noriu padėkoti už tą vieną šimtą dol., kurį prieš kelias dienas originalia 


“ Jonas Balkūnas (1902-1989) - Lietuvių parapijos klebonas Maspetho mieste, 
visuomenininkas JAV (LE, II, 58; XXXVI, 81). 

valiuta man Neapolio bankas Romoje išmokėjo. Tie pinigai bus sunaudoti tik 
archyvinių nuotraukų gaminimui ir persiuntimo išlaidoms padengti. Rodos, 
toks buvo ir Lietuvių Kultūros Instituto Centro Valdybos nutarimas. Žinoda- 
mas iš anksto, kad jau gausiu pinigus, padarydinau iš Jėzuitų archyvo 125 
nuotraukas. Esu užsakęs taip pat svarbesnių dokumentų fotografijų ir Vatika- 
no archyve. Iš pridedamo lapo Tamstos matysite, kokios čia yra kainos. Kiek 
man žinoma, Romoje dokumentų fotografijų darymas iš visų Europos kraštų 
yra pats pigiausias. 

Sudėdamas kiekvieną nuo pragyvenimo sutaupytą skatiką ir įeidamas į 
skolas aš ligi šiol esu pasidaręs 97 fotokopijas („balta ant juodo“), nurašydinęs 
90 folijų doku nentų ir nufotografuodinęs Vatikano archyve 404 folijų ir Jėzui- 
tų archyve 2241 lapą. Vadinasi, iš viso mano rankose jau yra per tris tūkstančius 
dokumentų lapų. Jeigu dar pridėti atrinktuosius folijose, kurie tuoj bus nufo- 
tografuoti, tai susidarys virš 4000 filmų. Aš pats aparato neturiu. Viską padaro 
abu archyvai. Ypač man rūpi, kas tik Lietuvą liečia, nufotografuodinti jėzuitų 
archyve. Jame iki šiol dar neteko būti nė vienam lietuviui ', ir kažkokiu, tiesiog 
stebuklingu būdu, aš buvau įleistas. Pav., Jo Ekscl. vysk. Būčys visai nemanė, 
kad man pasisektų gauti prašomą leidimą, kurį gavau lapkričio mėn. Per tuos 
tris mėnesius tame archyve daug perskaičiau, daug nurašiau, bet daugiausia 
padaryta Leicos formato nuotraukų (35 milimetrų). Aš pats tas filmukes na- 
muose studijuoju su pagalba projekcijos aparato, kurį laikinai pasiskolinau, 
nes jis gana brangus man. Toks projekcinis aparatukas kainuoja iki 40 000 lirų. 
Žinoma, man jo labai reikėtų. Visokias kombinacijas darau. Žadu jėzuitams į 
jų leidžiamą mokslo žurnalą parašyti apie Lietuvos jėzuitų kolegijas straipsnį — 
studiją, kad galėčiau nors kiek sumažinti tokio aparato pirkimo išlaidas, nes tą 
paskolintąjį greit turėsiu grąžinti. Be tokio aparato čia nė iš vietos, ypač turint 
Leicos filmas. 

Tamstos globojamam Lietuvių archyvui aš nutariau siųsti padidintas foto- 
gafijas, kad jas būtų galima tuoj skaityti, jeigu kam tuoj prireiktų. Mane dabar 
labiau įdomauja Merkelio Giedraičio epocha. Iš tos epochos bus ir dokumen- 
tų daugiau. Neseniai su įdomumu perskaičiau Tamstos leisto šventųjų gyvenimo 
3-je dalyje vysk. Merkelio gyvenimo aprašymą. Daug ką, kas ten yra aprašyta, 
galima patvirtinti dokumentais. Aš pats visas tas fotografijas, kurias gausite, 
esu perskaitęs. Jos bus ir panaudotos. Norėčiau pirmiausia atsiųsti Laninskio" 
(jėzuito) Žemaitkiemio (Ukmergės krašto) labai įdomų aprašymą. Tame ap- 
rašyme kultūros istorijai labai daug ivairios medžiagos. Tik tas raštas nėra labai 
pigiai paskaitomas. Aš pasidariau jo vertimą, ir kai kurios įdomesnės vietos 


! Prof. Ivinskis anuo metu nežinojo, kad trys jėzuitai teologijos studentai - lietuvis Jonas 
Kidykas ir dn vokiečiai: Austas (Wilhelm Aust) ir Lerchis (Karl Lerch) - studijų metu 
Valkenburge (Olandijoje), kur tuomet buvo Jėzuitų archyvas, neniažai dokumentų nurašė. Jie 
dabar yra Mažvydo bibliotekoje, Rankraščių skyriuje. 

2 Jokūbas Lavinskis (dokumentuose įvairiai rašoma jo pavardė: Laninskis, Laniskis, 
Lavinius) - jėzuitas (ca 1557-1598). (LE, XIV, 292-293). 


372 AKAD. KUN. ANTANAS LIUIMA SJ *10 


yra nusiųstos į „Aidus“, jau net lapkričio mėn. Kai kas bus sunaudota ir straips- 
niuose į „Draugą“. Toliau bus eilė lapų iš Kolegijų istorijos Lietuvoje. Ir tų 
dalykų dar niekas nematė. 

Už tą šimtą dol. galėsiu atsiųsti per penkis šimtus didelių fotografijų. Jei- 
gu kas nors iš Šv.Metų piligrimų galėtų tą medžiagą nuvežti, kada turės grįžti 
Amerikon, tai būtų daug patogiau, žinoma, ir pigiau. Siuntimui jau yra pa- 
ruošta 47 dokumentai. Jų tarpe yra ir vienas labai svarbus vysk. Merkelio 
Giedraičio laiškas. Lauksiu tikslesnių nurodymų, ar siųsti paštu, ar daug 
tikresniu keliu, t.y. kam nors perduodant. O gal ir Jūs, Kunige Klebone, galė- 
site rasti laiko apsilankyti Romoje? Kai kur tikrai čia galėčiau pabūti Tamstai 
gidu. 

Aš dabar visas dienas praleidžiu archyvuose ir kiekvieną dieną vis ką nors 
ten randu įdomaus iš mūsų krašto istorijos. Tik savo disertaciją rašydamas prieš 
18 metų tebuvau toks uolus. Skubu čia rinkti medžiagą ir labai stebiuosi, kad 
tų archyvų iki šiol niekas, galima sakyti, nėra studijavęs. Aš įsivaizduoju, kad 
koks nors Amerikos mokslininkas atvyktų su savo sekretoriais, kopistais, ma- 
šininkais, fotografais ir t.t. Aš čia plakuosi tik vienui vienas per dienas. Pats 
turiu daug ką nurašyti, pats perrašyti, pats išsiversti, jei noriu populiariau pa- 
rašyti ir t.t. Gaunu iš Pautieniaus fondo per Vysk. Padolski 40 dol. mėnesiui, 
Ly. 25 000 lirų. Kadangi, išskyrus rašalą ir popierių, nieko dar per keturis mė- 
nesius nepirkau, tai atlieka kai kas ir filmoms, nes gyvenu gana pigiai pas dvi 
senukes lietuvaites. Tačiau Romoje baisiai brangu. Bet žadu čia iš visų jėgų 
laikytis ir tai laikau savo visuomenine pareiga, nors man asmeniškai kartais ir 
maloniau būtų patogesnis gyvenimas. 

Iš tų fotografijų, Kunige Klebone, pamatysite, kokios čia yra gražios me- 
džiagos. Kiek čia daug šaltinių lietuvių kultūros istorijai! Bet visam tam atrinkti 
ir paimti reikia daug laiko, kantrybės ir šiek tiek sugebėjimo. 

Kai kurie dokumentai buvo jau žinomi arba ištraukose naudoti. Štai jė- 
zuitas Rostovskis? prieš du šimtu metų skaitė įdomų Laninskio pranešimą ir jį 
panaudojo klaidingai, manydamas, kad žodžiai „Ex missione Zmodecenci“ reiš- 
kia Žemaičius. Visi kiti autoriai po jo šimtus kartų vis minėjo, kad jau 1583 m. 
jėzuitai buvę Žemaičiuose, ir viską priskyrė, kas apie papročius ir pagonybę 
pasakyta, tik žemaičiams. O tame dokumente aiškiai minima, kad be Žemait- 
kiemio, dar buvo lankyti Balninkai ir Vidiškiai (vadinasi, aukštaičiai). Niekas į 
tai neatkreipė dėmesio, nes tik tiek teskaitė, kiek Rostovskis ir Valančius cita- 
vo. Tai vienas iš daugelio pavyzdžių. 

Prašau priimti mano gilų pagarbos pareiškimą 


Tamstos Zen. Ivinskis 


* Stanislovas Rostovskis (1711-1784) - jėzuitas istorikas. Parašė „Lietuvos jėzuitų istoriją“ 
(1768 m., lot.k.) (LTE, IX, 500). 

PS. Norėčiau susitikti su tamstos sūnėnu p. A.Lešinsku. Gal jis man para- 
šytų laiškelį. 
Jam linkėjimai 
Z.Ivinskis 


Roma, 1950.VIII.15 


Rašo apie darbą Jėzuitų archyve. Ne visuose archyvuose daromi du kopijų egzemplioriai. 
Sunkiai įskaitomus dokumentus ne fotografuoja, bet nurašinėja. Turi jau per 1000 lapų, o 
negatyvų — 13 000. Surašė vysk. Būčio atsiminimus - 440 lapų. Stebisi, kad labai retai Vatikano 
bibliotekoje aptinka kokią lietuvišką knygelę. Tik abi lietuvių leidyklos Vokietijoje siunčia savo 
išleistas knygas. Bet nei abi pasiuntinybės (Vatikano ir Kvirinalo), nei Romoje gyvenantys lietuviai 
nepateikia lietuviškų knygų, nors Vatikanas mielai priimtų ir už tai padėkotų. Tik LKM Akademija 
siunčia visus savo leidinius. 


Roma, 1950.VIII.15 


Brangus mūsų Kunige Klebone, 


Jau seniai pribrendo laikas, kad aš Tamstai parašyčiau keletą žodžių. Pasi- 
naudodamas ponios Švenčionienės malonia paslauga, siunčiu 223 dviejų archyvų 
nuotraukas. Tokiu būdu iki šiol būsiu davęs 487 fotonuotraukas. Prašau at- 
kreipti dėmesį į paskutinę, t.y. šitą siuntą, nes joje yra labai vertingų jėzuitų 
laiškų iš pat jų kūrimosi pradžios Vilniuje. Tos rūšies nuotraukų yra dar iš 
seniau padaryta per du šimtu. Kai kurie laiškai dar įdomesni, bet aš jų čia 
pridėti dar negalėjau, nes ta proga ir aš pats juos dar noriu paskaityti ir kai ką 
ranka nusirašyt. O kadangi dabar apie Giedraičio laikus rašau pagal nustatytą 
planą, tai kai kurių fotografijų skaitymas namuose ilgiau užtrunka. Rudenį vėl 
galėsiu atsiųsti antra tiek. 

Deja, turiu pranešti, kad Jėzuitų archyve man jokiu būdu nesutinka daryti 
antrų fotografijų filmukių. Brolis fotografas esąs labai apkrautas darbu ir aš 
turis būti patenkintas, jeigu man padaromi ir vieni negatyvai. Iš tiesų jėzuitai 
patys daug fotografuoja savo reikalams, galbūt norėdami labiau nuo karo grės- 
mės savo labai vertingus dokumentus apsaugoti. Ten man leidžia naudotis 


tokiais skyriais, kurių nėra matęs dar nė vienas mūsų istorikas iš viso. Aš tad 

per daug negaliu tenšeimininkauti ir turiu būti patenkintas visomis sąlygomis, 
kurios man statomos. Tad iš Jėzuitų archyvo, deja, jokių negatvvų, išskyrus 
nebent manuosius vienintelius, atsiųsti negalėsiu. Man kilo mint s, kad aš pats 
galėčiau atsisakyti nuo savo negatyvų archyvo ir juos perleisti. Bet man reikėtų 
fotografijų, jeigu ir ne visų, tai bent daugelio, arba bent nuorašų, tik jų pada- 
rymas užimtų laiko. 

Vatikano archyve tas dalykas daug, geriau gali būti organizuojamas. Tech- 
niškai iš karto dviejų nuotraukų, pasirodo, negalima užsakyti. Fotografai tada 
dvi nuotraukas daro ant tos pačios filmos viena šalia kitos, ir tada prisieina tą 
filmą sukarpyti į atskiras filmukes po 35 mm. O tai juk nepatogu. Aš turėjau 
užsakyti visai atskirai ir specialiai atskirą fotografavimą šitam reikalui. Nors 
fotografijų kainos, kaip iš naujo kainoraščio matysite, yra pakilusios, bet filmų 
kainos pasiliko tos pačios. Viena filmukė kainuoja 20 lirų. Nuo liepos pradžios 
Vatikano bibliotekoje, kuri visus fotografavimus Vatikano archyvalijų atlieka, 
yra atostogos. Tad užsakytas filmukes ten gausiu tik po rugsėjo vidurio. 

Sau aš praktikuoju, ypač sunkiau fotografuojamų dokumentų, nurašydi- 
nimą ir tokių folijo nuorašų turiu jau per 1000 lapų. O negatyvų yra jau per 
13 000. Visas kitas Vatikano mokslo įstaigas uždarinėjo per pačius karščius, 
bet mums, mažai grupelei, buvo leista dirbti Vatikano archyve. Tad per tuos du 
mėnesius mano medžiagos fondai vėl pagausėjo. Iš jų parašiau netrumpą straips- 
nį į „Aidus“ apie Merkelio Giedraičio laikus. Jėzuitų archyve priėjau prie 
įdomios medžiagos, bet dabar ten tikros atostogos. 

Vysk. Būčio! „Atsiminimai“ jau surašyti. Jų susidarė 6 stori sąsiuviniai. 
Dabar jie bus perrašydinti. Vieną egzempliorių reikėtų padėti ir į Tamstos Lie- 
tuvių Kultūros Archyvą. Aš tai būtinai poryt, kai pristatysiu popierių perrašymui, 
priminsiu Jo Ekscelencijai. Būtų gal gera, jeigu ir Gerb. Kunigas Klebonas šita 
prasme senukui vyskupui parašytumėte laiškelį. Ta intencija popieriaus aš pa- 
rūpinsiu. Originalas (440 lapų) liks pas mane, o keli egzemplioriai bus įvairiuose 
Marijonų kongregacijos namuose. Atsiminimuose yra tikrai daug įdomios me- 
džiagos“. 

Kitas mano rūpestis yra Vatikano biblioteka, kurioje taip skurdus lietu- 
viškas skyrius. Aš tikrai stebiuosi, kad tie senieji Romos gyventojai, kurie 
tariamai žodžiais pasakoja ir neva rodo didelį ta biblioteka susirūpinimą, jai 
nėra parūpinę nė vienos knygeliūkštės iki šiol. Čia labai lengva nustatyti, kas 
yra ką padovanojęs. Vatikano biblioteka siunčia rūpestingas padėkas. Nuo pra- 
eitų metų galo neliko abejingos Lux ir Ventos leidyklos Vokietijoje. Atsiuntė 
taip pat leidinių ir privatūs asmenys iš tremties, ir jiems visiems buvo išsiųstos 
Vatikano bibliotekos gražios padėkos. Nei dviejų buvusių atstovybių“, nei kitų 


! Vysk. Pranciškus Petras Būčys (1872-1951) - marijonų generalinis viršininkas (LE, III, 
305-307). 

2 Šiuos atsiminimus 1966 m. Čikagoje išleido Lietuviškos knygos klubas dviem tomais 
(323 ir 284 psl.). 

* Vatikano ir Kvirinalo (Italijos prezidento rezidencija). 

Romos gyventojų lietuvių čia nebuvo pajudinta nė piršto. Dar neseniai iš tos 
pusės pp.Lozoraičiams, kurių žinioje savo laiku buvo didelė biblioteka atsto- 
vybėje, dariau stiprų priekaištą. Žinoma, dabar tik reikia stengtis tą klaidą 
atitaisyti. Juk puikiausia, ir dar nemokama, lietuviškos knygos apsauga yra Va- 
tikano biblioteka... 

Pasitaikius progai atsiųsiu daugiau fotografijų. Būtų vėl gera, jeigu galė- 
čiau siųsti per rankas, nes taip yra saugiau ir patogiau. 

Apie patį Romos gyvenimą, manau, papasakos Tamstos mieli parapijo- 
nys, su kuriais man, deja, nedaug teteko matytis. 

Dėkodamas už tą labai šiltą globą, kurią Gerbiamas Kunigas Klebonas 
parodėte mar Romoje ir kurios aš niekada nepamiršiu, 

prašau priimti mano gilios pagarbos 
nuoširdų pareiškimą 
Tamstos Zenonas Ivinskis 


PS. Labai prašau perduoti mano nuoširdžius sveikinimus mielam Alfon- 
sui L. (jam greit parašysiu laišką) ir kitiems mano bičiuliams bendraminčiams: 
pp. Vasiliauskui, Lūšiams, Leimonams ir kitiems. 

Savo laiku Tamstos minėtų pinigų Romos archyvų studijoms, kuriuos tu- 
rėjo atsiųsti Katalikų organizacijos, iki šiol nesu gavęs. 

Z. Iv. 
Roma, Via Brescia 16 
Scala III, Int. 1 


Roma, 1950.XII.13 


Sveikina su šventėmis, dėkoja už 10 dol. Visą dieną praleidžia archyve, grįžta nuvargęs. 
Teiraujasi, ar ir toliau siųsti Kultūros institutui dokumentų kopijas. Prašo leisti, prieš siunčiant 
dokumentus Kultūros institutui, pirma juos pasiųsti prof. Vc. Biržiškai; panaudojęs jis persiųsiąs 
Kultūros institutui. Jau turi 13 500 mikrofilmų, nuorašų — 1540 folijų lapų, per 1200 padidintų 
fotografijų studijų reikalui, o savo kartotekoje jų turi sukaupęs be skaičiaus. Po keliolika valandų 
prasėdi archyvuose. Atsitiktinai dalyvavo kun. Broniaus Liubino išleistuvėse Šv.Kazimiero 
kolegijoje. Prislėgtas dėl auklėjimo lygio kolegijoje ir kun. Liubino kalbos. Aprašo savo darbus. 


Roma, 1950.XII.13 


Garbusis Kunige Klebone, 


Pirmiausiai prašau priimti mano nuoširdžiausius sveikinimus Didžiajai Kū- 
dikėlio Gimimo šventei. Tegul Jis Jus globoja ir saugoja šiais netikrais laikais, 

tegul išlaiko Jus ilgai sveiką ir energingą, kad ir toliau galėtumėt taip naudin- 
gai ir labai vaisingai prisidėti prie katalikiškos kultūros kėlimo, jos gaivinimo 
ir palaikymo mūsų tautiečių tarpe. Ad multos annos! Linkiu laimingų N.Me- 
tų! Tegul Apvaizda Jus globoja ir saugoja! 

Seniai jau vis ketinau Gerbiamam Klebonui rašyti laišką. Bet kiauras die- 
nas prasėdžiu archyvuose ir kai vakare apie 8 val. grįžtu, tai dažnai esu taip 
pavargęs, kad nebepajėgiu susitelkti kokiam nors darbui. Tad ir rašyti dabar 
neturiu kada. Vis galvoju, kad tikrieji mano triūso rezultatai turėtų pasirodyti 
vėliau. Labai dėkoju, tiesa, už tuos 10 žaliukų, kuriuos prieš gerą mėnesį ga- 
vau iš Rekt. Tulabos. Labai ačiū! 

Ponia Švenčionienė, be abejo, fotografijų siuntinį perdavė. Nuo to laiko 
aš esu jau daug medžiagos peržvelgęs ir daug naujų skyrių abiejuose archyvuo- 
se ištyrinėjęs. Padariau nuotraukų ir Jūsų Kultūros Muziejui. Jeigu Institutas 
būtų ir toliau suinteresuotas gauti medžiagos, tai, žinoma, reikėtų ir tolimes- 
nių lėšų, nes nežinodamas Instituto tolimesnio nusistatymo, aš negaliu žinoti, 
kaip man pasielgti su fotografavimu. O paskui jau antru kartu grižti prie tų 
pačių foliantų būtų apsunkinimas archyvo tarnautojų ir man nemaža gaišatis, 
nes vėl reikėtų ieškoti po storus tomus, kad ir pažymėtų dalykų. Bet jie kartais 
nenumeruoti, o tik dokumentai atrenkami pagal datas. Tai, žinoma, ilgiau už- 
trunka. Iš to 100 dol., kurį aną žiemą dokumentams fotografuoti buvau gavęs, 
nedaug kas jau beliko. Laukiu, kad kas nors važiuotų į USA, tada vėl įduosiu 
siuntinėlį. Jeigu nieko prieš neturėsite, dalis jo pirma nueis pas prof. Vel. Bir- 
žišką!. Jis labai įdomaujasi senomis jėzuitų rašytojų biografijomis. Aš jų radau 
Jėzuitų archyve ir jam pažadėjau kai ką nusiųsti. Man būtų geriau, kad nesusi- 
darytų nereikalingų išlaidų, nes Vel. Biržiška, manau, kai tik pasinaudos, greitai 
perduos Tamstos Kultūros Institutui. 

Mano rinkiniai vis auga. Kai viską neseniai suvedžiau, tai per metus išėjo 
toks balansas: mikrofilmų per 13 500, folijų nuorašų (samdausi kopistą) 1540 
lapų, padidintų fotografijų (studijų reikalui) - per 1200. O jau savo kartote- 
kos, ištraukų ir t.t. aš čia nebeskaičiuoju. Anuos dalykus mat daug lengviau 
subalansuoti pagal sąskaitas. 

Turiu jau ir aparatą mikrofilmoms skaityti. Tai labai palengvina mano dar- 
bą. Pasirodo, kad Romoje dar poroje nebažnytinių archyvų yra medžiagos apie 
Lietuvą. O dar mano nestudijuota Propaganda Fidei archyve. Tad darbo čia 
yra dar iki valiai. 

Šiaip mano gyvenime nieko ypatinga. Parašiau, šventomis dienomis laiko 
nugriebęs, paskaitą apie ateitininkus (istorija). Deja, spaudai duodant, viską 


' Prof. Vaclovas Biržiška (1884-1956) - profesorius, bibliografas (LE, III, 25-27; XXXVI, 
117-118). 

teko išleisti apie prof. PDovydaitį (Sibire). Esu jau nemažai prirašęs ir apie 
Giedraitį. Kitų bėdomis čia nesidomiu, nes nėra laiko. Bet mane labai liūdnai 
nuteikė at-kų Draugovės pirmininko vieno kunigo (Liubino?) išleistuvės, kai 
jis savo atsisveikinimo žodyje palietė savo gyvenimo 5 metus Šv.Kazimiero Ko- 
legijoje. Aš buvau tik vienintelis pasaulietis, ir man tikrai tą vakarą buvo liūdna, 
ypač matant, kaip kiti klierikai ir kunigai buvo tų minčių prislėgti! Ten, matyt, 
reikalinga kažkokia reforma, jeigu jaunas kunigas ir idealistas yra priverstas 
net atsisveikindamas pasakyti, kad jis visada gerai jausdavosi tik už Kolegijos 
sienų ir t.t. Tiesiog pritrenktas buvau žodžių, kuriuos visus čia būtų sunku ir 
surašyti, o jie buvo pasakyti viešai, kur dalyvavo net Dvasios Tėvas. Man asme- 
niškai tie klausimai nerūpi, ir ne intrigomis aš noriu verstis. Tikėkite, Kunige 
Klebone, kai prie dokumentų prasėdžiu po keliolika valandų, nėra jokio noro 
užsiimti dalykais, kurie ne man priklauso. Tik kartais noblesse oblige savo min- 
timis ir įspūdžiais pasidalinti, juo labiau kad jų dėstyti aš čia niekam neturiu 
progos. Mano asmeniška prognozė yra gana liūdna! Jau dabar bėra tik 6 klie- 
rikai, o pernai ne penki Kolegijos kunigai padarė doktoratus, o tik vienas. Taigi 
spaudoje neteisingai buvo skelbiama; kaip, pasirodo, ne vienas dalykas ir iš 
kitos srities yra neteisingai sakomas. (Kiti keturi kunigai-daktarai, kaip jie pa- 
tys sakėsi, dėl įvairių priežasčių Kolegijoje arba negalėjo gyventi, arba iš jos 
pasitraukė.) Tai dar tik smulkmena! Aš čia rašau tik Jums asmeniškai, nesiek- 
damas tuo ką nors padaryti. Rašau todėl, kad Tamstai, kaip didžiam 
kultūrininkui ir katalikiško darbo pionieriui, tokie dalykai gali ir turi būti žino- 
mi. Nenorėčiau, kad mano vardas tame ryšyje būtų minimas. Bet, žinoma, jeigu 
kada nors rimtai reikalai bus svarstomi, visada galiu pakartoti girdėtą kuni- 
go - ateitininkų pirmininko kalbą (ją paskui sau pasižymėjau) viešai. Prašau 
nesusidaryti įspūdžio, lyg tie reikalai man stovėtų pirmame plane. Praeina ne 
savaitės, o mėnesiai, kol aš kartais pasirodau Kolegijoje, ir praktiškai su nie- 
kuo iš klierikų netenka susitikti ir artimiau išsikalbėti. Bet pačių kazimieraičių 
laikysena ir jų nuotaika verčia susimąstyti! 

Šiuo metu Jėzuitų archyve vakarais studijuoju nekrologus. Jų yra šimtai, 
ir ten biografijose pasitaiko labai įdomių dalykų mūsų istorijai. Jau tris tomus 
pergraužiau. Liko dar 3. Paskui seks dar du skyriai, ir Jėzuitų archyvas Lietu- 
vos istorijai bus baigtas. Papildyti reikės dar „Jėzuitų Fondu“ Valstybinėje 
bibliotekoje, kur mačiau jau daug medžiagos apie Vilniaus akademiją ir t.t. 
Vatikane dar triūsiuosi prie 17-jo a. pradžios. Žinote, Gerb.Klebone, kaip šu- 
linyje be dugno! Nuo ryto aštuntos perverčiu daug volumų per dieną, bet vis 
yra ir yra... 


2 Prof. Pranas Dovydaitis (1886-1942) - VDU profesorius, mokslininkas enciklopedininkas, 
Lietuvos Nepriklausomybės akto signataras, ateitininkų kūrėjas (LE, V, 141-144). 

* Kun. Bronius Liubinas (g. 1924) - Ateitininkų draugovės pirmininkas, darbavosi 
Vokietijoje tarp lietuvių. 

Prašau perduoti mano nuoširdžius linkėjimus mielam Al. Lešinskui. 
Dar kartą mano gili padėka ir sveikinimai Didžiosioms Šventėms! 
Prašau priimti mano gilios pagarbos pareiškimą 
Jūsų Zenonas Ivinskis 


PS. Mano ekskursą į kitus ir pašalinius man reikalus prašau priimti tik 
kaip grynai asmeniškos nuomonės pasakymą, kuriai progą davė ypač kun. Liu- 
bino kalba. Atleiskite, kad labai nešvariai mašinėle parašiau. Neturiu progos 
mašinėle rašyti, nes archyvuose neleidžia to daryti, o namuose kaip ir nebėra 
kada. Jeigu matote, Gerb. Klebone, savo parapijietes, pp. Švenčionienę ir tt., 
prašau nuo manęs sveikinti. Linkėjimai taip pat Sužiedėliams, Vasiliauskams 
ir kitiems mano bičiuliams iš seniau. 

Su nuoširdžia pagarba 
Jūsų Zenonas Iv. 


Vatikano archyvas, 1950.XI .20 
(Ranka rašyta aerograma) 


Siūlo Jurgio Šaulio didžiulį žemėlapių rinkinį ir archyvo palikimą įsigyti lietuviškoms 
institucijoms, o Filadelfijos universitetui parduoti tik jo biblioteką. Reikėtų apie 5000-6000 
dolerių ir Šaulio archyvas bei žemėlapių tinkinys būtų išgelbėtas. Deryboms tarpininkauja 
prof. J.Eretas. Šaulienė ir jos duktė rašiusi prof. Senui ir taip pat archyvą įsigyti siūliusi 
lietuviškoms institucijoms. Prel. K.Šaulys rašęs, kad Filadelfijos universitetas. susidomėjo ir 
kalbininko Hermano baltistiniu palikimu. Baiminasi, kad J.Šaulio archyvas nepatektų į 
svetimas rankas. 


Vatikano Archyvas, 
1950.XII.20 


Garbusis Kunige Klebone, 


Prieš kelias dienas pasiunčiau Tamstai savo laišką. Rašau dar kartą, ir šį 
kartą tik vienu vieninteliu reikalu - ministerio Šaulio! bibliotekos klausimu. 
Kaip esu sakęs, ją reikėjo suskirstyti. Mums (lietuviams) labiau turėjo rūpėti 
didelis žemėlapių rinkinys ir archyvas, kai knygas galėjo nupirkti Philadelphi- 
jos un-tas. Aš manau, kad tuo reikalu tikrai būtų buvę galima daug padaryti 


' Jurgis Šaulys (1879-1948) — diplomatas, visuomenininkas, Lietuvos Nepriklausomybės 
akto signataras, bibliofilas (LE, XXIX, 371-373). 

jau turint 5000-6000 dol. (o gal ir mažiau). Dabar gavau iš prelato K.Šaulio? 
(Lugano, Via Calloni 14, Casa Birgitta, Switzerland) laišką, kuriame sakoma, 
kad Dr.Šaulio bibliotekos ir kitų rinkinių paveldėtojos - Birutė Šaulytė (Basel, 
Ryffstr. 49) ir p. Mafalda Šaulienė-Savaltini (Lugano - Suvigliana, Casa Ma- 
falda) dar kartą kreipėsi į prof. Senn'ą?, tarpininkaujant prof. J.Eretui* (J.Ehret, 
Florastr. 44, Basel), prašydamos pirkti tik knygas, o rinkinius žemėlapių būtų 
norima už pigią kainą perleisti lietuviškoms institucijoms. Tikrai būtų didelis 
laimėjimas, jeigu pasisektų. Prel. Šaulys man rašo, kad Philadelphijos un-tas 
tačiau susidomėjo vertinga kalbininkams prof. kalbininko Hermann'o* (vokie- 
tis - baltistas) biblioteka. Tad gali Šaulienės ir dukters žinioje esanti biblioteka 
kur nors kitur patekti į tikrai negeistinas rankas. Tiesa, dar susirašinėjimas 
tęsiamas tarp „hil[adelphijos] un-to ir Ereto mums pageidaujama prasme, bet 
vilčių nedaug. Gerbiamas Klebone, ar nesurastumėte būdų kaip nors išgelbėti 
tą biblioteką, ypač jos žemėl[apius] ir archyvą. Aš čia daviau Ereto ir kitus 
adresus. Būtų labai gera, jeigu Eretui ar įpėdinėms malonėtumėt parašyti. Dar 
kartą mano linkėjimai! 
Su gilia pagarba 
Zenonas Ivinskis 


7. 
Roma, 1951.1.7 


Dėkoja už kalėdinius sveikinimus ir dovaną. Pereina darbuotis į kitą archyvą. Foliantus 
sunku fotografuoti, tenka nurašinėti. Mindaugo krikšto ir jo apostazės klausimas. Kun. Juškos 
disertacija - beveik Stakausko veikalo kopija. Galėtų vakarais baigti spaudai rengti „Ateitininkų 
istoriją“. Prierašas dr. Jurgio Šaulio bibliotekos reikalu. 


Roma, 1951.1.7 


Garbusis Kunige Klebone, 


Pirmiausia mano labai gili ir nuoširdi padėka už mielą ir malonų laišką, 
kuris mane pasiekė per pačias Kūčias. Labai dėkui už tą stambų čekį, kurį 
radau laiške. Kadangi per Šventes nebuvo kaip jo realizuoti, - o aš norėjau 


'2-Prel. Kazimieras Šaulys - Jurgio brolis, protonotaras, Lietuvos Nepriklausomybės akto 
signataras, Steigiamojo Seimo narys (LE, XXIX, 373-374). 
* Alfred Senn - šveicaras kalbininkas, prieš karą profesoriavęs Lietuvoje, bendradarbiavęs 
su prof. A.Saliu leidžiant Žodyną (LE, XXVII, 268; XXXVI, 482, XXXVII, 525). 
* Žr. Įvadą, išn. 1. 
“Eduard Hermann (1869-1950) - vokiečių kalbininkas, baltistas, daug rašęs lietuvių kalbos 
klausimais. 

parašyti, kai jis bus iškeistas, tai ir užtrukau su savo atsakymu. Čekis buvo be 
jokio vargo ir be jokių formalumų iškeistas, ir gavau lygiai tiek, kiek jame buvo 
pažymėta. Dar kartą mano giliausia padėka. Šiais netikrais ir nesaugiais lai- 
kais, kada vis reikia gyventi tiesiai „iš rankos į burną“, buvo tikrai malonu iš 
Gerbiamo Kunigo Klebono gauti tokią stambią sumą. Ji mane įgalina būti drą- 
sesnį. Mus visus, kurie esame tiek daug ir taip dosniai patyrę Tamstos 
geraširdiškumo ir kilnumo, stebina tiesiog, kad visada randate galimybę kultū- 
rininkams ir studijozams padėti, jų pastangas paremti. Dar kartą iš visos širdies 
dėkoju. 

Fotografijų iš Vatikano ir Jėzuitų archyvų turiu didoką kieki, kurį Gerb. 
kun. Klebonui noriu persiųsti. Man, žinoma, būtų patogiau per rankas įduoti. 
Jeigu neatsiras tokios progos, tai paštu pasiųsiu. Bet siunčiant paprastu paš- 
tu ilgiau užtruks. Šį pavasarį percinu studijuoti į naujus archyvus, kur, kiek 
man jau žinoma, galėsiu rasti taip pat įdomios medžiagos. Visa ta medžiaga 
bus taip pat fotografuojama. Tačiau jau iš praktikos žinau, kad dalis įvairių 
dokumentų nesiduoda fotografuoti: arba jie kaip nors prastai įsiūti į didelius 
foliantus, kad viso dokumento jokiu būdu negalima nufotografuoti, arba tie 
dokumentai yra taip blogai išsilaikę, kad jokiu būdu negalima fotografuoti, 
nes fotografija nieko neduotų. Kartais rašalas yra taip per šimtus metų išblu- 
kęs, kad tik didelėmis pastangomis tegalima išskaityti. Tokiems dokumentams 
nurašinėti aš samdausi labai patyrusį kopistą, kuris jau archyve dirba per 37 
metus. Jis man yra gražiai nurašęs per 1600 dokumentų iki šiai dienai. Bet 
antrų egz. nebuvo jam kaip padaryt. Ketinau jam įtaisyti „ball-pen“, bet ji, 
pasirodo, nepraktiška ir tokiam rimtam darbui netinka. O pieštuku nurašinėti 
negalima. Tad vis dar daroma tik viena kopija, nes archyve mašinėle rašyti 
negalima. Nežinau, ką daryti. 

Dėl Mindaugo krikšto ir jo krikščionybės reikalų studijėlės rašė man ką 
tik mielasai Simas S.' Aš dar nesu galutinai įsitikinęs, kad Mindaugas išliko 
krikščionis. Žinios yra labai prieštaraujančios viena kitai. Reikėtų jas suderin- 
ti. Kun. dr. Juška? to galutinai dar neįrodė, nors, kiek jaučiu, juo drąsiau skelbia. 
Man ne kartą Jėzuitų Gregorianos vienas profesorius jėzuitas? pasakojo, kad 
jie turėję per gynimą įspūdį, būk kun. Juška pakartojo tik tai, ką Stakauskas“ 
(mano geras bičiulis) savo gerame darbe parašė. Man buvo kalbama (Romo- 
je), kad Mindaugo apostazės klausimu esą tik sunaudotas neleistinu disertacijai 
būdu Stakauskas*. Man buvo siūloma pasižiūrėti esantį Gregorianoje egzem- 
pliorių. Bet tada man ne tas rūpėjo. O Stakauskas pats, kuris beveik kasdien 


! Prof. Simas Sužiedėlis (1903-1985) - istorikas (LE, XXIX, 251-252; XXXVI, 496-497; 
XXXVII, 563). 

* Dr. kun. Antanas Juška (1913-1979) - po studijų emigravęs į JAV. 

* Greičiausiai prof. Grisar. 

* Dr. Juozas Stakauskas (1900-1972) - istorikas (LE, XXVIII, 410). 

5 Juliusz Latkowski (18607) - lenkų istorikas. 

* Ar tai tiesa, nežinau, nes girdėjau iš kitų (Gregorianos profesorių). 

buvo mano svečias Kaune, man yra sakęs ne kartą (aš jo darbą tada recenza- 
vau dviem atvejais), kad apostazės klausimą jis nelaiko savo darbe tobulai 
išnagrinėtą. Ir tikrai, jeigu jis būtų prie to klausimo tada spaudoje grįžęs, būtų 
turėjęs atsargiau rašyti: tai jis pats yra sakęs. Išvada iš viso to būtų tokia. Man 
Mindaugo krikšto klausimas yra įdomus. Lietuvos istorija 13 amž. man patin- 
ka. Bet, norint ką nors naujesnio pasakyti, būtinai reikėtų dar pažiūrėti, ar 
negalima surasti ką nors nauja. Tai aš galėčiau padaryti, jeigu būtų priimtina, 
tik vidurvasario atostogomis, kada visus kitus archyvus uždaro, bet lieka atvi- 
ras tik Vatikano archyvas, kuris tuo klausimu ir tereikalingas. Aš rašyčiau 
maždaug tokia tema: Mindaugas krikščionis ir pirmasis Lietuvos karalius. O 
kadangi jo karūnacija teįvyko apie 1253 m., tai, vadinasi, toks leidinėlis nebūtų 
nustojęs savo aktualumo ir už poros metų. 

O kartoti tik tai, ką pasakė lenkai (Latkovskis? ir kiti), Totoraitis, Stakau- 
skas etc., Romoje sėdint, lyg ir nebūtų per daug gražu. Kadangi dabar esu 
įsitraukęs į archyvinius kitus darbus, anuo klausimu galėčiau domėtis, kaip 
sakau, tik vasarą ir rudeniop turėtų atsirasti kokia studijėlė. Tada pasižiūrė- 
čiau ir dr. Juškos darbą. 

Aš dabar klausimą taip keliu: jeigu Mindaugas ir būtų atkritęs nuo krikš- 
to, tai vis dėlto tos pastangos, pirmasis Lietuvos bažnytinės provincijos kūrimas 
ir t.t. tikrai užsitarnauja rimto paminėjimo. 

Esu parašęs at-kų istoriją 35 psl. folio mašinėle. Galėtų lengvai pasidaryti 
ir 50 psl. Ar nevertėtų tai išleisti atskira knygute? Dar davus viena kitą nuo- 
trauką, būtų visai įmanoma knygutė. O Amerikos at-kams ji būtų tikrai 
naudinga. Jeigu kas nors tokiu leidiniu susidomėtų tikrai, aš tuoj paruoščiau 
vakarais tą dalyką spausdinimui. Bet spaudai ruošti tik tada imčiausi, jeigu 
tikrai būtų norima išleisti, nes šiaip vakarais rašau toliau „Merkelis Giedraitis, 
arba Lietuva dviejų amžių sąvartoje“. 

Dar kartą už visą globą ir paramą labai nuoširdžiai dėkoju. Jeigu arti kur 
prisilaiko p. Alfonsas Lešinskas, prašau jam perduoti mano sveikinimus. 


Su gilia pagarba ir prisirišimu 
Tamstos Zenonas Ivinskis 


PS. Prieš pat Kalėdas Gerbiamam Kunigui Klebonui rašiau apie dr. J. 
Šaulio biblioteką. Man atrodo, kad reikalas dar tebėra aktualus ir, jeigu būtų 
galima kur lėšų sumobilizuoti, reikėtų tą biblioteką (ypač žemėlapius ir archy- 
vą) Amerikos lietuviams įgyti. Geriausiai tuo klausimu yra orientuotas kun.prel. 
K.Šaulys. 

Su gilia pagarba 
Tamstos Zenonas lvinskis 

Roma, 1951.1II.19 
(Aerograma) 


Sveikina Velykų švenčių proga, linki stipriai tikėti ir Lietuvos prisikėlimu. Lietuvos 
karalystės įkūrimo sukaktį nesunku paminėti. Darbuojasi Koncilijos, Propagandos ir Jėzuitų 
archyvuose. Rado naujų fondų. 


Roma, 1951.II1.19 


Garbusis Kunige Klebone, 


Pirmiausia prašau priimti mano nuoširdžiausius linkėjimus Didžiosioms 
Šventėms. Linkiu džiugaus Aleliuja! Tikėkime su ne mažesniu tikėjimu į Lie- 
tuvos prisikėlimą, taip kaip tikime į tą Didijį Prisikėlimą. Linkiu šventinės 
nuotaikos tokios, kuri būdavo brangioje Tėvynėje per taip mielas Velykas. Te- 
gul Apvaizda Gerbiamą Kunigą Kleboną globoja ir saugoja! 


Sausio 8 d. Gerb. Klebonui rašiau apie Mindaugo krikšto reikalą. Kadan- 
gi tas jubiliejus ne vienos dienos, o, be to, reikia jungti ir Lietuvos karalystės 
įsteigimą, tai jis gali būti minimas ir vėliau. Mindaugas gi tapo karaliumi, kaip 
žinote, ne anksčiau kaip 1253. (Vasarą aš galėčiau toje srityje pasidarbuoti.) 
„Drauge“ skaičiau, kad Mindaugo krikštui paminėti Komitetas mielą S.Sužie- 
dėlį užangažavo parašyti monografija apie Mindaugą. Gal kito darbo ir 
nebereikia? Kaip tuo reikalu manote? 

Mano studijos archyvuose vis eina priekin. Dabar pradėjau dirbti dvejuo- 
se naujuose archyvuose. Koncilijos Kongregacijos archyve radau įdomias 
vyskupų reliacijas. Ir Propagandos archyve yra nemaža medžiagos apie Lietu- 
vą. Jėzuitų archyve taip pat vis dar negaliu baigti darbo. Ten aptikau naujų 
fondų, apie kuriuos iki šiol nežinojau. Iš ten esu paruošęs Gerb. Klebonui apie 
pirmuosius lietuvių rašytojus lietuvius jėzuitus - jų biografijas. Kaip esu rašęs, 
jas norėtų paskaityti prof. Vcl.Biržiška. O paskui persiųs Gerb. Klebonui. Yra 
dar daugiau kaip šimtas ir kitų fotografijų. Bet dabar aš jas dar laikinai naudo- 
juvienam tekstų patikrinimui. Mat mano Giedraitis (dabar apie dviejų amžių 
sąvartą Lietuvoje) vis eina į priekį. Tik tos monografijos išspausdint dar netu- 
riu perspektyvų. 

Ar dėl Šaulio bibliotekos yra vilčių? 

Tamstos Z.Ivinskis 

9. 


[Roma, 1951.IV.20] 
(Laiškas rašytas ranka) 


Sveikinimas gavus monsinjoro titulą. 


Garbusis Kunige Prelate, 


Su dideliu vidiniu pasitenkinimu ir malonumu išgirdau šviežiai, — reikš- 
mingą lietuvi ums katalikams faktą, - kad Jo Šventenybė Tamstai suteikė 
monsignoro titulą. 

Lietuviams katalikams šviesuoliams, kurie iš gyvenimo patirties pažįsta 
Tamstos didelius nuopelnus mūsų krikščioniškosios kultūros ir lietuviškos kny- 
gos srityje, tas Aukštai Gerbiamo Prelato darbo įvertinimas, kurį padarė pačios 
Aukščiausios Katalikų Bažnyčios Institucijos, dar labiau įprasmina tą darbą. 
Ojis buvo ir yra toks našus ir vaisingas. 

Sveikindamas Aukštai Gerbiamą Monsignorą tokia kilnia proga, linkiu, 
kad Apvaizda dar ilgai palaikytų Tamstą tokioje pat energijoje ir sveikatoje. 

Su gilia pagarba 
Tamstos Zenonas Ivinskis 


10. 
Roma, 1951.IV.20 


Baigiasi stipendija, ir darbas Romos archyvuose pakimba ore. Siūlosi tapti prel. Juro 
stipendininku. Be stipendijos tektų palikti Romą. Priėjo archyvus, kuriuose iš lietuvių niekas 
nėra buvęs. Tie archyvai - šulinys be dugno. Apie vysk. M.Giedraitį siūlo išleisti maždaug 300 
puslapių knygą. 


Roma, 1951.IV.20 


Garbusis Kunige Prelate, 


Nors šitame laiške lyg ir nepritiktų dėstyti kitus reikalus, tačiau aš jau nuo 
Velykų vis ruošiuosi rašyti. Tad noriu pridėti šitą trumpą laiškelį. Kai Aukštai 
Gerbiamas Monsignoras buvote pernai Romoje, tai - atsimenu - man pasakė- 
te, jog į laiškus daug greičiau atsakote, jeigu rašantįjį prispaudžia kokios bėdos. 
Noriu jas trumpai suminėti. Nuo spalio 1 d. baigiasi mano stipendija, ir jau 

nebėra vilties, kad ji būtų pratęsta, nes vysk. Padolskis, su kuriuo tuo reikalu 
kalbėjau, daug lėšų iš to fondo yra išleidęs studentams šelpti. Šitaip mano toli- 
mesnis studijavimas Italijos archyvuose pakimba ore. Jau rūpinuosi tuo 
klausimu dabar, nesgi, jeigu niekaip nebus galima išsilaikyti Romoje, beliks tik 
IRO peršamas kelias — išvažiuoti. Nedrįstu per daug dėstyti Kun.Prelatui, ku- 
ris tiek visokių kultūrinių reikalų sutvarkote ir tiek daug pinigo kultūrininkams 
išleidžiate. Mano nužemintas prašymas būtų - pasidaryti Tamstos stipendinin- 
ku. Tokiu norėčiau aš pats ir figūruoti, jeigu kur tektų spaudoje rašyti ir t.t. 
Kukliomis mano gyvenimo ir darbo sąlygomis man reikėtų mėnesiui 50 dol. 
Tiek gaunu dabar, ir tie pinigai visi išeina. Iš jų pirktis, žinoma, jau nieko nebe- 
tenka. 

Būtų labai skaudu, jeigu tektų šiandien tuos visus archyvinius darbus nu- 
traukti. Turiu priėjimą prie visų tų archyvų, kuriuose lietuviams iki šiol labai 
maža arba ir visai neteko dirbti. Dabar randu medžiagos - nuostabiai įdomios — 
Propagandos Kongregacijos archyve. Ten, be kitko, neleidžia fotografuoti. Tad 
aš samdausi kopistą, kuris. mašinėle nurašo du egz., nes vienas jų turi patekti į 
Tamstos archyvą. Jėzuitų archyve priėjau prie tokių dalykų, prie kurių leidžia- 
mi tik patys jėzuitai. Ir ten daromos fotografijos. Tik mažytė dalelė tos 
medžiagos tebuvo dar iki šiol panaudota mano studijoje apie Giedraitį. Per- 
verčiau Vatikano archyve įvairius naujus skyrius. Tas archyvas - tai tikrai šulinys 
be dugno. Norėčiau dar Romoje pasilikti bent trejus metus. Tad šaukiuosi pa- 
galbos! 

Kitas mano rūpestis būtų toks: jau gerokai prirašiau tos monografijos, 
kurios maža dalelė eina per „Aidus“. Ar nebūtų vilties jos išleisti? Jeigu atsi- 
rastų lėšų, tai būtų galima gražiai išspausdinti ir Romoje. Bus apie 300 psl. 
mašinraščio. Į tai įeina ir bibliografija, rodyklė. Kombinuoju sudaryti gražų 
ano meto Lietuvos žemėlapį - su bažnyčių statymo datomis, su vienuolynais 
ir t.t. Yra dar senų iliustracijų. Visa tai gražiai papuoštų knygą. 

Toje knygoje, remdamasis daugumoje visai nauja ir archyvine medžiaga, 
aš kalbu apie Giedraičio laikų Lietuvos religinę ir kultūrinę padėtį; paliečia- 
mas plačiai švietimas, Tridento nuostatų vykdymas, seminarijų steigimas, 
liaudyje apaštalavimas ir t.t. Būčiau tikrai laimingas, jeigu Gerbiamas Prelatas 
kokį nors galimumą rastų tam darbui išleisti. Norėčiau jį Tamstai ir dedikuoti, 
parašydamas lotynišką įvadą. Iš anksto dėkoju nuoširdžiai už laišką abiem tais 
reikalais. Tiesa, Tamstos archyvui nuotraukų greit persiųsiu. O apie jėzuitus, 
kurie rašė lietuviškai, 18 nuotraukų perduos prof. Vel. Biržiška. Jam jas jau 
III.27 išsiunčiau. 

Dėkoju pagarbiai Gerbiamam Prelatui už visą tą paramą, kurią iki šiol 
esu gavęs, ir laukiu Tamstos žodžio dėl mano ateities Romoje. 

Su gilia pagarba 
Tamstos Zenonas Ivinskis 


PS.Apie Mindaugą dabar skaitysiu Romoje paskaitą! Kiek puslapių turė- 
tų būti toji knyga apie jo laikus? 
Z. Iv. 

Roma, 1951.V.13 


Labai dėkoja už didelę paramą: galėsiąs nusipirkti būtiniausius dalykus, dėkoja ir už 
sutikimą išleisti 340 psl. monografiją apie Giedraitį; tai kainuos spaustuvei apie 1000 dolerių. 
Apsigalvojęs vysk. Padolskis žada dar kurį laiką nenutraukti stipendijos, o kun. Vaškys — pridurti 
už straipsnį „Darbininke“. Skundžiasi, kad tuo metu, kai jo bičiuliai JAV turi automobilius ir 
sąskaitas banke, jo skurdas tiesiog bado akis. Užsimena apie Šv.Kazimiero, Mindaugo ir Lietuvos 
bažnytinės provincijos įkūrimo minėjimą kolegijoje. Išsiuntė prel. Jurui daug nuotraukų iš 
archyvų. 


Roma, 1951.V.13 


Garbusis Prelate, 


Prašau man tikrai atleisti, kad aš visą savaitę neatsakiau į Tamstos labai 
man malonų laišką. Paskutines tris dienas ruošiau įtemptai paskaitą šios dic- 
nos iškilmėms. O tai paskaitai — pasirodo - medžiagos buvau net per daug 
prisirinkęs. Pirmiausiai mano labai nuoširdi ir gili padėka už tą labai dosnų 
čekį. Mano net akys nuraibo, kai aš pamačiau tokią stambią sumą mano studi- 
joms. Labai ačiū! Kadangi iki šiol Romoje, išskyrus popierių ir rašalą, nieko, 
neskaitant archyvuose išlaidų, nebuvau sau pirkęs, tai, gavęs tokią reikšmingą 
Gerbiamo Prelato auką, išdrįsau truputį pasipuošti: nusipirkau, kas man 
labiausiai reikalinga. O kai ko jau labai trūkau tikrai! Likusius pinigus galėsiu 
labai naudingai sunaudoti archyvinėms studijoms, kur dabar daug daugiau iš- 
eina išlaidų. Propagandos archyve, pavyzdžiui, galima tik užsisakyti nuorašus, 
fotografuoti neleidžia. Aš jau turiu gerą aplanką svarbių nuorašų iš to archy- 
vo, kurių viena kopija daroma ir Gerbiamo Prelato Kultūros Muziejui. Tik 
dabar tų nuorašų dar nesiunčiu, nes juos visus dar reikia iš originalų patikrinti, 
kad nebūtų klaidų. O klaidų kopistai visada padaro. Kai Gerbiamam Prelatui 
siunčiau savo laišką, tai mano stipendijos klausimas kritiškai buvo atsistojęs, 
nes J.E. vysk.Padolskis jau nebuvo davęs vilčių ją pratęsti daugiau negu buvo 
žadėjęs. Ryšium su Tėvo Prov. Vaškio! apsilankymu Romoje tas dalykas gavo 
man palankią eigą. Jau Tėvas Vaškys buvo prikalbintas prašyti Gerbiamo Pre- 
lato man paramos! Taip buvo rekomendavęs reikalą ir Vysk. Padolskis. Bet, 
gerai savaitei praėjus, patyriau, kad Vysk. Padolskis yra sutikęs man nuo rugp. 
1 d. duoti kas mėnesį po 40 dol. pašalpos, o pranciškonai nuo savęs — už kas 
mėnesį rašymą į „Aidus“ ir „Darbininką“ pridės dar 25 dol. Man toks klausi- 
mo sprendimas patiko, nors į „Darbininką“? dėl įtemptų studijų archyve aš kas 


' Kun. Justinas Vaškys OFM (1909-  ) (LE, XXXIII, 241-242). 
2 „Darbininkas“ - katalikiškos minties laikraštis, Lietuvių katalikų darbininkų šv.Juozapo 
draugijos organas, pradėtas leisti 1915 m., nuo 1950 m. perduotas pranciškonams (LE, IV, 311). 

mėnesį rašinėti gal ir negalėsiu. Žinodamas iš savo asmeniško patyrimo ir dau- 
gybės faktų aplink Gerbiamo Prelato dosnumą, aš nebeturėjau drąsos Tamstos 
apsunkinti, kai čia pat buvo kita galimybė. Visi tie pasikeitima: dėl J.E.Vysk. 
Padolskio sprendimų įvyko, kai dar Gerbiamo Prelato laiško nebuvau gavęs. 

Dar kartą dėkodamas už tokią nepaprastai dosnią auką mano studijoms, 
aš pasižadu ją, išskyrus tas dabar padarytas smulkias išlaidas, sunaudoti vien 
tik archyviniam darbui, kuriam dabar kas mėnesį vis reikia paskirti iki 30-40 
dol., neskaitant pragyvenimo. 

Labai dėkoju taip pat. kad Gerbiamas Prelatas sutinka išleisti mano „Gied- 
raitį“. Iš to, kas iki vasaros atostogų dar bus paskelbta „Aiduose“, Gerbiamas 
Prelatas matysite, kad ten balandžio ir birželio numeriuose bus išimtinai nauja 
medžiaga. Prie tų 4 skyrių aš turiu dar bent 10, kurių visiems jau yra nauja 
medžiaga surinkta, o trims jau ir juodraščiai parašyti. Tai yra ne vien Giedrai- 
čio biografija, bet visas to meto religinis bent 100 metų kultūrinis Lietuvos 
vaizdas. Mano skaičiavimu, išleidimas Romoje, kiek gavau duomenų iš dviejų 
spaustuvių, turėtų kainuoti iki 670 000 lirų. Tai būtų daugiau negu 1000 dol. — 
1 dol. 650-660 lirų. Tai būtų knyga apie 340 psl. (spausdintų) su 5-6 nuotrau- 
komis ant kreidinio popieriaus. Dar kiek prisidėtų už teksto rinkimą svetimomis 
italams kalbomis. Bus daug išnašų! Jeigu būtų spausdinama pas pranciško ius 
Brooklyne, tai PJurkus* apsiima labai meniškai sutvarkyti išleidimą. Tada man 
atkristų gaišimas su spaustuve, kai vis dar turiu daug darbo archyvuose, kurį 
po teisybei turėtų dirbti keli, o ne vienas. Beje, dar Romoje archyvinėse studi- 
jose norėčiau, Gerbiamas Prelate, palikti bent 2-3 metus. Tamstos stambioji 
auka man leidžia kažkaip žymiai drąsiau žiūrėti į ateiti. Tai man lyg geležinis 
„kapitalas“ juodai dienai, kuris, tiesa, vis mažės... 

Gerbiamas Prelate, juk yra tikrai nejauku, kai žmogus gyveni iš rankos į 
burną, kai, rodos, kiaurą dieną dirbi ir nieko daugiau neuždirbi, tik faktiškai 
laikaisi vandens paviršiuje, kai tuo tarpu kiti mano bičiuliai USA jau ir karais 
važinėja, einamas sąskaitas turi. Tuo aš jiems ne priekaištus darau, bet tik, 
apie tai pagalvojus, labiau išryškėja mano vargana padėtis. 

Šiandien šventėme Šv.Kazimiero Kolegijoje trigubą jubiliejų. Viskas pra- 
ėjo iškilmingai, oriai ir tvarkingai. Manoji paskaita (40 min.) buvo į galą. 
Taupydamas laiką labai sukondensavau. Apie Mindaugą kalbėjau 15 min., o 
paskui apie Lietuvos Bažnytinės provincijos ikūrimą. 

Garbusis Prelate, ar nebus nepatogu, jei mano darbas apie Mindaugą tik 
šių metų galui tebus paruoštas? Aš kartą, rodos, rašiau, kad prie to dalyko 
tegalėsiu prieiti tik vasarą. Tiesa, iliustracijų Tamstos parodai dar neturiu jo- 
kių, bet apie tai galvoju ir, kai tik kur ką rasiu, tuojau nufotografuosiu. O 
nufotografuoti turėsiu dar progos. 


* Paulius Jurkus (g. 1916) - literatas, dirba „Darbininko“ redakcijoje (LE, X, 157-158; 
XXXVI, 281; XXXVII, 246). 

Per Tėvą Vaškį Gerbiamam Prelatui perdaviau 128 nuotraukas. Tai labai 
svarbi medžiaga mūsų kultūros ir religijos istorijai. Tuoj atsiųsiu vis daugiau! 
Monsignore, tikrai nuoširdžiai dar dėkoju už tokią kilnią širdį. Tokios dosnios 
aukos aš tikrai niekuomet nepamiršiu ir tik mūsų katalikiško mokslo labui su- 
naudosiu. 

Reikšdamas didelę padėką, prašau priimti mano nuoširdžią ir gilią 
pagarbą. 

Tamstos visuomet 
Zenonas Ivinskis 


Via Brescia If. 


PS. Atleiskite, Gerbiamas Prelate, tokį netvarkingą raštą. Turiu labai se- 
ną mašinėlę. Gerbiamam Prelatui Tamstos dvigubo Jubiliejaus proga man bus 
džiaugsmas parašyti birželio mėnesį. 

Su gilia pagarba 
Tamstos Zenonas Ivinskis 


Roma, 1951.V.17 


Dar kartą dėkoja už medžiaginę paramą. Per prel. Tulabą išsiuntė archyvinės medžiagos 
kopijų jėzuitų Žebrauskio, Komparskio, Jaknavičiaus, Tupiko, Šrubauskio, Savickio biografijoms. 
Po Giedraičio pereis prie vysk. Jurgio Tiškevičiaus laikotarpio. Ivinskis duos medžiagą, o Maceina 
sukurs lietuvių kultūros istoriją. Paskelbė dvi studijas „Karo archyve“. 


Roma, 1951.V.17 


Garbusis Kunige Prelate, 


Prieš nedaug dienų paleidau oru Tamstai laišką. Jį jau, be abejo, gavote. 
Ten dėsčiau savo studijų reikalus ir ateities galimumus laikytis Romoje. Šia 
proga norėčiau dar tik vėl nuoširdžiai padėkoti už tą kilnią paramą, kurią archy- 
vinių studijų reikalui esu gavęs. Niekas niekur manimi taip nesusirūpino, kaip 
Kunigas Prelatas. To aš niekuomet nepamiršiu, ir, kaip katalikas, ne vieną kar- 
tą ir savo maldose prisiminsiu. 

Per Mons. Tulabą! šį kartą siunčiu vėl Vatikano archyvinės  - Tai 
yra tas pats fondas, iš kurio per tėvą Vaškį siunčiau 128 fotofoliantus. Sį kartą 


" Prel. Ladas Tulaba (g. 1912) - protonotaras, buvęs ilgametis Šv.Kazimiero kolegijos 
Romoje rektorius. 

siunčiu 66 lapus. Toji medžiaga yra gana vertinga Lietuvos Bažnyčios ir kultū- 
ros istorijai. Aš ją labai vertinu. Jeigu kas norėtų naudotis ir kokio nors lapo 
negalėtų perskaityti, aš mielai galėčiau padėti, tik man reikėtų žinoti puslapį, 
nes prie originalų aš gi kasdien galiu prieiti. Kitą kartą jau siųsiu prie progos 
kitos rūšies medžiagą. O jos pas mane dar yra nemažai. Pas Vcl.Biržišką, kaip 
jau, rodos, minėjau, yra labai vertingos biografijos lietuviškai rašiusių jėzuitų: 
Žebrovskio? Komparskio“, labai plati biografija žymaus rašytojo Jono Jaknavi- 
čiaus“, Stanislovo Tupiko“, Pranc. Šrubauskio“ (kelios nuotr.), Gasparo 
Savickio". Iki šiol Gerbiamo Prelato archyve turi jau būti per 800 fot. Kaip 
rašiau neseniai, Propagandos Kongregacijos archyve vis užsakau po antrą nuo- 
rašą. Jų jau susidarė gera krūvelė. Dar juos tik reikia atsidėjus patikrinti. Aš gi 
dabar, Monsignore, lakstau, kiek dienos laikas leidžia, po tris archyvus. Viską 
reikia vienam pačiam sužiūrėti, surasti, o tai atima daug valandų. Net nebėra 
laiko pačiam daryti nuotraukas. Suradimas dokumentų tarp tūkstančių ir šim- 
tų foliantų kiekvienam studijozui darosi visada pagrindinis rūpestis. Tiesa, 
Gerbiamas Prelate, aš norėjau prie progos maloniai paklausti, ar tas dovanė- 
les, kurias iš Tamstos taip dosniai iki šiol gavau, galiu sunaudoti kitiems 
reikalams, ar iš jų reikia ir Tamstai archyvinę medžiagą parūpinti? Šita intenci- 
ja aš buvau gavęs iš Tamstos per prof. Ražaitį“, kaip iždininką to Kultūros 
Instituto, 100 dol. Jie jau sunaudoti! 

Ateityje, manau, būsiu uolesnis, nes daugelis dalykų, kurių tekstus pa- 
naudosiu savo studijoje, bus galima perduoti Tamstos žinion. Tik man dabar 
su tuo rašymu sparčiai neina, nes kai kurią dieną praleidi archyvuose prie įtemp- 
to darbo, tai vakare nebesinori daug rašyti, nes jaučiasi nuovargis. 

Aš projektuoju — po Giedraičio epochos - pereiti prie 17-jo amžiaus Lie- 
tuvos kultūrinių ir religinių santykių. Tai būtų garsaus Jurgio Tiškevičiaus“ laikai. 
Jau turiu labai daug dokumentų iš to laiko. Epocha labai įdomi. Dar bus toje 
serijoje ir trečias dalykas. 

ią vasarą būsiu pas Maceiną. Aš jį seniai kalbinu rašyti lietuvių kultūros 
istoriją. Aš duosiu medžiagą, o jis tai įvilks į puikią formą. Jau daug esava 
aptarę. Beje, skaičiau paskaitą apie Mindaugo krikštą ir Lietuvos Bažnyt. Prov. 
ikūrimą. Ją mons. Tulaba girdėjo. Aš ją noriu paleisti per „Darbininką“, o pas- 
kui gal pranciškonai padarytų atspaudą. Mano tikrasis darbas apie Mindaugą, 
kaip sakiau, gims vėliau. Bet, Monsignore, aš jį taikysiu pusiau inteligentui, 
nes bus paremtas šaltiniais. Toji epocha man nuo seno patinka. Lietuvoje aš iš 
Mindaugo laikų paskelbiau dvi studijas „Karo Archyve“. Tik, žinoma, dabar, 


2 Kun. Tomas Žebrauskis SJ (1714-1758) - jėzuitas (LE, XXXV, 184185). 

* Kun. Jonas Komparskis (ca 1570-1622) - jėzuitas (LE,XII, 282-283). 

* Kun. Jonas Jaknavičius (1589-1668) - jėzuitas (LE, IX, 257-259). 

* Kun. Stanislovas Tupikas (1613-1682) - jėzuitas (LE, XXXII, 47-48). 

“ Kun. Pranciškus Šrubauskis (ca 1620-1680) - jėzuitas (LE, XXX, 85-86). 

* Kun. Gasparas Savickis (1552-1620) - jėzuitas (LE, XXVII, 31). 

* Kun. Ražaitis Mykolas (1893-1959) - kunigas (LE, XXV, 33-34). 

* Vysk. Jurgis Tiškevičius (1596-1656) — Žemaičių ir Vilniaus vyskupas (LE, XXXI, 
239-241). 

kai archyvai atidari, nesinori kitkuo užsiimti, kaip tik tokia medžiaga, kurios 
dar niekas nematė. 

Kaip dabar rašau ir studijuoju klausimus, kurie priklauso mūsų kultūros 
ir Bažnyčios istorijai, tai matau, kad Elenchuose“ ir net paties Valančiaus yra 
dažnai supainiotos datos, net įterpiami vyskupijų valdytojais žmonės, kurie for- 
maliai jais nebuvo ir t.t. Valančių turiu po ranka, ir dažnai stebiuosi, kiek jis 
medžiagos pririnko, bet jeigu būtų leidžiama naujai, kaip kažkur skaičiau, tai, 
Gerbiamas Prelate, reikėtų kai kurias pataisas bent išnašose nurodyti. Aš la- 
bai džiaugiuosi, kad Jūsų asmenyje, Monsignore, yra toks tikras mūsų kultūros 
draugas tiems vargšeliams, kurie neturi sąlygų geriau dirbti. 

Bet nebenoriu gaišinti ilgiau Tamstos brangų laiką. Atleiskite, kad taip 
mano rašytas mašinraštis menkai atrodo. Mat mano mašinėlė - tikras erzacas. 
O, be to, aš ja vakarais dabar terašau, kai sėdžiu namie. Dar kartą dėkodamas, 
prašau priimti mano gilios pagarbos ir padėkos žodžius. 

Tamstos 
Zenonas Iv. 


PS. Norėčiau dar painformuoti, Aukštai Gerbiamas Prelate, jog taip pat 
savo žinion gausite ir Tėvo Rėklaičio puikių ir vertingų atsiminimų mašinėle 
perrašytą egz. Tėvas Rėklaitis" daug įdomių dalykų žino. Aš jo atsiminimus 
taip pat surašiau laisvu laiku, kai archyvas uždaras. Jie taip pat naudingi. O 
J.E. vysk. Būčio atsiminimus rašėme iš jo pasakojimų pernai vasarą per pačius 
karščius. Gaila, kad į galą vysk. Būčys prisibijojo viską pasakyti, ką jis žinojo. 
Tad man daug svarbių dalykų reikėjo savo atmintyje užkasti, nes vysk. Būčys 
nenorėjo, kad aš kai kuriuos jo man įdomiai papasakotus dalykus surašyčiau. 
Reikia pataisyti perrašinėtojo klaidos. Savo nusistatymą - išimti žinias iš Ro- 
moje gyvenančių „archyvų“, esu jau atlikęs ir užbaigęs. Dar man kaiką - apie 
100 psl. - papasakojo tėvas Vaišnora!* iš Suvalkijos istorijos būtovės, t.y. tai, ką 
jis spėjo mane nežinant. Buvo įdomu. Ir tai - manau - perduosime Tamstos 
žiniai. Sakau, su gyvais „archyvais“ Romoje greit baigiau, bet Monsignore, 
niekada man nepasiseks baigti su Vatikano archyvu. Tai neišsemiamas šaltinis. 


Su gilia pagarba 
Tamstos Zenonas Ivinskis 


“ Kasmet išleidžiami krašto vyskupijų, dekanatų bei parapijų ir jas aptarnaujančių kunigų 
bei kiti statistiniai duomenys. 

U Kun. Kzimieras Rėklaitis MIC (1887-1967) - marijonas, prieš įkuriant pasiuntinybę — 
ryšininkas tarp Lietuvos vyskupų ir Vatikano, daugiausia gyvenęs Romoje, marijonų ekonomas. 

2 Dr. kun. Juozapas Vaišnora (1905-1987) - marijonas, generalinis postulatorius pal. 
Matulaičio beatifikacijos byloje (LE, XXXII, 486-487, XXXVI, 514, XXXVII, 624). 

Roma, 1951.VI.11 
(Laiškas rašytas ranka) 


Sveikina dvigubos sukakties - amžiaus 60 ir kunigystės 25-erių metų - proga. Sumini jo 
nuopelnus lietuvių kultūrai. 


Garbusis Mūsų Prelate, 
Šviesusis Jubiliate, 


Akivaizdoje Jūsų Prakilnybės garbingos amžiaus ir reikšmingos kunigys- 
tės sukakties laikau sau didele garbe, kad galiu prie daugelio susirinkusių 
linkėjimų ir savuosius sveikinimus pasiųsti. 

Lietuvių tauta ir jos katalikiškoji visuomenė niekuomet labiau nebuvo rei- 
kalinga stiprių šulų savai. kultūrai paremti, niekuomet jai nereikėjo taip 
geradarių - mecenatų, lietuvių mokslo ir meno palaikytojų, Kaip šiandien. Mūsų 
gyvenimo sutemose tokie garbingi šulai cementuoja griūvančius pastatus. Jie 
dažnai lieka paskutinė viltis tiems, kurie tiki ir gyvena Lietuvos ateitimi. 

Jūsų Prakilnybės didžiulė visuomeniškai kultūrinė ir mecenatinė veikla 
šiandien kiekvienam lietuviui šviesuoliui žinoma. O daug jų yra ją labai palai- 
mingai pajutę. Nekalbant apie Gerbiamo Prelato plačias šalpas, gausius knygų 
leidimus, muziejaus organizavimą, katalikiškų spaustuvių įsteigimo subsidija- 
vimą, lietuvių Kolegijos pastovų rėmimą ir t.t. ir t.t., ir mūsų katalikų filosofai, 
ir literatai, ir tautosakininkai, ir muzikai, ir istorikai vis ne kartą naudojosi ir 
tebesinaudoja Jūsų Prakilnybės kilnia širdimi. Juk Gerbiamo Prelato parama 
dažnai būdavo ir tebėra nepraktiškam kultūrininkui vienintelė galimybė ir vil- 
tis prasimušti per žiaurios gyvenimo tikrovės raizginį. 

Peržvelgdami savo šešis dešimtmečius ir sidabrinį Kunigystės jubiliejų, 
pasekdami savąją veiklą katalikų visuomenės ir jos kultūros srityje, lygiai kaip 
ir aną didelį Mecenato darbą, tikrai galite, Jūsų Prakilnybe, sušukti: „Exegi 
monument(um) aere perennius...“ 

Taip, šito paminklo nebesugriaus nei liūtys, nei laikas, nei žvarbūs šiaurės 
vėjai, nei pagaliau Sibiro barbarai..., nors apie juos Horacijus dar neminėjo... 

Šio dvigubo Jūsų Prakilnybės jubiliejaus proga visu nuoširdumu ir su dė- 
kingumu norėtume palinkėti, kad Apvaizda teiktųsi Jūsų Prakilnybę dar labai 
ilgai išlaikyti gyvą ir sveiką. Linkime, kad toji Aukštai Gerbiamo Prelato veikla 
ir toliau klestėtų taip, kaip ji iki šiol yra klestėjusi. Linkime, kad pasimetę bei 
išblaškytieji kultūrininkai bei mokslo žmonės ir toliau galėtų šiltai glaustis po 
Jūsų Prakilnybės sparnu. Ad multos annos! 

Su gilia pagarba 
Jūsų Zenonas Ivinskis 
Roma, 1951 m. birželio 11 d. 
Via Brescia 16. 

14. 
Roma, 1951.1X.29 


Sveikinimas vardo dienos proga. Per vasarą Vokietijoje dirbo keturiose bibliotekose. 
Nusipirko paltą, nes ten pigiau. Leidinį apie Mindaugą siūlo atidėti, nes jubiliejus bus tik 1953 m., 
pirma nori baigti „Giedraitį“. Ilgą straipsnį parašė apie ateitininkus, o tėvas Vaišnora išspausdino 
dienoraštyje „LOsservatore Romano“. Hamburge dalyvavo Baltų instituto įkūrimo iškilmėse. 


Roma, 1951.IX.29 


Garbusis Kunige Prelate, 


Pirmiausiai prašau priimti mano labai nuoširdžius sveikinimus Jūsų Di- 
džiojo Patrono dienoje. Tegul Jūsų Patronas Jus ir 'oliau rūpestingai globoja ir 
saugoja, kad ir ateityje galėtumėte savo neužmirštamais ir kilniais darbais taip 
garbingai reikštis Bažnyčios ir mūsų varganos tėvynės labui. Romoje Jūsų Pa- 
trono atstovų kasdien daug matau. O jų tarpe archyvuose ir draugų turiu. Todėl 
per laika ir pats Šventasis man pasidarė suprantamesnis ir artimesnis. Džiau- 
giuosi, kad Gerb. Prelatas mūsų mielam bičiuliui suteikiate progą rašyti apie 
ta žymiausią vidurinių amžių dvasios galiūną. Tegul Jis suteikia sveikatos, kad 
Gerbiamas Prelatas dar ilgus metus gyventumėte. Ad multos annos! Per 
Šv.Pranciškų Šv. Petro Bazilikoje specialiai už Jus, Kunige Prelate, už tą mūsų 
didiji Geradari ir kultūrinio darbo nenuilstamą Rėmėją, pasimelsiu. 


Labai dėkoju, Gerbiamas Prelate, už gražią fotografiją, kurią gavau prieš 
kelias dienas. Ji man bus puikus prisiminimas. Pavasarį buvau gavęs Tamstos 
iškilmių jubiliejinį leidinį. Labai dėkui. Per prel. Tulabą siunčiau pundelį foto- 
grafijų. Mano paskutinis laiškas buvo birželio 11 d. Vasarai buvau išvykęs du ir 
pusę mėn. Vokietijon. Dirbau 4-se bibliotekose, aplankiau draugus ir mezgiau 
kontaktus su vokiečių profesoriais. Be kitko, Hamburge dalyvavau Baltijos In- 
stituto! kūrime. Atstovavau Lietuvai. Iš Hamburgo pasukau iki Olandijos sienos 
ir ten kalbėjausi su vokiete, kuri 4 metus buvo Kaune. Parašiau 13 puslapių 
pranešimą. Jeigu atgausiu savo paskolintą Vokietijoje egz., tai mielai Kunigui 
Prelatui atsiųsiu. 

Kaip buvo gera, kad iš Tamstos buvau gavęs pavasarį didesnę sumą studi- 
joms. Vokietijoje nusipirkau paltą ir kitų reikalingiausių dalykų, nes Vokietijoje 
žymiai pigiau. Čia galėjau ir bibliotekose sėkmingiau dirbti, nes galima buvo 


! Baltisches Forschungsinstitut, įkurtas prie Bonos universiteto, kuriam prof. Ivinskis 
pakaitomis vadovavo. Nuo 1954 iki 1972 m. išleido vokiečių kalba 10 tomų (16 sąsiuvinių) 
„Commentationes Balticae“ - Baltų studijų rinkinį. Kai kuriuos tomus redagavo Z..Ivinskis, ten 
išspausdino porą savo studijų (LE, XXXVI, 155, XXXVII, 108). 

pirktis filmas ir mikrofilmuoti. Tačiau tas vizitas man kainavo per 200 dol. O 
kitą šimtą jau išmokėjau Romon sugrįžęs už trijų kopistų trijuose archyvuose 
man padarytus nuorašus. Yra daug tokių neaiškių ar kaip nors nevykusiai įsiū- 
tų į didelius tomus dokumentų, kurių jokiu būdu negalima nufotografuoti. 
Tenka darytis nuorašus. Propagandos archyve rašo mašinėle ir vis vieną nuora- 
šą padaro ir Gerb. Prelato Institutui. Vieną gražią dieną dar atsiųsiu didelę 
krūvą. 

Archyvuose radau šį rudenį dar geresnes mano atžvilgiu nuotaikas. Tik 
šiemet labiau noriu rašyti, kad galėčiau greit baigti tą mano „Sąvartą“, kurios 
„Aiduose“ per 5 numerius ėjo tik dar žalia medžiaga. Knygai, už kurios išleidi- 
mą esu nepaprastai Gerb. Prelatui dėkingas, visa tai bus dar perdirbta ir 
papildyta nauja medžiaga, kurios vėl radau. Labai entuziastišką laišką parašė 
man prof. Vel. Biržiška, kai jis tą naują mano „Aidų“ medžiagą perskaitė. O 
jos yra žymiai daugiau. Ir man tikrai yra didelis pasitenkinimas, kad Kunigas 
Prelatas suteikia galimybę ją išleisti knygos forma. Tik, Gerbiamas Prelate, 
nežinau, ką daryti su Mindaugu. Jo krikšto jubiliejus jau atšvęstas. O jis karū- 
nuotas tik 1253. Aš tad pagalvojau taip: reikia skubiai užbaigti Giedraitį, o 
paskui pulti prie Mindaugo, kuriam jau ir medžiagos Vokietijoje šią vasarą 
surinkau. Archyvuose dabar renku medžiagą jau mano numatytos trilogijos 
antram veikalui: „Vysk. Jurgis Tiškevičius, arba Lietuva, dviejų priešų trem- 
piama“. Čia tos medžiagos (17-jo amž. vidurys) yra jau žymiai daugiau, ir aš 
galjau pusę nespausdintos turiu. 


Bet užsikalbėjau ir tik brangų Jūsų laiką gaišinu. 


Dar kartą nuoširdžiai sveikindamas, prašau priimti mano gilios pagarbos 
pareiškimą. 


Tamstos Zenonas Iv. 
PS. Su Tėvu Vaišnora MIC bendromis jėgomis pasisekė „LOsservatore 
Romano“ (1951.1X.22) išspausdinti ca 200 eilučių straipsnį apie ateitininkus 
ryšium su Pop. Pijaus X beatifikacija. 


Jūsų Zenonas Iv. 

Bona, 1951.XII.21 
(Ranka rašyta aerograma) 


Sveikinimas Kalėdų švenčių proga. Atvyko į Vokietiją padėti įkurti Baltų tyrimo instituto 
(Baltisches Forschungsinstitut) ir pavaduoti porai mėnesių išvykstantį į JAV prof. J.Brazaitį dėl 
VLIKo santykių su Vokietijos valdžia Bonoje. Ateinančiais metais baigiasi vysk. Padolskio 
stipendija. 


Bonn, 1951.XII.21 


Garbusis Kunige Prelate, 


Pirmiausia prašau priimti mano nuoširdžius Švenčių sveikinimus! Laimingų 
Naujų Metų! Atleiskite - prašau, kad aš tik ant tokio laiškelio te galiu išreikšti 
savo gilius ir pagarbius linkėjimus. Po kelių mėnesių įtempto darbo Romos 
archyvuose buvau išreikalautas Vokietijon. Čia yra kuriamas — su vokiečių val- 
džios pagalba — Baltijos Institutas. Tai pirmasis reikalas. Prof. J.Brazaitis! 
atvyksta sausio pradžioje Amerikon. Turiu porą mėnesių jį pavaduoti, ypač 
Vliko' Vykdomosios Tarybos santykiuose su Bonnos valdžia. Žinoma, tai ne 
mano darbas, bet kartais tėvynės laisvinimo reikalai pareikalauja kitką atidėti 
išalį*. 

Vasario gale vėl grįžtu į Romą, kur laukia krūvos darbų 3-juose archyvuo- 
se. Propagandos archyve vis daromi Tamstos Institutui nuorašai. Mano 
stipendija iš vysk. Padolskio baigsis 1952.VI11I.1. Tad, nevargindamas Gerb.Pre- 
lato daugiau (po gausaus sušelpimo šį pavasarį), aš tikiuosi iki to laiko iš 
gaunamos stipendijos išgyventi. O paskui, jeigu Gerbiamas Prelatas leis, norė- 
čiau naudotis Tamstos dosnumu (nuo rugsėjo mėn.). Tad šį rudenį, kai aiškinausi 
reikalus su tėvu Vaškiu, kuris mano tik už straipsnius „Aiduose“, nenorėjau 
Tamstos nė varginti! Dar kartą už tokį geraširdiškumą dėkodamas, sveikinu ir 
linkiu daug, geros sveikatos! 

Su gilia pagarba 
Tamstos Zenonas 


! Prof. Juozas Brazaitis (Ambrazevičius) (1903-1974) - lietuvių literatūros profesorius, 
LKM Akademijos akademikas (LE, III, 215; XXXVII, 88). 

2 Vyriausiasis Lietuvos išlaisvinimo komitetas, sudarytas Vokietijoje iš Lietuvoje buvusių 
partijų atstovų (LE, XXXIV, 283-288). 

* Šitie dalykai dar laikomi paslaptyje. 

16. 


R ma, 1952.IX.28 
(Ranka rašyta aerograma) 


Sveikina vardo dienos proga, džiaugiasi ištrūkęs iš politikos, sugrįžęs į archyvus. Prof. 
Maceina baigia rašyti apie šv.Pranciškų. Apgailestauja dėl katalikų inteligentų susiskaldymo. 


Roma, 1951.1X.28 
Garbusis Kunige Prelate, 


Pirmiausia noriu nuoširdžiai pasveikinti Tamstą Didžiojo Patrono dieno- 
je. Daug sveikatos, gausios energijos ir didelės ištvermės linkiu, nes viso to 
labiausiai reikia šiais sunkiais laikais. Tegul Apvaizda Jus globoja ir saugoja! 
Plurimos annos! Daugelis kultūrininkų šiandien su dideliu dėkingumu ir tin- 
kama pagarba prisimins Tamstą Didžiojo Patrono dienoje. Pravažiuodamas 
Freiburge mačiau, kaip mūsų bičiulis Maceina gražiai apie jį jau baigia rašyti!. 

Aš pats vėl grįžau Romon ir nutūpiau nuo „politinių laktų“ ant morali- 
nių... Ir vėl varstau archyvų duris, kurių taip pasiilgo manoji širdis. Tikrai 
džiaugiuosi ištrūkęs iš to įkaitinto „politikos katilo“, ir aš turbūt visada būsiu 
naudingesnis Romoje. Mano prieteliai įrodinėjo, kad buvo mobilizacinė padė- 
tis. Liūdna labai, kad vietoj lauktos katalikų vienybės dalis katalikų - ir tai 
mūsų senieji politikai — nuėjo su laicistais. Dar kartą labai pagarbiai sveikinu! 
Atleiskite už skubotumą. 

Tamstos Zenonas 


174 


Roma, 1952.XI.15 
(Rašomąja mašinėle rašyta aerograma) 


Linki geros sveikatos. Dėkoja už siuntinį. Gyvenimo Italijoje leidimui pratęsti prašo 
formalumo dėlei liudijimo, kad dirba archyvuose Lietuvių kultūros instituto pavedimu ir gauna 
60 dolerių per mėnesį. 


Roma, 1952.XI.15 
Garbusis Kunige Prelate, 


Pirmiausiai norėčiau iš visos širdies palinkėti sveikatos. Vakar iš prel. Tu- 
labos patyriau, kad esate dabar ligoninėje. Linkiu kuo greičiausiai vėl iš jos 


! Maceina A. Saulės Giesmė. Šventasis Pranciškus Asyžietis kaip krikščioniškojo gyvenimo 
šauklys. Brooklyn, N.Y., 1954; Vilnius, 1991. 

grįžti sveikam ir stipriam. Tegul Viešpats Jus, Kunige Prelate, globoja ir 
saugoja! 

Užvakar gavau Tamstos siuntinį. Labai nuoširdžiai dėkoju. Tai buvo pir- 
masis siuntinys nuo to laiko, kai vėl grįžau Romon. Stebiuosi, kad Kunigas 
Prelatas tarp savo daugybės darbų ir rūpesčių randate dar laiko pasiųsti kokį 
siuntinį, kurio siuntimas juk sudaro klapato. Labai ačiū! 

Parvažiavęs Tėvas Vaišnora man daug pasakojo apie Kun.Prelatą. Be kit- 
ko, jis sakėsi Tamstos bibliotekoje aptikęs tokių knygų, žinoma, lietuviškų, kurių 
niekada nė Lietuvoje nematęs. O Tėvas Vaišnora, kiek pastebėjau, lietuvišką 
spaudą nuo seno pažįsta ir seka. 

Jis man 1. inėjo, kad Kunigas Prelatas vėl man, tam vėl virtusiam archyvų 
žiurke studijozui, padėsite. Labai dėkoju! Gyvenimas Romoje yra pasidaręs 
žymiai brangesnis nuo to laiko, kai čia buvote apsilankę. Žaliuko kursas pasto- 
viai žemas. O išlaidų ir archyvuose vis atsiranda. Tad Kunigui Prelatui labai 
dėkoju. Tiesa, dar gausiu po 40 dol. mėnesiui ik' Velykų iš vysk. Padolskio. 
"Toliau jau reikia verstis savo išmone. Prie šios progos norėčiau išdėstyti ir vie- 
na smulkų reikala. Kai mane italai 1951 m. apklausinėjo dėl tolimesnio 
gyvenimo Romoje, tai aš įrašiau, jog dirbu Lietuvių Kultūros Instituto pavedi- 
mu ir paminėjau Kunigo Prelato pavardę. Kai dabar sugrįžau, vėl grįžome prie 
to paties reikalo. Kadangi vis italai čia užsieniečius vargina dėl tolimesnio gy- 
venimo leidimo, tai ir man tenka vėl po trijų mėnesių prasitęsti savo gyvenimo 
leidimą. Man būtų labai naudinga turėti angliškai Liet. Kult. Instituto (su Tams- 
tos pavarde) pažymėjimą, kad aš dirbu archyvuose jo pavedamas ir gaunu 
mėnesiui po 60 dol. Tai tik formalumas, bet jis man bus naudingas. Jeigu ta- 
čiau, Monsignore, susidarytų dėl to pažymėjimo klapato, gal aš čia susitvarkysiu 
ir be jo. Gal patikės ir žodžiu. Dar kartą linkėdamas geros sveikatos ir dėkoda- 
mas nuoširdžiai už visą rūpestį mano reikalu, prašau priimti mano gilią pagarbą. 
Su Dievu! 


Tamstos Zenonas Iv. 
PS. Archyvuose dabar vėl dirbu kiaurą dieną ir vis randu naujos medžia- 
gos. Greit kai ką duosiu spaudai apie savo darbą. O mano knygą nuosekliai 


rašau tik vakarais. 


Z. Iv. 

Roma, 1952.XII.17 


Kun. Juozapo Vaišnoros laiškas prel. Jurui apie prof. Ivinskio darbą archyve ir jo vargingą 
gyvenimą. 

Dėkoja už viešnagę. Nurodo kapos kainas. Pataria surasti ką iš kunigų, kurie, nors ir 
nedidele auka, pagelbėtų prof. Ivinskiui, mokslo kankiniui. Jis dirba pasiaukojęs ne sau, bet 
Lietuvai ir jos Bažnyčiai. Jo gyvenimo sąlygos tikrai nepavydėtinos — drėgnas kambarėlis, 
pusbadžiauja. 


Roma, via Corsica [1] 
1952 m. gruodžio mėn. 17 d. 


Jo Malonybei 
Monsinjorui Pr.Jurui 
94 Bradford Street 
Lawrence, Mass. 


Didžiai Gerbiamas ir Brangus Monsinjore. 


Ilgai Jums neparašiau grįžęs į Romą. Iš karto radau daugybę skubiai ailikti- 
nų reikalų, paskui sužinojau Jus esant ligoninėje. Tačiau mintimis dažnai 
pasiekdavau Lawrencą!, prisimindamas tas mielas dienas, praleistas Jūsų pas10- 
gėje. Priimkite dar kartą mano karštą padėką už tą nuoširdumą ir svetingumą. 
kurio patyriau būdamas pas Jus. Drauge siunčiu geriausius Kalėdų ir N.Metų lin- 
kėjimus Jums, Jūsų mieliems bendradarbiams ir gerajai šeimininkei. Savo maldose 
dažnai prisimenu Jus ir Jūsų kilnius darbus, prašydamas jiems Aukščiausiojo pa- 
laimos. 

Su šiuo laišku siunčiu keletą pavyzdžių kapai“. Drauge yra ir kainos, skaitant 
dolerį šios dienos kursu ($ 1,00 - Lire 630). Pavyzdžiai yra rankomis siuvinėtų 
papuošimų. Didesnė kaina yra tuo atveju, jei auksinė medžiaga imarna pirmos 
rūšies. Jeigu medžiaga kiek prastesnė, tada ir kapos kaina šiek tiek mažesnė, betgi 
siuvinėjimas auksu lieka tas pals. Prie kapos kainos dar reikėtų pridėti apie $ 25,00 
persiuntimui, jeigu nebūtų kas atveža asmeniškai. Jeigu jūsų parapijos geradarė 
apsispręstų vieną ar kitą pavyzdį pasirinkti ir su ta kaina sutiktų, malonėkite man 
pranešti. Tada bus galima užsakyti, nors turės praeiti kiek laiko, kol bus pagamin- 
ta. 


! Šiame mieste buvo lietuvių parapija, kuriai vadovavo prel. PJuras. 
* Kapa - liturginis kunigų drabužis - puošnus, po kaklu susegamas apsiaustas be rankovių, 
su pelerina, vilkimas per mišparus, procesijas, laidotuvės. 

Būdamas pas Jus esu kalbėjęs apie prof. Z.Ivinskio darbus Vatikano ir Ro- 
mos archyvuose. Grįžęs iš Vokietijos ir atsisakęs ten jam siūlyto gana gerai 
aprnokamo darbo (Voice of America, Miunchene) vėl atsideda Lietuvos istorijos 
medžiagai rinkti. Tačiau jo gyvenimo sąlygos yra tikrai nepavydėtinos: gyvena ma- 
žame, drėgname kambarėlyje, maitinasi pusbadžiu, nes iš gaunamos per J.E.vysk. 
Padolskio rankas stipendijos vos pragyvena. O jei nori kiek pinigo skirti fotokopi- 
joms ir nuorašams, tada jau nutraukia nuo savęs. Man vis ateina mintis, kad tik 
Jūs, Monsinjore, kuris taip giliai suprantate ir vertinate Lietuvos kultūrinius rei- 
kalus, galėturnėte tarp kunigų surasti bent kelis geradarius, kurie kad ir mažute, 
bet nuolatine auka galėtų paremti 1ą mūsų brangų mokslo kankinį. kad jis turėtų 
bent minimalias sąlygas savo darbui dirbti. Juoba kad ir iki šiol jo gaunama para- 
ma su ateinančių metų balandžio mėnesiu turi pasibaigti. Lietuva niekad nepajėgė 
sudaryti sąlygų mūsų kaialikų mokslininkams Vatikane padirbėti. Dabar tas sąly- 
gas susidarė patsai prof. Ivinskis, bet būtų teisinga, kad katalikiškoji inteligentija 
tas jo pastangas bent kiek paremtų. Aš tikiuosi, kad Jūsų išmintis ir gerumas suras 
kokią galimybę prof. Ivinskio darbą paremti, juoba kad jis dirba ne sau, bet Lietu- 
vai, jos Bažnyčios istorijai. 

Priimkite, Brangus Monsinjore, mano gilios pagarbos ir nuoširdžios meilės 
žodžius. 

Jus giliai gerbiąs 
J.Vaišnora MIC 

Roma, 1953.11.12 


Trijų kunigų laiškas - tai dokumentas, rodantis sunkią medžiaginę prof. Ivinskio padėtį 
stipendijai pasibaigus. 

Matydami prel. Juro palankumą lietuviškai kultūrai, jie kreipiasi į jį su pagalbos prašymų 
prof. Ivinskiui. Pažymi jo darbo archyvuose svarbą Lietuvos Bažnyčios istorijai, jo didelį 
kruopštumą. Pasibaigus stipendijai, jei negaus pagalbos, turės mesti archyvinį darbą. 
Pragyvenimui reikia bent 40 dol. ir dar 20 dol. mikrofilmams ir kopijoms daryti. Tikisi, kad 
prelatas ateis jam į pagalbą. 


Jūsų Prakilnybe 
Didžiai Gerbiamas Prelate, 


Matydarni Jūsų didžius darbus ir žinodami Jūsų meilę lietuviškiems kultūri- 
niams reikalams bei nuolatinį rūpestį paremti kiekvieną pastangą šioje srityje, 
drįstamne kreiptis į Jus su vienu prašymu. 

Jūs, be abejo, žinote, kad prof. Zenonas Ivinskis jau kuris laikas dirba V ti- 
kano ir kituose archyvuose Romoje, tirdarnas Lietuvos Bažnyčios istoriją. Darbas 
šioj srity vra be galo svarbus, ir profesorius Z.Ivinskis, pilnas kruopštumo, uolu- 
mo, patirties ir mokslinio sugebėjimo, atlieka ji nepaprastai gerai. Tačiau šiam“ 
darbui skirta 40 dolerių mėnesinė stipendija, kurią jis gaudavo per J.E.vyskupą 
VPadolskį, jau baigėsi ir jis nuo š.m. balandžio mėn. jos nebegaus. Būtų labai 
didelis nuostolis lietuviškam kultūriniam-moksliniam reikalui. jei dėl šios me- 
džiaginės priežasties prof. Z.Ivinskis būtų priverstas nutraukti taip reikšmingą ir 
našų darbą. 

Todėl kreipiamės į Jus, Prelate, ir širdingai prašome surasti išteklių paremti 
prof. Zenoną Ivinskį, kad jis dar nors vienus metus galėtų čia tęsti savo darbą. 
Pragyvenimo, kuris Romoje atsieina mažiausiai 40 dol. mėnesiui, ir darbo (foto- 
kopijos, dokumentų nurašinėjimas ir k.) išlaidoms reiktų bent 60 dolerių mėnesinės 
stipendijos. 

Tikimės, kad Jūsų Prakilnybė išklausysite mūsų prašymą. Jūsų dosni ir visad 
lietuviškam reikalui jautri širdis ras būdų ir priemonių šį klausimą teigiamai iš- 
spręsti. 

Priimkite mūsų giliausios pagarbos pareiškimą. 

Kun. D.Kenstavičius' 
Kun. Vyt. Bitinas“ 
Kun. R.Krasauskas“ 


! Kun. Dominykas Kenstavičius (g. 1910) - dirba Vokietijoje, yra Seserų kongregacijos 
kapelionas. 

2 Kun. Vytautas Bitinas (g. 1919) - dirba JAV. 

* Kun. Rapolas Krasauskas (g. 1913) - istorikas, JAV Matulaičio senelių namų kapelionas, 
LKM Akademijos ALKos archyvo prižiūrėtojas ir tvarkytojas. 

Roma, 1953.V.14 


. Tų pačių kunigų padėkos laiškas prelatui PJurui. Dėkoja už suteiktą paramą prof. Ivinskiui. 
Si auka liks didelis įnašas į Lietuvos Bažnyčios istorijos tyrimą. Jo darbas vertingas ir dėl 
objektyvumo - atitaiso daug klaidų, nepagrįstų kaltinimų. 


Roma, 1953.V14 


„ūsų Prakilnybe 
Didžiai Gerbiamas Prelate, 


Reiškiame Jums širdingiausią padėką už suteiktą profesoriui Zenonui Ivins- 
kiui tokią gražią ir didelę paramą ir kartu nepaprastai džiaugiamės Jūsų širdies 
didžiu gerumu. širdies, kuri taip tėviškai ir geradariš kai atsiliepia į visų stokojan- 
čiųjų prašymus, kuri taip dosniyra mūsų bažnytiniams ir tautiniams, kultūriniams 
ir moksliniams reikalams. Ši auka liks didžiu įnašu mūsų bažnytinės istorijos išty- 
rimui ir atneš neabejotinai gražių vaisių. 

Esame liudininkai prof. Zenono Ivinskio kruopštaus darbo, nebojančio nei 
sunkumų. nei nepriteklių ir jo pasigėrėtinai pavyzdingo katalikiško gyvenimo. Dar- 
bas ir malda ištisai užpildo jo dienas, savaites, mėnesius ir metus. Su giliu atsidėjimu 
ir mokslišku rimtumu bei tikru katalikišku įsijautimu išlukštens jis istorines pro- 
blemas, kuriose ryškės tiesa ir kiekviename tartarne žodyje slypės autoritetingumo 
stiprybė. Profesorius Zen.Ivinskis sugebės ir įstengs atitiesti nedraugingai nusitei- 
kusiųjų tikėjimo ir mūsų dvasininkijos atžvilgiu tendencingus faktų dėstymus. 
pašalinti nepagrįstus kaltinimus, priekaištus, netikslias supozicijas ir nušviesti juos 
objektyvine šviesa. Tad šiuo atžvilgiu prof. Zenono Ivinskio darbas yra dar labiau 
reikšmingas ir katalikiškai visuomenei teikia džiaugsmą ir pasididžiavimą. 

Jums, Garbingasis Prelate, tesuteikia Gerasis Dievas daug gražios sveikatos 
ir plačių galimybių taip pat ir toliau daryti gera, o Jūsų rūpesčius, sielojimąsi ir 
pastangas tesaldina dieviškoji paguoda. 

Su meile ir gilia pagarba 


Kun. D.Kenstavičius 
Kun. Vyt. Bitinas 
Kun. R.Krasauskas 

Roma, 1953.111.28 


Sveikina Velykų švenčių proga ir dėkoja dar už Kalėdų švenčių sveikinimus bei dovaną — 
„žaliuką“. Nuo balandžio pabaigos nebegaus vysk. Padolskio teiktos paramos. Keli kunigai 
kreipęsi į prelatą PJurą. Laiško turinio nežinąs. Padrąsintas Prelato posakio kiekviename reikale 
kreiptis į jį, dabar reiškia savąjį SOS. 


Roma, 1953.111.28 


Garbusis Kunige Prelate, 


Pirmiausia prašau priimti mano nuoširdžius sveikinimus su Didžiosiomis 
Prisikėlimo šventėmis. Linkiu džiugaus Aleliuja! Tikiu, kad Tamstos sveikata 
vėl tvirta! Tegul Apvaizda Jus laiko ir globoja. Ad multos annos! 


Spaudoje jau keliais atvejais mačiau žinutes, kad greit švenčiate savo pa- 
rapijos jubiliejų. Įsivaizduoju gerai, kad ryšium su tuo jubiliejumi turite daug 
rūpesčių ir darbo. Linkiu dar daug metų sėkmingai klebonauti savo mylimoje 
parapijoje. Tegul Viešpats suteikia sveikatos! 

Apie save galiu pasakyti tai, kas žinoma: dirbu toliau archyvuose ir rašau 
savo darbą. Atskiri skyriai jau yra baigti. Nuo balandžio galo, kaip man jau 
vysk. Padolskis priminė, nebegausiu toliau anos stipendijos, kuria iki šiol, kai 
tik studijavau Romoje, dvejus metus ir 10 mėn. naudojausi. Iš kunigų (Šv.Ka- 
Zimiero) kolegijos girdėjau, kad jie esą Gerbiamam Kunigui Prelatui parašę 
mano reikalu laišką. Kunigų laiško turinio nežinau, tik nujaučiu. Visi kreipiasi 
į Kunigą Prelatą, ir visiems labai plačiai atveriate savo dosnią ranką. Aš jau 
nebeturiu net drąsos Kunigą Prelatą prašyti paremti toliau mano studijas, nes 
jau iki šiol esate parodę savo gerą supratimą šitų archyvinių studijų svarbos. 
Nenorėčiau per daug į įvairias puses belstis ir varginti mecenatus. Jeigu man 
nepasisektų finansiškai susitvarkyti, nors ir kukliu mastu, turėčiau, žinoma, 
susiaurinti savo studijų galimybes. Prisimenu Gerbiamo Prelato žodžius, jog, 
Tamstai galiu visada rašyti, kada tik bus bėda. Taigi dabar lyg ir ateina jau tokis 
SOS šauksmas. Kol galimybes šiokias tokias turėjau, tai nenorėjau Tamstos 
varginti. Dar kartą prašau priimti mano pagarbius sveikinimus su Prisikėlimo 
švente. 

Su Dievu! Su gilia pagarba 

Tamstos Zenonas Ivinskis 


PS. Labai dėkoju už Kalėdų švenčių sveikinimus ir jų „žalią“ priedą. 
Tamstos Zenonas Iv. 

19. 
Roma, 1953.V.11 


Sujaudintas dėkoja už sumą. kurios savo gyvenime nėra matęs. Už šiuos 600 dolerių 
išsilaikys Romoje ištisus metus, dirbdamas archyvuose. Nuo gegužės 1 d. nebegauna paramos iš 
Kudirkos fondo. Buvo numatęs vykti į Vokietiją dirbti Miunchene „Amerikos balso“ 
lietuviškajame skyriuje. Buvo priimtas. Atvykęs atsisveikinti gavo Pretato paramą. Pasilieka 
Romoje. 


Roma, 1953.V.11 
Garbusis Kunige Prelate. 


Tamstos labai man mielas ir šiltas laiškas, palydėtas tokio stambaus viene- 
to. kokio iš karto savo gyvenime iš viso dar niekuomet nebuvau gavęs, mane 
didžiai sujaudino. Tai atsitiko dar ir todėl, jog manoje vienatvėje, gyvenant 
vienišai ir beveik be bičiulių tarp svetimų žmonių, toks malonus žodis mūsų 
didžiojo kultūros Mecenato man buvo labai prie širdies. Iš tiesų teisingai pasa- 
kyta, kad reikia rinkti grūdelį po grūdelio, jeigu nori pripildyti aruodus. 
Medžiagos Romoje tikrai yra daug, bet, kol ja išvelki dienos švieson, reikia 
laiko ir pastangų padėti. 

Esu dabar tikrai laimingas, jau neslegiamas neaiškios ateities rūpesčio, ir 
pagalsavo iprasta gyvenimo stilių gyvendamas ir toliau be didesnių pragyveni- 
mo reikalavimų iš tos Tamstos sumos (600 dol.) manau dailiai visus metus 
išsilaikyti. Prašau, Kunige Prelate, priimti tikrai gilią mano padėką. Tamstos 
suteikiate man nepaprastą galimybę - visus metus atsidėti Lietuvos istorijos 
medžiagos rinkimo ir studijų darbui. Vienu ar kitu būdu aš tai su šitos surink- 
tos medžiagos pagalba norėsiu pažymėti. Dėkodamas taip pat už visus 
linkėjimus, aš iš savo pusės nepaliausiu Apvaizdos prašęs, kad Ji Gerbiamą 
Kunigą Prelatą laikytų sveiką ir stiprų. Ad multos annos! 

Isivaizduoju, kaip mūsų sąlygomis, kai jokių kitų galimybių kultūrinius 
užsimojimus finansuoti, galima sakyti, nebeliko, Gerbiamas Prelatas yra nuo- 
lat prašomas vis plačiau ir dosniau atverti savo nuolat tiems reikalams aukojamą 
piniginę. Mane todėl ima džiaugsmas, kad tarp kitų Tamstos finansuojamų 
dalykų archyvinės Lietuvos istorijos studijos rado savo vietą. 

Dar kartą iš visos širdies dėkodamas, prašau priimti mano gilios pagarbos 
pareiškimą. 


Tamstos Zenonas Ivinskis 


PS. Nuo gegužės I d. nebegaunu iš Kudirkos fondo (per vysk. Padolski) 
stipendijos. Man buvo žadėta dvejiems metams ir po to buvo dar 10 mėnesių 
pratęsta. Buvo man kilęs sumanymas važiuoti Mūnchenan į Amerikos balso 
lietuvišką skyrių. Jau buvau ir priimtas. Bet, žinote, Kunige Prelate, atvykęs 
atsisveikinti su mokslo darbu Romon, radau įdomios medžiagos. Susižavėjau 
ir likau. Dabar tik džiaugtis galiu, kad su Tamstos pagalba galiu dirbti čia. 

Tamstos Zenonas 

Sveikina vardo dienos proga ir dėkoja už įgalinimą dirbti kultūros darbą. Vasaros metu 
darbavosi Karaliaučiaus archyve (sukrautas Getingene). Rado gausiai medžiagos — vien tik vysk. 
Giedraičio apie 20 laiškų, jo paties rašytų, ir kita tiek - atsakymų. Būtinai turėsiąs grįžti į tą 
archyvą. Prašo savo straipsnio „Lietuvos Bažnyčios keliu“ keleto egzempliorių. Jų prašo vokiečių 
bibiliotekos. 


Roma, 1953.1X.23 
Garbusis Kunige Prelate, 


Prašau priimti mano pagarbius sveikinimus Jūsų Didžiojo Patrono dieno- 
je. Iš širdies linkiu daug sveikatos ir daug energijos visiems tiems dideliems 
kultūriniams žygiams, kuriuos Gerbiamas Prelatas tokiu plačiu mastu vykdo- 
te. Kai labai bergždžia ir nevaisinga daugelio veiksnių politika užvaldė 
visuomeninį horizontą, kultūriniai užsimojimai begali būti realizuojami tiV at- 
skirų pasiaukojusių idealistų realiomis pastangomis. Su nuoširdžiu dėkingumo 
jausmu ir gilia pagarba siunčiame dabar ne vienas mūsų iš Europos Kunigui 
Prelatui savo linkėjimus ir norime visi užtraukti Plurimos annos! Per šv. Pran- 
ciškų melsime Viešpatį, kad jis Gerbiamą Prelatą globotų ir saugotų. 


Nuo vasaros karščių pabėgdamas iš Romos, pusantro mėnesio praleidau 
Karaliaučiaus archyve, kuris yra sukrautas Gėttingene. Čia yra tiek daug ido- 
mios medžiagos, kad dar turėsiu į tą archyvą būtinai sugrįžti. Apie patį vysk. 
Giedraitį radau ca. 20 laiškų (jo paties rašytų), o jam atsakymų dvigubai dau- 
5 Buvo dar irvisokios kitokios medžiagos, kurios nepraleidau nepanaudojęs. 

ižiema bus tik perdirbimas jau turimų manuskriptų, panaudojant ir Vokieti- 
jos archyvų medžiagą. 

Labai esu dėkingas, kad Kunigas Prelatas tą knygą išleisite. Nuoširdus 
ačiū! Tėvai saleziečiai Italijoje, kurie turi ir gerus lietuviškus šriftus, sutiktų 
pigiai knygą išspausdinti. 

Iš Vokietijos grįžau 17 rugsėjo. Kelias dienas kartu praleidau Freiburge 
su prof. Maceina. Prof. Brazaičio pasirodymas mums atnešė nemaža įdomumo. 

Dar kartą sveikindamas ir siųsdamas savo nuoširdžius linkėjimus, prašau 
priimti mano gilios pagarbos pareiškimą. 

Jūsų Zenonas 


PS. Dar nieko nežinome Romoje, kaip praėjo Kunigų Vienybės Seimas. 
Tačiau aš jau norėčiau, lyg ir nujausdamas rinkikų norus, Kunigą Prelatą pa- 
sveikinti kaip Kunigų Vienybės Pirmininką. Linkiu daug, pasisekimo tose 
svarbiose pareigose! Prie progos prašyčiau, jeigu per daug neapsunkins, at- 
siųsti mano paskaitos „Lietuvos Bažnyčios keliu“ kiek egzempliorių — Vokiečių 
bibliotekos prašo. 

Roma, 1953.X.5 


Džiaugiasi ir dėkoja už atsiųstus 500 dolerių knygai apie Giedraitį išleisti. Netrukus tikisi 
pasiųsti tikslų kainos apskaičiavimą. Knygos apipavidalinimą prižiūrės dailininkas 
V.Aleksandravičius. Nebaigė darbo Karaliaučiaus archyve. Mano, kad rankraštis sieks 500 
puslapių. Džiaugiasi siūlymu parašyti Lietuvos Katalikų Bažnyčios istoriją. Tam tektų Vatikano 
ir Karaliaučiaus archyvuose papildyti jau turimą medžiagą. Apgailestauja, kad negalės panaudoti 
Lietuvoje esančios medžiagos. Reikėtų pridėti bent 50 puslapių apie lietuvių parapijas JAV. 
Knyga susidarytų 400 puslapių. 


Roma, 1953.X.5 


Garbusis Kunige Prelate, 


Labai ačiū už toki malonų laišką ir jo priedus. Esu tiesiog sujaudintas, 
kad jau atsiuntėte man knygos išleidimui toki stambų įnašą. Labai dėkui! Iš 
kunigo saleziečio Zeliausko!, kuriam tuoj parašiau, laukiu laiško su tiksliais 
apskaitymais. Jis buvo žadėjęs paimti tik faktines išlaidas, bet norisi tiksliau 
Gerbiamam Prelatui pateikti. Saleziečiai turi įvairiausių lietuviškų šriftų. Be 
to, ten yra brolis Aleksandravičius?, kuris savo meninius sugebėjimus gražiai 
knygas išleisti yra įrodęs, kai buvo išspausdintos Mačernio? „Vizijos“ (1949). 

Mūsų laiškai apsilenkė. Savo manuskriptus, kurie tik ranka ištisai surašy- 
u, dar noriu papildyti ir perdirbti. Karaliaučiaus archyvas davė naujos ir geros 
medžiagos. Liūdna tik, kad aš ten neužbaigiau. Man dar reikėtų bent porą 
mėnesių pastudijuoti Karaliaučiaus archyvą Gėttingene. Dabar, kai tik turiu 
kiek laiko, puolu prie tų manuskriptų. Gal likusią Karaliaučiaus medžiagą (apie 
protestantizmo plitimą Lietuvoje Giedraičio jaunystėje) apdirbsiu jau paskutiniu 
momentu. Kai darbas vėliau bus mašinėle perrašytas, norėčiau, kad jį, Gerbiamas 
Prelate, pirma paskaitytumėte. Gaila tik, kad man kliudo du skyrius užbaigti toji 
aplinkybė, kad man nepasisekė surinkti visos medžiagos Karaliaučiuje, t.y. Kara- 
liaučiaus archyve Gėttingene. O ten pasilikti ilgiau negalėjau. Labai esu nudžiugęs, 
kad Gerbiamas Prelatas man suteikiate visai konkrečią galimybę išleisti mano knygą. 
Daugesu triūso padėjęs berinkdamas medžiagą, daug voliumų perverčiau ir dar 
daug jų peržiūrėsiu. Užtat dabar džiaugsmas ima gana didelis, kad tas darbas 
išvys pasaulio šviesą. Beveik visų skyrių rankraščiai suredaguoti. Reikia visa 
tai, pamažu panaudojant ir Karaliaučiaus archyvalijas, perrašyti mašinėle. To- 
kių puslapių, kaip matau, susidarys per 500. 


' Kun. Juozas Zeliauskas (1913-1978) - salezietis, ilgą laiką buvęs Vatikano poliglotinės 
spaustuvės ir „L Osservatore Romano“ leidyklos generalinis direktorius (LE, XXXV, 72-73). 

2 Vytautas Aleksandravičius — salezietis dailininkas. 

* Vytautas Mačernis (1921-1944) - poetas, žuvo patekęs į artilerijos apšaudymą. „Vizijos“ — 
pomirtinis ieidinys (1947). 

Su dideliu vidiniu pasitenkinimu priimu pasiūlymą parašyti Katalikų Baž- 
nyčios istoriją Lietuvoje. Žinau, kad Gerbiamas Kunigas Prelatas toje srityje 
buvote ir esate sugestijų ir pasiūlymų davėjas ir norite man sudaryti toliau 
geras studijų sąlygas. 

Aš labai džiaugiuosi, jeigu man be sutrukimų pasisektų nuo kito pavasa- 
rio atsidėti vien tos istorijos rašymui. Vatikano archyve esu sau išsirinkęs 
šaltinius ne vien tik šimto metų, t.y. Giedraičio epochos, bet ir viso 16 amž. 
Turiu daug geros medžiagos iš 17-0jo amž. iki 1660 metų. Reikės tik pasirinkti 
medžiagos iš 18-0jo amž. ir iš laikų, kur dar leidžiama Vatikano archyve dirbti, 
būtent iki Valančiaus vyskupavimo. Vienu žodžiu, dviem šimtams metų netu- 
riu jokios archyvinės medžiagos iš Vatikano. Iš Tridento koncilijos kongregacijos 
turiu tačiau visas Lietuvos vyskupų reliacijas, daug ka iš Propagandos archyvo 
ir viską, kas susiję su Lietuva, iš Jėzuitų archyvo Romoje. Tais faktais noriu, 
Gerbiamas Prelate, tik parodyti, jog esu jau atlikęs kai kuriuos pasiruošimus, 
ir nemanau, kad Lietuvos Katalikų Bažnyčios istorijos rašymas turėtų ilgai nu- 
sitęsti. ' 

Bus, žinoma, didelis trūkumas, kad negalėsiu panaudoti Kauno metropo- 
lijos ir Vilniaus kurijų archyvų. Lygiai taip pat liks nepanaudoti parapijų (senųjų) 
archyvai. Užtat tuo uoliau reikės panaudoti prieinamus Italijos archyvus ir Ka- 
raliaučiaus archyvą Gėottingene, kur yra daug geros medžiagos apie Lietuvos 
protestantizmą. 

Man yra tekę pirštus pridėti prie prof. Aleknos Katalikų Bažnyčios istori- 
jos Lietuvoje, nes kun. dr.Stakauskui sudariau prie visų skyrių bibliografija. 
Didelę dalį tos bibliografijos gausiu Romoje, bet kai kas yra tik pas Gerbiamą 
Prelatą. Todėl jau iš anksto prašau neatsisakyti kai kurių knygų paskolinti, kai 
jų reikės. 

Prelatui prie „Liet. Kat. Bažn. istorijos“ norėčiau pridėti pilnus sąrašus 
iki dabar visų Lietuvos vyskupų (Žemaičių, Vilniaus ir Seinų vyskupijų). Vil- 
niaus ir ypač Žemaičių vyskupų sąrašai yra daug kur (ir Kauno Elenchus') 
painiojami. Aš turiu tikslias datas ir visus vardus iš Vatikano šaltinių ir kartą 
siūliau kun. prof. Ylai paskelbti „Lux Christi“. Bus gera proga pateikti ir visų 
vyskupų trumpas (10-15 eil.) biografijėles*. Prie „Kat. Bažn. istorijos Lietu- 
voje“ reikėtų ir priedo: „Lietuvių katalikų parapijų istorija Amerikoje“. Ji gali 
būti parašyta tik Amerikoje, ir galėtų užimti ca. 50 psl., jei ne daugiau. Many- 
čiau, kad į 400 psl. mašinėle reikėtų suspausti visą darbą, pridedant du 
žemėlapius. 

Dar kartą labai pagarbiai dėkoju Garbiam Kunigui Prelatui už 500 dol., 
skirtus mano knygai išleisti ir už sudarymą galimybių man rašyti Kat. Bažn. 
istoriją Lietuvoje. Labai ačiū už tą avansą. 

Prašau priimti mano gilios pagarbos pareiškimą 


Jūsų Zenonas 


* Jeigu jie dar gyvi! 

22. 
Roma, 1953.XII. 9 


Kalėdiniai sveikinimai. Padėka už V.Banaičio ir J.Kačinsko gaidų knygas. „Giedraičio“ 
rankraštis jau parašytas. Papildė nauja medžiaga, tomas jau apima 600 puslapių. Saleziečių 
pateikta spaudos kaina labai didelė. 


š Roma, 1953.XII.9 
(Svč. Panelės Marijos metai) 


Garbusis Kunige Prelate, 


Prašau priimti mano nuoširdžius sveikinimus ir linkėjimus Kūdikėlio Gi- 
mimo didžiojoje šventėje. Linkiu laimingų ir šviesių naujų metų. Gal jie nors 
kick šviesesni bus ir mūsų tautai. Tegul Kūdikėlis globoja ir saugoja Kunigą 
Prelatą. Linkiu daug geros sveikatos! Norėčiau linkėti taip pat, kad Kunigas 
Prelatas ir toliau galėtumėte būti tuo didžiuoju katalikiškos kultūros Mecena- 
tu ir nepailstančiu jos Rėmėju šiandieninėse mūsų politinio gyvenimo sutemose, 
tokiu Mecenatu, koks esate daug metų iki šiolei. 

Džiugių Kalėdų Švenčių ir laimingų Naujų Metų! 

Labai dėkoju Kunigui Prelatui už atsiuntimą Jūsų išleistų Banaičio! Lie- 
tuvių liaudies dainų ir Jer. Kačinsko? Mišių. Įsivaizduoju, kiek daug, turėjo 
kainuoti tokių didelių ir brangių gaidų klišių padirbimas. Kadangi aš gavau po 
kelis egzempliorius, tai supratau, jog kitus reikia atiduoti bibliotekoms. O gal 
Vatikano bibliotekai jau tiesiogiai esate pasiuntę? Susidomėjimas tuo leidiniu, 
ypač Banaičio, muzikoje nusimanančiųjų yra didelis. Aš turiu savo egz. vis duoti 
tiems, kurie prieina prie pianino. Dabar kaip tik juo naudojasi viena ponia 
(Manente, už italo ištekėjusi kunigo Mažono dukterėčia Mažonytė, kuri yra 
didelė dainininkė). Labai ačiū, Kunige Prelate, kad manęs nepamiršote. 

Mano darbo, kaip esu rašęs, juodraštis yra parašytas. Šį rudenį atlikau kai 
kurių skyrių papildymus iš tos gausios Karaliaučiaus archyvo medžiagos, kurią 
radau Gėttingene. Deja, ne visą man reikalingą medžiagą ten suspėjau panau- 
doti. Pavasariop turėsiu vėl važiuoti į Vokietiją (Baltų Instituto posėdis). Tada 
atsivešiu - jeigu kokių kliuvinių nebus - likusią medžiagą. Išeina didelis darbas. 
Bijau, kad jo susidarys mašinėle iki 600 psl. Bet kadangi nemaža vietos užima 


' Kazimieras Viktoras Banaitis (1896-1963) - kompozitorius. Minima knyga: „Lietuvių 
liaudies dainos“, 1951 (LE, II, 160). 

* Jeronimas Kačinskas (1907- ), kompozitorius. Minima knyga: Missa in honorem 
Immaculati Cordis Beatae Mariae Virginis occasione 700 anniversarii Baptismi Mindaugi 
Ragis Lituaniae, išleido savo lėšomis prel. Juras (1952). (LE, X, 203; XXXVI,282-283; 
XXXVII, 248). 

išnašos, kurios bus petitu spausdintos, tai spausdintos knygos bus žymiai ma- 
žiau. Saleziečiai, tiesa, man atrašė, kad jie gali išleisti gražiai. Atsiuntė 
popieriaus ir šrifto pavyzdžius. Bet jų kaina labai didelė: už 2000 egz. jie skai- 
čiuoja 900 lirų vienam egz., ty. beveik pusantro dol., kai „Dievas ir žmogus“ 
tekainavo tik pusę to. Kadangi tektų rūpintis dar pačiam visa ekspedicija, tai 
vargu kas gero beišeitų iš tokio spausdinimo pas saleziečius. Iš kitos pusės, 
mano bičiuliai (Brazaitis, Jurkus), sužinoję, kad Gerbiamas Prelatas tą darbą 
išleis, siūlosi į technišką talką, žada jiedu visas pastangas dėti, kad estetiniu 
požiūriu ta knyga dailiai atrodytų. Saleziečių skaičiavimų nesiunčiu, nes jie 
tikrai, žinovų nuomone, per dideli. 

Dar kartą sveikindamas su Šventėmis, prašau priimti mano gilios pagar- 
bos pareiškimą. 

Jūsų Zenonas 


23. 
Hiūtenfeldas (Vokietija), 1954.1V.17 


Paskaitos vokiečiams Marburge. Herderio institutas labai domisi lietuvių leidiniais. Įtraukė 
prel. Juro parapijos istoriją. Duoda instituto ir kitos bibliotekos adresą, kad prelatas nusiųstų 
dainų išleistus rinkinius ir savo parapijos istoriją. 


Heuttenfeld. Lietuvių Gimnazija, 
1954.1V.17 


Garbusis Kunige Prelate, 


Visokie moksliniai reikalai privertė mane nuo kovo galo pasileisti kelio- 
nėsna Vokietijon. Su prof. Maceina buvova Bonnoje, skaičiau paskaitų 
vokiečiams Marburge apie protestantizmo žlugimą Lietuvoje ir t.t. Bevažinė- 
damas neturėjau progos net žmoniškai laiškui susitelkti. Tad atleiskite, Kunige 
Prelate, kad šis mano velykinis laiškas pavėlavęs Jus beaplankys. 

Prašau priimti mano tikrai nuoširdžius Švenčių sveikinimus. Linkiu džiu- 
gaus Aleliuja! Anas Didysis Prisikėlimas, kurį visada Lietuvoje taip įspūdingai 
švęsdavome. turi palaikyti mūsų tvirtą tikėjimą, kad vieną dieną lietuvių tauta 
prisikels. Sveikindamas su Didžiosiomis šventėmis Kunigą Prelatą, linkiu daug 
geros sveikatos, daug šviesių ir saulėtų dienų. 

Belankydamas Vokietijos bibliotekas dabar, suėjau i pažintis su dviem pa- 
grindinėmis bibliotekomis, kurios labai domisi visais lietuviškais leidiniais, juos 
gaudo ir perka, kai tik kur pasitaiko. Jos labai apsidžiaugtų, jeigu Gerb. Prela- 
to leidiniai ten patektų. Yra Marburge toks Herderio Institutas. Aš jam iš 
Romos atvežiau dar vieną atlikusį man Tamstos parapijos istorijos! egz. Vokie- 


! Sužiedėlis S. Šv. Pranciškaus lietuvių parapija Lawrence. 1952. 

čiai juo susidomėjo. Gal galėtų tas Institutas gauti ir dainų rinkinius ar kitus 
leidinius? To Instituto adresas: Herrn Dr.H.Weiss, J.G.Herder-Institut, Beh- 
ringweg 7, MARBURG a. L.,Germany. 

Tos parapijos istorijos labai norėjo ir kitos bibliotekos rytų skyriaus vedė- 
jas, kuris labai neprastai moka ir lietuviškai. Ten yra didelis lietuvių skyrius su 
gana daug lietuviškų raštų. Adresas: Hernn Bibliotheksrat Dr. Witte, West- 
deutsche Bibliothek, Universitetsstr., MARBURG a. L., Germany. Jeigu 
Gerbiamas Prelatas jau nebeturėtų atliekamo egz., tai aš dar bandyčiau Euro- 
poje sužvejoti, paimti iš dr. Maceinos ar kieno kito. Aš laikausi nusistatymo, 
jog bibliotekon nusiųsta knyga yra geriausiai apsaugoma. Gaila, kad mes iš 
"ietuvos savc laiku per maža knygų į Vatikaną ir kitur paleidome. Šiuo atžvil- 
giu Gerb. Preiatas atliekate tikrai dideli darbą, ir aš labai dėkoju, kad Romos 
bibliotekos turi galimybę savo lentynas Tamstos leistais leidiniais papildyti. 

Dar kartą sveikindamas Gerb. Prelatą, prašau priimti mano nuoširdžiau- 
sią gilios pagarbos pareiškimą. 

Visuomet tas pats Tamstos 
Zenonas 


24. 
Roma, 1954.IV.30 


Džiaugiasi, kad sugrįžo Romon darbuotis archyvuose. nes tėvas Bernatonis ir kiti norėję, 
kad jis dirbtų Vasario 16-osios gimnazijos direktoriumi. Finansiškai gimnazija laikosi neblogai, 
bet pedagoginiu atžvilgiu daug ko trūksta. T. Andriekus siūlė, kad prelatas išleistų knygutę apie 
Mindaugą - atspaudą iš „Aidų“. Ivinskis tam pritaria, būtų maždaug 40 puslapių knygutė. 


Roma, 1954.IV.30 


Garbusis Kunige Prelate, 


Štai vėl sugrižau Romon, ir vėl jau atsisėdau prie savo knygų ir archyvinio 
„varstoto“. O buvo didelis pavojus, kad Tėvui Bernatoniui! ir visiems geriems bi- 
čiuliams pasiseks mane perkalbėti liktis gimnazijos direktoriumi. Gal kai kas ir 
liko nepatenkintas, bet man pasisekė šiaip taip išsipainioti. Vokietija intelektuali- 
niu atžvilgiu yra stipriai apsinuoginusi. Turiu galvoje, žinoma, tik tautiečius. 
Finansiniu atžvilgiu, atrodo, dar pusėtinai stovi, tačiau pedagoginė pusė verkiant 
prašosi taisoma. Aš tačiau su skaudama širdimi grįžau dirbti to darbo, kurio nie- 
kas nedirba. Maceina ir dar keli kunigai įtikino, jog tik šitaip pasielgti turėjau. 


! Juozas Alfonsas Bernatonis (1914- 7) - vienuolis kapucinas, lietuvių tremtinių sielovados 
tvarkytojas Vokietijoje ir Vasario 16-osios gimnazijos direktorius (LE, II, 430; XXXVII, 74). 

Iš gimnazijos Gerb. Prelatui buvau parašęs laiškelį ir prašęs jį išsiųsti. Gal 
gavote? Kažkada kovo mėn. siunčiau Tamstos parapijos knygos recenziją. Jau 
visus savus Tamstos parapijos egz. išdalinau tik tokiems, kurie ją brangins. Dar 
rytoj iš Romos pasiųsiu vienam prof. į Marburgą, kuris lietuviškai moka. Frei- 
burge padovanojau iš Maceinos turimų egz. prof. Hellmannui, kuris nuolat 
apie Lietuvą vokiškai rašo, ir žadėjo paminėti. 

Garbusis Prelate, turėčiau tokį reikalą. Romoje radau Tėvo Andriekaus? 
laišką, kuris, prisiminęs mano iškeltas savo laiku galimybes, prašo manęs para- 
šyti Tamstai, ar nebūtų galima Tamstos lėšomis, kaip Tamstos leidini, išleisti 
mano atspaudą iš „Aidų“ apie Mindaugą. Bus gal kokia 40 psl. knygutė. Ten 
stengiausi duoti paskutinius tyrinėjimus. Toks atspaudėlis būtų labai naudin- 
gas ir reikalingas. Bus dar pagaliau pora jubiliejinių datų (Durbės - 1260, 
Mindaugo mirties - 1263), kai toji knygutė bus reikalinga. Aš būčiau labai 
dėkingas, jeigu Gerb. Prelatas nuo savęs jau duotų Tėvui Andriekui parėdy- 
mus. š 

Turiu Maceinos „Saulės Giesmę“ ir jau perskaičiau. Iš širdies dėkojame, 
Gerb.Prelate, kad tą knygą išleidote. 

Palikau Maceiną berašantį apie Mariją?. 

Prašau labai priimti mano gilios pagarbos pareiškimą! 

Tas pats Jūsų 
Zenonas 


25. 


Roma, 1954.VI.15 


Dėkoja už knygų siuntas. Mano, kad „Saulės giesmę“ reikėtų išversti į italų kalbą. 
Lietuviškas knygas dalija besidomintiems vokiečiams. Prof. Kučo recenzija yra per trumpa. Savo 
recenziją nusiuntė „Laikui“, nes „Tėviškės žiburiuose“ jau buvo išspausdinta kita recenzija. 
„Giedraičio“ perrašymą nutraukė net kelių vokiškai rašytų straipsnių korektūros ir straipsneliai 
„Lietuvių enciklopedijai“. 


Roma, 1954.VI.15 
Garbusis Kunige Prelate, 


Labai prašau man atleisti, kad aš taip ilgai vis neturėjau progos nuošir- 
džiai padėkoti už Tamstos man taip rūpestingai atsiųstas knygas. Gavau dar 


* Kazimieras Leonardas Andriekus (g. 1914) - vienuolis pranciškonas, ilgametis „Aidų“ 
redaktorius, poetas (LE, I, 165; XXXVI, 36-37, XXXVII, 25). 

* Maceina A. Didžioji Padėjėja. Švč.Mergelės Marijos būties ir veiklos apmąstymas. 
Putnam, 1958. 

tris siuntas Tamstos parapijos istorijos! ir šalia jų buvo vis prof. Macn. Šv.Pranciškus“, 
kurio gavau iš viso iki šios dienos 6 egz. Labai dėkoju. Buvau ketinęs parašyti 
recenziją, bet kai kurias savo mintis apie „Saulės Giesmę“ perdaviau Tėvui Vaiš- 
norai, kuris jau parašė „Darbininkui“. Šventai esu įsitikinęs, jog reikėtų Šv. 
Pranciškų išversti itališkai, ir toji knyga italams būtų įdomi. Vieną egz. iš Tamstos 
atsiųstų Šv.Pranciškaus egzempliorių kaip tik padovanojau mūsų veikliajam kun. 
Vincui Mincevičiu?. Tamstos parapijos istorija gyvai susidomėjo tie vokiečių isto- 
rikai, kurie moka šiek tiek lietuviškai. Aš ją nusiunčiau, pvz., prof. Hellmann 
(Freiburg i. Brg.), archyvo (Karaliaučinio - dabar Gėttingene) direktoriui dr. K.For- 
streuter, dr. Witte ( Marburg). (Čia jau bibliotekų nebeminiu, nes apie jas Tamstai 
rašiau per Velykas iš Vokietijos.) Iš visų vokiečių istorikų gavau šiltas padėkas, 
kurios visos turi, žinoma, atitekti Monsignorui. Mano prieteliams bei pažįstamiems 
buvo gera proga - per Tamstos parapiją susipažinti su lietuvių emigracijos istorija. 

Gaila, labai gaila, kad mano kolega, mielas dr. A.Kučas“ taip trumpai ir sku- 
botai teparašė. Turiu galvoje jo recenziją, kuri buvo „Aiduose“. Gailiuosi, kad aš 
savosios recenzijos nepasiunčiau laiku „Aidams“. Anot Tėvo Vaišnoros, ji esanti 
žymiai išsamesnė. Kai aš užklausiau p. S. Sužiedėlį, kur parašyti recenziją, tai jis 
nurodė „Tėviškės Žiburius““, bet ten buvo prieš tai jau rašyta, ir, matyt, Šapoka 
nebegalėjo mano ilgo straipsnio dėti, bent aš nieko nepastebėjau. Savo recenziją 
(4 psl inaknėlo) buvau nusiuntęs ne tik „Tėviškės Žiburiams“, bet ir Argentinos 

„Laikui““, kuris gegužės viduryje Nr. 115 gražiai išspausdino. Kai Tėvas Vaišnora 
javėl perskaitė, labai apgailestavo, kad ji paskelbta ne USA spaudoje. Gerb. Pre- 
latui aš ją apie vasario galą buvau nusiuntęs. 

iaipgi pas mane darbai darbeliai. Turėjau tęsti ir pagaliau baigti perrašinėti 
mašinėle savo „Giedraiti“, kurio rankraštis jau seniai guli. Bet čia užgulė trijų 
vokiškai parašytų darbų (Mindaugas, bažnytiniai giedojimai Lietuvoje 16-17 amž., 
pirmosios lietuviškos knygos etc.) korektūros, keli straipsneliai ir straipsniai Lie- 
tuvių Enciklopedijai ir t.t. Baigdamas savo prozaišką laišką, norėčiau Gerbiamą 
Prelatą pasveikinti su Tamstos veiklos jubiliejumi Lawrenco parapijoje. Šitas gra- 
žussukaktuvinis metų skaičius labai akivaizdžiai liudija Gerbiamo Kunigo Klebono 
Prelato žymius darbus parapijoje. O ji juk yra Bažnyčios spalvingoje mozaikoje 
labai reikšminga visos Bažnyčios dalelė. 

Labai linkiu, Gerbiamas Kunige Prelate, dar labai daug metų ir toliau taip 
pat labai sėkmingai per savo parapiją veikti mūsų tautiečius, taip pat spinduliuo- 
jant įvisą lietuvių visuomenę, kaip iki šiol. Plurimos annos! Tegul Apvaizda globoja 
ir saugoja! Prašau priimti mano gilios pagarbos pareiškimą. 

Tas pats Jūsų Zenonas 


! Sužiedėlis S. Šv.Pranciškaus lietuvių parapija Lawrense, 1953. 
? Antanas Maceina. Saulės Giesmė. Šventasis Pranciškus Asyžietis kaip krikščioniškojo 

gyvenimo šauklys. Brooklyn, N.Y., 1954; Vilnius, 1991. 

* Mons. Vincas Mincevičius (1915-1992) - lietuvių bendruomenės Italijoje pirmininkas 
(LE,XVIII, 492). 

* Dr. Antanas Kučas (Kučinskas (1900-1988) - profesorius, istorikas (LE, XIII, 267; 
XXXVI, 324, XXXVII, 307). 

5 „Tėviškės žiburiai“ — Kanados lietuvių savaitraštis. 

* „Laikas“ - Argentinos lietuvių laikraštis, nuo 1948 m. leidžiamas vienuolių marijonų. 

26. 


Loma, 1954.VII.4 


Dėkoja už gautas knygų siuntas. Leidinį apie parapiją recenzavo „Laike“, o apie „Saulės 
giesmę“ parašys ir išspausdins lietuviškai leidžiamame Eltos biuletenyje. „Giedraitis“ sutvarkytas, 
bet trūksta duomenų iš Vokietijos. Vasarą bus Vokietijoje ir tuo pasirūpins. Gaišta su straipsniais 
straipsneliais „Lietuvių enciklopedijai“. Jei gali, prašo atsiųsti lėšų įsigyti naujai eilutei. 


Roma, 1954.VI1I.4 


Garbusis Kunige Prelate, 


Šiandien sekmadienis ir dar yra tautinė JAV šventė. Pavargau besirausda- 
mas po savo mikrofilmas ir nutariau Tamstai parašyti laiškelį. 

Pirmiausia dėkoju nuoširdžiai už visas atsiųstas knygas, kurias gavau po 
savo paskutinio laiško. Jį rašiau juk jau prieš gerą mėnesį. Apie Tamstos para- 
piją yra mano strp. „Laike“. O apie Šv.Pranciškų parašysiu kun. V.Mincevič:aus 
leidžiamame itališkai Eltos! biuletenyje. Tuo būdu žinia pateks ir italų spau- 
don. Reikėtų tą gražia knyga ir itališkai išversti. Vieną egz. Tamstos vardu aš 
įteikiau kun. Mincevičiui, kuris ką tik išvyko vasarinei kelionei į kalnus. 

Aš pats savo „Giedraičio“ ir tų laikų Lietuvos visus skyrius esu sutvarkęs. 
Tik vis dar reikia papildomai vokiečių archyvų medžiagos, kad darbas būtu 
pilnesnis. Žadu vasarai (rugpjūčiui) į Vokietiją pavažiuoti. Dabar gaištu su 
straipsniais į Lietuvių Enciklopediją. Trumpinu savo senuosius straipsnius ir 
rašau naujus. Ką tik užbaigiau galutinai savo trijų lituanistinių studijėlių vo- 
kiškai korektūrą, etc. etc. 

Pranciškonai buvo ketinę su Tamstos finansine pagalba padaryti mano 
„Mindaugo“ atspaudą. Bet jeigu tai kiek daugiau atsieina, nenorėčiau Kunigo 
Prelato apsunkinti. Tuo reikalu kažkada dar žiemą rašiau Gerbiamam Prelatui. 

Ši kartą, pasinaudodamas Tamstos suteikta teise, norėčiau prašyti man 
truputį pagelbėti apsitvarkyti su rūbais, nes noriu įsitaisyti reikalingą eilutę. 
Man rodos, kad aš su 50 dol. galėčiau susitvarkyti savo „eleganciją“. Jeigu 
tačiau šiuo metu Gerbiamas Prelatas turite dar svarbesnių šalpos reikalų 
(o juk tokių vargintojų tikriausiai netrūksta!), tai aš dar pakentėsiu. Nuo 24 
liepos noriu nuvažiuoti Vokietijon, ten matysiu ir prof. Maceiną, kuris man 
rašo, jog baigia Tamstai studijėlę apie Šv.Mariją. 

Atleiskite, Monsignore, kad Jus varginu. Kol neturiu gyvo reikalo, neno- 
rėčiau Tamstos apsunkinti ir Tamstos jau nuo seniai parodytą man ir mano 


! Elta - Lietuvos telegramų agentūra. Biuletenis tremtyje irgi buvo leidžiamas Vokietijoje. 
Nuo 1954 m. Italijoje leidžiamas Elta-Press biuletenis itališkai, skirtas italų spaudai, jų veikėjams, 
diplomatams (LE, V, 489-450). 

moksliniam darbui gerumą išnaudoti. Bet šį kartą lyg ir būtų reikalas, nors, 
kaip minėjau, jis ir nėra toks, kuris būtinai reikalautų gelbėti iš paskutinio 
vargo, nes aš pragyvenimo minimumą vis dar turiu. O vienam žmogui daug 
mažiau reikia, negu žmogus kartais manaisi, kad reikia. 
Nuoširdžiai dėkodamas ir linkėdamas geros sveikatos, prašau priimti ma- 
no gilios pagarbos pareiškimą. 
Tamstos Zenonas 


27. 


Roma, 1954.1X.22 


Sugrįžęs iš Vokietijos, kur turėjo daug paskaitų, rado laišką su čekiu, už kurį dėkoja. 
„Giedraičio“ 150 puslapių perrašyta rašomąja mašinėle. Bus apie 600 puslapių. Apgailestauja, 
kad pranciškonai neišieido laiku knygos apie šv. Kazimierą. Siuntensyvino darbą „Lietuvių 
enciklopedijai“. Gauna vokiškų ir angliškų žurnalų užsakymų straipsniams iš Lietuvos istorijos. 
Prašo trumpam laikui paskolinti tris knygas. Vokietijoje vienoje bibliotekoje užtiko, nors nepilną, 
„Draugijos“ komplektą. 


Roma, 1954.1X.22 


Garbusis Kunige Prelate, 


Tik vakar grįžau iš Vokietijos, į kurią buvau išvykęs liepos 25 d. Namie 
radau Gerbiamo Prelato 9 liepos laišką — su šimto dol. čekiu. Labai nuošir- 
džiai dėkoju už tokią dosnią ir gausią paramą. Mes su prof. Maceina Vokietijoje, 
su kuriuo šią vasarą teko nemažai susitikti, ne kartą perkalbėjome, jog Gerbia- 
mas Prelatas yra aukščiausio lygio mūsų kultūros Mecenatas ir vienintelis knygų 
leidėjas, išleidęs tiek daug gerų leidinių. 

Vokietijoje aš turėjau daug paskaitų, važinėjau po bibliotekas, buvau 
ateitininkų stovykloje, skaičiau paskaitą tautos šventėje ir, dar pabuvojęs vie- 
ną savaitę pas prof. Maceiną Freiburge, išvykau 20 rugsėjo atgal. Romoje dar 
vis šilta, beveik karšta. Man reikia skubėti būtinai perrašyti mašinėlė savo „Gied- 
raiti“, kurio juodraštis jau seniai parengtas. Dar radau Vokietijoje kai ką nauja 
ir reikės papildyti. Kaip matau, to darbo mašinėle išeis per 600 psl., nes jau 
150 psl. yra perrašyti gražiai, o dar vos ketvirtadalis. Bijau, kad Gerbiamajam 
Prelatui tuo būdu sudarysiu daug išlaidų. 

Su mano „Šv. Kazimieru“ tikrai išėjo keistai. Iš paskutiniųjų skubėjau pa- 
ruošti, kad būtų išleista iki 4.III. Dirbau naktimis, o toji knygutė nė dabar dar 

neišėjo. O pranciškonai buvo pasišovę leisti todėl, kadangi ėjo per „Darbinin- 
ką“. Man būtų daug mieliau buvę, jeigu visą tą reikalą į savo rankas būtų 
paėmusi Gerbiamo Prelato leidykla. Bet viskas ėjo per Jurkų ir Sužiedėlį. Per 
tokią tolimą erdvę nėra lengva tokius reikalus tvarkyti. Dėl „Mindaugo“ at- 
spaudo aš dar parašysiu pranciškonams. 

Romoje radau visokių prašymų parašyti į vokiškus ir angliškus žurnalus, 
ir vis iš Lietuvos istorijos. Pradėjau uoliau bendradarbiauti „Lietuvių Enciklo- 
pedijoje“. Reikia tuoj paruošti paskaitą apie Šv.Mergelę Mariją ir jos kultą 
Lietuvoje amžių bėgyje. To darbo tiek daug, kad normalių valandų nė iš tolo 
nebepritenka. Spalių gale turime čia šaunią Akademiją Marijos garbei. Ji ruo- 
šiama tarptautinio Marijaninio kongreso rėmuose. Turi atvažiuoti savo 
paskaitos skaityti ir prof. Maceina. Dar skaito trečias - Tėvas Vaišnora. 

Dar kartą iš visos širdies dėkoju Kunigui Prelatui už manęs parėmimą. 
Žinau, kad Tamsta esate labai užimtas, bet jeigu turite kokių pageidavimų, 
ypač ryšium su leidžiamomis knygomis, malonėkite nors kelis žodelius man 
parašyti. 

Aš buvau kai kurių ateitininkų kviečiamas į at-kų kongresą. Jau svajojau, 
kaip man bus miela ir malonu užsukti pas Gerbiamą Prelatą. Ta proga būčiau 
susipažinęs ir su Tamstos biblioteka. 

Nedristu aš Gerb. Prelatą varginti, bet turėčiau vieną prašymą. Kai man 
kokios knygos labai reikia, tai aš prašau ją paskolintinai man iš Amerikos at- 
siųsti. Taip dariau ne kartą. Paprastu paštu eina 20 dienų. Labai reikėtų Vilniuje 
leistos „Lietuvių Tautos“, t. IV, sąsiuvinio 2 (1928). Ten turi būti Untulio! stu- 
dija apie Basanavičiaus teoriją — Lietuvių tautos kilmę. Kita knyga man labai 
reikalinga - Daukanto „Būdas“, išleistas „Sakalo“ 1936 m. Jeigu dar būtų Ba- 
sanavičiaus „Iš krikščionijos santykių su senovės lietuvių tikyba ir kultūra“, 
1914, būčiau labai dėkingas. Aš tas visas tris knygas laikyčiau pas save labai 
trumpai, nes man jų tereikia vienam tik skyreliui. Knygas panaudojęs, jas tuoj 
grąžinsiu. 

Vienoje bibliotekoje Vokietijoje šiaip taip aptikau, kad ir nepilną, „Drau- 
giją“. Žinau, kad pas Gerb. Prelatą yra puikus komplektas. 

Nuoširdžiai dėkodamas už visą prielankumą, linkiu Gerb. Prelatui daug 
geros sveikatos. Tegul Jus Apvaizda globoja ir saugoja mums dar ilgus metus. 
Laikraščiuose skaičiau, jog Tamstai vėl teko gulėti ligoninėje. 

Prašau priimti mano gilios pagarbos ir padėkos pareiškimą. 


Tas pats Jūsų Zenonas 


' Matas Untulis (1889-1952) - kraštotyrininkas, publicistas (V.Vanagas. Lietuvių rašytojų 
sąvadas. Vilnius, 1996, p. 183). 

2 „Draugija“ - literatūros, mokslo ir politikos mėnesinis katalikų žurnalas, 1907-1923. To 
meto pagrindinis kultūros žurnalas. 

P S. 1) Marburgo Westdeutsche Bibliothek labai džiaugėsi gavusi iš Tams- 
tos kelis egzempliorius Sužiedėlio knygos. Kitus egz. žadėjo padalinti kitoms 
bibliotekoms. 

2) Gerb. Prelato laiškas man 9.VII ėjo paprastu paštu ir atėjo rugpjūčio 
pradžioj, kai aš jau buvau Vokietijoje. Ant voko nebuvo užrašyta „Air Mail“, 
nors ir buvo 15 c. 

Jūsų Zenonas 


28. 


Roma, 1954.1X.30 


Sveikina Vardo dienos proga, linki geros sveikatos. 


Roma, 1954.IX.30 


Garbusis Kunige Prelate, 


Prašau priimti mano nuoširdžius sveikinimus ir linkėjimus Tamstos Di- 
džiojo Patrono dienoje. Tegul jis Jus globoja ir saugoja mums dar ilgus metus! 
Ir aš jungiuosi į tą jungini ir gausų chorą visų tų, kurie Tamstai per Šv. Pranciš- 
kų giedos ILGIAUSIŲ METŲ. Kiekvienas geros valios lietuvis, jau nekalbant 
apie katalikus, turi dalyvauti tame chore ir šiandien Gerbiamam Prelatui lin- 
kėti sveikatos ir sveikatos. 

Tikiu, kad po operacijos vėl sveikata sustiprėjo. 

Dar kartą iš visos širdies linkėdamas Plurimos Annos, prašau priimti ma- 
no gilios pagarbos žodžius. 


Tas pats Tamstos Zenonas 

29. 


R ma, 1954.XII.12 
(Laiškas rašytas ranka) 


Sveikina švenčių proga. Pastaboje mini, kad sausio antrojoje pusėje baigs perrašyti 
„Giedraitį“ ir įteiks Premijų komisijai. Dėkoja už „Ateitininkų ideologiją“. 


Roma, 1954.XII.12 
Garbusis Kunige Prelate, 


Nuoširdžiausi mano sveikinimai besiartinant Didžiosioms Šventėms! Daug 
geros sveikatos! Daug Dievo Malonių! Laimingų Naujų Metų! 


Su gilia pagarba Jūsų Zenonas 


PS. Labai dėkoju už atsiųstus „Ateitininkų ideologijos“! egzempliorius. 
Nuostabiai gražiai išleista! Malonu imti į rankas. Mano rankraščiui suradau 
perrašinėtoją, ir tiek, kiek spės iki sausio antros pusės perrašyti su visais kitais 
savo dvejų metų spausdintais ir nespausdintais darbais, žadu įteikti premijų 
komisijai“. Savo didžiojo darbo įvado (pratarties) daug eilučių parašiau loty- 
niškoje dedikacijoje (atskirame puslapyje) Gerb. Kunigui Prelatui! Dabar 
priešpietėmis renku medžiagą kitiems darbams, vakarais vargstu su visokiais 
rašymais į enciklopedijas ir t.t. Lapkričio pradžioje išsiunčiau Gerbiamam Pre- 
latui porą savo darbų - atspaudų. 

Dar kartą prašau priimti mano nuoširdžius Švenčių linkėjimus! 


Tas pats Jūsų Zenonas 


' Šalkauskis S. Ateitininkų ideologija. Antrasis, prof. S.Sužiedėlio redaguotas, leidimas 
su autoriaus raštų apibūdinimu. 1954, 334 p. 

* „Aidų“ žurnalo kasmet skiriama premija, vienais metais už literatūros, kitais - už mokslo 
veikalą. 

30. 


Roma, 1955.1.18 


Dėkoja už laišką ir dovaną. Parengė studiją apie Marijos garbinimą Lietuvoje. 
Kun. J.Vaišnora norėjęs ją dėti kaip įvadą į savo knygą, bet, Ivinskio nuomone, tai labiau tinka 
prof. Maceinos knygai apie Mariją, kur buvo išspausdinta. „Giedraičio“ perrašyta apie 300 
puslapių, bet nėra nė pusės. Įteiks „Aidų“ Premijų komisijai. 


Roma, 1955 m. sausio 18 d. 
Garbusis Kunige Prelate, 


Atleiskite, kad į Tamstos man labai mielą Kalėdinį sveikinimą, palydėtą 
tokio reikšmingo „Kalėdų Senelio“ priedo, tik dabar teatsiliepiu. Vis laukiau 
progos, kad galėčiau ką nors reikšmingesnio parašyti. Bet štai bėga naujųjų 
metų dienos, kurios viena į kitą yra labai panašios, su tais pačiais studijų ir 
archyvų darbais, dienos vis vienodos, kaip du vandens lašai. Jau iš mano pusės 
tikrai nebemandagu Gerbiamam Prelatui nė žodelio per okeaną neatleisti. Tai 
vot ir nutariau parašyti. 

Pirmiausia dėkoju, Gerb. Prelate, už toki malonų sveikinimą ir čekį, kurį, 
pasivertęs liromis, jau seniai trupinu ir vis širdyje dėkoju Tamstai. Yra gera, 
kada nespaudžia jokie artimos savaitės rūpesčiai, kada žmogus gali nuo ryto 
iki vakaro vien mokslo darbui atsidėti. Ačiū, labai ačiū! 

Mano darbai vis tos pat rūšies, ir vis tas pats kelias prie jų... Reikia tik 
laiko, kad surinktą medžiagą galėčiau tinkamai sudoroti. Sv.Marijos metų už- 
baigimo proga, pavyzdžiui, skaičiau lietuvių sekcijoje! paskaitą ir ta proga 
turėjau galimybę parodyti, kiek dar daug įdomios medžiagos apie Šv. Merge- 
lės garbinimą Lietuvoje galima surasti. Savo paskaitą (37 psl. su daugybe išnašų) 
nusiunčiau kun. Ylai“. Prof. Maceina panorėjo, kad tai patektų į jo knygą at- 
skiru skyriumi?. Man pasirodė labai miela bendradarbiauti toje knygoje, kurią 
Gerb. Prelatas leidžiate. Tik, kaip dažnai su prof. Antano veikalais atsitinka, 
taip ir čia kažkas buvo prieš Kalėdas sukliuvę*. Kartą gavau iš Antano labai 
nervingą laišką... Raminau jį, kad toji knyga kiekvienu atveju turi išeiti, kad jis 
Jokiu būdu neturi pamesti to veikalo iki gražios pabaigos neprivedęs. Nuo Ka- 
lėdų jau nebežinau to reikalo padėties, tik kun. Stasiui Y. parašiau, kad su 
mano darbeliu pasielgtų taip, kaip ras geriau. O jeigu įvykdys Antano norą, 


' Lietuvių katalikų mokslo akdemijos Istorijos sekcija. 

2 Kun. Stasys Yla (1908-1983) - spaudos ir visuomenės veikėjas, istorikas (LE, VIII, 395- 
396, XXXVI, 250, XXXVII, 218). 

* Maceina A. Didžioji Padėjėja. Putnam, 1958, p. 187-232. 

* Dėl teologinės interpretacijos. 


416 AKAD. KUN. ANTANAS LIUIMA SJ *54 


man bus dar maloniau. Norėjo, tiesa, mano paskaitą turėti savo knygos įvadui 
kun. dr. Vaišn.? , bet aš pagalvojau, kad ji geriau tinka Antano knygai. Laukiu 
dabar, kaip ten viskas baigsis... Žinoma, tikslingiau būtų buvę tokias knygas 
išleisti dar Šventaisiais Marijos metais, bet jų vertė nedings ir 1955. 

Tėvas Vaišnora gana daug šaltinių sukaups savo darbe. Nemažai klausi- 
mų jis gana įdomiai traktuoja. 

Aš pats dabar vargstu su visokiais terminuotais darbais. Mano pagrindi- 
nio darbo jau vienas kunigėlis pamažu perrašė apie 300 psl., bet dar nėra nė 
pusės... Sausio gale žadu ir tai nusiųsti „Aidų“ komisijai“. Kitus darbus jau 
išsiunčiau. 

Šiaip jau mūsų padangėje gyvenimas pilkas, vienodas. Paįvairina kiek, tik 
jeigu kas užvyksta. Teko matyti poną inž. Rudi'. O šiaip jau sėdžiu sau savo 
„karalystėje“ ir džiaugiuosi, jeigu niekas netrukdo. 

Dar kartą dėkodamas už linkėjimus ir dovanas, prašau Gerbiamą Prelata 
priimti mano gilios pagarbos pareiškimą. 

Jūsų Zenonas 


31. 


Bona, 1955.IV5 


Sveikinimai ir linkėjimai šv. Velykų proga. Atėjo lietuviams eilė vadovauti Baltų institutui 
prie Bonos universiteto. Rugpjūčio vidury grįš Romon, dalyvaus istorikų kongrese. Kitą savaitę 
išsiųs Kultūros institutui leidinį. Maceina jau nusiuntęs prelatui savo studijos apie Mariją 
rankraštį. Prašo Vatikano pašto ženklus perduoti zakristijonui. 400 puslapių rankraštį apie 
M.Giedraitį įdavęs Maceinai padailinti stilių. Dėkoja už siuntinius. Nurodo nauja savo adresą 
Bonoje. 


Bonna, 1955.IV.5 
Garbusis Kunige Prelate, 


Prašau priimti mano nuoširdžius Didžiųjų Prisikėlimo Švenčių sveikini- 
mus. Linkiu daug Velykų Švenčių džiaugsmo. Alleliuja, Alleliuja! 

Jau kelios dienos, kaip sėdžiu Bonnoje. Atėjo lietuviams eilė laikinai va- 
dovauti Baltų moksliniam Institutui, ir kadangi prof. Maceina niekaip nesiryžo 
Bonnon atvykti, palikęs savo butelį, tai aš išsiruošiau iš pat Romos. Bet aš čia 


* Vaišnora J. Marijos garbinimas Lietuvoje. Roma, 1958, 445 p. 

“ Tie arti 300 puslapių, sudarantys beveik visą pirmąją veikalo dalį, buvo įteikti Premijų 
komisijai. Komisija veikalą premijavo. 

7 1Inž. Antanas Rudis (1911-  ) - pramonininkas, JAV lietuvių veikėjas (LE,XXVI, 
64-65). 

žadu neilgai būti, nes jau rugpjūčio viduryje noriu grįžti Romon. Ten turiu 
vadovauti kitiems moksliniams darbams, skaityti tarptautiniame istorikų kon- 
grese paskaitą ir t.t. O dabar, būdamas Vokietijoje, žadu pasinaudoti ta proga 
ir aplankyti Karaliaučinį archyvą Gėttingene, kitas bibliotekas ir archyvus. 

Iš Baltų Instituto noriu Gerbiamo Prelato Lietuvių kultūros Institutui at- 
siųsti mūsų leidinį!. Tai padarysiu kitą savaitę. 

Prof. Maceina sakėsi jau Jums išsiuntęs savo „Šv.Mariją“. Tik to skyriaus, 
kur aš teikiu savo istorinę apžvalgą, jis dar neperrašė. Mačiau, dar guli ant 
stalo. Paskutiniu laiku ėmė šlubuoti jo sveikata: aukštas kraujo spaudimas, 
širdis. 

Prašau, gerbiamas Prelate, jeigu tai neapsunkina, perduoti čia prideda- 
mus Vatikano ženklus p. Skersiui, Jūsų zakristijonui. Man parašė kaip tik 
paskutinę mano išvykimo dieną Romon ponai Griniai, ir aš dar spėjau jam 
nupirkti Vatikano ženklus. 

Mano pagrindinis darbas, kurio apie 400 psl. mašinėle palikau prof. An- 
tanui paskaityti, yra dar perrašomas mašinraštin (galas). Tai atlieka vienas 
kunigas Romoje. Jis buvo taip užimtas, kad negalėjo visko laiku užbaigti. 
O mane pati dabar pjauna Lietuvių Encikiopedijon rašymas. 

Bonnoje gyvenu dideliai vienišai. Tik važinėjimas į bibliotekas ir archyvus 
gal kiek paįvairins mano dienas. Būtų labai miela prie progos iš Gerbiamo 
Prelato gauti laiškelį, nors gerai žinau, kad esate labai užimtas. Dar kartą svei- 
kindamas, prašau priimti mano gilios pagarbos pareiškimą. 

Tas pats Jūsų Zenonas 


PS.: Labai ačiū už atsiuntimą posėdžio darbų, kur Gerb. Prelatas skaitėte 
Maldą. Rodos, dar nesu tinkamai padėkojęs nė už at-kų ideologiją. Ačiū, labai 
ačiū! 

Prašau perduoti linkėjimus ir padėką p.Skersiui. Griniai rašė, kad jis yra 
man atsiuntęs 4 dol. 

Jūsų Zenonas 


Mano adresas iki rugpjūčio 15-os; 
Z.Iv. (22c) BEUEL am Rhein 
Friedrichstr. 30 

bei Baumann, Germany 


! Baltų instituto leidinį „Commentationes Balticae“. 

32. 


Bona -Beuel, 1955.V.9 
(Laiškas rašytas ranka) 


Gavo „Aidų“ penny Ai komisijos protokolą - jam skiriama premija už knygos apie 
M.Giedraitį pirmąją dalį. Si prelato Juro dovana skatina jį dar labiau atsidėti mokslui. Grįžęs 
Romon galutinai parengs šią knygą spaudai. 


Bonn-Beuel, 1955.V,9 
Friedrichstr. 30 


Garbusis Kunige Prelate, 


Šiandien man buvo laiminga diena. Gavau „Aidų“ premijos komisijos pro- 
tokolą, o šiandien bičiuliai atsiuntė ir „Darbininką“, kur ką tik perskaičiau 
Jūsų iškilmingą žodį apie žodį ir spaudą. 

Jau kelios dienos kaip norėjau Gerb. Prelatui rašyti ir padėkoti. Man su- 
teiktoji premija, kuri yra Tamstos dovana, man yra ypatingai brangi. Tai yra 
man drauge moralinis įvertinimas mano pastangų mokslo srityje ir paskatini- 
mas toliau tyrinėti, rašyti ir mokslo lauke veikti. Ačiū, labai ačiū! 

Savo padėką esu išreiškęs taip pat ir keliomis eilutėmis lotyniškoje dedi- 
kacijoje prie ano premijuoto veikalo. 

Iki rugpjūčio vidurio turiu būti Vokietijoje. Dabar kaip tik, kaip Baltų 
Instituto vedėjas, važiuoju į Karaliaučiaus archyvą Gėttingene. Nuo 
1955.VIII.15 vėl grįšiu i savo seną lizdą, į Romos archyvus. Ten reikia galutinai 
spaudai paruošti ir mano darbą. 

Dar syki nuoširdžiai dėkodamas, reiškiu gilią pagarbą 

Jūsų Zenonas Iv. 


33. 


Roma, 1955 .1X.20 


Sveikina vardadienio proga; dėkoja už knygas ir protokolus. Prašo dar vieno egzemplioriaus 
1951 m. jo išleistos knygos „Lietuvos virėja“, kad galėtų padovanoti. Darbuojasi archyvuose. 
Lapkričio pradžioje grįš į Boną baigti savo pareigų Baltų institute. Teiraujasi apie Rockfellerio 
fondo skiriamas stipendijas. Prašyti turi ne pavieniai asmenys, bet institucijos. Premijuoto veikalo 
vieną egzempliorių paliko prof. Maceinai padailinti stilių. TVaišnora apsiėmęs su prelatu aptarti 
išleidimo reikalą, gal Italijoje pigiau. 


Roma, 1955.1X.20 
Garbusis Kunige Prelate, 


Besiartinant Jūsų Didžiojo Patrono Šventei, prašau priimti mano pagar- 
bius sveikinimus ir linkėjimus. Tegul anas Didysis Patronas, apie kurį su 

susižavėjimu žmonės Jūsų gražiai išleistą veikalą skaito, vis ir toliau globoja 
Gerbiamą Prelatą ir vis mums išsaugoja dar ilgus metus. Nors Tamstos varda- 
dienis dar tik už dviejų savaičių, bet aš jau dabar noriu jį akivaizdžiai prisiminti 
ir pasveikinti, kada turbūt dar nė vienas nepasveikino. Jungiuosi į tą gausų 
chorą visų tų, kurie Gerbiamam Prelatui giedos Ilgiausių Metų! 

Nuo rugp. galo grįžęs Romon, radau čia Tamstos anksčiau išsiųstus leidi- 
nius ir kongreso protokolus. Labai dėkoju! Toje srityje turėčiau dar ir vieną 
prašymą. Vienai jaunai lietuvių šeimai labai norėčiau padovanoti Gerb. Prela- 
to išleistą „Lietuvos virėją“ (1951). Jos vieną egz. kitados jau buvau gavęs, bet 
padovanojau reikalingesniems. O dabar būčiau labai dėkingas, jeigu galėčiau 
iki spalių galo gauti tos taip naudingos knygos vieną egz. Aš būsiu Romoje iki 
lapkričio pirn.os, ir paskui keliems mėnesiams vėl turiu išvykti į Bonną užbaig- 
ui savo pareigų Baltų Institute. Paskui jau nuolat vėl grįšiu Romon. Mano 
adresas nuo lapkričio: (22c) Bonn/Rh., Heerstr. 15 bei Hesse, Germany. Da- 
bar čia (Romoje) vėl bėgioju po archyvus ir bibliotekas. Turiu rašyti į Lietuvių 
Encikl. Dar yra ir kitų rašymų, kuriuos galiu atlikti tik vakarais. Tikrai to dar- 
bo tiek daug, o dirbančiųjų skaičius nėra didelis. Tarptautiniame istorikų 
kongrese skaičiau paskaitą iš Lietuvos Bažnyčios istorijos. Tai buvo ne vienin- 
telė paskaita apie Lietuvą, bet iš viso aš buvau ir vienintelis pabaltietis, kuris 
skaitė paskaitą. Užtat ji nepatiko rusams komunistams. Apie tai dar bus tuoj 
spaudoje (per Eltą). 

Turėčiau vieną klausimą. Neseniai iš vieno lenko profesoriaus patyriau, 
jog moksliniams tyrinėjimams esą galima gauti iš Rockfellerio fondo stipendi- 
ją. Tik prašyti turinti kokia nors institucija, o ne atskiras asmuo. Gal tuo 
klausimu Gerb. Prelatas ką nors žinote. Būtų labai miela, jeigu ką nors galė- 
čiau patirti. 

Mano ano premijuoto darbo vieną egz. esu palikęs pas prof. Maceiną, 
kadjis padailintų kalbą. Per vasarą, kaip prieš porą savaičių mačiau, jis neturė- 
jo laiko nieko padaryti. Man jis pažadėjo kas dieną sistemingai prisėsti ir 
peržiūrėti. Malonus Tėvas Vaišnora buvo pažadėjęs išaiškinti leidimo sąlygas, 
ir jis buvo apsiėmęs tuo reikalu pakalbėti su Gerb. Prelatu. Gal iš tikro Romo- 
je būtų daug pigiau. 

Nemažas darbas yra, kol žmogus knygą parašai, bet vargas prasideda, kai 
ji turi pasirodyti. Juk mano „Šv. Kazimiero“ iš viso iki šiol aš dar nemačiau. 
Užtat aš labai džiaugiuosi ir esu labai dėkingas, kad Gerb. Prelatas yra apsi- 
ėmęs man išleisti tą knygą apie Giedraičio laikus. 

Dar sykį sveikindamas su vardo diena, prašau priimti mano gilios pagar- 
bos pareiškimą 

Jūsų Zenonas 


PS. Jeigu prie progos tektų pamatyti Gerb. Tėvą Dr. Vaišnorą, prašau, 
Gerb. Prelate, nuo manęs jam perduoti linkėjimus 
Jūsų Zenonas. 

34. 


Bona, 1955.XI.23 
(Laiškas rašytas ranka) 


Bonoje liks iki balandžio pradžios, tada grįš į Vatikano archyvą ir prižiūrės savo veikalo 
spausdinimą, nes jau gavo gerą žinią per prel. Tulabą. Teiraujasi, kokio formato, kokio popieriaus, 
kokios raidės. Labai nusivylęs honoraru už „Sv.Kazimierą“ - skurdžios moksliniam darbui sąlygos. 


Bonn, 1955.XI.23 
Garbusis Kunige Prelate, 


Vėlatvykau Vokietijon, Bonnoje į Baltų Institutą. Kadangi prof. Maceina 
iš Freiburgo negali atvykti,tai aš tą „baudžiavą“ — reprezentavimą Baltų Insti- 
tuto — nešiu iki balandžio pradžios. O paskui vėl skubiai grįžtu į Vatikano 
archyvus. Tad dar kartą nuoširdžiai ir pagarbiai Gerbiamam Prelatui dėkoju! 
Man linksmas ir palankias žinias atvežė prel. Tulaba. Dabar dar parašė Tėvas 
Vaišnora. Aš noriu, kad knyga stiliaus ir kalbos atžvilgiu būtų kaip reikia.Deja, 
iki šiol prof. Maceina beveik nieko neperžiūrėjęs. Vargšas jis, turi savo darbų, 
ir sveikatą irgi turi saugoti. 

Norėčiau iš Gerb. Prelato patirti: 1) kokio formato ir kiek egzempliorių 
pageidaujate knygos? 2) kokis popierius turėtų būti? 3) kiek punktų raidės? 
Šv. Raštas yra spausdintas 9 punktais, o paaiškinimai (išnašos) yra 8 punktų. 
Be abejo, Tamstos paskutinį Šv.Rašto egz. turite. Man rodos, jog tekstas 
(9 punktai) yra geras, bet citatoms ir išnašoms 8 punktų raidės yra per didelės. 
Gal reikėtų 7-nių? Lauksiu Gerb. Prelato pasisakymo! 

Džiaugiuosi iš širdies, kad pasiseks - suradus Gerb. Prelato Mecenatišką 
globą - tą knygą išleisti. Prisikankinau beveik dvejus metus, kol pranciškonai 
išleido šv. Kazimierą! (turiu, deja, dabar tik vieną egz.). Gavau ir honoraro... 
šimtą dolerių... O darbo ten labai daug įdėta, neskaitant archyvinių ieškojimų. 
Kartais dienas praleidi, kol ką žmogus surandi... Kartais net nusiminimas len- 
da, kad mokslo ir kultūriniam darbui tokios skurdžios sąlygos bėra likusios. 

Dar kartą dėkodamas už viską, reiškiu nuoširdžiai gilią pagarbą. 


Jūsų Zenonas 


Iki 1.IV.1956 adr.: 
Bonn, Heerstr. 15 
bei Hesse 


! Ivinskis Z. Šv. Kazimieras. Brooklyn, 1955. 

35, 
Bona, 1955.XII.14 


Džiaugiasi, kad prelatas išleis knygą apie M.Giedraitį. Tekstą dar patobulins; prižiūrės 
spausdinimą, kai pavasarį grįš į Romą. Prideda savo laiško vysk. Padolskiui kopiją. Akademija 
turėtų duoti nors dalį lėšų; jeigu ji neprisidės, tai leidinys bus tik prel. Juro. Prašo „Lietuvos 
virėjos“. Išsiuntė „Commentationes Balticae“. Parašė gražią dedikaciją lotyniškai. 


Bonn, Heerstr. 15 bei Hesse, 
1955.XII.14 


Garbusis Kunige Prelate, 


Sujaudintas buvau Tamstos laiško, kad išleisite knygą. Meldžiausi už Tamsta 
ne kartą bažnyčioje ir dar nepaliausiu meldęsis. Kaip malonu, kad mano ilgų 
metų darbo vaisius pasirodys. Ačiū, labai ačiū! Čia aš pridedu savo laiško 
J.E. vysk. Padolskiui! nuorašą. Iš jo paaiškės, kaip techniškai reikalai atrodo. 
Aš pats galiu prižiūrėti spausdinimą tik grįžęs kitą pavasarį. Reikia juk ir nuo- 
lat budėti ir su spaustuve viska galutinai sutarti. Tikiu, kad per žiemą prof. 
Maceina pataisys, o aš dar patobulinsiu. Pasirodo, tobulybei galo nėra... 

Noriu atvirai dabar, Kunige Prelate, pasakyti: jeigu Akademija nieko ne- 
nori nė truputėlio prisidėti, tai jos vardo nebus. Knyga išeis tik kaip Tamstos 
leidinys. Nežinau. ar teko skaityti, įvade esu Tamstai išreiškęs savo gilią padė- 
ka. Be to. ciceronišku stiliumi vra Gerb. Prelatui lotyniška dedikacija pirmame 
pusl. po titulinio lapo. Galiu aš ją prie progos atsiųsti. Toji dedikacija kiekvie- 
nu atveju patiks! Man, nors Akademijos nariui, nesiderina galvoje, ar mes iš 
Gerb. Prelato, kaip didžiojo knygos Mecenato, ne per didelės aukos reikalau- 
jame Akademijai nieko nė truputėlio neprisidedant. Knyga kiekvienu atveju 
turi išeiti, bet Akademija turėtų nors truputėlį prisidėti, jeigu nori turėti savo 
etiketę. 

Labai dėkoju už sveikinimus! Šiandien gavau Tamstos gražų kalendorių. 
Jau galvojau, kur čia reikės gauti, nes jokio neturėjau. Labai ačiū. Tiesa, jeigu 
Gerb. Prelatas dar turėtų anos „Lietuviškos Virėjos“ vieną egz., labai prašy- 
čiau atsiųsti man. Aš esu žadėjęs vienai šeimai, kuri labai bėdna. Toji Tamstos 
leistoji knyga buvo labai gera. Iš anksto dėkoju! 

O dabar prašau priimti mano nuoširdžiai pagarbius linkėjimus ir sveikini- 
mus Kalėdų Šventėmis. Į Kūdikėlį Jėzų pasimelsiu už Gerb. Prelatą. 
Linkėdamas laimingų Naujų Metų, reiškiu dar kartą gilią padėką ir nuolankią 
pagarbą. 

Jūsų Zenonas 


PS. Praeitą savaitę išsiunčiau Prelatui 1 egz. Comment. Balticae II. 


! Tuo metu vysk. V.Padolskis buvo atsikuriančios Akademijos pirmininkas. 

Eona, 1955.XII.14 
(Laiškas vysk. V.Padolskiui) 


Primena, kad išsiuntęs Jo Ekscelencijai ir kolegijai „Commentationes Balticae“, kitiems 
negali, nes egzempliorių skaičius ribotas. Trečiame tome kun. K.Senkaus ir prof. J.Griniaus 
studijos. Atsako į prikaištus, kad į Akademiją priimami ir ne akademikai. Lietuvos istorijos 
studijų centras per anksti buvo išreklamuotas. Techniškieji knygos apie M.Giedraitį leidimo 
klausimai. Spausdinant susidarys 600 puslapių. Prie išleidimo Akademija turinti prisidėti savo 
lėšomis. Honoraro klausimo nedrįsta kelti, bet pageidauja, kad nors faktinės išlaidos būtų 
apmokėtos - 500 dolerių. Kalėdiniai sveikinimai. 


Bona, 1955 m. gruodžio 14 d. 


Jo Ekscelencijai 
Vysk. KPadolskiui, 
Roma 
Ekscelencija, 


Kai Didžiųjų švenčių prieangyje paprastai tik trurmpučiai sveikinirnai tesiun- 
čiami, mano laiškas turėtų būti atidėtas jau po Naujų Metų. Tačiau gal ir šitose 
gausių linkėjimų dienose, Ekscelencija, leisite išdėstyti visokius klausimus. ku- 
riais čia norėčiau parašyti. 

1. Praeitą savaitę Tamstai asmeniškai ir Kolegijos bibliotekai pasiunčiau Baltų 
Instituto metraščio II tomą. Deja, bibliotekoms ir asmenims siunčiamų egzem- 
pliorių skaičius yra stipriai aprėžtas. Tad Kolegijos adresu tegalėjo būti išsiųsti du 
egz. Kad ir labai sunkiai šiuo metu besiversdamas, Institutas ruošiasi išleisti kitais 
metais ir trečią tomą, kur bus kun. K.Senkaus! darbas apie lietuvių liaudies melo- 
dijas ir dr. J. Griniaus? apie Lietuvos kryžių charakterį ir kilmę. O pats Institutas, 
tiesa, verčiasi dar ir dėl to sunkiai. kad sąmatoje numatyti Baltų organizacijų 
įnašai praktiškai gana tingiai mokami. Jų tarpe Vlikas. užmiršęs savo senus įsipa- 
reigojimus, yra atsistojęs paskutinėje vietoje. Iš to fakto, žinoma, atsiranda lietuvių 
sektoriui ir asmeniškų nemalonumų, kai pažadai netesimi tų organų, kurie juk 
Lietuvos laisvinimo akcijoje dažnai primena pasauliui apie susitarimų laužyto- 
jus... Aš tik. Ekscelencija, nusiskundžiu privačioje plotmėje, nes aš pats asmeniškai, 
užbaigęs reprezentacinius metus (bal. 1, 1956 m.). kurie man asmeniškai yra di- 
delė našta ir tan tikra prasme tik auka, nes Bonoje nerandu sau reikalingų šaltinių, 
vėl grįžtu Romon. Vadovauti ims vėl latviai. Bijau aš tik, kad. jaukiantis mūsų 
gyvenimui daugelyje sričių, ir šitame sektoriuje (iš dalies ir politiškai) būsim savo 
kreditus palaidoję. Taip jau mums sekasi... 


' Kun. Kazimieras Senkus (g. 1917) - muzikas (LE, XXVII, 267). 
? Prof. dr. Jonas Grinius (1902-1980) - rašytojas, literatūros kritikas (LE, VII, 507-508; 
XXXVI, 235; XXXVII, 204). 

2. Esu nugirdęs, kad kai kas reiškia nepasitenkinimą (gal net protestus!), jog 
L.K.M. Akademijos vadovybė Romoje priimanti nariais ne mokslininkus. Prie 
progos, Ekscelencija, norėčiau paaiškinti, jog tie priekaištai yra neteisingi ir mums 
neužtarmnauti. Mes buvome nusistatę L.K.M. Akademiją atkurti tuose pačiuose 
rėmuose, kurie jai galiojo Lietuvoje. Lietuvoje gi pagal jos pobūdį joje tilpo ir 
mokslo rėmėjai. Kaip lenkų mokslo draugijose nuo seno vis būdavo mokslo bi- 
čiuliai bei mylėtojai (przyjacieli, mitošniki....), taip ir Kaune Akademijai priklausė 
visa eilė asmenų. kurie nebuvo tikri mokslo atstovai. Akademija nebuvo tik vien 
„mokslo amato“ cechas, bet jos pobūdis buvo žvmiai plačiau suprastas. Tad jai 
priklausė eilė asmenų, kurie stovėjo ir politiniame, ir visuomeniniame gyvenime. 

1š buvau keletą metų sekretorius ir tai puikiai prisimenu. Šituo klausimu galėtų 
būti prie progos painformuotas ir prof. A.Liuima. Mūsų Akademija nėra vien tik 
grynųjų „Stubengelehrten“ draugija. Jei ji nebuvo tokia Kaune, tai tremties sąlygo- 
mis ji yra dar sunkiau į naujo požiūrio „Akademie der Wissenschaften“ 
perorganizuojama. 

3) Apie Lietuvos istorijos studijų centrą, kurio organizavimo reikalu Romoje 
spalių mėn. buvo parašyta promemorija, nieko daugiau nebeteko girdėti. Klausi- 
mas, tiesa, buvo išpopuliarintas ta prasme, kad jis, kaip dažnai pas mus atsitinka, 
per prof. S.Sužiedėlį pirmiausia pateko į laikraščius... Buvo promemorijos iš- 
trauka „Darbininke“. J.E. vysk. Brizgiui? iš Bonos rašiau dar antrą laišką. 

4) Į savo laišką kun. prel. Jurui gavau dar kartą jo labai malonų atsakymą. 
Jis pasilieka prie savo seno pažado. Prelatas prašo mano darbą spausdinti 9 punk- 
tais. Tik išnašos galėtų būti mažesnėmis raidėmis. Aš jas pageidaučiau 7 punktais, 
ir apie tai prel. Jurui buvau rašęs. Formatas ir išvaizda galėtų būti kaip Šv.Rašto. 
Popierius taip pat. Tik jis galėtų būti stipresnis. kaip Prelatas rašo. Tiražas 1500 
egz. Bet Prelatas prašo [... ] būtų skirtumas kainos 2000 egz. Jis pamini, [... ] kad 
tai būtų pirmas L.K.Mokslo Akademijos leidinys, kurio spausdinimą jis apmoka. 
Kun. Prel. Juras rašo man: „Šio veikalo išleidimas man daug kainuos. Taipgi už 
išduotas knygas tegrįš tik maža dalis. Todėl autoriui honoraras lai būna pats vei- 
kalo pasirodymas spaudoje“. Toliau Prelatas kalba laiške apie išsiuntinėjimą 
bibliotekoms, sukrovimą Šv.Kazimiero kolegijoje, avanso mokėjimą spaustuvei. 

Kaip autorius, dar norėčiau nuo savęs paaiškinti. Knygos yra mašinėle (po 
28-30 eil. psl.) 700 psl. Mano provizorišku apskaitymu, su priedais (šaltinių regis- 
teris, sąrašai Lietuvos vyskupų ir t.t.) turi būti 9 punktais spausdinant 600 psl. Kol 
aš pats negrįšiu Romon, praktiškai dar spaustuvėn rankraštis negalės eiti. Vienas 
mašinraščio egz. yra dabar pas prof. Maceiną, kuris žiūri kalbos. Pasirodo, dar 
kartą reikės mašinėle daug ką perrašyti. Juk nors vienas tik ranka nors vienoje 
vietoje pataisytas puslapis lietuvių kalbos nemokančiam rinkėjui jau duos painia- 
vos ir klaidų. Kaip Ekscelencija minėjote, mašinraštis turi būti labai švarus. Vieną 
jo egz. aš turiu pas save Bonoje, ir jo galui iš Karaliaučiaus archyvo turiu naujų 


3 Dr.vysk.Vincentas Brizgys (1903-1992) — rūpinosi lietuviais išeiviais JAV ir Europoje 
(LE, III, 265—-266; XXXVI, 132-133; XXXVII, 92). 

mikrofilmų, kurių dalį jau sunaudojau. Bet kiekvienas papildymas ar pataisymas 
vėl reiškia naują perrašymą... Bepigu buvo Lietuvoje, kur spaustuvei tikdavo vos 
įskaitomi rankraščiai. Tiesiog baugu, jeigu vėl daug reikėtų iš naujo perrašyti, nes 
tai vėl surišta su išlaidomis. 

Čia ir prieinu prie klausimo, kurį noriu paliesti. Kadangi Prel. Juras yra ma- 
loniai sutikęs šią knygą išleisti L.K.M. Akademijos vardu, ar nerastų galimybės 
pati Akademija, kurios etiketė bus ant viršelio, prie tos knygos išleidimo kuriuo 
nors būdu truputėlį prisidėti. Aš čia nekeliu. t.v. nedrįstu kelti, nė kuklaus honora- 
ro klausimo, nė iš tolo mūsų sąlygomis nebegali eiti kalba apie tai, ką. pav., 
išmokėdavome autoriams kitados Teologijos-filosofijos fakultete. Tačiau autoriui. 
kuris tokias knygas ne kasmei ateityje galės rašyti. labai rūpi, kad būtų rasta gali- 
mybių atlyginti ne patį jo darbą(!). bet jo faktines išlaidas, surištas su tos knygos 
atsiradimu: perrašydinimas. mikrofilmos ir pozitvvai, dvi kelionės į Karaliaučiaus 
archyvą (Gėttingene). dvi studijų kelionės (1953 ir 1954) į Marburgo Westdeu- 
tsche Bibliotek. Visa tai buvo autoriaus extra pasidarytos išlaidos, apmokėtos iš 
jo kukliausių taupmenų. Rodos. visoms mikrofilmorns. kopijoms etc. susirinkau 
ir sąskaitas (jos Romoje). Mano bendru apskaitymu. 105 visos išlaidos neturėtų 
viršvti 500 dol. Šiuo metu. pav.. užsisakiau iš kitų bibliotekų knygų ir mikrofilmų. 
kuriomis noriu dar knygos ketvirtą skyrių (Merk. Giedr. laikų Lietuva) papildvti. 
Už knygų atsiuntimą per un-to biblioteką (Fernleihedienst; sumokėjau 4 DM.. 0 
už mikrofilmas tų knygų, kurių svetur neskolina. 54 DM. Tai tik du pavyzdžiai. 
Man pačiam šis klausimas yra aiškus. ir nebedrįsčiau Ekscelencijos naujais argu- 
mentais varginti. 

Tai būtų viskas, Ekscelencija, paskubomis. ką turėjau čia išdėstyti. Bonoje. 
šalia Instituto darbo, dar lieka vis laiko ir studijoms. Tik jau knygų reikia nuolai iš 
kitur žvejoti. Kalėdas taip pat vienišai sau vienas leisiu. Rodos. per ketverius me- 
tus iš eilės pirmąją Kalėdų dieną buvau pas Ekscelenciją pietums svečias. Šiemet 
sėdėsiu namie su kokia konservų dėžute, nes pas mus Bonoje dvi dienas, kaip 
girdėjau, ir restoranai pietų neduos... Šiaip jau mano nuotaikos darbingos. ir aš 
vis sau sakau, jog nuolat turiu Viešpačiui dėkoti, kad sveikata laiko. 

Prašau, Ekscelencija, priimti mano pagarbius Didžiųjų Švenčių linkėjimus. 
Laimingų Naujų Metų! Prašau, Ekscelencija, perduoti dar kartą mano sveikini- 
mus Kolegijos vadovybės vyriausiems pareigūnams: Prel. Tulabai, Tėveliui 
Dr. Balčiūnui“, kun. Dobrovolskiui“, 

Bučiuodamas pastoralinį žiedą, reiškiu gilią pagarbą. 

Zenonas Ivinskis 


PS. Man, deja, nepasisekė iki šiol gauti nė vieno egz. daugiau „Šv.Kazimie- 
ro“ knygutės. O aš taip buvau planavęs ir norėjau Ekscelencijai atsiųsti kaip Kalėdų 
Senelio dovaną... 

Iv. 


* Dr. mons. Vytautas Balčiūnas (g. 1910) - Šv.Kazimiero kolegijos dvasios tėvas (LE. II, 
82, XXXVI, 79, XXXVII, 59). 

* Prel. Kazimieras Dobrovolskis (g. 1911) — Šv.Kazimiero kolegijos Romoje ūkio 
administratorius. 

36. 


Roma, 1956.IV.14 


Dėkoja už 2000 dolerių čekį knygai apie M.Giedraitį išleisti. Tekstą būtų galima duoti 
spaustuvėn, bet A.Maceina vos tepradėjęs peržiūrėti kalbą ir stilių. Dėl jo skaudžių išgyvenimų 
nedrįsęs nė raginti, ypač kad jo sveikata esanti silpna, be to, turįs rengti paskaitas Freiburgo 
universitete. Jis pats per Sekmines skaitys paskaitą Londone apie katalikybės vaidmenį lietuvių 
tautai. Ta proga nori ten likti porą savaičių padirbėti Britų muziejaus bibliotekoje. Dėkoja už 
knygų siuntą. Rašo, kaip Lietuvių katalikų mokslo akademijos naujai išrinktoji Centro valdyba 
pasiskirstė pareigomis. 


Roma, 1956 m. balandžio 14 d. 
Garbusis Kunige Prelate, 


Pagaliau užbaigiau savo baudžiavą Vokietijoje, kur teko reprezentuoti Lie- 
tuvos istorijos mokslą, ta proga pasinaudojant archyvais ir bibliotekomis, kur 
yra lituanistinės medžiagos. Su mano grįžimu Romon sutapo tas didelis siur- 
prizas, kai gavau Gerbiamo Prelato laišką su čekiu 2000 dol. Labai nuoširdžiai 
dėkoju! Tuos pinigus padėjau vakar Vatikano banke, ir, žinoma, juos naudosiu 
tik knygos spausdinimui. Mano džiaugsmas buvo labai didelis, kai tokias lėšas 
gavau išleidimui knygos, į kurią esu įdėjęs tiek daug energijos ir laiko. Ačiū, 
labai ačiū! 

Iš mano pusės, kaip autoriaus, rodos, nebūtų esminių kliūčių darbą ati- 
duoti spaustuvei rinkti. Bet šiuo metu to padaryti negalima, nes prof. Maceina, 
kaip per Velykas (buvau pas jį penkias dienas) man paaiškėjo, tik 1076 viso 
rankraščio (mašinraščio) kalbos tėra peržiūrėjęs... Jis pats teisinosi ir sakė, 
jog aš turįs pagrindo „supykti“ už tokį delsimą. Bet aš žinau, kokius jis pergy- 
venimus ir terorizmus yra patyręs šią žiemą ryšium su faktu, kad jo žmona ir 
vaikai yra likę Lietuvoje!. Tad aš jokiu būdu nieko negalėjau sakyti. Be to, 
prof. Maceina dabar intensyviai ruošiasi paskaitoms Freiburgo un-te. O kad 
jis mano didelio darbo kalbą pataisytų, labai noriu. Jeigu jau Gerb. Prelatas 
leidžia, tai reikia, kad iš mano pusės nebūtų jokio nevalyvumo. Mašinraščio 
tekstą, kuris buvo pristatytas premijavimui, esu ir aš pats gerokai papildęs. Per 
Sekmines būsiu katalikų kongrese Londone, kur skaitau paskaitą apie katali- 
kybės vaidmenį lietuvių tautai. Ta proga noriu pasėdėti porą savaičių Britisch 
Museum bibliotekoje, nes ten yra man reikalingų labai senų leidinių, kurių 
kitur niekur neradau. Kalbant apie šaltinius ir bibiliografiją, panašiai kaip 
„Šv. Kazimiero“ knygutėje, noriu viską pilnai surinkti. Kol prof. Maceina taiso 
kalbą, aš noriu nepraleisti progos darbą papildyti ir naujais dalykais. Vakar 


! Lietuvos komunistai buvo į Vokietiją atvežę jo žmoną, oficialiai kaip sovietų ambasados 
sekretorę, su gausiais pažadais, kad prikalbėtų profesorių grįžti į Lietuvą. Susitikimai buvo visiškai 
slapti; A.Maceinos prašymu, juos sekė slaptoji vokiečių policija. 


426 AKAD. KUN. ANTANAS LIUIMA SJ *64 


turėjome L.K.Mokslo Akademijos posėdį, ir visi buvo vienos nuomonės, 
kad toji knyga jos leidėjui per kelerius metus nuostolius išlygincianti, nes ji 
būsianti perkama. Aš nesu tokis didelis optimistas. „Šv.Kazim ero“ nupirko 
iki šiolei tik 500 egz. Bet per porą metų - kaip Tėvas Gidžiūnas? rašo -- laida 
išsibaigsianti. 

Dabar man tik rūpi, kad prof. Maceina taisytų kalbą, kiek jo sveikata ir 
užsiėmimai leidžia. Aš jam parašiau - ir tuo reikalu, ir „Didž. Padėjėjos“ klau- 
simu — laišką. Manau, kad jis greit atsilieps. 

Vakar pasiskirstėme pareigomis: Akademijos pirm. JE vysk. Padolskis, 
pirmas vicepirm. T.Vaišnora, antras - aš, sekret. Tėvas Liuima, ižd. Mons. Tu- 
laba, archyvaras T.Balčiūnas. Kūrėme planus ateičiai. Tarp kitko, visų buvo 
noras Gerb. Prelatą padaryti Garbės nariu. Kadangi liko dalykų kitiems posė- 
džiams, tai reiks dar bendrą aklamaciją įforminti. 


Dar sykį dėkodamas nuoširdžiai reiškia gilią pagarbą 
Jūsų Zenonas 


PS. 1) Labai dėkoju, Kunige Prelate, už gausius knygų siuntimus. Viską 
gavau Vokietijoje. Po 1 visų knygų ijungiau Baltų Tyrimo Instituto bibliotekai. 

2) Man būtų malonu, kad prof. Maceinos „Didžioji Padėjėja“ pasirodytų 
greit. Ten aš jam daviau vieną skyrių apie Šv.Marijos garbinimą Lietuvoje. 


374 


Freiburgas, 1956.V11.26 
(Laiškas rašytas ranka) 


Sveikina 65 metų sukakties proga. Atsiprašo už pavėlavimą. A.Maceina taiso tekstą. 
Pataisymai kai kuriuose puslapiuose yra būtini. Reikėtų pradėti spausdinti. 


Freiburgas, 1956.VII.26 
Garbusis Kunige Prelate, 


Prašau priimti mano pagarbius sveikinimus Jūsojo reikšmingojo amžiaus 
jubiliejaus proga. Tegul Apvaizda Jus globoja ir saugoja dar ilgus, ilgus metus. 
Plurimos annos, Plurimos! Linkiu daug geros sveikatos! 

Atleiskite, Kunige Prelate, kad aš su savo linkėjimais taip suvėlavau. Be- 
važinėjant po Angliją, kur laikiau tris paskaitas katalikų lietuvių kongresėliuose, 


2 Dr.kun. Viktoras Gidžiūnas (1912-1984) - pranciškonas, istorikas (LE, VII, 206-207,; 
XXXVI, 219; XXXVII, 191). 

man visos datos buvo visai susimaišiusios. Grįžęs iš Londono, stojau į skubius 
terminuotus darbus, turėjau paruošti tris paskaitas Europos ateitininkų sto- 
vyklai, kuri ką tik pasibaigė. Dabar dar važiuoju į Boną ir į lietuvių gimnaziją 
su paskaitomis, ir skubiai vėl grižtu nuo rugpjūčio vidurio į Romą, į savo seną 
buveinę, nes ten laukia darbai. 

Prof. Maceina, kad ir pamažu, taiso mano darbą. Jį radau išvargusį, išsisč- 
musį po sunkių paskaitų Freiburge universitete. Bet jis man davė pažadų 
paskubinti mano darbo taisymą. O matau dabar vartydamas tekstą, kad jo ran- 
ka kai kuriuose puslapiuose tikrai labai reikalinga. Jau laikas būtų tekstą šį 
rudenį atiduoti spaustuvėn, nors ir dalį, juo labiau kad Gerb. Prelato atsiųstas 
čekis, kurį rea'izavau Vatikane, jau trečias mėnuo laukia būti panaudotas. Dar 
kartą labai nuoširdžiai dėkoju! 

Linkėdamas dar kartą daug geros sveikatos ir sveikindamas, reiškiu gilią 
pagarbą 

Jūsų Zenonas 


38. 


Roma, 1956.XII.15 

(Laiškas rašytas ranka) 

Sveikinimai švenčių proga. Negali pabėgti nuo terminuotų darbų ir „Lietuvių 
enciklopedijos“. Vėl rado naujos medžiagos. kurią reikės įtraukti į parengtą tomą. 


Roma, 1956.XII.15 
Garbusis Kunige Prelate, 


Prašau priimti mano nuoširdžiausius Švenčių linkėjimus ir sveikinimus. 
Daug geros sveikatos ir laimingų Naujų Metų! 

Galbūt Viešpats leis kitais metais ir mūsų tėvynei kokį šviesesnį pragied- 
rulį, kuris nušvies aptemusius jos takus. 

Aš dabar negaliu išbėgti, lyg nuo kokio šešėlio, nuo terminuotų darbų. 
Be to, prisideda nuolatiniai rašymai į Lietuvių Enciklopediją. Tad ir per šven- 
tes, išskyrus Didžiąją Užgimimo Šventę, sėsiu prie knygų ir rašysiu. Vėl 
susiradau naujos medžiagos savo knygai, kurią reikės organiškai įjungti. 

Dar kartą siųsdamas savo pagarbius linkėjimus ir padėką, prašau priimti 
mano gilios pagarbos pareiškimą! 

Jūsų Zenonas 

Roma, 1957.1V.18 
(Laiškas rašytas ranka) 


Sveikinimai Šv.Velykų proga. Dėkoja už dovaną. Negali išjudinti suvargusio A.Maceinos, 
kad šis baigtų „Didžiąją Padėjėją“ ir knygos apie M.Giedraitį. Dar kartą dėkoja už atsiųstus 
pinigus. 


Roma, 1957.1V.18 
Didysis Penktadienis 


Garbusis Kunige Prelate, 


Prašau priimti mano nuoširdžius sveikinimus Prisikėlimo Šventėje. Tegul 
Prisikėlusis Kristus teikia Jums daug tyraus džiaugsmo ir visokių dangiškų 
malonių. 

Kai Gavėnioje žmogus suvedi savo sąžinės sąskaitą, tai pamatai ir kitus 
trūkumus... Nuo Kalėdų nieko nebuvau rašęs. O tada kaip tik Gerbiamas Pre- 
latas mane apdovanojote ir gražiu („žaliu“) „margučiu“. Ačiū, labai ačiū! 
Tai buvo miela Kalėdų Senelio dovana! 

Niekaip negaliu išjudinti darbuose suvargusio prieteliaus Antano Macei- 
nos, kad jis užbaigtų „Didžiąją Padėjėją“ tvarkyti, kur yra ir mano vienas skyrius. 
Negali jis pritilpti ir prie Giedraičio, kuriam turiu vėl naujos medžiagos. Jau 
kaip nors reikėtų sutvarkyti. Tamstos taip rūpestingai atsiųsti 2000 dol. yra 
padėti Vatikano banke, kur jie rūpestingai saugojami. Ačiū labai! Laikau tuos 
pinigus su viltimi, kad pagaliau greit eis jie rinkiniui apmokėti. Aš pats dabar 
vargstu su terminuotais darbais. Dar kartą siųsdamas savo sveikinimus, pra- 
šau priimti mano gilios pagarbos žodžius! 

Jūsų tas pats Zenonas 


PS. Atsidėjęs perskaičiau „Liet. Enc.“ X tome Gerb. kun. Prelato biogra- 
fiją. Ten ne viskas dar pasakyta iš Jūsosios kultūrinės veiklos! 


Jūsų Zenonas 

40. 


Roma,1957.X.1 


Sveikinimai ir linkėjimai. Praneša vedęs lietuvaitę, su kuria susipažinęs Londone. Turi 
nuosavą butą. „Angelų žodžiais“ raginęs A.Maceiną baigti „Didžiąją Padėjėją“ ir apie 
M.Giedraitį. 


Roma, 1957.X.1 
Garbusis Kunige Prelate, 


Pirmiausia prašau priimti mano labai nuoširdžius sveikinimus Jūsų var- 
do dienoje. Linkiu labai daug sveikatos ir ikišiolinės energijos, kad 
galėtumėte ir toliau taip pat nenuilstamai būti mūsų kultūros ir mokslo 
MECENATU, būdami vis tokiu rūpestingu lietuvių mokslo (tremtyje) puo- 
selėtoju ir globėju. Tegul Didysis Jūsų Patronas, kurio šventė Italijoje taip 
iškilmingai yra paminima, Jus, Kunige Prelate, globoja ir saugoja. Per Jūsų 
vardo dieną pasimelsiu ir drauge su dideliu būriu Jūsų gerbėjų giedosiu 
Jūsų garbei ILGIAUSIŲ METŲ! 


Seniai jau Kunigui Prelatui berašiau. Turėčiau daug pasakoti. Vis laukiau 
geresnės progos, ir taip belaukiant atėjo Jūsojo Patrono diena. 

Mano asmeniškame gyvenime yra įvykę pasikeitimų, kuriuos dariau tvir- 
tai tikėdamas, kad tuo būdu ir mokslui, ir visam tam darbui geriau pasitarnausiu. 
Atvirai pasisakysiu, Garbusis Kunige Prelate, kad man buvo pasidarę kažkaip 
skurdu vienam gyventi. Anglijoje pernai susipažinau tokią aukštaitę' Londo- 
ne, kai skaičiau paskaitą kongrese už „Geresnį pasaulį“. Dabar jau mano ir 
adresas naujas. Gyvenu visai arti Šv.Kazimiero kolegijos. 

Vasarą buvau susitikęs Vokietijoje Prof. Maceiną. „Angelų liežuviais“ jam 
kalbėjau, kad nedelstų su „Didžiąja Padėjėja“, kur ir aš jam jau prieš dvejus 
metus daviau skyrių apie Šv.Marijos kultą Lietuvoje. Įtikinėjau taip pat, kad 
paskubintų mano darbo kalbos žiūrėjimą. Duok Dieve, kad jis tai pažadėtu 
laiku atliktų. 

Dar kartą sveikindamas Kunigą Prelatą, prašau priimti mano gilios pa- 
garbos pareiškimą. 

Kaip visados, Jūsų tas pats 
Zenonas 


" Pauliną Talanskaitę. 

41. 


R. ma, 1957.XII.20 
(Laiškas rašytas ranka) 


Jo ir žmonos Paulinos sveikinimai Šv. Kalėdų proga. Dėkoja už dovaną. Gavo naujos 
medžiagos iš Lietuvos. 


Roma, 1957.X11.20 
Garbusis Kunige Prelate, 


Malonėkite priimti mano ir Paulinos nuoširdžiausius Kristaus gimimo 
Šventės linkėjimus. Tegul Kūdikėlis Jėzus Jus globoja ir saugoja! Laimingų 
Naujų Metų! Daug geros sveikatos! 

Labai mudu dėkojava už sveikinimus, kurie buvo paremti tokiu gausiu 
žaliu priedu. Ačiū, labai ačiū! Labai dėkui taip pat už ką tik atėjusius švenčių 
linkėjimus. 

Su Prof. Maceina vedu susirašinėjimą dėl Giedraičio. Be to, gavau papil- 
domos medžiagos iš Lietuvos archyvų (siunčia prof. K.Jablonskis). Reikės kai 
ką papildyti. Apie mano Giedraitį savo žodį Kun. Prelatui tars Kun. St. Yla, 
kuris perskaitė didelę dalį. Aš vėl suradau naujos medžiagos, ir dabar vis taisi- 
nėju, papildau. Vėliau dar plačiau parašysiu. 


Su gilia pagarba ir nuoširdžiausiais linkėjimais. 
Jūsų Zenonas 
42. 

Roma, 1958.11.31 
Sveikinimai Šv. Velykų proga. Kun. St.Yla siūlo „Giedraitį“ leisti dviem tomais: pirmąjį — 
tuojau, antrąjį reikėtų papildyti, nes randa naujos medžiagos, jos gauna ir iš Lietuvos. Papildyti 

sekasi lėtai - trukdo įvairūs terminuoti darbai, straipsnių rašymas „Lietuvių enciklopedijai“. 
Roma, 1958.111.31 


Garbusis Kunige Prelate, 


Pirmiausia prašau priimti nuoširdžius Didžiojo Prisikėlimo šventės linkė- 
jimus. Tegul Prisikėlęs Viešpats Jus globoja ir saugoja! Tegul jis priartina ir 
lietuvių tautos prisikėlimą. Linkiu Gerb. Prelatui daug geros sveikatos! Alle- 
luja, Alleluja, Alleluja! 

Kai sugriš kun. prof. St.Yla, jis paskys kai ką apie mano „monumentalinį“ 
darbą „Giedraitį“ ir jo laikų Lietuvą. Jis man davė mintį, jog geriau būtų jį 
išleisti dviem tomais. Toji dalis, kuri apima Giedraičio laikus iki jo vyskupavi- 
mo pradžios, užima 450 psl. mašinėle. Tai būtų visai geras tomiukas. Antras 
tomelis išeitų ne mažesnis. Norėčiau žinoti kun. Prelato nuomonę, juo labiau, 
kad 8-12 IV būsiu trumpai Baltų Institute Vokietijoje ir ten matysiu prof. Ma- 
ceiną. Yra dar ir kita priežastis, kodėl reikėtų leisti I dalį atskirai. Antrai daliai 
aš pamažu gaunu medžiagos iš Lietuvos archyvų. Tai būtų mano darbo didelis 
pliusas, jeigu tos medžiagos būtų kiek galima daugiau. Radau daug papildymų 
dar ir Romoje. Tik kadangi dabar reikia vien „iš mokslo“ gyventi ir vis atlikinė- 
ti terminuotus darbus, nuolat prirašant į Liet. enciklopediją labai daug, tie 
papildinė jimai vyksta labai pamažu. 

Dar sykį labai pagarbiai su šventėmis sveikindamas, pasilieku su gilia pa- 
garba 

tas pats Jūsų Zenonas 


Roma, 1958.V1I.26 


Labai dėkoja už papildomai atsiųstą 1000 dolerių „Giedraičiui“ išleisti. Medžiaga 
rankraščiui papildyti iš Lietuvos eina gana lėtai. Pasižadėjo Baltų institutui parašyti Lietuvos 
istoriją vokiškai. Vis tebevargsta su straipsniais „Lietuvių enciklopedijai“. Džiaugiasi, kad Prelatas 
atvyksta į Romą, bus galima smulkiai aptarti „Giedraičio“ leidimą; bus apie 40 lankų - 640 
puslapių. 


Roma, 1958.V1I.26 
Garbusis Kunige Prelate, 


Labai dėkoju už malonų laišką ir už atsiuntimą „Giedraičio“ spausdini- 
mui čekio 1.000.00 dol. Tuos pinigus, kaip ir ankstesnius (2000.00) padėjau 
Vatikano banke. Kadangi knyga tikrai didelė, tai, kaip spėju, susidarys 
per 35 lankus, gal net 40 lankų (su visa bibliografija, registeriais ir priedais). 
Lankas kainuoja toje spaustuvėje, kur spausdinimo darbus vykdo Tėvas Vaiš- 
nora, 100.00 dol. Norėčiau dar duoti šiek tiek iliustracijų. Labai labai dėkui, 
kad Didžiai Gerbiamas Prelatas dedate ypatingą rūpestį mano „Giedraičio“ 
išspausdinimui. 

Aš noriu tik keletą paskutinių skyrių papildyti nauja medžiaga ir perdirb- 
ti. Medžiaga iš Lietuvos eina gana pamažu. Be to, radau ir čia kai ką nauja. 
O šiuo metu esu nepaprastai užimtas rašymu Lietuvos istorijos Baltų Institu- 
tui Bonnoje. Vokiškai nėra jokios Lietuvos istorijos, ir aš, kaip Baltų Instituto 

narys, esu įpareigotas skubiausiai rašyti Lietuvos istoriją. Vargstu taip pat su 
straipsniais į „Lietuvių Enciklopediją“, į kurios kiekvieną tomą tenka daug 
prirašyti. Turiu dar ir kitų gana terminuotų darbų. Dar niekada manęs darbai 
taip netrėškė prie žemės kaip dabar. 

Labai, labai džiaugiuosi, kad teks Romoje su Kunigu Prelatu pasimatyti. 
Tada aptarsime galutinai visus „Giedraičio“ išleidimo reikalus. Ir aš labai no- 
rėčiau tą darbą, nežiūrint visokių kitokių istorinių darbų, kaip galint greičiau 
parodyti pasaulio šviesai. Didžiai Gerbiamo Kunigo Prelato asmenyje turiu 
toki Mecenatą, kuris mano gyvenime yra UNIKUMAS. Nuoširdžiausias ačiū! 
Kaip rašiau, mano darbą yra skaitęs kun. prof. Yla. Jis gali prie progos apie ji 
pasakyti. Bet man labai rūpi - kadangi antros laidos juk niekada neteks leisti — 
sudėti ir tą medžiagą, kuri yra labai svarbi (iš Lietuvos) ir normaliai būtų ne- 
prieinama. Turiu galvoje Lietuvą. Šitą medžiagą aš labai branginu. 

Linkėdamas Gerbiamam Kunigui Prelatui geros sveikatos ir ikišiolinės 
energijos ir Apvaizdos Globos, 

pasilieku su giliausia pagarba Kristuje 
Jūsų Tas pats Zenonas 


44. 


Roma, 1958.XI.23 


Dėkoja už žurnalą ir A.Maceinos „Didžiąją Padėjėją“. Gražiai išleista. Susirūpinęs, ar 
visą sumą perduoti t. Vaišnorai. Kai t. Vaišnora paprašys, duos 1000 dolerių, o dėl likusiųjų 
prašo Prelato nurodymo. Pagal spaustuvės apskaičiavimą, „Giedraičio“ 756 puslapių, rašytų 
rašomąja mašinėle, kainuos 1 904 750 lirų, tai yra 3072 dolerius už 2006 egzempliorių. Graudu, 
jei reikėtų atiduoti visus pinigus, kurie buvo garantija, kad „Giedraitis“ bus išleistas. Guodžiasi. 
kad bus spausdinama Putnamo seserų. 


Roma, 1958.XI.23 


Garbusis Kunige Prelate, 


Jau bus tuoj keli mėnesiai praėję, kai Jūs lankėte Amžinąjį Miestą. Dievo 
Apvaizdos taip jau buvo surėdyta, kad Gerbiamasis Prelatas buvote vienas iš 
tų retų paskutiniųjų, kuris Šv.Tėvą prieš jo mirti matėte. Labai dėkoju už 
The Evening Tribune. Aš kaip tik visokias iliustracijas renku, liečiančias po- 
piežiaus mirtį ir t.t. Labai dėkoju taip pat už knygų atsiuntimą. „Didžioji 
Padėjėja“ dailiai atrodo, ir raidės gana simpatiškos. Man jos labiau patinka 
negu Failli' raidžių tipai. Kažkaip jų knygos nesudaro šilimos. Galbūt kad jie 
nesistengia ten. Tokia yra ir Tėvo Vaišnoros išvada. 


! Romoje, netoli šv. Kazimiero kolegijos esančios spaustuvės savininko vardas. Ten buvo 
spausdinamas arkivysk. J.Skvirecko verstas Sventasis Raštas ir kitos lietuviškos knygos. 

Jis kaip tik vakar buvo pas mane ir paskaitė man porą sakinių iš 
Gerb. Prelato laiško?. Tėvas Vaišnora įsakmiai pabrėžė man, jog jis dar nieko 
iki šiolei spaustuvei nesąs mokėjęs, tad iš tų 3000 dol., kurie yra mano knygos 
leidimui skirti, mažai kas beliksią. Aš pažadėjau T. Juozapui V. perduoti pini- 
gus, kurie dabar yra Vatikano banke, bet norėčiau iš Kunigo Prelato patirti, ar 
jam visus reikia perduoti, ar kaip kitaip. Išmokėjęs pinigus, aš iš jo paimsiu 
kvitą ir Gerb. Prelatui persiųsiu. Laukdamas Jūsų visada man mielo laiško, aš 
išmokėsiu jam vieną tūkstantį dol. Argi jis jau tikrai tiek daug dar turi pinigų 
išleisti? Kaip Gerb. Prelatas žinote, mano knygą 750 psl. mašinėle, kur vienas 
ketvirtis petito, apskaitė spaustuvė viso išlaidų (2000 egz.) 3072 dol., t.y. lirų 1. 
904.750. Kažkaip griaudu, jeigu visus pinigus, kurie šildo ir palaiko viltį, kad 
jie mano didelei knygai išleisti yra garantija, gali kartais ateityje dėl tik Viešpa- 
čiui Dievui žinomų aplinkybių komplikuotis. Tėvo Juozapo laiške yra parašyta 
man gera žinia, kaip mano knyga bus Putname spausdinama. Aš manau, kad 
Seserys? su didele šilima pristatys knygą negu tai pajėgia Failli, vis palikdami 
korektūros klaidų ir neišvengdami kitų trūkumų, kurių neturėtų būti. 

Lauksiu šiomis dienomis Gerb. Kunigo Prelato parėdymo. Kaip nurody- 
site, taip viską ivykdysiu. O laiško belaukdamas, jeigu kun. Vaišnora paprašys, 
išmokėsiu jam 1000 dol. 

Jeigu jau taip nutiktų, kad prieš Didžiąją Gimimo šventę neparašyčiau 
kokiu skubiu reikalu, malonėkite priimti mano ir mano Paulinos pagarbius 
linkėjimus. Su visu nuoširdumu 

Jūsų Zenonas 


45. 


Roma, 1959.11.23 


Sveikinimai. Mirus latviui, Baltų instituto vadovui, vyksta metams į Boną - įpareigotas eiti 
to instituto vadovo pareigas. Turi klausyti, nes gauna stipendijėlę iš instituto. T.Vaišnoros knygai 
reikia 2000 dolerių. Be naujo nurodymo nemokės daugiau kaip 1000 dolerių. Gavo „Giedraičiui“ 
naujos medžiagos iš Lietuvos. Kamuojasi su straipsniais enciklopedijai. Dėkoja už atsiųstas 
knygas. Prašo poros egz. A.Maceinos „Didžiosios Padėjėjos“. Parašė Vaišnoros knygos „Marijos 
garbinimas Lietuvoje“ recenziją „Aidams“. 


Roma, 1959.11.23 
Garbusis Kunige Prelate, 
Nors dar ilgas Gavėnios laikas, bet jau noriu pasveikinti su Prisikėlimo 


šventėmis. Tegul Prisikėlusis Viešpats Jus, Mūsų Brangusis Mecenate, globoja 
ir saugoja. Daug geros sveikatos ir ikišiolinės energijos! 


* Prelatas laišku įgaliojo t. Vaišnorą apmokėti jo veikalą „Marijos garbinimas Lietuvoje“, 
Roma, 1958, 445 psl. 


* Nekaltai Pradėtosios Švč. Mergelės Marijos Vargdienių seserų kongregacija Putname, 
Konektikuto valstijoje, netoli Bostono, turi spaustuvę. 


434 AKAD. KUN. ANTANAS LIUIMA SJ *72 


Man prisieina nuo kovo antros pusės išvykti Vokietijon į Baltų Institutą. 
Mano adresas tad nuo kovo galo bus: Z.1., Baltisches Forschungsinstitut, Uni- 
versitat, Zimmer 376, BONN. To instituto vedėjas latvis Šturm.. yra netikėtai 
miręs, ir man teks formaliai metus eiti to Instituto vedėjo pareigas, nors aš už 
kelių mėnesių kuriam laikui ir grįšiu vėl Romon. Kadangi mudu su prof. Ma- 
ceina esava to Instituto nariai ir iš jo gaunava stipendijėles, reikia paklusti ir to 
Instituto nutarimams. 

Šiomis dienomis buvo pas mane kun. Dr. Vaišnora. Jis sakėsi gana bran- 
giai sumokėjęs spaustuvei, ir kiekvienos knygos persiuntimas atsieisiąs apie 
pusę dol. Jis manęs paprašė dviejų tūkstančių dol. Nuo lapkričio galo jis man 
nieko nebuvo minėjęs, nes nebuvo dar gavęs sąskaitų. Aš jam pažadėjau iki 
kovo 4 dienos išmokėti iš Gerb. Prelato pas mane esančių pinigų vieną tūks- 
tantį dol. Jeigu kokių kitokių patvarkymų ar didesnių išmokėjimų reikėtų 
padaryti, malonėkite, Gerb. Prelate, man tuojau parašyti, kad aš galėčiau iš 
Vatikano banko „išliuosuoti“ reikalingus pinigus, kurie ten yra saugiai padėti 
procentui, kad ir nedideliam. Negavęs kitokio parėdymo, kovo 4 d. išmokėsiu 
1.000 dol. 

Iš išsamaus pasikalbėjimo ir abipusio nuomonių pasikeitimo abu priėjova 
prie išvados, jog Romoje knygų spausdinimas labai brangiai atsieina, ir geriau 
jas spausdinti pas seseris. 

Mano „Giedraičiui“ iš Lietuvos vėl gavau tokios svarbios medžiagos (nuo- 
traukų ir archyvinių išrašų), kuri reikalauja kelis skyrius naujai perdirbti. O aš 
šiuo metu kamuojuos su „Lietuvių Enciklopedija“. Baigiau rašyti Me-Mi rai- 
des, ant kulnų lipa redaktoriai tolimesnių raidžių, ir taip be pabaigos. Per visą 
žiemą rašiau Baltų Institutui istoriją. Labai dėkoju, Kunige Prelate, už visas 
atsiųstas knygas, kurias labai tvarkingai visas gavau. Maceinos „Didžiosios Pa- 
dėjėjos“ dar mielai norėčiau gauti bent porą egz. (Romos adresu), nes kaip tik 
savo istoriškąją dalį norėčiau padovanoti čia besidomintiems. Bet tai tik mano 
nuolankus prašymas, jeigu dar turite kokį atliekamą egz. 

Tėvo Vaišnoros knygos parašiau „Aidams“ recenziją. 

Dar sykį sveikindamas su Šventėmis, džiaugsiuosi, jeigu rasite laiko prie 
progos parašyti keletą žodelių. Mano Paulina prašo perduoti kun. Prelatui pa- 
garbius linkėjimus. 


Jūsų Zenonas 

Roma, 1959.X.3 


Sveikinimai ir linkėjimai. 1000 dolerių išmokėjo T.Vaišnorai. Parašė knygos „Marijos 
garbinimas Lietuvoje“ recenziją. Stebisi, kad ši knyga negavo premijos. Svarbios medžiagos 
gauna iš Lietuvos. Paskubomis turi parašyti šešis nemažus straipsnius enciklopedijai. 


Roma, 1959.X.3 
Garbusis Kunige Prelate, 


Atleiskite - labai prašau, kad aš tik Didžiojo Jūsų Patrono dienoje teiš- 
siunčiau savo laišką. Šiandien kaip tik grįžau iš Bonos, kur buvau Baltų Institute 
šešis ir pusę mėnesio. Paskutinę dieną ten turėjau tiek visokio darbo dar, kad 
tik mintimis ir visa savo širdimi tegalėjau Kunigui Prelatui siųsti savo linkėji- 
mus. Tegul Didysis Šventasis Gerbiamą Prelatą globoja ir saugoja. Linkiu daug 
šviesių dienų ir daug geros sveikatos! Plurimos annos, Plurimos! Tegul Vieš- 
pats Dievas dar ilgai ilgai laiko Gerbiamą Mūsų Kultūros Mecenatą sveiką ir 
visada ryžtingą veikti mūsų spaudos srityje taip, kaip iki šiol tikrai dar niekas 
nėra veikęs ir pasireiškęs. 

Iš Bonos aš rašiau Kunigui Prelatui (tuojau po Velykų). Kaip žinote, Tė- 
vui Vaišnorai išmokėjau viena tūkstantį dolerių (iš Jūsų pas mane esamų pinigų). 
Iš Vaišnoros paėmiau kvituką ir galėčiau jo pas mane paieškoti (dar iš kelionės 
nesusitvarkiau!) ir atsiųsti. „Aiduose“ rašiau apie tą gerą knygą ir recenziją, ir 
aš tikėjau, jog ji bus premijuota. Neskaičius kitos knygos, sunku man pasakyti, 
kodėl taip įvyko. Bet man tokis sprendimas buvo nelauktas. 

Kaip esu rašęs, iš Lietuvos paskutiniu laiku gavau ir vis gaunu ir gaunu 
tikrai svarbios archyvinės medžiagos. Kai ką daviau (nusiunčiau) ir kun. Ylai, 
kuris tikrai nustebo tos medžiagos svarbumu. Bonoje labai mažai tegalėjau 
prie to darbo prieiti, nes gulė ant mano pečių visa Baltų Instituto našta. Iš 
mokslo Europoje laikytis šiuo metu reiškia didelę laiko dalį atiduoti įstaigai. 
Bonoje būsiu dar nuo gruodžio pradžios iki kitų Velykų. Dabar atvykau su 
žmona iš Bonos Romon ir čia uždusęs turiu rašyti 6 nemažus straipsnius iš 
Lietuvos istorijos į XV tomą. Leidėjas Kapočius! labai spaudžia! Tad per tuos 
du mėnesiu turiu čia parašyti bent kelis šimtus puslapių... O čia dar turime ir 
šeimyninių reikalų. Apie lapkričio vidurį laukiame šeimos padidėjimo. Tai su- 
daro įdomaus klapatėlio! 

Iš Romos, kur gyvensiu iki gruodžio pradžios, dar parašysiu. Dabar tik 
turiu zovada lėkti ir dirbti skubančius darbus. O tą mielą „Giedraitį“ tik prie 


! Juozas Kapočius (g. 1907) - spaustuvininkas. „Lietuvių enciklopedijos“ leidėjas (LE, X, 
482-483; XXXVI, 277, XXXVII, 263). 

progos braukau, papildau. Bet šiuo metu dėl didelio LE leidėjo spaudimo nė 
to negalėsiu. 
Dar sykį labai atsiprašau Garbųjį Prelatą, kad aš tik dabar su savo pavė- 
luotu laišku tepasirodau. Mano žmona labai prašė nuo jos pasveikinti! 
Su gilia pagarba ir dėkingumu tas pats visada 
Jūsų Zenonas 


47. 


Roma, 1959.XI.3 


Sveikina pakėlimo į prelatus proga. Gausybė darbų: enciklopedija, Baltų institutas, kuriam 
įsipareigojo parašyti vokiškai „Lietuvos istoriją“. Tą pačią „Lietuvos istoriją“. tik gerokai platesnę. 
rašo ir lietuviškai. Turi jau 400 puslapių. Atsisakyti daug laiko reikalaujančio Baltų instituto 
reikštų netekti egzistencijos pamato. Kol susijęs su Baltų institutu, niekaip negali papildyti 
„Giedraičio“; papildymų turi daug ir be jų knygos nenori spausdinti. Vysk. Padolskiui nusiuntė 
M.Giedraičio gyvenimo aprašymą, kad mėgintų gauti Vatikane kokį nors dokumentą kenčiančiai 
Lietuvai M. Giedraičio 350-ųjų mirties metinių proga. Prašo dar,„Didžiosios Padėjėjos“. 
T.Vaišnorai išmokėjo 1000 dol. kiti - Vatikano banke. Laukia kūdikio; po to grįš į Boną. 


Roma, 1959.XI.3 
Garbusis Kunige Prelate, 


Pirmiausia prašau priimti mano nuoširdžius sveikinimus! Jums suteikta- 
sis naujai ekleziastinis paaukštinimas, kuris Didžiai Gerbiamam Kunigui 
Prelatui jau seniai teisėtai priklausė, yra drauge ir mums visiems džiaugsmas, 
kad akivaizdžiai regimu būdu yra patvirtinami ir įvertinami tie dideli Jūsų nuo- 
pelnai Bažnyčios labui. Iš visos širdies džiaugdamasis linkiu, kad Jūsų prakilnybė 
ir toliau, Apvaizdos globojamas ir stiprinamas, turėtų galimybės veikti taip, 
kaip iki šiol esate veikę. Jungdamasis į chorą visų tų, kurie giedojo Ilgiausių 
metų, ilgiausių, aš reiškiu šiomis kukliomis eilutėmis savo džiaugsmą ir siun- 
čiu linkėjimus! Tegul Viešpats išlaiko Monsignorą dar daug daug metų 
sveiką ir stiprų! 


Jūsų Prakilnybe, 

Mano reikalai ir padėtis su darbais nėra nė per plauką pasikeitusi. Į Lie- 
tuvių Enciklopedijos XV tomą turiu pagaminti 6 ilgus straipsnius. To negana, 
rašau į XIX ir XX tomus, kur man pačiam vėl begales reikia prirašyti. Baltų 
Institutui, iš kurio dabar reikia laikytis, esu įsipareigojęs terminuotai parašyti 
vokiškai Lietuvos istoriją. Beje, jos tekstą (daug plačiau) rašau ir lietuviškai. 
400 psl. su viršum yra gatavi penkiuose egz. O jų bus dar porą kartų tiek! To- 
kioje varganoje terminuočiausių darbų padėtyje aš niekaip neišgalvoju, kaip 
aš dabar galėčiau, kitus terminuotus ir labai skubius darbus palikęs, eiti per- 

dirbti, papildyti savo mielo „Merkelio Giedraičio“. Dabar tikrai negaliu, nors 
visaip taupau laiką*. Atsisakyti nuo Baltų Instituto, kuriam dabar vadovauju 
(gruodžio pradžioje turėsiu Bonon vėl išvažiuoti iki pat kitų Velykų), reikštų 
netekti egzistencijos minimumo. Šiuo metu jokių kitų galimybių laikytis netu- 
riu. Enciklopedijos leidėjas Kapočius labiausiai bijo, kad istorijos straipsniai 
nebūtų uždelsti. Juos reikia laiku parašyti! 

Nors daug kas mano „Giedraitį“ skaitė, vis sako, kad gerai, tačiau aš jokiu 
būdu negaliu, gavęs tiek įdomios ir tikrai svarbios medžiagos iš Lietuvos, pa- 
likti ją nuošaliai. Tai būtų tikrai nusikaltimas! Tai medžiagai sunaudoti reikia 
keletą skyrių perdirbti, mašinėle perrašyti. Tam reikia laiko! Kol esu, Gerbia- 
mas Kunige Prelate, su aukščiau minėtais darbais susirakinęs, jokiu būdu 
nebeturiu galimybės prie „Giedraičio“ perdirbimo prieiti. Bet, kai tik mano 
darbų našta palengvės ir aš vėl turėsiu galimybės savo egzistencijos klausimus 
sutvarkyti, aš visa energija mesiuos į to man taip svarbaus darbo užbaigimą. 
Nežinau, ar šiandieninėje mano padėtyje galėtų kas nors man surasti geresnį 
patarimą ar sprendimą. Aš jo mielai paklausyčiau. Kaip tačiau šiuo metu, kai 
mane tiek daug darbų kamuoja, tą klausimą išspręsti, sukasi man galva. 

Kai Romon grižau iš Bonnos, turėjau progos vysk. Padolskiui pasiūlyti 
kokiu nors būdu pažymėti M.Giedraičio 350 metų sukaktį. Šiemet suėjo tokis 
jubiliejus nuo jo mirties. Vyskupui aš parašiau trumpa M.Giedraičio gyvenimo 
aprašymą ir jo reikšmę lietuvių tautai. Gal šita proga pasiseks pagaliau mums 
gauti kokią nors brėvę. Giedraičio sukaktis yra puiki proga pasakyti ką nors 
daugiau kenčiančiai lietuvių tautai. Kiek žinau, ta proga dabar yra bandoma 
gauti lietuvių tautai brėvę, kai šv.Kazimiero sukaktis (ta proga irgi buvau da- 
vęs argumentacija!) iš lenkų pusės buvo mums sutrukdyta. 


Atleiskite, Jūsų Prakilnybe, kad užsikalbėjau. Žinau, kad esate labai 
užimtas. Jūsoji Mecenatinė veikla, parapija, naujoji mokykla ir t.t., tai dalis tų 
darbų, kurie išliks ilgiems laikams. Šia proga dar kartą dėkoju už man atsiųstą 
„Didžiąją Padėjėją“. Jeigu dar gaučiau Romoje porą egz., aš turėčiau progos 
juos gražiai sunaudoti, nes ir manuoju strp. ten domisi kai kurie svetimtaučiai, 
kuriems bus naudingi nurodomi šaltiniai. 

Kaip esu spalių pradžioje rašęs, kun. Vaišnorai išmokėjau dar kovo 4 vie- 
ną tūkstantį dol. O viską kitką laikau banke Vatikane. 

Dabar pas mane namie laukimo dienos! Už geros savaitės turėtume susi- 
laukti šeimos. Gal Dievas duos, kad viskas laimingai eisis!: O paskui vienam 
man, deja, po poros savaičių, gruodžio pradžioje, reikia išvykti į Bonną (Balti- 
sches Forschungsinstitut Universitat, Zimmer 376, Bonn). 

Dar kartą sveikindamas šia iškilminga proga (mano žmona prašė taip pat 
perduoti jos pagarbius linkėjimus), reiškiu gilią pagarbą 

Jūsų Zenonas 


* Seniai kviečia Mama ir brolis aplankyti Čikagoje, bet... 

Roma, 1960.X.1 


Sveikinimai ir linkėjimai. Dėkoja už laišką ir dovanas. Prašo dar trijų „Didžiosios Padėjėjos“ 
egzempliorių. Dvejus metus sugaišęs Bonoje, tikisi atsikvėpti Romoje ir baigti „Giedraitį“. Vasarą 
Svedijoje istorikų kongrese skaitė paskaitą. 


Roma, 1960.X.1 
Garbusis Kunige Prelate, 


Siųsdamas savo nuoširdžiausius linkėjimus Jūsų Didžiojo Patrono dieno- 
je, prašau priimti pagarbius linkėjimus. Daug geros sveikatos ir ikišiolinės 
energijos bažnytinio ir visuomeninio bei kultūrinio veikimo baruose ir Jūsų 
didžiuose užsimojimuose. Tegul Didysis Šventasis globoja ir saugoja! Ir aš taip 
pat jungiuosi į tą būrį gerbėjų, draugų ir Jūsų artimų pažįstamų, kurie vardo 
dienai siunčia savo linkėjimus ir gieda Plurimos annos, Plurimos! 

Šia proga dėkoju iš visos širdies Kunigui Prelatui už visas knygų siuntas, 
už mielą prisiminimą Kristaus Prisikėlimo šventėje ir žalią priedą. Tuo metu 
kaip tik plušau Vokietijoje Baltų Institute, kur jau antrus metus einu vedėjo 
pareigas. Ir dabar turėsiu spalių 27 ten išvažiuoti. Bonnoje (Baltisches For- 
schungsinstitut, Bonn, Universitat, Zimmer 376) išbūsiu iki Naujų metų. Tada 
jau būsiu savo jungą baigęs. Gal mane paleis ir kiti terminuoti darbai, kurie 
šiuo metu Romoje kamuoja. Noriu pagaliau perdirbti nauja medžiaga savo 
darbo (Giedraičio) keletą skyrių. Jau tikrai pats laikas jį spausdinti. Tad džiau- 
giuosi, kad, sugaišęs Bonnoje dvejus metus, galėsiu Romoje labiau tik savo 
darbui atsidėti. 

Šią vasarą buvau Švedijoje. Skaičiau istorikų kongrese paskaitą, turėjau 
dar kitų paskaitų, ir taip be paliovos. Šiuo metu ypač kamuoja Liet. Enciklo- 
pedija! 

Būčiau labai dėkingas, jeigu Gerbiamas Kunigas Prelatas galėtų man at- 
siųsti Antano „Didžiosios Padėjėjos“ bent tris egz. 

Dar kartą Kunigą prelatą sveikindamas, pasilieku su gilia pagarba tas pats 


Jūsų Zenonas 


PS. Mano žmona Paulina prašė perduoti jos sveikinimus. 

49. 


Bona, 1960.XII.23 
(Laiškas rašytas ranka) 


Sveikinimai ir linkėjimai. Baigęs savo „baudžiavą“ Baltų institute, sausio 8 d. grįš į Romą 
ilgesniam laikui. Galės sėsti prie darbų; straipsniai enciklopedijai dar tebevargina. 


Bonn, 1960.XII.23 


Garbusis Kunige Prelate, 


Prašau priimti nuoširdžiausius linkėjimus Didžiosioms Kristaus Gimimo 
šventėms. Tegul Kūdikėlis Jus globoja ir saugoja. 

Laimingų Naujų Metų. 

Linkiu daug geros sveikatos! 

+++ 

Užbaigęs pagaliau savo baudžiavą Baltų Institute (Bonnoje), sausio 8 grįžtu 
Romon pas savo šeimą (Via Verbania 28) ir dabar jau pasiliksiu Romoje ilgai. 
Tad galėsiu prisėsti, svetur nebesiblaškydamas, prie viso to, ką iki šiol atidėlio- 
jau užbaigti. 

Gaila, kad teks dar kiek laiko sugaišti su Lietuvių Enciklopedijos XV to- 
mui skirtais straipsniais. 

Dar syki linkėdamas daug geros sveikatos ir Apvaizdos globos, reiškiu 
gilią pagarbą 

tas pats Jūsų Zenonas 


50. 


Roma, 1961.VI.20 


Sveikinimai ir linkėjimai. Džiaugiasi, kad Prelato dėka pasirodė Lietuvių katalikų mokslo 
akademijos Suvažiavimo darbų IV tomas. Dėkoja už 500 dolerių čekį kelionei į Akademijos 
suvažiavimą Čikagoje. 


Roma, 1961.V1I.20 
Jūsų Prakilnybe, Garbusis Kunige Prelate, 


Pirmiausia prašau priimti mano pagarbius linkėjimus Jūsų reikšmingo- 
sios amžiaus sukakties proga. Aš jungiuosi į tą gausų chorą visų tų, kurie giedojo 
Plurimos Annos, Plurimos. Tegul Apvaizda dar ilgus metus globoja ir saugoja! 
Birželio 16 prisiminiau maldoje, iš visos širdies trokšdamas, kad Didysis mūsų 
kultūrinių nelengvų dienų MECENATAS dar daug savo nepaprasto pasiauko- 
jimo ir entuziastiško duosnumo vaisių akivaizdžiai galėtų dar išvysti!* 

Vakar kaip tik buvo išspausdintas paskutinio (IV) Lietuvių Katalikų Moks- 
lo Akademijos Suvažiavimo darbų šaunus tomas, kurį D. Gerbiamas Prelatas 
esate finansavę. Mes džiaugiamės labai, kad šita 321 psl. knyga galėjo išvysti 
pasaulį. O jos pasirodymui vėl parodėte savo tradicinę Mecenato globą ir da- 
vėte galimybių leidinį išspausdinti. Tikiu, kad artimiausiu laiku šį tomą gausite 
įrankas. 

Su didele padėka gavau prieš gerą savaitę ir aną laišką, kuriame buvo 500 
dol. čekis apmokėti mano kelionei į LKM Akademijos suvažiavimą. Buvau 
tiesiog sujaudintas. Pirmas mano įspūdis buvo, jog šituos pinigus reikėtų gal 
labiau skirti knygų leidimui ir kitiems Kunigo Prelato mecenatiškiems dar- 
bams, o ne atskiro asmens lėktuvinei kelionei... Jeigu neatsiras staiga kokių 
kliūčių iš konsulato pusės (aš iki šiol buvau įrašytas į kvotą, ir tokie turistinių 
vizų nebegauna) aš bandysiu atvažiuoti į JAV, ir jau dabar ima džiaugsmas, kad 
bus progos Brangų Kunigą Prelatą pamatyti ir pasikalbėti bei aplankyti. Tai 
bus man didelis siurprizas, nes Amerikoje nesu iš viso buvęs. 

Jeigu tačiau atsirastų nenugalimų kliūčių, kurios ne nuo manęs priklauso, 
aš skubiai informuosiu Gerbiamą Prelatą ir grąžinsiu čekį. Šiomis dienomis 
viskas galutinai turi paaiškėti. Kai aš dar buvau nevedęs ir nieko neturėjau, 
kas mane Romoje rištų, du kartu negavau į JAV vizos. Dabar jau, rodos, viskas 
yra pasikeitę gerojon pusėn. Labai dėkui, kad man suteikiate progos atvykti į 
Ameriką. Atrodo, kad aš būsiu vienintelis valdybos narys suvažiavime. Duok 
Dieve, kad man čia pasisektų nugalėti visas kliūtis. Greitai paaiškės, ir apie tai 
aš vėl parašysiu. 

Prašau priimti nuoširdžią padėka už visas dovanas, kurias radau švenčių 
proga grižęs iš Vokietijos Romon. 

Su gilia pagarba ir nuoširdžiausia padėka 
tas pats Jūsų Zenonas 


51. 


Roma, 1961.VI11.9 


Praneša, kad gavo JAV vizą ir kad VIII.25 išvyksta į Niujorką. Ten bus kokį mėnesį. aplankys 
motiną ir Prelatą. Dabar rengia Akademijos suvažiavimui paskaitą. 


Roma, 1961.VIII.9 


Garbusis Kunige Prelate, 


Pagaliau šiandien gavau amerikiečių vizą ant savo lietuviško paso ir galiu 
su džiaugsmu pasakyti, jog su Tamstos pagalba 25 rugpjūčio ryto 8 val. (8.15) 


* Gal man [bus] vėliau progos papildyti tai, ką K.Mockus ir Aistis [rašė]. 

išskrendu Pan American lėktuvu Amerikon ir jau pietumis (14 val.) būsiu 
New Yorke. Parašiau prof. Brazaičiui. Gal kas nors mane paims iš aerodromo. 
Iš New Yorko norėčiau jau 29, vėliausiai 30 rugpjūčio išvykti Čikagon. Gal ten 
vietoje pasiseks surasti ką nors, kas savo automobilyje galės priglausti. Ameri- 
koje tenumatau būti kokias keturias savaites, nes namon labai spaudžia 
terminuoti darai. Pabuvojęs kiek pas savo mamą (Čikagoje), norėčiau namuo- 
se aplankyti ir kun. Prelatą. 

Šiuo metu iš visų jėgų rašau savo paskaitą suvažiavimui, kuri išeis ne- 
trumpa. 

Jeigu ne nuoširdi ir duosni Kunigo Prelato ranka, man ir šį kartą nebūtų 
pasisekę pamatyti Amerikos. 

Dar sykį labai dėkodamas, reiškiu gilią pagarbą ir džiaugiuosi, kad teks 
Amerikoje pagaliau pasimatyti. 

Su visu nuoširdumu 
Jūsų Zenonas 


Roma, 1961.VIII.12 


Praneša. kad mielai nuvežtų siuntinėlį, nes vietos bagaže turės daug. Prašo, kad praneštų 
kun. Krasauskui arba kun. Avižai, arba jam pačiam, ką dar galėtų nuvežti. 


Roma, 1961.VIII.12 
Garbusis Kunige Prelate, 


Prieš porą dienų, kai tik pagaliau gavau USA vizą, skubiai rašiau Tamstai. 
Tą pat dieną pranešiau keletui prietelių ir Suvažiavimo rengėjams, jog tikrai 
su Jūsų pagalba pagaliau atvykstu. To negalėjau pasakyti, kol vis neturėjau 
vizos. 

Per skubėjimą pamiršau Gerbiamam Prelatui pasakyti, jog mielai galiu 
atvežti Tamstos laiške minimą ryšuliuką, kurį kas nors turėjo Romoje gyve- 
nančių kunigų nupirkti. Čia yra visai vasarai pasilikęs kun. Rapolas Krasauskas, 
kun. Aviža!. Jeigu dar reikėtų, gal ir aš galėčiau per juos reikalingus nupirkti 
dalykus parūpinti. Kadangi atvažiuoju už 14 dienų, laiko tikrai dar užtektų. 
"Tad malonėkite kuriam nors tų kunigų arba per mane rašyti. Aš mažai ką tesi- 
vežu, tad tikrai mano lagamine vietos bus. Reikėtų tik mums čia Romoje 


! Dr. prel. Jonas Aviža (1913-1983) tuo metu buvo Šv.Kazimiero kolegijos vicerektorius, 
vėliau - lietuvių Vokietijoje sielovados direktorius (LE, I, 503; XXXVI, 69). 

„susimesti“ skubiai, kad viską, ką Gerb. Prelatas norite, galėtume gražiai ir 
gerai parūpinti. 
Džiaugdamasis, kad greitai pasimatysime, reiškiu nuoširdži 1usiai gilią pa- 
garbą 
Jūsų Zenonas 
PS. Labai dėkoju už neseniai gautą Jūsų leidinių siuntą. Ačiū! 


53. 


Roma, 1961.XII.16 
(Laiškas rašytas ranka) 


Sveikinimai ir linkėjimai. Porą mėnesių plušėjo prie skubių darbų. Dėkoja už apmokėtą 
kelionę į JAV, kuri buvo ne tik maloni, bet ir naudinga; skaitė keliolika paskaitų iš savo darbų 
archyvuose. Apgailestauja, kad negalėjo dalyvauti Prelato 70 metų sukakties minėjime. Pašto 
ženklai zakristijonui. 


Roma, 1961.XII.16 
Garbusis Kunige Prelate. Mūsų Žymusis Mecenate, 


Pirmiausia prašau priimti iš širdies sveikinimus Didžiajai Kūdikėlio Jė- 
zaus Gimimo šventei. Tegul jis Jus ilgai globoja ir saugoja! Laimingų ir 
sveikatingų Naujų Metų! 

Grįžęs iš U.S. A. jau seniai norėjau parašyti ir padėkoti už viską, bet taip 
jau man išėjo, kad - laimingai sugrįžęs - Romoje ištisus du mėnesius buvau 
prirakintas prie labai skubotų ir neatidėliotinų darbų, nes jie buvo terminuoti. 
Tad turėjau ištisas dienas kamuotis, kad galėčiau tesėti pažadus. 

Esu labai dėkingas Kunigui Prelatui, kad man sudarėte tokią galimybę 
pamatyti Ameriką. Savo įspūdžiais esu labai patenkintas. Nors teko vis skubė- 
ti, bet daug ko mačiau, kas man buvo labai naudinga. Pagaliau turėjau progos 
iš savo srities ir archyvinių tyrinėjimų paskaityti keliolika paskaitų. Be Jūsų 
Mecenatiškos paramos, kai man visa kelionė buvo tik malonus oru „pasivaži- 
nėjimas“, neįsivaizduoju, Brangusis Kunige Prelate, kada aš būčiau galėjęs 
išvysti Naująji Pasaulį? 

Prašau, Kunige Prelate, čia pridedamus porą ženklų, kurie priklauso seri- 
Jai ant voko, perduoti Jūsų mielam zakristijonui p. Skėriui su švenčių linkėjimais. 
Linkėjimai taip pat paslaugiai p. šeimininkei. 

Dar kartą dėkodamas už tokią didelę dovaną man, prašau priimti pagar- 
bius ir nuoširdžius linkėjimus nuo visos mano šeimos. 

Su gilia pagarba 
Jūsų Zenonas 

PS. Gaila, kad aš niekur negalėjau pasireikšti ir dalyvauti didelėje šventė- 
je, kai buvo atžymėta [Jūsų] 70 metų sukaktis Čikagoje! Jungiuosi į tą gausų 
chorą, kurie giedojo Ilgiausių Metų! Dėkodamas už švenčių linkėjimus, pasi- 
lieku 

Jūsų Zenonas 

54. 


Roma, 1962.IV.20 
(Laiškas rašytas ranka) 


Sveikinimai Velykų proga ir linkėjimai. Žiemą praleido rašydamas straipsnius. Dabar rašo 
Lietuvos istorijos tekstą vokiškai. Vėl Baltų instituto vedėjas. Malonūs prisiminimai iš 
apsilankymo JAV, dalyvavo LKM Akademijos Suvažiavime. Amžinai dėkingas Prelatui. 


Roma, 1962.IV. 20 
Garbusis Kunige Prelate, 


Prašau priimti nuo mūsų trijulės nuoširdžius linkėjimus Prisikėlimo šven- 
tei. Tegul Prisikėlęs Kristus Jus globoja ir saugoja! Daug šviesių, sveikatingų 
dienų! 

Visą žiemą praleidau - sunkiai atsikvėpdamas - neatidedamuose termi- 
nuotuose darbuose. Dabar triūsiuos su vokišku tekstu Lietuvos istorijos, kurią 
isipareigojau užbaigti, esu vėl Baltų Instituto vedėjas; o tas Institutas sunkiai 
besilaiko ir šiais metais turėtų būti reformuotas. Neišbrendu iš rašymo daugy- 
bės straipsnių Lietuvių Enciklopedijai. Tad mano taip pamilto Giedraičio 
Merkelio tekstas tik pamažu tesitobulina. 

Ne karta ir dabar dar gyvenu šviesiais atsiminimais iš mano viešnagės JAV. 
Esu amžina i dėkingas Kun. Prelatui, kad man suteikė galimybes taip naudin- 
gai dalyvauti L.K. Mokslo Akademijos suvažiavime ir paskui pamatyti daug 
idomių dalykų. 

Su gilia padėka ir pagarba visu nuoširdumu 
tas pats Jūsų Zenonas 


55. 


Roma, 1962.VI.13 
(Laiškas rašytas ranka) 


Sveikinimai 40 kunigystės metų proga. Iškelia Prelato nuopelnus religija ir lietuvių kultūrai. 


Roma, 1962.V1.13 d. 
(Sv.Antanas) 


Jūsų Prakilnybe Kunige Prelate, 
Prašau priimti pagarbius linkėjimus reikšmingojo Jūsų keturių dešimt- 
mečių kunigystės jubiliejaus šventėje. 


Uoliai ir našiai beveikdami Kristaus Vynuogyne drauge tapote žymiausiu 
katalikiškos lietuvių kultūros rėmėju, jos tikruoju Mecenatu. Šalia savo 

Altoriaus tarnybos tapote rūpestingu globėju daugeliui tremtyje suvargusių 
lietuvių šviesuolių. Jūsų asmenyje ne vienas tų lietuvių kultūrininkų jautė švel- 
nų ir jautrų sodininką, vis besistengiantį sudaryti šiltnamio sąlygas trapiam 
lietuvių katalikų kultūros želmenėliui. 

Jungdamasis į gausų chorą visų tų Jūsų sveikintojų, kurie šiandien Gar- 
biajam Jubiliatui gieda Plurimos annos, Plurimos, nuoširdžiai linkiu, užbaigus 
auksinio jubiliejaus metus, pasiekti deimantinės Kunigystės. Tegul Dievo Ap- 
vaizda globoja ir saugoja! 

Su gilia pagarba 
Jūsų Zenonas Ivinskis 


56. 


Roma, 1963.1X.30 
(Laiškas rašytas ranka) 


Sveikinimas vardadienio proga. Dėkoja už atsiųstą dovaną. Per dr. kun. Baltinį prašęs 
paprašyti Prelatą dar vieneriems metams „kilnios kantrybės“ belaukiant „Giedraičio“, nes nori 
įsitvirtinti Bonos universitete profesoriumi. Skaito Lietuvos istorijos kursą. 


Roma, 1963.1X.30 
Garbusis ir Malonusis Kunige Prelate, 


Štai Didžiojo Jūsų Patrono, didžiojo Asyžiečio šventė! Prašau priimti nuo- 
širdžiausius linkėjimus! Tegul tas Didysis Patronas Garbųjį Kuniga Prelatą 
globoja ir saugoja dar ilgus metus. Daug daug sveikatos ir ikišiolinės energijos 
gausiai kultūrinei, religinei bei visokeriopai visuomeninei veiklai. Plurimos an- 
nos, Plurimos! 

*kk 

Labai nuoširdžiai dėkoju Gerbiamam Prelatui už atsiminimą didžiųjų 
Švenčių metu, už simpatišką žalią priedą. Ačiū, labai ačiū! 

Kaip kun. Dr. A.Baltinio! prašiau Kunigui Prelatui paaiškinti ir paprašyti 
dar ikišiolinės kilnios kantrybės, aš dar turiu metus laiko stipriai paprakaituo- 
ti, kad lietuviškos propagandos ir Lietuvos mokslo labui galėčiau įsitvirtinti 
Bonnos universitete. Tas darbas atima man dabar visą laiką, ir taip visas die- 
nas. Spalių 15 d. išvykstu vėl Bonnon iki kovo pradžios! Ten toliau skaitau 
Lietuvos istoriją. 

Dar sykį sveikindamas ir nuoširdžiai linkėdamas, reiškiu gilią pagarbą 

Tas pats Jūsų Zenonas 


Nuo 15 d. spalių: 53 Bonn, Am Hof 34, Baltisches Forschungsinstitut. 


* Dr. kun. Andrius Baltinis (1909-1975) - filosofas, vikaras įvairiose parapijose JAV (LE, 
I, 123, XXXVI, 83; XXXVII, 61-62). 

LŽ 
4 


Čikaga, 1963.X.2 
(Dr. kun. A.Baltinio laiškas Prelatui) 


Dr. kun. Baltinis rašo, kad prof. Z.Ivinskis labai susijaudinęs, kai jam pasakė, kad prel. 
Juras negalįs sulaukti knygos apie vysk. M.Giedraitį. 


Didžiai Brangus ir Mielas Kunige Prelate, 


Jūsų dangiškojo Globėjo šv. Pranciškaus dienoje nuoširdžiai sveikinu ir lin- 
kiu Dievo palaimos ir sėkmės visuose Jūsų didžiuose Dievo ir artimo meilės 
darbuose. Sv. Pranciškaus idealas yra giliai ir neišdildomnai įsispaudęs į Jūsų sielą 
irišsiskleidęs Jūsų gyvenime nesuskaitomais religinės ir lietuviškosios kultūros dar- 
bais visose mūsų gyvenimo srityse. Telaimina Jus Dievas, Mielas Kunige Prelate, 
ir teduoda Jums sveikatos ir ištvermės dar ilgiems metams. 

Lankydamas Vokietiją. buvau savaitę sustojęs pas prof. A.Maceiną. Jis dėsto 
universitete apie komunizmo filosofinius pagrindus ir labai gražiai yra parašęs 
savo paskaitas, tik gaila, kad vokiečių kalba... Iš jo išgavau du straipsnius „Ai- 
dams“, žadėjo ir daugiau parašyti. Jus prisiminė su didele meile ir dėkingumu. 
Sutiko atvykti į Kat. Mokslo akademijos suvažiavimą su paskaita ateinančiais 
metais, tada aplankysimne ir Jus. Maceina siunčia Jums daug linkėjimų. 

Su Maceina buvome nuvykę į Boną pas Prof. Ivinskį. Jis taip pat dėsto isto- 
riją vokiečių universitete ir tikisi ten gaut dirbti visą laiką. Baigia paruošti ir savo 
knygą apie vysk. M.Giedraitį. Sakiau jam, kad Jūs negalite sulaukti, kada jis tą 
knygą pabaigs. Dėl to susijaudino, nes Jus labai vertina, ir prašė perduoti Jums 
daug linkėjimų ir žadėjo netingėti.... 

Po Fronto studijų savaitės aplankiau Dr. Joną Grinių, kurį matėte čia, Ame- 
rikoje, jis čia daug skaitė paskaitų ir buvo labai užimtas. sakė, kad su Jumis 
kalbėjosi tik stovėdamas, tačiau ir jo neišleidote tuščiomis... Jums jis dėkingas ir 
labai brangina ir siunčia linkėjimų. 

Atleiskite, Brangus Prelate, kad tiek daug prikalbėjau, pasiilgau Jūsų, nes 
seniai jau nemačiau. Jūsų vardinių dieną būsiu su Jumis savo maldomis ir minti- 
mis ir pilna dėkingumo širdimi. 

Su didžia pagarba ir meile 
Jūsų kun. A.Baltinis 


Chicaga, 1963 m. spalių 2 d. 


446 AKAD. KUN. ANTANAS LIUIMA SJ *84 


57. 


"Toma, 1964.X.1 


Sveikinimas vardadienio proga. Du semestrus skaitė Bonos universitete Lietuvos istorijos 
kursą. Po mėnesio — naujas kursas apie Pabaltijo valstybes tarp dviejų karų, ypač apie Lietuvą. 
Trūksta medžiagos apie 1926 m. perversmą. Dar gavo geros medžiagos knygai apie vysk. 
M.Giedraitį. Siunčia savo atspaudą iš LK mokslo akademijos Suvažiavimo darbų V t.: „Lietuvos 
istorija pokarinių tyrinėjimų šviesoje“, skiria ALKAI. 


53 Bonn, 1964.X.1 
Tik iki spalių 15 d. Romoje 


Garbusis Kunige Prelate, 

Prašau priimti nuoširdžius sveikinimus Jūsų Didžiojo Patrono dienoje! 
Tegul Viešpats Jus globoja ir saugoja mums ilgus metus! Jeigu mano laiškas su 
linkėjimais ir pavėluos, tai aš mintyse jau nuo šiandien sveikinu ir jungiuosi į 
labai gausų chorą tų visų Jūsų gerbėjų ir sveikintojų, kurie gieda Plurimos 
annos, Plurimos! 

Praleidęs du semestru Bonnoje, kur visą laiką skaičiau vokiečių studen- 
tams Lietuvos istorijos kursą, nuo rugpjūčio galo su savo maža šeimynėlė 
atvykau Romon. Čia užgulė marios darbų, nes reikia prisirinkti daug medžia- 
gos naujam kursui universitete. Už mėnesio jau skaitysiu apie nepriklausomas 
Pabaltijo valstybes tarp dviejų pasaulinių karų. Dirbau archyvuose, rinkau ir 
teberenku visokias brošiūras, knygutes, kurios tik liečia nepriklausomą Lietu- 
vą. Tikiu, kad tokios medžiagos yra daug ir pas Jus, Kunige Prelate. Bet jau 
Jūsų šį kartą nenoriu varginti su prašymais ją laikinai paskolinti. Mano paskai- 
tų kurse apie nepriklausomas Pabaltijo valstybes (žinoma, apie Lietuvą yra 
daugiau medžiagos) lieka daug spragų. Labiausiai man trūksta medžiagos apie 
vidaus politiką, apie 1926 metų perversmą ir t.t. 

Nars ir spaudžia visi neatidėliojami darbai prie žemės, tačiau šį kartą jau 
vežuosi visą medžiagą ir visus papildymus apie Merkelį Giedraitį Bonnon. Esu 
per praeitą žiemą kai ką naudingai papildęs. Ieškosiu progos šią žiemą darbą 
tęsti toliau. Nepasakyčiau, kad laukimas būtų buvęs nenaudingas. Atsirado 
geros medžiagos dar ir pačioje Romoje, pvz., tokiuose fonduose, į kuriuos pir- 
ma nebuvo galima kojos įkelti. Jeigu manęs dabar taip nepjautų Lietuvių 
Enciklopedija, kurios leidimas, ačiū Dievui, eina į galą, tai galėčiau dar labiau 
savo pasiimtą uždavinį paspartinti. Bet man dar reikia dabar daug rašyti V, W, 
Z, Z papildymų į XV tomą. 

Šiandien paprastu paštu paleidžiu Gerb.Prelatui savo atspaudą iš Suv. Dar- 
bų V tomo, prašydamas tą darbą (Lietuvos istorija pokarinių tyrinėjimų 
šviesoje) priimti Jūsų garbingan Alkos muziejun. Šia proga dėkoju už atsiunti- 
mą Jūsų mokyklos leidinio (First graduation) “Year book" (1964), kuris taip 
simpatiškai apipavidalintas. 

Dar sykį nuoširdūs ir pagarbūs linkėjimai 
Tas pats Jūsų Zenonas 

Nuo spalių 15 adresas visiems metams: 53 BONN. Am Hof. 34, Balti- 

sches Forschungsinstitut. 

[Bona, 1966] 
(Sveikinimas rašytas ranka, be datos) 


Jungiasi į Prelatui giedančiųjų plurimos annos chorą 75 metų sukakties proga. Džiaugiasi, 


kad Šventasis Tėvas suteikė Es Apaštališkojo protonotaro titulą. Prieraše atsiprašo praleidęs 
įvairias progas jam parašyti. Šiemet baigia straipsnius „Lietuvių enciklopedijai“. Cituoja Prelatui 
skirtą dedikaciją būsimos knygos apie vysk. M.Giedraitį pradžioje. 


Garbusis Protonotare, 


Jungiuosi iš širdies į labai gausų chorą Jūsų didžiųjų Gerbėjų, kurie tokio- 
je nepaprastoje, keleriopoje Jūsų šventėje gieda Plurimos annos, Plurimos! 

Jau keli dešimtmečiai esate kilniąja Mecenato veikla įamžinę savo vardą 
Lietuvos Bažnyčios ir lietuvių tautos istorijoje. 

Visus geros valios lietuvius pagauna didelis džiaugsmas, kad Šventasis Tė- 
vas, įvertindamas Jūsąją veiklą Dievui ir Tėvynei, suteikė garbingąjį 
Apaštališkojo Protonotaro titulą. Būdamas vienas iš tų lietuvių kultūrininkų, 
kurio studijas ir tyrinėjimus Lietuvos kultūros istorijos srityje esate taip gau- 
siai parėmę, sveikinu su tuo garbinguoju titulu ir reiškiu savo nuoširdų 
džiaugsmą. 

Drauge džiaugiuosi, kad šiandien galite pažymėti tokią reikšmingą savo 
amžiaus sukaktį ir drauge artėti į deimantinį amžinosios Kunigystės Jubiliejų. 

Tegul Jus. Kilnusis Protonotare, Viešpats Apvaizda globoja ir mums iš- 
saugoja dar ilgus metus. 

Prašau priimti mano gilios pagarbos žodžius 
Jūsų Prof. Zenonas Ivinskis 


PS. Garbusis Protonotare, 


Labai atsiprašau nuolankiai, kad praleidau įvairias progas, ne galėdamas 
pasiskardenti. a baigiu „baudžiavą“ į Lietuvių Enciklopediją, ir pirmuo- 
ju mano darbu kitiems metams yra galutinai užbaigti spaudai ruošti „Merkelį 
Giedraitį ir jo laikų Lietuvą“, t.y. vieno šimtmečio kultūrinį Lietuvos paveiks- 
lą. To veikalo dedikacijoje esu įrašęs Jūsų vardą žodžiais „Ecclesiae Patriaegue 
bene merito, Lituanitatis cultori Fautori magno istis Patriae Tenebrosis tem- 
poribus“. (Tie žodžiai buvo parašyti 1955). 
Jūsų Zenonas I. 

Be datos 
(Laiškas rašytas ranka) 


Lenkų pranciškonas prašęs A.Maceiną leidimo versti „Saulės giesmę“ į lenkų kalbą. 
A.Maceina parašęs poetui Kėkštui, kad šis imtųsi versti. 


Gerbiamas Kunige Prelate, 


Per Velykas prof. Maceina gavo iš lenkų pranciškono Kulikowski laišką 
lenkų kalba. Aš Maceinai tą laišką išverčiau lietuviškai, nes prof. M. lenkiškai 
nemoka. Prof. M. jau, rodos, parašė lietuviui poetui Kėkštui!, kad tas imtų 
versti „Saulės Giesme“ į lenkų kalbą. 

į Su gilia pagarba 
Jūsų Zenonas 


! Juozas Kėkštas (1915-1981) - poetas (LE, XI, 332-333; XXXVI, 300; XXXVII, 280). 

[Putnamas], 1975.V.8 
(Prel. Pr. Juro laiškas J.Eretui) 


Kaip Z.Ivinskio laiškų prel. Pr. Jurui užsklanda tinka Prelato apibendrinantis laiškas, rašytas 
praėjus dešimtmečiui po paskutinio Z.Ivinskio laiško ir maždaug ketveriems metams po 
Z.Ivinskio mirties. 

Prof. J.Eretas, rengdamas prel. Pr. Juro biografiją, kreipėsi į Prelatą, prašydamas aprašyti 
savo santykius su prof. Z.Ivinskiu. Prel. Pr. Juras 1975.V.8 atsakė trumpai, menkindamas savo 
didelę paramą. 


1975.V6 
Didžiai Gerbiarnas ir Mielas Profesoriau, 


Apie santykius su prof. Z.Ivinskiu mažai ką tegaliu pasakyti. Asmeniškai su 
juo tesu susitikęs vos kelis kartus. Susirašinėjimas laiškais buvo labai retas. 

Aš jį pamylėjau kaipo gabų kataliką istoriką, sugebantį surasti retus šaltinius 
ir iš jų išsemti labai vertingą lituanistinę medžiagą. 

Kiek atsimenu, esu pasilaikęs jo keletą laiškų. Dabar jų stalčiuje neužtinku. 
Jei gerb. Profesorius nesate gavęs su kitais laiškais, jie jau kur nors yra dingę. 

Apie vyskupą Merkelį Giedraitį esu skaitęs knygose, ir jis mano širdyje, kaip 
ir vyskupas Valančius, buvo labai didelių nuopelnų garbingas ir net šventas as- 
muo. Buvau pasiryžęs išleisti prof. Z.Ivinskio parašytą jo monografiją. Bet kažkodėl 
jos išleidimą autorius delsė. nors aš pakartotinai prašiau šį veikalą paruošti grei- 
čiau. Atsakydavo, kad užtinkąs dar daug naujos medžiagos, kad netilpsianti į 
vieną tomą, kad reikės išleisti dviem tomais etc. Dar kartą yra užsiminęs, kad 
nusiuntė prof. A.Maceinai peržiūrėti... Tada ateidavo man mintis, kad profeso- 
rius turi kitą planą. Gal kitas asmuo ar kokia leidykla sutinka atspausdinti. Tada 
santaupas panaudojau kitiems leidiniams, nors apie tai jam nieko nesakiau ir 
galvojau išlaikyti pažadą. 

Apie honorarą, spaustuvę, knygos tiražą ir jos platinimą neužsiminiau. Jis 
irgi nieko apie tai neminėjo. 

Beje, dar esu prašęs atsiųsti į ALKĄ atliekamų lit. istorinių mikrofilmų. Ža- 
dėjau atsilyginti. Keletą jų atsiuntė. Ką jos liečia, neišskaičiau. 

Gyvendamas Romoje profesorius niekada nėra nusiskundęs dėl pragyveni- 
mo ir niekada neprašė jokios finansinės paramos. Kai persikraustė į Vokietiją 
profesoriauti, mūsų santykiai sulėtėjo. Man ateidavo mintis, gal jis skurdo Romo- 
je? Gal man reikėjo siųsti jam kąsnelį nuo savo stalelio?.. Tai tokios šiuo metu 
mano mintys apie santykius su a.a. prof. Z. Ivinskiu. 

Su meile ir pagarba lieku 
Jus gerbiąs Kristuje 
Prel. Pr. M.Juras 

PABAIGOS ŽODIS 


Po Z.Ivinskio mirties, kad jo surinkta Lietuvos istorijos medžiaga nežūtų, 
Lietuvių katalikų mokslo akademija dviejų mecenatų - prof. dr. Kazio Almi- 
no! ir teisininko Juozo Vembrės* lėšomis už 10 000 dolerių nupirko visą 
Z.Ivinskio archyvą (rankraščius, kartoteką, mikrofilmus) ir biblioteką. Susita- 
rus su p. Paulina Ivinskiene, profesoriaus dienoraštis laikinai liko jos žinioje. 

Taigi tikrasis Z.Ivinskio archyvas, kur yra medžiagos apie jėzuitus, yra Ro- 
moje, Lietuvių katalikų mokslo akademijos nuosavybė. O Lietuvos nacionalinės 
M.Mažvydo bibliotekos Rankraščių skyriuje esanti prof. Z.Ivinskio fondo archy- 
vinės medžiagos dalis yra ne Z.Ivinskio, bet jėzuitų nuosavybė. 

Kad ši medžiaga negalėjo būti Z.Ivinskio surinkta, rodo tai, jog jėzuitų 
kurijos archyvas nuo 1891 iki 1927 m. buvo Extene (Olandijoje), o 1927 m. 
perkeltas į Valkenburgą? (irgi Olandijoje ); 1939 m. iš Vatikano, prieš praside- 
dant Antrajam pasauliniam karui, buvo perkeltas į Romą. Z.Ivinskis studijų 
užsienyje metu buvo tik Miunchene, Berlyne, Dancige, bet ne Olandijoje, kur 
buvo jėzuitų archyvas. Vėliau jis profesoriavo ir iki karo pradžios nebuvo išvy- 
kęs į užsienį, Romą ir jos archyvus pasiekė tik 1949 m. rudenį. 

Kun. Benediktas Andruška* domėjosi Lietuvos jėzuitų praeitimi. Jis paska- 
tino Valkenburge teologiją (1933-1938) studijuojančius jėzuitus Joną Kidyką? 
ir du vokiečius - Konradą Lerchą (Konrad Lerch, 1905-1945) ir Vilhelmą Austą 
(Wilhelm Aust, 1905-1985), prieš tai mokytojavusius Kauno jėzuitų gimnazi- 
joje ir mokančius lietuviškai, laisvesniu laiku ir per atostogas pasinaudoti tuose 
pačiuose studijų namuose esančiu generaliniu jėzuitų archyvu ir nurašyti nors 
svarbesnius Lietuvos jėzuitų istoriją liečiančius dokumentus. K.Lerchas, pasi- 
naudodamas surinkta medžiaga, parengė studijėlę „Kaip jėzuitai kūrėsi Kaune“; 
1934 m. ji buvo išspausdinta „Židinyje“. 

Greičiausiai ši studijėlė paskatino Z.Ivinskį pasidomėti jėzuitų archyvu. 
Kun. B.Andruška paskolino studentų surinktą medžiagą Z.Ivinskiui susipa- 
žinti. Kai bolševikai konfiskavo jėzuitų namus, t. B. Andruška, jausdamas, kad 


" Prof. dr. Kazys Alminas (1907-1980) - buvęs Žemės ūkio akademijos Dotnuvoje 
profesorius (LE, I, 127, XXXVII, 19). 

? Juozas Vembrė (1909-1989) - buvęs teisėjas, LKMA narys, iždininkas. 

* Valkenburge buvo jėzuitų aukštoji mokykla su filosofijos ir teologijos fakultetais, kur 
studijavo daugelis jėzuitų lietuvių (LE, XXXIII, 37; XXXVI, 517, XXXVII, 631). 

* Kun. Benediktas Andruška (1884-1951 Sibire) - jėzuitų provincijolas (LE, I, 168; II, 
544 (papildymas); XXXVI, 38; XXXVII, 26). 

5 Kun. Jonas Kidykas (g. 1905) - jėzuitas, dirba jėzuitų Jaunimo centre Čikagoje (LE, XI, 
441, XXXVI, 305). 

gali būti išvežtas į Sibirą, tą paskolintąją medžiagą ir visą kitą jėzuitų archyvą 
paliko saugoti Z.Ivinskiui. Taigi visa ši medžiaga dabar ir yra M.Mažvydo bib- 
liotekos archyve Z.Ivinskio fonde. 

Skaitant Z. Ivinskio laiškus, kyla sunkiai atsakomas klausimas, kodėl net 
per 18 metų, iki pat mirties, jis neišleido „Giedraičio“. Tiesa, daugelyje laiškų 
nurodo priežastį: radęs naujos medžiagos jėzuitų, Vatikano ar Karaliaučiaus 
(tuo metu - Getingene) archyvuose arba gavęs iš Lietuvos istorikų; visa tai 
reikią įtraukti į studiją. 

Jau 1953 m. knyga apie M.Giedraitį buvo kone baigta rašyti. Z.lvinskis 
nurodo, kad „beveik visi skyriai yra rankraštinėje redakcijoje“; tuos skyrius 
nerrašius, susidarysią 500 puslapių. Dėkoja prel. Pr. Jurui ir džiaugiasi, kad šis 
sutinkąs fina;.suoti studijos išleidimą (1953.X.5). Kitais metais rašo, kad ma- 
šinraščio susidarysią 600 puslapių (1954.1X.22). Tų pačių metų gruodžio 12 d. 
rankraštį įteikė Premijų komisijai, o kitais metais gavo „Aidų“ premiją 
(1955.V.9). 

Kartais nurodo ir kitą atidėliojimo priežastį: A.Maccinai davęs pataisyti 
rankraščio kalbą ir stilių. Profesorius esąs nestiprios sveikatos, užsiėmęs sa- 
vais darbais, neskubąs (1955.XI.23), o tie pataisymai „tikrai labai reikalingi“ 
(1956.V11.26). Tą pati pakartoja ir 1957.1V.18. 

Nors šie pasiteisinimai yra svarbūs, tačiau neatrodo pakankami. Beveik 
paslaptingas delsimas lieka neaiškus. Lieka mįslė, kodėl parengtas tekstas per 
keliolika metų liko neišspausdintas, nors pinigai knygai išleisti prel. Pr. Juro 
buvo atsiųsti Z.Ivinskiui. Greičiausiai būta dar kitų priežasčių, lėmusių 
delsimą. 

Atrodo, kad 1955 premijos gavimo metų vėlyvą rudenį įvyko psichologi- 
nis lūžis - Prius vivere, dein philosophare. Tai jo šešerių metų kruopštaus darbo 
ir pasiaukojimo vaisių - „Kazimiero“ ir „Giedraičio“ liūdnas likimas. 

Z.Ivinskis jautriai išgyveno knygos apie šv. Kazimierą istoriją: „Su mano 
šv. Kazimieru tikrai išėjo keistai. Iš paskutiniųjų skubėjau paruošti, kad būtų 
išleista iki 4.III. Dirbau naktimis, o toji knygutė nė dabar dar neišėjo“ 
(1954.1X.22). Kitame laiške prel. Pr. Jurui skundžiasi: „Prisikankinau beveik 
dvejus metus, kol pranciškonai išleido šv. Kazimierą“. Gavau ir honorarą... 
Šimtą dolerių... O darbo ten labai daug įdėta, neskaitant archyvinių ieškoji- 
mų. Kartais dienas praleidi, kol ką žmogus surandi... Kartais net nusiminimas 
lenda, kai mokslo ir kultūriniam darbui tokios skurdžios sąlygos bėra likusios“ 
(1955.X1.23). 

Ne geriau buvo ir su „Giedraičiu“. Prel. Pr. Juras rašė Z. Ivinskiui, kad 
kiiygos apie Giedraitį išleidimas jam brangiai kainuosiąs, o įdėto kapitalo di- 
delė dalis negrįšianti, „todėl autoriui honoraras lai būna pats veikalo 
pasirodymas spaudoje“ (1955.XII.14). 


* Ivinskis Z. Šv. Kazimieras 1458-1484. New York, 1955, 222 p. 

Prel. Pr. Juras buvo sutikęs, kad „Giedraitis“ būtų išleistas Romoje LKM 
Akademijos vardu, nes ir pats autorius yra jos narys. Z.Ivinskis, gerai žinoda- 
mas, kad vos atsikūrusi Akademija jokių lėšų neturi, vysk. V.Padolskiui, LKM 
Akademijos Reorganizacinės komisijos pirmininkui, rašė: „...ar nerastų gali- 
mybės pati Akademija, kurios etiketė bus ant viršelio, prie tos knygos išleidimo 
kuriuo nors būdu truputėlį prisidėti. Aš čia nekeliu, t.y. nedrįstu kelti, nė kuk- 
laus honoraro klausimo... Tačiau autoriui, kuris tokias knygas ne kasmet ateityje 
galės rašyti, labai rūpi, kad būtų rasta galimybių atlyginti ne patį darba(!), bet 
jo faktines išlaidas, surištas su tos knygos atsiradimu: perrašydinimas, mikro- 
filmos ir pozityvai, dvi kelionės į Karaliaučiaus archyvą (Gėttingene), dvi studijų 
kelionės (1953 ir 1954) į Marburgo Westdeutsche Bibliothek. Visa tai buvo 
autoriaus extra pasidarytos išlaidos, apmokėtos iš jo kukliausių taupmenų“ 
(1955.XII.14). Iš viso nurodo 500 dolerių. 

Kad Z..Ivinskis labai tikėjosi ir laukė honoraro, rodo jo (1963.X.11) laiš- 
kas prof. Jerzy Ochmanskiui: „Mano studijos tomeliai' yra mašinraštyje. Kada 
išeis, nežinau. Mums išleidimo sąlygos nėra lengvos. “Zecerį"* dar šiaip taip 
apmoka, o honoraro jokio“. 

Ne kartą Z..Ivinskis yra padejavęs, kad tik menininkai (solistai, aktoriai, 
dainininkai) ir literatai (romanas, poezija) yra vertinami, remiami, apmokami, 
o mokslininkai ir jų darbai visuomenės ignoruojami. Minėtieji „Šv.Kazimiero“ 
ir „Giedraičio“ epizodai man primena Grigaliaus universiteto profesoriaus olan- 
do L.Buijs pasakojimą. Su vietiniu Indonezijos inteligentu sėdėdamas Javos 
salos uoste, tarp kita ko, jis paklausė: kaip manai, kiek galėtų kainuoti šis dide- 
lis karo laivas, spindintis prieš akis? Tas Indonezijos inteligentas atsakė: ogi 
kokis 500 guldenų (apie 300 dolerių). Iš tikrųjų prof. Z.Ivinskis turėjo teisę 
dejuoti ir skųstis lietuvių visuomenės primityvumu vertinant mokslo žmogaus 
gyvenimą, jo atsidavimą ir atliekamus darbus. Visuomenė neįvertino jo hero- 
jiško pasiaukojimo — jai tik duoti, bet nieko iš jos negauti, nė skurdžiam 
pragyvenimui. 

Prel. Pr. Juras, norėdamas paskatinti prof. Z.Ivinskį greičiau baigti papil- 
dymus ir padailinimus, atsiuntė „Giedraičiui“ spausdinti Romoje 2000 dolerių 
(Z.Ivinskio padėka 1957.IV.18). Po metų tam pačiam reikalui pridėjo dar 1000 
dolerių (1958.VI.26). Profesorius dėkodamas visai nemini, kiek yra padaryta, 
kad būtų galima tekstą spausdinti, bet nurodo, kiek suredagavus numatoma 
apytikriai puslapių: „...mano knyga bus tikrai didelė, tai, kaip spėju, susidarys 
per 35 lankus, o gal net 40 lankų (su visa bibliografija, registeriais ir priedais“ 
(1958.VI.26). Po pusmečio nurodo net išlaidas pagal spaustuvininko apskai- 
čiavimą: 1 904 750 lirų, tai yra 3 072 doleriai (1958.XI.23). 


* Kun. Stasys Yla buvo siūlęs „Giedraitį“ išleisti dviem dalimis: premijuotąją dalį tuojau, o 
antrąją dalį, kurios yra dar tik apmatai, - vėliau, kai turės laisvesnio laiko redaguoti (1958.11.31). 

* Spaustuvės rinkėją. 

* Cituoja iš: Ochmanski J. Zenono Ivinskio nuopelnai Lietuvos istorijos mokslui: Draugas — 
Mokslas, Menas, Literatūra.Nr. 34(201), 1972.VI1I.26, p. 3-4. 

1958 m. pasirodo sena, nors laiškuose dar neminėta svarbi delsimo prie- 
žastis: pašaliniais darbais užsitikrinti pragyvenimą: „...kadangi dabar reikia 
vien iš mokslo gyventi ir vis atlikinėti terminuotus darbus(...) tie papildinėji- 
mai vyksta labai pamažu“ (1958.111.31; 1959.XI.3). O tų „terminuotų darbų“ 
turėjo begales. Po penkerių metų rašo: „Aš dar turiu metus laiko stipriai pa- 
prakaituoti, kad lietuviškosios propagandos ir Lietuvos mokslo labui galėčiau 
įsitvirtinti Bonnos universitete. Tas darbas atima man dabar visą laiką, ir taip 
visas dienas“ (1963.1X.30). 

Kadangi „papildinėjimai vyksta labai pamažu“ (1958.11I.31), - kaip rašė 
Z.Ivinskis, tai prel. Pr. Juras, netekęs kantrybės, nurodė atsiųstuosius „Gied- 
raičiui“ leisti 3000 dolerių perduoti dr. kun. Juozui Vaišnorai jo baigiamos 
spausdinti knygos"? spaustuvės išlaidoms apmokėti (1958.X1.23). Tai buvo nau- 
jas, didelis smūgis, nors ir buvo pažadėta „Giedraitį“, kai bus baigtas, spausdinti 
Putname, JAV, ne Romoje. „Kažkaip graudu, jeigu visus pinigus [reikia per- 
duoti], kurie šildo ir palaiko viltį, kad jie mano didelei knygai išleisti yra 
garantija“ (1958.XI.23). 

Su Pr. Juru buvo susirašinėjama ir toliau. Vis pamini suradęs arba gavęs 
dar naujos medžiagos (1959.11.23). Po gero pusmečio vėl rašo: „... aš jokiu 
būdu negaliu, gavęs tiek įdomios ir tikrai svarbios medžiagos iš Lietuvos, pa- 
likti ją nuošaliai. Tai būtų tikrai nusikaltimas“ (1959.XI.3). Po ketverių metų 
dar prašo „ikišiolinės kilnios kantrybės“ (1963.1X.30). Dar po metų paskutinį 
kartą laiškuose pasirodo „Giedraičio“ vardas: „Nepasakyčiau, kad laukimas 
būtų buvęs nenaudingas. Atsirado geros medžiagos dar ir pačioje Romoje, pvz., 
tokiuose fonduose, į kuriuos pirma nebuvo galima kojos įkelti“ (1964.X.1). 
Dar po pusantrų metų, 1966 m., pasirodo vienas sveikinimas sukakties proga, 
ir korespondencija su prel. Pr. Juru iki pat prof. Z.Ivinskio mirties 1971.XII.24 
nutrūksta. 

Yra išlikęs Z.Ivinskio labai smulkus devynių mašinraščio puslapių „Gied- 
raičio“ planas su data - 1954.XI.22. Jame vėliau pažymėti ranka ir puslapiai 
tos dalies, kuri buvo „Aidų“ premijuota. Likusioje dalyje kai kur prisegti nuro- 
dymai populiarių straipsnelių, paskelbtų „Drauge“, „Laiškuose lietuviams“, 
„Aiduose“, „Commentationes Balticae“, „Lux Christi“, „Muzikos žiniose“ 
1951-1956 metų laikotarpio, pažymėta, kad kai kurie straipsniai buvę papildy- 
ti. Ar tai buvo galutinė redakcija, sunku pasakyti. Tas klausimas lieka tolesniam 
tyrimui, lyginant žurnalo tekstą su išlikusiais rankraščiais. 

Dr. kun. Andrius Baltinis rašo, kad prof. Z.Ivinskis „susijaudino“ išgir- 
dęs, kad prel. Pr.Juras negalįs sulaukti, kada jis „Giedraitį“ pabaigs (1963.X.2). 
Moralinis spaudimas, kurį profesorius jautriai išgyveno, kaip rodo dažni pasi- 
aiškinimai, atsiprašymai, net po 10 metų prašymas dar turėti „ikišiolinės kilnios 
kantrybės“, - lydėjo profesorių kaip slogutis ir drumstė giedrą nuotaiką ren- 
giant paskaitas universitete; lietuvių visuomenės abejingumas mokslo reikalams, 
būtinumas surasti pragyvenimo šaltinį sudarė tokią atmosferą, kad jo numylė- 
tasis „Giedraitis“, užgriuvus buitiniams rūpesčiams, po truputį tartum ėmė 


V Vaišnora J. Marijos garbinimas Lietuvoje.Roma, 1958, 445 p. 

tolti. Atidėjo jį „geresniems“ laikams, bet nelaukta ankstyva mirtis nutraukė 
visus Z.Ivinskio darbus". 

Prof. Z.Ivinskis gerai žinomas kaip istorikas ir visuomenini ikas, bet daug 
mažiau kaip žmogus. Nedaug kas pažįsta jo sielos gelmes ir supranta jo as- 
mens tragizmą. 

Prof. Simas Sužiedėlis" taikliai sako, kad „jam būtų tikęs Lietuvos istori- 
jos gyvosios enciklopedijos vardas“, kur visa paremta „naujausia literatūra ir 
archyviniais dokumentais“*. 


" Visi straipsniai apie „Giedraitį“ — tiek spausdinti, tiek likę jų rankraščiai, moksliniai ar 
populiarūs, - drauge su kita medžiaga dr. mons. Pauliaus Jatulio buvo išspausdinta Z.Ivinskio 
„Rinktinių raštų“ IV tome: Katalikybė Lietuvoje. Roma, XVI-750 p. 

* Prof. Simas Sužiedėlis (1903-1985) - istorikas (LE, XXIX, 251-252; XXXVI, 496-497; 
XXXVII, 569. 

“ Sužiedėlis S. Zenonas Ivinskis istorijos moksle |! Aidai. 1972, Nr. 249-263, p. 125. 


KRONIKA 


1997 m. birželio 15-20 d. Vilniuje vyko tradicinis (kas treji metai rengia- 
mas) Lietuvių katalikų mokslo akademijos XVII Suvažiavimas. 

Artėjant Suvažiavimui, keturi Lietuvoje gyvenantys nariai akademikai — 
LKMA Cento valdybos pirmininkas Giedrius Uždavinys (medikas), Švietimo 
ministras prof. Zigmas Zinkevičius (filologas), prof. Antanas Tyla (istorikas), 
prof. Bronius Grigelionis (matematikas) - pasiūlė tris kandidatus į LKMA 
narius akademikus: dr. kun. Joną Borutą SJ (LKMA Centro valdybos vicepir- 
mininką mokslo sričiai, Lietuvos ir Latvijos jėzuitų provincijolą, gamtos mokslų 
(teorinė fizika) daktarą, prof. muzikologą menotyrininką Vytautą Landsbergį 
(Lietuvos Seimo pirmininką), Prof. etnologą Vacį Milių (Lietuvos istorijos in- 
stituto Etnologijos skyriaus vedėją, LKMA Etnologijos sekcijos vadovą). 

LKMA Įstatų $ 22 nurodyta, kad tik nariai akademikai turi teisę bent 2/3 
balsų dauguma spręsti, kam suteikti nario akademiko mokslinį vardą. 

Lietuvių katalikų mokslo akademijos vadovybė, remdamasi 1997.05.13— 
06.18 įvykusio slapto LKMA narių akademikų balsavimo rezultatais, 
aktyviesiems LKMA nariams nutaria suteikti LKMA narių akademikų moks- 
linius vardus: 

1. Dr. vyskupui Jonai Borutai SJ, 
2. Prof. Vytautui Landsbergiui, 
3. Prof. Vaciui Miliui. 

Narių akademikų diplomai bus įteikiami specialiame LKMA renginyje 

1997 m. rugsėjo mėn. 

